
Dirmas skyrius 


Jis niekada nejautė ypatingos meilės katėms. 

O moteris šalia jo murkė kaip katė. Visas jos kūnas, krūti- 
nė, pilvas rodė didžiulį pasitenkinimą. Akys siauros, truputį 
įkypos, judesiai grakštūs, gašlūs. Tokios moterys ne laksto, o 
išdidžiai vaikšto. Ji buvo parengusi tikrą choreografinį pasi- 
rodymą vyrui jaistrinti. Rąžėsi ir glaustėsi prie jo tarsi ruda 
kvaitulio apimta katė, o atėjus kulminacijos akimirkai spiegė 
ir draskė nagais jam pečius. 

Katės jam atrodė paslaptingos ir klastingos, negana to, 
nepatikimos. Jis net bijodavo joms atsukti nugarą. 

— Na, kaip aš tau patikau? - Jos karštas alsavimas priminė 
tvankią naktį už nuleistų naktinių užuolaidų. 

— O ką, argi skundžiuosi? 

Kėjus Taketas labai nemėgo vertinti mylėjimosi. Jei esi 
patenkintas, kam apie tai plepėti. O jeigu nepatenkintas, juo 
labiau reikia patylėti. 

Moteris palaikė jo dviprasmišką atsakymą komplimentu 
ir išlipo iš lovos. Nuoga nuėjo prie apkrauto tualetinio staliu- 
ko ir nepigiu, brangakmeniais papuoštu žiebtuvėliu užsidegė 
cigaretę. 

— Gal nori užsirūkyti? 

— Ne, ačiū. 

—- O išgerti? 

— Norėčiau. Jeigu yra ko nors po ranka. 

Nuobodžiaudamas Kėjus žiūrėjo į krištolinį sietyną pa- 
lubėje. Neskoningas ir bjaurus. Miegamajame pernelyg gre- 
mėzdiškas, nors dalis lempučių vos šviečia pro krištolinius 
karulius. Ryškiai rožinis kilimas toks pat siaubingas kaip ir 
bronza papuoštas kilnojamasis baras, apstatytas įmantriais 
krištoliniais grafinais. Ji įpylė jam viskio. 

- Gali neskubėti, - nusišypsojo moteris. - Vyras išvažia- 
vęs, o dukra nakvoja pas draugus. 

- Kokios lyties - vyriškos ar moteriškos? 

— Moteriškos. Dėl Dievo meilės, jai tik šešiolika. 

Būtų negražu jai priminti, kad ji pati įgijo lengvabūdės 
merginos reputaciją dar gerokai iki šešiolikos. Bet Taketas 
tylėjo veikiau iš abejingumo. 

— Noriu pasakyti, kad gali likti iki ryto, - tarė ji, paduoda- 
ma jam stiklinaitę, ir atsisėdo šalia, prisiglausdama šlaunimi 
jam prie šlaunies. 

Kėjus pakėlė galvą nuo šilkiniu užvalkalu apvilktos pagal- 
vės ir nugėrė neskiesto viskio. 
savo laikrodį, — ...jau prieš tris su puse valandos, o dar neper- 
žengiau gimtųjų namų slenksčio. 

- Tu juk sakei, kad jie tavęs šiandien nelaukia. 

- Taip, bet žadėjau grįžti, kai tik galėsiu. 

Ji apvyniojo jo tamsių plaukų sruogą aplink pirštą. 

- Ir nesitikėjai, kad, vos tik pasirodęs mieste, sutiksi mane 
„Po palme“. 

Jis baigė gerti viskį ir įgrūdo jai į rankas tuščią stiklinaitę. 

- Įdomu, kodėl ta įstaiga vadinama „Po palme“. Čia nerasi 
nė vienos palmės per penkis kilometrus aplinkui. Ar tu ten 
dažnai lankaisi? 

— Gana dažnai, - atsakė ji, gudriai šypsodamasi. 

— Kai vyro nėra mieste? - su tokia pat šypsenėle paklausė 
Kėjus. 

- Ir dar tada, kai liūdesys ir vienatvė varo į neviltį, o taip 
būna beveik kasdien. Bare „Po palme“ visada susirandu įdo- 
mią draugiją. 

Taketas pažvelgė įjos didžiulį biustą. 

- Tai jau tikrai. Neabejoju, kad meiliniesi visiems iš eilės, 
kol jiems sustangrėja. 

- O tu neblogai mane pažįsti, - juokdamasi krūtininiu juo- 
ku, ji palinko ir palietė jam burną savo drėgnomis lūpomis. 

Jis nusisuko. 

- Visiškai nepažįstu. 

- Tai netiesa, Kėjau Taketai, - įsižeidusi ji išsitiesė. - Mes 
mokėmės vienoje mokykloje. 

— Aš su daug kuo mokiausi mokykloje. Jei sveikindavausi, 
dar nereiškia, kad visas pažinojau. 

- Bet su manim tu bučiavaisi. 

— Meluoji, - nemandagiai metė jis. - Eilėje stovėti nemėgs- 
tu, taigi tarp tavo garbintojų manęs niekada nebuvo. 

Jos primerktose akyse blykstelėjo pyktis, bet tuojau pat 
užgeso. Žaibiškai išlindo ir pasislėpė nagučiai. 

- Tu teisus, į pasimatymą mudu nėjom, - sumurkė ji. — 
Tačiau kartą, kai nugalėjote vaikinus iš Gleidvoterio, tu su 
visa futbolo komanda ėjai iš aikštės į drabužinę. O mes su 
kiavome pakeliui ir jus sveikinome. Tu, - pabrėžė ji, besdama 
nagu jam į nuogą krūtinę, - tu žaidei geriausiai iš visų. Tavo 
marškinėliai buvo purviniausi ir šlapiausi nuo prakaito, bet, 
žinoma, visoms mergaitėms buvai pats gražiausias. Man at- 
rodo, tu ir pats taip manei. 

Ji nutilo laukdama, ką jis pasakys, bet Kėjus abejingai į 
ją spoksojo. Jis prisiminė daugybę tokių dienų, apie kokią ji 
ką tik papasakojo. Nerimas prieš rungtynes ir džiūgavimas 
laimėjus. Akinanti stadiono šviesa. Žygiuojančio orkestro 
garsai. Šviežiai skrudintų kukurūzų kvapas. Kurtinantys ais- 
truolių šūksniai. Šėlstančios tribūnos. 

Ir Džodė, jos drąsinamas balsas visų garsiausias. Kaip se- 
niai tai buvo. 

— Eidamas pro šalį, - toliau kalbėjo ji, - sučiupai mane už 
liemens, pakėlei nuo žemės, prispaudei prie krūtinės ir pabu- 
čiavai tiesiai į lūpas. Stipriai. Kaip tikras nugalėtojas. 

— Nejaugi? Ar tu gerai prisimeni? 

— Dar ir kaip. Man net sudrėko kelnaitės, - ji palinko prie 
jo, krūtų speneliais liesdama jam krūtinę. - Ilgai teko laukti, 
kol pagaliau baigsi tai, ką tada pradėjai. 

— Ką gi, esu laimingas pasitarnavęs, - jis patapšnojo jai per 
sėdmenis ir atsisėdo. - Man metas eiti. 

Kėjus ištiesė ranką ir sugriebė savo džinsus jai už nugaros. 

— Ar tu iš tikrųjų išeini? - nustebo ji. 

— Taip. 

Moteris susiraukė ir užgesino cigaretę peleninėje ant nak- 
tinio staliuko. 

— Ak tu, niekše, - sumurmėjo. Paskui, pakeitusi takti- 
ką, atsistojo nuo lovos ir priėjusi ištraukė iš rankų džinsus, 
jam dar nespėjus jų užsimauti. Gundomai įsitaisė jam tarp 
kojų. - Jau vėlu, Kėjau. Mamytės namuose jau visi kietai mie- 
ga. Pasilik su manim. - Ji ranka slystelėjo jam šlaunimis ir 
pradėjo grubiais, įgudusiais judesiais jį glamonėti, žiūrėdama 
jam tiesiai į veidą. - Žinok, veltui gyveni, jeigu dar neragavai 
mano rytinio firminio patiekalo. 

Susidomėjęs Kėjus išsiviepė. 

— Ar tu patieki jį tiesiai į lovą? 

- Žinoma. Su visais priedais. Aš netgi... - Moteris staiga 
nutilo, jos pirštai nevalingai susigniaužė, priversdami jį susi- 
gūžti iš skausmo. 

- Ei, atsargiau! Čia mano turtas... 

- Ša! - jį paleidusi, moteris ant pirštų galų nubėgo prie 
atidarytų miegamojo durų. 

Iš apačios pasigirdo vyriškas balsas: 

— Tai aš, katyte! 

— Po velnių! - ji atsigręžė, ir jausmingos gundytojos ne- 
beliko. - Tau reikia iš čia nešdintis, - sušnabždėjo ji. - Kuo 
greičiau! 

Kėjus jau sėdėjo užsitempęs džinsus ir pasilenkęs graba- 
liojo po grindis, ieškodamas batų. 

- Gal pasakysi, kaip? - sušnabždėjo jis. 


Dugnas * 9 


— Mažyte, tu viršuj? - Kėjus girdėjo žingsnius apačioje, 
ant marmurinių prieškambario plytelių, paskui - ant užties- 
tų kilimu laiptų. - Baigiau darbus anksčiau ir nutariau grįžti 
į namus šįvakar, nelaukdamas ryto. 

Padrikai mojuodama rankomis, moteris rodė Kėjui į stikli- 
nes duris kitame kambario gale. 

Kėjus sugriebė į glėbį batus ir marškinius, staigiai atidarė 
duris ir smuko už jų. Jis atsidūrė balkone ir tik tada prisimi- 
nė, kad miegamasis yra antrame aukšte. Persisvėręs per kal- 
tus balkono pinučius pažvelgė žemyn ir suprato, kad iš čia ne 
taip lengva pasprukti. 

Tyliai keikdamasis, jis perkratė galvoje visus galimus 
sprendimus. Po šimts! Kėjui Taketui yra pasitaikę pakliūti į 
dar keblesnę padėtį. Taifūnai, susišaudymai, žemės drebėji- 
mai, siųsti Dievo valios arba žmonių beprotybės. Netikėtas 
vyro pasirodymas jam irgi ne naujiena. Teks rizikuoti ir tikė- 
tis, kad viskas baigsis gerai. 

Kėjus ketino žengti atgal į miegamąjį, bet sustingo ant 
balkono durų slenksčio. Jis pamatė ištrauktą naktinio staliu- 
ko stalčių. Meilužė gulėjo lovoje, viena ranka užsitempusi iki 
pasmakrės atlasinę paklodę. Kitoje rankoje spaudė pistoletą 
ir taikėsi tiesiai į jį. 

— Ką tu, ar iš proto išsikraustei?! 

Moteris veriamai sukliko. Po akimirkos nuaidėjo kurti- 
nantis šūvis. Pašėlusiai besidaužančia širdimi Kėjus ne iš 
karto suprato esąs sužeistas. Jis pažvelgė žemyn, į žaizdą 
kairiame šone, paskui apstulbusiu žvilgsniu vėl pažiūrėjo į ją. 

Dabar kojų trepsėjimas girdėjosi visai netoliese. 

— Mažyte! 

Moteris vėl suklykė kraują stingdančiu balsu. Ir vėl nusi- 
taikė. 

Atsipeikėjęs Kėjus vos spėjo pasisukti, ir pasigirdo ant- 
ras šūvis. Jam pasirodė, kad šį kartą ji nepataikė, bet nebu- 
vo kada tikrinti. Jis švystelėjo batus ir marškinius apačion, 
permetė per turėklus iš pradžių dešinę, paskui - kairę koją, 
susvyravo ant siauros atbrailos ir šoko į tamsą. 

Nusileidimo smūgis teko dešinei pėdai. Skausmas šovė 
aukštyn, pervėrė blauzdą, šlaunį, pasiekė kirkšnį ir persida- 
vė į paširdžius; Kėjui užgniaužė kvapą. Nieko nematydamas 
priešais save, jis žiopčiojo ir žiaukčiojo, stengdamasis nepra- 
rasti sąmonės. Paskui, pagriebęs nuo žemės batus ir marški- 
nius, pasileido bėgte kiek kojos neša. 


—8-— 


Lara sudrebėjo, išgirdusi smarkiai beldžiantis į užpakalines 
duris. 

Ji buvo įsijautusi į seną, už širdies griebiantį filmą su Bete 
Deivis. Pritildžiusi televizoriaus garsą, Lara įsiklausė. Vėl pa- 
sigirdo beldimas, tik dabar dar atkaklesnis ir nekantresnis. 
Numetusi nuo kojų pledą, ji nenoriai pakilo nuo patogios so- 
fos ir nuskubėjo prie durų, pakeliui uždegdama šviesą. 

Užpakaliniame kambaryje pro pusiau užtrauktas žaliuzes 
ji pamatė vyriškio siluetą. Lara baikščiai priėjo prie stiklinių 
durų ir pažiūrėjo pro plyšį. 

Ryškioje verandos žibinto šviesoje vyro veidas atrodė bal- 
tas kaip popierius ir įsitempęs. Pasmakrė nusėta ataugančiais 
šeriais. Kelios neklusnių tamsių plaukų sruogos prilipusios 
prie sukaitusios kaktos. Suraukęs tankius tamsius antakius, 
jis stengėsi įžiūrėti pro žaliuzes. 

— Daktare? - vyras vėl ėmė daužyti kumščiu į duris. - Ati- 
darykit! Aš jums ištepiau visą verandą. - Jis nusišluostė kak- 
tą atgalia plaštaka, ir Lara pamatė, kad delnas kruvinas. 

Pamiršusi atsargumą, ji išjungė signalizaciją ir atidarė du- 
ris. Vyras klupdamas įvirto į kambarį; jis buvo basas. 

- Ilgai delsėt, - sumurmėjo jis. - Bet aš jums atleisiu, jeigu 
vis dar laikote spintoje butelį viskio. 

Nieko nelaukdamas, Kėjus pripuolė prie baltos metalinės 
vaistų spintos ir pasilenkė, ketindamas ištraukti apatinį stalčių. 

— Ten nėra viskio. 

Išgirdęs jos balsą, vyras staigiai atsisuko. Kelias sekundes 
sumišęs žiūrėjo į Larą, o ši suglumusi žiūrėjo į jį. Jame buvo 

kažin kas gyvuliško, o tai kartu ir traukė, ir stūmė ją, ir, nors 
buvo įpratusi prie šviežio kraujo kvapo, jo kraujo kvapas jai 
pasirodė ypač stiprus. 

Nejučia Lara panoro žengti atatupsta. Ne iš baimės, o ve- 
dama moteriško savisaugos instinkto. Ir vis dėlto nepajudėjo 
iš vietos, atlaikydama jo nepatiklų ir piktą žvilgsnį. 

- Kas jūs, po velnių? Kur daktaras? - paklausė jis raukyda- 
masis iš skausmo, spausdamas prie šono kruviną atsegiotų 
marškinių skverną. 

- Jums būtų geriau atsisėsti. Jūs sužeistas. 

— Neaiškinkit. Kur daktaras? 

- Tikriausiai ramiai miega žvejų namelyje prie ežero. Jis 
jau nebedirba, išvažiavo iš čia prieš kelis mėnesius. 

Nepažįstamasis tik dėbtelėjo į ją. Paskui piktai burbtelėjo: 

— Puiku. Tik to dar betrūko. 

Kėjus keiksnojo sau po nosimi, pirštais braukdamas plau- 
kus. Paskui žengė kelis netvirtus žingsnius durų link, bet 
susvyravo ir užkliuvo už medicininės kušetės. 

Lara akimirksniu suskubo jam padėti. Jis atstūmė jos ran- 
ką, bet ir toliau rėmėsi į baldą. Sunkiai kvėpuodamas ir rau- 
kydamasis iš skausmo, paprašė: 

- Duokite šlakelį viskio. 

— Kas jums atsitiko? 

— Ne jūsų reikalas. 

— Aš ne šiaip sau persikėliau į daktaro Patono namus. Aš 
dabar verčiuosi praktika vietoj jo. 

Lara sugavo jo tamsiai mėlynų akių žvilgsnį. 

- Jūs daktarė? 

Lara linktelėjo. 

- Čia tai bent... - jis pažvelgė į ją. - Taip apsirengusi, ligo- 
ninėje jūs turbūt tikra žvaigždė, - Kėjus smakru parodė į jos 
drabužius. - Ar tai - naujausia medikių mada? 

Ji mūvėjo timpes iki kelių ir vilkėjo ilgus baltus marški- 
nius; stovėjo plikomis blauzdomis ir basa. Net ir taip atrody- 
dama, Lara oriai paaiškino: 

— Paprastai vidurnaktį chalato nevilkiu. Darbo valandos 
baigėsi, bet esu diplomuota gydytoja, todėl pamirškite mano 
drabužius ir leiskite apžiūrėti žaizdą. Kas atsitiko? 

— Nelaimingas įvykis. 

Vilkdama nuo nelaukto paciento marškinius, ji pamatė, 
kad jo kelnių diržas neužsegtas, be to, užsagstytos ne visos 
sagos. Lara nuo žaizdos šone atitraukė jo krauju išteptą ranką. 

- Tai kulkos sužeidimas. 

— Na štai. Aš gi jums sakiau - nesusipratimas. 

Vyras aiškiai melavo. Akivaizdu, meluoja dažnai ir be są- 
žinės graužimo. 

— O tiksliau? - neatlyžo moteris. 

— Užvirtau ant šakių! - atrėžė įsibrovėlis ir parodė į žaiz- 
dą: - Išvalykite, užklijuokite pleistru ir viskas bus gerai, rytoj 
būsiu kaip naujai gimęs. 

— Gana juokauti. Aš žinau, kaip atrodo šautinė žaizda, - 
pareiškė Lara. - Čia ne mano sritis. Jums reikėtų kreiptis į 
apygardos ligoninę. - Atsukusi jam nugarą, Lara ėmė spaudy- 
ti telefono mygtukus. - Aš jumis pasirūpinsiu, kol atvažiuos 
greitoji pagalba. Prašom atsigulti. Pirmiausia paskambinsiu, 
o tada pasistengsiu sustabdyti kraujavimą. Sveiki, - pasakė 
ji, kai kitame ryšio gale atsiliepė. - Čia daktarė Malori iš Iden 
Paso. Man reikia skubios... 

Jis padėjo ranką ant telefono aparato, nuspaudė mygtuką 
ir nutraukė pokalbį. Lara nerimastingai apsidairė. 

— Aš nevažiuosiu į jokią ligoninę! - nukirto jis. - Nerei- 
kia greitosios. Man nieko neatsitiko, supratot? Nieko! Su- 
stabdykit kraujavimą, užklijuokit žaizdą, ir viskas! Ar duosit 
viskio? - paklausė jis jau trečią kartą. 

Nekreipdama dėmesio į jo žodžius, Lara pabandė skam- 
binti į ligoninę dar kartą, bet surinkti numerio nespėjo - jis 
išplėšė jai iš rankų ragelį ir ištraukė iš aparato laidą; šis paki- 
bo jam kumštyje. 

Lara atsisuko į jį, norėdama išreikšti pasipiktinimą, bet pir- 
mą kartą nuo tada, kai įsileido nepažįstamąjį, pajuto baimę. 

Netgi šiame mažame Rytų Teksaso miestelyje netrūksta nar- 
komanų. Vos tik atsikrausčiusi Lara įsirengė name signaliza- 
ciją, kad apsisaugotų nuo narkotinių ir skausmą malšinančių 
vaistų vagysčių. 

Kėjus pajuto jos baimę. Jis triukšmingai numetė ragelį ant 
stalo ir liūdnai šyptelėjo. 

- Klausykite, daktare, jeigu būčiau norėjęs jus užpulti, bū- 
čiau seniai tai padaręs, ir mano pėdos jau būtų atvėsusios. 
Aš tik prašau nepainioti kitų žmonių. Ligoninę pamirškim, 
gerai? Padėkite man, ir eisiu savais keliais. 

Jam kalbant, lūpos išbalo ir įsitempė, jis pradėjo triukš- 
mingai švokšti pro sukąstus dantis. 

- Jums bloga? 

- Visiškai ne. 

- Bet jums labai skauda? 

— Taip, - prisipažino Kėjus, linktelėdamas galvą. - Skauda 
taip, kad norisi kaukti. O jūs turbūt leisite man nukraujuoti, 
kol ginčijamės. 

Lara atidžiai pažiūrėjo į kupiną ryžto veidą ir suprato, kad 
reikia nusileisti, antraip jis išeis. Be to, kils pavojus jo sveika- 
tai, o gal ir gyvybei. Lara liepė vyrui nusismaukti džinsus ir 
atsigulti. 

- Ir aš mėgstu taip įsakinėti, - mestelėjo tas, sunkiai ropš- 
damasis ant stalo. 

- Nėmaž neabejoju, - pasakė Lara ir nuėjo prie kriauklės nu- 
siplauti rankų dezinfekciniu skysčiu. - Jeigu žinote, kur dakta- 
ras Patonas laikė viskį, tikriausiai esate vietos gyventojas. 

— Aš čia gimiau ir užaugau. 

— Tai kodėl nežinote, kad jis išėjo į pensiją? 

— Buvau ilgam išvykęs. 

- Jūs pas jį gydėtės? 

- Kiek tik save prisimenu. Jis mane gydė nuo vėjaraupių, 
tonzilito, sutvarkė du skilusius šonkaulius, raktikaulį, lūžusią 
ranką, išgelbėjo nuo kraujo užkrėtimo po to, kai pažaidžiau 
beisbolą su surūdijusia konservų dėžute. Man iki šiol liko 
randas ant šlaunies toje vietoje, kur ant jos atsisėdau. 

— Buvote išprašytas iš aikštės? 

- Tikrai ne, - atkirto Kėjus. - Daugybę kartų čia ateidavau 
pagalbos vidurnaktį pro tas pačias užpakalines duris. Beje, 
jis nebuvo toks nagas kaip jūs ir viskio man negailėdavo. Ką 
jūs darote? 

- Tai raminamieji, - Lara paspaudė švirkšto stūmoklį ir 
ore pasklido miglotas vaistų debesėlis. 

Paskui ji padėjo švirkštą ant stalo ir patrynė jam ranką 
spirite suvilgyta vata. Netikėtai sužeistasis pagriebė švirkš- 
tą, paspaudė nykščiu stūmoklį ir išliejo skystį ant grindų. 

— Jūs mane laikot idiotu?! 

- Pone... 

- Jeigu norit, kad nejausčiau skausmo, duokit man stikli- 
naitę viskio, o ne pripumpuokit šitų! Aš nieko nesuvoksiu, o 
jūs iškviesit greitąją pagalbą! 

— Ir šerifą. Pagal įstatymą aš turiu pranešti valdžiai apie 
kiekvieną šaunamojo ginklo padarytą žaizdą. 

Kėjus pabandė atsisėsti, bet nesėkmingai — iš žaizdos 
pliūptelėjo skaisčiai raudonas kraujas. Jis sudejavo. Lara sku- 
biai užsimovė chirurgines pirštines ir ėmė šluostyti kraują 
marliniais tamponais, kad matytų, ar žaizda rimta. 

- Bijote užsikrėsti AIDS? - paklausė jis, mostelėjęs galva į 
jos pirštinėtas rankas. 

- Profesinis atsargumas. 

— Neverta jaudintis, - pareiškė jis, kreivai šypsodamas. - 
Aš visada atsargus. 

— O štai šiandien nepasisaugojote. Gal jus sugavo sukčiau- 
jant, kai lošėte kortomis? O gal rėžėte sparną apie svetimą 
moterį? Arba valėte šautuvą ir jis atsitiktinai iššovė? 

- Aš juk sakiau, kad tai... 

— Prisimenu. Užgriuvote ant šakių. Bet šakės palieka 
durtinę žaizdą, audinių neišplėšia, - kalbėjo Lara, greitai 
ir meistriškai tvarkydama žaizdą. - Klausykite, man reikės 
apipjauti kraštus ir susiūti vidines siūles. Skaudės. Aš turiu 
jums duoti skausmą malšinančių vaistų. 

— Apie tai negali būti jokios kalbos, - atrėžė Kėjus ir pa- 
bandė nulipti nuo stalo. 

Lara jį sulaikė, įsirėmusi rankomis jam į pečius. Pirštinėti 
pirštai buvo ištepti krauju. 

- Lidokaino. Padarysiu vietinę nejautrą, - paaiškino Lara, 
paėmė iš spintos flakoną ir davė jam paskaityti etiketę. - Su- 
tinkate? 

Kėjus nenoriai linktelėjo ir ėmė žiūrėti, kaip gydytoja 
ruošia kitą švirkštą. Ji suleido vaistus prie pat žaizdos. Kai 
aplinkiniai audiniai pasidarė nejautrūs, nulygino sužalotas 
vietas, kraštus patepė fiziologiniu skysčiu, susiuvo siūles ir 
įdėjo dreną. 

— O čia dar kas? - vyriškis buvo išbalęs ir gausiai prakaita- 
vo, bet atidžiai stebėjo meistriškus jos rankų judesius. 

— Tai drenas. Pro jį iš žaizdos išteka kraujas, limfa ir ne- 
plinta infekcija. Išimsiu dreną po kelių dienų. 

Lara susiuvo išorines siūles ir steriliai aprišo žaizdą. Įme- 
tusi nešvarias pirštines į specialų metalinį medicininių atlie- 
kų bakelį, nusiplovė rankas kriauklėje. Paskui paprašė jo atsi- 
sėsti, kad galėtų apvynioti jam liemenį elastiniu bintu, turin- 
čiu prilaikyti tvarstį. 

Lara atsitraukė ir priekabiai apžiūrėjo savo darbo rezultatus. 

— Jums pasisekė, kad pasitaikė ne itin taiklus šaulys. Dar 
šiek tiek dešiniau, ir kulka būtų perskrodusi gyvybiškai svar- 
bius organus. 

— O jeigu šiek tiek žemiau, aš ir pats jau niekada neįsi- 
skverbčiau į kai kuriuos organus. 

Lara nepalankiai pažvelgė į jį. 

— Vadinasi, tikrai pasisekė. 

Ji stengėsi būti abejinga, nors tvarstydama žaizdą kas 
kartą jį apkabindavo rankomis ir beveik prisiglausdavo 
skruostu jam prie plačios krūtinės. Jo liemuo buvo tvirtas, 
įdegeęs, apžėlęs. Elastinis bintas padalijo jo plokščią raume- 
ningą pilvą į dvi dalis. Larai buvo tekę dirbti didelių ligo- 
ninių priimamuosiuose ir ne kartą siūti žaizdas įtartiniems 

tipams, bet nė vienas iš jų nebuvo toks įdomus, šnekus ir... 
simpatiškas. 

— Patikėkite, daktare, man visada velniškai sekasi. 

— Gerai, gerai, tikiu. Matyt, esate iš tų, kurie mėgsta ri- 
zikuoti, bet sugeba išsisukti. Beje, kada paskutinį kartą jus 
skiepijo nuo stabligės? 

— Praėjusiais metais. 

Lara nepatikliai pažiūrėjo į jį. Jis lyg prisiekdamas pakėlė 
dešinę ranką. 

— Garbės žodis. 

Nepažįstamasis nulipo nuo stalo ir atsirėmęs į jį šlaunimi 
užsimovė džinsus. Diržo neužsisegė. 

— Kiek aš jums skolingas? 

— Penkiasdešimt dolerių už priėmimą ne darbo laiku, pen- 
kiasdešimt už siūles ir tvarstymą, po dvylika už dvi injekci- 
jas, įskaičiuojant ir tą, kurią sugadinote, ir keturiasdešimt už 
vaistus. 

- Vaistus? 

Iš rakinamos spintos Lara paėmė du plastiko buteliukus 
ir jam padavė. 

— Čia antibiotikai ir skausmą malšinantys vaistai. Kai tik 
lidokainas nustos veikti, jums ims skaudėti. 

Kėjus iš priekinės aptemptų džinsų kišenės išsitraukė pi- 
niginę. 

— Paskaičiuokim, penkiasdešimt ir penkiasdešimt, plius 
dvidešimt keturi, plius keturiasdešimt, iš viso... 

- Šimtas šešiasdešimt keturi doleriai. 

Jis pakėlė antakį, tarsi nustebintas jos matematinių ge- 
bėjimų. 

— Taip, šimtas šešiasdešimt keturi, - pacientas atskaičiavo 
iš pluošto banknotus ir padėjo ant operacinio stalo. - Grąžos 
nereikia, - pasakė, pridėdamas penkių dolerių banknotą vie- 
toj keturių po vieną. 

Lara nustebo, kad jis nešiojasi tiek daug grynųjų. Kai atsi- 
skaitė, jam dar liko nemenka šūsnis. 

— Šįvakar išgerkite dvi kapsules antibiotikų, - įspėjo ji, - 
paskui po keturias per dieną, kol nebeliks. 

Jis perskaitė užrašus ant dėžučių, atidarė pakuotę nu- 
skausminamųjų, iškratė ant delno vieną tabletę, įsimetė į 
burną ir be vandens prarijo. 

- Būtų maloniau su gurkšneliu viskio, - jo balse suskambo 
maldaujamos gaidelės. 

Lara papurtė galvą. 

- Vartokite po vieną kas keturias valandas. Po dvi, jei labai 
skaudės. Ir užsigerkite vandeniu, - pabrėžė ji, labai abejoda- 
ma, kad jis laikysis instrukcijų. - Ateikite rytoj pusę penkių, 
aš jums pakeisiu tvarstį. 

— Dar už penkiasdešimt žalių. 

— Ne, už tai jau sumokėjote. 

- Labai jums ačiū. 

- Galite nedėkoti. Kai tik išeisite, paskambinsiu šerifui 
Baksteriui. 

Sukryžiavęs rankas ant nuogos krūtinės, Kėjus atlaidžiai 
pažiūrėjo į Larą. 

- Išversite jį iš lovos tokią vėlyvą naktį? - jis užjaučiamai 
palingavo galvą. - Labai gerai pažįstu Elmą Baksterį. Jie su 
mano tėvu buvo bičiuliai. Kartu užaugo per naftos bumą. Ar 
žinote, kas tai yra? Jie sakydavo, kad tai tas pat, kaip kar- 

"tu kariauti. Vaikystėje abu sukiodavosi prie gręžimo bokštų, 

buvo tarsi legalių ir nelegalių naftos ieškotojų talismanai. 
Vykdė jų pavedimus, pirkdavo jiems maisto, cigarečių, nami- 
nės degtinės, visko, ko tik jie užsigeisdavo. Tikriausiai senis 
Elmas nenorės prisiminti, ko jie dar parūpindavo... Gerai, ga- 
lite skambinti šerifui. Bet jis tik apsidžiaugs mane pamatęs. 
Patapšnos man per nugarą, pasakys: „Senokai matėmės“, ir 
paklaus, kaip sekasi, po šimts. 

Kėjus nutilo laukdamas Laros atsako. Jos ledinis žvilgsnis 
jo nesutrikdė. 

- Elmas užsivertęs darbais, ojam moka mažai. Iškvietimas 
tokią vėlyvą naktį dėl tokios smulkmenos jam labai nepatiks. 

Jis apskritai yra vaidingo būdo. O kai iš tikrųjų atsitiks kas 
nors rimta, pavyzdžiui, čia įsiverš koks nors narkomanas ir 
pareikalaus narkotikų dozės, šerifas gerai pagalvos, ar verta 
skubėti jums į pagalbą. Bet svarbiausia, - pridūrė jis pritil- 
dydamas balsą, - žmonės bus nepatenkinti, kai sužinos, kad 
išduodate savo pacientus. Tokiame mažame miestelyje kaip 
Iden Pasas kliento paslaptis yra didelė vertybė. 

— Abejoju, ar Iden Pase apskritai kas nors žino, kas yra pa- 
ciento paslaptis, - ramiai atrėmė Lara. - Kadir ką jūs kalbėtu- 
mėte, aš jau patyriau, kaip greitai ir tiksliai čia veikia bevielis 
telefonas. Šiame miestelyje paslaptys neišsaugomos nė die- 
nos. Aš taip pat gerai supratau jūsų užuominą apie šerifą. No- 
rite pasakyti, kad šerifas visiems yra savas vaikinas ir kad jeigu 
aš jam praneščiau apie šautinę žaizdą, tuo viskas ir baigtųsi. 

- Tikriausiai taip ir būtų, - nuoširdžiai pritarė Kėjus. — 
Jeigu šerifas imtų tirti kiekvieną susišaudymą, per mėnesį 
pats galą gautų. 

Lara pajuto, kad jis sako tiesą, ir atsidususi paklausė: 

- Jus pašovė pažeidžiantį įstatymus? 

— O ne, tai veikiau vadinama mažyte nuodėme, - atsakė 
jis savim patenkintas ir tingiai išsišiepė. Jo mėlynose akyse 
blykstelėjo šelmiška ugnelė. - Nemanau, kad tai įstatymo pa- 
žeidimas. 

Pamiršusi, kad reikia laikytis oriai, Lara susijuokė. Jis 
buvo nepanašus į nusikaltėlį, bet į nusidėjėlį tai tikrai. Vargu 
ar šis žmogus pavojingas aplinkiniams, nebent kokiai aikš- 
tingai poniutei. 

— Še tau kad nori, panelė daktarė ne tokia jau pasipūtusi. 
Ji moka šypsotis. Jos nuostabi šypsena, - meilikavo Kėjus ir 
prisimerkęs paklausė: - Ką ji dar turi gražaus? 

Dabar buvo jos eilė sukryžiuoti rankas ant krūtinės. 

- Jūs visada toks tiesmukas? 

— Aš visad maniau, kad vyrui ir moteriai nėra ko vedžioti 
kalbų. 

- Šit kaip? 

— Kam eikvoti jėgas ir gaišti laiką. Geriau juos panaudoti 
kitiems dalykams. 

— Geriau neklausiu, kokiems. 

— Klauskite. Nesu baisiai drovus. O jūs? 

Lara neprisiminė, kada paskutinį kartą su ja flirtavo vy- 
ras. O kada ji pati flirtavo - juo labiau. Jausmas buvo malo- 
nus. Bet tik kelias akimirkas. Staiga jai toptelėjo, kodėl nede- 
ra koketuoti, kad ir kaip nekaltai. Jos veidas apniuko, šypse- 
na dingo. Daktarė išsitiesė, prisiminusi profesines pareigas. 

—- Nepamirškite marškinių, - sausai pasakė ji. 

- Išmeskit juos į šiukšlių dėžę, - tepasakė Kėjus, žengė 
nuo kušetės ir tuoj pat vėl į ją atsirėmė skausmo iškreiptu 
veidu. - Velnias! 

- Kas yra? 

— Kulkšnis. Koja pakrypo, kai... Tikriausiai pasitempiau. 

Lara atsitūpė ir atsargiai atraitojo dešinę jo džinsų klešnę. 

- Viešpatie! Kodėl nepasakėte iš karto? 

Kulkšnis buvo ištinusi ir pabalusi. 

— Todėl, kad plūdau krauju kaip skerdžiama kiaulė. Tai 
buvo svarbiau. Nieko tokio, viskas bus gerai, - jis pasilenkė, 
atstūmė jos čiupinėjančias rankas ir nuleido klešnę. 

— Jums būtinai reikia peršviesti koją. Ji gali būti lūžusi. 

- Nelūžusi. 

- Jūs ne medikas... 

— Ne, bet kaulai man lūžo tiek daug kartų, kad jau moku 
nustatyti pats. 

- Aš negaliu prisiimti atsakomybės, jeigu... 

- Nesirūpinkit. Jums nereikės už nieką atsakyti, - be- 
marškinis, basas Kėjus nuklibikščiavo iki durų, pro kurias 
buvo įėjęs į namą. 

— Gal prieš išeidamas nusiplausite rankas? - pasiūlė Lara. 

Kėjus pažvelgė į savo kruvinas plaštakas ir papurtė galvą. 

- Jos yra buvusios dar nešvaresnės. 

Lara pajuto, kad kaip gydytoja neįvykdė savo pareigos. Ta- 
čiau šis Žmogus yra suaugęs ir renkasi pats. Ji padarė viską, 
kąjis leido jai daryti. 

—- Nepamirškite gerti antibiotikų, - priminė ji ir pritūpusi 
Kėjui po dešine ranka kyštelėjo savo kairį petį. Jis dešine ap- 
kabino ją per pečius, o ji, kairę ranką tvirtai uždėjusi jam ant 
liemens, padėjo iššokčioti pro duris. 

Pikapas stovėjo prie verandos. Priekiniai ratai buvo įsirė- 
žę įjos neseniai pasodintų petunijų lysvę. 

— Ar turite ramentus? 

— Rasiu, jei reikės. 

— Tikrai reikės. Pasistenkite kelias dienas ant dešinės ko- 
jos nesistoti. Namuose ant kulkšnies uždėkite pūslę su ledu 
ir laikykite koją iškėlęs, kai tik galite. Ir nepamirškite ateiti... 

— Rytoj pusę penkių. Nė už ką nepamiršiu. 

Lara pakėlė galvą ir pažvelgė į jį. Šis palenkė galvą ir pa- 
žiūrėjo į ją. Jų žvilgsniai susitiko. Lara jautė jo raumeningo ir 
tvirto kūno šilumą, suprasdama, kad toks gyvybingas kūnas 
greitai susidoros su kiekviena žaizda. Jis buvo fizinės svei- 
katos pavyzdys, į kurį ji stengėsi, nors ne visada sėkmingai, 
žvelgti tik gydytojos akimis. 

Kėjus įdėmiai tyrinėjo jos veidą, plaukus, lūpas. Žemu, 
prikimusiu balsu tarstelėjo: 

— Niekada nemačiau tokios daktarės. 

Jo ranka nuslydo jai nuo peties ant šlaunies. 

- Tr niekada nejaučiau. 

— O kaip reikia pajusti daktarę? 

- Šitaip, - sumurmėjo Kėjus, atsargiai spustelėdamas jai 
kūną. 

Staiga jis ją pabučiavo. Netikėtai ir įžūliai prispaudė savo 
lūpas prie jos lūpų. 

Netekusi žado iš netikėtumo, Lara ištrūko iš jo glėbio. 
Širdis daužėsi iš visų jėgų, išpylė karštis. Galvoje šmėstelėjo 
dešimtys būdų, kaip dabar pasielgus, ir ji nutarė geriau ap- 
simesianti, kad nieko neįvyko. Nereikia to bučinio sureikš- 
minti. Antraip ji bus priversta apie tai galvoti ir ką nors jam 
pasakyti, o to dabar mažiausiai norėjo. 

Visiškai ramiu, šaltu tonu Lara paklausė: 

- Jus kur nors pavėžėti? 

Kėjus plačiai šypsojosi, rodydamas, kad mato jos nesė- 
kmingas pastangas nuslėpti sumišimą. 

— Ačiū, nereikia, - atsiliepė jis. - Pikapas turi automatinę 
pavarų dėžę. Sugebėsiu valdyti vien kaire koja. 

Lara palinkčiojo galvą. 

- Jeigu sužinosiu, kad šiąnakt buvo padarytas koks nors 
nusikaltimas, turėsiu apie jūsų atvejį pranešti šerifui Baks- 
teriui. 

Juokdamasis ir kartu raukydamasis iš skausmo, vyras at- 
sisėdo prie pikapo vairo. 

— Nesijaudinkit. Jūs nepažeidėt įstatymo, - nuramino jis 
ir įjungė variklį. - Iki pasimatymo, daktare. 

— Būkite atsargus, pone... 

— ..Taketai, - tarė jis pro atvirą langą. - Galite mane va- 
dinti Kėjumi. 

Lara apmirė. Širdis, kuri ką tik veržėsi iš krūtinės, atrodė, 
nustojo plakti. Kraujas nuslūgo iš galvos, viskas ėmė lietis 
prieš akis. Matyt, Lara keistai išbalo, bet buvo tamsu ir jis 
jau sukosi į pagrindinį kelią. Jis du kartus paspaudė signalą, 
pirštų galais atidavė jai pagarbą, ir pikapas dingo tamsoje. 

Lara bejėgiškai atsisėdo ant šaltų betoninių laiptų, ap- 
šlakstytų sukrešėjusio kraujo lašeliais. Ji užsidengė veidą 
staiga sudrėkusiomis rankomis. Naktis buvo šilta ir tvanko- 
ka, bet ji drebėjo kaip nuo šalčio. Kojų oda pašiurpo. Išdžiūvo 
burna. 

Kėjus Taketas. Jaunesnysis Klarko brolis. Pagaliau jis 
grįžo į namus. Kaip ilgai ji laukė tos dienos. Kėjus Taketas — 
svarbi drąsaus plano, jos kurto ir tobulinto visus praėjusius 
metus, grandis. Ir štai jis čia. Ji turi užsitikrinti jo paramą. 
Tačiau kaip? 

Juk daktarė Lara Malori - paskutinis žmogus, su kuriuo 
Kėjus Taketas norėtų susipažinti. 


Antras skyrius 


I. rytą Džeinelena Taket pakilo iš savo mergautinės lovos 
kaip paprastai, vos tik suskambus žadintuvui. Vonioje čiau- 
pai atsisukdavo gausdami, sienų vamzdžiuose garsiai gurgėjo 
ir šniokštė karštas vanduo, bet ji buvo taip įpratusi prie tų 
garsų, kad jų net negirdėjo. 

Džeinelena čia gyveno visus trisdešimt trejus savo gyveni- 
mo metus ir net neįsivaizdavo savęs jokioje kitoje vietoje, o ir 
nenorėjo įsivaizduoti. Jos tėvas pastatė šį namą savo jaunajai 
žmonai prieš keturiasdešimt metų ir, nors bėgant metams 
jį nuolat perstatinėjo, remontavo, ant sienų bei grindų buvo 
matyti nenuvalomų dėmių ir įbrėžimų, paliktų Džeinelenos 
ir jos brolių. Tie ženklai teikė namui savitumo, kaip juoko 
raukšlelės moters veide. 

Klarkui ir Kėjui namas buvo tik gyvenamoji vieta. Tačiau 
Džeinelena jį laikė lygiateisiu šeimos nariu kaip ir brolius bei 
tėvus. Kaip dėmesinga mylimoji, ji apžiūrinėjo namą dau- 
gybę kartų ir žinojo visus užkaborius nuo rūsio iki stogo. Ji 
pažinojo namą kaip savo pačios kūną. O gal net geriau. Džei- 
nelena niekada nesidomėjo savo kūnu, niekada mintimis 
nesikalbėjo su savimi, niekada nesusimąstydavo apie savo 
gyvenimą ir nesvarstė, laiminga ji ar ne. Jai buvo gerai taip, 
kaip yra. 

Išsimaudžiusi po dušu, panelė Taket užsisegė darbinį žals- 
vai rusvos spalvos sijoną ir apsivilko paprastą medvilninę 

palaidinukę. Ji mūvėjo kūno spalvos kojines; jos rudi odiniai 
bateliai buvo veikiau ne madingi, o patogūs. Plaukai buvo 
surišti ant pakaušio į tvarkingą uodegą, vienintelis papuo- 
šalas — nebrangus rankinis laikrodukas. Džeinelena beveik 
nenaudojo kosmetikos. Lašelis raudonio ant skruostų, trupi- 
nėlis juodo tušo ant blakstienų galiukų, truputis rausvų lūpų 
dažų, ir ji pasiruošusi pradėti dieną. 

Saulė tik kilo, o Džeinelena dar tamsiais laiptais lipo že- 
myn. Perėjo pirmo aukšto vestibiulį, įėjo į virtuvę ir įjungė 
palubėje kabančias dienos šviesos lempas - jos apšvietė pa- 
talpą akinama melsvai balta operacinės šviesa. Ji negalėjo 
pakęsti tos ryškios įkyrios šviesos, mat tradiciškai apstatyta 
virtuvė dėl jos atrodydavo nejauki. 

Užtat tai patiko Džodei. 

Įprastu judesiu Džeinelena įjungė kavinuką. Ji visada 
skrupulingai atlikdavo šį rytinį ritualą nuo tos dienos, kai 
buvo atsisveikinta su paskutine šiuose namuose gyvenusia 
ekonome. Sulaukusi penkiolikos, Džeinelena pareiškė, kad 
jai daugiau nebereikia auklės, pati galinti susiruošti į moky- 
klą ir netgi pagaminti pusryčius motinai. 

Dabartinė ateinanti tarnaitė Meideila dirbdavo tik pen- 
kias valandas per dieną. Ji tvarkydavo namus, skalbdavo ir 
pagamindavo šio bei to pietums. Praktinius namų ūkio reika- 
lus, be pareigų Taketų naftos ir dujų bendrovėje, Džeinelena 
sėkmingai tvarkė pati. 

Ji žvilgtelėjo į šaldytuvą, norėdama patikrinti, ar ten yra 
ąsotis su apelsinų sultimis, ir įpylė grietinėlės į pienpuodį. 
Džodei negalima gerti kavos su tokia riebia grietinėle, bet ji 
vis tiek geria. Džodė visada daro taip, kaip nori. 

Kol kavinukas šnypštė ir burbuliavo, Džeinelena pripylė 
virinto vandens į laistytuvą ir patraukė į dengtą užpakalinę 
verandą apipurkšti paparčių ir begonijų. 

Štai tada ji ir išvydo pikapą. Jis pasirodė jai nematytas, 
bet buvo pastatytas prie užpakalinių durų, tarsi visada būtų 
ten stovėjęs. Toje pačioje vietoje, kur Kėjus paprastai... 

Džeinelena pasuko atgal, vos neištaškydama iš laistytuvo 
vandens, skubiai padėjo jį ant stalviršio ir išlėkė iš virtuvės, 
nubėgo per vestibiulį iki laiptų, nusitvėrė ranka už stulpo, 
apsuko pusratį kaip kadaise vaikystėje, paskui pasileido laip- 
tais į viršų. Antrame aukšte nuskriejo koridoriumi iki pasku- 
tinio miegamojo durų ir nepasibeldusi įpuolė į vidų. 

— Kėjau! 

- Ką? 

Pirštais braukdamas tamsius susivėlusius plaukus, Kėjus 
pakėlė galvą nuo pagalvės. Tankiai sumirksėjo, bandydamas 
įžiūrėti. Paskui sudejavo, prispausdamas ranką prie šono, ir 
vėl krito ant pagalvės. 

— Viešpatie, negąsdink taip. Kartą vos neperrėžiau pilvo 
vienam beduinui, gerai, kad laiku susiprotėjau, jog tai draugas. 

Nekreipdama dėmesio į priekaištus, Džeinelena puolė 
broliui ant kaklo. 

— Kėjau! Tu grįžai! Kada? Kodėl mūsų nepažadinai? Paga- 
liau tu namie. Ačiū, ačiū tau, kad parvažiavai. 

Džeinelena stipriai jį apkabino ir išbučiavo į kaktą ir 
skruostus. 

— Gerai, gerai, supratau. Tu džiaugiesi mane matydama, - 
niurzgėdamas jis išsisukinėjo nuo sesers bučinių, bet kai jam 
pavyko atsisėsti, jo veide švietė šypsena. - Sveika, sese, — 
Kėjus ją apžiūrėjo paraudusiomis akimis. - Na kaip tu? Žilų 
plaukų nėra. Dantys savo vietose. Priaugai gal penkis kilogra- 
mus. Apskritai nelabai pasenai. 

— Aš nė kiek nepriaugau. Ir atrodau taip pat. Deja! - nė 
kiek nekoketuodama sučiauškėjo Džeinelena ir pridūrė: - Tai 
judu su Klarku buvote šeimos gražuoliai, prisimeni? O aš ne- 
išvaizdi Džeinė. Tiksliau, Džeinelena. 

— Kodėl tu iškart nori mane supykdyti? - paklausė jis. - 
Kodėl taip kalbi? 

— Todėl, kad tai tiesa, - Džeinė gūžtelėjo pečiais, tarsi visa, 
kas buvo pasakyta, jos nejaudintų. - Užteks apie mane. Papa- 
sakok apie save. Iš kur tu atsiradai ir kada? 

— Tavo žinutė pasiekė mane tuo Londono telefono nume- 
riu, kurį buvau tau palikęs, - paaiškino Kėjus, plačiai nusižio- 
vaudamas. - Aš ją gavau Saudo Arabijoje. Keliavau tris ar ke- 
turias dienas. Sunku suskaičiuoti, kai kerti daug laiko juostų. 
Vakar atskridau į Hiustoną, o čia parsiradau jau naktį. 

—- Kodėl mūsų nepažadinai? Kieno tas pikapas? Kiek čia 
pabūsi? 

Kėjus ranka braukė sau plaukus atgal ir raukėsi, lyg tai 
būtų buvę skausminga. 

— Prašyčiau po vieną klausimą. Aš jūsų nežadinau, nes 
buvo vėlu ir nemačiau reikalo. Pikapą paėmiau iš draugo 
Hiustone, jis per kelias dienas turi pristatyti lėktuvą į Lon- 
gvju. Tada pasiims sunkvežimiuką ir juo grįš atgal. Ir... koks 
buvo paskutinis klausimas? 

— Kiek laiko būsi su mumis? - Džeinelena susidėjo rankas 
pasmakrėje tarsi maža mergaitė, melsdamasi prieš miegą. — 
Tik nesakyk, kad kelias dienas. Nesakyk, kad vieną savaitę. 
Pasakyk, kad būsi ilgai. 

Kėjus paėmė jos rankas į savąsias. 

— Mano kontraktas su ta arabų naftos bendrove vis tiek 
beveik baigėsi. Dabar aš neturiu jokių planų. Tad mano išvy- 
kimo datos tiksliai neapibrėšim. Pagyvensim ir pamatysim, 
kaip man čia eisis, sutarėm? 

— Sutarėm. Ačiū, Kėjau, - jos žaviose mėlynose akyse su- 
blizgo ašaros. Gražios akys - šeimos bruožas, čia likimas jos 
nenuskriaudė. - Aš nenorėjau tavęs trukdyti dėl tų mūsų rei- 
kalų, bet... 

— Koks čia trukdymas. 

- Šiaip ar taip, trukdymas. Nebūčiau tavęs kvietusi, bet 
pamaniau, kad tavo buvimas kaip nors... padės. 

— Kas atsitiko, Džeinelena? 

— Mama. Ji serga, Kėjau. 

— Vėl šokinėja kraujospūdis? 

— Blogiau, - Džeinelena grąžė rankas. - Jai prasidėjo at- 
minties sutrikimai. Trumpalaikiai. Aš ne iš karto supratau. 

Paskui Meideila papasakojo kelis atvejus, kai mama pametė 
daiktus ir ją kaltino kažkur nukišus. Ji pamiršta, ką kalbėju- 
si, ir vėl kartoja tą patį. 

- Jai jau nemažai metų, Džeinelena. Gal tai pirmieji sena- 
tvės požymiai. 

— Visko gali būti, bet aš kitaip manau. Bijau, kad tai rim- 
čiau negu tik senėjimas. Būna dienų, kai aš matau, kad ji ne- 
galuoja, nors nori tai nuslėpti. 

— O ką sako gydytojas? 

- Ji neina pas jį! - apimta nevilties sušuko Džeinelena. - 
Daktaras Patonas jai išrašė vaistų nuo hipertonijos, bet tai 
buvo prieš metus. Ji verčia vaistininką duoti jai vaistų pagal 
seną receptą ir tvirtina, kad jų pakanka. Mama nenori manęs 
klausyti, kai aš jai siūlau pasitikrinti pas kitą gydytoją. 

Kėjus kreivai šyptelėjo. 

— Tokia jau ji yra. Viską išmano geriau už kitus. 

— Prašau, Kėjau, nesmerk jos. Padėk jai. Ir man taip pat. 

Kėjus švelniai patrynė jai smakrą. 

— Tu pernelyg ilgai viena tempei tą naštą. Dabar aš tau pa- 
dėsiu, - Kėjus surimtėjo. - Jeigu man pavyks tai padaryti. 

- Tikrai pavyks. Dabar judviejų su mama santykiai bus vi- 
siškai kitokie. 

Nepatikliai mirktelėjęs, jis nusimetė antklodę ir nuleido 
ant grindų kojas. 

— Paduok man džinsus. 

Džeinelena jau sukosi paimti nuo supamosios kėdės atsai- 
niai numestų džinsų, bet staiga pamatė tvarstį. 

— Kas tau nutiko?! - sušuko Džeinė. - O kokia kulkšnis! 

Kėjus nerūpestingai apčiupinėjo ištinusią koją. 

- Truputį vingiuotas kelias namo. 

— Kaip tu susižeidei? Ar tai rimta? 

— Ne. O dabar paduok man džinsus. 

Tebesėdėdamas ant lovos krašto, Kėjus atkišo ranką. 
Džeinelenai buvo pažįstami tie sukąsti žandikauliai ir gum- 
bai ant neskustų skruostų. Ji padavė jam džinsus, o paskui 
atsiklaupusi padėjo įkišti į klešnes basas kojas. 

— Žiūrėk, kaip ištino kulkšnis, — susirūpinusi prašneko 
ji. - Ar tu gali priminti koją? 

— Gydytoja patarė to nedaryti, - nelygiu balsu pasakė Kė- 
jus. - Padėk man. 

Džeinelena prilaikė brolį, kol šis, remdamasis tik kaire 
koja, užsitempė ant šlaunų džinsus. Segiodamasis kelnių 
prarėžą, Kėjus jai nusišypsojo valiūkiška šypsena, prieš kurią 
negalėjo atsilaikyti net pačios padoriausios moterys. 

Džeinelena nė nebandė įsivaizduoti, kiek merginų pasida- 
vė magiškam jos brolių, labiausiai Kėjaus, žavesiui. Ji dažnai 
svajojo, kaip lepins daugybę brolvaikių, bet svajonės ir liko 
svajonėmis. Kėjus dievino turbūt visas moteris. Nebuvo žen- 
klų, rodančių, kad jis greitai surimtės ir susipančios santuo- 
kos saitais. 

— Tu mikliai moki užmauti vyrams kelnes, - linksmai tarė 
Kėjus. - Gal jau teko ir numauti? Tikiuosi, - pridūrė Kėjus. 

— Nutilk! 

- Ovis dėlto? 

— Ne! - Džeinelena pajuto, kad jai nukaito skruostai. Kėjus 
visada priversdavo ją nurausti. 

— O kodėl gi ne? 

— Manęs tai nedomina, štai kodėl, - atkirto ji. - Dar niekas 
nesusižavėjo mano išvaizda. 

— Nematau joje nieko blogo, - patikino Kėjus. 

- Patrauklaus taip pat nieko. 

— Todėl, kad įsikalei į galvą, jog esi neišvaizdi, ir atitinka- 
mai rengiesi. Tu visa tokia... - jis nepritariamai parodė į jos 
kuklią palaidinukę, - ...užsisagsčiusi. 

- Aš... užsisagsčiusi? 

— Kaip tik taip. Tau reikia atsisagstyti. Atsirišti. Pajusti 
laisvę, sesute. 

Džeinelena apsimetė supykusi. 

— Aš, kaip senmergė, nenoriu klausyti panašių kalbų! 

— Senmergė! Kokia dar... Paklausyk, Džeinelena, - smiliumi 
jis beveik palietė jos nosies galiuką. - Klausyk, tu dar nesena. 

- Bet ir ne pirmos jaunystės. 

— Tu dvejais metais jaunesnė už mane. Vadinasi, tau tris- 
dešimt ketveri. 

— Ne visai. 

— Gerai, trisdešimt treji. Tau iki senatvės dar labai toli. 
Mūsų laikais bobos laukia iki keturiasdešimties ir tik tada 
pradeda gimdyti vaikus. 

— Abejoju, ar joms patiktų, kaip tu jas vadini. 

— Supratai, ką norėjau pasakyti, - užsispyręs kalbėjo jis. - 
Tu dar netgi nepasiekei savo seksualumo viršūnės. 

— Kėjau, gana. 

— Ir vienintelė priežastis, kodėl tebesi mergelė... jeigu iš 
tikrųjų taip yra... 

— Taip ir yra. 

- Tuomet labai gaila... Vienintelė priežastis yra ta, kad 
neleidi vyrams net pasvajoti apie pasigrabinėjimą tavo kel- 
naitėse. 

Netekusi žado dėl tokio storžieviškumo, Džeinelena tylė- 
dama įsistebeilijo į brolį. Ji dirbo tarp vyrų aštuonias valan- 
das per dieną, penkias dienas per savaitę ir kartais savait- 
galiais. Paprastai tų žmonių kalba sodri ir vaizdinga, bet jie 
prikąsdavo liežuvį, jeigu netoliese pasirodydavo panelė Džei- 
nelena. O kai pavaldiniai į ją kreipdavosi, kalbėdavo pabrėž- 
tinai mandagiai. 

Džodė būtų vietoje nudėjusi bet kurį vyrą, išdrįsusį vulga- 
riai kalbėti jos arba dukters akivaizdoje. Įdomu tai, kad pati 
Džodė mokėjo daug nepadorių žodžių bei keiksmažodžių ir 
neretai juos vartojo. 

Džeinelena gerai žinojo, kad savo laikysena ji pastato ne- 
matomą sieną, sutrukdydama laisvai, draugiškai bendrauti 
su kitais žmonėmis. Ji laikė savo drovumą rimtu trūkumu. 
Tai uždėdavo jai vienišumo antspaudą ir patvirtindavo, kad 
ji nedomina vyrų, - jie nenori palaikyti su ja jokių santykių, 
juolab užmegzti draugystės. Džeinelena netgi nemokėjo vyrų 
draugijoje elgtis, nors užaugo kartu su Klarku ir Kėjumi. 

Nešvanki brolio pastaba ją ne tiek įžeidė, kiek pribloškė. 
Gal net nuskambėjo kaip komplimentas. Tiesa, Kėjus to ne- 
galėjo žinoti. 

— Po velnių, - sumurmėjo jis gailėdamasis ir paglostė jai 
skruostą. - Atleisk. Nenorėjau nieko blogo pasakyti, bet tu 
sau pernelyg griežta. Dėl Dievo meilės, žiūrėk į viską papras- 
čiau. Džiaukis gyvenimu. Išvažiuok metams atostogų į Eu- 
ropą. Pasilinksmink. Pasiausk. Praplėsk akiratį. Gyvenimas 
pernelyg trumpas, kad liūdėtum. Jis tau eina pro šalį. 

Džeinelena nusišypsojo, paėmė jo plaštaką ir pabučiavo. 

— Atsiprašymas priimtas. Tu nenorėjai manęs įžeisti arba 
įskaudinti. Tačiau tu klysti, Kėjau. Gyvenimas neina pro šalį. 
Mano gyvenimas yra čia, ir aš juo patenkinta. Aš taip užsiė- 
musi, kad tiesiog neįsivaizduoju, kaip atrasčiau laiko kitiems 
pomėgiams ar net meilei. Sutinku, mano gyvenimas ne toks 
audringas kaip tavo, bet aš tokio ir nenorėčiau. Tu pasaulio 
užkariautojas, o aš - namisėda, manęs nedomina linksmybės 
ir skandalai. - Džeinelena padėjo ranką Kėjui ant peties. - Aš 
nenoriu su tavim ginčytis vos tau sugrįžus po to, kai Klar- 
kas... - Ji neužbaigė sakinio. Nuėmė ranką jam nuo peties. — 
Eime žemyn. Kava jau išvirta. 

— Puiku. Vienas kitas puodelis nepakenks prieš susitikimą 
su senute. Kada ji paprastai keliasi? 

— Senutė jau atsikėlusi. 

Kambario tarpdury stovėjo jų motina Džodė Taket. 


—-——68—— 


Bovis Keitas pabudo nuo stipraus spyrio į šoną bato nosimi. 

— Ei tu, kelkis. 

Bovis atsimerkė ir persivertė ant nugaros. Jis vargiai pri- 
siminė, kad nakvoja „Po palme“ - triukšmingiausio, siautu- 
lingiausio ir labiausiai apšnerkšto baro iš visų triukšmingų ir 
siautulingų barų, esančių abipus siauro greitkelio Iden Paso 
pakraštyje, sandėliuke. 

Neseniai priimtas valytojų Bovis daugiausia darbo turė- 
davo po antros valandos nakties, kai baras užsidarydavo, o 

taip nutikdavo, jeigu būdavo mažai lankytojų. Be apgailėtino 
atlyginimo, kurį mokėjo baro šeimininkas, Boviui buvo lei- 
džiama nakvoti miegmaišyje ant sandėliuko grindų. 

— Kas atsitiko? - paklausė Bovis, sunkiai praplėšdamas 
akis. Jam atrodė, kad numigo vos keletą valandėlių. 

— Kelkis. 

Į šonkaulius gavo dar vieną smūgį, šį kartą kaip reikiant. 
Pirmas Bovio noras buvo sugriebti negailestingą koją, trūk- 
telėti taip, kad skriaudikas netektų pusiausvyros, ir patiesti 
jį ant Žemės. 

Tačiau pastaruosius trejus metus Bovis buvo praleidęs 
valstijų kalėjime kaip tik už tai, kad davė valią savo įsiūčiui ir 
rankoms, tad visiškai nenorėjo ten grįžti. 

Tylėdamas, nieko nesakydamas ir nesiskųsdamas, atsisė- 
do ant grindų ir papurtė vis dar mieguistą galvą. Marksty- 
damasis nuo saulės šviesos, besiskverbiančios pro langą, jis 
įžiūrėjo dviejų prie jo stovinčių vyrų siluetus. 

— Atleisk, Bovi, - burbtelėjo Hepas Holisteris, baro „Po 
palme“ savininkas. - Aš paaiškinau Gasui, kad čia praleidai 
visą vakarą, niekur nebuvai išėjęs nuo septintos vakaro, bet 
jis sako turįs patikrinti, nes tu buvęs kalinys. Jie su šerifu 
nuo vakaro apklausė visus apylinkėje, ir šiuo metu mieste esi 
vienintelis įtartinas asmuo. 

— Negali būti, - murmėjo Bovis sunkiai stodamasis. - Vis- 
kas gerai, Hepai, - jis liūdnai šyptelėjo savo naujajam šeimi- 
ninkui ir atsisuko į pliką išpampusį storulį šerifo padėjėją. - 
Kas atsitiko? 

- Atsitiko tas, - suirzęs jį pamėgdžiojo šerifo padėjėjas, - 
kad praeitą vakarą nuosavoje lovoje pasikėsinta išprievartau- 
ti ir galbūt nužudyti ponią Darsę Vinston. Štai kas atsitiko. 

Šerifo padėjėjas jiems papasakojo apie užpuolimą. 

— Labai liūdna tai girdėti, - Bovio žvilgsnis lakstė nuo še- 
rifo padėjėjo prie Hepo, o tiedu tylėdami žiūrėjo į jį. Vaikinas 
pagūžčiojo pečiais, išreikšdamas nuostabą. - Kas ta ponia 
Darsė Vinston? 

— Lyg tu nežinai, - nusijuokė šerifo padėjėjas. 

- Nežinau. 

- Tu su ja kalbėjai praeitą vakarą, Bovi, - užjaučiamai at- 
siduso Hepas. - Ji buvo čia, kai tu budėjai. Raudonplaukė su 
dideliais papais ir violetinėmis aptemptomis kelnėmis. Apsi- 
karsčiusi dzinguliukais. 

— A, prisimenu. 

Bovis neprisiminė dzinguliukų, bet jos biustą prisiminė, 
tokio tikrai nepamirši, ir ponia Darsė Vinston tai žinojo ge- 
riau už kitus. Ji maukdavo kokteilius kaip limonadą ir ka- 
bindavosi prie visų vyrų, neaplenkdama net kuklaus valyto- 
jo Bovio. 
bet arčiau susipažinti nebandėme. 

- Ji su visais kalbėjosi, Gasai, - įsikišo Hepas. 

— Tačiau tik jis vienas sėdėjęs kalėjime. Tik jį vieną išleido 
lygtinai. 

Bovis mindžikavo, mintyse liepdamas sau atsipalaiduoti. 
Po galais, jis jautė, kad nelaimė tyko kažkur greta už kampo, 
tuoj tuoj ji iššoks, ir tada jam bus galas. Jis nebenorėjo sukti 
klystkeliais, bet aplinkybės klostėsi ne jo naudai. 

Šerifo padėjėjas, sveriantis apie du šimtus penkiasde- 
šimt svarų, buvo niekšas. Per savo gyvenimą Bovis buvo 
užtektinai tokių matęs, tad atpažino iš pirmo žvilgsnio. Jie 
gali būti dideli ir stambūs, maži ir liesi. Ūgis ir sudėjimas 
neturi reikšmės. Jų visų bendras bruožas - iš akių sklindan- 
tis brutalumas. 

Pirmas toks tipas Boviui buvo patėvis, už kurio iš nevilties 
ištekėjo našle tapusi jo motina ir kuris iš karto ėmė mušti 
savo posūnį. Paskui tokio pat niekšiškumo turėjo mokyklos 
kūno kultūros mokytojas, kasdien kankindavęs ir žeminda- 
vęs nesportiškus vaikus. 

Pasipriešinimas smurtaujančiam patėviui ir silpnųjų gy- 
nimas nuo mokytojo buvo visų Bovio nelaimių pradžia, kol 
galiausiai jis kaip nepilnametis teisės pažeidėjas atsidūrė 

apygardos kalėjime. Įgyta patirtis neišėjo jam į naudą, ir po 
kelerių metų jis atsidūrė valstijos kalėjime. 

Tačiau šį kartą jis buvo niekuo dėtas. Bovis nepažinojo Dar- 
sės Vinston ir neturėjo priežasčių jos pulti. Dabar nutarė elg- 
tis ramiai - galbūt tai padės jam išsipainioti iš šios istorijos. 

- Aš visą vakarą iš čia nebuvau išėjęs, Hepas sako tiesą. 

- Nusirenk. 

— Ką?! 

— Gal tu kurčias? Nusivilk drabužius. Visus. 

- Gasai, - baikščiai kreipėsi Hepas. - Ar manai, kad reikia? 
Tas vaikinas... 

— Nesikišk, Hepai, - atrėžė šerifo padėjėjas. - Netrukdyk 
man dirbti, girdi? Ponia Vinston šovė į nusikaltėlį. Mes žino- 
me, kad ji pataikė, nes jos kambario balkono turėklai ištepti 
krauju, o prie baseino - kraujo bala. Jis paliko kruvinus pėd- 
sakus, braudamasis per krūmus. - Gasas pasitaisė pistoleto 
makštį gilioje klostėje po savo didžiuliu nukarusiu pilvu. — 
Tai štai, dabar patikrinsim, ar nėra šautinės žaizdos. Vilkis 
skarmalus, kalėjimo paukšteli. 

Bovis neišlaikė. 

— Eik šikt! 

Padėjėjo veidas išraudo kaip biliardo rutulys. Kiaulės aku- 
tės paskendo tamsiai raudonų riebalų raukšlėse. 

Na dabar laikykis, pasakė sau mintyse Bovis. 

Gyvuliškai kriuktelėjęs storulis puolė Bovį, bet šis išvengė 
smūgio. Įniršęs pareigūnas užsimojo, ir vaikinas dar kartą iš- 
sisuko. Hepas Holisteris įsispraudė tarp jų. 

— Ei, judu! Aš nenoriu nemalonumų! Jūs tikriausiai irgi. 

- Aš sulaužysiu visus kaulus tam pederastui! 

— Ne, Gasai! - pareigūnas stengėsi ištrūkti iš Holisterio 
glėbio, bet šis buvo gana tvirtas ir ne kartą tramdė įsisiau- 
tėjusius girtuoklius. Jis pajėgė apraminti šerifo padėjėją. - 
Šerifas Baksteris bus nepatenkintas, jeigu tu susikibsi su 
įtariamuoju. 

— Aš ne įtariamasis! - suriko Bovis. 

Nepaleisdamas Gaso, Hepas piktai pažvelgė į Bovį riebiam 

— Nerėk. Tai tau nieko neduos. O dabar atsiprašyk. 

- Dar ko! 

- Atsiprašyk! - subliuvo Hepas. - Ką, ar aš veltui tave gy- 
niau?! 

Kol šerifo padėjėjas duso iš įniršio, Hepas ir Bovis persi- 
metė nedraugiškais žvilgsniais. Keitas susimąstė. Jeigu jis 
neteks darbo, prižiūrintis policininkas jį ėste išės iš šio pa- 
saulio. Darbas bjaurus ir niekam tikęs, bet mokamas, ir tai 
patvirtina, kad Bovis nori grįžti į normalią visuomenę. 

Bovis už nieką pasaulyje daugiau nebegrįš į Hantsvilį. Ne- 
grįš į kalėjimą, net jei tektų pabučiuoti į užpakalį kiekvienam 
storasprandžiam kuiliui su šerifo žvaigžde ant marškinių. 

- Atsiimu žodžius, - ištarė jis ir norėdamas įrodyti savo 
krūtinę ir nugarą. - Nėra jokių šautinių žaizdų. Aš čia pralei- 
dau visą vakarą. 

— Atsiras bent dešimt liudytojų, kurie tai patvirtins, Ga- 
sai, - pridūrė Holisteris. - Į ponios Darsės Vinston miegamą- 
jį praėjusią naktį laužėsi kažkas kitas. Tik ne Bovis. 

Gasas nebuvo linkęs nusileisti, nors suprato, jog apsiriko. 

— Keista, - prakalbo jis, - vos tik pas mus atsibeldžia šis ti- 
pas, mieste po ilgos pertraukos įvyksta rimtas nusikaltimas. 

— Sutapimas, - tikino Hepas Holisteris. 

- Tikriausiai taip ir yra, - sumurmėjo šerifo padėjėjas vis 
dar įtariai šnairuodamas į Bovį. 

Hepas nukreipė jo dėmesį, išklodamas paskutinę miesto 
naujieną. 

- Beje, ar žinai, kas vakar apsireiškė mieste? Kėjus Taketas. 

— Nejaugi? 

Hepo gudrybė padarė įspūdį. Pareigūnas atsipalaidavo, at- 
sirėmė alkūne į lentyną ir akimirką pamiršo, ko atėjo į barą. 
Bovis tesvajojo vėl įsisprausti į miegmaišį ir gerai išsimiegoti. 
Jis nusižiovavo. 

Šerifo padėjėjas paklausė: 

— Tai kaip atrodo draugužis Kėjus? Gal nutuko? - Juokda- 
masis jis patapšnojo sau per pilvą. 

— Visiškai ne. Nė trupučio nepasikeitė nuo to laiko, kai 
išvedė mokyklos futbolo komandą į finalą. Vis dar toks pat 
aukštas tamsiaplaukis gražuolis. Tos pačios skvarbios mėly- 
nos akys. Toks pat plevėsa. Po brolio laidotuvių jis čia pirmą 
kartą. 

Bovis ištempė ausis. Jis prisiminė žmogų, apie kurį jie 
kalbėjo. Taketas buvo vienas tų, kurie daro didelį įspūdį 
žmonėms - tiek vyrams, tiek moterims. Vyrai nori būti į jį 
panašūs, 0 moterys - artimiau su juo susipažinti. Vos jam 
atsisėdus ant baro kėdės, ponia (kokia ten jos pavardė?) su 
raudonais plaukais ir didžiulėmis krūtimis iškart prie jo pri- 
lipo. Pusę valandos, o gal ir ilgiau, jie meiliai šnekučiavosi. Iš 
pradžių iš baro išslinko ji, o po kelių minučių ir Taketas. 

Keistas sutapimas? Bovis nusijuokė pats sau. Jis netikėjo 
sutapimais. Tačiau tegu jie ištraukia jam liežuvį ir sušeria šu- 

— Sunkus tai buvo smūgis senajai Džodei... Klarko mir- 
tis, - kalbėjo Gasas. 

— Taip, iš tikrųjų. 

— Ji kaip nesava nuo tada, kai neteko sūnaus. 

— O dar ta gydytoja atvažiavo, ir vėl prasidėjo apkalbos. 

Šerifo padėjėjas susimąstė liūdnai linguodamas galvą. 

— Kurių galų velnias ją atnešė į Iden Pasą po to, kas jai 
nutiko su Klarku Taketu? Štai ką aš tau pasakysiu, Hepai, 
žmonės dabar visiškai suįžūlėjo. Galvoja tik apie save, o į kitų 
jausmus jiems nusispjaut. 

- Tavo tiesa, Gasai, - atsiduso Hepas ir patapšnojo šerifo 

per ištuštėjusį barą iki durų, toliau postringaudamas apie šį 
netobulą pasaulį. 


Dugnas * 35 


Bovis įsirangė į miegmaišį, pasidėjo rankas po galva ir įsi- 
stebeilijo į lubas. Tarp plikų sijų kabojo tankus, susiraizgęs 
voratinklis. Boviui bežiūrint, darbštuolis voras toliau rezgė 
savo spąstus. 

Netrukus grįžo Hepas. Jis atsisėdo ant viskio dėžės, užsi- 
rūkė ir pasiūlė cigaretę Boviui. Kurį laiką jie rūkė tylėdami. 

Pagaliau Hepas prašneko: 

— Matyt, tau reikės pasiieškoti kito darbo. 

Bovis pakilo, atsiremdamas alkūne. Jis nė kiek nenustebo, 
bet neketino be mūšio pasiduoti, juolab gulėdamas. 

— Tu mane atleidi, Hepai? 

- Ne, ne iš karto. 

- Aš nieko tai bobai nedariau. 

- Žinau. 

— Tada kodėl nori man suversti kaltę? Ir iš viso kas ji? Iš 
jūsų pasakojimų sprendžiant, ji mažų mažiausiai Sabos ka- 
ralienė? 

Hepas mirktelėjo. 

- Savo vyreliui - taip. Fergusas Vinstonas — vyriausias 
mūsų apygardos mokyklų inspektorius. Turi motelį miesto 
pakrašty, jo reikalai klostosi kuo puikiausiai. Vinstonas gal 
dviem dešimtmečiais vyresnis už Darsę. Baisus kaip karas 
ir nepernelyg protingas. Kalbama, kad Darsė už jo ištekėjo 
dėl pinigų. Kas ten žino... - Hepas filosofiškai gūžtelėjo pe- 
čiais. —- Vos tik Fergusas kur nors išvyksta, ji traukia ieškoti 
nuotykių. Karšta poniutė, - pridūrė Hepas nesmerkdamas. - 
Pats esu ją dulkinęs kartą ar du. Tai buvo labai seniai, kai dar 
mokėmės mokykloje. - Šeimininkas degančios cigaretės galu 
parodė į Bovį. - Jei vagis iš tikrųjų įlindo į jos miegamąjį, 
Darsė veikiau pašovė jį dėl to, kad jis jos neišprievartavo. 

Bovis nusikvatojo, bet tuojau surimtėjo. 

- O vis dėlto kodėl tu mane išvarai, Hepai? 

- Tik rūpindamasis tavo paties gerove. 

- Policijoje man sakė, kad jeigu bare nepilstau alkoholinių 
gėrimų... 

— Ne apie tai kalba. Tu gerai atlieki darbą, kuriam tave pa- 
samdžiau. - Jis pažiūrėjo į Bovį patyrusio ir išmanančio žmo- 
gaus akimis. - Mano verslas gana švarus, bet kas vakarą čia 
užsuka visokio plauko lankytojų. Visko gali atsitikti, visko ir 
atsitinka. Paklausyk mano patarimo ir pasiieškok vietos, kur 
mažiau galimybių įsivelti į bėdą. Ar supratai? 

Bovis suprato. Kitaip ir nebūdavo. Jis neieškojo nemalo- 
numų, jie patys jį surasdavo. Doram ir darbščiam Hepui Ho- 
listeriui bare nereikia žmogaus, pritraukiančio rūpesčių. 

Bovis nuolankiai pasakė: 

— Darbdaviai retai pasiūlo darbą buvusiems kaliniams. Gal 
duosi man dar keletą dienų? 

Hepas linktelėjo. 

— Kol susirasi kitą darbą, gali čia nakvoti. Jeigu reikės, imk 
mano pikapą važinėti po apylinkes. - Hepas nustūmė cigare- 
te į burnos kampą ir atsistojo. - Na ką, eisiu tvarkyti sąskai- 
tų, o tu miegok ir neskubėk keltis. Beveik visą naktį stovėjai 
ant kojų. 

Likęs vienas, Bovis vėl atsigulė, bet žinojo, kad negalės už- 
migti. Iš pat pradžių žinojo, kad bare „Po palme“ jam nebus 
ateities, bet čia bent turėjo stogą virš galvos. Jis manė - jis 
vylėsi, - kad baras jam bus laikina prieglauda, stotelė tarp 
kalėjimo ir laisvės. Bet ne. Per kažkokią šliundrą, kurios jis 
visiškai nepažįsta, ir per kažkokį niekšą, įsilaužusį į jos na- 
mus, jis vėl turi pradėti viską nuo nulio. 

Nuo to paties taško, į kurį jį nuolat grąžina gyvenimas. 


Trečias skyrius 


Dia: Taket ir jos sūnus žiūrėjo vienas į kitą iš tolo. Tos pra- 
rajos jie negalėjo įveikti ištisus trisdešimt šešerius metus. 
Kėjus abejojo, ar jie kada nors ją įveiks. 

Jis prisivertė nusišypsoti. 

—- Sveika, Džode. 

Jis jau seniai nevadino jos mama. 

— Kėjau, - tarstelėjo ši ir priekaištingai dėbtelėjo į Džeine- 
leną. - Tavo darbelis. 

Kėjus apkabino seserį per pečius. 

- Džeinelena niekuo dėta. Tai aš nusprendžiau jums vi- 
siems padaryti staigmeną. 

Džodė Taket prunkštelėjo, parodydama sūnui, kad nepa- 
tikėjo. 

— Atrodo, sakei, kad kava išvirta? 

- Taip, mama, - atsiliepė Džeinelena. - Paruošiu judviem 
su Kėjum šventinius pusryčius, kad atšvęstume jo sugrįžimą. 

— Kažin, ar jo grįžimas - priežastis švęsti, - tai sakydama 
Džodė apsisuko ir išėjo iš kambario. 

Kėjus garsiai atsiduso. Jis nesitikėjo nuoširdaus apsikabi- 
nimo ar bent šilto pasisveikinimo. Tarp jo ir motinos niekada 
nieko panašaus nebuvo. Džodė visą gyvenimą jam buvo toli- 
ma ir nepasiekiama; jis jau buvo prie to įpratęs. 

Daugelį metų jie gyveno greta vienas kito tarytum šaltojo 
karo sąlygomis. Kėjus visada būdavo mandagus ir laukė tokio 

pat mandagumo iš jos. Kartais jo viltys pasiteisindavo, kar- 
tais ne. Šį rytą Džodė buvo pabrėžtinai priešiškai nusiteikusi, 
nors po brolio mirties jis liko vienintelis sūnus. 

O gal tai ir buvo jos priešiškumo priežastis. 

- Būk suja kantrus, Kėjau, - maldavo Džeinelena. - Ji blo- 
gai jaučiasi. 

— Aš matau, - susimąstęs pasakė jis. - Nuo kada ji taip 
paseno? 

— Jau maždaug metai, ji vis dar neatsigauna po... na žinai. 

— Suprantu. - Jis nutilo. - Pasistengsiu, kol čia esu, jai ne- 
aitrinti žaizdų. - Kėjus pažvelgė į seserį ir suktai šyptelėjo. - 
Ar namuose neatsirastų ramentų? 

- Jie stovi ten pat, kur juos palikai po automobilio avari- 
jos. - Sesuo nuėjo prie sieninės spintos ir iš jos kampo ištrau- 
kė aliuminio ramentus. 

— Kartu paimk ir marškinius, - paprašė Kėjus. - Su savai- 
siais teko atsisveikinti vakar vakare. 

Jis neatsakė į jos klausiamą žvilgsnį, tik parodė į marški- 
nius, kabančius spintoje. Džeinelena jam padavė paprastus 
medvilninius, jie švelniai dvelkė naftalinu. Kėjus juos apsivil- 
ko, bet neužsisagstė. 

Remdamasis į minkštus ramentų paramsčius, jis mostelė- 
jo durų link: 

— Eime. 

- Tu labai išbalęs. Ar tikrai nori eiti? 

— Nenoriu, bet neverskim Džodės laukti. 

Kai Kėjus įklibikščiavo į svetainę, Džodė jau sėdėjo prie 
stalo ir rūkė gurkšnodama kavą. Džeinelena tyliai įslinko 
paskui brolį ir ėmė ruošti pusryčius. Kėjus atsisėdo kitapus 
stalo priešais motiną, atremdamas ramentus į stalviršį. Jis 
puikiai žinojo esąs nesiskutęs ir susivėlęs. 

Džodė, kaip visada, atrodė nepriekaištingai, bet jos nega- 
lėjai pavadinti patrauklia moterimi. Teksaso saulė buvo iš- 
vagojusijos veidą raukšlėmis ir išmušusi rudomis dėmėmis. 
Ji nepakentė tuštybės, todėl nepuoselėjo savo išvaizdos, tik 

truputį papudruodavo veidą pačia pigiausia pudra. Visą 
savo sąmoningą gyvenimą ji kartą per savaitę apsilankyda- 
vo kirpykloje, kad jai išplautų ir sušukuotų plaukus, ir tai 
tik todėl, kad nesivargino jų tvarkyti pati. Jos trumpiems 
žiliems plaukams išdžiūti reikėjo ne daugiau kaip dvidešim- 
ties minučių. Per tą laiką manikiūrininkė palygindavo ir nu- 
gludindavo jai trumpus kvadratinius nagus. Džodė niekada 
jų nelakavo. 

Ji apsivilkdavo suknelę tik eidama sekmadieniais į bažny- 
čią ir tada, kai to reikalavo ypatingos aplinkybės. Šiandien 
ponia Taket vilkėjo languotus medvilninius marškinius ir 
mūvėjo kelnes. Drabužiai buvo stipriai iškrakmolyti ir gerai 
išlyginti. 

Džodė rūsčiai pažvelgė, užgesino cigaretę ir grėsmingu 
tonu kreipėsi į Kėjų: 

— Tai ką iškrėtei šį kartą? 

Jos žodžiai skambėjo smerkiamai, aiškiai norint pabrėžti, 
kad Kėjus pats kaltas dėl savo nelaimės. Šį kartą Džodė neap- 
siriko, bet, jeigu sūnus būtų tapęs negailestingo likimo auka, 
jos nuosprendis būtų buvęs toks pat: Kėjus visada kaltas dėl 
savo nelaimių. 

Kai Kėjus iškrito iš riešutmedžio, į kurį buvo įlipę abu su 
Klarku, Džodė pareiškė, kad sulaužytas raktikaulis - pelny- 
ta bausmė už tokį išdykavimą. Kai beisbolo rungtynėse jis 
gavo lazda per galvą ir jam buvo sukrėstos smegenys, motina 
jį išbarė už žioplumą. Kai arklys Kėjui numynė koją, Džodė 
šaukė, kad jis išgąsdino vargšą gyvulį. Kai Nepriklausomybės 
dieną jo rankoje sprogo petarda ir sužalojo pirštą, Kėjus buvo 
nubaustas, o Klarkas išsisuko, nors padeginėjo petardas kar- 
tu su broliu. 

Vis dėlto kartą Džodės pyktis buvo visiškai teisėtas. Jei- 
gu Kėjus nebūtų buvęs toks girtas, jeigu nebūtų lėkęs pusan- 
tro šimto kilometrų per valandą greičiu tamsiu kaimo keliu, 
būtų sėkmingai įveikęs tą posūkį, išvengęs smūgio į medį 
ir pateisinęs motinos viltis, kad taps Nacionalinės futbolo 

lygos komandos gynėju. Džodė niekada jam neatleido už tai, 
kad jis sugriovė jam jos numatytus gyvenimo planus. 

Patirtis ir dabar kuždėjo, kad motinos užuojautos nėra ko 
tikėtis. Tačiau jos priekabus tonas Kėjų suerzino. Jo atsaky- 
mas buvo trumpas: 

— Pasitempiau kulkšnį. 

— O čia kas? - paklausė Džodė, rodydama puoduku į tvars- 
tį ant jo kūno. 

- Ryklys įkando, - atsakė Kėjus ir valiūkiškai mirktelėjo 
seseriai. 

— Nesimaivyk! - Džodės riksmas priminė botago kirtį. 

Na štai, prasideda, - nusiminęs pagalvojo Kėjus, - aš to 
nenorėjau. 

— Niekis, Džode. Visiškas niekis, - pasakė jis. Džeinelena 
pastatė priešais jį puoduką garuojančios kavos. - Ačiū, sese. 
Man daugiau nieko nereikia. 

— Negi nenori ko nors užkąsti? 

— Ne, ačiū. Nealkanas. 

Slėpdama nusivylimą Džeinelena droviai šyptelėjo, ir 
jam suspaudė širdį. Vargšelė Džeinelena. Jai tenka kentėti 
Džodės išpuolius kasdien. Motina kaip niekas kitas mokėjo 
kiekvieną klausimą paversti tardymu, kiekvieną pastabą - 
kritika, kiekvieną žvilgsnį - pasmerkimu. Kaip Džeinelena 
sugeba tverti tą nepakantumą? Ir kodėl ji su tuo taikstosi? 
Kodėl nesusiranda savęs verto vyro ir neišteka? Net nebūti- 
na to vyro beprotiškai mylėti. Blogiau negu gyventi su Džode 
vis tiek nebus. 

Tiesa, Džodė taip nesikabinėjo prie Džeinelenos, kaip ka- 
binėjosi prie jo. Ir su Klarku ji elgdavosi visiškai kitaip. Ma- 
tyt, Kėjus gimė tam, kad nepaliaujamai siutintų motiną. Gal 
todėl, kad buvo labai panašus į tėvą, Klarką jaunesnįjį, o tas 
pykdė Džodę iki pat mirties. Per jo laidotuves Džodė neiš- 
spaudė nė ašarėlės. 

O Kėjus verkė. Jis niekada neverkšlendavo nei prieš tai, 
nei paskui, bet prie Klarko jaunesniojo kapo plūdo ašaromis, 

ir ne todėl, kad šis buvo labai geras tėvas. Daugiausia Kėjaus 
prisiminimų apie tėvą buvo susiję su atsisveikinimais, kai 
Klarkas jaunesnysis kur nors vykdavo ir sūnus pasijusdavo 
vienišas. Bet už retus malonius vaikystės prisiminimus Klar- 
kas irgi turėjo būti dėkingas linksmam garsiakalbiam tėvui, 
kvatojančiam ir pasakojančiam anekdotus, savo žavesiu visa- 
da pavergiančiam ir traukiančiam žmones. 

Kai Kėjui buvo devyneri, tėvas žuvo, ir sūnus su nevaikiška 
įžvalga suvokė, kad po žeme palaidotair jo viltis būti mylimam. 

Tarsi perskaičiusi jo mintis, Džodė netikėtai paklausė: 

— Ką, atvažiavai pažiūrėti, kaip mirštu? 

Kėjus nustebęs pažvelgė į ją. 

- Jeigu taip, - pridūrė Džodė, - tavęs laukia didelis nusi- 
vylimas. Aš kol kas nesirengiu mirti. 

Jos veide švietė iššūkis, tačiau Kėjus buvo linkęs klausimą 
nuleisti juokais. 

— Malonu girdėti, Džode, nes mano juodas kostiumas dar 
valykloje. Grįžau namo pasižiūrėti, kaip jūs čia gyvenate. 

—- Anksčiau tau buvo nusispjaut, kaip mes gyvenam. Kas 
dabar nutiko? 

Kėjus mažiausiai norėjo ginčytis su motina. Nekaip jau- 
tėsi nuo pat ryto, o Džodė visada mokėjo visiškai sugadinti 
jam nuotaiką. Jos humoro jausmas buvo beviltiškas, opti- 
mizmas - žudantis. Kėjus vylėsi, kad jų susitikimas praeis 
ramiai, bent jau kad neerzintų vargšės sesers. Tačiau Džodė 
buvo pasiryžusi jo planus sugriauti. 

- Aš čia gimiau, - tvardydamasis pasakė Kėjus. - Čia mano 
gimtieji namai. Buvo. Ar man nebegalima čia atvažiuoti? 

- Žinoma, galima, - skubiai patikino Džeinelena. - Mama, 
su šonine ar dešrele? 

— Man nesvarbu, - suirzusi Džodė mostelėjo ranka, tarsi 
vaikydama musę. Užsidegdama naują cigaretę, paklausė Kė- 
jaus: - Kur buvai visą tą laiką? 

— Paskutiniu metu Saudo Arabijoje, - Kėjus gurkštelėjo 
kavos ir papasakojo Džodei tą patį, ką Džeinelenai, tik nu- 

tylėdamas, kad grįžo į namus sesers iškviestas. - Skraidinau 
brigadas gesinti degančių naftos gręžinių. Kartais - maisto 
produktus, ligonius. Darbai ten jau baigiasi, naujos sutarties 
neturiu, todėl ir nusprendžiau truputį pailsėti namie. Jūs 
tikriausiai nepatikėsit, bet pasiilgau Iden Paso. Nebuvau čia 
jau daugiau kaip metus, nuo tada, kai palaidojom Klarką. 

Kėjus vėl gurkštelėjo kavos. Tik po kelių sekundžių paste- 
bėjo, kad Džeinelena spokso į jį apmirusi kaip naktį automo- 
bilio žibintų apakintas žvėriukas, o Džodė paniurusi. Jis lėtai 
pastatė puodelį ant lėkštutės. 

— Kas? 

— Nieko, - atšovė Džeinelena. - Nori dar kavos? 

— Noriu, bet pats įsipilsiu. Atrodo, šoninė svyla. 

Nuo keptuvės kilo dūmai. 

Kėjus nuklibikščiavo iki kavinuko ir prisipylė puodelį. Jam 
labai reikėjo tabletės nuo skausmo, bet buvo palikęs vaistus 
savo kambaryje viršuje. Nepaisydamas gydytojos nurodymo, 
prieš eidamas miegoti užgėrė dvi tabletes stiklinaite viskio. 
To jam užteko iki ryto. 

Dabar skausmas vėl grįžo. Kėjus ėmė gailėtis, kad nesugal- 
vojo iš spintelės pačiupti butelio brendžio, kurį Džeinelena 
naudojo kepiniams, ir šliūkštelėti sau į kavą. Tačiau Džodei 
tai būtų buvusi dar viena dingstis pabambėti. Todėl dabar 
teks kęsti pulsuojantį skausmą šone ir nemalonų pojūtį deši- 
nėje kulkšnyje. 

Nors ir stengėsi laikytis didvyriškai, šlubuodamas iki kė- 
dės Kėjus nejučia susiraukė. 

— Gal mums papasakosi, kur tau taip išdirbo kailį? - pa- 
klausė Džodė. 

— Negaliu. 

— Aš nemėgstu paslapčių. 

— Patikėk, geriau tau nežinoti. 

- Tuo aš neabejoju, - kandžiai tarė Džodė. - Tik nenorė- 
čiau išgirsti visų šlykščių smulkmenų iš ko nors kito. 

— Nesijaudink. Su tavim tai nesusiję. 

- Bus susiję, kai mieste pradės kalbėti, kad vos parvažia- 
vęs atsidūrei ligoninėje. 

— Aš nebuvau ligoninėje. Užėjau pas daktarą Patoną ir ten 
radau gydytoją, gražutę kaip paveikslėlis, - pasakė jis plačiai 
šypsodamasis. - Ji mane aptarnavo. 

Džeinelenai iš rankų iškrito metalinė mentelė ir triukš- 
mingai barkštelėjo ant viryklės. Iš pradžių Kėjus pagalvojo, 
kad karšti riebalai jai aptaškė ranką. Paskui išvydo nuožmų, 
nepermaldaujamą Džodės veidą ir suprato, kad motina įtū- 
žusi. Jis tiek daug kartų matė ją tokią, kad apsirikti negalėjo. 

— Kas atsitiko? Žiūrit į mane taip, lyg būčiau nusišlapinęs 
ant kapo! 

- Taip ir yra, - įniršusi tyliai suurzgė Džodė. - Tu ką tik 
nusispjovei ant brolio kapo. 

— Kokius vėjus čia paistai? 

— Kėjau... 

- Tavo gydytoja, - pykčiu pratrūkusi Džodė nutraukė 
Džeineleną ir trenkė kumščiu į stalą. - Argi nematei, kokia 
jos pavardė? 

Kėjus stengėsi prisiminti. Ne taip jau smarkiai buvo nu- 
kentėjęs, kad nepastebėtų, pavyzdžiui, jos išraiškingų rudų 
akių, lengvai susitaršiusių plaukų ir ilgų dailių kojų. Jis net- 
gi atkreipė dėmesį į jos kojų nagų lako spalvą ir užuodė jos 
kvepalų aromatą. Prisiminė tokias smulkmenas, o jos vardo 
nežinojo. Kodėl tai taip svarbu Džodei ir Džeinelenai? Gal 
jos priešiškai nusiteikusios visų medikių atžvilgiu dėl kurios 
nors vienos iš jų? 

Kėjus ėmė spėlioti ir pajuto, kaip jam pašiurpo nugara. 
Viešpatie, juk negali būti. 

- Koks jos vardas? 

Džodė tylėdama piktai spoksojo į jį. Laukdamas atsakymo 
jis atsisuko į Džeineleną. Sesuo nervingai glamžė virtuvinį 
rankšluostėlį, jos veidas buvo apimtas nevilties. 

— Lara Malori - jos profesinis vardas, - sušnabždėjo ji. - 
O pagal vyrąji... 

- Lara Porter, - netekęs amo, dar tyliau užbaigė Kėjus. 

Džeinelena linktelėjo. 

- Dieve, - Kėjus kumščiais užsidengė akis ir mintyse sten- 
gėsi išvysti moterį, su kuria susipažino praėjusį vakarą. Ji 
visiškai nebuvo panaši į tą laisvo elgesio mergužėlę iš bulva- 
rinės spaudos puslapių. Nei rami laikysena, nei užtikrintas 
elgesys jam nepriminė Laros Porter - moters, pražudžiusios 
brolį, moters, pasak kai kurių politikos analitikų, pakeitusios 
Jungtinių Valstijų istoriją. 

Pagaliau Kėjus atitraukė rankas nuo veido ir bejėgiškai, 
tarsi jausdamasis kaltas, gūžtelėjo pečiais. 

— Iš kur aš galėjau žinoti. Ji neprisistatė, o aš neklausiau. 
Aš jos nepažinau, nors buvau matęs nuotraukose. Juk viskas 
vyko... kada? Praėjo penkeri ar šešeri metai. 

Jis niekino save už nerišlų pasiteisinimą, suprasdamas, 
kad nieko nebegalima pataisyti ir kad Džodė jam nedovanos 
už padarytą klaidą. Vienintelė išeitis - keisti taktiką: 

— Ką ta Lara Porter veikia Iden Pase, po velnių? 

— Visiškai nesvarbu, ką ji veikia, - nukirto Džodė. - Ji čia, ir 
viskas. Tu turi laikytis nuo jos kuo toliau, supratai? Kai aš su 
ja susidorosiu, išsinešdins, pabrukusi uodegą taip pat, kaip čia 
atsirado. O kol kas mes, Taketai, ir visi, kurie nori su mumis 
draugiškai gyventi, turim ją ignoruoti arba elgtis taip, kaip ji 
nusipelnė. Taisyklė galioja ir tau. Ypač tau, - pabrėždama savo 
žodžius, Džodė baksnojo ore cigarete. - Tvarkyk kokią tik nori 
šliundrą, Kėjau, esu tikra, taip ir darysi, o į šitą net nežiūrėk. 

Kėjus tuoj pat puolė gintis ir pakeltu balsu riktelėjo: 

— Ko tu ant manęs šauki? Ne aš ją minkiau, o Klarkas! 

Džodė lėtai atsistojo, atsirėmė į stalą ir per buteliukus su 
kečupu bei tabasko padažu palinko į jaunesnįjį sūnų. 

— Kaip tu drįsti taip apie jį kalbėti! Ar tu turi bent trupinėlį 
sąžinės, nors šiek tiek pagarbos broliui? 

— Klarkui! -išrėkė Kėjus, atsistojęs ir persisvėręs per stalą 
motinos link. - Jį vadino Klarku, kodėl tu nemini jo vardo, 
argi tai pagarba?! 

- Labai skaudu apie jį kalbėti, Kėjau... 

— Kodėl? - Kėjus staigiai pasisuko į Džeineleną, droviai 
įterpusią tą pastabą. 

— Tikriausiai todėl... kad jo mirtis buvo tokia ankstyva. Ir 
tragiška. 

— Tai tiesa. Bet dėl to neturime jo išbraukti iš savo gyve- 
nimo, - pareiškė Kėjus ir vėl atsisuko į Džodę. - Kol buvo 
gyvas, tėvas stengėsi, kad mudu su Klarku draugautume. 
Kitaip nei tu, jis norėjo, kad būtume artimi, tokie ir buvo- 
me. Dievas žino, kokie buvome skirtingi, bet jis buvo mano 
brolis. Aš jį mylėjau. Aš liūdėjau dėl jo mirties. Todėl atsisa- 
kau apsimetinėti, kad jis išvis neegzistavo, vien todėl, kad 
tu taip nori! 

— Tu nevertas minėti savo brolio vardo. 

Tai buvo skaudus smūgis. Net dabar Džodė sugebėjo jam 
įgelti. Ji įvarė jį į kampą, ir jam nebeliko nieko kito, kaip at- 
sakyti tuo pačiu. 

- Jeigu jis būtų buvęs toks nekaltutis, Džode, dabar čia 
nesirietume. Niekada nebūtų atsiradusi jokia Lara Porter. 
Jokios šlykščios žiniasklaidos. Jokių skandalų. Jokios gė- 
dos. O Klarkas amžiams būtų likęs Kapitolijaus kalvos nu- 
mylėtiniu. 

— Užsičiaupk! 

— Su malonumu, - Kėjus čiupo ramentus ir nuklibikščiavo 
prie lauko durų. 

— Kėjau, kur tu? - išsigando Džeinelena. 

— Man vizitas pas daktarę. 

Kėjus įžūliai pažvelgė į Džodę ir užtrenkė duris. 


——8 a 


Lara praleido neramią naktį. Net jei niekas netrukdydavo, 
jos miegas būdavo neramus. Ji dažnai prabusdavo nuo koš- 
marų, nuo šauksmų, kuriuos kadaise girdėjo, ir paskui ilgai 
gulėdavo nebeįstengdama užmigti. Jos nemigos priežastis 
buvo sielvartas. 

Susitikimas su Kėjumi Taketu jai visiškai išvaikė miegą. Ji 
atsikėlė su stipriai skaudančia galva. Kosmetika negalėjo pa- 
slėpti tamsių ratilų paakiuose. Du puodukai stiprios juodos 
kavos numalšino galvos skausmą, bet neišgelbėjo nuo nera- 
mių minčių apie naktinį lankytoją. 

Kadaise Lara manė, kad už Klarką Taketą patrauklesnių 
vyrų nėra, bet Kėjus įrodė priešingai. Broliai buvo visiškai 
nepanašūs. Klarkas buvo švarus ir tvarkingas it jūrų laivyno 
pėstininkas. Jo šviesūs plaukai visada būdavo tobulai sušu- 
kuoti. Jo nepriekaištingai pasiūtas kostiumas visada būdavo 
gerai išlygintas, batai blizgėdavo kaip veidrodis. Jis buvo ma- 
lonaus ir nuoširdaus amerikiečio vaikino, kurio savo dukrai 
linkėtų kiekviena motina, įsikūnijimas. 

Užtat Kėjus buvo iš tų, nuo kurių motinos savo dukteris 
slepia. Žavus kaip ir Klarkas, bet skyrėsi nuo brolio taip, kaip 
gatvės mušeika skiriasi nuo šaunaus skauto. 

Kėjus - lakūnas profesionalas. Klarkas sakydavo, kad 
brolis valdo lėktuvą veikiau vadovaudamasis nuojauta ir 
vairavimo patirtimi negu prietaisų rodmenimis. Remiasi 
jais tik tada, kai nelieka kitos išeities. Klarkas didžiuoda- 
vosi, kad nėra tokio lėktuvo, kurio negalėtų pilotuoti jo 
brolis, tačiau Kėjus buvo labiau linkęs dirbti pagal laikiną- 
sias sutartis, o ne vykdyti komercinius skrydžius oro linijų 
bendrovėje. 

„Ten labai daug taisyklių ir nurodymų, - su atlaidžia šyp- 
sena kalbėdavo Klarkas apie jaunesnįjį brolį. - Kėjus mėgsta 
atsakyti tik pats už save.“ 

Pamačiusi Kėjų Taketą ir pajutusi jo valiūkiškos šypsenos 
poveikį, Lara negalėjo įsivaizduoti jo su griežta piloto unifor- 
ma, maloniu balsu pranešančio keleiviams apie oro sąlygas 
mieste, į kurį jis juos tuoj nuskraidins. 

Nuo ilgo sėdėjimo saulės nutviekstoje lėktuvo kabinoje 
apie Kėjaus akis, tokias pat mėlynas kaip Klarko, buvo įsirė- 
žę žavių raukšlelių. Tik Klarkas buvo šviesiaplaukis ir baltao- 
dis, o Kėjaus plaukai buvo tamsūs, neklusnūs kaip ir jis pats. 

Jaunėlis šeimoje buvo juodoji avis visomis prasmėmis. Klar- 
kas visada būdavo švariai nusiskutęs. Kėjus nesiskusdavo po 
kelias dienas. Keista, bet šeriai jo išvaizdos nemenkino, net- 
gi priešingai, pridėjo patrauklumo. 

Jei brolius lygintume su gyvūnais, Klarkas būtų prijaukin- 
tas augintinis, o Kėjus - vis dar laukinis. Lara įsivaizdavo, 
kad supykęs arba susijaudinęs jis pradeda riaumoti. 

- Labas rytas. 

Lara sudrebėjo, tarsi būtų užklupta daranti ką nors ne- 
deramo. 

— Ak, tai jūs, Nense, labas rytas. Negirdėjau, kai įėjote. 

- Tai ir matyti. Buvote už tūkstančių kilometrų nuo čia, - 
seselė ir registratorė pasidėjo rankinę į spintą ir užsivilko žy- 
drą chalatą. - Kas nutiko telefonui procedūrų kabinete? 

Nensė įeidavo pro užpakalines duris ir dabar stovėjo su 
Lara nedideliame kambaryje, kur jos laikė darbo priemones, 
užkandžius ir gėrimus. Gyvenamosios namo dalies virtuve 
naudojosi pati Lara. 

— Dažnai gesdavo, nusprendžiau pakeisti. 

Laros mintys apie Kėjaus Taketo apsilankymą tebebuvo 
neaiškios, todėl ji nenorėjo apie tai kalbėti su Nense. 

— Kavos? - Lara kilstelėjo kavinuką. 

— O kaipgi, - Nensė įsibėrė du šaukštelius cukraus į Laros 
paduotą garuojantį puoduką. - Ar dar liko spurgų? 

- Jos padėtos spintelėje. Maniau, laikotės dietos. 

Nensė Beiker paėmė iš spintos spurgas ir akimirksniu nu- 
kando vienos pusę, paskui apsilaižė cukraus glaistu išteptus 
pirštus. 

— Nebesilaikau, - pareiškė visiškai neapgailestaudama. - 
Neturiu kada skaičiuoti kalorijų. Net jei laikyčiausi dietos iki 
Paskutinio teismo dienos, vis tiek netapčiau grakštesnė. Be 
to, Klemas mane ir tokią myli. Sako, kad mylimo žmogaus 
turi būti daug. 

Šypsodamasi Lara paklausė: 

— Kaip praleidote poilsio dieną? 

— Neblogai, - atsiliepė Nensė, šluostydamasi lūpas. - Ne- 
galiu skųstis. Kalė rujoja, o mažasis Klemas iš kažkur išsi- 
traukė sesers baleto batelius, apsiavė ne ant tos kojos ir taip 
vaikščiojo visą dieną. Norėjom juos nuauti, bet jis pakėlė tokį 
triukšmą, kad teko nusileisti. Tegu vaikšto, jeigu nori. Bate- 
liai geriau negu vaiko klykavimas. 

Nensė visada papasakodavo ką nors įdomaus apie su- 
maištį savo namuose. Ji nepiktai skųsdavosi dėl beprotiško 
gyvenimo, besisukančio apie tris energingus vaikus, kurie 
nuolat, pasak jos, išgyvena „tam tikrą etapą“. Tačiau Lara 
žinojo, kad Nensė dievina savo šeimą ir nekeistų tokio gy- 
venimo į jokį kitą. 

Nensė atsiliepė į Laros skelbimą vietos laikraštyje ir po 
pokalbio iškart buvo priimta į darbą - iš dalies todėl, kad ji 
buvo vienintelė kandidatė. Nensė buvo patyrusi medicinos 
sesuo, išėjusi iš darbo prieš dvejus metus, kai gimė mažasis 
Klemas. 

- Laikas pratinti mažąjį prie puoduko, - pareiškė ji Larai, 
atėjusi darbintis. - Vadinasi, man metas grįžti į darbą, tegu 
tuo maloniu darbu užsiima anyta, senelė Beiker. 

Lara iš karto pamėgo Nensę ir netgi truputį jai pavydė- 
jo. Laros gyvenime irgi netrūko sumaišties, tik tai buvo ne 
ta maloni beprotybė, kokią kasdien patirdavo Nensė. Chao- 
sas jaukė visą Laros gyvenimą ir paliko negyjančių randų bei 
žaizdų. Jos nelaimėms nebuvo matyti pabaigos. 

— Jeigu ne mano vyras, - toliau pasakojo Nensė, baigusi 
valgyti antrą spurgą, - aš nudobčiau kalę, kartu ir vaikus, o 
paskui raučiausi nuo galvos plaukus. Tačiau grįžęs iš darbo 
jis sugalvojo, kad vaikus reikia nuvežti pas močiutę, o mums 
nueiti į restoraną. Mes pavakarieniavome užkandinėje, pas- 
kui nuvažiavome kepintų svogūnų žiedų į kitą. O kai mažasis 
Klemas užmigo, paslėpiau tuos batukus spintos viršuje, kad 
šiandien jų nerastų. Rytą vyras nuvežė kalę pas veterinarą, 
tenjai suras patiną arba prišers tablečių. Beje, jeigu ji apsivai- 
kuos, norite, aš jums padovanosiu šuniuką? 

— Ne, nereikia, ačiū, - ėmė juoktis Lara. 

— Suprantu. Bijau, kad man liks visa vada, - Nensė nusi- 
plovė rankas dezinfekciniu skysčiu. - Dabar patikrinsiu, kas 
pas mus šiandien užsirašęs. 

Jos abi žinojo, kad registracijos knygoje tuščių skilčių dau- 
giau nei užpildytų. Jau pusmetis, kai Lara įsikūrė Iden Pase, 
bet jai vis dar trūko pacientų. Jeigu nebūtų turėjusi santau- 
pų, ji jau seniai būtų metusi praktiką. 

Tačiau svarbesni už finansinius buvo profesiniai sumeti- 
mai. Ji - gera gydytoja. Ji norėjo gydyti... 

Ir galėjo tai daryti nebūtinai Iden Pase. 

Bet ji turėjo pasirinkti šį miestelį. 

Darbas Iden Pase buvo netikėta dovana, leidžianti gerokai 
lengviau įgyvendinti savo planą. Lara jį puoselėjo jau seno- 
kai, nes jai reikėjo įtikinamo preteksto susipažinti su Kėjumi 
Taketu. Kai tokia galimybė netikėtai atsirado, ji tuojau pat ja 
pasinaudojo. Tačiau gerai suprato, kad bus labai sunku ap- 
siprasti mažame miestelyje kaip vienintelei visos apygardos 
terapeutei. 

Lara taip pat žinojo, kad dar sunkiau bus miestelio gy- 
ventojams, pripratusiems prie daktaro Patono ir jo ankšto 
nušiurusio kabineto. Dabar sienas puošė jos diplomai, lenty- 
nose buvo sudėtos jos medicininės knygos. Tačiau namas vis 
dar turėjo buvusio šeimininko įspaudą. Lara ketino, kai tik 
turės pinigų, perdažyti tamsias sienas ir pakeisti senus rudus 
odinius baldus šviesesniais ir šiuolaikiškesniais. 

Tačiau ne tai buvo visų svarbiausia. Kur kas daugiau laiko 
ir pastangų reikės žmonių mąstymui pakeisti. Stiuartas Pa- 
tonas dirbo gydytoju Iden Pase ištisus keturiasdešimt metų 
ir neįgijo nė vieno priešo. Nuo tada, kai Lara jį pakeitė, tik 
ir girdėdavo įtarų „O kur daktaras?“, panašiai kaip ir Kėjus 
Taketas klausinėjo praėjusią naktį. Tarsi ji pati būtų savo pa- 
togumui pašalinusi iš kelio senąjį daktarą Patoną. 

Larai Malori prireiks ne vienų metų, kad užsitarnautų 
tokį Iden Paso gyventojų pasitikėjimą kaip daktaras Patonas. 

Ji žinojo, kad pacientai niekada jos nemylės kaip daktaro Pa- 
tono jau vien todėl, kad ji įgijo reputaciją moters, užsitrau- 
kusios gėdą su Klarku Taketu. Visi Klarko gimtojo miesto gy- 
ventojai puikiai žinojo, kas ji. Štai kodėl niekas nesitikėjo jos 
išvysti Iden Pase. Lara manė: kai tik jie atsitokės iš nuostabos 
ir pamatys, kokia ji patyrusi gydytoja, skandalą pamirš. 

Deja, ji neįvertino didžiulės Džodės Taket įtakos miestelio 
bendruomenei. Ir nors abi niekada nebuvo susitikusios akis 
į akį, Klarko motina griovė visus Laros bandymus sėkmingai 
įsikurti. 

Kartą, kai Lara jautėsi ypač nelaiminga, prakalbo apie tai 
Nensei. 

- Tikriausiai niekam ne paslaptis, kodėl Iden Paso žmonės 
veikiau linkę važiuoti pas gydytoją dvidešimt penkis kilome- 
trus iki gretimo miestelio. 

— Jokia paslaptis, - atsiliepė Nensė. - Džodė Taket apskel- 
bė, kad jeigu kas nors išdrįs prieiti prie jūsų durų net mirti- 
nai sirgdamas, ji tą žmogų įtrauks į savo juodąjį sąrašą. 

- Tik dėl Klarko? 

— Žinoma. Visi mieste žino pikantiškas to jūsų romano 
smulkmenas. Po Klarko mirties viskas beveik pasimiršo. 
O kai po kelių mėnesių jūs čia pasirodėte, Džodė pasiuto iš 
pykčio ir pasiryžo jus iš čia išrūkyti. 

— Tai kodėl jūs pas mane dirbate? 

Nensė giliai atsiduso. 

— Mano tėvas dvidešimt penkerius metus dirbo mechani- 
ku Taketų naftos ir dujų bendrovėje. Tai buvo labai seniai, 
kai Klarkas vyresnysis dar buvo kupinas jėgų. - Nensė nuti- 
lo. - Juk žinote, kad Klarkas - jūsų Klarkas - buvo trečias iš 
eilės Klarkas Taketas? Klarkas vyresnysis buvo jo senelis, o 
Klarkas jaunesnysis - tėvas. 

— Taip. Jis man sakė. 

— Gerai, - toliau pasakojo Nensė. - Kartą viename gręžiny- 
je įvyko avarija ir mano tėvas žuvo. 

— Bendrovė prisiėmė kaltę? 

- Jie padarė viską, kad pagal įstatymą prie jų nebūtų ga- 
lima prikibti. Mama gavo visą jai priklausančią draudimo 
sumą. Tačiau nė vienas Taketas neatėjo į laidotuves. Niekas 
nepaskambino. Jie gėlių parduotuvėje užsakė didelį vaini- 
ką iš chrizantemų, atvežė į bažnyčią, bet nė vienas nematė 
reikalo aplankyti mano mamą ir pareikšti jai užuojautą. Tuo 
metu buvau dar vaikas, bet ir tada, ir dabar manau, kad gėda 
būti tokiems išpuikusiems. Žinoma, tėvo mirtis jiems nieko 
nereiškė, jis buvo viso labo tik smiltelė jų dvokiančios naf- 
tos sraute, bet tėvas buvo atsidavęs, sąžiningas darbuotojas. 
Nuo to laiko aš niekinu Taketus ir ypač Džodę. 

— Kodėl Džodę? 

- Juk ji ištekėjo už Klarko jaunesniojo tik tam, kad vie- 
ną dieną užvaldytų jų bendrovę. - Nensė atsisėdo ant paties 
kėdės kraštelio. - Matote, senasis Klarkas ėmėsi naftos žval- 
gybos per patį naftos bumo įkarštį. Jis aptiko naftos vos tik 
pradėjęs gręžti ir praturtėjo kone per naktį. Nuo tada pinigai 
plaukte plaukė jam į rankas. Paskui atsirado Klarkas jaunes- 
nysis. Jis gyvenime turėjo vieną tikslą: smagiai gyventi ir 
švaistyti tėvo pinigus, aišku, lošimams, gėrimams ir mote- 
rims. - Nensė atsiduso prisimindama: - Tai buvo gražiausias 
vyras, kokį tik esu mačiusi. Visos apylinkių moterys jo gedė- 
jo. Tik ne Džodė. Kai jis mirė, ji gavo tai, ko visą laiką troško. 

- Taketų naftos bendrovę? 

— Valdžią. Tuo metu Taketas vyresnysis jau buvo miręs. 
O kai Klarkas jaunesnysis nukrito nuo ledkalnio, atrodo, tai 
atsitiko Himalajuose, ir nusisuko sprandą, Džodė atsiraitojo 
rankoves ir ėmėsi tvarkyti reikalus. 

Iš Nensės nereikėjo pešti žodžių. 

— Džodė gyvenimo užgrūdinta. Kilusi iš neturtingos ūki- 
ninkų šeimos. Tornadas nušlavė jų namą. Visa šeima žuvo, 
liko gyva tik Džodė. Ją priėmė viena našlė. Džodė užaugo 
protinga, Teksaso technologijų universitete gaudavo stipen- 
diją. Baigusi universitetą pradėjo dirbti pas Klarką vyres- 
nįjį. Jis užsiėmė žemės sklypų nuoma ir prekyba ir sudarė 

naudingiausius sandorius kaip tik tada, kai buvo manoma, 
jog Rytų Teksase visa nafta jau išžvalgyta. Taketui vyresnia- 
jam Džodė patiko. Ji buvo atsakinga, ambicinga, atkakli, žo- 
džiu, visiška priešingybė Klarkui jaunesniajam. Man atrodo, 
Klarkas vyresnysis juos ir supiršo. 

— Kaip? 

- Kalbama, kad Klarkas jaunesnysis padarė vaiką jaunai 
merginai iš Fort Verto. Jos tėvelis turėjo ryšių su nusikalsta- 
mu pasauliu, krūvą pinigų ir padėtį visomenėje, bet iš esmės 
buvo paprasčiausias suteneris. Klarkas vyresnysis nenorėjo 
su juo turėti reikalų ir paskubėjo apvesdinti sūnų su Džode. 
Nežinau, ar tai tiesa, bet visko gali būti. Klarkas jaunesnysis 
mėgo linksmai gyventi. Jis galėjo rinktis iš daugybės moterų. 
Kodėljis sutiko vesti Džodę ir susipančioti visam gyvenimui? 
Tikriausiai todėl, kad norėjo išsinarplioti iš tos nešvarios is- 
torijos. Šiaip ar taip, jie susituokė. Trečiasis Klarkas gimti 
neskubėjo. Pikti liežuviai plakė, kad Klarkui jaunesniajam su 
Džode tiesiog nestovi. Ji juk nebuvo gražuolė. Beje, ir nesi- 
stengė tokia būti. Matyt, manė, kad protas ir grožis - nesu- 
derinami dalykai. 

— O kaip ji žiūrėjo į vyro neištikimybę? 

Nensė gūžtelėjo pečiais. 

- Jeigu jai tai ir nepatiko, ji to nerodė. Nekreipė dėmesio 
į jo elgesį, o visas jėgas skyrė bendrovei. Ko gero, ją labiau 
domino naftos kainos negu jo nuotykiai. Jeigu Taketų verslui 
būtų vadovavęs Klarkas jaunesnysis, jis būtų seniai bankru- 
tavęs. O Džodė klestėjo, nors kiti aplink nusigyvendavo. Ji 
šaltakraujiška verslininkė. 

- Aš tai jau patyriau, - tyliai sumurmėjo Lara. 

- Jūs turite suprasti, kodėl taip atsitiko. - Nensė palinko į 
priekį ir, nors niekas jų pokalbio nesiklausė, pritildė balsą: - 
Labiau už naftos bendrovę Džodė mylėjo tik vieną - savo sūnų 
Klarką. Jis jai buvo visas gyvenimas. Atrodo, jis jos besąlygiškai 
klausė. Ji jam buvo suplanavusi ateitį, netgi vietą Baltuosiuose 
rūmuose. Ji negali jums atleisti, kad sužlugdėte jos svajones. 

- Ne tik ji. 

Truputį pagalvojusi Nensė pridūrė: 

- Saugokitės, daktare Malori. Džodė turi pinigų ir valdžią. 
Todėl ji pavojinga. - Nensė patapšnojo Larai per ranką. - Bet 
aš palaikau kiekvieną, patekusį į jos nemalonę. 

Nensė buvo viena iš nedaugelio. Prabėgo keli mėnesiai 
nuo to pokalbio, bet Laros pacientų skaičius nė kiek nepa- 
didėjo. Tik vienas kitas Iden Paso gyventojas, rizikuodamas 
užsitraukti Džodės pyktį, užsukdavo pasinaudoti naujos gy- 
dytojos paslaugomis. Ironiška, bet tarp jų buvo ir pačios Džo- 
dės sūnus. 

Aišku, dabar Kėjus Taketas jau suprato, kokią klaidą pa- 
darė. Lara įsivaizdavo, su kokia neapykanta jos vardas šiuo 
metu tariamas Taketų namuose. 

Na ir tegu keikia. Ji atvažiavo į Iden Pasą turėdama vie- 
nintelį tikslą ir tas tikslas - ne užkariauti Taketų šeimos pa- 
lankumą. Ji kai ko norėjo, bet tikrai ne patikti. 

Kai ateis laikas pareikalauti iš jų grąžinti skolą, Larai bus 
visiškai tas pats, ar ji jiems patinka, ar ne. 

Galima sakyti, tą rytą buvo daug darbo. Iki pietų Lara turėjo 
priimti penkis pacientus. Pirmoji buvo pagyvenusi moteris, 
kuri užgriuvo gydytoją su daugybe nusiskundimų. Ją apžiū- 
rėjusi Lara nustatė, kad ponia sveikut sveikutėlė, tik labai 
vieniša. Lara išrašė jai vitaminų, taip pat patarė ligonei lan- 
kyti lengvos mankštos grupę prie metodistų bažnyčios. 

Nensė įvedė kitą pacientą, verkšlenantį trejų metų mažylį 
su skaudama ausimi ir pakilusia temperatūra. Lara klausinė- 
jo apie simptomus susirūpinusią vaiko motiną, bet iš priė- 
mimo kambario pasigirdo triukšmas. Lara atidavė verkiantį 
berniuką motinai, atsiprašė ir nuskubėjo pasižiūrėti. 

— Nense, kas atsitiko? - sušuko iškišusi galvą į koridorių. 

Tačiau priimamajame triukšmavo ne registratorė, o Kėjus 
Taketas. Su ramentais ir nepaprastai įtūžęs, jis ryžtingai ar- 
tinosi prie daktarės. 

Kėjus agresyviai sustojo prie pat Laros, bet ji nepasitraukė: 

— Jums paskirtas laikas po pietų, pone Taketai. 

Vaiko motina nusekė paskui Larą ir sustojo jai už nugaros. 
Vaikas kurtinamai klykė. Nensė atskubėjo gydytojai į pagalbą 
ir atsidūrė Kėjui už nugaros. Lara pasijuto patekusi į spąstus. 

— Kodėl naktį man nepasakėt, kas esat? 

Nekreipdama dėmesio į jo žodžius, Lara ramiai pasakė: 

— Matote, dabar aš užsiėmusi. Laukia pacientai. Jeigu jums 
labai reikia su manim pasikalbėti, prašom užsiregistruoti. 

— Dar ir kaip reikia! - Jam kakta riedėjo prakaito lašai, vei- 
das buvo išbalęs. Atrodė, kad jis kenčia siaubingus skausmus. 

-— Gal geriau atsisėskite, pone Taketai. Jūs nusilpote, jums 
negalima... | 

— Užteks man tos medicininės bjaurasties! - suriko Kė- 
jus. - Kodėl vakar neprisipažinai, kad esi ta pati šliundra, 
kuri pražudė mano brolį?! 


Hotvirtas skyrius 


Biauras žodžiai kirto kaip antausis. Galva apsvaigo. Lara 
giliai atsiduso ir sulaikė kvėpavimą. Grindys ir koridoriaus 
sienos pavojingai pasviro. Lara apgraibom ištiesė rankas ir 
atsirėmė į sieną. 

Nensė apėjo įsibrovėlį ir atsistojo prieš jį. 

— Klausyk, Kėjau Taketai, neturi teisės įsiveržti pas gydy- 
toją ir šitaip užsipulti. 

— Mielai su tavim paplepėčiau apie senus laikus, Nense, 
tik atėjau čia ne tam, o kad pamatyčiau daktarę, - paskutinis 
žodis nuskambėjo niekinamai. 

Lara atitoko. Ji parodė Nensei į pacientę su vaiku. 

— Prašom pasirūpinti ponia Adams ir Stiviu. Aš jais užsi- 
imsiu, kai tik būsiu laisva. 

Nensė dvejojo, bet, grėsmingai žvilgtelėjusi į Kėjų, nusi- 
vedė moterį su berniuku atgal į apžiūros kabinetą ir garsiai 
užtrenkė paskui save duris. 

Lara kreipėsi į smalsius pacientus, žvilgčiojančius pro pri- 
imamojo duris: 

- Prašom sėstis, - pasakė ji kuo ramesniu balsu. - Šiokie 
tokie darbotvarkės sutrikimai. Kaip matote, ponas Taketas ne- 
galuoja, jam skubiai reikia suteikti pagalbą, tada jis iškart išeis. 

— Nebūk tokia tikra. 

Pacientai, laukiantys savo eilės, suglumę pažvelgė į Larą. 

- Aš jus priimsiu, kai tik būsiu laisva, - dar kartą pakarto- 
jo ši. Paskui, atsisukusi į Kėjų, pasakė: - Eime į kitą kambarį. 

Uždariusi duris, kabinete Lara pratrūko: 

— Kaip jūs drįstat su manim kalbėti tokiu tonu prie ligo- 
nių! Aš galėjau iškviesti policiją! 

— To nebūtų buvę, - jis linktelėjo koridoriaus pusėn, - jei- 
gu būtum pasakiusi, kas esi. 

— Jūs manęs neklausėte, o aš sužinojau jūsų pavardę tik 
jums išvažiuojant. 

— Ką gi, dabar žinai. 

— O taip, dabar jau žinau ir nesistebiu, kad jūs Taketas. 
Įžūlumas - jūsų šeimos bruožas. 

— Dabar kalbam ne apie Taketus. Apie tave. Kurių velnių 
atsibeldei į mūsų miestą? 

- Jūsų miestą?! Keista tai girdėti iš žmogaus, kuris čia ne- 
gyvena. Klarkas man sakė, kad jūs retas svečias Iden Pase. 
Kam mes turime būti dėkingi už šį apsilankymą? 

Kėjus grėsmingai žengė į priekį. 

— Kartoju, nustok taukšti niekus. Aš čia atėjau ne žaisti 
žodžiais, daktarėle, tad nenukrypkim nuo temos. 

— Kokios temos? 

— Ką tu čia veiki! - suriko Kėjus. 

Staiga atsidarė durys ir Nensė įkišo galvą. 

— Daktare Malori... reikia pagalbos? 

Kėjus liko stovėti vietoje nei žvilgsniu, nei judesiu neparo- 
dydamas, kad mato ar girdi Nensę. 

Pasąmonėje Lara jau iš anksto ruošėsi šiam susirėmimui 
ir jos nenustebino triukšmingas Kėjaus pasirodymas. Vai- 
das buvo neišvengiamas, ir Lara nusprendė su juo išsiaiš- 
kinti iki galo. 

Lara pasisuko į seselę. 

— Ne, dėkui, Nense. Nuraminkite pacientus, pasakykite 
jiems, kad greitai juos priimsiu. - Paskui, pažvelgusi į pykčio 
iškreiptą Kėjaus veidą, pridūrė: - O aš pabandysiu padėti su- 
sitvardyti ponui Taketui. 

Nensė aiškiai abejojo Laros galimybėmis, bet pakluso. 

— Prašom sėstis, pone Taketai. Jūs labai išbalęs. 

— Man viskas gerai. 

— Sunku patikėti. Vos laikotės ant kojų. 

- Sakau, man viskas gerai, - pakartojo jis, vėl pakeldamas 
balsą. 

- Gerai, tebūnie. Tik, manau, nei jūs, nei aš nenorime, kad 
mus girdėtų kiti. Gal galite kalbėti tyliau? 

Remdamasis į ramentus, Kėjus pasviro į priekį taip, kad 
veidu beveik lietė Laros veidą. 

— Nenori, kad mus girdėtų, nes bijai, kad tie, kurie dar ne- 
žino, sužinos, kaip vyras tave užklupo pliką lovoje su mano 
broliu? 

Šį kaltinimą ji buvo girdėjusi daugybę sykių, bet vis tiek 
pajusdavo skaudų dūrį lyg pirmą kartą. Bėgantys metai žaiz- 
dos negydė. 

Lara nusisuko, priėjo prie lango ir pažvelgė į žvyruotą kie- 
mą. Viena pacientė, laukusi priimamajame, lipo į automobilį, 
visa laikysena rodydama pasipiktinimą, tarsi būtų per klaidą 
patekusi landynėn, kur ne vieta padoriai moteriai. Netrukus 
mašina išvažiavo, sukeldama dulkių debesį. 

Lara pagaliau sugalvojo atsakymą. 

— Aš labai stengiuosi visiems laikams pamiršti įvykį su 
jūsų broliu ir gyventi toliau. 

Lara vėl atsisuko į jį, jausdamasi geriau dėl juodu skirian- 
čios erdvės, bet negalėjo nejausti jo buvimo. Kėjus taip ir ne- 
rado laiko nusiskusti ir atrodė siaubingai. Tačiau labiausiai 
Larai kėlė nerimą iš jo sklindantis laukinis seksualumas. Ji 
jautė jį visą laiką. Ir tai tarsi patvirtino jo blogą nuomonę 
apie ją, o su tuo Lara negalėjo susitaikyti. 

Nuleidusi akis, ji paklausė: 

— Argi aš nenusipelnau atleidimo, pone Taketai? Prabėgo 
tiek daug metų... 

— Aš žinau, kiek. Penkeri metai. Visi prisimena, kada tai 
įvyko, nes tas rytas, kai tave užklupo lovoje su mano broliu, 
buvo jo pabaigos pradžia. Tai sužlugdė jam gyvenimą. 

— Man taip pat! 

— Kurgi ne! - niekinamai numykė jis. - Nuo to ryto tap=: 
fatališkiausia šalies moterimi. 

— Aš to nenorėjau. 

— Reikėjo galvoti anksčiau, prieš įsmunkant į Klarko mie- 
gamąjį. Dieve, - burbtelėjo linguodamas galvą, lyg negalėda- 
mas patikėti. - Ir neturėk proto dulkintis su kitu, kai tavo 
vyras miega gretimame kambaryje! 

Lara seniai išmoko slėpti emocijas - jai tai buvo išgyvenimo 
klausimas. Per patį šios istorijos įkarštį ji įsigudrino nutaisyti 
akmeninį veidą, kad niekas neatspėtų, ką ji jaučia ar galvoja. 
Metas vėl užsidėti kaukę. O kad neišduotų balsas, ji tylėjo. 

- Yra šiokių tokių neaiškių detalių, - pridūrė Kėjus. - Gal 
norėtum paaiškinti? 

— Neketinu nieko su jumis aptarinėti. Be to, manęs laukia 
pacientai. 

— Oaš- ne pacientas? - Jis atrėmė ramentus į Laros rašo- 
mojo stalo kraštą ir, laikydamasis stalviršio, prišokavo prie 
jos ant kairės kojos. - Prašom mane visapusiškai aptarnauti. 

Užuomina labai aiški. Jo pašaipi šypsena nepaliko jokių 
abejonių. Lara tylėjo, niekaip neišsiduodama. 

— Na, daktare, užpildykim spragas. Klarkas išvakarėse 
rengė iškilmingą vakarienę, ar tiesą sakau? 

Lara atkakliai tylėjo. 

- Aš turiu visą dieną, - švelniai įspėjo Kėjus. - Jokių reika- 
lų, tik stengtis nepriminti skaudamos kojos. Galiu tai daryti 
čia, galiu kitoje vietoje. Nėra skirtumo. 

Larai kilo mintis iškviesti šerifą ir pareikalauti jį iš čia iš- 
varyti, bet Kėjus jai jau minėjo, kad šerifas Baksteris - senas 
šeimos draugas. Būtų dar nemaloniau nei dabar. Tad kuriems 
galams spyriotis? Argi tai padės išgelbėti savo reputaciją? 
Gerą vardą ji paaukojo jau prieš kelerius metus. Per tą laiką 
Lara išmoko pamiršti išdidumą. 

— Klarkas pakvietė pažįstamus iš Vašingtono praleisti va- 
karą užmiestyje, - prabilo Lara. - Mudu su Rendalu buvome 
tarp pakviestųjų. 

- Tačiau tu ne pirmą kartą lankeisi Klarko užmiesčio name 
Virdžinijoje? 

— Ne pirmą. 

— Vadinasi, žinojai, kur koks kambarys. 

- Taip. 

- Klarkas buvo viengungis, ir tu ne kartą atlikai oficialų 
šeimininkės vaidmenį priėmimuose. 

— Aš padėjau jam surengti kelis pobūvius. 

— Ir tai neva suartino judu. 

— Suprantama, reikėjo parengti valgiaraščius... 

- Ak, suprantama. 

— Klarkas buvo viešas asmuo. Net paprasčiausią vakarėlį 
reikėjo apgalvoti ir paruošti. 

- Argi aš ginčijuosi? 

Jo nuolankumas siutino taip pat kaip ir pikti kaltinimai. 
Lara pajuto, kad stipriai suspaudžia kumščius. Ji prisivertė 
juos atleisti. 

- Tų priėmimų ruošimas, derinimas ir visa kita turbūt at- 
imdavo iš tavęs daugybę laiko. 

- Man patiko. Pailsėdavau nuo darbo ligoninėje. 

— Štai kaip. Ir kol judu su Klarku surėmę galvas ruošėte 
pobūvius ir priėmimus, kaip čia pasakius... pasidarėte labai 
labai artimi. 

- Taip, - tyliai patvirtino Lara. - Jūsų brolis buvo žavi asme- 
nybė. Jis traukė žmones. Kupinas energijos, entuziazmo. Dau- 
giau nebuvau sutikusi tokių kaip jis. Net kai Klarkas stovėdavo, 
atrodydavo, kad veikia, juda. Viskuo domėjosi, puoselėjo kil- 
nius idealus, turėjo didelių užmojų ne tik sau, bet ir visai šaliai. 
Aš puikiai supratau, kodėl teksasiečiai jį išrinko į Kongresą. 

- Buvo ką tik baigęs teisės koledžą, - tarė Kėjus, nors Lara 
tai žinojo. - Jis išbuvo tik vienus metus Atstovų Rūmuose ir 
nusprendė kandidatuoti į Senatą. Nugalėjo varžovą didžiule 
balsų persvara. 

— Jūsų brolis buvo plataus akiračio žmogus. Aš valandų 
valandas galėdavau klausyti, kaip jis užsidegęs pasakoja. Jo 
entuziazmas ir įsitikinimai užkrėsdavo. 

— Tai jau panašu į meilę. 

— Aš neneigiu, kad mes buvome labai artimi. 

— Bet tu buvai ištekėjusi. 

— Rendalas ir Klarkas buvo seni draugai. Rendalas mus ir 
supažindino. 

- Štai, pagaliau! - Kėjus pakėlė į viršų smilių. - Scenoje 
pasirodo vyras. Banali situacija. Vyrelis visada sužino pasku- 
tinis, kad žmona neištikima. Dargi su jo geriausiu draugu. 
Nejaugi vargšui Rendalui nekilo įtarimų, kai primygtinai no- 
rėjai likti Klarko name nakvoti, o ne grįžti į Vašingtoną su 
kitais svečiais? 

— Ta mintis buvo Klarko. Jie su Rendalu ketino kitą die- 
ną žaisti golfą. Juokinga važiuoti į Vašingtoną, o anksti rytą 
grįžti. Rendalas sutiko. 

— Kaip patogu, daktare. Vyras padėjo tau įgyvendinti pla- 
ną. Įdomu, ar iš pradžių pasidulkinai ir su juo, kad nieko ne- 
įtartų? 

Lara iš visų jėgų skėlė jam antausį. Tai buvo netikėta ne 
tik Kėjui, bet ir jai pačiai. Per visą gyvenimą Lara nė karto 
nebuvo to dariusi. Ji nė nežinojo, kad sugeba. 

Ji buvo išauklėta taip, kad mokėtų tvardytis. Tėvų namuo- 
se niekas nedrįsdavo duoti valios emocijoms. Ten buvo visiš- 
kai nepriimtina garsiai verkti, kvatoti ir rėkauti. Mokėjimas 
neparodyti jausmų labai pravertė ir Vašingtone. 

Lara negalėjo suprasti, kaip Kėjui pavyko ją išvesti iš kan- 
trybės. Jeigu ne deganti plaštaka, ji nebūtų patikėjusi, kad 
jam trenkė. 

Netikėtai, jai nespėjus susigaudyti, Kėjus pačiupo ją už 
riešo, prisitraukė prie savęs ir užlaužė jai ranką už nugaros. 

— Daugiau nedrįsk, - aiškiai iškošė pro dantis, beveik ne- 
prasižiodamas. Jo žvilgsnis buvo tiesmukas ir veriantis kaip 
lazerio spindulys. 

- Tai nekalbėkit taip su manim. 

- Tikrai? Kodėl? 

- Jūs neturit teisės manęs smerkti. 

- Žemės rutulyje yra vietų, kur už santuokinę neištikimy- 
bę moteris užmėto akmenimis. 

— Manot, jeigu mane užmėtytų akmenimis, būtume atsi- 
skaitę? Patikėkit, žiniasklaidos antpuolis yra toks pat mirti- 
nas. - Lara pajuto, kad jai nutirpo Kėjaus spaudžiama ranka. 
Ji pajudino pirštus. - Man skauda. 

Kėjus lėtai paleido ranką ir žengė žingsnį atgal. 

- Refleksas. 

Matyt, tai buvo atsiprašymas, daugiau tikėtis nebuvo gali- 
ma. Nors ir keista, Lara pajuto, kad jis nuoširdžiai gailisi su- 
kėlęs jai skausmo. 

Kėjus susiraukė ir stvėrėsi už šono. 

- Jums bloga? 

— Niekai. 

— Ko nors duoti? 

- Ne. 

Kaip gydytoja Lara jau norėjo ištiesti ranką, jį prilaikyti, 
suteikti pagalbą. Tačiau ji nepajudėjo iš vietos. Kėjui nereikia 
jos rūpesčio. Negana to, ir tai buvo dar svarbiau, Lara bijojo 
prie jo prisiliesti. Tik dabar, kai Kėjus ją paleido, Lara supra- 
to, kaip arti prie savęs jis ją glaudė. 

Trindamasi plaštaką, kad atnaujintų kraujo apytaką, Lara 
nusprendė jo ir savo labui viską nuleisti juokais. 

- Aš retai puolu savo ligonius. 

Kėjaus tai nepralinksmino. Jis nė nešyptelėjo. Įdėmiai 
stebeilijo jai į veidą. 

— Vakar aš tavęs nepažinau, nors buvau matęs nuotraukas 
spaudoje, - prisipažino Kėjus. - Tikrovėje atrodai visiškai kitaip. 

— Pasenau penkeriais metais. 

Jis papurtė galvą. 

— Ne dėl to. Tavo kita plaukų spalva. 

Lara nevalingai palietė savo plaukus. 

- Daugiau nebešviesinu. Rendalui patikau blondinė. 

— Grįžkim prie tavo vyro. Vargšelis Rendalas. Tikriausiai 
jautėsi taip, lyg žemė būtų išslydusi iš po kojų? Nesuprantu, 

kodėl jis su tavim neišsiskyrė? - Kėjaus balse vėl pasigirdo 
pašaipi gaidelė. - Tai štai, oficiali Rendalo Porterio žmona 
atsiduria geltonosios spaudos viršeliuose kaip senatoriaus 
Klarko Taketo meilužė. Nuotraukose matyti, kaip Rendalas 
išveža tave iš kotedžo vilkinčią tik naktiniais. 

— Nereikia man priminti. Aš nieko nepamiršau. 

- Ir kaipgi elgiasi Rendalas? - klausinėjo Kėjus, tarsi ne- 
išgirdęs Laros žodžių. - Juk jis tarnauja Valstybės departa- 
mente. Jis diplomatas. Jis turi būti apdovanotas iškalba, pa- 
siruošęs atsakyti į bet kokį klausimą. Ir ką gi? Ar jis neigia 
žmonai metamus kaltinimus? Ne. Ar narsiai stoja ginti jos 
garbės? Ne. Ar pasmerkia ją kaip apgavikę ir pasileidėlę? Irgi 
ne. Ar pasakoja, kad ji pripažino savo kaltę ir atgailauja kaip 
tikra krikščionė? Ne. 

Kėjus uždėjo delnus sau ant kelių ir palinko į priekį. 

- Jis nepadarė jokio pareiškimo, tik išvažiavo į tą bananų 
respubliką ir pasiėmė tave. „Komentarų nebus“ - tai viskas, 
ką reporteriai iš jo išpešė. - Kėjus užjaučiamai palingavo gal- 
vą. - Iš tikrųjų, ką čia sakysi, kai užklumpi žmoną tiesiog tau 
panosėje sanguliaujančią su tavo geriausiu draugu ir tai tam- 
pa šalies politinės svarbos įvykiu. 

— Jūs teisus. - Lara nutarė nesileisti išmušama iš vėžių, 
kad ir kaip Kėjus ją provokuotų. 

— Nors Rendalas didvyriškai žuvo už tėvynę, mano many- 
mu, vis dėlto jis buvo bailys. 

— Manęs nedomina jūsų nuomonė, pone Taketai. Be to, 
aš neketinu su jumis aptarinėti savo velionio vyro ir mūsų 
asmeninio gyvenimo. O jeigu jau prakalbome apie bailumą, 
ką pasakysite apie savo brolį? Jis taip pat nei neigė, nei puolė 
ginti mano garbės. 

Kaip ir Laros vyras, Klarkas viešai neapgailestavo ir nie- 
ko neaiškino. Lara viena turėjo nešioti gėdos dėmę. Klarko 
ir Rendalo tylėjimas prilygo nuosprendžiui ir tapo didžiausiu 
tiek viešu, tiek asmeniniu pažeminimu. 

- Žaidimas baigėsi. Ką gi jis galėjo padaryti? 

- O, Klarkas padarė labai daug. Nejau manote, kad Renda- 
lo paskyrimas į Montesangrę buvo atsitiktinumas? 

— Niekada apie tai nesusimąsčiau. 

— Tai dabar susimąstykite. Ta šalis - tikras pragaras, - su- 
sijaudinusi pareiškė Lara. - Pamazgų duobė. Nešvari, supu- 
vusi mikroskopinė respublika, kur viešpatauja prievarta ir 
korupcija. Politiniu atžvilgiu - parako statinė, bet kurią mi- 
nutę pasiruošusi sprogti. Rendalas ne pats ją pasirinko, pone 
Taketai. Jis neprašė jo paskirti į tą šalį. Tuo pasirūpino jūsų 
brolis, - pasakė ji niekinamai. - Užuot išnarpliojęs skandalą, 
jis sušlavė jį po kilimėliu. 

- Ir kaip jis tai padarė? Juk per jus Klarką visi paliko. 
Draugai nuo jo nusisuko. 

- Tačiau Valstybės departamente buvo žmonių, skolingų 
Klarkui. Jis jiems paskambino, ir prašom - Rendalas išsiun- 
čiamas į tuo metu pasaulyje pavojingiausią sprogimų rajoną. 
Ar prisimenate biblinę istoriją apie karalių Dovydą ir Betsa- 
bėją? - paklausė Lara ir nelaukdama atsakymo paaiškino: - 
Karalius Dovydas išsiuntė Betsabėjos vyrą į karščiausią mū- 
šio vietą, kad jis ten žūtų. Taip ir įvyko. 

- Tuo panašumai ir baigiasi. - Kėjus atšlijo nuo stalviršio ir 
vėl stovėjo tiesiai prieš Larą. - Karalius Dovydas vedė Betsabė- 
ją. To nepasakysi apie tave, - tyčiojosi Kėjus. - Matyt, Klarkas 
tavęs taip nevertino. Gal buvai niekam tikusi meilužė. 

Raudonos pykčio dėmės užsiplieskė Larai ant skruostų. 

— Po skandalo mes su Klarku negalėjome turėti jokios 
ateities. 

- Jis tikrai nebeturėjo ateities. Tu sužlugdei jam politinę 
karjerą. Klarkas daugiau nebedrįso kelti savo kandidatūros 
per rinkimus. Jis žinojo, kad amerikiečiams gana pasileidu- 
sių politikų ir jų kekšių. 

— Aš ne kekšė. 

— Oi, atsiprašau. Tu turbūt dar moki ir spausdinti, - kan- 
džiai mestelėjo Kėjus. - Iki tavo pasirodymo mano brolis 
buvo Vašingtono pasididžiavimas, o po įvykio Virdžinijoje jį 
visi atstūmė! 

— Pakaks lieti ašaras dėl „vargšelio“ Klarko! Jūsų brolis ži- 
nojo, ką daro. 

- Ir turėjo numanyti, kas jo laukia, ar tai nori pasakyti? 

— Visiškai teisingai. 

— Tad kokius triukus lovoje išdarinėji, kad vyras dėl tavęs 
pameta sveiką protą? 

— Nesiteiksiu atsakyti! - piktai atšovė Lara. - Jūs manote, 
kad toje istorijoje nukentėjo vienintelis Klarkas? - Lara pri- 
spaudė ranką prie krūtinės. - Aš irgi nukentėjau. Žlugo mano 
karjera, man ji taip pat buvo svarbi! 

— Tu išvažiavai į kitą šalį. 

— Koks skirtumas? Jeigu nebūtume su Rendalu išvykę į 
Montesangrę, aš vis tiek nebūčiau galėjusi dirbti nei Vašing- 
tone, neijo apylinkėse. Iki šiol būčiau bedarbė gydytoja, jeigu 
sąžinė nebūtų liepusi Klarkui nupirkti man šios įstaigos. 

— Ką?! - Kėjus staigiai pakėlė galvą. 

Lara aiktelėjo ir iš nuostabos pravėrė burną. Ji matė, kad 
jis priblokštas. 

- Argi nežinojote? 

Kėjus suraukė antakius. 

— Negaliu patikėti, - sušnabždėjo Lara. Įdėmiai į jį žiūrė- 
dama, ji paaiškino: - Klarkas nupirko šį namą iš daktaro Pa- 
tono, nes tas išėjo į pensiją, o paskui paliko man testamentu. 

Kelias sekundes Kėjus galvodamas žiūrėjo į ją tiriamu, ve- 
riamu žvilgsniu, bet Lara nenuleido akių. Jis atrodė suglu- 
męs ir įtarus. 

— Meluoji. 

— Neprivalau jums nieko įrodinėti. Yra oficialūs dokumentai. 

— Aš dalyvavau, kai buvo skaitomas Klarko testamentas. 
Tavęs jis neminėjo. Aš gerai prisimenu. 

— Klarkas taip sutvarkė. Paklauskite sesers. Savo motinos. 
Ji ne kartą bandė užprotestuoti mano teisių teisėtumą, bet 
Klarkas pasirūpino, kad jų nebūtų galima nuginčyti. - Lara 
išsitiesė visu ūgiu. Pribloškusi Kėjų ji įgijo aiškią persvarą. — 
Aš pati apie tai sužinojau tik po jo mirties. Man pranešė 

Klarko advokatas. Aš nepatikėjau, maniau, kad tai klaida, 
nes nuo skandalo mudu su Klarku nepalaikėme jokių ryšių. 

- Ir manai, kad aš patikėsiu? 

— Man nusispjaut, patikėsit ar ne, - atkirto Lara. 

— Na taip... nei iš šio, nei iš to brolis perka nekilnojamąjį 
turtą, kainuojantį kiek? Du šimtus tūkstančių? Ir įteikia tau 
kaip dovaną. - Kėjus niekinamai sušnypštė: - Nesąmonė. Ti- 
kriausiai tu jį privertei. 

— Aš jums kartoju, mes su juo nebuvom susitikę ir nesi- 
kalbėjom kelerius metus. Man to ir nereikėjo. Kurių galų tu- 
rėčiau bendrauti su žmogum, palikusių mane sunkią minutę 
ir ištrėmusiu į užkampį, ir kuris, nors ir netiesiogiai, kaltas 
dėl... - Lara nebegalėjo daugiau kalbėti. 

- Tavo vyro mirties, - pašaipiai baigė Kėjus. - Kaip greitai 
viskas pasimiršta. 

— Ne, pone Taketai, ne mano vyro, o dukters. - Lara paėmė 
nuo stalo rėmelius su nuotrauka. Ištiesė ranką ir atkišo nuo- 
trauką tiesiai jam prieš akis. - Susipažinkite, Ešlė. Mano mer- 
gytė. Mano dukrytė. Ją irgi užmušė Montesangrėje. Arba, 
kaip jūs čia gražiai pasakėte, ji didvyriškai žuvo už tėvynę. 

Ašaros užliejo jai akis. Ji nematė Kėjaus veido. Paskui stai- 
ga atitraukė ranką ir prispaudė nuotrauką prie krūtinės. 

Kėjus tyliai nusikeikė. Ilgokai patylėjęs, prašneko: 

— Užjaučiu. Tuo metu buvau Prancūzijoje ir apie tai suži- 
nojau iš anglų laikraščio. Ten dar buvo rašoma, kad Klarkas 
dalyvavo mišiose už jūsų vyrą ir dukterį. 

- Taip, Klarkas dalyvavo, o aš ne. Majamio ligoninėje vis 
dar gydžiausi po to, kas atsitiko Montesangrėje. - Lara pasi- 
taisė išsipešusią plaukų sruogą ir vėl pastatė nuotrauką ant 
stalo. - Jūsų brolis nė nebandė manęs ieškoti ir aš jam už tai 
dėkinga. Tikriausiai tuo metu būčiau jį užmušusi, kad mus 
ištrėmė į tą šalį. 

— Neapykanta vis dėlto nesutrukdė priimti jo palikimą. 

— Aš neturėjau kitos išeities. Mane persekiojo bloga šlovė, 
man visur atsakydavo darbą. Nuo tada, kai išėjau iš ligoninės, 

ilgai neužsibūdavau nė vienoje darbovietėje. Vos tik vadovybė 
išsiaiškindavo, kad aš ta pati Lara Porter, mane tuojau pat iš- 
varydavo, nesvarbu, kad dirbau labai gerai. Klarkas tikriausiai 
apie tai žinojo ir jautė pareigą man atlyginti patirtus nuosto- 
lius. Jis bandė mane aprūpinti darbu pagal specialybę. Kam 
gi dar būtų pirkęs visiškai įrengtą gydytojo kabinetą, kuriame 
galėčiau, vos tik panorėjusi, iškart pradėti dirbti? - Susimąs- 
čiusi Lara palenkė galvą. - Keista, kad jis paskendo praėjus 
vos kelioms dienoms po to, kai liepė papildyti testamentą... 

Kėjus akimirksniu įsitempė. Lara tai pajuto jam dar ne- 
prabilus. 

- Ką nori pasakyti, velniai griebtų? 

— Tikriausiai jus pasiekė gandai apie Klarko mirtį. Buvo 
kalbama, kad jis ne paskendo, o nusižudė. 

— Gališ proto išsikraustei? - perkreipė lūpas Kėjus. - Kaip 
ir visi, kurie skleidžia tokius niekus. Klarkas išplaukė valtimi 
žvejoti. Jis nenorėjo vilktis gelbėjimosi liemenės, aš žinau jo 
charakterį. Aš ir pats nebūčiau jos vilkęsis. 

— Klarkas puikiai mokėjo plaukti. Jis galėjo išsigelbėti. 

- Įprastinėmis sąlygomis - taip, - atkirto Kėjus. - Turbūt 
kažkas atsitiko. 

— Įdomu, kas? Ramus ežeras, pakabinamas motoras taip 
pat nesugedęs. Valtis neapvirto. Kas gi galėjo atsitikti? 

Kėjus kramtė lūpą, nerasdamas atsakymo. 

— Gerai žinau viena: mano brolis negalėjo nusižudyti. Ir 
niekada nesužinosim, kokios priežastys jį privertė tau įteikti 
tokią dovaną. 

— Man nerūpi tos priežastys. Dabar jos ne tokios svarbios. 
Aš čia, ir viskas. 

— O tai mus grąžina prie pirmojo klausimo. Ko čia atva- 
žiavai? Iden Pasas didžiavosi Klarku. Į tave visi žiūri kaip į 
šliundrą, sužlugdžiusią jo karjerą. Mano motina pasistengs, 
kad žmonės to nepamirštų. 

Dar ne laikas įvardyti tikrąją savo atvykimo į Iden Pasą 
priežastį. Reikia palaukti, kol abipusis priešiškumas praeis, 

jei tai išvis įmanoma. Lara nutarė nesakyti, ką iš tikrųjų 
mano apie jo motiną. 

— Neabejoju. 

— Nejaugi namas ir gydytojos praktika, - jis apvedė ranka 
aplinkui, - verti nemalonumų? Patikėk, Džodė mokėtų tai 
nušluoti nuo žemės paviršiaus.. 

— Aš noriu dirbti pagal specialybę, pone Taketai. Esu gera 
gydytoja. Vienintelio dalyko prašau - kad man netrukdytų. 

— Ką gi, bus nelengva, - iš lėto perspėjo Kėjus. - Galiu 
garantuoti, kad pragaras tau pasirodys rojumi, palyginti su 
Iden Pasu. 

— Ar turiu suprasti, kad tai grasinimas? 

— Tik paaiškinu. Iden Paso gyventojai nesiryš būti tavo 
pacientais, nes bijos įžeisti Džodę. Gali tuo neabejoti. Dau- 
gelis miestelio žmonių užsidirba gyvenimui Taketų naftos 
bendrovėje. Jie geriau važiuos nusipirkti aspirino keturias- 
dešimt penkis kilometrus į kitą miestą, bet tavo slenksčio 
neperžengs. - Kėjus šyptelėjo. - Pažiūrėsim, kiek čia tversi, 
kol susirinksi savo mantą ir išsinešdinsi iš kur atvykusi. Bet 
prieš tai bus fejerverkų. Tikriausiai turėsim tau padėkoti, 
kad išvaikei čionykštį nuobodulį. 

Jis pasiėmė ramentus ir nuklibikščiavo durų link. Prie jų 
atsisuko ir perliejo Larą niekinamu, žeminančiu žvilgsniu. 

— Klarkas kvailys, kad viską prarado dėl moters. Gal tu ir 
moki įtikti lovoje. Tik ar buvo verta dėl tokios prarasti visa, 
ką turėjo? Tikrai nemanau. - Kėjus dar kartą nužvelgė ją nuo 
galvos iki kojų. - Tavęs net negalėčiau pavadinti gražia. 

Jis neuždarė durų, norėdamas pabrėžti, kaip ją niekina. 
Lara palaukė, kol paskui jį užsitrenks lauko durys, tada at- 
sisėdo prie rašomojo stalo. Ji nebepastovėjo ant kojų. Atsi- 
rėmė alkūnėmis į stalą ir užsidengė rankomis veidą. Delnai 
buvo šalti ir drėgni, o veidas ir krūtinė degė tarsi ugnis. 

Nuleidusi rankas, Lara pažvelgė į Ešlės nuotrauką. Liūdnai 
šyptelėjusi, ji ištiesė ranką norėdama paglostyti putlų duk- 
ters skruostuką, bet bakstelėjo į šaltą, kietą stiklą. Iš vaiko 

šypsenos ir besijuokiančių akių Lara semdavosi jėgų. Kol ji 
pasieks užsibrėžtą tikslą, ištvers kiekvieną Taketų jai meta- 
mą išbandymą. 

Į kabinetą įpuolė Nensė. 

— Daktare Malori, kaip jaučiatės? 

— Niekam nerekomenduočiau vartoti to tipo didelėmis do- 
zėmis, - pabandė juokauti Lara, nenorom nusišypsodama. - 
Bet man viskas gerai. 

Seselė išėjo ir netrukus grįžo su stikline ledinio vandens. 

— Prašom išgerti. Tikriausiai jums reikėtų ir ko nors sti- 
presnio. Kėjus moka įskaudinti žmones. 

— Dėkoju, - Lara godžiai išgėrė vandenį. - Noriu, kad jūs 
žinotumėte, Nense. Jis čia buvo atėjęs praėjusį vakarą. Ponas 
Taketas išsinarino kulkšnį ir ieškojo daktaro Patono. 

Lara nutarė neišduoti Kėjaus paslapties, taip pat nuslėpti 
savo kaltę, kad nepranešė valdžiai apie šautinę žaizdą. 

Nelaukdama kvietimo, Nensė atsisėdo ant kėdės priešais 
Larą. 

- Kėjus Taketas visada buvo piktavalis. Kartą į mokyklą 
maiše buvo atsinešęs barškuolę gyvačiukę ir gąsdino mus, 
mergaites. Nesuprantu, kaip ji jam pačiam neįkirto. Tikriau- 
siai net nuodinga gyvatė suprato, kad su juo geriau neprasi- 
dėti. Aišku, Kėjus gražus, ir tai žino. Kiek daug moterų pakėlė 
savo sijonus dėl tų nuostabių mėlynų akių ir žavios šypsenos. 
Tikiu, kad lovoje jis nepakartojamas. Suprantama, turi tokią 
didžiulę patirtį. Galėčiau sukviesti visą minią moterų, kurios 
tai patvirtins. Bet aš visada jį laikiau didžiausiu niekšu. 

Lara prisivertė nusišypsoti. 

- Palaukite truputį, Nense. Man reikia sutelkti mintis, nu- 
siraminti, ir tada aš toliau priiminėsiu ligonius. 

— Daktare Malori, - užjaučiamai ištarė Nensė, - visi jūsų 
ligoniai staiga prisiminė, kad turi neatidėliotinų reikalų. - Ir 
jau draugišku tonu pridūrė: - Brangute, priėmimo kambaryje 
nėra nė gyvos dvasios. 


Penktas skyrius 


Džeinetena sėdėjo prie stalo Taketų naftos ir dujų bendro- 
vės kontoroje. Niūrus mūrinis pastatas buvo suprojektuotas, 
pastatytas ir apstatytas baldais aiškiai vyriškos lyties atsto- 
vų dar Klarko vyresniojo klestėjimo laikais. Džodė puošybai 
buvo visiškai abejinga, o dauguma vyrų Taketų bendrovėje 
dirbo labai seniai ir buvo įpratę prie kontoros, ji jiems netgi 
atrodė savitai jauki. Nors Džeinelena šiose patalpose praleis- 
davo daugiau laiko negu kas nors kitas, jai irgi nešovė į galvą 
jų remontuoti arba kaip nors pagražinti net savo malonumui. 

Vienintelis asmeniškesnis daiktas jos kabinete buvo gebe- 
nė, auganti moliniame kiškio formos vazone. Vazonas stovė- 
jo ant paties stalo krašto ir jo beveik nesimatė už korespon- 
dencijos, sąskaitų ir kitų popierių krūvos. 

Efektyvus reikalų tvarkymas buvo Džeinelenos pasidi- 
džiavimo šaltinis. Penkias dienas per savaitę ji atidarydavo 
kontoros duris kas rytą lygiai devintą valandą, patikrindavo, 
kokių pranešimų praėjusią naktį atėjo į automatinį atsakiklį 
ir faksą, paskui peržiūrėdavo didelį darbo kalendorių, kuria- 
me rašydavo įvairiausias pastabas, pavyzdžiui, „paskambinti 
pastoriui dėl altoriaus gėlių velionio tėvo gimtadienį“ arba 
„nepamiršti pas dantų gydytoją Longvju“. 

Tą rytą jai vis dėlto labiausiai rūpėjo motinos sveikata ir 
stiprėjantis priešiškumas Kėjui. Nuo to ryto, kai brolis ne- 
tikėtai grįžo, jie daugiau nesibarė, bet vos tik atsidurdavo 

viename kambaryje, atmosfera taip įkaisdavo, kad, atrody- 
davo, tuoj tuoj kils audra. 

Džeinelena kaip įmanydama stengėsi švelninti padėtį, 
bet nesėkmingai. Džodę jau buvo pasiekę gandai, kad Kėjus 
dar kartą lankėsi pas daktarę Malori. Motina įtūžo, kad jis 
akiplėšiškai nepaiso jos valios, o sūnus jai priminė esąs nebe 
mažas berniukas, kad klausytų, ką daryti, o ko ne. Džodė pa- 
reiškė, kad jis elgiasi kaip neišmanėlis, o Kėjus atrėžė turįs iš 
ko imti pavyzdį. 

Ir taip toliau, ir panašiai. 

Ypač varginantys pasidarė pusryčiai, pietūs ir vakarienės. 
Džeinelenai tekdavo palaikyti pokalbį, o tai buvo nepakelia- 
mai sunki užduotis. Džodė ir anksčiau būdavo prasta pašne- 
kovė prie stalo, o dabar pasidarė visiškai nepakenčiama. 

Reikia pripažinti, Kėjus irgi stengėsi - linksmino jas savo 
nuotykių pasakojimais. Tačiau istorijos Džodei buvo nejuo- 
kingos. Ji užgniauždavo Kėjaus bandymus jas prablaškyti 
ir atkakliai grįždavo prie pokalbio apie daktarę Malori, o tai 
neišvengiamai įsiutindavo Kėjų. Vos baigęs valgyti, jis sugal- 
vodavo dingstį išeiti iš namų. Džeinelena numanė, kad Kėjus 
leidžia laiką kokiame nors bare, nes grįždavo auštant, ji gir- 
dėdavo jį lipantį laiptais netvirtais, svyruojančiais žingsniais. 

Tikriausiai brolis susirasdavo ir moterų, bet miestelio lie- 
žuvautojai negalėjo aiškiai pasakyti, su kuo jis susitikinėja. 

Kėjus išbuvo namuose savaitę ir kol kas nepateisino Džei- 
nelenos vilčių. Užuot išblaškęs motinai blogą nuotaiką, jis tik 
dar labiau ją piktino. Tai stebino Džeineleną. Kai Kėjus bastė- 
si po pasaulį, Džodė jaudinosi, kad iš jo nėra žinių ir jam galė- 
jo atsitikti kas nors bloga. Džodė retai rodydavo jausmus, bet 
Džeinelena matydavo palengvėjimą motinos veide, kai jiedvi 
iš Kėjaus gaudavo atviruką, kad yra gyvas ir sveikas. 

Dabar, kai Kėjus grįžo į namus, Džodę erzino kiekvie- 
nas jo žingsnis. Jeigu jis tylėdavo, Džodė priekaištaudavo. 
Jeigu būdavo švelnus, motina jį atstumdavo. Džodė įpūs- 
davo nesantaikos kibirkštį dėl menkiausios priežasties, bet 

Džeinelena turėjo pripažinti, kad brolis irgi moka tampyti 
nervus. Motinos ir sūnaus nuotaikos niekada nesutapdavo, 
kaip gamtoje nesutampa nafta ir vanduo. 

Ypač siaubingas barnis įvyko tą vakarą, kai Kėjus užsipuo- 
lė Džodę dėl papildymo Klarko testamente. 

— Kodėl man nepranešėt, kad jis pirko tą nuosavybę ir tes- 
tamentu ją paliko Larai Malori? 

— Todėl, kad ne tavo reikalas! - atkirto Džodė. 

Klarko poelgio nesuprato niekas, ypač motina. Džeinele- 
na žinojo, kaip mama dėl to sielojasi. Geriau jau Kėjus būtų 
nesužinojęs. O jeigu jau sužinojo, tegu nereikalauja Džodės 
pasiaiškinti. 

— Kaip - ne mano?! - piktinosi Kėjus. - Aš turėjau žinoti 
apie tokį idiotišką poelgį! Tai mūsų visų reikalas! 

— Neturiu supratimo, kodėl Klarkas sugalvojo tokią dova- 
ną! - suriko Džodė. - Bet nedrįsk vadinti savo brolio idiotu! 

— Aš ir nevadinu! Tik pasakiau, kad poelgis idiotiškas! 

— Tai tas pats. 

Jie piktai ginčijosi maždaug pusvalandį. Kėjus buvo kaip 
nesavas iš įtūžio, Džodei pakilo kraujospūdis. 

Niekas niekada nebesužinos, kas pastūmėjo Klarką ženg- 
ti tokį žingsnį. Džeinelenai atrodė beprasmiška ieškoti šio 
poelgio priežasties. Viena ji tiksliai žinojo: vyresnysis brolis 
labai krimstųsi, sužinojęs apie jų kivirčą. Namuose vyravo 
nesantaika, ir Džeinelena narsiai, bet beviltiškai stengėsi pa- 
keisti susidariusią padėtį. 

- Atleiskite, panele! 

Išgirdusi vyrišką balsą, savo mintyse paskendusi Džeine- 
lena krūptelėjo iš netikėtumo. Ant slenksčio stovėjo vyriškis; 
saulė švietė jam į pakaušį, tad buvo sunku įžiūrėti jo veidą. 

Sumišusi, kad ją užklupo nieko neveikiančią, Džeinelena 
pašoko ir nevalingai ranka patikrino, ar visos palaidinukės 
sagos užsagstytos. 

- Atleiskite. Kuo galiu padėti? 

— Galir padėsite. To ir atėjau. 

Jis nusiėmė šiaudinę kaubojaus skrybėlę ir krypuodamas 
priėjo arčiau stalo. Džeinelenai jis pasirodė gerokai žemesnis 
už Kėjų - mažiau negu metro aštuoniasdešimties. Kreivokų 
kojų. Ne itin raumeningas, bet iš pažiūros tvirtas, stiprus ir 
ištvermingas. Apsivilkęs švariais ir aiškiai neseniai pirktais 
drabužiais. 

— Aš ieškau darbo, panele. Pamaniau, gal turite laisvų vietų. 

— Gaila, šiuo metu nieko neieškome... pone... 

— Keitas, panele. Bovis Keitas. 

— Malonu susipažinti, pone Keitai. Aš Džeinelena Taket. 
Kokio darbo dairotės? Jeigu jūs pirmą kartą Iden Pase, galiu 
jums parekomenduoti kitą naftos bendrovę. 

— Dėkoju, bet neverta to daryti. Aš jau visur klausinėjau. 
Jus pasilikau pabaigai, - pridūrė jis šypsodamasis. - Atrodo, 
čia niekam nieko nereikia. 

Džeinelena užjaučiamai nusišypsojo. 

— Manau, kad taip ir yra. Rytų Teksase dabar nuosmu- 
kis, ypač naftos pramonės. Beveik niekas negręžia gręžinių. 
Tačiau, žinoma, iš senųjų gręžinių, kaip ir anksčiau, nafta 
siurbiama. 

Bovio liūdnos rusvos akys pagyvėjo. 

- Esu dirbęs kaip tik tokį darbą, panele, noriu pasakyti, 
esu mechanikas. Buvau atsakingas už kelis gręžinius. 

— Vadinasi, turite patirties? Mokate tą darbą? 

- Taip, panele. Dirbau Vakarų Teksase. Aš gimęs šlykščia- 
me... prašom atleisti, mažame miestelyje netoli Odesos. Ten 
dirbau naftos verslovėse nuo dvylikos metų. - Jis nutilo, leis- 
damas jai apsigalvoti, sužinojus jo kvalifikaciją. Džeinelena 
tylėjo, tad Bovis linktelėjo galvą, tarsi baigdamas pokalbį: - 
Vis tiek esu jums labai dėkingas, panele. 

— Palaukite! - Džeinelena automatiškai jam ištiesė ranką, 
bet susivokusi ir sumišusi ją atitraukė, apkabino kita ranka ir 
prispaudė abi prie krūtinės. 

Bovis nustebęs žvelgė į ją. 

- Taip, panele. 


Dugnas + 73 


— Jeigu jau atėjote, gal užpildysite anketą? Gal atsiras pas 
mus kokio nors darbo... Kol kas nieko nėra, bet jums nepa- 
kenks palikti prašymą ateičiai. 

Keitas akimirką svarstė šį pasiūlymą. 

— Ko gero, jūs teisi, nepakenks. 

Džeinelena atsisėdo prie stalo ir pasiūlė jam atsisėsti prie- 
šais. Iš apatinio stalčiaus ji ištraukė standartinę anketą ir pa- 
davė Keitui. 

- Ar jums reikia plunksnakočio? 

— Taip. 

— Ar norite kavos? 

— Ne, dėkoju. 

Keitas paėmė plunksnakotį ir, palenkęs galvą, viršutinė- 
je anketos skiltyje pradėjo didžiosiomis raidėmis rašyti savo 
pavardę. 

Džeinelenos akimis, vyriškis to paties amžiaus kaip Kėjus, 
tik jo veidas labiau raukšlėtas, o smilkiniai - žilstelėję. Ant 
kaktos ir kaštoninių plaukų liko skrybėlės juostos žymė. 

Staiga Keitas pakėlė galvą ir sugavo jos žvilgsnį. Sumišusi 
Džeinelena sumurmėjo: 

— Gal puodelio kavos? - Ir netikėtai prisiminė, kad jau ką 
tik siūlė. - Atleiskite, atrodo, jau klausiau. 

— Taip, panele. Ne, kavos nenoriu. Ačiū. - Jis vėl palinko 
prie anketos. 

Džeinelena dėliojo popierius iš vietos į vietą ir gailėjosi, 
kad, išklausiusi ryto naujienų, išjungė radiją, gailėjosi, kad 
kambaryje nėra kokio nors triukšmo, kuris užpildytų tylą, 
gailėjosi, kad nemoka palaikyti paprasčiausio pokalbio. 

Pagaliau Keitas užpildė anketą ir atidavė Džeinelenai kar- 
tu su plunksnakočiu. Ji perbėgo akimis kelias viršutines ei- 
lutes ir nustebo, kad jis gerokai jaunesnis už Kėjų; ir netgi 
dvejais metais jaunesnis už ją pačią. Jam viso labo trisdešimt 
vieni. Matyt, nelengvas jo gyvenimas. 

Džeinelena skaitė toliau. 

— Pastaruoju metu dirbote bare „Po palme“. Tame pake- 
lės bare? 


74 » Sandra Brown 


— Taip, panele, - Keitas kostelėjo ir sumišęs gūžtelėjo pe- 
čiais. - Koks ten darbas. Tik laikinas. 

— Aš nepriekaištauju, - pasiskubino užtikrinti Džeinele- 
na. - Kas nors turi dirbti ir tokiose vietose. - Tai irgi nuskam- 
bėjo įžeidžiamai. Ji sukando apatinę lūpą. - Mano brolis ten 
dažnai lankosi. 

- Žinau, man jį rodė. O štai jūsų aš ten niekada nemačiau. 

Džeinelena aiškiai pajuto, kad jis vos sulaiko šypseną. 
Nervingu judesiu ji ėmė čiupinėti palaidinukės sagas. 

— Ne... tikrai ne. Aš nesu ten buvusi... 

- Taip, panele. 

Džeinelena aplaižė išdžiūvusias lūpas. 

— Na gerai, - pasakė ji, vėl paimdama anketą. - Prieš įsi- 
darbindamas bare „Po palme“, jūs dirbote valstijos... 

Ji užsikirto perskaičiusi kitą didžiosiomis raidėmis para- 
šytą žodį. Sumišusi iš nuostabos, Džeinelena nesiryžo pa- 
žvelgti į Keitą, įsistebeilijo į anketą ir nenuleido nuo jos akių 
tol, kol jai ėmė lietis eilutės. 

— Jus neapsirikote, panele, - pasakė jis negarsiai. - Aš at- 
sėdėjau paskirtą laiką valstijos kalėjime Hantsvilyje. Mane 
išleido lygtinai. Štai kodėl man taip reikia darbo. 

Džeinelena pagaliau ryžosi į jį pakelti akis. 

— Man labai gaila, pone Keitai, bet aš neturiu jums jokio 
darbo, - savo siaubui, ji suprato, kad iš tikrųjų apgailestauja. 

— Nieko nepadarysi, - atsakė Keitas atsistodamas. - Ma- 
tyt, per daug norėjau. 

- Kodėl jūs taip sakote? 

Keitas gūžtelėjo pečiais. 

- Aš buvęs kalinys, na, ir visa kita. 

Džeinelena neketino jo apgaudinėti ir tikinti, kad kalėji- 
mo patirtis neturi jokios reikšmės darbinantis į Taketų naf- 
tos bendrovę. Džodė nė klausyti nenorės apie tokį darbuoto- 
ją. Tačiau Džeinelena negalėjo jo išleisti, nepadrąsinusi nors 
žodžiu. 

- Ar dar turite ką nors numatęs? 

— Nieko reikšmingo, - Keitas užsidėjo skrybėlę ir užsi- 
maukšlino ant kaktos. - Atleiskite, kad sutrukdžiau, panele 
Taket. 

— Viso gero, pone Keitai. 

Vyras nuėjo atbulas, atidarė duris ir išėjo iš kambario. Pe- 
rėjo verandą, nulipo laiptais ir įsėdo į pikapą. 

Džeinelena pašoko nuo kėdės ir puolė prie durų. Pro ža- 
liuzes ji pamatė, kaip Keitas išvažiuoja ir greitkelyje pasuka 
baro „Po palme“ pusėn. 

Dar labiau subjurusios nuotaikos Džeinelena grįžo prie 
rašomojo stalo. Prisirinko daug darbų, bet šį kartą Džeine- 
lena pamiršo įprastą pareigingumą. Užuot dirbusi, ji vėl pa- 
ėmė Bovio Keito užpildytą anketą ir atidžiai perskaitė. Skil- 
tyje „Šeiminė padėtis“ jis buvo padėjęs kryžiuką prie žodžio 
„viengungis“. Skiltis „Artimiausi giminaičiai“ buvo tuščia. 
Staiga Džeinelena suvokė, kad šniukštinėja. Ji juk neketina 
priimti jo į darbą, nes nieko negali pasiūlyti. O jeigu ir turė- 
tų laisvą vietą, Džodę ištiktų nervų priepuolis sužinojus, kad 
duktė įdarbino buvusį kalinį. 

Pykdama ant savęs, kad taip nenaudingai praleido pusę 
ryto, Džeinelena įkišo Bovio Keito anketą į apatinį stalo stal- 
čių ir pradėjo dirbti. 

— Tik ne tą kaklaraištį, Fergusai, dėl Dievo meilės! - niršo 
Darsė Vinston. - Ar nematai, kad jis netinka prie marškinių? 
— Tu juk žinai, katyte, aš daltonikas, - teisinosi Fergusas. 
— O aš ne. Užsirišk štai šitą. - Darsė nukabino nuo paka- 
bos kitą kaklaraištį ir įbruko jį Fergusui į rankas. - Tik pasku- 
bėk. Šįvakar turi būti dėmesio centre, o per tave pavėluosim. 
- Ašjauįspėjau, kad pavėluosim. Motelyje apsistojo pilnas 
autobusas iš anksto neužsisakiusių pensininkų. Trisdešimt 
septyni žmonės. Labai malonūs. Padėjau jiems įsikurti. Jie 
dvi savaites praleido Harlingene, statė baptistų misiją meksi- 
kiečiams. Ten organizavo sekmadieninę mokyklą. Sako, mek- 
sikiečių vaikučiams labai patiko plakta grietinėlė su vaisiais... 

— Ak, Fergusai, man visiškai neįdomu, - nekantriai jį per- 
traukė Darsė. - Greičiau renkis. Einu paraginsiu Heverą. 

Darsė nuskubėjo antro aukšto koridoriumi į vienintelės 
dukters miegamąjį. 

— Hevera, ar tu jau pasiruošusi? - Darsė pasibeldė į duris 
ir tuojau pat įėjo, nelaukdama leidimo. - Hevera, tuojau pat 
padėk ragelį ir renkis! 

Šešiolikmetė duktė pridengė ragelį ranka. 

- Aš jau pasiruošusi, mama. Kol yra laiko, plepu su Taneriu. 

— Laiko jau nebėra! - Darsė išplėšė iš dukters rankų tele- 
fono ragelį, saldžiai užgiedojo į jį: - Sudie, Taneri! - ir padėjo. 

— Mama! - sušuko Hevera. - Kaip tu gali?! Man darai gėdą. 
Kodėl taip nemandagiai elgiesi su Taneriu? 

— Todėl, kad mūsų jau seniai laukia mokykloje. 

— Bet dar nėra pusės septynių. Mes turim atvažiuoti sep- 
tintą. 

Darsė nuėjo prie dukters tualetinio staliuko, pasirausė 
tarp flakonėlių, surado sau tinkamus kvepalus ir apsipurškė. 

Hevera apmaudžiai paklausė: 

— Arjau nebeturi savo kvepalų? Kodėl imi mano? 

— Tu per daug pliurpi telefonu su Taneriu, - Darsė nekrei- 
pė dėmesio į dukters pasipiktinimą. 

— Netiesa. 

— Jaunuoliai nemėgsta lengvai prieinamų merginų. 

- Mama, neliesk mano dėžutės. Tu ten padarai didžiulę 
netvarką! - Hevera ištiesė ranką ir uždarė papuošalų dėžutės 
dangtelį. 

Darsė atstūmė jos ranką ir lyg niekur nieko vėl atidarė ak- 
sominę alyvų spalvos dėžutę. 

— Ką ten nuo manęs slepi? 

— Nieko! 

- Gal suktinukę? 

— Aš nerūkau! 

Darsė pasirausė dėžutėje, bet aptiko tik auskarus, žiede- 
lius, pakabučius ir perlų vėrinį, Ferguso nupirktą ta dieną, 
kai Hevera gimė. 

— Na ką? Patenkinai savo smalsumą? 

— Nepurkštauk, vaikeli! - Darsė uždarė dėžutės dangtelį ir 
kritiškai nužvelgė dukterį. - Kol dar nevažiuojam, nusivalyk 
akių šešėlius. Tu panaši į gatvės mergšę. 

—- Nepanaši. 

Darsė ištraukė popierinę servetėlę ir atkišo dukteriai. 

- Tikriausiai ir elgiesi atitinkamai, kai susitinki su Taneriu 
Hoskinsu. 

— Taneris mane gerbia. 

— O kiaulės skraido. Jam tik rūpi, kaip įlįsti tau po sijonu. 
Beje, kaip ir visiems vyrams. 

Neklausydama dukters paaiškinimų, Darsė išėjo iš kam- 
bario ir nulipo žemyn. Ji liko savim patenkinta. Darsė manė, 
kad tėvai turi neleisti vaikams būti pranašesniems už juos, 
todėl nedavė Heverai nė minutės ramybės. Ji reikalaudavo iš 
dukters dienos ataskaitos, norėjo žinoti, kur ji buvo, su kuo 
ir kiek. Darsės Vinston nuomone, tik pažindami savo atžalų 
gyvenimą, tėvai gali juos kontroliuoti. 

Šiaip jau Hevera buvo gana paklusni. Mokyklinis gyveni- 
mas užimdavo kone visą jos laiką, tad įsipainioti į pikantiš- 
kus nuotykius buvo beveik neįmanoma; tačiau vasarą, kai 
Hevera būdavo kur kas laisvesnė, progų pasukti klystkeliais 
padaugėdavo. 

Darsės budrumas buvo grįstas ne motinišku instinktu, o 
asmenine paauglystės patirtimi. Ji žinojo visas gudrybes, ku- 
rių griebiasi paaugliai, kad apgautų lengvatikius tėvus. Nega- 
na to, ji tų gudrybių pati ir prigalvodavo. 

Jeigu motina būtų buvusi griežtesnė ir rūpestingesnė, 
Darsės jaunystė nebūtų taip greitai pasibaigusi. Ji nebūtų iš- 
tekėjusi vos aštuoniolikos. 

Tėvas jas paliko, kai Darsei sukako devyneri, ir nors iš 
pradžių ji užjautė motiną, greitai ta užuojauta virto panie- 
ka. Bėgant metams, panieka peraugo į atvirą maištą. Būdama 
Heveros amžiaus, ji susidėjo su bloga šutve, kurios nariai kas 
vakarą nusigerdavo iki žemės graibymo, o meilės žaidimuose 
mėgdavo keistis partneriais. 

Darsei vargais negalais pavyko baigti mokyklą, ir tik todėl, 
kad pergulėjo su biologijos mokytoju, tipu prakaituotais del- 
nais, nešiojančiu akinius storais stiklais. Vasarą, jau gavusi 
atestatą, ji pastojo nuo kantri muzikos grupės būgnininko. 
Darsė nusidangino paskui jį į Luizianą, bet tas pareiškė jos 
nepažįstąs. Vėliau Darsė tuo netgi džiaugėsi. Netalentingas 
bukaprotis visą savo uždarbį išleidavo viskam, ką galima rū- 
kyti, uostyti arba susileisti į veną. 

Grįžusios į Iden Pasą Darsės laukė miglota ateitis. Laimė, 
ji užsuko pusryčių į „Žaliosios pušies“ motelį. Ant pilnutėlės 
kavinės slenksčio ją išvydo Fergusas Vinstonas, besišypsantis 
dideliais arkliškais dantimis; tuo metu jis jau buvo vidutinio 
amžiaus užkietėjęs viengungis ir apie vedybas nebegalvojo. 

Užuot skaičiusi valgiaraštį, Darsė stebėjo, kaip Fergusas 
triukšmingai spaudo kasos aparato mygtukus. Dar nespėju- 
sią išgerti pirmojo puodelio kavos, ją aplankė mintis, visiškai 
pakeitusi jos gyvenimą. Po dviejų valandų ji jau turėjo darbą. 
Po dviejų savaičių - vyrą. 

Vestuvių naktį Fergusas buvo tikras, kad gavo skaisčią 
mergelę, ir kai po mėnesio Darsė pranešė esanti nėščia, jam 
net į galvą nešovė mintis, kad tėvas gali būti kas nors kitas. 

Jam nekilo nė krislelio abejonių visus tuos metus, nors 
Hevera gimė „neišnešiota, beveik aštuoniomis savaitėmis 
anksčiau, negana to, svėrė septynis su puse svaro kaip kie- 
kvienas sveikas kūdikis. 

Fergusas ir neturėjo kada abejoti, nes visas jo mintis buvo 
užvaldęs motelis, kaip to reikalavo Darsė. Ji sugebėjo įtikinti 
vyrą, esą protingas verslininkas leidžia pinigus, kad uždirbtų 
naujų. Fergusas perstatė kavinę, atnaujino motelį, greitke- 
liuose pastatė reklaminių skydų. 

Tik dėl vieno jis buvo neperkalbamas: „Žaliosios pušies“ 
buhalterinės knygas tvarkė pats. Kad ir kaip meilikavo Darsė, 
Fergusas prie sąskaitų jos neprileido. Ji numanė, kad dalį pa- 
jamų Fergusas nuo mokesčių tarnybos nuslepia, bet dėl to ne- 
suko galvos. Užtat ji neabejojo, kad priėjusi prie buhalterijos 

knygų aptiktų ką nors, ką jis pražiūrėjo. Tačiau per šešiolika 
santuokos metų Fergusas šiuo klausimu nė karto nenusileido. 
Tai buvo vienas iš nedaugelio ginčų, kurį Darsė pralaimėdavo. 

Vis dėlto dėl užsitęsusios viengungystės Fergusas negalė- 
jo nepaklusti jaunai gražutei rausvaplaukei žmonai ir laikė 
save laimingiausiu žmogumi pasaulyje. Jis buvo dosnus su- 
tuoktinis. Pastatė Darsei pačius gražiausius namus Iden Pase 
ir davė jai visišką laisvę - ji galėjo samdytis interjero dizai- 
nerius iš geriausių Dalaso ir Hiustono salonų. Darsė kasmet 
sėsdavo į naują automobilį. Fergusas dievino Heverą, kuri 
taip pat, kaip ir motina, vyniojo jį aplink mažąjį pirštelį. 

Fergusas nenumanė ir neįtarė, kad praėjus trims mėne- 
siams po Heveros gimimo Darsė įsitaisė pirmą meilužį. Jis 
buvo prekiautojas pakinktais ir pakeliui iš El Paso į Memfį 
apsistojo motelyje. Porelė įsitaisė 203 numeryje. Buvo labai 
paprasta pasakyti Fergusui, kad ji kelioms valandoms išva- 
žiuoja pas motiną. 

Nors Darsė neištikimaudavo labai dažnai, ji buvo nuošir- 
džiai prisirišusi prie Ferguso, mat jo visuomeninė padėtis 
kilstelėjo ir ją, negana to, jis tenkino menkiausią jos užgaidą. 

Darsė negalėjo atsigrožėti, kai Fergusas su dukra už pa- 
rankės lipo laiptais. 

— Kokia graži pora! - šūktelėjo ji. - Šįvakar mokykloje susi- 
rinks visas miestas, o Vinstonai bus dėmesio centre. 

Fergusas apkabino Darsę ir pabučiavo į kaktą. 

— Aš būsiu laimingas ir išdidus, stovėdamas scenoje su 
dviem gražiausiomis Iden Paso merginomis. 

Hevera pavartė akis. 

Geraširdis Fergusas nepastebėjo pašaipos. 

— Nors manir nepatinka priežastis, dėl kurios renkamės, - 
jis atsiduso ir pažvelgė mylimai žmonai į akis, - aš imu drebė- 
ti vien pagalvojęs, ką tau galėjo padaryti tas niekšas. 

— Man pačiai skruzdės bėgioja po kūną, - Darsė patapš- 
nojo vyrui per skruostą ir nekantriai išsivadavo iš jo glėbio. — 
Paskubėkim, nes pavėluosim. Nors... - pridūrė Darsė paten- 
kintu balsu, - jie be mūsų nepradės, ar ne taip? 


Šeštas skyrius 


Li turėjo ypatingų priežasčių dalyvauti miesto susirinkime. 

Jeigu Iden Pase padidėjo nusikalstamumas, ji norėtų tai 
žinoti. Ji gyvena viena ir jai reikia apginti save ir savo nuo- 
savybę. 

Be to, norėdama užsitikrinti sėkmingą ateitį Iden Pase, ji 
turi aktyviai dalyvauti bendruomenės gyvenime. Ji jau nu- 
sipirko abonementą į futbolo rungtynes ir paaukojo pinigų 
naujam šviesoforui statyti vienintelėje judrioje miesto centro 
sankryžoje. Jeigu miestelėnai dažnai matys Larą kasdienėje 
aplinkoje, pavyzdžiui, nebrangių prekių parduotuvėje arba 
degalinėje, galbūt nustos laikyti pašaliete. Galimas daiktas, 
netgi priims į savo gretas, nepaisydami Džodės Taket. 

Trečioji priežastis, dėl kurios Lara norėjo dalyvauti susi- 
rinkime, buvo kur kas asmeniškesnė. Jai atrodė keista, kad 
nusikalstamumo protrūkis sutapo su Kėjaus Taketo pasiro- 
dymu prie jos durų su kraujuojančia šautine žaizda. Sunku 
patikėti, kad jis brovėsi į Eerguso Vinstono namus, norėda- 
mas apiplėšti, ir vis dėlto šį nemalonų sutapimą dėl savo as- 
meninės ramybės ji būtų norėjusi pamiršti. 

Aktų salė, mokyklos puošmena, dažnai buvo naudojama 
bendruomenės renginiams. Lara atvažiavo anksčiau, bet 
aikštelė jau buvo pilna automobilių. Vietos laikraštis pava- 
dino susirinkimą „Gyvybiškai svarbia akcija“ ir citavo šeri- 
fą Elmą Baksterį: „Renginyje privalo dalyvauti visi piliečiai. 

Iden Paso gyventojai turi užkirsti kelią nusikalstamumui, kol 
jis neišsikerojo mūsų mieste. Kaip sakoma, naikinkime blo- 
gio užuomazgas. Mūsų miestas mažas, bet padorus ir vyk- 
dantis įstatymus, toks jis ir bus, kol šerifas esu aš:“ 

Šerifo kreipimasis neliko be atsako. Lara pateko į minią, 
plūstančią į ryškiai apšviestą pastatą. Tačiau prie salės durų 
ji tapo visų dėmesio objektu. Ji girdėjo šnabždesius už nu- 
garos. Juos slopino minios šurmulys, bet, šiaip ar taip, Lara 
žinojo, kad kuždamasi. Nekreipdama dėmesio į pasuktas gal- 
vas ir atvirai smalsius žvilgsnius, Lara sveikinosi su pažįsta- 
mais: su ponu Hoskinsu iš bakalėjos parduotuvės, su mote- 
rimi, dirbančia pašte, ir su tais keletu žmonių, nepabijojusių 
peržengti Džodės Taket nubrėžtos ribos, ir besinaudojančių 
jos kaip gydytojos paslaugomis. 

Užuot atsisėdusi į laisvą vietą paskutinėse eilėse (patogu, 
bet būtų traktuojama kaip baimės išraiška), Lara taku tarp 
eilių ėjo į priekį. Ji pamatė Nensę ir Klemą Beikerius su vai- 
kais. Nensė rankos mostu pakvietė sėstis prie jų, bet Lara pa- 
purtė galvą ir susirado vietą trečioje eilėje. 

Lara tik apsimetė esanti drąsi ir galinti atlaikyti priešiškų 
žvilgsnių jūrą. Ji jautėsi nejaukiai, žinodama, kad ją plaka de- 
šimtys liežuvių, o dešimtys porų akių nedraugiškai įremtos 
jai į pakaušį. Lara žinojo: prislopintais balsais, kad negirdėtų 
vaikai, aptarinėjamos jos asmeninio gyvenimo smulkmenos. 

Lara negalėjo kontroliuoti svetimų minčių ir žodžių, bet 
krimtosi dėl to, kad jos reputacijai suduodamas smūgis, o ji 
negali apsiginti. Vienintelis savisaugos būdas - likti namuo- 
se, bet tai neišspręstų problemos. Ji turi teisę dalyvauti su- 
sirinkime. Nereikia imti į galvą pataikūnų, tai senai raganai 
nuolankiai paklūstančių asmenų apkalbų. 

Pati ponia Taket buvo kur kas geresnės nuomonės apie 
save. Ji, kaip ir dera, pasirodė gerokai pavėlavusi, pražings- 
niavo salės viduriu nesidairydama į šalis. Matyt, Džodei at- 
rodė, kad mandagumas yra laiko gaišinimas, todėl nestabte- 
lėdavo pasisveikinti. 

Džodė laikėsi išdidžiai, bet jos išvaizdoje nebuvo nieko di- 
dingo. Klarkas taip smulkiai papasakojo, kaip atrodo jo mo- 
tina, kad Lara lengvai ją pažino, nors anksčiau Džodę ji laikė 
Džoanos Krauford ir Joanos Arkietės deriniu. 

Iš tikrųjų ponia Taket pasirodė esanti neaukšta, kresna 
žilaplaukė, paprasčiausios išvaizdos moteris, apsirengusi 
brangiais, bet anaiptol ne madingais drabužiais. Trumpi, ma- 
nikiūro nematę pirštai nebuvo apmaustyti žiedais. Džodės 
veido bruožai buvo griežti, beveik vyriški. Ji buvo akivaizdus 
geležinės valios įsikūnijimas. 

Kai Džodė pasirodė salėje, žmonės pritilo. Jos atvykimas 
buvo ženklas, kad galima pradėti susirinkimą. Be jokios abe- 
jonės, Džodė buvo svarbiausia ir gerbiamiausia Iden Paso 
pilietė. 

Iš visų susirinkusiųjų salėje Lara tikriausiai vienintelė su- 
prato, kad Džodė Taket sunkiai serga. 

Raukšlės aplink akis ir burną rodė, kad ji yra užkietėjusi 
rūkalė. Jos veido oda buvo ruda ir sausa kaip senas perga- 
mentas. Rankos nubertos mėlynėmis ir dėmėmis. Kai Džodė 
padavė ranką merui, Lara pamatė ištinusius pirštus, o tai liu- 
dija apie galimas kraujagyslių ligas. 

Džodei iš paskos ėjo maždaug Laros amžiaus moteris. Ji 
šypsojosi droviai, nedrąsia šypsena, tarsi varžydamasi, kad 
kartu su motina atkreipia visų dėmesį. Džeinelena buvo tiks- 
liai tokia, kaip jos išvaizdą apibūdino Klarkas. Jis kartą net 
pavadino seserį pelyte, tiesa, visiškai nesišaipydamas. 

„Tėvas ją dievino, - pasakojo Klarkas, - ir jeigu jis būtų 
nenumiręs, kai ji buvo visiškai mažytė, ji būtų pražydusi ir 
tapusi gražia mergina. Motina, visa galva pasinėrusi į dar- 
bą, neskyrė jai laiko. Džeinelena užaugo su mumis, o mes, 
mama, Kėjus ir aš, ją visiškai užgožėme, sesuo visad buvo ku- 
kli ir drovi. Retai įterpdavo žodelį.“ 

Džeinelena buvo šviesiaplaukė, švelnių veido bruožų. Ne- 
didelės lūpos, ilgoka nosis, bet įstabios mėlynos kaip brolių 
akys su kaupu kompensavo visus trūkumus. 

Džodė akivaizdžiai turėjo didelę įtaką Džeinelenai - tai 
patvirtino atsainoka apranga. Tiesa, motina dar turėjo šiokį 
tokį supratimą apie madą, užtat Džeinelena neturėjo jokio 
supratimo, kaip rengtis. Ji atrodė apgailėtinai, o griežta šu- 
kuosena dar labiau gadino jos išvaizdą. Tarsi ji iš visų jėgų 
stengiasi save padaryti nepatrauklią, kad niekuo neišsiskirtų 
ir liktų valdingos motinos šešėlyje. 

Šeimos eiseną užbaigė Kėjus. Tačiau eidamas taku, kitaip 
nei motina, stabčiojo pasisveikinti arba persimesti keliais žo- 
džiais su seniai nematytais pažįstamais. Lara girdėjo tų drau- 
giškų pašnekesių nuotrupas. 

—- Ką aš matau! Nejaugi Kėjus Taketas? 

- Ar tai tu, Oposumai? Šunsnuki! Kaip sekasi? 

Kol tas kažkas, pavadintas Oposumu, gyrėsi, kaip jam pui- 
kiai sekasi prekiauti pašarais ir trąšomis, Kėjus išvydo Larą. 
Tarsi netikėdamas savo akimis, jis vėl pažvelgė į jos pusę, ir 
Lara pajuto, kaip jai dunkstelėjo širdis. Jie žiūrėjo vienas į 
kitą tol, kol Oposumas, taip pramintas dėl liūdno panašumo 
į sterblinius, kažko tiesiai šviesiai paklausė Kėjaus. 

- Atleisk, neišgirdau, - Kėjus nusuko žvilgsnį nuo Laros, 
bet pašnekovas ir greta sėdintys spėjo pamatyti, kas buvo pa- 
traukę jo dėmesį. 

— Aš sakau, kad... - mažos žvitrios Oposumo akytės lakstė 
nuo Kėjaus prie Laros, ir jis net pamiršo, ką norėjo pasakyti. 

Laimė, kaip tik tuo metu scenoje prie tribūnos priėjo mo- 
kyklos direktorius. Jis prašneko į mikrofoną, bet tas neveikė, 
ir tik paknibinėjęs mygtukus ir juos sureguliavęs jis trenkė 
visiems į ausų būgnelius savo pasveikinimą: 

— Dėkoju visiems, kad susirinkote... 

Kėjus pažadėjo Oposumui kitą dieną kartu išgerti alaus, 
paskui priėjo prie Džodės ir Džeinelenos; jiems visiems me- 
ras buvo palikęs vietas pirmoje eilėje. 

Susirinkimas prasidėjo. Mokyklos direktorius pristatė 
Ferguso Vinstono šeimą, glaudžiu būreliu pasirodžiusią iš už 
geltonos aksominės užuolaidos. Lara susidomėjusi žiūrėjo į 

trijulę. Jaunutė mergina, vardu Hevera, buvo labai sumišusi 
nuo daugybės žvilgsnių. Užtat ponia Vinston visiškai nebuvo 
panaši į nervinio sukrėtimo auką, kaip ją pavadino mokyklos 
direktorius. Darsė tryško sveikata ir energija. Ryškių scenos 
lempų šviesoje rausva jos plaukų kupeta liepsnote liepsnojo. 
Apsimestinai kukliai ji įsikibo savo vyrui į parankę. 

Larai ji iš karto pasirodė nepatikima. 

Fergusas buvo aukštas, bet jau susikūprinęs vyriškis. Jo 
siaura, ilga galva su plikėmis virš smilkinių buvo apaugusi 
retais žilais plaukais. Aplink didelę burną įsirėžusios vadina- 
mosios juoko raukšlės, bet prie tribūnos pakeitęs mokyklos 
direktorių Fergusas visiškai nesišypsojo ir papasakojo susi- 
rinkusiesiems apie tą siaubingą įvykį. 

Truputį palinkusi kairėn, Lara galėjo matyti šalia sesers 
sėdintį Kėjų Taketą. Alkūnėmis jis rėmėsi į ranktūrius ir pirš- 
tų galiukais tapšnojo sau per lūpas. Dešinę kulkšnį, tą pačią, 
kurią buvo pasitempęs, laikė uždėjęs ant kairiosios. Išsidrė- 
bęs ant kėdės, nekantriai dairėsi į šonus, visa savo laikysena 
rodydamas, kad jam nuobodu ir jis kaip mokinukas laukia, 
kada baigsis pamoka. 

Lara pažvelgė į sceną ir pamatė, kad ne ji viena akimis 
seka Kėjų Taketą. Ponia Vinston su gudria, patenkinta veido 
išraiška irgi nenuleido nuo jo akių. 

— Tai ir viskas, ką norėjau jums papasakoti, - baigdamas 
tarė ponas Vinstonas. - Norėčiau tik pridurti, kad turime ge- 
rai įsižiūrėti į kiekvieną įtartiną žmogų, pasirodžiusį mieste, 
ir pranešti šerifui, jei pastebėsime ką nors neįprasta. 

Aidint plojimams, Fergusas pasitraukė nuo tribūnos, už- 
leisdamas vietą šerifui Elmui Baksteriui, netvarkingos išvaiz- 
dos vyriškiui, vaikštančiam sraigės greičiu ir žiūrinčiam į pa- 
saulį liūdnomis baseto akimis. 

— Dėkoju Fergusui ir Darsei, kad pasidalijo su mumis savo 
nemalonia patirtimi. - Šerifas sunkiai atsistojo nuo vienos 
kojos ant kitos. - Tačiau noriu jus įspėti: nesugalvokite da- 
ryti kvailysčių ir nemiegokite su pistoletu po pagalve. Jeigu 

pastebėsite, kad kas nors ketina pas jus įsilaužti, arba pama- 
tysite apylinkėse svetimą žmogų, tuojau pat praneškite man. 
Aš arba Gasas viską patikrinsime taip, kaip reikalauja įstaty- 
mas. Ir nesugalvokite prisiimti policijos funkcijų. Su miesto 
taryba nusprendėme, kad mums reikia kovos su nusikals- 
tumumu komiteto, tokio kaip dideliuose miestuose. Komi- 
tetas organizuotų įvairių rajonų gyventojus, kad jie stebėtų 
visa, kas vyksta, ir visus supažindintų su įvykiais. Savaime 
suprantama, reikės ir komiteto pirmininko. Prašom siūlyti 
kandidatus. 

- Aš siūlau savo kandidatūrą, - garsiai ir aiškiai pareiškė 
Darsė Vinston. 

Salė pradėjo ploti. Fergusas suspaudė žmonai ranką ir 
žvelgė į ją nuoširdžiai žavėdamasis. 

— Ir norėčiau, kad komitete su manim būtų Kėjus Take- 
tas! - pridūrė Darsė. 

Kėjus išsitiesė. Dešinė koja, nuslydusi nuo kelio, krisdama 
garsiai trinktelėjo į grindis. Lara pamatė, kaip jis sudrebėjo iš 
skausmo. 

— Dar ko, - burbtelėjo jis. Pamatę sumišusį Kėjaus veidą 
visi aplinkui ėmė juoktis. - Aš čia nebegyvenu. Be to, nieko 
neišmanau apie tuos komitetus! 

Pralinksmėjęs šerifas patimpčiojo sau ausies lezgelį. 

— Manau, kad ir nebūtina išmanyti apie komitetus, bet jei- 
gu kas nors sugeba neleisti savęs skriausti, tai tu, Kėjau. Ar 
ne taip, Džode? 

Džodė per Džeineleną pažvelgė į sūnų. 

- Geriau sutik, Kėjau. Prisimink, kada paskutinį kartą 
darbavaisi visuomenės labui? 

- Kai jis vadovavo „velnių“ komandai valstijos čempiona- 
te! - Oposumas išpuolė į tako vidurį ir ėmė mojuoti virš gal- 
vos rankomis. - Nagi, palaikykime Kėjų Taketą, nenugalimą 
vienuoliktąjį numerį! 

Visi atsistojo ir prisidėjo prie sveikinimo šūksnių. Mi- 
klūs vaikigaliai pasinaudojo proga ir pabėgo nuo tėvų. 

Triukšmingi paaugliai nuskubėjo prie durų, pakeliui niuk- 
sėdami vienas kitą. Apie tvarkos palaikymą salėje nebuvo 
ko ir galvoti, todėl šerifas Baksteris, beveik liesdamas lūpo- 
mis mikrofoną, pasiūlė: 

— Kas pritariate, pakelkite rankas. Sprendimas priimtas. 
Visi laisvi. Būkite atsargūs vairuodami. 

Minia nusinešė Larą su savim. Atsistojusi ant pirštų galų, 
ji pamatė, kaip Darsė Vinston įsakmiu rankos mostu kviečia 
Kėjų į sceną. Ji buvo panaši į moterį, laisvai galinčią pašauti 
sprunkantį meilužį, kad nebūtų sučiupta „nusikaltimo“ vietoje. 

- Atleiskit, - išgirdo Lara už nugaros. 

Norėdama atsakyti į tą mandagų prašymą, Lara pasitraukė 
į šoną, paskui atsisuko. Ir susidūrė akis į akį su Džeinelena. 

Iš pradžių Džeinelena nedrąsiai šyptelėjo, paskui iš nuos- 
tabos ir nevilties plačiai išsižiojo ir sutrikusi įsmeigė akis į 
Larą. | 

— Laba diena, panele Taket, - mandagiai pasisveikino 
Lara. - Atleiskit, kad trukdau praeiti. 

- Jūs... jūs... 

- Aš Lara Malori. 

— Taip, aš... 

Džeinelena ieškojo tinkamų žodžių, bet kalbėti jai neleido 
Džodė. 

— Ko sustojai, Džeinelena? - Džodė irgi pamatė Larą ir jos 
veide pasirodė piktdžiugiška išraiška. 

— Pagaliau susitikom, ponia Taket, - pasakė Lara, tiesda- 
ma jai ranką. 

Džodė dėjosi nesuprantanti nei sveikinimosi, nei ištiestos 
rankos. Ji stumtelėjo dukrą į priekį. 

— Eik, Džeinelena. Greičiau eime į gryną orą. 

Akimirką Lara sustingo vietoje nuo pikto Džodės žvilgs- 
nio. Netikėta akistata neliko nepastebėta minios ir Lara pa- 
juto, kad žmonės sąmoningai ją apeina. Lara lėtai nuleido iš- 
tiestą ranką ir nuėjo į priekį; minia prasiskyrė. Ji jiems buvo 
blogiau nei raupsuotoji. Niekas į Larą nė nedirstelėjo. 

Prie durų Lara stabtelėjo ir pažvelgė atgal, į sceną. Kėjus 
stovėjo prie ponios Vinston. Lara niekinamai nusisuko. Tie 
du verti vienas kito. 


—-——— 


Darsė mokėjo rėkti garsiau už šauklį, tad Kėjui daugiau nieko 
nebeliko, kaip užlipti pas ją ant scenos. Ši moteris atkreipė į jį 
visų dėmesį ir dabar buvo geriau jos įsakymui paklusti, kad 
niekam nekiltų įtarimų. 

Braudamasis pro žmones į sceną, Kėjus akimis minioje 
ieškojo Laros Malori ir su siaubu pamatė, kad ji kažką sako 
jo Motinai. 

Džodė nepaspaudė Larai rankos ir šiurkščiai pastūmė į 
priekį Džeineleną. Reikia pripažinti, daktarė Malori nesu- 
triko ir sugebėjo susitvardyti. Joms nuėjus, ji nepravirko ir 
nepaleido keiksmų srauto. Atvirkščiai, aukštai iškėlusi galvą 
grakščiai patraukė durų link. 

Kėjus norėjo ją pavyti ir... ką? 

Paklausti, kodėl ji išsirinko jo brolį, kai Vašingtone pilna 
jaunų patinų, netveriančių savo kailyje iš noro susikergti? 

Pareikalauti, kad ji tučtuojau nešdintųsi iš miesto ar pa- 
našiai? 

Būtų pasirodęs visišku idiotu, tad nenorėjo jai suteikti to- 
kio malonumo. Negana to, jam reikėjo šį tą aptarti su Darse. 
Iš pradžių baigti tvarkyti vieną reikalą, paskui imtis kitų. 

Kėjus užlipo laipteliais ant scenos. 

— Ką sumanei, Darse? 

- Sveikas, Kėjau! - Darsė švytėjo ir, nekreipdama dėmesio 
į jo surauktus antakius, atvedė jį prie Heveros. - Ar pažįsti 
mano dukterį? Hevera, tai Kėjus Taketas. 

— Laba diena, pone Taketai. - Mergina buvo mandagi, bet 
akivaizdžiai galvojo apie kitką. - Taneris manęs laukia, - pa- 
sakė ji, kreipdamasi į motiną. - Ar jau galiu eiti? 

— Keliauk tiesiai namo. 

— Bet visi važiuoja prie ežero. 

- Taip vėlai? Aš tau neleidžiu. 

— Bet mama! Visi važiuoja. Labai prašau. 

Darsės žvilgsnyje, įsmeigtame į Heverą, slėpėsi tylus per- 
spėjimas. 

— Kad pusę dvylikos būtum namie. Ir nė sekundės vėliau. 

Hevera supyko. 

— Niekas taip anksti negrįžta. 

— Tai mano paskutinis žodis, brangute. 

Hevera pakluso. Iš pareigos atsisveikinusi su Kėjumi, ji 
nulipo nuo scenos į salę, kur jos laukė simpatiškas jaunuolis. 

Kol Darsė ginčijosi su dukterimi, Kėjus žiūrėjo, kaip vieni- 
ša Lara Malori lėtai eina durų link. Ji laikėsi labai oriai. Prieš 
pat duris Lara atsisuko ir pažvelgė į sceną. 

- Kėjau! 

— Kas? — Tik tada, kai Lara dingo tarpdury, jis prisiminė 
Darsę. Ši pasekė jo žvilgsnį iki salės galo. 

— Mūsų skandalingoji naujoji gydytoja, pasirodo, irgi 
buvo atėjusi, - pašaipiai tarė ji. - Tau jau teko garbė su ja 
susipažinti? 

- Atspėjai. Tai ji mane sulopė po tavo pašaudymo. - Kėjus 
patenkintas žiūrėjo, kaip Darsės veide dingsta savimi paten- 
kinta šypsena. 

— Tu gydeisi pas ją?! - aiktelėjo ji. - Ar iš proto išsikraus- 
tei?! Maniau, tau pakaks proto kreiptis į ligoninę! Ten tave, 
aišku, pažintų, bet tai bent jau ne mūsų mieste. 

— Aš ieškojau daktaro Patono. Nežinojau, kad jis išėjo į 
pensiją. 

- Ir turbūt nežinojai, kad tavo brolis čia nupirko savo bu- 
vusiai meilužei medicinos verslą? 

— Nežinojau. Man šito niekas nesakė. 

Kėjus stengėsi, kad jo balsas skambėtų kuo abejingiau, bet 
Darsė ir taip nebūtų pajutusi. Kėjus kone girdėjo, kaip pašė- 
lusiu greičiu sukasi sunerimusios Darsės smegenėlės. 

- Ji gali pranešti šerifui apie šautinę žaizdą! - sušnypštė ji. 

— Gali, bet abejoju, ar praneš. - Kėjus pažvelgė durų link. - 

Jai užtenka savų rūpesčių. Be to, ji neturi įrodymų. Nėra kul- 
kos. Kulka perėjo kiaurai ir išplėšė raumenų gabalą. - Kėjus 
pasilenkė prie Darsės ir tyliai, kad niekas negirdėtų, sumur- 
mėjo: - Turėčiau tau gyvai nudirti odą. Tu galėjai mane nu- 
žudyti, besmegene kale. 

— Nedrįsk taip su manimi kalbėti, - sušvokštė Darsė, 
sunkiai išlaikydama veide nenuoširdžiai malonią šypseną. - 
Jeigu nebūčiau greitai susigaudžiusi, Fergusas būtų mus už- 
klupęs nuogut nuogutėlius, besikrušančius kaip triušiai. Jis 
galėjo mus nušauti ten pat, ir bet kuris valstijos prisiekusiųjų 
teismas būtų jį išteisinęs! 

— Saulute! 

Darsė staigiai atsisuko, išgirdusi vyro balsą. 

Kėjus pasisveikino su Vinstonu. 

- Sveikas, Fergusai. Seniai nesimatėm. 

— Kaip gyveni, Kėjau? 

— Nesiskundžiu. 

Prieš daugelį metų Fergusas ir Džodė susikivirčijo dėl Ta- 
ketų naftos bendrovei priklausančio žemės ploto, kuris ri- 
bojosi su Ferguso moteliu. Tikslių ginčo smulkmenų niekas 
nežinojo, Kėjus niekada ir nesuko dėl to galvos. Jis numanė, 
kad Džodė, ištroškusi naftos ir su ja ateinančios valdžios bei 
pinigų, kažkaip apmovė Fergusą. 

Toji nesantaika Kėjaus nedomino, tik kad Fergusas visada 
žiūrėdavo į jį kaip į padugnę ir nevisprotį: galimas daiktas, 
dėl Kėjaus elgesio jaunystėje. Ne kartą jis su Oposumu ir visa 
šutve lėbaudavo ir pagiriodavosi kavinėje prie Ferguso mote- 
lio. Kėjus nė nenorėjo prisiminti, kaip kartą pievutėje prie- 
šais „Žaliosios pušies“ motelį apvėmė rožių krūmą. 

Šiaip ar taip, Fergusas jo nemėgo, bet Kėjui tai mažai rū- 
pėjo. 

— Man visiškai nepatinka, kad jūsų žmona mane įgrūdo į 
darbą tame komitete. Tai štai, - kreipėsi jis į Darsę, - aš atsi- 
statydinu. Sprendimas įsigalioja tuoj pat. 

— Tu negali atsistatydinti. Dar nepradėjai dirbti. 

— Juo labiau. Aš nesiprašiau į jokius kovos su nusikalsta- 
mumu komitetus. Aš nenoriu. Susiraskite kitą partnerį. 

Darsė jam nusišypsojo pačia žaviausia šypsena. 

- Jis nori, kad jo maldautų. Fergusai, gal privažiuotum su 
mašina prie durų? Aš tuojau ateisiu. Tik pabandysiu įtikinti 
šį tinginį apsigalvoti. 

Kėjus žiūrėjo, kaip Fergusas nuėjo į užkulisius ir atsisvei- 
kino su budėtoju, kantriai laukiančiu, kolišsiskirstys žmonės 
ir jis galės užrakinti patalpas. 

Darsė palaukė, kol sutuoktinis dingo iš akių, ir tik tada 
atsigręžė į Kėjų. Tyliu balsu ji paklausė: 

— Ar tu nematai, kokia galimybė tau po pat nosim?! 

— Ką nori pasakyti, saulute? - paklausė Kėjus, apsimesda- 
mas nieko nesuprantantis. 

- Štai ką: jeigu mudu būsim viename komitete, mūsų nie- 
kas niekuo nejįtars, - paaiškino Darsė. Kėjus ir toliau klausia- 
mai į ją žiūrėjo. Susierzinusi ji pakėlė balsą: - Galėsim susiti- 
kinėti kada panorėję ir nereikės slėptis! 

Kėjus truputį palaukė, paskui staiga užsikvatojo. 

— Tu dar tikiesi, kad aš su tavim dulkinsiuos?! - Kėjaus 
juokas nutrūko taip pat staiga, kaip prasidėjo, jo veidas pa- 
tamsėjo iš pykčio. - Nenoriu tavęs matyti, ponia Vinston. Tu 
galėjai mane nušauti iš to savo sušikto pistoleto. Pažiūrėk į 
mano koją, aš su tokia kulkšnim nebegaliu lipti į lėktuvą. 

Darsė žvelgė į jį paniurusi. 

— Na, šiek tiek susimokėjai už malonumą, ar ne taip? 

— Gerokai per daug, saulute. Gal įsivaizduoji, kad ten apa- 
čioje esi kuo nors ypatinga? - jo žvilgsnis pabrėžtinai įsmigo 
jai į tarpkojį. - Esu turėjęs geresnių. Kur kas geresnių. Jeigu 
manai, kad dar kartą prisiliesiu prie tavo aukso vilnos, esi ne 
tik lengvai prieinama, bet dar ir kvaiša. 

Rūkas jos žvilgsnyje išsisklaidė. Plykstelėjo ugnis. 

-— Tai aš su tavim nesidulkinsiu! 

- Džiugu girdėti. 

Darsė pažaliavo iš pykčio. 

— Šunsnukis, štai kas tu esi, Kėjau Taketai, ir visada toks 
buvai! 

- Visiškai teisingai, - pritarė Kėjus, linktelėdamas galvą. - 
Tu tokio ir teverta. | 

- Eik po velnių! 

Salėje dar būriavosi ir vaikščiojo žmonės, tad slėpdama 
pyktį Darsė staigiai apsisuko ir nuėjo šalin. Ji ėjo tarp kėdžių 
eilių vos linktelėdama linkintiems jai labos nakties. 

Kėjus neskubėdamas nusekė paskui ją, bandydamas šyp- 
sotis ir nejaukiai jausdamasis. Darsė visiškai nusipelnė iš- 
girsti karčią tiesą, tik jis anaiptol nesidžiaugė ją pažeminęs. 

Fergusas paslaugiai laukė žmonos prie automobilio, pla- 
čiai atidaręs dureles. Kai Darsė įsėdo, Kėjus dar išgirdo jos 
žodžius: 

— Ak, Fergusai, važiuokim kuo greičiau namo. Man galva 
plyšta iš skausmo. 

Kėjui pagailo Ferguso, bet ne todėl, kad pasilinksmino su jo 
žmona (po šimts, retas apygardos vyras nebuvo jos ragavęs), o 
todėl, kad motelis, nors ir duodantis pelno, neleidžia Fergusui 
tapti verslo magnatu. Reikia turėti tam tikrų savybių, kurių 
Fergusui akivaizdžiai trūko, ir apie tai bylojo visa jo išvaizda: 
ištįsęs veidas, kuprota laikysena ir konservatyvus požiūris į 
verslą. Pasaulyje daugybė tokių džodžių taket ir fergusų vins- 
tonų. Nugalėtojų ir nugalėtųjų. Vieni skinasi kelią kaip bul- 
dozeriai, o kiti jiems arba užleidžia kelią, arba būna suvažinė- 
jami. Ir gyvenime, ir meilėje Fergusas priklausė antriesiems. 

Kėjus negalėjo suvokti, iš kur tokia apatija. Kodėl Fergusas 
neperkanda Darsės? Kodėl savo noru tapo pajuokos objektu? 
Kodėl kankinasi ir atleidžia žmonai neištikimybę? 

Iš meilės? 

Kokia ten meilė, mintyse prunkštelėjo Kėjus. Meilė... Poetų 
nuvalkiotas žodis. Pasak jų, tas jausmas užvaldo širdis ir pro- 
tus. Jie labai klysta. Meilė neapverčia pasaulio aukštyn kojom, 
kad ir kiek jie suoktų apie tai saldžiose eilėse. Kėjus nė karto 
nebuvo patyręs meilės magijos... nebent juodosios magijos. 

Meilė sudraskė jam širdį, kai mirė tėvas; jis liko vienas, be 
ramsčio nedraugiškoje aplinkoje. Meilė vertė seserį jausmais 
ir protu visiškai paklusti motinai. Meilė sužlugdė daug ža- 
dančio politiko Klarko karjerą. Nejaugi dėl tos pačios meilės 
Rendalas Porteris nepaliko savo pasileidėlės žmonos? 

Ne, tai ne man, tvirtino sau Kėjus, per automobilių aikštelę 
eidamas taip greitai, kaip leido skaudama kulkšnis. Mylėti, 
atleisti, atsukti kitą skruostą - tai tik žodžiai iš sekmadieni- 
nės mokyklos repertuaro. Jie neturi nieko bendro su tikrove. 
Bent jau sujo gyvenimu. Jeigu jam susijauks protas ir jis stai- 
ga ves, o paskui vieną dieną užklups žmoną kito vyro glėbyje, 
abu nudės akimirksniu. 

Kėjus priėjo prie automobilio ir atsidarė dureles. 

— Labas vakaras, pone Taketai. 

Jis atsisuko ir nustebo pamatęs netoliese stovinčią Larą 
Malori. Silpnas vėjelis draikė jos plaukus, plaikstė suknelę. 
Mėnulio šviesa apšvietė dalį veido, o kita veido pusė liko še- 
šėlyje. Nors Larą jis dabar mažiausiai troško pamatyti, teko 
pripažinti, kad ji nuostabiai graži, Kėjaus širdis nejučia ėmė 
plakti smarkiau. 

Tačiau balsas išdavė, kad jis suirzęs. 

— Sekioji mane iš paskos? 

— Ne, aš jūsų laukiau aikštelėje. 

— Nuoširdžiai sujaudintas. Kaip sužinojai, kur manęs laukti? 

— Aš jus mačiau mieste važiuojantį tuo automobiliu. Jis 
labai krinta į akis. Švelniai tariant. 

— Jis mano tėvo. 

Linkolnas - ilgas, įspūdingų matmenų automobilis, sury- 
jantis gyvą balą degalų ir skaičiuojantis jau trečią dešimtį, bet 
Kėjus buvo nurodęs Bo garaže ir plovykloje nuolat kruopščiai 
jį prižiūrėti „kaip parodai“. Kėjus juo važinėdavo tik gimtaja- 
me mieste; automobilis jam primindavo velionį tėvą. 

Automobilis atitiko ryškią Klarko jaunesniojo asmenybę. 
Geltonas vidus ir išorė, švytintys paauksuoti ratlankiai bei ra- 
diatoriaus grotelės. Kėjus jį švelniai vadino „kekšiamobiliu“. 
Džodei toks pavadinimas nepatiko, matyt, buvo labai taiklus. 

— Jūs vis dar šlubuojate, - tarė Lara. - Kodėl nevaikštote 
su ramentais? 

— Nenoriu. Jie man tik trukdo. 

- Jūs galite sau pakenkti. 

- Pagyvensim, pamatysim. 

— Kaip jūsų žaizda? Kodėl neatėjote, kad perriščiau? 

- Dar ko. 

— Laikas išimti dreną. 

— Pats išsitraukiau. 

- Supratau. Tikras vyras. Bent jau nusiskutote. Tikriausiai 
sviesto peiliu? 

Kėjus tylėjo jausdamas, kad Lara iš jo šaiposi. 

- Ar reguliariai keičiate tvarsčius? Jeigu ne, galite užkrėsti 
žaizdą. Kaip ji gyja? 

— Puikiai. Klausyk, - pasakė jis, remdamasis alkūne į au- 
tomobilio viršų, - ar turiu tai laikyti gydytojos vizitu? Gal 
atsiųsi sąskaitą už konsultaciją? 

— Šį kartą ne. 

— Oi, kaip ačiū, daktarėle. Labanakt. 

- Esmė ta, - tarė ji, žengdama artyn, - kad man reikia su 
jumis pasikalbėti. Manau, čia labai tinkama vieta. Niekas 
mūsų negirdės. 

-— To dar betrūko. Aš nenusiteikęs klausytis tavo tauškalų. 
Šiandien esu, kaip tu pavadintum, sunkiai valdomas. Tad ge- 
ruoju patariu nešdintis iš čia. 

Kėjus jau ketino lipti į automobilį, bet Lara dar kartą pasi- 
elgė netikėtai: staiga sugriebė jį už rankos. 

— Turiu pripažinti, pone Taketai, išradingumo jums gali 
pavydėti. O gal tai buvo ponios Vinston sumanymas suvai- 
dinti užpuolimą, kad nuslėptų santuokinę neištikimybę? 

Kėjus neteko žado, bet tik akimirką. Lara žiūrėjo į jį labai 
rimtai, taip rimtai, kad Kėjus neišlaikė ir nusišypsojo. 

— Ką aš girdžiu! Visažinė mergytė įsivaizduoja, kad žino 
viską pasaulyje. 

- Ponas Vinstonas užklupo jus lovoje su jo žmona? Atspėjau? 

— Ko čia klausinėji, jei pati viską žinai? 

— Bėgdamas patempėte raiščius. Norėdama suklaidin- 
ti vyrą, ponia Vinston į jus šovė. Scena iš trečiarūšio filmo. 
Jums buvo netikėta, kad ji šovė? 

— Koks tavo reikalas? 

— Vadinasi, tikrai buvo netikėta. 

— Neprimesk man savo žodžių! - šiurkščiai ją pertraukė 
Kėjus. - Geriau atsakyk į mano klausimą: kas tau rūpi? O gal 
liguistai domiesi kitų žmonių asmeniniu gyvenimu? 

— Taip, man rūpi! - pakėlė balsą Lara. - Jūs įsiveržėt į 
mano namus ir apšaukėte kekše už tuos pačius žygdarbius, 
kuriuos pats darote. 

— Tai visai kas kita. 

— Nejaugi? Tad koks gi skirtumas? 

— Mes su Darse nieko neįskaudinom. 

— Neįskaudinot?! - sušuko Lara. - Darsė ištekėjusi. Jūs sa- 
kėte, kad tai didžiausia mano kaltė! 

— Ne, tavo didžiausia kaltė ta, kad išsidavei. 

— Vadinasi, kol Darsės vyras nieko neįtaria, jūsų romanėlis 
gali ramiai tęstis? 

— Na, nevisiškai ramiai. Bet vis tiek tai ne tragedija. La- 
biausiai nuo to nukenčia patys nusidėjėliai. 

- Štai ir ne, pone Taketai. Jūs sukėlėt ant kojų visą miestą 
dėl „padidėjusio nusikalstamumo“, kurio nėra. 

— Tai ne mano kaltė. Fergusas išsigando, kai Darsė pradėjo 
rėkti ir šaudyti iš pistoleto. Paprasčiausiai jis truputį perlenkė. 

— Arba nutarė palaikyti mitą apie plėšiką, kad nuslopintų 
savo įtarimus. 

Kėjui irgi buvo kilę panašių minčių, bet jis neketino gar- 
siai prisipažinti. 

— Aš neatsakau už tai, kas jam šovė į galvą. 

— Nejaugi jūsų nejaudina, kad per jus visas miestas dreba 
iš baimės? 

- Iš baimės? - pašaipiai perklausė Kėjus. - Kokios dar bai- 
mės? Žmonėms patinka, kai juos truputį pagąsdina. Jie be 

to negali gyventi. Iki Darbo dienos šventės dar toli, jie neturi 
kur prasiblaškyti, o čia dar karštis, tai tegu nors truputį pa- 
silinksmina. Šerifas Baksteris man sakė, kad iš viso miesto 
pasipylė pranešimų apie bandymus įsilaužti ir įtartinus žmo- 
nes. - Kėjus nusijuokė. - Pavyzdžiui, panelė Vinė Fern Lujis. 
Ji gyvena sename apšiurusiame name Kenon gatvėje. Vai- 
kystėje per Heloviną jos kieme tyčia nutraukdavom skalbinių 
virves, nes ji labai šykšti ir niekada mums nieko neduodavo, 
tik pačių pigiausių saldainių. Tai štai, vakar man Elmas pa- 
sakojo, kad ta pati panelė Vinė Fern skundėsi, kad jau šešis 
vakarus iš eilės kažkoks tipas žvilgčioja pro langą, kai ji nusi- 
renginėja. Ji neva nemokanti nupasakoti, kaip jis atrodo, nes 
jis slepiasi už erškėtrožių krūmo ir, kaip ji paaiškino Elmui, 
„save seksualiai jaudina“. Neįsivaizduoju, kaip Elmas sutram- 
dė juoką. Greičiau patikėtum, kad mėnulyje gyvena žmonės, 
negu kad kažkas pasislėpęs žvilgčioja į panelę Vinę Fern, bet 
jai tai didelis įvykis, Vinė jo galbūt laukė visą gyvenimą. Ar 
tai blogai? 

- Žodžiu, jūs manote, kad padarėte bendruomenei pa- 
slaugą? 

- Galimas daiktas. Tokio mažo miestelio kaip Iden Pa- 
sas žmonėms reikia pramogų. - Jis prisiartino prie Laros ir 
užuodė jos kvepalų aromatą. - O kaip tu, daktarėle? - pa- 
klausė Kėjus pritildydamas balsą. - Kokių pramogų susigal- 
voji tu, jeigu Iden Pase nėra įstatymų leidėjų, kuriuos galė- 
tum suvilioti? 

Lara sudrebėjo iš pasipiktinimo, ir Kėjus suprato, kuo ji 
traukė brolį. Pyktis puošė Larą Malori. Stovėdama taip išdi- 
džiai atlošusi galvą, būtų galėjusi papuošti senovinės brigan- 
tinos pirmagalį. 

Tačiau, be išdidumo, nuo jos sklido ir švelnumas. Kėjus jį 
pajusdavo, kai vėjas kedendavo jai plaukus, žaisdavo sukne- 
lės klostėmis. Jos lūpos buvo putlios ir švelnios. 

Kėjus stengėsi apie tai negalvoti. 

- Ar jau nusižiūrėjai kitą auką? 

— Klarkas nebuvo auka. 

— Tu buvai vienintelė ištekėjusi moteris, su kuria jis su- 
sidėjo. 

- Vadinasi, jis buvo išrankesnis už jus. 

— Arba atvirkščiai. 

Įpykusi ji apsisuko, norėdama nueiti, bet Kėjus ją sulaikė, 
suimdamas už peties. 

- Jeigu jau viską pasakei, dabar išklausyk mane! 

Lara atmetė atgal plaukus. 

— Aš klausau. 

— Sakei, kad mano kaltinimai neteisingi. 

— Galiu tik pakartoti. Visiškai neteisingi. Jūs nieko neži- 
note apie mano ryšius su Klarku, išskyrus tai, ką skaitėte lai- 
kraščiuose arba regėjote savo purvinose mintyse. 

Kėjus nusijuokė. Ji įkliuvo. Įkišo savo grakščią kojytę į 
spąstus. 

— Tu irgi nė velnio nežinai apie mano santykius su Darse 
ar su kitomis. Tykojai čia manęs, kad įsikarščiavusi išrėžtum 
pamokslą kaip nusidėjėliui. Jeigu aš neteisus kalbėdamas 
apie tave, tai gal ir tu manęs nekark be teismo? 

Larai nespėjus atsakyti, Kėjus paleido jai petį, įsmuko į 
geltonąjį linkolną ir įjungė variklį. 

— Tune tik neištikima žmona, tu dar ir veidmainė, - metė 
jis pro atvirą langą. 


soptintas skyrius 


Lė važiavo kur akys veda. Naktis buvo šviesi ir šilta. Vėjelis 
ne vėsino, o kaip tik nešė šilumą nuo šios bekraštės žemės. 

Teksasas. 

— Teksasas — ne šiaip sau vietovė, - mėgo kartoti Klar- 
kas. - Tai ypatinga proto būsena. Rojaus kampelis, kur gyve- 
na kaubojai. 

Lara pirmą kartą išvydo Teksasą, kai prieš pusmetį priė- 
mėjai testamentu paliktą dovaną. Ji atsivežė išankstinę nuo- 
monę, susidarytą iš Holivudo filmų: plyna, vėjų perpučiama 
žemė, kurios horizontą sudrumsčia tik muilinių gubojų ka- 
muoliai kaip filmuose „Gigantas“, „Hadas“, „Paskutinis kino 
seansas“. Šios juostos tiksliai perteikė valstijos atmosferą. 
Tačiau tik vakarinės dalies. 

Rytų Teksasas - žalias. Tamsūs laibi pušų kamienai sto- 
vi lygiomis eilėmis, tarsi pačios gamtos būtų susodinti viena 
linija. Pavasarį tamsią miškų žalumą pagyvina švelnios žy- 
dinčių laukinių vaismedžių spalvos ir ryškūs sedulų krūmai. 
Vešliose pievose ganosi galvijų bandos. Upės ir upeliai, daž- 
nai išsiliejantys iš krantų, maitina žuvų knibždančius ežerus. 

Visur platybės, laisvė, didžiulės žemės, todėl teksasie- 
čiams tai atrodo savaime suprantama, kol jie nepatenka į 
tankiai apgyventus šiaurryčius, daugumos laikomus alkoho- 
lizmo, homoseksualizmo ir kitokių blogybių židiniu. Teksa- 
siečiams jankiai yra nieko verti žmonės. 


98 + Sandra Brown 


Teksasiečių vaikai prisiekia ištikimybę Jungtinių Ameri- 
kos Valstijų vėliavai, bet valstijos gyventojai save pirmiausia 
laiko teksasiečiais ir tik paskui amerikiečiais. Jų gyslomis 
teka Alamo gynėjų kraujas. Jų praeitį puošia daugybė legen- 
dinių asmenybių ir, nors teksasiečiai yra taikūs parapijiečiai, 
kasdieniame gyvenime jie didžiuojasi vagimis ir niekadėjais, 
jau netgi tapusiais tautosakos veikėjais. Kuo liūdniau pagar- 
sėjęs asmuo, tuo daugiau apie jį sklinda legendų. 

Lara dar niekaip negalėjo priprasti prie vietos gyventojų 
psichologijos, bet iš karto pamilo jų žemę. 

Apylinkių keliai nuo Iden Paso skyrėsi į visas puses kaip 
rato stipinai. Išvažiavusi iš mokyklos, Lara visai negalvoda- 
ma pasirinko vieną jų ir jau apie valandą važiavo nežinia kur 
Priemiesčiai jau seniai liko už nugaros, ir nors Lara tiksliai 
nežinojo, kur esanti, paklysti nebijojo. 
garsiai suskambo nedarnus cikadų, žiogų ir varlių choras. 
Vėjas šiureno tuopų, pasodintų ties negiliais grioviais abipus 
kelio, lapus. 

Lara padėjo rankas ant vairo ir nuleido galvą, keikdama 
save už tai, kad leidosi Kėjaus Taketo perkandama. 

Kėjus buvo teisus: Lara mėto į žmones akmenis nežino- 
dama visų aplinkybių. Gali būti daugybė pateisinamų prie- 
žasčių, suteikiančių kitokį atspalvį patiems, atrodo, bjauriau- 
siems poelgiams. Ne visada viskas yra taip, kaip atrodo. Tai, 
kas nežinoma, gali slėpti esminį skirtumą tarp tiesos ir melo, 
nekaltumo ir nusikaltimo, gėrio ir blogio. Jai tai turėtų būti 
gerai žinoma. 

Slegiančios mintys nedavė ramybės, ir ji išlipo iš auto- 
mobilio. Plačios pievos iš abiejų kelio pusių driekėsi iki pat 
horizonto. Netoliese po kupliu riešutmedžiu nakčiai buvo 
įsitaisiusi nedidelė banda. Dangaus fone šmėkščiojo tamsūs 
judantys naftos siurblių siluetai. Jie ritmingai nuleisdavo 
galvas prie žemės ir vėl jas pakeldavo, tarsi kalbėdami padė- 
kos maldą. 

Tikriausiai tie gręžiniai yra Taketų nuosavybė. 

Jau savaitę nebuvo lietaus, ir griovys šalikelėje buvo iš- 
džiūvęs. Lara lengvai jį perlipo ir priėjo prie ganyklą juosian- 
čios dygliuotos tvoros. Stengdamasi neapsidraskyti, ji prisi- 
glaudė prie netašyto tvoros stulpo ir užvertė galvą, žiūrėda- 
ma į žvaigždžių jūrą su ryškiu pusmėnuliu per vidurį. 

Ką tu čia veiki, Lara? 

Daug kartų ji savęs to klausė. Dar prieš Klarko mirtį ji no- 
rėjo čia atvažiuoti, išdėstyti savas konflikto sprendimo sąly- 
gas. Ketino jam pateikti sąskaitą, turinčią jai atlyginti visus 
nuostolius. 

Klarkas žuvo, jai nespėjus įgyvendinti savo plano. Kad ir 
kokia tragiška buvo Klarko mirtis, tai netapo didele kliūti- 
mi jos tikslui. Klarkas nebuvo svarbi plano dalis. Toks yra 
Kėjus. 

Kėjus. Jis ją niekina. Todėl užduotis sudėtingesnė. Tačiau 
kliūtys nesumažins jos ryžto. Gydytojos patirtis ją išmokė, 
kad prieš pradėdamas sveikti ligonis turi išgyventi krizę. Kad 
žaizda užgytų, iš pradžių ją reikia išvalyti nuo yrančių audi- 
nių. Lara buvo pasiruošusi pakelti bet kokį išbandymą, nors 
ir labiausiai kankinantį, kad tik daugiau jos nebepersekiotų 
šmėklos. 

Tik tada ji atgaus dvasinę pusiausvyrą, kurią sutrikdė duk- 
ters netektis. Tik tada ji pamirš visas negandas ir ims tvarky- 
ti savo gyvenimą Iden Pase ar kitoje vietoje. 

Metai po grįžimo iš Montesangrės be Rendalo ir Ešlės buvo 
tuščias laiko švaistymas. Ji ne gyveno, o tik egzistavo. Kan- 
kinama vienatvės, apimta nevilties, skaudama širdimi Lara 
stūmė dieną po dienos, neturėdama nieko bendro su aplin- 
kiniu pasauliu. Darbas gal būtų apmalšinęs širdies skausmą, 
bet jos nepriimdavo į darbą. Ji buvo raupsuotoji, smalsumo 
ir pajuokos objektas. Ji - Klarko Taketo kekšė. 

Taip ją pavadino Kėjus. Kekšė. Džodė ją irgi laikė tokia. 
Džodės akyse Lara įskaitė neslepiamą panieką. Tačiau nieko 
kito ji ir nesitikėjo. 

Ją pasmerkė jos pačios tėvai. Jų šeimos santykiai niekada 
nebuvo šilti, o po skandalo pasidarė įtempti. Tėvai niekaip 
negalėjo suprasti, kodėl duktė nori dirbti gydytoja tokioje 
Dievo užmirštoje vietoje kaip Iden Pasas, juolab kad tai Take- 
tų šeimos gimtasis miestas. 

- Jiems reikia gydytojos, - paaiškino Lara, kai tėvai pasi- 
piktino dėl jos sprendimo. 

— Gydytojų reikia visur, - bandė atkalbėti tėvas. - Kurių 
galų ten važiuoti? 

— Todėl, brangusis, kad ji visada pasirenka blogiausią ke- 
lią, - motina kalbėjo ramiai, bet lediniu tonu. - Ji taip daro 
tyčia, kad mus supykdytų. 

Tėvas pridūrė: 

— Nėra nieko gėdingo paklusti aplinkybėms, Lara. Maniau, 
tu tai supratai po to, kas įvyko. 

Juos būtų apėmęs siaubas, jeigu būtų pasakiusi, kodėl iš 
tikrųjų kraustosi į Teksasą, tačiau ji jiems širdies neatvėrė. 
Stengdamasi save apginti, pasakė: 

- Žinau, kad pritapti bus sunku, bet tai geriausias pasiū- 
lymas, kokį turiu. 

— Dėl to kaltink tik pati save, kaip ir už visas kitas savo 
nesėkmes. Jeigu iš pat pradžių būtum klausiusi manęs ir mo- 
tinos, nebūtum sugriovusi savo gyvenimo. 

Lara galėjo jiems priminti, jog tai jie ją įkalbėjo tekėti už 
Rendalo Porterio. Dar nespėję su juo susipažinti, tėvai jau 
žavėjosi jo nuopelnais ir reputacija. Malonus, išprusęs jau- 
nuolis, išsiskiriantis puikiomis manieromis. Rendalas laisvai 
kalbėjo trimis kalbomis ir turėjo perspektyvias pareigas Vals- 
tybės departamente. Tuo jie ypač svajojo pasipuikuoti prieš 
savo draugus. 

Tėvai tebelaikė Rendalą šventuoju, mat jis neišsiskyrė su 
ja netgi tada, kai ji užsitraukė gėdą su senatoriumi Taketu. 
Įdomu, ar būtų pasikeitęs jų požiūris, jeigu būtų žinoję, kokia 
ji buvo nelaiminga su Rendalu, kol jis jos nesupažindino su 


Klarku? 

Sujaudinta prisiminimų, Lara grįžo prie automobilio 
ir jau ketino sėsti į jį, bet išgirdo ūžesį virš galvos. Pažvel- 
gusi į dangų, pamatė lėktuvą. Iš pradžių jis buvo tolumoje 
mirksintis taškas, paskui nusileido žemiau ir ėmė artėti. 
Lėktuvas skrido pavojingai žemai, beveik liesdamas medžių, 
augančių ganyklos pakraštyje, viršūnes. Pasitelkus menkas 
aviacijos žinias, jai tepavyko nustatyti, kad lėktuvas mažas, 
vienamotoris. 

Jis žemai praskrido virš pievos ir perkirto kelią maždaug 
šimto metrų atstumu nuo Laros automobilio. Lara sulaikė 
kvapą, kai lėktuvas priartėjo prie miško. Dar sekundė, ir jis 
būtų tėškęsis į medžius, bet staiga jo nosis pakrypo į dangų, 
lėktuvas stačiai ėmė kilti į viršų, šastelėjo į šoną ir pamažu 
išsilygino. Lara jį sekė tol, kol iš akių dingo jo šviesos. 

Nejaugi lėktuvas taip vėlai naktį purškė laukus? Bet ar lei- 
džiama nuodyti chemikalais plotus, kur ganosi galvijai? Ne, 
čia paprasčiausiai lakūnas išdaigininkas. 

— Beprotis, - sušnabždėjo Lara, lipdama į automobilį ir 
įjungdama variklį. 

Žinoma, dauguma ją irgi laikė beprote - ne tik todėl, kad 
apsigyveno Iden Pase, bet kad dar ir erzino Taketus, mojuo- 
dama raudonu skuduru. Tačiau, kai žmogus neturi ko praras- 
ti, jam nesunku mesti iššūkį. Taketai nieko nebegali jai pasa- 
kyti arba padaryti, ko dar nepasakė arba nepadarė. 

Kai tik Taketai įvykdys jos reikalavimus, Lara iškart duos 
ramybę ir jiems, ir jų miestui. O kol kas jai nė kiek nerūpi, ką 
jie apie ją galvoja. Svarbiausia įveikti jų nenorą netgi kalbėtis 
suja. Bet kaip tai padaryti? 

Džodė neprieinama. 

Kėjus piktas ir agresyvus. Lara nenorėjo su juo bendrauti, 
jeigu nėra būtinybės. 

Džeinelena? Ji pajuto Klarko sesers smalsumą, bet tada 
įsikišo Džodė. Galbūt, pasinaudodama merginos susidomėji- 
mu, Lara sugebės patekti į Taketų šeimos tvirtovę? 

Reikia pamėginti. 

Džeinelena buvo nepatenkinta savim. Šiandien ji ketino mo- 
kėti sąskaitas ir buvo išdėliojusi ant stalo reikalingus popie- 
rius. Tačiau pradėjusi ieškoti aplanko, kuriame laikė sąskaitas, 
prisiminė, kad išvakarėse jį buvo pasiėmusi į sandėlį, norėda- 
ma palyginti važtaraščius su gautomis siuntomis. Ji anksčiau 
nieko nepamiršdavo, ir dabar, eidama į sandėlį, arba „parduo- 
tuvę“, kaip jį vadino tarnautojai, barė save už išsiblaškymą. 

Sandėlis buvo maždaug už pusantro kilometro nuo kon- 
toros. Tai buvo griozdiškas mūrinis pastatas. Bendrovei ple- 
čiantis, prie jo pristatydavo papildomų patalpų, kad būtų 
galima suvežti vis daugiau įsigyjamų įrenginių, medžiagų ir 
mašinų. Šeštadienį pastate nieko nebuvo. Džeinelena pasta- 
tė automobilį už namo, greta durų, vedančių į nedidelį kabi- 
netą. Čia buvo tarnybinis telefonas, šaldytuvas, mikrobangų 
krosnelė, kavinukas, skelbimų lenta ir skyreliai su darbuoto- 
jų pavardėmis; į juos du kartus per mėnesį Džeinelena dėda- 
vo atlyginimo lapelius. 

Džeinelena atrakino duris savo raktu ir, stengdamasi ne- 
kreipti dėmesio į sieninius kalendorius su apsinuoginusio- 
mis merginomis ir tvyrantį tabako kvapą, priėjo prie stalo, 
kur, kaip ji prisiminė, paliko aplanką. Ten jis ir gulėjo. Džei- 
nelena pasikišo jį po pažastimi ir jau ketino išeiti, bet išgirdo 
žingsnius už durų, jungiančių kabinetą su garažu. Ji atidarė 
duris ir jau norėjo paklausti, kas ten, bet nutilo pamačiusi 
neįprastą vaizdą. 

Didžiuliai garažo vartai buvo uždaryti; patalpoje buvo ma- 
žai langų, todėl joje viešpatavo prieblanda. Tarp dviejų Ta- 
ketų bendrovės sunkvežimių buvo įsispraudęs pikapas. Vie- 
nas jos darbuotojų krovė į pikapą atsargines dalis, įrankius, 
vamzdžius ir kitokias medžiagas, laikomas sandėlyje. Jis ti- 
krino daiktus pagal sąrašą, kurį kartkartėmis išsitraukdavo 
iš marškinių kišenės. Žvilgtelėjęs į sąrašą paskutinį kartą, 
vyras atidarė vartus ir įlipo į pikapo kabiną. 

Džeinelena iššoko iš savo slėptuvės ir puolė pikapui sker- 
sai kelio. Ji atsistojo priešais aplipusius vabzdžiais auto- 
mobilio radiatorius; atsarginiai avariniai vartai buvo jai už 
nugaros. 

— Panele Džeinelena! - sušuko vyras, išlipdamas iš auto- 
mobilio. - Aš... aš nežinojau, kad jūs čia. 

— Ką čia veikiate šeštadienio rytą, Mali? 

Jo įdegęs veidas nuraudo, jis sumišęs lamdė Taketų naftos 
bendrovės kepuraitės snapelį. 

— Jūs puikiai žinote, panele Džeinelena, kad šį rytą pada- 
riau vieną reisą. 

- Ir jūsų darbo diena pasibaigė. 

— Nusprendžiau pasiruošti pirmadieniui, kad galėčiau 
anksčiau išvažiuoti. Čia užbėgau kai ko pasiimti. 

— Ir tai darote už uždarytų vartų ir neįjungęs šviesų? — 
Džeinelena parodė į pikapą. - Ir kodėl jūs, Mali, kraunate 
įrenginius ne į mūsų sunkvežimį, o į savo nuosavą pikapą? Ar 
tik nevagiate iš bendrovės? 

- Įrenginiai seni, panele Džeinelena, jie nieko verti. 

— Todėl nusprendėte pasiimti sau? 

— Aš sakau, jie nieko verti. Jie vis tiek eina niekais. 

— Bet įrenginiai pirkti už Taketų naftos bendrovės pinigus. 
Jūs neturite teisės jų imti. - Džeinelena sukaupė visą drą- 
są. - Prašom iškrauti daiktus iš pikapo. 

Malis, iškrovęs visus įrenginius, užsikišo rankas už diržo 
ir karingai paklausė: 

— Tikriausiai nebemokėsit man kito atlyginimo? 

— Ne, Mali, nebemokėsiu. Jūs atleidžiamas. 

Malio nuotaika akimirksniu pasikeitė. Jis išsitraukė ran- 
kas iš už diržo, sugniaužė kumščius ir žengė du grėsmingus 
žingsnius į priekį. 

— To nebus, velniai griebtų! Mane pasamdė Džodė, ir tik ji 
gali mane atleisti. 

— Taiji ir padarys, kai tik sužinos, kad jūs ją apvaginėjate. 
Ir dar nukapos jums rankas. 

- Iš kur jūs žinot, ką ji darys. Be to, neturit įrodymų. Aš 
galiu pasakyti, kad ketinau iš jūsų nupirkti tuos įrenginius. 

Džeinelena liūdnai palingavo galvą, išgirdusi tokį įžūlumą. 

- Bet juk tai netiesa, Mali. Jūs man nieko nesiūlėte. Jūs čia 
atvykote šeštadienį slapta, žinodamas, kad nieko nebus, prisi- 
krovėte pikapą daiktų. Labai gaila, Mali, bet toks mano spren- 
dimas. Penkioliktą dieną gausite atlyginimą paskutinį kartą. 

— Piniguota kalė, - drėbė jis. - Gerai, aš išeisiu. Išeisiu, nes 
šita įmonė iki kaklo įklimpusi į mėšlą. Visi žino, kad Džodė 
greitai pakratys kojas. Manai, kad sugebėsi vietoj jos vado- 
vauti? - prunkštelėjo. - Į tave čia niekas rimtai nežiūri. Ar 
nežinai, kad visi iš tavęs šaiposi? Visi susirenkam po pamai- 
nos ir tave apkalbinėjam. Juokinga žiūrėti, kaip tu čia pluši, 
tikriausiai todėl, kad daugiau neturi ką veikti. Pavyzdžiui, 
pasidulkinti su kuo nors. Mes lažinomės, ar tu vis dar nekalta 
mergelė. Sakiau, kad tavo ten tvirtai užantspauduota. Na ir 
kam reikia tokios džiūsnos, kuri vos paliesta subyrės. 

Nuo šiurkščių žodžių Džeinelenai apsvaigo galva. Ėmė 
spengti ausyse, o kūnas įkaito kaip sukandžiotas nuodingų 
skruzdžių. Vis dėlto Džeinelena nepasidavė: 

- Jeigu per dešimt sekundžių iš čia neišsinešdinat, skam- 
binu šerifui Baksteriui, ir jus areštuos. 

Malis niekinamai spragtelėjo pirštais ir įlipo į pikapą. 
Įjungė variklį, iš visų jėgų paspaudė greičio pedalą ir kaip ra- 
keta išlėkė iš garažo. 

Džeinelena čiupo rankeną, pritaisytą prie sienos, ir grei- 
tai uždarė vartus, paskui bėgte parbėgo į kabinetą ir užtren- 
kė duris. 

Klestelėjo ant kėdės, susirietė ir apkabino save rankomis. 

Džeinelena nenusileido stambiam vagiui, bet dabar, kai 
viskas baigėsi, ji negalėjo įveikti drebulio ir kaleno dantimis. 

Blaiviai viską apgalvojus, buvo kvaila užsipulti Malį. Jis 
galėjo jai trenkti, netgi užmušti ir niekada nebūtų įtariamas. 
Visi nuspręstų, kad ją užmušė koks nors valkata ar vagis, gal- 
būt tas pats, kuris įsilaužė į Vinstonų namus. 

Džeinelena suposi pirmyn ir atgal sėdėdama ant senos 
girgždančios kėdės. Kas čia jai pasidarė? Kaip ji drįso jam 
pasipriešinti? Tikriausiai panelė Taket pati nežinodama turi 
drąsos geną, suveikusį reikiamą akimirką. 

Jai prireikė pusvalandžio, kad atsipeikėtų. Tik dabar ji 
ėmė suvokti savo neapgalvotų veiksmų padarinius. Jos ne- 
tikėtas sprendimas atleisti iš darbo Malį buvo visiškai teisin- 
gas. Tačiau dabar jai reikia apie tai pranešti Džodei. Ji neabe- 
jojo, kad motina jos žingsniui pritars, bet bijojo pasakoti apie 
įvykį. Gal geriau palaukti, kol atsiras, kas jį pakeistų. Bet iš 
kur rasti žmogų? Reikia kvalifikuoto ir patyrusio darbuotojo. 
Malis buvo geras mechanikas. 

Bovis Keitas. 

Džeinelena staiga prisiminė tą pavardę ir jai ėmė smarkiau 
plakti širdis. Ji dažnai apie jį pagalvodavo. Dažniau, negu 
būtų įprasta, dažniau, negu reikalauja padorumas, dažniau, 
negu ryžtųsi prisipažinti. Ji regėjo jo krypuojančią eiseną ir 
rudas akis, žiūrinčias į pasaulį liūdnai ir nepatikliai. 

O ką, jeigu taip paskambinus ir paklausus, ar jam vis dar 
reikia darbo? 

Jo tikriausiai jau nebėra mieste. 

Kita vertus, reikia susipykti su protu, kad ryžtumeisi priim- 
ti į darbą buvusį kalinį, atleidusi už vagystę seną darbininką. 

Džodę ištiks priepuolis, jai pakils kraujospūdis ir, jeigu 
motina rimtai susirgs, dėl to bus kalta ji, Džeinelena. 

Ji prisiminė dar tuziną priežasčių, neleidžiančių jo priim- 
ti, bet svarstymus baigė tuo, kad pasiėmė telefonų knygą ir 
susirado baro „Po palme“ numerį. Ragelį pakėlė jau po pirmo 
signalo. 

— Tai... Aš norėčiau... Atleiskite, su kuo aš kalbu? - Jos 
drąsumo genas staiga išgaravo. 

— Kam skambinat? 

- Čia Džeinelena Taket. Norėčiau pasikalbėti su... 

— Jo čia nėra. 

— Prašau? 

— Jūsų brolio čia nėra. Buvo užėjęs vakar po susirinkimo. 
Pasėdėjo gal pusvalandį. Išgėrė tris dvigubas viskio iš eilės. 
Paskui išėjo. Sakė, truputį paskraidys, - žmogus kitame laido 
gale ėmė juoktis. - Aš, nors užmušk, su juo nebūčiau lipęs į 
lėktuvą. Su tokia doze skrandyje ir dar tokios nuotaikos... 

- O Viešpatie, - išsigando Džeinelena. Šį rytą „kekšiamo- 
bilio“ įprastoje vietoje nebuvo. Ji pamanė, kad Kėjus anksti 
atsikėlė ir išvažiavo. Jai net į galvą nešovė mintis, kad jis išvis 
nenakvojo! 

— Aš Hepas Holisteris, panele Džeinelena. Baro šeiminin- 
kas. Jeigu Kėjus pasirodys, ką norėtumėte, kad jam perduo- 
čiau? Kad jis jums paskambintų? 

— Taip, prašom perduoti. Aš dėl jo labai jaudinuosi. 

— Neverta, juk pažįstate Kėjų. Jis nepražus. 

- Ir vis dėlto tegu paskambina. 

- Būtinai pasakysiu. Viso gero. 

- Beje, pone Holisteri, - skubiai pridūrė Džeinelena. - Aš 
skambinu kitu reikalu. 

— Kokiu? - paklausė jis, kai Džeinelena nutilo. 

Džeinelena nusišluostė į sijoną suprakaitavusią ranką. 

— Ar pas jus dar dirba jaunuolis, pavarde Bovis Keitas? 


—-— 


Lara ravėjo petunijų lysvelę, kai iš už kampo išniro mėlynas 
universalas, pasuko į namo vartus ir staigiai sustojo, pažer- 
damas žvyro krušą. Vairuotojo durelės atsidarė, ir iš automo- 
bilio iššoko jaunas vyras su maudymosi glaudėmis ir plačiai 
atvertomis iš siaubo akimis. 

— Daktare! Mano mergaitė... Viešpatie, kas tai... Ji... jos 
ranka... Prašom, padėkite! 

Lara metė kauptuką ir šoko iš gėlių lysvės kaip bėgikė nuo 
starto trinkelės. Ji puolė prie automobilio iš kitos pusės, ten, 
kur sėdėjo keleivis, pakeliui plėšdama nuo rankų daržines 
pirštines. Moteris buvo apimta isterijos. Ji laikė ant kelių 
maždaug trejų metų mergytę. Visur buvo daug kraujo. 

— Kas atsitiko? - Lara pasilenkė į automobilio vidų ir at- 
sargiai nukėlė moters ranką. Tekėjo skaisčiai raudonas krau- 
jas, vadinasi, arterinis kraujavimas. 

— Mes važiavom prie ežero, - užsikirsdamas pasakojo vy- 
ras. - Letė sėdėjo ant užpakalinės sėdynės, iškišusi pro lan- 
gą rankutę. Aš sukdamas nemaniau, kad taip arti... telefono 
stulpas... Viešpatie, kas tai... 

Mergaitės ranka buvo beveik nutraukta. Peties sąnarys 
išlindęs į išorę. Kraujas plūdo iš pažeistos arterijos. Oda pa- 
mėlusi, kvėpavimas paviršutiniškas ir greitas. Mergaitė nere- 
agavo į aplinką. 

— Ar turite rankšluostį? 

Vyras ištraukė rankšluostį iš krūvos ant užpakalinės sė- 
dynės ir padavė Larai. Ši stipriai prispaudė rankšluostį prie 
žaizdos. 

- Laikykite jį taip, kol grįšiu. 

Verkdama mergaitės motina palinksėjo galvą. 

Tėvui Lara paliepė: 

— Kuo greičiau ištuštinkite bagažinę. 

Lara bėgte pasileido į namą. Rinkdama reikalingus instru- 
mentus gliukozei suleisti, ji skambino į Motinos Pranciškos 
ligoninę greitosios oro pagalbos numeriu. 

- Čia daktarė Malori iš Iden Paso. Man reikia sraigtaspar- 
nio. Sužalota maža mergytė. Ištikta šoko, oda mėlyna, į nieką 
nereaguoja, neteko daug kraujo. Dešinė ranka praktiškai nu- 
traukta. Galvos, nugaros ir kaklo sužalojimų požymių nėra. 
Transportabili. 

— Ar galite ją pristatyti į Daberto apygardos aerodromą? 

— Taip. 

— Abu mūsų sraigtasparniai šiuo metu užimti. Susisieksi- 
me su jumis nedelsiant. 

Lara padėjo ragelį, pagriebė pirmosios pagalbos krepšelį 
ir išbėgo laukan. Nežmoniškai skubėdamas, mergaitės tėvas 
ištuštino universalo bagažinę. Prie vartų netvarkingai mėtėsi 
pripučiamieji čiužiniai, iškylų krepšelis, buteliai gaiviųjų gė- 
rimų, du termosai, šaltkrepšis ir sena dygsniuota antklodė. 

— Padėkite man nunešti vaiką į automobilio galą. 

Kartu su tėvu jie pakėlė mergaitę nuo motinos kelių, nu- 
nešė į bagažinę ir paguldė ant kiliminės dangos; Lara įlipo į 
vidų ir paguldė mergaitę patogiau. Motina nuėjo paskui Larą 
ir susilenkusi atsisėdo iš kitos pusės. 

— Duokite antklodę. - Tėvas padavė Larai antklodę, ir ji 
apklojo mergaitę, kad nesušaltų. - Važiuojam į apygardos ae- 
rodromą. Tikiuosi, žinote, kur jis yra. 

Jis linktelėjo galvą. 

— Greitai ten atskris sraigtasparnis ir nuskraidins mergai- 
tę į Tailerį. 

Vyras užtrenkė bagažinės dureles, atsisėdo prie vairo ir jie 
pajudėjo į kelią. Nuo tada, kai automobilis privažiavo prie La- 
ros namų, buvo prabėgusios vos kelios minutės. 

Lara mergaitei nuo peties nuėmė kraujo prisigėrusį 
rankšluostį ir greitai jį pakeitė keturiomis steriliomis mar- 
linėmis servetėlėmis. Ji pridengė jomis žaizdą ir stipriai 
sutvarstė petį elastiniu tvarsčiu. Kraujavimas, jeigu jo ne- 
sustabdysi, gali būti pražūtingas. Paskui mergytės rankoje ji 
ėmė ieškoti venos. Staiga mergaitė pradėjo vemti, ir nevilties 
apimta motina suriko. Lara ramiai paliepė: 

— Pasukite jos galvą į šoną, kitaip ji užsprings vėmalais. 

Dabar kvėpavimo takai saugūs, bet kvėpavimas buvo su 
pertrūkiais, nelygus, kaip ir pulsas. 

Nepaisydamas pavojaus, tėvas važiavo dideliu greičiu, gar- 
siai signalizuodamas, peršokdamas sankryžas degant raudo- 
nai šviesai, kartu verkdamas ir save keikdamas. Motina rau- 
dojo balsu, jos veidas buvo šlapias nuo ašarų. 

Larai iš gailesčio suskaudo širdį. Ji žinojo, ką jaučia mo- 
tina, kai jos vaikas plūsta krauju ir niekas negali jam padėti. 

Rankoje veną vos buvo galima apčiuopti, ir Lara greitai 
apsisprendė daryti kitaip. Ji numetė antklodę vaikui nuo 
kojų ir padarė mažytį pjūvį, ten įstatė plonytį kateterį ir jį 
prijungė prie vaistų aparato. Greitai ir mikliai Lara sutvirti- 
no pjūvį apkabėle, kad kateteris neiškristų. Motina su siaubu 
žiūrėjo, ką ji daro. 

Prakaito lašai krito Larai nuo kaktos, ji šluostėsi veidą 
rankove. 

— Ačiū Dievui, - sušnibždėjo Lara, pamačiusi, kad jie jau 
atvažiavo į aerodromą. 

— Kur sraigtasparnis?! - suriko tėvas. 

— Papypsėkite. 

Iš angaro greitai išėjo žmogus tepaluotais darbo drabu- 
žiais ir pribėgo tiesiai prie vairuotojo. 

Tėvas tylėdamas parodė atgal. Mechanikas pasilenkęs pa- 
žvelgė į vidų ir sustingo, pamatęs siaubingą vaizdą. 

- Jūs daktarė Malori? - paklausė jis. 

Lara atidarė bagažinės dureles ir išlipo iš automobilio. 

- Ar jums skambino iš Motinos Pranciškos ligoninės? 

— Vienas sraigtasparnis išsiųstas į Leik Palestainą paim- 
ti ligonio dėl širdies priepuolio, o kitas teikia pagalbą įvykus 
avarijai dvidešimtajame greitkelyje. 

— Jie pranešė Medicinos centrui? 

- Jų sraigtasparnis irgi toje pačioje avarijoje. Ten velniai 
žino kas darosi. Sakė, iškvies sraigtasparnį iš dar kur nors. 
Jie visiems skambina. 

— Mes negalim laukti! 

— Viešpatie, mano mergaitė! - aimanavo motina. - Nejau- 
giji numirs! O Viešpatie! 

Lara pažvelgė į mažą kūnelį ir pamatė, kad jos gyvybė 
gęsta. „Dieve, padėk man. Ji užsidengė veidą pirštinėtomis 
rankomis, atsiduodančiomis šviežiu krauju. Kiek kartų ją 
persekiojo tas košmaras. Jos akyse miršta vaikas, plūstantis 
krauju. O ji bejėgė jam padėti. 

— Daktare! - mergaitės tėvas sugriebė ją už rankos ir iš visų 
jėgų papurtė. - Kas dabar bus? Ką nors darykite! Ji miršta! 

Lara pati tai žinojo. Ir dar žinojo, kad viena negalės susi- 
doroti su tokia sunkia užduotimi. Tam tikrą laiką ji galės pa- 
laikyti gyvybines organizmo funkcijas, bet jeigu mergaitei 
tuoj pat nebus suteikta kvalifikuota pagalba, vaikas neteks 
rankos, galimas daiktas, ir gyvybės. Nedidelė apygardos 

ligoninė neturi reikiamos įrangos. Ten gali pagelbėti smar- 
kiai įsipjovus ar lūžus stipinkauliui, o šitaip susižalojus - ne. 
Tad vežti ten mergaitę - tik brangaus laiko gaišimas. 

Lara atsisuko į suakmenėjusį mechaniką. 

— Ar negalite mūsų nuskraidinti į Tailerį? Tai gyvybės ir 
mirties klausimas. 

- Aš tik taisau lėktuvus. O jais skraidyti taip ir neišmokau. 
Bet čia yra lakūnas, kuris gali jus ten pristatyti. 

— Kur jis?! 

— Ten, - mechanikas parodė pirštu į angarą. - Bet jis ne- 
kaip jaučiasi. 

— O ar yra lėktuvas? Arba dar geriau - sraigtasparnis? 

- Čia pas mus neseniai apsigyveno vienas profesionalus 
golfo žaidėjas. Jis aerodrome laiko sraigtasparnį. Labai gerą. 
Du kartus per savaitę juo skrenda į Dalasą žaisti golfo. Jis 
šaunus vaikinas. Manau, nesupyks, jeigu pasinaudosite jo 
sraigtasparniu, ypač tokiu nepaprastai skubiu atveju. 

— Maldauju, paskubėkite! - aimanavo motina. 

- Ar tas jūsų lakūnas moka valdyti sraigtasparnį? 

— Moka, tik aš jums sakiau, kad jis... 

— Aukščiau laikykite lašelinę, - priminė Lara motinai. — 
O jūs stebėkite kvėpavimą, - kreipėsi ji į tėvą. Ji rizikavo, 
palikdama mergaitę, bet bijojo, kad mechanikui neužteks iš- 
kalbos nupasakoti lakūnui, kokia rimta padėtis. 

Lara įbėgo į angarą. Jame stovėjo keli remontuojami lėk- 
tuvai. Aplinkui nebuvo nė gyvos dvasios. 

— Ei, ar čia yra kas nors? Atsiliepkite! 

Lara atidarė duris kairėje ir atsidūrė tvankiame nedidelia- 
me kambaryje. Kampe stovėjo sulankstoma lovelė. Garsiai 
knarkdamas, joje aukštielninkas miegojo vyriškis. 

Tai buvo Kėjus Taketas. 


Aštuntas skyrius 


R Kėjaus trenkė kaip iš alaus daryklos. Lara pasilenkė prie 
jo ir smarkiai papurtė už peties. 

— Pabuskite! Man reikia, kad nuskraidintumėte į Tailerį. 
Tuojau pat! 

Kėjus nesuprantamai sumurmėjo, atstūmė ją ir apsivertė 
ant šono. 

Sename surūdijusiame šaldytuve Lara aptiko kelias alaus 
skardines, gabalą dvokiančio sūrio, sudžiūvusį apelsiną ir 
plastikinį kanistrą su vandeniu. Paėmusi kanistrą už ranke- 
nos, ji atsuko dangtelį ir šliūkštelėjo skystį Kėjui ant galvos. 

Tas sugniaužęs kumščius rėkdamas pašoko. Veidas buvo 
perkreiptas pykčio. 

— Kurių velnių... - Pamatęs Larą su kanistru rankoje, nete- 
ko žado ir, netikėdamas savo akimis, įsistebeilijo į ją. 

— Noriu, kad nuskraidintumėt mažą vaiką į Motinos Pran- 
ciškos ligoninę. Dešinė mergaitės ranka kabo ant siūlo, kaip 
ir gyvybė. Mes neturim laiko ginčytis ir aiškintis. Ar galite 
saugiai skristi? 

— Galiu skristi bet kur ir bet kada. - Jis nuleido kojas ant 
žemės ir susiieškojo batus. 

Lara staigiai apsisuko, išėjo iš kambario ir nuskubėjo prie 
automobilio. Tėvas puolė jos pasitikti. 

— Ar radote jį? 

— Jis ateina. 

Ji nieko neaiškino. Geriau jiems nežinoti, kad lakūnas 
prisigėręs miegojo. Mechanikas stovėjo prie sraigtasparnio, 
ženklais rodydamas, kad paruoštas skrydžiui. 

— Kokia jūsų pavardė? - paklausė Lara jaunojo tėvo. 

— Džekas. Džekas Leonardas. Žmona Mariona, dukra Letė. 

— Padėkite man nunešti Letę į sraigtasparnį. 

Dviese jie iškėlė mergaitę iš universalo ir greitai nunešė į 
sraigtasparnį. Mariona ėjo greta, laikydama rankoje lašelinę. 
Kai jie pribėgo prie sraigtasparnio, Kėjus jau sėdėjo kabino- 
je. Jis buvo spėjęs įjungti motorą, sparnai jau sukosi. Tėvų 
mintis buvo užvaldžiusi dukra ir jie neatkreipė dėmesio, kad 
lakūno marškiniai neužsegti, o žandai neskusti tris dienas. 
Saulės akiniai su veidrodiniais stiklais puikiai slėpė paraudu- 
sias akis. 

Kai tik jie sulipo vidun, Kėjus pasuko galvą ir pažvelgė La- 
rOS pusėn. 

— Pasiruošę? 

Ji liūdnai linktelėjo. Sraigtasparnis pakilo į orą. 

Triukšmas trukdė kalbėtis, bet jie ir neturėjo ką pasakyti. 
Džekas ir Mariona sėdėjo prisiglaudę vienas prie kito; Lara 
stebėjo mergaitės kraujospūdį ir pulsą. Ji vylėsi, kad Kėjus 
žino, kur yra ligoninė. Jis užsidėjo ausines, ir Lara iš jo judan- 
čių lūpų suprato, kad jis kalba į mikrofoną. 

Taketas atsisuko į ją ir sušuko: 

— Suradau jų dažnį ir dabar kalbu su traumatologų briga- 
da. Jie prašo svarbiausių fiziologinių duomenų. 

— Kraujospūdis - penkiasdešimt ir trisdešimt, bet toliau 
krinta. Pulsas - šimtas keturiasdešimt, nelygus. Paprašykite 
įspėti angiochirurgą ir chirurgą ortopedą. Jai reikės abiejų. 
Ašjai leidžiu gliukozę. 

— Ar davei mergaitei antikoaguliantų? 

Lara apie tai jau buvo pagalvojusi ir nusprendė priešingai. 

- Ji per maža. Kraujavimas kol kas sustabdytas. 

Kėjus perdavinėjo informaciją, Lara toliau stebėjo Letės 
kraujospūdį, kvėpavimą ir pulsą. Ji stengėsi būti kuo tiks- 

lesnė, o tai buvo labai nelengva, kai pacientė tokia mažytė, 
bejėgė ir smarkiai susižalojusi. 

Kartkartėmis Mariona ištiesdavo ranką, paliesdavo be są- 
monės gulinčiai dukrai plaukus arba paglostydavo skruostą. 
Vieną kartą ji patapšnojo putlias Letės kojytes. Tame judesy- 
je buvo tiek motiniškos meilės, kad Larai vėl suspaudė širdį. 

Po jais sušmėkščiojo Tailerio priemiesčiai, ir Kėjus vėl 
prašneko: 

— Traumatologų brigada jau pasiruošusi. Mums leido sku- 
biai nusileisti. 

Staiga silpnas Letės kvėpavimas nutrūko. Lara tikrąja šio 
žodžio prasme įsikibo pirštais vaikui į kaklą, bet negalėjo už- 
čiuopti pulso. 

Sunerimęs Džekas Leonardas suriko: 

— Kas?! Daktare! Daktare! 

— Sustojo širdis. 

— Mano mažytė! Dieve, mano mergytė! - šūkčiojo Mariona. 

Lara palinko virš mergaitės ir ėmė spausti rankomis tru- 
putį žemiau krūtinės. Ji kelis kartus spustelėjo, bandydama 
sužadinti širdies plakimą. 

— Lete, prašau tavęs, nepasiduok. Ar dar toli, Kėjau? 

— Aš jau matau ligoninės pastatą. 

Lara apėmė savo lūpomis Letės nosį ir burną ir įpūtė oro. 

— Nemirk, Lete, nemirk, - karštai šnabždėjo Lara. 

— Viešpatie! - trūkčiojančiu balsu suriko Džekas. - Ji mirė! 

— Lete! - veriamai jam antrino Mariona. - O Dieve, pra- 
šom! Ne, ne! 

Lara negirdėjo jų garsių riksmų. Visą savo dėmesį ji buvo 
sutelkusi į mažą kūnelį: ritmingai spaudė siaurą krūtinę, 
pūtė oro į šnerves ir burną, stengdamasi mergaitei grąžinti 
gyvybę. 

Pajutusi pirmą pulso tvinksnį, Lara sušuko iš džiaugsmo. 
Letės krūtinė ėmė kilnotis, bet Lara ir toliau darė dirbtinį kvė- 
pavimą. Nors pulsas tebebuvo silpnas, širdis plakė vis stipriau. 


- Ji gyva! 

Kėjus nutupdė sraigtasparnį. 

Pripuolė gydytojų brigada. Jie paėmė Letę ir dabar Lara 
laikė Marioną, besiveržiančią paskui dukterį. Mergaitę pa- 
guldė į vežimėlį ir išvežė į operacinę. 

- Aš turiu būti su ja, - maldavo Mariona, ketindama bėgti 
paskui tolstantį vežimėlį. 

Seselė sustabdė Marioną. 

- Atleiskite, ponia, jūs turite likti laukiamajame. Mergaitė 
dabar patikimose rankose. 

Lara pritariamai linktelėjo seselei. 

— Aš pasirūpinsiu motina. Dėkoju. 

Kartu su Džeku jie nuvedė Marioną į laukiamąjį. 

— Reikia paskambinti seneliams, Mariona, - pasakė Džekas. 

— Eikite, Džekai. Aš su ja pabūsiu. 

— Ne, - paprieštaravo Mariona, atkakliai purtydama gal- 
vą. - Aš eisiu su juo. 

Buvo neįmanoma jos atkalbėti. Prilaikydami vienas kitą, 
jie nuėjo ieškoti telefono automato. 

— Ji gyvens? 

Lara atsisuko, išgirdusi už nugaros Kėjaus balsą. Jis žiūrė- 
jo Džekui ir Marionai pavymui. 

— Viskas priklausys nuo to, kaip dabar seksis. 

— Ji buvo per plauką nuo mirties, tiesa? - Jis nukreipė 
žvilgsnį į Larą. - Tu taip atkakliai kovojai dėl jos gyvybės. 

— Tai mano pareiga. 

Truputį patylėjęs jis paklausė: 

— O kaip bus su ranka? 

— Nežinau. Mergaitė gali jos netekti. 

— Velnias. - Jis įsikišo akinius į marškinių, kuriuos vis 
dėlto užsisagstė prieš įeidamas į ligoninę, kišenę. - Išgerčiau 
kavos. O tu? 

— Ne, ačiū. 

— Kai tik norėsi atgal skristi į Iden Pasą... 

Lara nutraukė jį purtydama galvą. 

— Aš liksiu čia su jais. Bent jau kol ją išveš iš operacinės. 
Nelaukite manęs. Grįšiu pati. 

Kėjus įdėmiai pažvelgė į Larą ir tepasakė: 

- Einu kavos. 

Lara žiūrėjo, kaip Kėjus eina steriliai švariu koridoriumi 
ramia, tvirta eisena, tik truputį šlubčiodamas dešine koja. 
Nors jo išvaizda buvo truputį netvarkinga, niekas nepagalvo- 
tų, kad visiškai neseniai ji pabudino Kėjų iš girto miego. 

Kėjus nutupdė sraigtasparnį tarp daugiaaukščio garažo ir 
ligoninės pastato. Tai gali padaryti tik patyręs lakūnas. Vadi- 
nasi, Kėjus ne šiaip sau gyrėsi sakydamas, kad gali skraidyti 
bet kur ir bet kada. 

Džekas ir Mariona grįžo paskambinę telefonu ir nusiteikė 
ilgam laukimui. Kėjus atnešė keletą plastikinių stiklinaičių 
su kava ir užkandžių. Lara jį supažindino su Letės tėvais. 

— Mes būsime jums dėkingi visą gyvenimą, - prakalbo Ma- 
riona pilnomis ašarų akimis. - Nežinia, kas dabar būtų buvę, 
jeigu ne jūs... Letė... ji... 

Užuot tuščiai šnekėjęs, Kėjus tik drąsinamai palietė jai petį. 

— Aš greitai grįšiu, - pažadėjo jis ir daugiau nieko neaiš- 
kindamas nuėjo. 

Naujienų iš operacinės reikėjo laukti kankinamai ilgai. 
Kas kartą, kai ant slenksčio pasirodydavo seselė, visi trys 
įsitempdavo. Tačiau ji ateidavo tik sekundei ir jos praneši- 
mai visada būdavo labai lakoniški: gydytojai grumiasi, kad 
stabilizuotų Letės būklę ir išvengtų rankos amputacijos. Ta 
diena ligoninei buvo ypač sunki. Keli žmonės patyrė rimtas 
traumas per greitkelio avariją. Susidūrė trys mašinos, tarp 
jų ir autobusas su pensininkais, važiuojančiais į užmiestį iš- 
kylauti. Gydytojai, seselės, slaugės - visi buvo labai užsiėmę, 
bet, kaip pastebėjo Lara, darbas vyko sklandžiai. 

Po valandos grįžo Kėjus su dideliu popieriniu maišu ran- 
koje. Jis padavė jį Larai ir Marionai. 

— Pamaniau, norėtumėt persirengti. 

Krepšyje jos rado kelnes ir marškinėlius. Pačių drabužiai 
buvo sukietėję nuo Letės kraujo. Tualeto kambaryje jiedvi 
nusiprausė ir persirengė. Kėjus nė girdėti nenorėjo apie Dže- 
ko siūlomus pinigus. 

- Juk jūs Barnės Leonard sūnus? Turite skalbyklą ir valy- 
klą. Tęsiate tėvo verslą? 

- Taip, pone Taketai. Nemaniau, kad mane pažįstate. 

Jie iškalbingai paspaudė vienas kitam ranką. 

Leonardų giminaičiai atvažiavo po valandos kartu su pasto- 
riumi. Jie sėdėjo visi kartu, kalbėjosi pritildę balsus ir meldėsi 
už Letę. Kaip gydytoja, Lara tapo tokios scenos liudytoja nebe 
pirmą kartą ir jos nestebino tokia žmogiško skausmo išraiška. 

Kitas reikalas Kėjus, jis akivaizdžiai jautėsi nereikalingas, 
vaikščiojo pirmyn atgal koridoriumi ir dažnai kažkur dingda- 
vo. Kas kartą, kai jis išeidavo, Lara manydavo, kad jis ketina 
grįžti skolintu sraigtasparniu atgal į Iden Pasą, bet netrukus 
jis vėl grįždavo ir klausdavo apie Letę. Per vieną tokį paslap- 
tingą dingimą jis nusiskuto ir susikišo marškinius į kelnes. 
Dėl to atgavo padoresnę išvaizdą, nors, tiesą pasakius, iki to- 
bulumo dar buvo toli. 

Praėjus beveik septynioms valandoms nuo tada, kai Letę 
išvežė į operacinę, į laukiamąjį įėjo apkūnus vidutinio am- 
žiaus vyras, apsivilkęs mėlynu chalatu, ir ištarė Leonardų 
pavardę. Džekas ir Mariona atsistojo, susiėmė rankomis, su- 
kaupdami visą drąsą, ir pasiruošė išgirsti bet kokią žinią. 

— Esu daktaras Rupertas, - prisistatė angiochirurgąs. — 
Jūsų mergaitė gyvens. Jeigu nekils netikėtų komplikacijų, 
pavojus jai nebegresia. 

Mariona susvyravo ir būtų parvirtusi, jeigu jos nebūtų su- 
griebęs vyras. Ji garsiai, širdį veriamai užraudojo. 

- Ačiūjums. Ačiū. 

— O kaip jos ranka? - paklausė Džekas. 

— Mes padarėme viską, kad rankos amputuoti nereikėtų, 
bet dabar negaliu jums pasakyti, ar ji bus tokia pat kaip anks- 
čiau. Kraujo apytaka normali, bet kada nors gali pasireikšti 
raumenų ir nervų traumų pasekmės. Daktaras Kalahanas, 
chirurgas ortopedas, tuojau išeis ir su jumis pasikalbės. Jis 
jums papasakos apie fizioterapiją. Svarbiausia, kad mergaitė 
gyva ir jos fiziologiniai duomenys geri. 

— Kada aš ją pamatysiu? - paklausė Mariona. 

— Keletą dienų ji bus intensyviosios terapijos skyriuje, bet 
galėsite ją lankyti. Jums pasakys, kada ateiti. Sulaukite dak- 
taro Kalahano. 

Giminės puolė glėbesčiuoti Džeko ir Marionos, o chirur- 
gas atsisuko į Kėjų. 

- Arjūs - daktaras Malori? 

— Aš esu daktarė Malori, - Lara ištiesė jam ranką, - tera- 
peutė iš Iden Paso. 

- Jūs labai gerai viską padarėte, turint omenyje, koks šis 
atvejis rimtas. Ir taip greitai atgabenote mergaitę. 

- Ačiū, - padėkojo pavargusi Lara šypsodamasi. Paskui ty- 
liai paklausė: - Kaip specialistas, ar manote, kad ranka pagis? 

- Jeigu eičiau lažybų, sakyčiau, kad galimybių visiškai pa- 
gyti yra penkiasdešimt procentų. Jaunas organizmas greitai 
susidoroja su traumų padariniais. Jeigu rankos funkcijos 
visiškai atsinaujins, mergaitė vargu ar prisimins šį įvykį. — 
Daktaras šyptelėjo; nepaprastai sunki operacija paliko nuo- 
vargio žymę jo veide. - Tačiau galiu lažintis, kad ji daugiau 
nebekaišios rankyčių pro automobilio langą. 

Jie dar kartą paspaudė vienas kitam ranką. Pasakęs dar 
kelis žodžius tėvams, chirurgas nuėjo. Džekas ir Mariona 
atsisveikindami apkabino Larą, paskui nuėjo skambinti ki- 
tiems giminėms ir draugams, kad praneštų džiugią naujieną. 

Lara truputį sumišusi pažvelgė į Kėjų. 

— Ko gero, aš čia nebereikalinga. 

— Sakyk, kada galim kilti, daktare. 


——- 


Kai tik jie pakilo į orą, Laros įtampa virto nuovargiu. Dienos 
įvykiai nepraėjo be pėdsakų. Po varginančio darbo skaudėjo 
kiekvieną kūno raumenį. Ji pasukiojo galvą, norėdama atpa- 
laiduoti kaklą. 

Iš viršaus atsivėrė puikus vaizdas į sutemų gaubiamą 
žemę, bet Lara nepajėgė grožėtis, jai nedavė ramybės mintis, 
kaip arti prie mirties buvo Letė Leonard. 

Vaiko mirtis - visų akivaizdžiausias įrodymas, kokia tra- 
pi yra žmogaus gyvybė. Lara sunkiai išgyvendavo kiekvieną 
netektį, bet šios mergaitės mirtis jai būtų tapusi didžiule tra- 
gedija, nes nuolat primintų, kaip ji pati neteko Ešlės. Vieną 
akimirką jos dukrytė laiminga čiauškėjo ir juokėsi, o kitą ne- 
judėdama gulėjo kraujo klane. 

Laros akys prisipildė ašarų. Jeigu greta jos ankštoje kabi- 
noje nebūtų sėdėjęs Kėjus Taketas, ji būtų pradėjusi raudoti. 

Ji prisivertė susitvardyti, niekaip neparodyti savo jaus- 
mų. Sraigtasparnis nutūpė Daberto apygardos aerodrome ir 
prie jų tuoj pat pribėgo mechanikas. 

— Kaip mergaitė? - paklausė jis, kai Lara išlipo iš sraigtas- 
parnio. 

- Gyva, ranką taip pat išgelbėjo. 

— Ačiū Dievui. Aš jau maniau, kad jai galas. Sveikas, Kėjau. 
Kaip tau sraigtasparnis, neblogas, ką? 

— Aukščiausia klasė, Balki, - pritarė Kėjus, atiduodamas 
mechanikui raktus. 

Lara parodė į Leonardų universalą. 

— Ar negalėtumėt paprašyti sutvarkyti automobilio, kol 
atvažiuos jo pasiimti? 

— Jau viskas padaryta, - atsiliepė mechanikas. - Bo at- 
siuntė iš garažo vaikiną, kad išplautų kraują. 

— Kaip šaunu... Balki, jei neklystu? 

Mechanikas linktelėjo. 

- Balkis Vilis. Malonu susipažinti, ponia, - jis padavė ranką. 

Lara ją paspaudė. 

— Aš daktarė Lara Malori. 

- Taip, ponia. Aš taip ir pamaniau, kad čia jūs. 

- Esu tikra, Leonardai jums bus dėkingi. 

— Ne aš sumaniau. Kėjus paskambino iš Tailerio ir prašė, 
kad viską suorganizuočiau. 

Lara nustebusi pažvelgė į Kėjų. Šis abejingai gūžtelėjo pe- 
čiais, tarsi visiškai nieko bendra su tuo neturėtų. 

— Kad ir kaip būtų viskas pasibaigę, pamaniau, jie nenorės 
nemalonių prisiminimų. Važiuojam? 

— Važiuojam? - tik dabar Lara suvokė, kad neturi kuo va- 
žiuoti. - Ar bus gerai... 

Kėjus parodė į geltoną linkolną, stovintį netoli angaro. 

Lara paprašė Vilio padėkoti golfo mėgėjui, kurio sraigtas- 
parniu jie pasinaudojo. 

— Tegu jis atsiunčia man sąskaitą už visas išlaidas. 

— Bus padaryta. - Jis atidavė pagarbą Larai ir atsisveikino 
su Kėjumi. 

— Jūs man irgi turite atsiųsti sąskaitą, pone Taketai, - pa- 
sakė Lara, eidama į linkolną. - Kokie jūsų įkainiai? 

Kėjus jai plačiai atidarė automobilio dureles. 

— Priklauso nuo to, kokias aš teikiau paslaugas. 

Nesišypsodama Lara įlipo į automobilį ir pirmas kelias mi- 
nutes tylėdama žiūrėjo pro stiklą tiesiai prieš save į kelią. 

Kai jie išvažiavo į greitkelį, vedantį į miestą, Kėjus tars- 
telėjo: 

- Žinai, tavo humoro jausmas lygus nuliui. Ar tu kada nors 
šypsaisi? 

- Žinoma. Kai girdžiu ką nors juokinga. 

— Suprantama. Aš ne iš tų, kurie tave prajuokintų. 

- Aš soti iki kaklo visokių nešvankių užuominų. Tiek daug 
jų girdėjau, kad jau nebedaro įspūdžio. 

Jis pasitempė, patogiau įtaisydamas ant sėdynės savo di- 
delį kūną. Apmušalų oda maloniai sugurgždėjo. 

— Tikriausiai taip likimas baudžia tuos, kurie kada nors 
buvo įsivėlę į nešvankią istoriją. 

- Ir tai tik viena bausmė iš daugelio. 

Kėjus tiriamai pažiūrėjo į Larą, paskui nukreipė žvilgsnį 
į kelią. Jie važiavo tylėdami siauru greitkeliu tirštėjant su- 
temoms. 

— Tu alkana? 

Lara apie tai negalvojo, bet dabar, išgirdusi tokį klausi- 
mą, pajuto, kad miršta iš alkio. Prieš eidama ravėti petunijų, 
pusryčiams ji buvo suvalgiusi tik indelį jogurto ir išgėrusi du 
puodelius kavos. 

— Taip, - prisipažino Lara. 

— Ar mėgsti šonkauliukus? 

— Kodėl klausiate? 

— Žinau vietelę, kur ruošia skaniausius pasaulyje. Galėtu- 
me užsukti. 

Lara pažvelgė į savo drabužius, Kėjaus nupirktus Taileryje 
jai ir Marionai. 

- Aš jums labai dėkinga už drabužius. Bet man nepatogu 
taip atrodančiai eiti į restoraną. 

Kėjus nusikvatojo. 

— Keptajam Bobiui tu pernelyg išsipusčiusi. 

— Koks geras vardas. 

- Jį taip praminė ne už tai, kad moka kepti, o už tai, kad 
jį patį iškepė. 

Lara klausiamai pažvelgė į Kėjų. 

— Matai, kartą Bobis Simsas susikivirčiojo su kaubojumi, 
vardu Mažylis Pitas Polis. Jie abu po rodeo* nuėjo į šokius 
ir susivaidijo dėl moters. Bobis laimėjo peštynes, tuo labai 
įžeisdamas Mažylį Pitą, kuris visad krimtosi dėl savo metro 
šešiasdešimties centimetrų ūgio net apsiavus kaubojaus ba- 
tais. Tą pačią naktį Mažylis Pitas atkeršijo Bobiui - padegė 
jo namą. Bobis išsigelbėjo, tik jam nusvilo visi plaukai. Gerą 
pusmetį jis vaikščiojo plika galva kaip driežas, negana to, dar 
trenkė dūmais. Visi ėmė jį vadinti Keptuoju. Štai tada jam ir 
šovė mintis atidaryti restoranėlį. 

Lara įtarė, kad jis paisto nebūtus dalykus, bet nespėjo pa- 
reikšti savo abejonių, nes jie įvažiavo į restorano automobilių 
aikštelę. 

— Hmmm, šiandien čia tiršta. 

— Čia juk aludė, - paprieštaravo Lara. Išilgai aludės stogo 
kabojo perdegusių lempučių girlianda. Tai buvo vienintelis 
fasado papuošalas. - Aš ten neisiu. 


* Rodeo - kaubojų miklumo ir jojimo varžybos neprijaukintais ark- 
liais arba jaučiais. 

- Tik pamanyk, - Kėjus atsisuko į Larą. - Gal mes tau per 
prasti? 

Kėjus įvarė ją į kampą. Jeigu ji atsisakys eiti su juo į aludę, 
jis vėl ją išvadins snobe, veidmaine ir baltaranke, neturinčia 
teisės niekinti kitų, nes jos pačios reputacija sutepta. 

Be to, Lara nenorėjo, kad po miestą pasklistų gandai, kad 
ji vaikšto su Kėjumi Taketu. Galima tik įsivaizduoti, kiek 
peno turės pikti liežuviai! Iš pradžių daktarė sugundė sena- 
torių Klarką, o dabar vilioja jo jaunesnįjį brolį. 

Tačiau plepalai ir apkalbos - galbūt tik ateities dalykai. 
O dabar ją gniuždė Kėjaus panieka. Lara išlipo iš automobi- 
lio. Su pabrėžtinai patenkinta šypsena veide Kėjus atidarė jai 
aludės duris. 

Užeigos vidus buvo ne ką geresnis nei išorė. Tabako dūmai 
kilo iki pat lubų ir temdė šykščias šviesas. Į galvą trenkė kvai- 
šinantis alaus tvaikas ir trankus muzikos aparato riaumoji- 
mas. Ankštoje šokių aikštelėje stumdėsi kelios poros. Palei 
vieną sieną buvo nusitęsęs ilgas baras, o tamsiuose kampuo- 
se stovėjo staliukai. 

Visų galvos atsisuko, kai jie įėjo pro duris. Moterys 
įsispoksojo į Kėjų; vyrai įbedė akis į Larą. Jausdama tiriamus 
žvilgsnius, ji klusniai nusekė paskui Kėjų prie staliuko. 

— Ar geri alų? 

Lara vėl išgirdo iššūkį jo balse. Dar vienas patikrinimas. 

— Su šonkauliukais? O kaipgi. 

Kėjus įsikišo du pirštus į burną ir šaižiai švilptelėjo. 

— Ei, Bobi, du alaus! 

— Kad aš prasmegčiau vietoj! - pasigirdo šeimininko bo- 
sas. - Du alaus senam paklydėliui Kėjui Taketui. 

Kėjus atsisėdo priešais Larą ir pastūmė į šoną prieskonių 
rinkinį. 

- Ir pradžių gelbsti vaiko gyvybę, paskui siurbi alų, ir vis- 
kas tą pačią dieną. Mėgsti kraštutinumus, tiesa, daktare? 

Kėjus nelaukė atsakymo, bet ji ir nebūtų spėjusi jam at- 
sakyti: prie stalo išdygo apvalus storulis su balta, maistu 


122 » Sandra Brown 


ištepliota prijuoste, vienoje rankoje už kaklelių laikydamas 
du butelius alaus. Kita ranka jis draugiškai tapšnojo Kėjui 
per nugarą. 

— Seniai matytas! - Jis pastatė butelius ant stalo. 

Lara spėjo pačiupti savąjį, kol tas neapvirto. Bobis to net 
nepastebėjo. Jis vis dar sveikinosi su Kėjumi. 

- Girdėjau, ką tik grįžai iš arabų kraštų. Ten, sako, jeigu pa- 
žiūrėsi į jų bobas nors akies krašteliu, jie tau iškart nutrauks 
pimpį. Ar tiesa? Įdomu, kaip tu, nenustygstantis eržile, likai 
gyvas? Aš jau laukiau, kada mane aplankysi, šunsnuki. 

- Puiki tavo vietelė, Bobi. Matau, kaip ir anksčiau, turi vis- 
ko, ko reikia. 

— Tai jau patikėk. Visi, norintys pavalgyti, išgerti ir pasi- 
dulkinti, žino, kur galima patirti visus tris džiaugsmus iš kar- 
to. Visapusiškas aptarnavimas. Tokia mano filosofija! O čia 
kas? - jis bedė pirštu į Laros pusę. 

Kėjus ją pristatė Bobiui, o šis nenuslėpė nuostabos. 

— Taijūs ta paslaptinga ponia, apie kurią tiek girdėjau? Na 
ir na, Kėjau. 

Bobis atvirai ją apžiūrinėjo ir tai buvo kur kas maloniau 
negu slapti žvilgčiojimai iš šonų. 

- Jūs dirbat senio daktaro Patono vietoje. Ar ne taip? 

— Taip, - Lara nusišypsojo ir pamatė nudegimų randus jam 
virš antakių ir prie plaukų linijos. 

- Stebuklas, ir tiek, - šeimininkas žvilgčiojo tai į Kėjų, tai į 
Larą. - Kas galėjo pamanyti, kad susidraugausit. 

— Mes nesusidraugavom, - atsakė Kėjus. - Tiesiog taip at- 
sitiko, kad kartu išalkom ir užsukom pas tave. Taigi, ar mus 
aptarnausi, ar visą vakarą aušinsi burną? 

Keptasis Bobis geraširdiškai išsišiepė. 

— O kaipgi, aptarnausiu. Nekantrauju pasiglemžti tavo pi- 
nigus. Ko norėsit? 

— Dviejų porcijų šonkauliukų. Man be padažo. 

— Aš atnešiu padažo atskirai ir jūs patys nuspręsit, ar jo 
reikia. Dar du butelius alaus? 

— Atneši kartu su šonkauliais. 

— Ką gi, tikiuosi greitai susirgti, - Bobis mirktelėjo Larai. 
Jis palingavo galvą, stebėdamasis gyvenimo netikėtumais, ir 
krypuodamas grįžo prie bufeto. 

Kėjus išgėrė kelis didelius gurkšnius alaus. Lara gurkšnojo 
po truputį ir neskubėdama. 

— Arjūs praėjusią naktį buvote pakilęs į orą? 

Kėjus nustojo gerti, bet laikė butelio kaklelį prie pat lūpų. 

— Kodėl klausi? 

Lara nusuko akis nuo jo lūpų ir alaus butelio. 

— Paprasčiausiai smalsu. 

— Atspėjai, skraidžiau. Ar žinai, kas yra „Piper Cub“? 

Lara papurtė galvą, nors dabar apie tai turėjo šiokį tokį 
supratimą. 

— Patogus, jeigu nori truputį palakstyti. Vis dėlto kodėl 
domiesi? 

Lara nesiryžo prisipažinti, kad po jųdviejų ginčo moky- 
klos aikštelėje norėdama atvėsinti savo emocijas ji nuvažiavo 
už miesto ir matė, kaip beprotis, bet geras lakūnas žaidė su 
mirtimi, nebijodamas sudaužyti lėktuvo. 

— Pagalvojau apie jūsų koją, - paaiškino Lara. - Jūs pasau- 
gote ją vaikščiodamas. Vadinasi, jums sunku skraidyti. 

— Dar truputį skauda, bet aš negaliu neskraidyti, kitaip iš- 
protėsiu. 

- Vadinasi, tokia pertrauka jums retenybė? 

- Skraidyti - mano profesija. Aš dirbu pagal sutartis. Su- 
tinku su kiekvienu siūlymu, jeigu jis įdomus. 

— Taijūsų kriterijus? Bet koks darbas, jeigu tik įdomus? 

- Irjeigu už jį gerai moka, - pridūrė Kėjus šypsodamasis. 
Aš neparsisamdau už skatikus. 

- Jūs galite rinktis klientus? 

— Beveik visada. Kai kurie yra tikri milijonieriai. Važinėja 
brangiausiais, naujausiais automobiliais. Sudarydami sutar- 
tį jie netgi aptaria, kiek valandų gali skristi lakūnas be mie- 
go ir praėjus kelioms valandoms nuo alkoholio vartojimo. 

Jie reikalauja visų dokumentų pagal Federalinės aviacijos 
valdybos reikalavimus. Tačiau pasitaiko ir turinčių visiškus 
kledarus. Kartais net nežinai, kaip tokiu įmanoma nutūpti 
paskirties punkte. O reikalavimai lakūnui minimalūs, jiems 
pakanka, kad jis matytų bent viena akimi. 

- Ir jūs skraidote tokiomis sąlygomis? 

- Skraidydamas kaip tik „tokiomis sąlygomis“ aš užsidir- 
bau krūvą pinigų. 

Klausydama jo pasakojimo, Lara nusprendė, kad pinigai jį 
mažiausiai domina. 

— Jums patinka skraidyti, tiesa? 

— Tai mano antras mėgstamiausias užsiėmimas po sekso. 
Kartais netgi geriau už seksą, nes nereikia įžanginių glamo- 
nių ir tuščių plepalų. 

Lara nesileido provokuojama. 

Kėjus kalbėjo toliau: 

— Ten, viršuje, viskas taip gryna. Niekas netemdo proto. - 
Kėjus prisimerkė, tarsi ieškodamas tinkamo žodžio. - Tarp 
debesų viskas paprasta ir aišku. 

— O man atrodo visiškai nepaprasta ir neaišku. 

- Pilotavimas - tai Dievo dovana, - pasakė Kėjus, staigiai 
krestelėdamas galvą. - Arba esi gimęs skraidyti, arba ne. Jau- 
ti lėktuvą širdimi, o ne protu. Esi arba blogas lakūnas, arba 
geras, vidurio nėra. Tavo sprendimai arba teisingi, arba klai- 
dingi. Viena klaida, ir tau galas. Viskas paprasta. Jokių svars- 
tymų, abejonių. Iš karto nusprendi, ką daryti, o tada belieka 
pasikliauti Aukščiausiuoju. 

- Argi šiandien buvo viskas paprasta? - priminė Lara. 

— Man - taip. Aš nedalyvavau gelbstint vaiką, tik pilotavau 
sraigtasparnį. Tai viskas, ko iš manęs buvo reikalaujama. 

Lara nepatikėjo, kad jis buvo abejingas įvykiams. Kėjus 
nenorėjo prisipažinti, kaip jam rūpėjo Letės Leonard gyvybė 
ir kaip jis būtų krimtęsis, jeigu mergaitė būtų mirusi pakeliui 
į ligoninę. 

Keptasis Bobis atnešė alaus ir šonkauliukų. 

Kiekviename dubenyje, be apetitą žadinančio mėsos gaba- 
lo, buvo kalnas keptų bulvių su lupenomis, kopūstų salotų su 
majonezu, griežinėlių saldaus raudonojo svogūno, dvi riekės 
baltos duonos ir nedidelė raudonoji paprika. Kėjus tuojau pat 
suleido dantis į savąją, tarsi tai būtų saldus vaisius. Vien nuo 
paprikos aromato Larai ištryško ašaros ir ji nustūmė ją į lėkš- 
tės kraštą. Šonkauliukai, kaip ir žadėjo Kėjus, buvo nepapras- 
tai skanūs. Mėsa, ilgas valandas rūkyta virš kadagių šakelių, 
tirpte tirpo burnoje. 

- Jūs visada svajojote tapti lakūnu? - paklausė Lara, bai- 
gusi valgyti vieną šonkauliuką. 

- O tuvisada svajojai būti gydytoja? 

- Tik gydytoja ir niekuo daugiau. 

- O kai buvai maža ir žaidei daktarę, - paklausė jis valiū- 
kiškai šypsodamasis, - ar viskas būdavo kaip tikra? 

— Žinoma, - patvirtino Lara taip pat šypsodamasi. - Nors 
nevisiškai taip. Draugėms greitai nusibosdavo, jos norėdavo 
žaisti mokytoją, kino žvaigždę arba manekenę. O aš vis norė- 
davau jas tvarstyti, kol tapdavo panašios į mumijas. Matuo- 
davau temperatūrą ledinukų pagaliukais ir leisdavau vaistus 
kulinariniu švirkštu. 

- Oho. 

— Mano tėvai labai tikėjosi, kad išaugsiu šį žaidimą. Ne- 
išaugau. 

- Jie nepritarė tavo pasirinkimui? 

— Tėvai norėjo, kad nieko neveikčiau, tik susitikinėčiau su 
draugėmis, vaikščiočiau pietauti ir vakarieniauti į restoranus 
ir klubus, užsiimčiau labdaringa veikla. Žinoma, tai nieko blo- 
go. Daugeliui moterų - tai svajonių gyvenimas. Bet ne man. 

— Mamytė ir tėtukas to nesuprato? 

— Negalėjo suprasti. 

Kėjus klausiamai pakėlė antakius. 

Lara paaiškino: 

— Aš - vėlyvas vaikas. Galima sakyti, netikėta ir nemaloni 
staigmena. Bet jeigu jau atėjau į šį pasaulį, tėvai nusprendė 

su tuo susitaikyti ir iki smulkmenų surikiavo mano tolesnį 
gyvenimą. Kai atsisakiau eiti jų numatytu keliu, jie nepra- 
leisdavo progos priminti, kokia esu jiems našta. Gal tokia ir 
būdavau, - sukikeno Lara. - Kartą beveik visą dieną laikiau 
draugę „reanimacijoje“, kol sunerimę tėvai atėjo jos ieškoti. 
Jie rado ją mano miegamajame ant lovos kvėpuojančią pro 
kokteilių šiaudelius, įkištus jai į šnerves. Keista, kad ji neuž- 
duso. Kitą mergaitę ruošiau „smegenų operacijai“ ir apkirpau 
beveik plikai. 

Kėjus prunkštelėjo ir nusišluostė burną servetėle. 

— O paskui dar istorija su Mole. 

— Ojai ką padarei? 

- Ašją išskrodžiau. 

Kėjus kaip tik gėrė alaus ir sulig jos žodžiais užspringo. 

— Ką, ką? 

— Molė buvo mūsų kaimynų auksaspalvė retriverė. Nuos- 
tabus šuo, aš su ja žaisdavau nuo tada, kai išmokau vaikščio- 
ti. Molė susirgo ir... 

- Tują operavai! 

— Ne, ji pastipo. Nepaguodžiama kaimynė negalėjo prisi- 
versti jos pakasti tą pačią dieną. Šunį suvyniojo į plėvelę ir 
paliko nakčiai garaže. 

— Dieve. Ir tu atlikai jai skrodimą. 

— Ir dar kokį! Prikalbinau draugę, svajojančią būti medi- 
cinos sesele, įeiti į garažą kartu su manim. Pasiėmėm keletą 
virtuvės įrankių... 

Kėjus juokėsi glostydamasis pasmakrę. 

— Mano pažįstamos mergaitės žaisdavo su barbėmis. 

Lara pasiteisino: 

— Molei neskaudėjo ir aš nusprendžiau, kad nebus nieko blo- 
go, jeigu ją prapjausiu ir pažiūrėsiu į vidų. Aš norėjau sužinoti 
ką nors iš anatomijos, nors dar nebuvau girdėjusi tokio žodžio. 

- Ir kas gi atsitiko? 

— Kai tik ėmiau traukti iš Molės pilvo organus, mano drau- 
gė pradėjo siaubingai rėkti. Molės šeimininkė išgirdo triukš- 

mą ir iškvietė policiją. Policininkai atvyko kartu su mano 
tėvais, kurie jau buvo pasigedę mūsų. Visi įsiveržė į garažą, 
pamatė tą siaubingą vaizdą, ir užvirė tikras pragaras. Aišku, 
tėvai pašiurpo ir pradėjo kaltinti vienas kitą, iš kurio „tas 
blogis galėjo būti paveldėtas“. Kaimynė prisiekė daugiau su 
mumis nekalbėsianti. Draugės tėvai maniškiams pareiškė, 
kad man kažkas negerai ir mane reikia parodyti psichiatrui, 
kol netapau pavojinga sau ir aplinkiniams. Tėvai taip ir pada- 
rė. Po daugybės ilgų ir brangiai kainuojančių pokalbių su psi- 
chiatru paaiškėjo, kad esu visiškai normali vienuolikos metų 
mergaitė. Vienintelė mano keistenybė buvo didžiulis domėji- 
masis žmogaus anatomija grynai medicininiu požiūriu. 

— Tikriausiai tėvai lengviau atsikvėpė sužinoję, kad duktė 
ne pabaisa. 

— Nevisiškai taip. Juos ir toliau stebino mano keistas noras 
būti gydytoja. Tam tikra prasme jie negali su tuo susitaikyti 
iki šiol. - Lara nerūpestingai pirštu braukė paskui vandens 
lašą, riedantį per aprasojusį alaus butelį. - Mano tėvai - ben- 
druomenės gerbiami žmonės. Jie brangina savo gerą vardą 
ir nenori jokių nesusipratimų. Aš jiems jų pažėriau ne vieną 
ir ne du, pradedant atėjimu į šį pasaulį ir baigiant... - Lara 
pakėlė akis ir susitiko su Kėjaus akimis. - ...Ir baigiant įvykiu 
Klarko name. Kaip ir jūs, pone Taketai, jie mane smerkė ne 
už santuokinę neištikimybę, o tik už tai, kad visi apie tą įvykį 
sužinojo. 

Tą akimirką tiesiai ant jų stalo vidurio šleptelėjo žmogaus 
kūnas. 


Dovintas skuriUs 


Nešvarios lėkštės tarškėdamos nulėkė nuo stalo, o valgio 
likučiai pasklido ant seniai neplautų medinių grindų. Alaus 
buteliai irgi tėškėsi ant žemės. Vienas sudužo, kiti nuriedėjo. 

Nuo kūno svorio stalas pavojingai pakrypo. Iš užvirtusio 
vyro nosies pliūptelėjo kraujas. Keikdamasis jis pašoko ir 
puolė skriaudiką. 

— Metas eiti, - Kėjus ramiai atsistojo ir paėmė Larą už pa- 
rankės. - Negalima, kad peštynės sugadintų tau pirmąjį įspū- 
dį apie Keptąjį Bobį. 

Larą pribloškė netikėtas prievartos protrūkis. Du jauni 
vyrai įnirtingai talžė vienas kitą ir per akimirką juos apstojo 
dvikovą kurstančių žiūrovų būrys. Lara, apimta siaubo, gir- 
dėjo, kaip nuo smūgių traška nosys, ir matė, kaip į visas pu- 
ses tykšta kraujo purslai. 

- Jie gali vienas kitą užmušti! 

Kėjus tempė Larą durų link, bet ši spyriojosi ir gręžiojosi. 
Nekreipdamas dėmesio į jos priešinimąsi, jis atkakliai ragino 
ją nešdintis ir sustojo tik tam, kad paduotų Bobiui dvidešimt 
dolerių. 

— Viskas kaip visada labai skanu. Ačiū. 

— Savaime suprantama. Užeikit kartu dažniau. 

Bobis nenuleido akių nuo mušeikų. Peštynės virto kruvi- 
nomis muštynėmis. Vaikinai iš visų jėgų vanojo vienas kitą ir 
koliojosi pačiais nešvankiausiais žodžiais. 

— Aš neturiu teisės išeiti, - prieštaravo Lara. - Jiems rei- 
kės gydytojo pagalbos. Aš privalau ją suteikti. 

Kėjus atsisuko ir abejingai pasižiūrėjo į mušeikas, kartu 
išstumdamas Larą pro duris. 

— Garantuoju, tavo pagalbos jiems nereikės. Ypač tiems 
dviem. Tokie nemėgsta, kai kiti kiša nosį į jų šeiminius rei- 
kalus. 

- Jie giminaičiai? - nustebo Lara. 

- Įbroliai. - Kėjus ir Lara jau sėdėjo automobilyje ir suko 
iš aikštelės į kelią. - Lemas ir Smirdžius visada buvo geriausi 
draugai. Prieš porą metų Lemas įsižiūrėjo Smirdžiaus sesu- 
tę. Jie pradėjo susitikinėti. Smirdžiui tai nepatiko, jis žinojo, 
kad Lemas turi daug mergaičių. Smirdžius įspėjo Lemą, kad 
jeigu jis užtaisys jo seseriai vaiką, bus sumuštas negyvai. — 
Kėjus nutilo, lenkdamas didžiulį sunkvežimį. 

Lara nekantraudama paklausė: 

- Ir kas toliau? 

— Lemas jai užtaisė vaiką ir Smirdžius jį kone mirtinai su- 
mušė. 

- Ir nuo tada jie kariauja? 

— Ne, jie kaip ir anksčiau yra geriausi draugai. Misė, toji 
Smirdžiaus sesuo, sužinojo, kad brolis ketina pribaigti Lemą. 
Ji atsekė paskui juos, atrodo, į barą „Po palme“ ir įsikišo į 
muštynes. Spyrė abiem į jautriausias vietas. Kai iškvietė 
šerifą, abu vaikinai graudžiai ašarojo, susiėmę rankomis už 
klyno. Misė pareiškė Lemui, kad arba jis ves ją, arba jinai jį iš- 
kastruos, o Smirdžiui pasakė, kad jeigu jam nepatinka, tegu... 
Na, Misė niekada negarsėjo geromis manieromis. Trumpai 
tariant, Lemas ir Misė susituokė, jiems gimė sūnus, ir visi 
dabar laimingi. 

- Laimingi? - nustebo Lara. - O šiandien? 

— Nieko ypatingo. Paprasčiausiai paišdykavo. Jiems tie- 
siog reikėjo nuleisti garą. Dabar jie tikriausiai vaišina vienas 
kitą bokalu. 

Lara bejėgiškai palingavo galvą. 

— Ta užeiga. Tie žmonės. Man visada atrodė, kad tos istori- 
jos apie Teksasą kiek perdėtos. Pavyzdžiui, pasakojimas apie 
Keptąjį Bobį. Nejaugi tiesa, kad kaubojus Mažylis Pitas Polis 
padegė Bobio namą? Bobiui nusvilo plaukai, ir todėl jis taip 
pravardžiuojamas? 

Dabar nustebo Kėjus 

— Manai, aš meluoju? 

— Nežinau, ką ir galvoti. 

Lara žiūrėjo pro langą į peizažą, tarsi ten būtų buvusi ne- 
žinoma planeta. Ji niekada nedrįstų prisipažinti Kėjui esanti 
sukrėsta ir sutrikusi. Ar ji čia kada nors pritaps? Gal ji klys- 
ta, manydama, kad viskas bus gerai? Kartais Iden Pasas jai 
atrodė nesuprantamas ir bauginantis, tarsi visiškai svetimas 
kraštas. 

- Čia viskas kitaip, - prisipažino ji nedrąsiai. 

- Sutinku. Bent jau tau. - Jis parodė į artėjančias miesto 
šviesas. - Kiekvienas Iden Paso gyventojas turi savo istori- 
ją. Galėčiau su tavim praleisti visą naktį ir vis tiek nespėčiau 
apie visus papasakoti. 

Lara staigiai atsisuko ir pažvelgė į jį. Jis tyčia ištarė tokius 
žodžius. Ji tai matė iš jo akių. 

Erzindamas Kėjus pridūrė: 

— Bet man atrodo, daktare, kad nakties kartu mudu nepra- 
leisime. Ką? 

— Ne. 

- Tikriausiai todėl, kad mūsų niekas nesieja? Ar ne taip? 

— Mus sieja tik vienas dalykas. Klarkas. Mes abu pažino- 
jome Klarką. 

Paminėjus brolio vardą, gašlus Kėjaus žvilgsnis akimirką 
priblėso. Jo veidas pasidarė neįskaitomas. 

— Reikia pripažinti, su broliu turėjom mažai bendro, 
gal tik tėvus ir tą patį namų adresą. Mudu mylėjom vie- 
nas kitą, netgi buvom geri draugai. Tačiau Klarkas buvo 
paklusnusis. O aš nepaisydavau taisyklių. Aš gerbiau jį už 
gerą būdą, ojis, manau, patyliukais pavydėjo mano laisvės. 

Sunku patikėti, kad mudu broliai - tokie nepanašūs. - Kė- 
jus nužvelgė Larą. - Pavyzdžiui, mudviem patiko visiškai 
skirtingos moterys. 

— Abejoju, ar būtumėt abu patikę tai pačiai moteriai, - at- 
šovė Lara. 

- Tai tiesa. Būtų patikęs tik vienas iš mudviejų. Pavyz- 
džiui, jeigu šįvakar būtum važiavusi vakarieniauti su Klarku, 
nebūtum turėjusi laimės susipažinti su Keptuoju Bobiu. Bū- 
tum išsipusčiusi ir nuvažiavusi į kokį nors užmiesčio klubą. 
Ten grakščiai sukiotumeisi tarp prasisiekėlių ir visuomenės 
šulų. Jie visi tokie pat girtuokliai, melagiai, apgavikai ir pa- 
leistuviai, tik savo ydas slepia geriau negu Bobio klientai. — 
Jis pakreipė galvą. - Gerai pagalvojus, tau netgi labai pritiktų 
būti tame užmiesčio klube tarp veidmainių. 

Lara ramiai išklausė įžeidimą. 

— O dabar pasakykite, pone Taketai, kuo aš jus iš tikrųjų 
taip erzinu? 

Šiandien kartą ji netyčia kreipėsi į Kėjų vardu. Pačią sun- 
kiausią akimirką, kai reikėjo gelbėti Letę. Dabar labiau dera 
vėl vadinti vienas kitą pavarde. Tai padeda laikytis tam tikro 
atstumo. 

Kėjus sustabdė linkolną prie jos namų, vos neužvažiuoda- 
mas ant išmėtytų Leonardų iškylos daiktų. 

Padėjęs ranką ant sėdynės atkaltės, jis atsisuko į Larą. 

— Mane kamuoja tai, kad visam pasauliui esi žinoma kaip 
šliundra. Tavo vyras užklupo tave su kitu. Bet tu elgiesi lyg 
niekur nieko. Apsimetinėji visai kitokia moterimi. 

— Gal man užsikabinti atitinkamą užrašą ant kaklo? 

— Manau, daugeliui tai patiktų. Man pirmiausia. 

— Kaip jūs drįstate mane smerkti? Jūs apie mane nieko ne- 
žinote, juolab apie mano santykius su jūsų broliu! - Ji atidarė 
automobilio dureles. - Kiek aš jums skolinga už šios dienos 
paslaugas? 

- Nieko. 

— Aš nenoriu būti skolinga. 

— Tu man jau skolinga, - pareiškė Kėjus. - Per tave Klarkas 
neteko visko, ką brangino. Jo jau nebėra, jis nebegali parei- 
kalauti grąžinti skolos, bet aš esu jo atstovas. Ir galiu tave 
užtikrinti, kad kainuos brangiai. 

— Jūs klystate, pone Taketai. Mano rankose visi vekseliai 
ir mokėsite jūs. 

— Kaip čia taip išeina? 

Lara iš aukšto pažiūrėjo į jį. 

— Arjūs mane nuskraidinsite į Montesangrę? 

Įžūli šypsena dingo jam nuo veido. Nieko nesuprasdamas 
Kėjus akimirką į ją žiūrėjo. Paskui prisidėjo ranką prie ausies 
ir paklausė: 

— Ar gali kalbėti aiškiau? 

- Jūs girdėjote, ką pasakiau. 

- Girdėti girdėjau, bet negaliu patikėti! 

— Reikės patikėti. 

Kėjus suglumo. 

— Ar kada nors girdėjai žodžius „nė už ką gyvenime“? 

— Jūs mane ten nuskraidinsite, pone Taketai, - pakartojo 
ji tvirtai, išlipdama iš automobilio. - Pamatysite. 

- Žinoma, žinoma, daktare, - ėmė juoktis Kėjus, išvairuo- 
damas linkolną į gatvę. Netrukus automobilis padidino greitį 
ir dingo iš akių. 


— Aš tave myliu. 

— Ir aš tave myliu. 

Hevera Vinston ir jos draugas Taneris Hoskinsas stipriai 
apsikabinę gulėjo tankioje žolėje pasitiesę pledą. Netoliese 
ežero bangos tingiai teškeno į akmenuotą pakrantę. Vande- 
nyje atsispindėjo pakilęs mėnulis. 

Netgi karščiausiais vakarais iš ežero visada pūsdavo vėsus 
vėjelis ir tai ypač patikdavo ant kranto įsitaisiusiems jaunie- 
siems įsimylėjėliams. Iden Pase ežeras buvo laikomas pačia 
populiariausia pasimatymų vieta. Visi žinojo, kad jeigu kas 
nors susitikinėja prie ežero, vadinasi, draugauja rimtai. 

Tarp Heveros ir Tanerio susiklostė kuo rimčiausi santykiai 
ir tęsėsi jau keturis mėnesius. Iki tol Hevera susitikinėjo su 
artimu Tanerio draugu, bet sužinojo apie jo romaniūkštį su 
kita mergina. Po audringo pasiaiškinimo prie mokyklos che- 
mijos kabineto jiedu išsiskyrė. 

Taneris atėjo pas Heverą į namus jos nuraminti. Jis labai 
užjautė merginą, vadino savo bičiulį besmegeniu mulkiu ir 
visaip ją palaikė. Hevera atidžiai įsižiūrėjo į Tanerį ir nutarė, 
kad jis dar geresnis už ją apgavusį niekšą. 

Pasikalbėjusi su draugėmis ir sužinojusi, kad jos laiko Ta- 
nerį dėmesio vertu objektu, ji suteikė jų susitikimams visai 
kitokį pobūdį. Labai greitai visi sužinojo, kad jiedu su Tane- 
riu - pora. Hevera liko labai patenkinta, kad viskas taip su- 
siklostė. 

Kadangi Hevera buvo viena populiariausių mokyklos mer- 
ginų, Taneris iš laimės jautėsi devintame danguje. Kai jie bu- 
čiavosi pirmą kartą, Hevera jam į burną įkišo liežuvį, ir Tane- 
ris vos neišprotėjo iš malonumo. Visi vaikinai buvo vieningos 
nuomonės, kad Heveros nuostabi figūra, tokia kaip motinos, 
o motina buvo laikoma karščiausia Iden Paso moteryte. Mo- 
kyklos vaikinų drabužinėje buvo daug ir nepiktai svarstoma, 
kiek toli Tanerio ir Heveros santykiai pažengę. 

Taneris labai santūriai atsakinėdavo tuos į juokelius. Dau- 
guma vaikinų manė, kad jis gauna iš Heveros ko panorėjęs, 
bet galantiškai tyli, saugodamas jos reputaciją. Kiti tvirtino, 
kad jis nematė ir nelietė to, ką slepia Heveros maudymosi 
kostiumėlis. 

Tiesa slypėjo kažkur per vidurį. 

Pavyzdžiui, šįvakar Taneris atsagstė jai palaidinukę ir įki- 
šo ranką į liemenėlę. Mergina leidosi glamonėjama tik virš 
liemens. Žemiau buvo draudžiama. 

Tačiau abu kėsinosi peržengti uždraustąją ribą. Švelnus jo 
liežuvio prisilietimas prie Heveros spenelių pakylėdavo ją iki 
neregėtų aukštumų. Negalėdama įveikti geidulio, ji perbrau- 
kė jam ranka per šortų užtrauktuką. 

Taneris kimiai sušuko: 

- Atsargiai, Hevera! 

Ji atsargiai padėjo ranką ant iškilimo po užsegimu. Iš 
draugių pasakojimų jau žinojo, kad tas daiktas pasidaro dide- 
lis ir stangrus. Ir vis tiek ji to bijojo. Bet buvo smalsu. Ir netgi 
troško pabandyti. Be to, draugės ją palaikys keistuole, jeigu ji 
šiame etape sustos ir neis toliau. 

— Taneri, ar tu nori, kad aš tai padaryčiau? 

— O Dieve! - suvaitojo jis ir ėmė skubiai graibyti užtrauk- 
tuką. 

Taneris įkišo jos ranką į savo glaudes ir staiga ji pajuto 
savo rankoje pulsuojantį jauną penį. 

Taneris nesuprantamai murmėjo, o ji droviai čiuopė ne- 
įprastą formą. Teoriškai Hevera žinojo, kaip tas baimę ke- 
liantis organas turi sutapti su jos kūnu, bet buvo sunku įsi- 
vaizduoti. Ir vis dėlto mintis apie tokį suartėjimą ją aistrino. 
Vaizduotėje iškilo daugybė erotinių scenų iš neseniai matytų 
Holivudo filmų, kuriuos motina jai buvo uždraudusi žiūrėti. 

Tačiau jis viską sugadino. 

— O Dieve! - sušuko Hevera. - Kas čia... Taneri! Fui! 

— Atsiprašau, atleisk man, - sunkiai kvėpavo Taneris. — 
Negalėjau susilaikyti, Hevera... 

Mergina pašoko ir pasileido prie ežero, pakeliui segioda- 
masi liemenėlę ir palaidinukę. Žvyruotoje pakrantėje atsi- 
klaupė ir įkišo ranką į vandenį. Ji jautė pasišlykštėjimą ne 
tiek ištepusiu ranką skysčiu, kiek pačiu suartėjimu. Taip 
kvaila, taip žema, taip neromantiška. Visai nepanašu į gra- 
žias filmų meilės scenas. 

Hevera ėjo pakrante, kol priėjo medinę žvejų prieplau- 
ką, patraukė iki pat jos galo, atsisėdo ant medinių grindų ir 
įsmeigė akis į vandenį. Po kelių minučių atėjo Taneris ir atsi- 
sėdo greta. 

Kurį laiką jis tylėjo. Kai pagaliau prašneko, jo balsas trūk- 
čiojo iš susijaudinimo: 

- Atleisk, prašau tavęs. Man netyčia. Ar niekam nepasakysi? 

Hevera suprato, kad Taneris jaučiasi pažemintas, ir ėmė 
gailėtis dėl savo šiurkštumo, nes ir pati buvo kalta. Ji paglos- 
tė vaikinui plaukus. 

— Nesijaudink, Taneri. Aš tiesiog nesitikėjau ir audringai 
reagavau. 

— Ne, tu teisi. Iš tikrųjų šlykštu. 

— Nesakyk taip. Nereikia. Pamirškim. Aišku, aš niekam 
nepasakysiu. Tu blogai apie mane galvoji. Pamiršk, ir viskas. 

— Negaliu, Hevera. Negaliu, nes... - Jis nutilo, tarsi steng- 
damasis sukaupti ryžtą, paskui išpoškino: - Jeigu mudu iš 
pat pradžių būtume darę viską kaip reikiant, taip nebūtų 
atsitikę. 

Hevera vėl nukreipė žvilgsnį į mėnulio taką. Jis niekada 
nebuvo sakęs, kad nori tai padaryti iki galo. Hevera žinojo, 
kad jis nori. Tačiau viena yra žinoti, o kita - išgirsti tai iš jo 
paties. Girdėti yra kur kas baisiau, nes tai reiškia, kad ji turės 
pagaliau apsispręsti. 

— Prašau, tik nepyk, - kartojo Taneris. - Paklausyk. Aš tave 
myliu, Hevera. Tu gražiausia, geriausia, šauniausia mergina 
iš visų. Aš noriu... na žinai, pažinti tave geriau. Noriu pažinti 
tave giliau... - pridūrė jis tyliai. 

Tanerio žodžiai ją maloniai nustebino. Ji pajuto jaudulį 
slapčiausiose kūno kertelėse. 

— Koks intymus pokalbis, Taneri. 

— Aš neketinu tau sukti galvos. Aš rimtai kalbu. 

- Suprantu. 

- Apsidairyk, - jis parodė į tolumoje stovinčius automobi- 
lius. - Visi tai daro. 

- Žinau. 

— Na, tai kaip manai... ar norėtum? 

Hevera pažvelgė į jo maldaujamas akis. Ar ji nori? Gal ir 
nori. Tačiau ne aistringos meilės jam vedama. Ji negalėjo 
įsivaizduoti, kad praleis visą gyvenimą su bakalėjininko sū- 
numi Taneriu Hoskinsu, turės vaikų ir anūkų, kartu pasens. 
Tačiau jis labai gražus ir ją dievina. 

Truputį padvejojusi, ji ištarė tvirtą „taip“. 

Padrąsintas jaunuolis prisitraukė arčiau. 

— Tau visai nėra ko bijoti, AIDS neužsikrėsim, nes gerai 
pažįstam vienas kitą. Aš labai stengsiuos, kad tu netaptum 
nėščia. 

Jo nuoširdumas sujaudino Heverą, ji paėmė abiem ran- 
kom jo delną ir stipriai suspaudė. 

— Man tai nerūpi. Aš žinau, kad būsi atsargus. 

— Tai kas mums trukdo? Tavo tėvai? 

Heveros šypsena dingo. 

- Tėtis tikriausiai tave nušautų vien už tokias kalbas. 
O mama... - Hevera atsiduso. - Ji mano, kad mes tai jau 
darome. 

Kaip tik todėl Hevera ir dvejojo. Mama. Hevera nenorėjo 
patvirtinti prastos Darsės nuomonės apie save. 

Santykiai su tėvu buvo šilti. Ji - visas jo gyvenimas. Jo 
džiaugsmas ir pasididžiavimas. Jo brangutė. Jis nedvejoda- 
mas atiduotų už ją savo gyvybę. Hevera vylėsi, kad tėvas ją 
mylės, kad ir kas įvyktų. 

Santykiai su motina nebuvo tokie aiškūs, mat Darsė staigi 
ir nenuspėjama. Ją mylėti nelengva, kitaip nei ramų ir pati- 
kimą tėvą. Fergusas pastovus kaip patekanti ir nusileidžianti 
saulė, o Darsė permaininga kaip vėjas. 

Hevera prisiminė, kaip vaikystėje Darsė ją apvilkdavo 
puošnia suknele ir eidavo su ja į miesto centrą. Ji vaikšti- 
nėdavo su dukra pagrindine Teksaso gatve, užeidavo į par- 
duotuves, sustodavo paplepėti su pažįstamais ir darydavo 
tai tam, kad atkreiptų į Heverą visų dėmesį. Darsė mėgo ja 
puikuotis. 

Tačiau, vos tik jos grįždavo į namus, švelnūs motiniški 
jausmai kažkur dingdavo. Meilė, rodyta svetimiems matant, 
išnykdavo, o motina tuoj pat imdavo ruoštis kitam tokiam 
pasivaikščiojimui. 

Sėsk skambinti pianinu, Hevera. Jeigu nerepetuosi, konkurse 
nieko nelaimėsi. 

Nesikūprink, Hevera. Žmonės pamanys, kad esi neišdidi, jeigu 
kūpriniesi. 

Nekramtyk nagų, Hevera. Pažiūrėk, kokios siaubingos tavo 
rankos, be to, tai šlykštus įprotis. 

Nusiprausk veidą dar kartą, Hevera. Tau aplink nosį yra 
inkštirų. 

Daug šokinėk, Hevera. Jeigu tingėsi, netapsi palaikymo ko- 
mandos šokėja. 

Nors Darsė tvirtino, kad stengiasi dėl dukters, Hevera jau- 
tė, kad motina labiau rūpinasi savo gerove. Ji taip pat jautė, 
kad po tariama motiniška meile Darsė slepia savo neapykan- 
tą ir netgi pavydą. Hevera negalėjo to suprasti. Motinos ne- 
turi pavydėti savo dukterims. Ką ji padarė ir kuo ji kalta, kad 
sukėlė tokį nenatūralų jausmą? 

Kuo Hevera darėsi brandesnė, tuo dažniau ir priešiškiau 
jos kivirčydavosi. Darsė manė, kad Hevera jau gyvena lytinį 
gyvenimą, todėl jai nuolatos mėtydavo nemalonias užuomi- 
nas ir kaltinimus. 

Koks absurdas, - šyptelėjusi pagalvojo Hevera. 

Jos motina pati gyveno palaidą gyvenimą. Visi, net moki- 
nukai, žinojo jos reputaciją, bet niekas nedrįso apie tai užsi- 
minti Heverai. Mat Hevera buvo labai visų mėgstama. 

Tačiau gandai pasiekdavo ir jos ausį. Sunku apsimetinėti, 
kad nieko nežinai, ypač kai namie motina pasidaro visiškai 
nepakenčiama. Daugybę kartų Hevera galėjo mesti Darsei į 
veidą paskutines apkalbas, kad užkimštų jai burną. Tačiau 
nieko panašaus nedarė ir neketino daryti dėl tėvo. Ji nenorė- 
jo nei jam kenkti, nei jo skaudinti. 

Todėl, kai Darsė jai pamokslavo dėl draugystės su Taneriu 
ir stengėsi iškvosti, kiek toli jie nuėję, Hevera tokius tardy- 
mus iškęsdavo liūdnai tylėdama. 

Ji neturėjo dėl ko sau priekaištauti, nes jiedu su Taneriu 
tik bučiuodavosi ir glamonėdavo vienas kitą. Heveros neno- 
ras būti panašiai į motiną ir buvo svarbiausia jos susilaikymo 
priežastis. Dukra akivaizdžiai paveldėjo iš Darsės nepaprastą 

geidulingumą, bet nenorėjo gyventi jo valdoma. Labiausiai 
Hevera bijojo įgyti kekšės reputaciją, kad žmonės nesakytų, 
„kokia motina, tokia ir duktė“. Be to, ji neišduos tėvo meilės, 
kaip padarė mama. 

Taneris tylėdamas sėdėjo greta, kantriai laukdamas, kada 
Hevera prabils. 

— Žinai, Taneri, aš jaučiu tą patį, ką ir tu, - pasakė Heve- 
ra. - Tik galbūt esu kantresnė, - pridūrė ji švelniai šypsoda- 
masi. - Bet aš tave myliu ir norėčiau su tavim pasimylėti. 

— Kada? - kimiai paklausė Taneris. 

— Kai bus tinkamas laikas ir tinkama nuotaika. Gerai? Pri- 
mygtinai nereikalauk. 

Taneris pastebimai nusivylė, bet su tuo susitaikė ir pasi- 
lenkęs ją švelniai pabučiavo. 

— Ko gero, vešiu tave namo, nes paskui bus vėlu. Tavo mo- 
tina sukels skandalą, jeigu pavėluosi bent pusę minutės. 

Jie spėjo grįžti pačiu laiku. Tačiau Darsė jau laukė prie 
durų ir apdovanojo Tanerį nedraugišku žvilgsniu, o Heverai 
buvo paruošusi paskaitą apie tai, kaip padori mergina turi 
rūpintis savo geru vardu. 


— Labas rytas. 

— Labas rytas. 

Bovis Keitas ir Džeinelena Taket žiūrėjo vienas į kitą per 
stalą ankštame kabinete prie sandėlio patalpų. Bovis nu- 
stebęs pamatė, kad jos akys yra tiesiai prieš pat jo akis. Per 
pirmą susitikimą jis neatkreipė dėmesio, kad Džeinelena yra 
beveik vieno ūgio su juo. Ji atrodė tokia grakšti, netgi gležna, 
stovėdama už masyvaus stalo ir negalėdama nuslėpti sumiši- 
mo, panašiai kaip kekšė bažnyčioje. 

Ir kodėl kaip tik toks palyginimas jam šovė į galvą tikros 
ledi akivaizdoje? Tarsi bijodamas, kad ji perskaitys jo mintis, 
jis paskubėjo eiti prie reikalo. 

— Gaila, nebuvau darbe, kai jūs skambinote į barą. Hepas, 

noriu nusakyti, ponas Holisteris, man perdavė, kad aš atei- 
čiau, kai bus patogu. Ar dabar patogu? 

— Taip, patogu. Labai malonu, kad ponas Holisteris nepa- 
miršo mano prašymo. 

- Jis neblogai su manim elgiasi. 

Džeinelena parodė Boviui į metalinę kėdę. Jis atsargiai at- 
sisėdo, o ji iš pradžių rūpestingai pasitaisė palaidinukę ant 
nugaros ir tik paskui grakščiai atsisėdo į krėslą su ranktū- 
riais. Kai kurie jos judesiai, kaip ir šis, buvo nepaprastai ma- 
lonūs akims. O kartais, pavyzdžiui, kai Džeinelena žiūrėdavo 
tiesiai į jį, jos judesiai pasidarydavo mėšlungiški ir padriki, 
kaip ką tik gimusio kumeliuko. Bovis dar nebuvo sutikęs to- 
kio baikštaus žmogaus. Jeigu jis padarytų nors vieną staigų 
judesį, ji, ko gero, apalptų iš baimės. 

Keitas negalėjo suprasti, kodėl panelė Džeinelena Taket 
taip smarkiai jaudinasi dėl jų susitikimo. Jos rankose visi 
koziriai. Tai jis nuo jos priklauso, ji viską sprendžia, o ne 
atvirkščiai. | 

- Aš... - Jos balsas dingo. Ji atsikrenkštė. - Mūsų bendro- 
vėje atsirado laisva vieta. 

— Aš žinau, panele. 

Jos didelės mėlynos akys dar plačiau atsivėrė. 

- Žinote? Iš kur? 

Ir kada jis pagaliau išmoks laikyti liežuvį už dantų? 

— Aš... aš girdėjau, kad jūs išvarėte darbuotoją, nes apkal- 
tinote jį vagyste. 

- Jis iš tikrųjų vogė! - Jie abu sudrebėjo nuo jos garsaus 
riktelėjimo. Džeinelena akivaizdžiai susinervino dėl savo 
karščiavimosi. Bovis nusprendė atsargiau rinkti žodžius, o 
vienu kitu ir save užtarti. 

— Aš niekada tuo neabejojau, panele Taket. Jūs ne tokia, 
kad apkaltintumėt žmogų be priežasties. 

Bovis pats girdėjo, kaip mechanikas, visų vadinamas Ma- 
liu, gyrėsi, kad jį atleido „toji džiūsna kalė Taket“. Nors ir 
labai šiurkščiais žodžiais tas niekšas ją vadino ir itin nepa- 

garbiai apie ją kalbėjo, Boviui panelė Taket - vis dar ta pati 
santūri, mandagi ledi, kokią jis matė pirmą kartą. 

Bovis apsiklausinėjo ir sužinojo, kad Taketai - teisingi 
žmonės. Jie reikalauja, kad darbuotojai sąžiningai dirbtų, ir 
už tai gerai moka. Panelė Taket elgėsi kukliai, bet nenuolai- 
džiavo tinginiams ir dykinėtojams. Bilas Malis yra ne tik di- 
delis melagis, bet dar ir vagis. 

— Tas tipas Malis turi ilgą liežuvį ir yra siaubingai pasipū- 
tęs, panele Taket, - pasakė Bovis. - Už tai aš nelabai tikiu 
šlykščiomis paskalomis, kurias jis skleidžia. Neverta gaišti 
jūsų brangaus laiko kalboms apie tą niekšą. 

- Jis dirbo mechaniku. 

- Žinau, panele. 

— Siūlau tą darbą jums. 

Jam suspurdėjo širdis, bet veidas liko neperprantamas. Bo- 
vis nutuokė, kad Džeinelena jį pakvietė norėdama duoti darbo, 
kita vertus, jis netikėjo likimo dovanomis ir laukė apgaulės. 

— Būtų šaunu. Kada galiu pradėti dirbti? 

Džeinelena sukiojo palaidinukės sagas. 

- Turiu omenyje, - pratarė Džeinelena, - bandomajam lai- 
kotarpiui. Norėčiau pažiūrėti... kaip jums seksis. 

Štai kaip. Ta pati apgaulė. 

— Gerai, panele. 

— Tai mūsų šeimos įmonė, pone Keitai. Esame jau trečia 
savininkų karta ir ant manęs gula visa atsakomybė... 

— Jūs manęs bijote, panele Taket? 

- Bijau? Ne, - atsakė ji, nenatūraliai šypsodamasi. - Na 
ką jūs, žinoma, ne. Paprasčiausiai jums gali nepatikti Taketų 
naftos bendrovėje. Galimas daiktas, jums bus sunku įprasti 
prie nuolatinio darbo, nes jūs neseniai išėjote iš... - Džeine- 
lena pasimuistė krėsle. - Jeigu praėjus bandomajam laikotar- 
piui abi pusės bus patenkintos, aš jums pasiūlysiu nuolatinę 
vietą. - Džeinelena vėl sumišusi nusišypsojo. 

Bovis irgi pasimuistė ant kėdės ir įsmeigė akis į skrybėlę 
sau ant kelių, lygindamas jos kraštus. Jeigu kas nors kitas, o 

ne panelė Taket, būtų jam pasiūlęs bandomąjį laikotarpį, jis 
būtų pasiuntęs tą žmogų toli toli ir daugiau su juo nesikalbė- 
tų. Bet tuoj prisiminė kas esąs, tad teko nuslopinti nepasi- 
tenkinimą. 

— Sakykit, ar visi jūsų naujieji darbuotojai turi dirbti, kaip 
ten vadinasi, tą bandomąjį laikotarpį? 

Džeinelena apsilaižė lūpas ir vėl ėmė sukioti palaidinukės 
sagas. 

— Ne, pone Keitai. Atvirai sakant, pone Keitai, jūs esate 
pirmas išleistas iš kalėjimo žmogus, kurį ketinu priimti į dar- 
bą. Aš atsakau už kasdienio bendrovės darbo organizavimą. 
Nenorėčiau dėl to pasigailėti. 

— Nepasigailėsite. 

— Aš tuo neabejoju. Jeigu manyčiau kitaip, nebūčiau jūsų 
pasikvietusi pasikalbėti. 

— Jūs galite susipažinti su mano byla kalėjimų departa- 
mente. Man smarkiai sutrumpino bausmės laiką už pavyz- 
dingą elgesį. 

— Aš jau kalbėjau su jus prižiūrinčiu policijos pareigūnu. - 
Bovis dirstelėjo jai į akis, ir Džeinelena nuraudo. - Aš ma- 
niau, kad tai būtina... norėjau sužinoti... kuo jūs prasikaltote. 

- Ir jis jums pasakė? 

— „Įžeidimas veiksmu“, tokie buvo jo žodžiai. 

Bovis nusuko akis į šoną ir sukando apatinę lūpą, vėl pa- 
jutęs pagundą išeiti. Jis niekuo jai neįsipareigojęs, juolab ne- 
privalo jai aiškintis. Keitas neketina niekam aiškintis. 

Tačiau, nors ir labai keista, jis norėjo, kad Džeinelena 
Taket suprastų, kas jį pastūmėjo nusikalsti. Bovis negalėjo 
tiksliai pasakyti, kodėl jam tai taip svarbu. Gal dėl to, kad 
Džeinelena elgiasi su juo kaip su žmogumi, o ne kaip su bu- 
vusiu kaliniu. 

— Tas išgama gavo, ko nusipelnė, - tėškė Bovis. 

—- Kodėl? 

Bovis išsitiesė ant kėdės. Jis išklos faktus tokius, kokie jie 
yra, oji tegu pati sprendžia, kas teisus, o kas kaltas. 

— Aš iš jo nuomojau butą. Tikra skylė, bet aš neturėjau 
pinigų geresniam. Jis su žmona gyveno aukštu žemiau, po 
mano butu. Ji buvo labai gera moteriškė, tokių retai pasitai- 
ko. Negraži, bet auksinės širdies. 

Džeinelena supratingai linktelėjo. 

— Ji manim rūpinosi. Įsiūdavo sagas ir šiaip padėdavo. 
Kartais atnešdavo sriubos, likusios nuo pietų, arba gabaliuką 
pyrago, sakydavo, kad viengungiai prastai maitinasi, negali- 
ma valgyti vien konservuotų pupelių. 

Bovis sukiojo rankose skrybėlę. 

— Kartą aš ją sutikau ant laiptų. Jos akis buvo pamušta. Ji 
nusisuko, kad aš nematyčiau, koks ištinęs jos kairysis žan- 
das. Bandė teisintis, bet aš iš karto supratau, kas ją taip pa- 
tvarkė. Ne kartą buvau girdėjęs, kaip vyras ją plūsta įvairiais 
keiksmažodžiais, bet nemaniau, kad jis dar naudoja ją kaip 
bokso kriaušę. Aš jį sutikęs ir pasakiau, kad jeigu ir toliau taip 
darys, išspardysiu jam subinę. Jis pasakė, kad nesikiščiau ne 
į savo reikalus. Po savaitės jis vėl ją primušė. Tą kartą vien 
žodžių neužteko. Aš jam smogiau kelis kartus, bet ji įsikišo ir 
ėmė maldauti, kad pasigailėčiau vyro. 

Bovis lingavo galvą. 

- Suprask tas moteris. Žodžiu, aš jį įspėjau, kad jeigu jis dar 
nors kartą jai suduos, aš jį pribaigsiu. Prabėgo du mėnesiai, 
jau maniau, kadjis pasitaisė. Tačiau kartą naktį nubudau nuo 
siaubingo triukšmo apačioje. Moteris rėkė, maldavo nemušti. 
Aš bėgte nubėgau į jų aukštą ir išlaužiau buto duris. Paskui 
moteris pasakojo, esą vyras ją taip trenkė į sieną, kad ji tik per 
stebuklą liko gyva. Kai įėjau, ji gūžėsi kampe, o vyras iš visų 
jėgų ją čaižė odiniu diržu. Aš tiesiog perskridau kambarį, įsi- 
kibau į jį ir pargrioviau ant žemės. Na, tada aš jį prilupau. Vos 
neužmušiau. Gerai, kad kažkuris kaimynas iškvietė policiją, 
kitaip būtų tekę sėsti į kalėjimą už netyčinę žmogžudystę. 

Bovis susimąstė prisimindamas. 

- Visą gyvenimą turiu reikalų su tokiais gyvuliais. Tiek 
daug jų matęs, kad kartais nebesusilaikau. - Bovis patylėjo, 


Dugnas + 143 


žiūrėdamas sau į rankas. - Teisme jis neištvėrė ir pravirko, 
prašė Viešpaties ir žmonių dovanoti, prisiekinėjo, kad dau- 
giau niekada nekels rankos prieš žmoną. Mano advokatas 
patarė pasakyti prisiekusiųjų teismui, kad neprisimenu, kaip 
jį užpuoliau, kad man pasimaišė protas ir aš nesuvokiau, ką 
darąs. Bet aš prisiekiau, padėjęs ranką ant Biblijos, sakyti 
tiesą ir tik tiesą, todėl neslėpdamas pasakiau, kad gailiuosi 
neužmušęs to niekšo. Pasakiau, kad vyras, mušantis bejėgę 
moterį, nusipelno mirties. Ir aš nesigailiu dėl to, kas įvyko. — 
Bovis nuolankiai gūžtelėjo pečiais. - Jį paleido, o mane užda- 
rė į kalėjimą. 

Po dar vienos tylos pertraukėlės Džeinelena atsistojo ir 
priėjo prie aukštos metalinės spintos. Iš ten paėmė kelias 
anketas. 

— Noriu, kad jas užpildytumėte. 

Bovis ir toliau sėdėjo, paskui pakėlė galvą, norėdamas į ją 
pažvelgti. 

— Jūs norite pasakyti, kad priimate mane į darbą? 

- Taip, jūs priimamas. - Ji pasakė, kokio dydžio iš pradžių 
bus mokamas atlyginimas, ir tuo jį visiškai pribloškė. - Po to, 
kai jūs man viską papasakojote, - pridūrė Džeinelena, - aš 
atsisakau bandomojo laikotarpio. Tai buvo nieko vertas su- 
manymas nuo pat pradžių. 

— Ne, panele Taket, visiškai ne nieko vertas. Mūsų laikais 
niekuo negalima pasitikėti. 

Jo šypsena vertė Džeineleną drovėtis. Ji akimirką padve- 
jojo, paskui pasilenkė ir padėjo priešais jį anketas. 

- Tai mokesčių inspekcijai ir dėl draudimo. Žinoma, tai 
vargas, bet be jų negalima apsieiti. 

— Aš neprieštarauju dėl šių popierėlių, jeigu tik turėsiu 
darbą. 

Panelė Taket jam paaiškino, kaip reikėtų pildyti skiltis; 
Bovis stengėsi susikaupti, o tai buvo nelengva, kai ji stovėjo 
taip arti. Ji maloniai kvepėjo. Ne taip aitriai kaip mergelės, 
kurias Bovis aplankė išėjęs iš kalėjimo. 

Džeinelena kvepėjo šviežiai kaip muilas ir švarios, saulė- 
je išdžiovintos paklodės. Jos rankų plaštakos buvo plonos, 
švelnios ir baltos. Jis negalėjo nuo jų atitraukti žvilgsnio, kol 
ji kilnojo dokumentus ir rodė, kur reikia pasirašyti. 

Akies kampučiu Bovis galėjo matyti jos profilį. Džeinele- 
nos negalėjai pavadinti gražuole, bet negalėjai ir negražia. 
Jos oda buvo lygi, balta, beveik permatoma. Veido išraiška 
švelni, atvira, ne taip kaip kitų moterų, aiškiai kažką prieš 
tave rezgančių. Ji atrodė sąžininga, nuoširdi ir gera, turinti 
tų savybių, kurias Boviui retai pasitaikydavo sutikti. Be to, 
jam patiko jos lygus ir švelnus balsas, koks tikriausiai būna 
motinos, dainuojančios lopšinę. 

O jos akys... Viešpatie, tokios akys galėjo priblokšti vyrą 
penkiasdešimties metrų atstumu, jeigu ji mokėtų jomis nau- 
dotis savo labui. 

Keitas nesuprato, kodėl Malis ir kiti vadino panelę Taket 
pliauska. Žinoma, iš šono jos nepavadintum figūringa mote- 
rimi. Jos grakštūs siauri klubai, plonas liemuo ir mažos krū- 
tys. Jis kelis kartus paslapčiomis žvilgtelėjo į sagas, kurias 
ji taip mėgsta sukioti, ir pagavo save galvojantį, kad ir pats 
mielai jas pasukiotų kartu su ja. Bovis iš patirties žinojo, kad 
mažakrūtės turi jautriausius spenelius. 

Bovis pabandė išsivaduoti iš erotinių vaizdinių. Kas jam 
atsitiko, kaip taip užsisvajojo apie panelę Džeineleną? Ji 
griežta, kantri, tikra ledi. Jei perskaitytų jo mintis, paduotų 
jį į teismą. 

— Dėkoju, panele Džeinelena. Aš dabar pats susitvarky- 
siu, - pasakė jis šiurkštokai ir pasilenkė prie stalo, kad jos 
nematytų. 

Užpildęs visas anketas, Bovis pastūmė jas per stalą ir at- 
sistojo. 

— Lyg ir viskas. Kada pradėti dirbti? 

— Rytoj, jeigu jums tinka. 

— Kuo puikiausiai. Į ką kreiptis? 

Džeinelena pasakė brigadininko pavardę. 

- Jis labai seniai dirba mūsų bendrovėje ir viską gerai žino. 

— Ar žino, kad sėdėjau kalėjime? 

- Jam pasakyti būtų sąžininga, bet jis ne toks žmogus, 
kad jums dėl to priekaištautų. Jis jums patiks. Brigadininkas 
jūsų čia lauks rytoj rytą ir parodys visus gręžinius, už kuriuos 
būsite atsakingas. Tikriausiai per kelias dienas judu su briga- 
dininku juos apvažiuosite. Ar turite vairuotojo pažymėjimą? 

- Taip, ką tik atnaujinau. 

— Kur gyvenate? 

— Keblus klausimas. Nuolatinio adreso dar neturiu. Hepas 
man užleido savo sandėliuką, bet daugiau ten nakvoti nebe- 
galėsiu. 

Džeinelena ištraukė stalčių ir išėmė storą čekių knygą 
bendrovės išlaidoms apmokėti. 

- Išsinuomokite butą ir įsiveskite telefoną, kad prireikus 
jus galėtų rasti. Jeigu telefonų bendrovė pareikalautų užsta- 
to, tegu paskambina man. 

Džeinelena išrašė čekį, išplėšė ir padavė Boviui. Trijų 
šimtų dolerių čekis jo vardu! Bovis nežinojo, ar džiaugtis, 
ar pykti. 

- Aš neimu kyšių. 

- Tai ne kyšis, pone Keitai, o avansas. Aš išskaičiuosiu po 
penkiasdešimt dolerių iš jūsų pirmųjų šešių atlyginimų. Ar 
taip tinka? 

Bovis nebuvo pratęs prie gerumo ir pasitikėjimo, todėl su- 
triko. Su Hepu buvo paprasčiau. Kaip daugumai vyrų, jiems 
nereikėjo rinktis žodžių. Suprasdavo vienas kitą be plepalų. 
Su moterimi viskas kitaip, ypač kai ji į tave žiūri skaidriomis, 
mėlynomis akimis, didelėmis kaip sidabrinis doleris. 

- Tinka, - atsakė Bovis, vildamasis, kad panelė Taket ne- 
pastebėjo jo sumišimo. 

- Puiku. 

Džeinelena pakilo nuo kėdės ir ištiesė jam ranką. Bovis, 
akimirką kovojęs su impulsyviu noru pasivalyti savo delną 
į kelnes, greitai ją paspaudė, tuoj pat paleido jos pirštus ir 

paskubomis atitraukė ranką. Dar akimirką vyravo nejauki 
tyla, paskui abu prašneko kartu. 

- Jeigu jūs... | 

- Iki... 

- Sakykite, - pasiūlė Džeinelena. 

- Pirma jūs kalbėkite, panele. 

— Norėjau pasakyti, jeigu neturite klausimų, laukiame 
jūsų rytoj rytą ateinančio į darbą. 

— O aš norėjau pasakyti „iki rytojaus“. - Bovis užsimaukš- 
lino skrybėlę. - Šaunu, kad aš dabar turiu darbą. Man pasise- 
kė. Ačiū jums, panele Taket. 

— Nėra už ką, pone Keitai. 

Tarpduryje Keitas stabtelėjo ir atsisuko į ją. 

- Jūs kreipiatės į darbuotojus pavardėmis? 

Atrodo, klausimas jai buvo netikėtas. Ji tylėdama papurtė 
galvą. 

— Tada vadinkite mane Boviu, gerai? 

Jis pastebėjo, kad Džeinelena gurktelėjo. 

- Gerai. 

— Boviu, o ne Bouviu kaip dainininką. 

- Gerai. 

Jausdamasis kvailai, kad pateikė tokį klausimą (koks jai 
skirtumas, kaip jį vadinti!), jis palietė ranka skrybėlę ir išėjo 
iš kabineto. 


Dešimtas skyrius 


m Hip kepsnys, Kėjau, ar neperkepęs? 

Džeinelenos klausimas nutraukė jo gilų susimąstymą. 

Jis pažvelgė per stalą į seserį ir nusišypsojo. 

— Kaip visada, labai skanu. Paprasčiausiai šiandien netu- 
riu apetito. 

— Tai todėl, kad spėjai išgerti viskio, - įsikišo Džodė. 

- Tik lyžtelėjau. Beje, tu palaikei man draugiją. 

— Tačiau šiandien man pakaks. O tu vakare dar kur nors 
pridursi, ir taip kiekvieną dieną. 

— Iš kur tu žinai, ką aš darysiu vakare? Arba kitą dieną? 
Koks tavo reikalas! 

— Baikit! —- sušuko Džeinelena, užsikimšdama rankomis 
ausis. - Liaukitės šaukti vienas ant kito. Nejaugi mes nors 
kartą negalime ramiai pavakarieniauti? 

Kėjus žinojo, kad sesuo nepaprastai sielojasi dėl jo barnių 
su motina. 

— Atleisk, Džeinelena. Tu paruošei puikią vakarienę. Aš 
nenoriu jos sugadinti. 

- Dievai nematė tos vakarienės. Man neramu dėljūsų. Mama, 
tavo veidas raudonas kaip burokas. Ar gėrei šiandien vaistų? 

— Gėriau, dėkoju už rūpestį. Bet, žinai, aš ne vaikas. 

— Kartais tu elgiesi blogiau už vaiką, ypač kai reikia ger- 
ti vaistus, - švelniai papriekaištavo Džeinelena. - Tu pati 
mums drausdavai vaidytis prie stalo, kai buvome maži. 

Džodė pastūmė į šoną lėkštę ir užsirūkė cigaretę. 

— Jūsų tėvas draudė ginčytis prie stalo. Jis sakydavo, kad 
tai trukdo virškinti. 

Džeinelena pagyvėjo, išgirdusi motinos žodžius. Ji men- 
kai prisiminė tėvą. 

— Ar tu prisimeni, Kėjau? 

- Jis buvo labai griežtas dėl tokių dalykų, - šypsodamasis 
atsakė Kėjus. - Žinai, tu kartais man jį primeni. 

— Nejuokauji? - Jos veidas ir grakštus kaklas parausvėjo iš 
malonumo. Ją buvo lengva nudžiuginti. - Tiesa? 

— Tikra tiesa. Tavo akys kaip jo. Ar ne taip, Džode? 

- Ko gero. 

Ji mielai prieštarautų jam kas kartą netgi dėl paprasčiau- 
sių dalykų, bet jis nutarė neimti to į galvą. 

— Mes visi trys paveldėjome mėlynas Taketų akis. Prisi- 
menu, kaip pykdavau, kai žmonės mudviem su Klarku sa- 
kydavo: „Jūsų, berniukai, gražios akys. Visiškai tokios kaip 
jūsų tėčio.“ 

— Kodėl tu pykdavai? - pasidomėjo Džeinelena. 

— Nežinau. Gal kad išgirdęs tuos žodžius jausdavausi esąs 
mamytės sūnelis. Negalima berniukui sakyti, kad jo kažkas 
„Gailutis“ arba „gražutis“. 

- Jūsų tėvui tai patiko, - atkirto Džodė. - Jis jautėsi pa- 
tenkintas, kai žmonės jam pataikaudavo. Ypač moterys. 

Kaip visada atviraširdiška ir naivi Džeinelena tarstelėjo: 

- Tu, mama, tikriausiai labai didžiavaisi tokiu gražiu vyru. 

Džodė nukratė pelenus nuo cigaretės į peleninės kraštą. 

- Jūsų tėvas mokėjo būti žavus. - Jos veidas sušvelnėjo. - 
Tą dieną, kai gimė Klarkas trečiasis, jis man padovanojo šešis 
tuzinus geltonų rožių. Aš jam papriekaištavau dėl išlaidavi- 
mo, ojis atkirto, kad ne kasdien jam gimsta sūnus. 

- O tą dieną, kai gimė Kėjus? 

Džodės žvilgsnis akimirksniu prašviesėjo. 

— Tą dieną man niekas nepadovanojo nė gėlytės. 

Po įtemptos tylos Kėjus labai tyliai pasakė: 

- Gal tėvas žinojo, kad jos tau nepatiks ir tu jas išmesi. 

Džeinelena tuoj pat įsiterpė: 

— Mama paaiškino, kodėl išmetė tavo gėles. Ji nuo jų čiau- 
dėjo. Tikriausiai jos kėlė jai alergiją. 

- Tikriausiai. 

Kėjus nė akimirkos nepatikėjo. Savaitės pradžioje, no- 
rėdamas susitaikyti su Džode, Kėjus jai nupirko puokštę 
gėlių. Džeinelena gražiai jas sudėliojo vazoje ir pastatė ant 
tualetinio staliuko Džodės miegamajame, kol jos nebuvo 
namie. 

Kitą dieną Kėjus pamatė gėles šiukšlių konteineryje prie 
užpakalinių durų. Jį ne tiek įžeidė tai, kad Džodė išmetė gė- 
les, kiek tai, kad ji net neužsiminė apie puokštę tol, kol jis 
neparodė jai to nuvytusio įkalčio ir nepaprašė pasiaiškinti. 

Ramiai, lediniu tonu Džodė paaiškino, kad nuo gėlių ją 
puola šienligė. Ji nė žodeliu nepagyrė puokštės grožio ir nė 
kiek neapgailestavo, kad negali ja džiaugtis. Džodė nepadė- 
kojo Kėjui už dėmesį. 

Kėjui jos dėkingumo nereikia. Jis gali apsieiti ir be šiltų 
žodžių. Tačiau jį iki širdies gelmių siutino, kad motina laiko jį 
kvailiu, priimsiančiu jos pasiteisinimą už gryną pinigą. Kėjus 
nenorėjo jai suteikti malonumo parodydamas savo skausmą 
ir nusivylimą ir dabar elgėsi taip pat abejingai kaip tą rytą, 
kai įmetė puokštę atgal į šiukšlių konteinerį. 

Džodė nutraukė užtrukusią tylą. 

— Kaip naujasis darbuotojas? 

Džeinelena vos nesudaužė kavos puodelio. Jis garsiai 
tarkštelėjo į lėkštelę. 

- Jis... Viskas gerai. Manau, jis bus geras darbuotojas. 

— Aš dar nemačiau jo rekomendacijų. 

— Atsiprašau. Pamirštu parnešti į namus. Bet meistras 
sako, kad jis susitvarko su užduotimis ir sutaria su kitais 
žmonėmis. Yra kuklus. Juo nesiskundžiama. 

- Niekaip negaliu suprasti, kodėl Malis staiga išėjo iš dar- 
bo iš anksto nepranešęs. 

Džeinelena papasakojo Kėjui, kodėl išėjo Malis, bet prašė 
nesakyti Džodei. Nesunku įsivaizduoti, kokia būtų buvusi jos 
reakcija sužinojus, kad patikimas darbuotojas pasirodė esąs 
vagis; nuo to, žinoma, jai būtų pakilęs kraujospūdis. Kėjus 
pažadėjo Džeinelenai tylėti. 

Tačiau Kėjus taip pat žinojo, kad Bovis Keitas buvo ką tik 
išėjęs iš kalėjimo ir dar nespėjo įdegti Teksaso saulėje. Dar 
prieš tai, kai Džeinelena juos supažindino, Kėjus buvo matęs 
Bovį bare „Po palme“. Hepas jam papasakojo apie Keitą. 

Kėjus nebuvo nusistatęs prieš buvusius kalinius. Prieš ke- 
lerius metus jis pats praleido savaitę Italijos kalėjime. Keitas 
elgėsi draugiškai, bet nebuvo įkyrus. Jis laikėsi nuošaliai, sąži- 
ningai atlikdavo savo darbą ir nesikišdavo į vaidus. To nebuvo 
galima pasakyti apie daugelį žmonių, nesėdėjusių kalėjime. 

Užtat Džodė nelabai tikėjo, kad nusikaltęs asmuo gali pa- 
sikeisti. Ji nedovanodavo klaidų. Tikriausiai nebūtų norėjusi 
mokėti atlyginimo buvusiam kaliniui, todėl kuo mažiau ji ži- 
nos Keito biografiją, tuo geriau visiems. Malio nebėra; Džei- 
nelena surado jam pamainą, štai ir viskas, ką Džodei reikia 
žinoti. Tačiau Džodė užuodė kažką negera ir jau nebe pirmą 
kartą grįžo prie tos temos. 

Kėjus stengėsi neišsiduoti ir tikėjosi, kad Džeinelena elg- 
sis taip pat. Deja, sesuo nemokėjo meluoti. Varstoma skvar- 
baus motinos žvilgsnio ji sukiojo rankoje šaukštelį. 

— Keitas nevietinis? 

— Ne, mama. Jis yra iš Vakarų Teksaso. 

— Ką nors žinai apie jo šeimą? 

— Man atrodo, jo tėvai mirę. 

— Vedęs? 

- Viengungis. 

Traukdama dūmą, Džodė toliau įdėmiai žiūrėjo į Džeine- 
leną. Po ilgai trukusios tylos ši nervingai žvilgtelėjo į brolį. 

— Kėjus jį matė. Jis padarė jam gerą įspūdį. 

To dar betrūko! Kėjus visiškai nenorėjo patekti į kryžminę 
ugnį. Ir vis dėlto jis ryžosi padėti seseriai. 

- Jis geras vaikinas. 

— Kaip ir Santa Klausas. Tai dar nereiškia, kad jis atskiria 
naftos gręžinį nuo skylutės savo užpakalyje. 

Džeinelena krūptelėjo nuo vaizdingo motinos posakio. 

-— Bovis — ne naujokas. Jis nuo vaikystės dirba su nafta su- 
sijusius darbus. 

Įtrauktas į pokalbį, Kėjus palaikė seserį. 

— Keitas atlieka savo pareigas. Džeinelena juo patenkinta, 
kiti tarnautojai taip pat. Ko tau dar reikia? - Jis, žinoma, nu- 
mano, ko nori motina: susigrąžinti jaunystę, sveikatą ir jėgas; 
ji nori visapusiškai kontroliuoti Taketų naftos ir dujų bendro- 
vę ir širsta, kad duktė priėmė tarnautoją, nepasitarusi su ja. 
Jeigu Džeinelena būtų savarankiškai priėmusi į darbą net 
patį Džoną Rokfelerį, Džodė vis tiek būtų buvusi didžiai ne- 
patenkinta. - Jis dirba jau... kiek, Džeinelena? Dvi savaites? 

— Taip, dvi savaites. 

- Ir dirba nepriekaištingai, - pridūrė Kėjus. - Mano supra- 
timu, Džeinelena protingai pasirinko. 

Džodė užsipuolė Kėjų neslėpdama paniekos: 

-— Galima pagalvoti, labai išmanai bendrovės reikalus! 

— Aš nesu naftos gavybos ekspertas, - šaltai atrėmė Kė- 
jus. - Tik pasakiau savo nuomonę, nes su juo susipažinau. 
Keitas nenusuka žvilgsnio, atrodo, neturi ko slėpti. Aš jį ma- 
čiau baigiantis darbo dienai. Jis buvo visas suprakaitavęs ir 
išsitepęs drabužius, o tai rodo, kad jis visą dieną dirbo kai- 
trioje saulėje. 

Džodė išpūtė dūmų debesį į lubas. 

— Atrodo, tas Keitas tau davė neblogą pamoką, kas yra 
darbas. Tau irgi būtų neprošal truputį paprakaituoti ir išsi- 
tepti rankas. 

— Kėjus nesėdėjo be darbo, mama. Jis pataisė vartų užraktą. 

- Tu tai vadini darbu? Aš turiu omenyje tikrą, sunkų darbą 
iki devinto prakaito. 

— Norėjai pasakyti - darbą tavo naftos bendrovėje, - nors 
buvo tvirtai pasiryžęs valdytis, Kėjus pakėlė balsą. 

— Gal nenumirtum, ką? 

— Nenumirčiau. Tik tai ne mano daržas, o tavo. 

— Ak, štai kodėl tu niekada nenorėjai dirbti bendrovėje? 
Dėl to, kad jai vadovauju aš? Ir jokia moteris tau neįsakinės? 

Kėjus, linguodamas galvą, graudžiai nusišypsojo. 

— Ne, Džode. Aš nenorėjau dirbti bendrovėje, nes tai ma- 
nęs nedomina. 

— Kodėl? 

Džodė niekada nepasitenkindavo paprastu trumpu atsa- 
kymu. Ji visada reikalaudavo pasiteisinimų, paaiškinimų ir 
nuomonės pagrindimo, ypač jeigu ta nuomonė skyrėsi nuo 
jos. Nieko nuostabaus, kad tėvas ieškojo kitų moterų. Gyve- 
nimas su Džode buvo nuolatinė kova, kurią ji visada troško 
laimėti. Vyrai labai greitai pavargsta nuo tokios kovos. 

Stengdamasis likti ramus, Kėjus atsakė: 

- Jeigu mes kaip anksčiau ieškotume naftos, jeigu mūsų 
kaip anksčiau lauktų iššūkiai, aš dar pagalvočiau. Gališ tikrų- 
jų būtų verta dirbti bendrovėje. 

— Vadinasi, trokšti nuotykių? 

— Rutina man nepatinka. 

— Tada tau reikėjo gyventi per naftos bumą. Čia plūdo mi- 
nios tokių tipų kaip tu. Rytų Teksase knibždėte knibždėjo avan- 
tiūristų, sukčių, šarlatanų ir šliundrų. Jie gyveno viena diena. 
Neturėjo ko prarasti. Jie negalvojo apie ateitį, jiems buvo į vis- 
ką nusispjaut. Ir tai tu vadini gyvenimu? Tau gyventi - balan- 
suoti ant lyno virš bedugnės ir būti suėstam krokodilų, vos tik 
įją įkrisi? Tau, kaip ir tavo tėvui, svarbiausia - nuotykiai. 

Kėjus stipriai sukando dantis, net suskaudo žandikaulius. 

— Galvok, ką nori, Džode. - Paskui palinko į priekį ir baks- 
nodamas smiliumi į stalą, pabrėždamas kiekvieną žodį, pa- 
reiškė: - Bet aš niekada gyvenime nesiterliosiu su tais smir- 
dinčiais naftos gręžiniais. 

— Kėjau! - suvaitojo Džeinelena. 

Džodės pastumtos kėdės bildesys užgožė jos balsą. Moti- 
nos veidas pasidarė tamsiai raudonas. 

- Tie smirdintys naftos gręžiniai leido tau neblogai gyven- 
ti! Jie tave maitino, girdė ir rengė, jie pirko tau automobilius 
ir mokėjo už tavo mokslus koledže! 

Kėjus irgi atsistojo. 

— Už tai aš nuoširdžiai dėkingas. Tačiau nejaugi man reikia 
tapti naftininku norint tau padėkoti už tai, kad mane pagim- 
dei? Jeigu judu su tėvu būtumėte buvę santechnikai, nejau aš 
visą gyvenimą turėčiau kapstytis kanalizacijoje? Kodėl nie- 
kas nevertė Klarko dirbti bendrovėje, kodėl tik mane? 

— Klarkas turėjo kitų planų. 

- Iš kur tu žinai? Ar tujo kada nors apie tai klausei? O gal 
jis tik vykdė tavo planus? 

Džodė išsitiesė visu ūgiu. 

- Jo ateitis buvo suplanuota iki smulkmenų ir jis būtų vis- 
ką įvykdęs, jeigu ne ta kalė daktariūkštė, su kuria tu valkio- 
jiesi po apygardą! 

- Tai ypatingas atvejis, mama, - įsikišo Džeinelena. - Mer- 
gaitė būtų numirusi, jeigu ne Kėjus. 

Vietos laikraštis parašė apie Letę Leonard pirmame pus- 
lapyje. 

— Ačiū, Džeinelena, - pasakė Kėjus, - bet nereikia manęs 
ginti. Aš būčiau padaręs tą patį ir dėl šuns, o čia buvo mažas 
vaikas! 

Tačiau Džodei kliuvo tik viena dramos detalė. 

- Aš tave įspėjau laikytis kuo toliau nuo Laros Porter. 

— Dėl Dievo meilės, aš tai dariau ne dėl jos. Dėl mergaitės! 

— O pakvietei daktarę vakarieniauti irgi dėl mergaitės? 

Kėjaus nenustebino ir nesutrikdė tai, kad Džodė žino apie 
jų apsilankymą pas Keptąjį Bobį. Jis gūžtelėjo pečiais. 

— Aš buvau nevalgęs visą dieną. Taip sutapo, kad ji buvo 
su manim. 

Džodės akys degė pykčiu. 

— Kartoju paskutinį kartą. Būk nuo jos kuo toliau. Girtauk 
ir šlaistykis su kuo nors kitu. 

- Ačiū, kad priminei, buvau pamiršęs. - Kėjus priėjo prie 
bufeto, įsipylė viskio ir demonstratyviai susivertė stiklinaitę. 

Šnypšdama iš pasipiktinimo, Džodė apsisuko, ryžtingu 
žingsniu išėjo iš valgomojo ir patraukė laiptų, vedančių į an- 
trą aukštą, link. 

— Kodėl judu negalite taikiai sugyventi? 

Kėjus jau ketino atsikirsti seseriai. Jį sustabdė graudi jos 
veido išraiška. 

— Džodė pradėjo, ne aš. 

- Žinau, su ja nelengva. 

Kėjus pašaipiai sukikeno, išgirdęs ją taip sakančią. 

— Ačiū, kad neišplepėjai apie Bovį Keitą. Mama niekada 
nesutiktų įdarbinti buvusio kalinio, net jeigu jis - pavyzdin- 
giausias darbuotojas. 

Kėjus pakėlė antakį. 

— Pavyzdingiausias darbuotojas? Ar ne per anksti taip 
kalbėti? 

— Dabar kalbam ne apie jį, - išsisuko sesuo. - Ar tu iš ti- 
krųjų ją pakvietei? 

— Ką? Larą Malori? Viešpatie, o kas čia tokio? Nuvažiavau 
pas Bobį šonkauliukų. Ji buvo su manim, nes aš ją vežiau iš 
aerodromo į namus. Va ir viskas. Ką, ar už tai mane reikia 
pakarti? 

- Ji man skambino. 

Kėjaus susierzinimas akimirksniu dingo. 

- Ji ką?! 

- Visiškai netikėtai ji man paskambino praėjusią savai- 
tę darbo telefonu, prisistatė, buvo labai maloni ir pakvietė 
pietauti. 

Kėjus nepatikliai nusijuokė. 

— Ji pakvietė tave pietauti? 

Jis buvo apstulbęs. 

- Aš taip nustebau, kad nežinojau, ką atsakyti. 

- Ir ką atsakei? 

— Aišku, atsisakiau. 

- Kodėl? 

— Kėjau! Juk ta moteris sužlugdė Klarko politinę karjerą. 

— Džeinelena, argi ta moteris jį prievartavo, grasindama 
pistoletu? — pasišaipė jis. - Ir labai abejoju, kad ji būtų pri- 
rišusi Klarką prie lovos. Nebent norėdama pasilinksminti... 

— Kaip tu gali juokauti? - pasipiktino Džeinelena. - Kieno 
tu pusėje? 

— Mūsų. Ir tu tai žinai. - Kėjus kurį laiką žiūrėjo į tolį, žais- 
damas tuščia stiklinaite. - Vis dėlto tau reikėjo priimti jos 
kvietimą. Būtų įdomu žinoti, ką ji sugalvojo. 

— Tu manai, kad daktarė kažką sugalvojo? 

Kėjus patylėjo. Jis turi pripažinti, kad Lara Malori gerokai 
ūgtelėjo jo akyse po to, kai jis tapo jos atkaklios kovos dėl vai- 
ko gyvybės liudytoju. Iš patirties Kėjus žinojo, kad net karo 
gydytojai retai taip kovoja dėl sužeistųjų gyvybės. 

Drąsi ir ryžtinga sunkią akimirką Lara vis dėlto buvo 
pagrindinė skandalingos istorijos veikėja, sužlugdžiusi 
Klarko karjerą. Lara ne šiaip sau atsidangino į Iden Pasą. 
Ji turi kažkokį tikslą. Jai kažko reikia. Lara jam pati taip 
sakė, darydama užuominą apie vekselius, kuriuos privers 
jį apmokėti. 

Jūs nuskraidinsite mane į Montesangrę. 

Kėjus nė akimirkos nepatikėjo jos ketinimų rimtumu. 
Lara neslėpė blogos nuomonės apie tą šalį. Jos ten nenu- 
temptų net laukiniai arkliai. 

Tai kodėl ji taip pasakė? Kad jį supykdytų? Kad jį suklai- 
dintų ir jis nesuprastų jos tikrųjų ketinimų? 

- Jeigu ji skambino, vadinasi, jai iš tavęs kažko reikia, - 
tarė Kėjus. 

- Pavyzdžiui, ko? 

— Velniai žino. Gal kokio nors daiktelio atminimui iš Klar- 
ko vaikystės. Arba ko nors neapčiuopiamo, pavyzdžiui, ben- 
druomenės pripažinimo. Tu gerbiama miesto pilietė. Gal 
Lara tikisi, kad pažintis su tavimi padės jai čia pritapti, o jai 
to būtinai reikia, jei nori dirbti gydytoja. Kitą kartą, kai ji 
paskambins... 

- Jeigu paskambins. 

— Būtinai paskambins. Daktarėlė atkakli. Tad jei kvies, su- 
tik. Susitikimas su ja gali būti labai naudingas. 

— Mamą ištiks priepuolis. 

— O kamjai apie tai pasakoti. 

— Vis tiek sužinos. 

— Na ir kas? Tu juk suaugusi. Tavo sprendimai nebūtinai 
turi patikti Džodei. 

Džeinelena padėjo ranką Kėjui ant peties ir primygtinai 
paprašė: 

— Būk geras, Kėjau, susitaikyk su mama mūsų bendram 
labui. 

— Aš stengiuosi, Džeinelena, bet ji spyriojasi. 

— Tu klysti. Ji paprasčiausiai nežino, kaip tau nusileisti, 
nepamynus savo žmogiškojo orumo. Mama sena ir irzli. Ji 
vieniša, blogai jaučiasi ir, man atrodo, ją baugina mintys 
apie mirtį. 

Kėjus pritarė seseriai, bet nežinojo, kaip jai padėti. 

— Ką dar galiu padaryti, ko dar nebandžiau? Aš iš kailio 
neriuosi, kad jai įtikčiau. Net įteikiau gėlių. Matei, kuo tai 
baigėsi, - su kartėliu kalbėjo Kėjus. - Galvok ką nori, bet dau- 
giau jai nesilankstysiu ir į sėdimąją nebučiuosiu. 

— Aš neprašau, kad pataikautum. Ji ne iš tų, kurias gali- 
ma apmulkinti. Iš karto pajus tavo nenuoširdumą. Bet ir pats 
stenkis nebūti su ja ūmus. Kai mama kalbėjo apie darbą, ga- 
lėjai papasakoti, kur dirbai pastaruoju metu... 

— Aš neketinu jai girtis savo laimėjimais. Nematau jokio 
reikalo. Negana to, motina mano reikalais nesidomi. Džodei 
atrodo, kad skraidau dėl pramogos. Net jei būčiau prezidento 
lėktuvo pilotas, ji vis tiek būtų nepatenkinta. 

Kėjus pastatė tuščią stiklinaitę ant padėklo; visa jo laiky- 
sena rodė, kad jis nusivylęs. 

— Džodė nenori, kad čia likčiau. Kuo greičiau išvažiuosiu, 
tuo bus geriau. 

— Nedrįsk taip galvoti. Ir nesugalvok išvažiuoti, nepa- 
gerinęs su ja santykių. Mama taip ir neatsigavo po Klarko 

mirties. Ji mano, jog tai silpnumas, bet nepajėgia jo įveikti 
ir išlieja pyktį ant tavęs. 

— Aš visada buvau berniukas pykčiui išlieti. Ji manęs ne- 
mėgsta nuo pat pirmos mano gyvenimo dienos, kai tėvas ne- 
padovanojo jai šešių tuzinų geltonų rožių. 

- Tėvas ją įžeidė, Kėjau. Mama jį mylėjo, o jis ją įskaudino. 

— Mama jį mylėjo?! - garsiai nusikvatojo Kėjus. 

Džeinelena nustebusi ir sutrikusi žiūrėjo į brolį. 

- Labai mylėjo. Nejaugi tu nesupranti? 

Kėjus nespėjo atsakyti: kažkas paskambino į duris. 

— Na, pamatysi, viskas susitvarkys. Neabejok. - Džeinele- 
na spustelėjo jam ranką. - Eisiu atidaryti durų. 

Kėjus netikėjo jos optimizmu. Jis įsipylė dar viskio ir išgė- 
rė vienu mauku. Alkoholis nudegino burną ir gerklę, sudirgi- 
no skrandį. Išgėręs Kėjus nepajuto malonumo. 

Jam nekėlė pasitenkinimo daugelis dalykų, kurie anksčiau 
patikdavo. Kas galėtų patikėti, kad prieš tempdamasis mote- 
rį į lovą jis vis dažniau susimąsto, ar ji to verta! Kėjus liūdnai 
žvelgė į gyvenimą ir negalėjo suprasti kodėl. 

Dėl savo būsenos jis bandė kaltinti šautinę žaizdą ir pa- 
temptą kulkšnį. Tačiau koja jau beveik pagijo, o žaizda užsi- 
traukė, iš jos liko tik nedidelis patinimas ir rausvas randas. 

Kas jam darosi? 

Tikriausiai jį kankina nuobodulys. 

Kėjus turėjo labai daug laiko apmąstymams. Mintimis 
jis nuolatos grįždavo prie nelaimingo atsitikimo su Klarku 
ir visų tų aklavietėn vedančių spėlionių. Jam reikėjo įrody- 
mų, bet kartu jis bijojo jų ieškoti, mat su jais galėjo paaiškėti 
kas nors, ko jis nebūtų norėjęs žinoti. Po kiekvienu akmeniu, 
kurį pastaruoju metu jis pajudina, knibždėte knibžda gyva- 
čių. Gal kartais į kai kuriuos dalykus gyvenime geriau išvis 
nekišti nosies. 

Laimė, jis vėl daug skraidė. Letę Leonard į Tailerį nuga- 
beno, žinoma, ne tam, kad save pareklamuotų, bet nuo tada 
pasipylė telefono skambučiai. Jis jau atliko keletą pelningų 

reisų ir jo dar laukė daug kitų. Kėjus visa tai darė ne dėl uždar- 
bio, nors, aišku, pinigai visada neprošal. Iš tikrųjų jam žūtbūt 
reikėjo veiklos ir laisvės pojūčio, kurį teikdavo tik skrydis. 

Tačiau dvasios ramybės nei gimtoji valstija, nei miestas, 
nei namas, kuriame gyveno, jam neteikė. Jis troško atsidur- 
ti nepažįstamoje šalyje, kur kalbama nesuprantama kalba ir 
valgomas visiškai kitoks maistas. Troško atsidurti ten, kur 
niekada niekas nebūtų girdėjęs apie Taketus. 

Kėjus apkeliavo kone pusę pasaulio ieškodamas vietos, 
kur niekas nežinotų, kad jis yra Klarko Taketo brolis. Ir tiems 
ieškojimams nesimatė pabaigos. Nepažįstami žmonės labai 
greitai susigaudydavo. 

— Taketas? Kartais ne buvusio Teksaso valstijos senato- 
riaus giminaitis? Jaunesnysis brolis?! Kas galėtų pagalvoti! 

Klarkas buvo etalonas, su kuriuo Kėjų lygindavo visą gy- 
venimą. 

„Kėjus jau beveik tokio pat ūgio kaip Klarkas.“ 

„Kėjus bėga beveik taip greitai kaip Klarkas.“ 

„Kėjus ne toks išauklėtas kaip Klarkas.“ 

„Kėjus negavo garbės diplomo kaip Klarkas“ 

Galiausiai Kėjus pralenkė Klarką ūgiu. Paauglystėje pra- 
noko Klarką sporte. Tačiau ir suaugęs būdavo lyginamas savo 
nenaudai. Gal ir keista, bet Kėjus niekada nepavydėjo Klar- 
kui. Jis niekada nenorėjo būti panašus į brolį, bet visi aplin- 
kui Klarką laikė sektinu pavyzdžiu. Ypač Džodė. 

Vaikystėje Kėjus įsižeisdavo, kad motina akivaizdžiai la- 
biau palaiko Klarką. Ji gal ir aprišdavo Kėjui nubalnotą kelį, 
bet niekada jo nepabučiuodavo. Priešingai, netgi apibardavo 
už dūkimą. Jo mažų dovanėlių, nupieštų piešinėlių Džodė 
pernelyg nebrangino, neprisegdavo prie veidrodžio ant tua- 
letinio stalelio, tik vos metusi žvilgsnį padėdavo į šoną. 

Paauglystėje jos šaltumas jį jau skaudžiai žeidė. Įžūliai 
maištingas elgesys ir neklusnumas buvo atsakymas į Džodės 
abejingumą ir Klarko sudievinimą. Ji buvo patenkinta sė- 
kmingu Kėjaus žaidimu Iden Paso futbolo komandoje, bet tai 
veikiau buvo susiję su jos savimeile, o ne su jausmais sūnui. 

Kėjus kaip įmanydamas stengėsi parodyti Džodei, kad jo 
visiškai nejaudina jos elgesys su juo, bet širdies gilumoje sie- 
lojosi ir negalėjo suprasti, kodėl yra atstumiamas. 

Su branda atėjo supratimas, kad Džodė paprasčiausiai jam 
nejaučia motiniškos meilės. Kėjus jai nepatinka. Ir niekada 
nepatiks. Jis jau nebesuko dėl to galvos, jo tai jau nebejaudi- 
no. Jis su tuo susitaikė. Klarkas įsipainiojo į istoriją su ištekė- 
jusia moterimi, bet už „pasileidimą“ buvo baramas tik Kėjus. 

Prieš kelerius metus, padaręs išvadą, kad stengtis pelnyti 
motinos palankumą, juolab meilę, - bergždžias reikalas, jis 
nusprendė: visiems būsią geriau, jeigu jis apskritai dingsiąs iš 
horizonto; kita vertus, klajoti skatino didžiulis vidinis noras. 

Dabar jam priekaištaujama ir už tai. 

Kėjų kankino nerimas ir nuobodulys, bet brolio mirties 
paslaptis nematomais siūlais jį rišo prie gimtųjų namų. Būtų 
gera vėl išvykti ieškoti vietų, kur galėtų ištirpti minioje, bet 
vos tik apie tai pagalvodavo, jam prieš akis iškildavo maldau- 
jamas sesers veidas, ir jis pasijusdavo kaltas. 

Jos nerimas buvo visiškai pagrįstas. Senėjimas ir jį lydin- 
ti sklerozė itin baugina tokio tvirto charakterio moteris kaip 
Džodė. Kėjus negalėtų be sąžinės graužaties užkrauti Džeine- 
lenai ant pečių rūpinimosi motina. Jis pritarė sesers nuogąs- 
tavimui, kad užmaršumas ir minčių painiava rodo rimtesnę 
ligą, ne tik senatvinį nukriošimą. Jeigu Džodė netikėtai su- 
sirgs, jis sau nedovanos, kad yra už tūkstančių kilometrų nuo 
čia ir negali atvykti. Nors Džodė jo nelaiko idealiu sūnumi, 
ji vis tiek jo motina. Jis neturi teisės išvažiuoti iš Iden Paso. 

— Kur tu, Kėjau? 

Paskendęs savo mintyse, jis ne iš karto atsisuko, išgirdęs 
nedrąsų sesers balsą. 

— Pas tave kai kas atėjo. - Džeinelena žiūrėjo į jį keistu 
klausiamu žvilgsniu. 

— Kas atėjo? Ko reikia? 

- Moteris. 


Vienuoliktas skyrius 


Las pasirąžė: ištiesė nugarą, nutirpusias rankas bei kojas 
ir kelioms sekundėms sustingo tokia poza. Pamažu atsipa- 
laidavo, pirštų galiukais pasitrynė akis, paskui vėl užsidėjo 
skaitymo akinius. 
nias, kitos laidos nebežiūrėjo, mat ji nežadėjo nieko įdomaus. 
Skaitymas irgi nebeviliojo po tų Virdžinijos įvykių, kuriuose 
ji pati dalyvavo. Nė vienas romanas siužeto vingiais, įtampa 
ir sukrėtimais negalėjo prilygti jos gyvenimui per pastaruo- 
sius pėnkerius metus. Sunku pajusti simpatiją veikėjai, ku- 
rios nelaimės niekingos, palyginti su jos pačios bėdomis. 
Neturėdama pramogų, Lara nutarė pavartyti pacientų li- 
gos istorijas. Ją visada traukė medicininės vingrybės. 
Bendrakursiai skundėsi, kad mokslai sudėtingi, o Larai 
mokymasis buvo poilsis. Ji brangino kiekvieną studijų minu- 
tę, džiaugėsi gausia biblioteka, gilinosi į sudėtingus ligų atve- 
jus ir jautėsi it nepasotinama smaližė saldumynų krautuvėje. 
Kitaip nei jos tėvai, niekas iš profesorių ar bendrakursių 
jai nepriekaištavo dėl žinių troškimo, niekas neatkalbinėjo, 
kad medicina - netinkama profesija gerai išauklėtai mergi- 
nai, galinčiai sau leisti pasirinkti patrauklesnę sritį. 
Lara baigė Džonso Hopkinso universitetą trečia savo gru- 
pėje pagal pažangumą, tobulinosi internatūroje ir gavo teisę 
pasirinkti, kurioje ligoninėje atliks rezidentūrą. Jai glostė 


Dugnas + 161 


savimeilę santūrus kolegų susižavėjimas, bet didžiausią ma- 
lonumą teikė žmonių gydymas. Paprastas paciento ačiū jai 
buvo brangesnis už bendradarbių pagyras. 

Deja, dabar tos džiugios akimirkos pasidarė retos. Štai ko- 
dėl Lara mėgo vartyti senas pacientų ligos istorijas ir peržiū- 
rėti gydymo eigą nuo diagnozės iki pasveikimo. 

Jos dėmesį atitraukė artėjančio automobilio burzgimas. Ji 
tikėjosi, kad automobilis pravažiuos pro šalį, bet, savo nuos- 
tabai, išgirdo, kad jis įsuko į jos kiemą, apvažiavo namą ir su- 
stojo prie užpakalinių durų. Lara padėjo į šoną ligos istorijas 
ir greitai nuėjo per kambarį pasižiūrėti. Ją apėmė nerimą ke- 
liantis pažįstamas jausmas. Kaip ir tą naktį, kai ant jos slenks- 
čio pasirodė Kėjus Taketas su kraujuojančia šautine žaizda. 

Viskas buvo taip panašu, kad atidariusi duris ji beveik ne- 
nustebo, pamačiusi jį ant laiptų. Tik šį kartą Kėjus atvyko ne 
vienas. 

Lara smalsiai pažvelgė į merginą, paskui perkėlė žvilgsnį 
į Kėjų. 

— Aš dirbu nustatytomis valandomis, pone Taketai. Lai- 
kas būtų įsiminti. Tai nesunku. O gal šiaip atėjote manęs ap- 
lankyti? 

— Ar galim užeiti? 

Kėjus nenorėjo kivirčytis. Jo antakiai buvo suraukti, lūpos 
suspaustos. Jeigu jis būtų atėjęs vienas, Lara tikriausiai būtų 
užtrenkusi jam prieš nosį duris. Ji ir ketino tai padaryti, bet 
pažvelgusi merginai į veidą pamatė ašarų pėdsakus. Merginos 
akys ir nosis buvo paraudusios, drėgnos, skruostai išmušti 
rausvomis dėmėmis. Iš pabalusių krumplių buvo matyti, kaip 
stipriai ji rankose gniaužia šlapią popierinę nosinaitę. 

Nors akivaizdžiai nelaiminga, mergina atrodė visiškai 
sveika, žydinti, tvirtai sudėta aštuoniolikmetė aukšta krūti- 
ne ir storomis šlaunimis. Ją būtų buvę galima pavadinti gra- 
žia, jeigu ne verksmingas veidas. Tamsūs, lygūs plaukai krito 
ant pečių. Rudų, sielvarto kupinų akių žvilgsnis ir akivaizdus 
sumišimas sustabdė Larą. 

Ji rankos mostu pakvietė į vidų. 

— Kuo galiu padėti? 

Mergina tylėjo. Kėjus ją pristatė: 

— Tai Helena Beri, daktare Malori. Jai reikia gydytojos pa- 
galbos. 

- Tu sergi? - kreipėsi Lara į merginą. 

Helena skersa akim žvilgtelėjo į Kėjų. 

— Nevisiškai taip. 

- Galėsiu padėti tik tuo atveju, jeigu man viską papasa- 
kosi. Jeigu tau reikia bendros medicininės apžiūros, aš tave 
priimsiu iš ryto pačią pirmą. 

— Ne! - paprieštaravo mergina. - Aš noriu pasakyti... Aš 
nenoriu, kad mane kas nors pamatytų... Aš negaliu... 

— Tu turi apžiūrėti Heleną. 

Lara atsisuko į Kėjų, kalbantį už merginą. 

— Kodėl apžiūrėti? Jeigu ji sveika... 

- Jai būtina ginekologinė apžiūra. 

Lara nustebusi ir nieko nesuprasdama pažvelgė į Kėjų, 
laukdama tolesnio paaiškinimo. Jis tylėjo, iš jo veido nieko ne- 
buvo galima suprasti. Mergina nervingai kramtė apatinę lūpą. 

— Helena, - švelniai paklausė Lara, - tave išprievartavo? 

— Ne, - toji įnirtingai papurtė galvą. - Nieko panašaus. 

Lara patikėjo ir su palengvėjimu atsiduso. 

— Aš ten palauksiu. - Kėjus staigiai apsisuko ir nuėjo kori- 
doriumi į tamsų priimamąjį. 

Jam išėjus stojo tyla. Prabėgo kelios sekundės, kol Lara 
prašneko. Ji nusišypsojo Helenai Beri drąsinama šypsena. 

— Prašom čia. 

Mergina nusekė paskui ją į kabinetą; Lara jai parodė į ope- 
racinį stalą. 

— Ar man nusirengti? 

— Ne. Ginekologiškai neapžiūrėsiu, kol nepasikalbėsime. 
Be to, aš niekada netikrinu be seselės pagalbos. 

Lara taip elgėsi tiek savo, tiek pacientės labui. Su medikais 
mėgstančioje bylinėtis visuomenėje gydytojai kaip įmanydami 

laikėsi atsargumo taisyklių. Dėl skandalingos praeities Lara 
buvo dar pažeidžiamesnė. 

Merginos akys vėl prisipildė ašarų. 

— Bet jūs turite mane apžiūrėti. Aš turiu žinoti... Aš turiu 
žinoti, kad nuspręsčiau, ką daryti. 

Sutrikusi mergina draskė į gabalėlius šlapią popierinę no- 
sinaitę. Lara paėmė merginą už rankos, kad sustabdytų jos 
nervingus judesius. 

— Helena, - jos balsas skambėjo švelniai, bet valdingai. Iš 
pradžių ji turi nuraminti ligonę. - Prieš pradėdama apžiūrą, 
aš turiu apie tave šį bei tą sužinoti. 

Lara paėmė kortelę, plunksnakotį ir užsirašė Helenos var- 
dą bei pavardę. Tai padaryti buvo galima ir vėliau, bet kor- 
telės pildymas leido merginai susiimti. Helena gyveno prie- 
miestyje. Jai sukako aštuoniolika, gegužę ji baigė mokyklą. 
Jos tėvas - telefonų bendrovės darbuotojas, motina - namų 
šeimininkė. Ji turėjo dvi jaunesnes seseris ir brolį. Šeimoje 
niekas nesirgo rimtomis ligomis. 

— O dabar pasakyk, - kreipėsi į ją Lara, padėdama į šoną 
kortelę, - kodėl tave pas mane atvežė ponas Taketas? 

- Aš jo paprašiau. Aš nežinojau, ką daryti. - Jos veidas 
susiraukė, ji vėl ėmė kramtyti apatinę lūpą. Ašaros tekėjo jos 
putliais skruostais. 

Lara suprato žinanti merginos bėdą ir tuojau priėjo prie 
reikalo. 

— Tu manai, kad esi nėščia? 

— Viešpatie! Aš tokia kvaila! - taip kalbėdama, Helena 
klestelėjo ant operacinio stalo, prisitraukė kelius prie krūti- 
nės ir ėmė raudoti dar garsiau. 

Lara greitai priėjo ir vėl paėmė ją už rankos. 

—- Helena, nusiramink. Mes dar nieko nežinome. Gal tu 
verki visiškai be reikalo. Gal pavojus netikras. 

Jos balsas skambėjo švelniai ir raminamai, bet ji vos ne- 
griežė dantimis. Kilo neapsakomas noras turėti užtaisytą 
dvivamzdį ir suvarpyti juo Kėjui Taketui kiaušius. Verstis 

į lovą visokias namų šeimininkes kaip Darsė Vinston yra vie- 
na, o suvedžioti moksleivę - visai kas kita. 

Lara paglostė Helenai plaukų sruogas. 

— Kada paskutinį kartą tau buvo mėnesinės? 

— Prieš šešias savaites. 

- Vadinasi, praleidai tik vieną kartą? Tai dar nereiškia, kad 
esi nėščia. 

Helena smarkiai papurtė galvą. 

— Reiškia! Man niekada nevėluoja. 

Galbūt, pagalvojo Lara. Bet mėnesinės gali užsilaikyti dėl 
daugybės priežasčių, o nėštumas tik viena iš jų. Tačiau ji jau ži- 
nojo, kad ligoniai patys mėgsta nusistatyti diagnozę. Ji nega- 
lėjo visiškai atmesti Helenos prielaidos. 

- Tu turėjai lytinių santykių? 

— Taip. 

— Be apsaugos priemonių? 

Helena kaltai palinksėjo galvą. 

Larai buvo apmaudu, kad paaugliai numoja ranka į prezer- 
vatyvus - pačią paprasčiausią, pigiausią ir patikimiausią prie- 
monę, apsaugančią nuo nepageidaujamo nėštumo ir lytiškai 
plintančių ligų. Tokiame miestelyje kaip Iden Pasas atviras 
pokalbis apie šias priemones tikriausiai būtų sukėlęs konser- 
vatyviai nusiteikusių tėvų ir religinių grupių pasipriešinimą. 
Tačiau tai gyvybės ir mirties klausimas įtikinti paauglius, 
kuo jie rizikuoja, būdami lytiškai aktyvūs ir nesisaugodami. 

- Ar jauti kokius nors pokyčius krūtyse? 

— Galbūt. Bet nieko ypatingo. Bet aš jau pasidariau nėštu- 
mo testą namie. 

- Ir kokie rezultatai? Teigiami? 

- Jokių abejonių. 

— Tie testai gana patikimi, bet visada išlieka klaidos tikimy- 
bė. Nueik į tualetą. Dabar padarysiu pirminį šlapimo tyrimą. 

— Gerai. Bet aš tikrai nėščia. 

— Ar tai tavo pirmas nėštumas? 

— Taip. Kai jis sužinos, mane užmuš. 

Helena nuėjo į šalia esantį tualetą. Pagalvojus apie tai, kad 
Kėjus ramiausiai sėdi priimamajame, Larai užvirė kraujas; ji 
norėjo nueiti ir išrėžti savo nuomonę apie jį. Tačiau nespėjo — 
Helena pasirodė greičiau. 

— Aš padėjau indelį ant bakelio. 

— Puiku. O dabar gulkis ant stalo ir pasistenk atsipalaiduoti. 

Po kelių minučių pasitvirtino patys blogiausi Helenos 
būgštavimai. 

— Taip ir maniau, - suaimanavo ji, kai Lara pasakė, kad 
nėštumo požymiai akivaizdūs. Helena vėl pravirko. Lara ją 
apkabino ir laikė glėbyje tol, kol rauda virto kūkčiojimu. 

pa Nenoriu tau duoti raminamųjų, kol negausiu galutinių 
rezultatų. Ar nori ko nors atsigerti? 

— Kolos, jeigu galima. 

Lara ją trumpam paliko, kol nuėjo atnešti gėrimo. Kai ji 
grįžo, Helena tyliai ašarojo, jau aprimusi. Ji godžiai išgėrė ke- 
lis gurkšnius. 

— Helena, kokia tikimybė, kad kūdikio tėvas tave ves? 

— Jokios, - sušnabždėjo ji. - Kūdikis jam visiškai nerei- 
kalingas. 

Pykčio banga pakilo Larai iki gerklės. 

- Suprantama. O kaip tavo tėvai? Ar jie tave palaikys? 

— Jie mane myli. - Helenos akyse vėl pasirodė ašaros. — 
Tėvai neišvarys manęs iš namų. Bet tėtis yra mūsų bažnyčios 
seniūnas. Mama... Ką čia kalbėti, jie tiesiog numirs iš gėdos. 

— O tu nori pagimdyti tą kūdikį? 

— Nežinau. 

- Galėsi jį atiduoti įvaikinti. 

Mergina liūdnai palingavo galvą. 

- Nemanau, kad jis leistų taip padaryti. Be to, jeigu pagim- 
dysiu, žinau, kad atiduoti negalėsiu. 

- Ar svarstei apie abortą? 

— Tikriausiai tai vienintelė išeitis, - Helena sukūkčiojo ir 
prispaudė prie nosies popierinę nosinaitę. - Tik... tik supran- 
tat, aš jį myliu. Aš nenoriu žudyti jo vaiko. 

— Tu neturi nuspręsti dabar, - švelniai pasakė Lara, glosty- 
dama merginai ranką. 

— O jeigu nuspręsiu darytis abortą, ar jūs man padėsite, 
kad niekas nesužinotų? 

- Atleisk, Helena, bet ne. Aš nenutraukinėju nėštumų. 

— Kodėl? 

Kai matei mirštantį savo vaiką, nutraukti gyvybę kitam 
neužtektų jėgų, nebent reikėtų gelbėti motinai gyvybę. 

— Tokia mano taisyklė, - paaiškino ji merginai. - Bet jeigu 
tu iš tikrųjų esi nėščia ir nuspręsi darytis abortą, aš viskuo 
pasirūpinsiu. 

Helena linktelėjo, bet Lara abejojo, ar ji tikrai suvokia. 
Atrodė kiek apdujusi. Lara patapšnojo merginai per ranką ir 
pasakė turinti trumpam išeiti. 

— Gulėk ramiai ir baik gerti kolą. 

Lara išėjo į vestibiulį ir sukaupė visas jėgas prieš būsimąjį 
pokalbį. Priimamajame ji spragtelėjo jungiklį, ir patalpą už- 
liejo šalta, ryški dirbtinė šviesa. Kėjus pusiaugulom drybso- 
jo ant kėdžių. Markstydamasis nuo netikėtai plykstelėjusios 
ryškios šviesos, jis lėtai atsistojo. 

— Kodėljūs atvežėt merginą pas mane? - piktai paklausė ji. 

- Tu sakei, kad tau reikia ligonių. 

- Labai dėkoju už rūpestį, - kandžiai pasakė ji, - bet aš 
nenorėčiau kištis į dar vieną jūsų romanėlį. 

Kėjus sukryžiavo rankas ant krūtinės. 

— Sprendžiant iš tavo tono, Helena neapsiriko. Ji nėščia? 

— Pagal visus požymius - taip. 

Kėjus nuleido galvą ir tyliai nusikeikė. 

— Kaip suprantu, jums tai nemaloni naujiena. 

Kėjus staigiai pakėlė galvą. 

— Tiesa, daktare. Visiškai. 

— Turėtumėt apie tai pagalvoti iš anksto, prieš guldamas į 
lovą su nepatyrusiom merginom kaip Helena. Kodėl nenau- 
dojote apsisaugojimo priemonių? Juk toks patyręs donžu- 
anas visada jų nešiojasi. O gal jūsų vyriškasis „aš“ draudžia 
naudoti tokį daiktą? 

- Pala... 

- Klarkas man pasakojo apie jūsų gašlius polinkius. Ma- 
niau, kad jis perdeda, bet, pasirodo, buvo teisus. Gal šiame 
mieste veikia Kėjaus Taketo moterų klubas? Norint į jį įstoti, 
tereikia pergulėti su tamsta! - Lara degino jį piktu žvilgsniu. — 
Gal pakeiskit pavadinimą į „Kėjaus Taketo mergaitės“? - įgėlė 
Lara. - Kas jums darosi? Senstate? Ar ėmėte abejoti savo vy- 
riškumu? Bandote sulaikyti blėstančią jaunystę versdamas į 
lovą moksleives? 

— Koks tavo reikalas? - paklausė Kėjus ir prisimerkęs pri- 
dūrė: - Pavydi? 

Lara mintyse keiktelėjo save, kad nusileido iki Kėjaus ly- 
gio. Leido jam atsikirsti tuo pačiu. Dalykiniu balsu ji pasakė: 

— Helena rimtai galvoja apie abortą. Sutinku ją prižiūrėti, 
kol ji tvirtai apsispręs. Aš ja rūpinsiuos, jeigu ji lankysis čia 
viena, be jūsų. 

— Ji čia apskritai daugiau nebepasirodys. Mes tik norėjom 
sužinoti, taip ar ne. - Kėjus įkišo ranką į užpakalinę nutrintų 
džinsų kišenę ir išsitraukė piniginę. - Kiek aš tau skolingas? 

- Jūs man nieko neskolingas, bet aš noriu kai ko paprašyti 
mainais. 

— Ko? Leisk, atspėsiu... Gal nemokamo skrydžio į Tim- 
buktu? 

Kaip Lara ir tikėjosi, Kėjus nepamiršo jų paskutinio pokal- 
bio, bet praleido jo kandų klausimą negirdomis. 

- Aš noriu, kad jūs man pažadėtumėte... 

— Aš nieko nežadu moterims. Nejaugi Klarkas to neminė- 
jo, kai pasakojo apie mano seksualinį gyvenimą? 

Ji stengėsi nepakelti balso. 

- Aš prašau nebenešti čia savo purvo. Jau antrą kartą jūs 
ateinate pas mane su savo nešvariais reikalais. Prašau manęs 
daugiau į tai nepainioti. Nenoriu turėti nieko bendro su jūsų 
jaunatviškomis šėlionėmis. 

— Ar tai viskas? 

— Taip, viskas. 

Kėjus priėjo prie jos visiškai arti, taip arti, kad jų drabužiai 
lietėsi. Ji jautė jo kūno šilumą, jo kvėpavimą sau ant veido. 
Bet jis buvo įsiutęs. Dar akimirka, ir ji būtų pasitraukusi at- 
gal, jeigu ne tvirtas užsispyrimas. 

— Keista, daktare, - prašneko jis beveik pašnibždomis. — 
O aš maniau, kad tos jauntaviškos šėlionės tau labai patinka. 

Lara narsiai atlaikė jo mėlynų akių žvilgsnį, paskui atsi- 
traukė kelis žingsnius atgal ir nusisuko. 

— Bandžiau nuraminti Heleną, kaip tik galėjau, - pasakė ji 
per petį. - Jeigu dar turite nors lašą padorumo, būkite šian- 
dien jai švelnesnis. Nekaltinkite jos. Nepriekaištaukite. Jūs 
turite būti su ja kantrus ir supratingas, kol ji sprendžia, ką 
daryti. 

— Dėkoju už patarimą, aš kaip tik švelnumo įsikūnijimas. 

Lara metė į jį piktą žvilgsnį, apsisuko ir išėjo iš priimamo- 
jo. Prieš įeidama į apžiūros kabinetą, ji pabeldė į duris. Hele- 
na gulėjo aukštielninka ant minkšto stalo ir žiūrėjo į lubas, 
apkaltas garsui nelaidžiomis plokštėmis. Larai palengvėjo 
pamačius, kad ji nebeverkia. 

Daktarė prisivertė nusišypsoti, vildamasi, kad jos šypsena 
neatrodo pernelyg nenatūrali. 

— Kaip jautiesi? 

— Geriau. 

— Puiku. Kėjus tavęs laukia. 

Ji padėjo Helenai nulipti nuo stalo ir jos išėjo į koridorių. 
Taketas jų laukė prie užpakalinių durų, lyg pasiruošęs grei- 
tai ir nepastebimai sprukti. Pasakyti, kad jo moralė prilygsta 
valkataujančio katino moralei, tolygu įžeisti visus valkatau- 
jančius katinus. Kaip gaila, kad šio žmogaus būdas neatitinka 
jo išvaizdos. 

Pro prasegtą marškinių apykaklę buvo galima matyti 
tik dalį plačios krūtinės, kurią tada Lara matė apnuogintą. 
Džinsai glaudžiai aptempė jo siaurus klubus ir grakščias ko- 
jas. Klarkas retai vilkėdavo kasdieniais drabužiais, o džinsų 
niekada nemūvėjo. Lara nebuvo mačiusi nei jo, nei Rendalo 

su kaubojiškais batais. Kėjaus batai akivaizdžiai buvo regėję 
šilto ir šalto. 

Kėjaus Taketo moterys, - pagalvojo Lara su kartėliu. 

Ar reikia stebėtis, kad toks simpatiškas vyras turi pasi- 
sekimą tarp moterų? Per keletą savaičių spėjo pergulėti su 
Darse Vinston ir aštuoniolikmete Helena. O kiek dar tokių? 
Tačiau nuotykis su Darse vieni niekai, palyginti su tuo, kas 
nutiko pasismaginus su šia gerokai jaunesne ir gyvenimo ne- 
pažįstančia mergina. Lara kažkodėl jautėsi juo nusivylusi. 

Vis dėlto, pamatęs Heleną, jis išskėtė rankas, ir mergina 
puolė jam į glėbį. Keletą akimirkų Kėjus stipriai spaudė ją 
prie savęs ir pasilenkęs tyliai šnabždėjo jai į ausį, bet Lara 
nesuprato ką. Tarp kūkčiojimų Helena linkčiojo prispaudusi 
galvą jam prie krūtinės. 

Paleidęs ją iš glėbio, Kėjus pasakė: 

— Palauk manęs automobilyje, mieloji. Tuoj važiuosim. 

Išeidama Helena tarstelėjo Larai ačiū. Kėjus tylėjo, kol 
Helena įlipo į automobilį, ir tik paskui pasakė: 

— Aš pasirūpinsiu, kad ją prižiūrėtų patyręs gydytojas, bet 
ne tu. 

Lara pasigailėjo, kad praranda pacientę; kita vertus, tai 
kaina, kurią ji moka už tai, kad jį išbarė. Šį kartą susilaikė 
nepasakydama nė žodžio, dėl kurio vėliau tektų gailėtis, tik 
linktelėjo. Ji norėjo tuoj pat viską pamiršti. 

Tačiau Kėjus jai sudavė atsisveikinimo smūgį. 

- Čia važiuodamas kai ką išgirdau per radiją. Gal tau bus 
įdomu. Letė Leonard mirė. 


—-— 


Kėjus ne vienintelis išgirdo apie mergaitės mirtį. Džodė su- 
žinojo taip pat. 

Iden Pasas buvo pusiaukelėje tarp Teksaso valstijos Dala- 
so ir Luizianos Šrivporto. Tokia geografinė padėtis leido Iden 
Paso gyventojams žiūrėti daugybę televizijos programų. Ka- 
belinė televizija sudarė galimybę žiūrėti trijų pagrindinių 

televizijos kanalų, taip pat CNN ir kitų svarbiausių stočių 
programas. 

Džodė visada žiūrėdavo laidas iš Tailerio. Ji asmeniškai 
pažinojo stočių savininkus ir buvo pažįstama su laidų dikto- 
riais. Žiūrėti laidas iš Tailerio - kaip susitikti su senais bičiu- 
liais savo namuose. 

Tą vakarą Džodė jautėsi labai pavargusi. Barnis su Kėjumi 
atėmė jai paskutines jėgas. Kivirčas ir pokalbis apie Klarką 
jaunesnįjį išsekino Džodę ir morališkai, ir fiziškai. Nors jau 
praėjo daugiau kaip dvidešimt metų nuo vyro mirties, min- 
tys apie jį visada ją suerzindavo ir prislėgdavo. 

Kai supykusi išėjo iš valgomojo, Džodė užlipo į savo kam- 
barį ir įsijungė televizorių. Dešimtą valandą, kai buvo skaito- 
mos žinios, jai jau visiškai merkėsi akys. Ji drybsojo lovoje, 
atsirėmusi į pagalves, bet pranešimas apie Letę Leonard ją 
pažadino iš snaudulio. 

Išsibudinusi Džodė nuotolinio valdymo pulteliu padidino 
garsą. Pranešimas buvo trumpas, kartu buvo rodoma Letė, 
su ilgaausiu šunimi sėdinti prie kalėdinės eglutės tarp dau- 
gybės dar neišvyniotų dovanų. 

Diktorius liūdnu veidu priminė žiūrovams neseniai Iden 
Pase įvykusį tragišką atsitikimą ir sudėtingą operaciją, deja, tik 
trumpam išsaugojusią Letei gyvybę. Mergaitė staiga mirė nuo 
plaučių embolijos, netikėtos ir ją gydžiusiems medikams, ir tė- 
vams, patikėjusiems, kad mergaitė visiškai pasveiks. Pasakoji- 
mas apie ją užėmė ne daugiau kaip 20 sekundžių eterio laiko. 

Džodė pritildė garsą, nusimetė antklodę ir atsikėlė iš lo- 
vos. Ji užsirūkė cigaretę ir ėmė vaikščioti pirmyn atgal po 
kambarį, giliai įtraukdama ir lėtai išpūsdama dūmus. 

Pranešime nebuvo paminėta nei daktarė Lara Malori, nei 
Kėjus. Tikriausiai ir vieno, ir kito dalyvavimas šiuose įvy- 
kiuose liks nepastebėtas. Pačiai Džodei tas faktas buvo kaip 
akmenukas, įkritęs į batą. Jis nedavė jai ramybės. 

Velniai rautų, ji juk liepė Kėjui laikytis nuo tos moters kuo 
toliau. Sūnus ne tik nepaklausė motinos, bet dar ir padėjo 

daktarei gelbėti mirštantį vaiką. Džodė negali leisti, kad Lara 
Porter taptų vietos didvyre. 

Tačiau ar ji liks didvyrė dabar, kai vaikas mirė? Ir apskri- 
tai - kas ta embolija? Kas ją sukelia? Ar galima jos išvengti? 
Džodė neturėjo supratimo, bet tiksliai žinojo, kad yra pasi- 
ruošusi iš kailio išsinerti aiškindamasi, ar čia nėra Laros Ma- 
lori kaltės. 

Džodė vis dar kūrė savo strategiją, bet į kambarį įėjo Džei- 
nelena jai palinkėti labos nakties. Motina neatsakė į dukters 
apkabinimą. Ją erzindavo švelnių, net pačių nuoširdžiausių, 
jausmų reiškimas; jos nuomone, tai beprasmis laiko gaišimas. 

Kvaila, kad ji negali atsikratyti kai kurių prisiminimų, pa- 
vyzdžiui, apie šešis tuzinus geltonų rožių, kurias jai padova- 
nojo Klarkas jaunesnysis, pasaulį išvydus Klarkui trečiajam. 
Prisiminimas turėtų nuvysti ir virsti dulkėmis kaip geltonų 
rožių žiedlapiai. Kodėl ji negali pamiršti tų gėlių? Kas jose 
slypi, kad ji nuolatos jas prisimena? 

— Labanakt, mama. Pabandyk užmigti. Nesugalvok keltis 
ir rūkyti vidurnaktį. Tau kenkia. 

Kai tik Džeinelena uždarė duris, Džodė užsitraukė kitą 
cigaretę. Su cigarete rankoje lengviau rikiuodavosi mintys. 
Būna, kad ji be miego praguli valandų valandas, tamsoje rū- 
kydama. Džeinelena to nežinojo, todėl nekankino nereika- 
lingais priekaištais. 

Džeinelena. Kas jai darosi pastaruoju metu? Ji išsiblaškiu- 
si, dažnai užsižiūri į tolį susimąsčiusiu, kvailu veidu. Kartais 
susijaudina dėl visiško menkniekio. Mažmožiai, į kuriuos 
anksčiau nebūtų kreipusi jokio dėmesio, dabar ją išmuša iš 
pusiausvyros. Ji visiškai nebepanaši į save. Tikriausiai koks 
nors hormonų sutrikimas. 

Tačiau Džodė negalėjo kvaršinti galvos dėl dukters, ją be 
paliovos kankino mintys apie Kėjų. Jis nepakenčiamas nuo 
tada, kai išvydo šį pasaulį, kai ji dvidešimt šešias valandas ne- 
galėjo pagimdyti. Dvidešimt šešios košmariškų kančių valan- 
dos vienumoje, nes niekur negalėjo rasti Klarko jaunesniojo. 

Kėjus išvydo pasaulį tą pačią minutę, kai jo tėvas, kvepė- 
damas svetimais kvepalais, atvažiavo į ligoninę. Tada ir pra- 
sidėjo jos vargai su Kėjumi. Dar neįkvėpęs oro, naujagimis 
jau ėmė ją erzinti, ir vargšelis iš karto tai pajuto. Abipusis 
priešiškumas dar labiau sustiprėjo Kėjaus vaikystės metais, 
kai jis negalėjo susilaikyti nekrėtęs išdaigų ir nemalonumų. 

Džodė norėjo, kad jis augtų kaip tiksli Klarko trečiojo ko- 
pija, bet broliai buvo visiškai nepanašūs. Klarkas visu savo 
elgesiu troško įtikti Džodei. Jis iš visų jėgų stengėsi užsitar- 
nauti jos pagyrų. Jis būdavo nepaguodžiamas, jeigu Džodė 
pareikšdavo savo nepasitenkinimą. 

Kiek Klarkas bandė įsiteikti motinai, tiek Kėjus stengėsi ją 
išvesti iš kantrybės. Visus Džodės reikalavimus ir lūkesčius 
Kėjus būtinai išpildydavo atvirkščiai. Kėjus būdavo laimin- 
gas, kai Džodė būdavo nepatenkinta; jam tai teikė džiaugs- 
mo. Daug kartų ji savęs klausė, ar jis nesitrenkė automobiliu 
į medį tyčia, kad sužlugdytų jos svajones apie futbolininko 
profesionalo karjerą. Jis buvo toks užsispyręs, kad rodyda- 
mas nepaklusnumą jos valiai galėjo rizikuoti net savo gyvybe. 

Širdies gilumoje ji didžiavosi jo dabartine sėkme, bet ne- 
pajėgė garsiai prisipažinti, nes tai būtų reiškę, jog sūnus daug 
pasiekė gyvenime be jos pagalbos. 

Viena priežasčių, kodėl Kėjus taip mylėjo savo darbą, buvo 
ta, kad galėjo būti toli nuo namų. Ir nors Kėjus su Džeinele- 
na tai neigė, Džodė žinojo: duktė jį pakvietė grįžti į namus, 
kad jis būtų šalia motinai mirštant. Jai tai kėlė nuoširdų pa- 
sibjaurėjimą. Jeigu ji jam anksčiau nerūpėjo, tai ir dabar ne- 
rūpės. Jis niekada jos nemylėjo ir niekada nepamils. Ir nėra 
ko čia burnos aušinti. Kam apsimetinėti, kad jie vienas kitam 
puoselėja kokius nors jausmus? Kėjus su Džeinelena mano, 
kad motina tuoj tuoj pakratys kojas. Džodė tai skaito jų aky- 
se. Palaukite, aš jums padarysiu staigmeną! 

Džodė sukikeno tamsoje ir tuojau pat užsikosėjo nuo ta- 
bako dūmų. Įdomu, kaip jiems patiks jos ilgaamžiškumas? 
Ji visą gyvenimą mokėjo stulbinti žmones. Su Džode Taket 

reikia būti atsargiam. Jeigu kas nors netiki, tegu paklausia 
Eerguso Vinstono. 

Džodė vėl nusijuokė ir šį kartą užsikosėjo skausmingai; tai 
jai priminė, kad dėl ilgaamžiškumo sprendžia ne ji: 

Nuliūdusi ji ėmė keikti likimą. Džodė nenorėjo mirti. Ji dar 
turi daug reikalų, o svarbiausia - privalo išgyvendinti iš Iden 
Paso tą kalę Porter. Klarkas tikriausiai kuoktelėjo arba jam už- 
temo protas, kai jis iš pradžių jai nupirko, o paskui užrašė tes- 
tamentu daktaro Patono verslą. Ką jis sau galvojo, po šimts? 

Kėjus ir Džeinelena net nenumano, koks pavojingas visai 
jų šeimai ir visam, kas jiems brangu, Laros Malori buvimas 
Iden Pase. 

Džodė dar nebuvo išsiaiškinusi, kas privertė daktarę persi- 
kelti į Iden Pasą. Ir vis dėlto ji gerai žinojo, kaip ir tai, kad saulė 
kyla rytuose, jog ta moteris čia atvažiavo ne vien tik dėl Klarko 
palikimo. Vadinasi, jai reikia dar kažko, kitaip ji paprasčiau- 
siai būtų pelningai pardavusi daktaro Patono verslą ir niekada 
nesibrautų į Taketų valdas. Ji čia atvyko ne šiaip sau. Džodė 
bijojo aiškintis, bet tai padaryti reikia kuo greičiau, kol ji pati 
arba kuris nors šeimos narių nepateko į Laros Porter spąstus. 

Ji, Džodė Taket, savo jėgomis ištrūko iš skurdo ir ištekė- 
jo už turtingiausio apygardos žmogaus. Ne veltui ji daugelį 
metų vadovavo nepriklausomai naftos bendrovei, ne veltui 
tapo asmenybe, kurios bijoma ir kuri gerbiama; tokių aukš- 
tumų nepasieksi gulėdamas prieš saulę ir bandydamas at- 
spėti kitų žmonių ketinimus. Džodė visada pirmoji ko nors 
imdavosi, kol kiti dar nebūdavo spėję susigaudyti. Gyvatė 
barškuolė puola nelaukdama, kol jai prispaus uodegą. 

Džodė dar ilgai nemiegojo, rūkė ir kūrė įvairius planus. 
Kai surūkė iki filtro paskutinę cigaretę, ji jau žinojo, nuo ko 
pradėti. 


— 


Darsė atidarė automobilio langus. Vėjas išdraikė jai šukuo- 
seną, bet ir išsklaidė tabako dūmus, įsismelkusius bare. Šis 

tvaikas būtų galėjęs sukelti Fergusui įtarimą. Senelių na- 
muose, kur gyvena jos motina, griežtai draudžiama rūkyti. 
Lankymasis toje prabangioje įstaigoje buvo geras pretekstas 
vakarinėms Darsės išvykoms. Pastaruoju metu ji vakarais iš- 
siruošdavo kur kas dažniau nei anksčiau, norėdama atgauti 
savigarbos jausmą. Ponas Kėjus Taketas gerokai pasistengė, 
kad sumenkintų jos savivertės pojūtį. 

Mintis, jog yra nebereikalinga, graužė ją kaip piktas kir- 
minas. Štai kodėl pastaruoju laiku jos niekas nedžiugina. 
Ji negalės susirasti jokio kito vyro, kol neatkeršys Kėjui už 
įžeidimą. 

Darsė netgi neturi galimybės parodyti, kokia ji jam abe- 
jinga. Keista, bet Kėjus nesilanko nė vienoje populiarioje už- 
eigoje. Mieste kalbama, kad jis daug skraido užsakomaisiais 
reisais iš Dalaso į Litl Roką ir netgi į pietus iki paties Korpus 
Krisčio. Betgi negali jis skraidyti kiauras paras? Ką jis veikia 
tarp skrydžių? Kur leidžia laisvalaikį? 

Gal su kita moterimi? Jos ausų tokios apkalbos dar nepa- 
siekė, bet argi tokiame miestelyje ką nors nuslėpsi? Jo vardas 
nesiejamas su jokia vietos gražuole, išskyrus... 

Darsė pašoko kaip nuo smūgio. 

— Negali būti! - ištarė ji garsiai. 

Kėjus Taketas ir Lara Malori? Juos kartu minėjo skraidi- 
nus mergaitę į Tailerį, bet čia nebuvo nieko įtartino. 

Be to, daktarė išgarsėjo kaip žinoma širdžių ėdikė. Ji tu- 
rėjo romaną su meilužiu tiesiog savo vyro panosėje. Netgi 
Darsė turi daugiau sąžinės ir sveiko proto neįsivelti į tokią 
avantiūrą. 

Tiesa, kai kurie vyrai mėgsta moteris, pasiruošusias rizi- 
kuoti, ir tai suteikia nuotykiui ypatingo skonio ir jaudulio. 
Džeimsas Bondas apdovanodavo dėmesiu anaiptol ne vie- 
nuolynų skaistuoles. 

Darsė suspaudė vairą iš visų jėgų. Jeigu Kėjus užmezgė 
slaptą romanėlį su buvusia brolio meiluže, ji jau pasistengs, 
kad ši žinia pasiektų kiekvieno Rytų Teksaso gyventojo ausis. 

Ji pasirūpins, kad Taketas taptų visuotiniu pajuokos objektu. 
Tik pagalvokite, pakėlė brolio numestą nuograužą! Na ir na! 
Tokio idioto neverta gailėtis. 

Tačiau ganduose turi būti nors trupinėlis tiesos, kitaip pa- 
juokos objektu taps ji pati. Kaip įsitikinti, kad jis miega su 
Lara Malori? Darsė jos nė nepažįsta. Lara Malori tuojau pat 
įtars ką nors negera, jeigu Darsė ims jai piršti savo draugystę. 
Lara Malori nekvaila moteris. 

Kaip užmegzti artimesnį ryšį su daktarėle, nesukėlus jai 
įtarimo? Reikėtų gerai pagalvoti, bet Darsė neabejojo, kad ką 
nors sugalvos. 

Ji atrakino duris savo raktu ir, nedegdama šviesos, ant 
pirštų galų įėjo į namą, kad nepažadintų Ferguso ir antrame 
aukšte miegančios Heveros. Ji nenorėjo teisintis vyrui dėl vė- 
lyvo grįžimo. Darsė nemėgo jam meluoti ir kiek galėdama to 
vengė. 

Eidama pro svetainę, ji pamatė, kad vyras arba duktė pa- 
miršo išjungti televizorių. Darsė užėjo į kambarį, o kai ėjo 
pro odinę sofą, nuo jos pašoko dvi išsigandusios būtybės. Iš 
nuostabos šaukdamos, jos puolė ieškoti išmėtytų drabužių. 

Darsė uždegė šviesą, vienu žvilgsniu įvertino padėtį ir, 
nors viskas buvo aišku, rūsčiai paklausė: 

- Kas čia, po velnių, darosi? 


Dvyliktas skyrius 


D iisosios baptistų bažnyčios pastorius atidavė Viešpačiui 
Letės vėlę ir tarė paskutinį žodį prie mažo balto karsto. Širdį 
verianti Marionos Leonard dejonė aidu atsiliepė virš kapinių, 
keldama ją girdintiems šiurpą. Džekas Leonardas tylėjo, bet 
ašaros tekėjo jo išblyškusiu, sulysusiu veidų; jis jėga atitraukė 
žmoną nuo dukters karsto. Tas kraupus vaizdas buvo ne sve- 
timoms akims. Žmonės ėmė skirstytis. 

Lara stovėjo miniai už nugarų, stengdamasi likti kuo ma- 
žiau pastebima. Ji pasisuko norėdama eiti, bet ją apakino 
ryškus fotoaparato blyksnis. Lara instinktyviai pakėlė ranką, 
saugodamasi šviesos. Blykstelėjo antrą, trečią kartą. 

— Ponia Porter, ką manote apie tai, kad Leonardai jums 
iškėlė bylą dėl nusikalstamo aplaidumo? 

- Prašau?! - Kažkas prikišo jai prie burnos mikrofoną. Ji 
pastūmė jį į šoną. - Ką jūs kalbat? Beje, aš daktarė Malori. 

Violetinės dėmės pagaliau dingo jai iš akių, ir ji priešais 
save pamatė minią reporterių, užstojančių jai kelią. 

Lara pasuko į kitą pusę. Minia puolė paskui ją. Televizijos 
reporteriai ir operatoriai, nutaikę į ją mikrofonus bei kame- 
ras, bėgo greta. Laikraštininkus lydėjo paprasti fotografai su 
nepakenčiamomis blykstėmis. Prieš penkerius metus Lara ne- 
blogai išstudijavo žiniasklaidos atstovų naudojamą aparatūrą. 

Ką čia veikia žurnalistai? Ko jiems iš jos reikia? Atrodė, 
kad kartojasi anų dienų košmaras. 

— Prašom praleisti. 

Atsisukusi atgal, ji pamatė, kad kiti Letės Leonard laidotu- 
vių dalyviai susibūrė grupelėmis ir prislopintais, sujaudinu- 
siais balsais aptarinėja tai, kas vyksta. Nors ne Lara surengė 
šį spektaklį, ji nenorom tapo pagrindine jo veikėja. 

— Ponia Porter? 

— Kartoju: mano pavardė Malori, - laikėsi savo Lara. — 
Daktarė Malori. 

- Bet jūs buvote velionio JAV pasiuntinio Rendalo Porte- 
rio žmona? 

Lara nuskubėjo per tvarkingai nupjautą pievutę gatvės 
link, kur už katafalko ir balto limuzino rikiavosi automobiliai. 

— Ar jūs ta pati Lara Porter, velionio senatoriaus Taketo 
meilužė? 

— Prašom pasitraukti. - Pagaliau Lara priėjo prie savo au- 
tomobilio ir rausėsi rankinėje, ieškodama raktų. - Duokit 
man ramybę. 

— Kodėl jūs atvažiavote į Iden Pasą, ponia Porter? 

— Ar tiesa, kad senatorius Taketas jus čia atsivežė prieš 
savo mirtį? 

— Arjudu vis dar buvote meilužiai? 

— Ką žinote apie tą nelaimingą atsitikimą? Ar tiesa, kad 
senatorius ne nuskendo, o nusižudė? 

— Ar Letė Leonard mirė dėl jūsų aplaidumo? 

Tūkstančius kartų ji girdėjo panašius klausimus ir tapo 
jiems atspari. Jie atšokdavo nuo jos kaip kulkos nuo šarvų. 
Tačiau paskutinis klausimas ją privertė suakmenėti. 

— Kaip? Ką jūs pasakėte? - paklausė Lara, žiūrėdama tie- 
siai į akis jaunai reporterei. - Malonėkite pakartoti. 

— Ar dėljūsų aplaidumo ištiko embolija, tapusi Letės Leo- 
nard mirties priežastimi? 

— Nel 

— Taip. Aš dariau viską, kas buvo įmanoma, kad išsaugo- 
čiau jai ranką ir gyvybę. 

— Matyt, Leonardams taip neatrodo, nes jie iškėlė jums 
bylą dėl nusikalstamo aplaidumo. 

Jeigu Lara seniai nebūtų išmokusi neparodyti, ką jaučia 
atakuojama įkyrių klausimų ir žodinių antpuolių, po šio būtų 
susvyravusi. Ji kuo ramiausiai žiūrėjo į reporterę, nors viduje 
virte virė. Jos veidas tarsi suakmenėjo, ir tardama žodžius 
Lara sunkiai judino lūpas. 

— Aš ėmiausi pačių ryžtingiausių priemonių, kad išgelbė- 
čiau Letei Leonard gyvybę. Jos tėvai tai puikiai žino. Manęs 
niekas neinformavo, kad iškelta baudžiamoji byla. Tai viskas, 
ką galiu pasakyti. 

Jos atsakymas skalikų gaujos netenkino. Ir kai ji važiavo, 
reporteriai, kaip ir anksčiau, buvo nukreipę į gydytoją savo 
kameras, kaišiojo pro langą mikrofoną, šaukdami labai ne- 
malonius klausimus. Ji įsikibo į vairą sukaitusiais delnais ir 
žiūrėjo tiesiai prieš save, nekreipdama dėmesio į smalsius 
minios žvilgsnius. 

Rytas buvo šiltas ir truputį tvankus, bet Lara karščio ne- 
jautė, kol reporteriai savo klausimais jos negrąžino į siau- 
bingą praeitį. Dabar suknelė lipo prie kūno, smilkiniuose 
tvinksėjo, o širdis daužėsi, grasindama iššokti iš krūtinės. Ją 
pykino. 

Kas galėjo sukelti tokį spaudos dėmesį? Į Iden Pasą ji at- 
važiavo nepastebimai ir gyveno čia gana ramiai daugiau kaip 
metus. Pasaulyje kildavo naujų skandalų ir atsirasdavo naujų 
sensacijų; nusikaltimo vietoje būdavo sučiumpami nauji, dar 
daugiau negu ji prasikaltę nusidėjėliai. Laros Porter ir sena- 
toriaus Taketo istorija jau labai seniai dūlėjo palaidota senų 
naujienų kapinėse. 

Tačiau tik iki šio ryto. Iš mirusiųjų ją prikėlė Letės Leo- 
nard mirtis. Prieš publiką vėl stojo liūdnai išgarsėjusi Lara 
Porter. 

Vis dėlto, kad ir koks skaudus Letės Leonard atvejis, jo 
kol kas nenušvietė nei šalies, nei valstijos žiniasklaida, apie jį 
rašė tik vietos žurnalistai. Žinoma, Letės ligos istorijoje buvo 

įrašyta Laros Malori pavardė, bet tik labai gerą atmintį turin- 
tis žurnalistas galėjo susieti Iden Paso daktarę Lara Malori 
su senatoriaus Klarko Taketo meiluže Lara Porter. Tam reikia 
būti ypač įžvalgiam. 

Laimė, paskutiniuose pranešimuose apie operaciją ir Letės 
būklės pagerėjimą Lara nebebuvo minima. Kuo mažiau vie- 
šumo, tuo geriau. Lara troško, kad jos pavardė išvis daugiau 
niekada nebebūtų skelbiama. Tačiau dabar ji būtinai nuskam- 
bės - kartu su nuosprendžiu nusikalstamas aplaidumas. 

Per visą istoriją su Klarku, per Montesangrės įvykius La- 
ros profesine kompetencija niekada nebuvo suabejota. Paty- 
rusios gydytojos reputacija nenukentėjo net tada, kai buvo 
puolama jos moralė. Ji labai brangino tai, kas liko iš gero La- 
ros Malori vardo. 

Dabar, jeigu tik Leonardai užsimins, kad ketina bylinėtis, 
į visą jos profesinę veiklą bus žiūrima tarsi pro mikroskopą, 
ji bus išnarstyta po kaulelį, vėl bus paviešintas jos asmeninis 
gyvenimas. Aišku, jokių kaltę įrodančių faktų jie neras, bet 
darbas bus padarytas. Pats tikrinimo procesas privers visą 
žiniasklaidą prikurti skambių antraščių. Paprastiems žmo- 
nėms „įtariamasis“ yra tas pat, kas „kaltas“. 

Vėl jos pavardė bus maišoma su purvais. Jos ir be to mer- 
dinčiai klinikai, vieninteliam jai likusiam svarbiam dalykui, 
bus suduotas mirtinas smūgis, po kurio ji jau nebepajėgs at- 
sitiesti. 

Be abejonės, kažkas žiniasklaidai pranešė, kad Letei Leo- 
nard pirmąją pagalbą suteikusi daktarė Malori yra ne kas kita 
kaip garsioji šliundra Lara Porter. 

Kaip ji ir bijojo, prie jos namų jau rikiavosi televizijos ka- 
nalų ir laikraščių redakcijų automobiliai ir autobusiukai, apie 
tai bylojo užrašai ant jų. Vos tik ji įvažiavo į kiemą, ją apipuolė 
būrys reporterių. Lara prasibrovė pro juos ir įsmuko į namą 
pro užpakalines duris, kurias jau laikė atidariusi Nensė. 

— Kas čia vyksta? - baisėjosi Nensė, užtrenkdama paskui 
Larą duris. 

— Sako, Leonardai duoda mane į teismą dėl nusikalstamo 
aplaidumo. 

— Ar jie proto neteko?! 

- Tam tikra prasme. Iš skausmo. 

— Tie tipai, dar labai švelniai tariant, - Nensė parodė į re- 
porterius už lango, - sulėkė čia prieš valandą ir pradėjo dau- 
žyti į duris. Aš nežinojau, ką ir galvoti. Nuo tada ir telefonas 
skamba kaip išprotėjęs. 

Iš tikrųjų telefonas plyšojo be perstojo. 

— Nekelkite ragelio, Nense. 

— Ką man daryti, daktare Malori? 

- Paskambinkite šerifui Baksteriui ir paprašykite, kad 
lieptų reporteriams pasitraukti nuo namo. 

- Arjis gali tai padaryti? 

- Jis jiems paaiškins, kad tai mano nuosavybė. Jie gali bū- 
riuotis gatvėje, o tai tikriausiai ir padarys. Keletą dienų bū- 
sime apgultos. Gal jums reikėtų pasiimti savaitę atostogų... 

— Najau ne. Aš nepaliksiu jūsų vienos tiems šakalams su- 
draskyti. 

Lara nusivilko švarką, ir Nensė pastebėjo, kad pamušalas 
patamsėjęs nuo prakaito. 

— Niekada nemačiau jūsų prakaituojančios, - tarstelėjo 
Nensė, paimdama švarką. - Jau maniau, kad išvis neturite 
prakaito liaukų. 

- Tai nuo nervų. Reporteriai tikrąja prasme užpuolė mane 
kapinėse. 

— Maitvanagiai. 

— Apsispręskit, Nense, šakalai ar maitvanagiai. - Buvo 
gera suvokti, kad humoro jausmas nedingęs. 

- Tas pats. Ir vieni, ir kiti minta dvėseliena. Čia reikėtų 
Klemo su medžiokliniu šautuvu. Jis juos kaipmat išvaikytų. 

- Ačiū už pasiūlymą, bet atsisakysiu. Nepageidaujamo dė- 
mesio man jau per akis, - liūdnai pajuokavo Lara. - Nespėjau 
įsitvirtinti kaip daktarė Malori, mažo miestelio terapeutė, ir 
štai aš vėl Lara Porter, ištekėjusi Klarko Taketo meilužė. 

Nensės veide pasirodė užuojauta. 

— Labai apmaudu, kad taip atsitiko. 

— Dėkui. Draugų parama man dabar kaip niekad reikalin- 
ga, - atsiduso Lara. - Aš juk nesislėpiau, tik nutylėjau savo 
gyvenamąją vietą vengdama štai tokių nemalonumų. Kažkas 
tyčia išjudino vapsvų lizdą. Netikiu, kad čia apsieita be sve- 
timų rankų. 

— Pavardė - Taketai. O žaidimas vadinasi išdavystė. 

Lara staigiai žvilgtelėjo į medicinos seserį. 

— Turite omenyje Kėjų? 

Nensė papurtė galvą. 

— Anaiptol. Manau, tai senės darbas. Jūs bandote čia įsi- 
kurti. Pamažu, palengva, taikiai, o jai tai labai nepatinka. Ji 
išgirdo apie mergaitės mirtį, sužinojo, kad jūs suteikėte pir- 
mąją pagalbą, ir pasinaudojo proga, kad sukeltų triukšmą. 

- Ji galėjo tai padaryti, kai tik atvažiavau į miestelį. 

— Tačiau tada visi būtų sužinoję, kad jus čia įtaisė Klarkas. 
O tai reikštų, kad jis jus vis dar mylėjo. Džodė nenorėjo, kad 
jums būtų paprasta. O dabar Klarkas bus niekuo dėtas. 

Ko gero, Nensė teisi. 

- Vargu, ar kas nors šiandien pas mus apsilankys, bet aš 
būsiu savo kabinete. 

Lara nuleido užuolaidą, kad nematytų, kuo reporteriai 
pavertė pievutę prieš namą. Atsisėdusi prie stalo, ji ėmė 
sklaidyti telefonų knygą. Jautėsi labai pasikeitusi po tų įvy- 
kių Virdžinijoje, Klarko Taketo namuose. Dabar ji vyresnė, 
tvirtesnė ir be kovos nepasiduos. Ji prisitraukė telefoną ir 
surinko numerį. 


- Panele Džeinelena! 

- Viešpatie, Bovi! Ką jūs čia veikiate? 

Panelė Taket sėdėjo prie virtuvės stalo ir žiūrėjo į telefo- 
ną, ji ką tik buvo padėjusi ragelį. Bovis įkišo galvą pro duris. 
Džeinelena rankos mostu pakvietė jį užeiti. 

- Atrodo, kas kartą jus išgąsdinu, neleidžiu pabūti su savo 
mintimis. - Bovis sumišusiu veidu įėjo į kambarį. - Tarnaitė 
sakė, kad jūs virtuvėje. Jeigu atėjau ne laiku... 

— Ne, nesijaudinkite. Tik nustebau jus čia pamačiusi. 

- Iš pradžių aš užsukau į kontorą, paskui į sandėlį. Man 
pasakė, kad šiandien jūs anksti išėjote. 

— Mama nekaip jautėsi, kai rytą ėjau į darbą, man buvo 
neramu. - Kaip visada, matydama Bovį, Džeinelena vos su- 
rezgė sakinį. Ji parodė į kėdę prie virtuvės stalo, priešais 
save. - Sėskitės. Kaip tik ketinau gerti arbatos. Ar išgersite 
su manim? 

— Arbatos? - Bovis dvejodamas pažvelgė į verdantį ant vi- 
ryklės virdulį. - Karštos? Lauke siaubingas karštis. 

- Žinau, bet aš... aš mėgstu arbatą, - prisipažino Džeine- 
lena ir, tarsi teisindamasi, gūžtelėjo pečiais. - Arbata ramina. 

— Tikiu. 

— Gal ko nors kito? Limonado? Kolos? Alaus? Kėjus laiko 
alų šaldytuve. 

— Ne, dėkoju. Be to, aš negaliu sėsti. Aš purvinas. 

Džeinelenai Bovis atrodė puikiai. Ji nematė jo nešvarių 
džinsų ir marškinių, kol jis neatkreipė jos dėmesio. Jo batai 
buvo aplipę purvu, už diržo užkištos odinės darbo pirštinės 
žemėtos, o skrybėlė dulkėta. 

— Nekvailiokit, - tarė Džeinelena. - Mama per vasaros 
atostogas versdavo brolius dirbti. Jie pareidavo suprakaita- 
vę, smirdintys. Nesakau, kad jūs smirdite, - skubiai pridūrė 
ji. - Tik bandau paaiškinti, kad virtuvė visada būdavo skirta 
darbo žmonėms... jiems pailsėti, atsipalaiduoti. - Pajutusi, 
jog tauškia niekus, ji nutilo. - Jūs tikriausiai atėjote pasikal- 
bėti. Prašom sėstis. 

Padvejojęs Bovis atsargiai atsisėdo ant paties kėdės kraštelio. 

- Tikrai nenorite atsigerti? - pakartojo Džeinelena. 

- Jeigu yra limonado... - Keitas atsikrenkštė. - Jūs buvote 
už tūkstančio kilometrų nuo čia, kai atėjau, - pasakė, nugė- 
ręs didelį gurkšnį. 

— Turėjau labai nemalonų telefoninį pokalbį. - Džeinele- 
na nutilo, svarstydama, ar verta su juo apie tai kalbėti. Bo- 
vis laukiamai į ją žiūrėjo; gal palengvėtų išsipasakojus kam 
nors, kas su tuo nesusijęs ir yra nešališkas. - Ar girdėjote apie 
mažą mergaitę iš Iden Paso, kuriai vos nenutrūko ranka? 

— Girdėjau, kad ji mirė. 

- Šiandien ją palaidojo. Kokia tragedija. - Džeinelena nu- 
tilo. - Pirmoji jai suteikė pagalbą ir nuvežė į Tailerį gydytoja... 

— Malori. 

- Taip. Ji ką tik skambino. Žinote, ji kadaise buvo... mano 
vyresniojo brolio... 

- Žinau. 

Džeinelena apdovanojo Bovį dėkinga šypsena. 

— Vadinasi, įsivaizduojate, kaip mums nemalonu, kad ji 
apsigyveno Iden Pase. 

— Kodėl? 

Klausimas nuskambėjo taip netikėtai, kad Džeinelena ap- 
stulbo. 

— Todėl, kad ji mums primena praeitį. 

- Aišku. 

Matyt, jos argumentas jam pasirodė netvirtas, ir Džeine- 
lena nutarė paaiškinti: | 

— Lara Porter sužlugdė Klarko politinę karjerą. 

Bovis palenkė galvą į šoną ir pasikasė kaklą, tarsi apgalvo- 
damas jos žodžius. 

- Ji nepanaši į imtynininkę. Sunku patikėti, kad Porter jį 
priveikė, išrengė ir nusitempė į lovą, ar ne taip? 

Džeinelenai irgi buvo atėjusi į galvą tokia mintis, bet ji 
niekam to nesakė. Jeigu būtų prasižiojusi, Džodė būtų užri- 
kusi taip, kad stogas kilnotųsi. 

Džeinelena nutarė į tai daugiau nebesigilinti. 

- Žurnalistai iš kažkur sužinojo, kad Lara Porter gyvena 
Iden Pase ir prisistato esanti daktarė Malori. Šįryt jie užsi- 
puolė daktarę Letės Leonard laidotuvėse, ir ji turėjo kreiptis į 
šerifą Baksterį, kad jis išvaikytų minią nuo jos namų. 

Bovis pasipiktino: 

- Jie išdrįso drumsti mažos mergaitės laidotuves... 

- Tikrai. Tai labai šlykštu. - Akimirką Džeinelena susimąs- 
tė apie tai, kad triukšmas dėl brolio ir Laros Porter ryšių nety- 
la iki šiol. - Kalbama, kad Leonardai ketina ją paduoti į teismą 
dėl profesinio aplaidumo, - pasakė Džeinelena, paskui nutilo 
ir giliai įkvėpė. - Ji mano, kad dėl to kalta mano motina. 

— O kaip jūs manote? 

— Netikiu. 

- Jūsų atsakymas netvirtas. 

Jos pirštai iš pradžių palietė veidą, paskui ėmė ieškoti pa- 
laidinukės sagų. Tačiau sagų nebuvo, ir tada Džeinelena ėmė 
nervingai glamžyti audinį, paskui padėjo ranką ant stalo gre- 
ta nepaliesto puodelio arbatos. 

— Aš nežinau, kalta ji ar ne, - pagaliau prisipažino Džeine- 
lena. - Daktarė Malori paskambino, norėdama pasikalbėti su 
mama. Meideila jai pasakė, kad mama ilsisi. Malori reikalavo 
leisti jai pasikalbėti su kuo nors iš šeimos narių. - Džeinelena 
stumdė ant stalo druskinę ir pipirinę. - Gaila, kad Kėjaus nėra 
namuose. Jis moka spręsti konfliktus. Jis sugebėtų jai atsakyti. 

— O kąjūs atsakėte? 

— Kad mūsų šeima niekuo dėta dėl jos nemalonumų. 

— Manote, jai to užteko? - suabejojo Bovis. 

- Ji pasakė nemananti, kad aš tokia piktavalė, bet iš ma- 
mos ir brolio galėtų visko tikėtis. - Džeinelena vos girdimai 
pridūrė: - Nesinori manyti, kad jie tokie žiaurūs. - Džeine- 
lena kurį laiką žiūrėjo į tolį, paskui prisiminė svečią. - At- 
leiskite, Bovi, kad gaišinu jus su šeimos reikalais. Tai apie ką 
norėjote pasikalbėti? 

Bovis gūžtelėjo pečiais. 

- Galir neverta apie tai kalbėti. Keletą dienų svarsčiau, ar 
verta jus trukdyti dėl tokių dalykų. - Keitas pastūmė į šoną 
ant stalo gulinčią savo skrybėlę ir palinko į priekį. - Ar jūs 
kada nors pastebėjote ką nors keista dėl septintojo gręžinio? 

— Ne, o kas? 

- Galir nieko, bet vis dėlto nusprendžiau nusimesti akme- 
nį nuo širdies. Matote, iš jo negaunam dujų tiek, kiek reikėtų. 
Bent taip aš manau. Jo išdirbis mažesnis negu kitų tokių pat 
gręžinių. 

- Visi gręžiniai skirtingi. 

— Taip, panele, žinau. Kiekvienas gręžinys turi savo cha- 
rakterį ir jis nuolatos keičiasi. Kiekvienas turi savo keisteny- 
bių irjas ne iš karto pastebėsi. Visai kaip moterys. Kiekvieną 
reikia skirtingai paglostyti. 

Džeinelena staigiai nuleido galvą ir nepamatė, kad Bovis 
padarė tą patį. Jai nuraudo skruostai, bet čia juk kalbama 
apie darbą, tad ji paklausė: 

— Koks jo vidutinis produktyvumas? 

Dujos buvo matuojamos šimtais tūkstančių kubinių metrų. 

— Du šimtai penkiasdešimt per dieną. Mano supratimu, jis 
turi būti didesnis. 

— Mes nurašome keturis penkis procentus nuostolių, Bovi. 
Kartais net iki dešimt. Matyt, kažkur yra nedidelis nuotėkis 
ir dujos išgaruoja į orą. 

Sukandęs lūpą Bovis pamąstė, paskui atkakliai papurtė 
galvą. 

— Aš manau, nuostoliai didesni už planuojamus. Stebėjau 
tą gręžinį beveik mėnesį ir paskaičiavau, kad iš jo turi būti 
gaunama kur kas daugiau dujų, ypač atsižvelgiant į naftos 
kiekį, kurį mes iš jo išsiurbiame. Iš tikrųjų jo produktyvumas 
yra visų mažiausias. 

- Jūs taip kruopščiai ištyrėte. 

- Laisvu nuo darbo laiku. 

Džeineleną užplūdo pasididžiavimas. Bovis įrodo esąs ge- 
ras darbuotojas, atliekantis daugiau, nei jam priklauso pagal 
pareigas. Ji neapsiriko, priimdama jį į darbą. 

Nors panelė Taket vertino Bovio pastangas, manė, kad jo 
nerimas nepagrįstas. 

- Nežinau, ką jums pasakyti, Bovi. Septinto gręžinio pro- 
duktyvumas atitinka mūsų apskaičiavimus. 

— Apie tai pranešiau meistrui, bet jis numojo ranka, esą 
iš to gręžinio visada būdavo išgaunama mažai dujų. Tik aš 
niekaip negaliu suprasti, kodėl. Žinote, kartais mintis įlenda 
į galvą ir neduoda ramybės. 

— Suprantu. - Džeinelena spoksojo į puodelį. Ilgokai paty- 
lėjusi, prašneko: - Na kas man darosi? Užuot galvojusi apie 
darbą, vėl prisiminiau mergaitę. Jos tėvas turi cheminę va- 
lyklą, į kurią mes duodame valyti savo drabužius. Jis geras, 
draugiškas žmogus. Įsivaizduoju, kaip jie su žmona dabar 
jaučiasi, mes juk patyrėme tokį pat skausmą, kai paskendo 
Klarkas. Aš tada maniau, kad mama neišlaikys, ir bus dvejos 
laidotuvės. 

— Aš neturiu vaikų, bet nenorėčiau patirti, ką reiškia už- 
kasti vaiką į žemę. 

Džeinelena įdėmiai pasižiūrėjo į Bovį. Jis neturi vaikų, o ar 
buvo kada nors vedęs? Ji norėjo jam užduoti daug asmeninių 
klausimų, bet nesiryžo. Pavyzdžiui, kaip jis išmoko perprasti 
žmones. Jis sugeba atskirti melą ir mato žmones kiaurai. 

Pasikliaudama jo nuojauta, Džeinelena paklausė: 

— Kaip manote, Bovi, ar daktarė Malori iš tikrųjų padarė 
klaidą, kainavusią mergaitei gyvybę? 

— Aš tik žinau, kad nėra vaistų net nuo slogos ir pagirių... 

Džeinelena nusišypsojo. 

— Kartą mačiau Larą Malori, bet ji man pasirodė tokia... 
dalykiška. 

Kitaip nei aš, liūdnai pagalvojo Džeinelena. Pamačiusi 
Larą Malori, ji daugiau nebesistebėjo, kodėl Klarkas pastatė 
ant kortos viską, kad užkariautų tokią moterį. Ji atrodė ne 
tik graži. Jos akyse švietė supratingumas, ji darė išsilavinu- 
sios ir kompetentingos moters įspūdį. 

Džeinelena negalėjo prisiversti nekęsti Laros Malori. Ji 
žinojo: prieštaringi jausmai nekankintų, jeigu daktarė būtų 
tuščiagalvė, paviršutiniška kvailutė. Iš tikrųjų buvo priešingai. 

— Netikiu, kad ta moteris, kurią mačiau, būtų padariu- 
si klaidą. - Šie žodžiai išsprūdo netikėtai netgi jai pačiai, ji 

pasijuto išduodanti savo šeimą. - Aš žinau, kad turėčiau jos 
neapkęsti, bet... 

— Kas jums taip sako? 

— Mama. 

— Arjūs visada elgiatės taip, kaip sako mama? Ar niekada 
neturite savo nuomonės? 

— Labai retai. - Džeinelena pagalvojo, kad toks prisipažini- 
mas parodė Boviui, kokia ji mamos dukrelė. Tikriausiai dabar 
jis nustos ją gerbęs ir kaip asmenybę, ir kaip viršininkę. 

Tačiau Laros Malori skambutis nedavė Džeinelenai ramy- 
bės. Ji negalėjo nuslėpti savo nerimo. Ji pasirėmė alkūnėmis 
galvą ant stalo. 

— Viešpatie, ir kodėl ji susidėjo su Klarku! Jis būtų padaręs 
puikią politinę karjerą, kaip norėjo mama. Gal netgi būtų li- 
kęs gyvas. Mama būtų buvusi laiminga, o aš... 

Džeinelena vos nepasakė, kad tada jai nebūtų reikėję ši- 
tiek stengtis dėl taikos šeimoje. Nepakeliamai sunku vienai 
rūpintis kiekvieno laime ir gerove. Ne tik sunku, bet ir išvis 
neįmanoma. 

Nuo to vakaro, kai ta mergaitė atėjo į jų namus pasikalbėti 
su Kėjumi, jis pasidarė dar ūmesnis ir irzlesnis. Su Džode ne- 
besipyko, bet tik todėl, kad kaip įmanydami vengė vienas kito. 
Į paprasčiausius klausimus Kėjus atsakinėdavo trumpai ir pik- 
tai: „taip“ arba „ne“. Vienas Dievas težino, ko prikimšta jo gal- 
va; Džeinelena bijojo spėlioti. Jis vaikščiojo po kambarius su- 
sikūprinęs, piktu ir karingu veidu. Kėjus negalėjo būti namie ir 
dažnai netikėtai dingdavo, o paskui taip pat netikėtai grįždavo. 

O štai dabar dar vieną nerimo šaltinį jai sukūrė Lara Ma- 
lori. Džeinelena nepajuto, kad jai skruostu nuriedėjo ašara. 

- Kas atsitiko? 

Ji pamatė, kad Bovis sujudėjo, bet nesitikėjo, kad jis ją pa- 
lies. Kai sugrubę pirštų galai palytėjo Džeinelenai skruostą, ji 
pakėlė galvą ir pažvelgė į jį prasižiojusi iš nuostabos. 

Prie jos retai kas prisiliesdavo, o jai taip trūko švelnumo, 
todėl Džeinelena apkabino Boviui ranką savąja. 


Bovis sustingo vietoje. Jis nejudėjo - tik akys. Jos žvelgė 
tai Džeinelenai į akis, tai - į savo ranką, jos glaudžiamą sau 
prie skruosto, tai vėl jai į akis. Džeinelena irgi nejudėjo, bet 
viduje visa drebėjo. Ji pajuto sunkumą ir skausmą strėnose. 
Krūtys sustangrėjo ir maloniai dilgčiojo; jai norėjosi prie jų 
prispausti rankas, kad nuslopintų jaudulį. 

Džeinelena negalėjo pasakyti, kiek ilgai jie žiūrėjo vienas į 
kitą. Ji buvo apkerėta jo gerų, liūdnų akių žvilgsnio ir jo pirš- 
tų, šlapių nuo jos ašarų, prisilietimo. 

Jeigu Bovis nebūtų išgirdęs automobilio variklio gaude- 
sio, netikėtai įėjęs Kėjus būtų pamatęs kambaryje tokį neby- 
lų paveikslą. 

Džeinelena greitai atsistojo ir atsisuko veidu į brolį. 

— Kėjau, tu? Labas! - jos balsas skambėjo neįprastai gar- 
siai ir skardžiai. - Ką tu čia veiki? 

- Iš ryto čia dar buvo mano namai... 

Kėjus įdėmiai pažvelgė į seserį ir į Bovį, kuris, kaip ir ti- 
kėjosi Džeinelena, mokėjo geriau už ją slėpti savo jausmus. 
Jos veidas degte degė, raudonis išpylė kaklą, ant jo smarkiai 
pulsavo gyslelė. 

Kėjus išėmė iš šaldytuvo alaus skardinę. 

— Sveikas, Bovi. Nori alaus? 

— Ne, ačiū. 

- Aš jam siūliau, bet jis labiau panoro limonado. 

— Trumpam užėjau pas panelę Džeineleną pasakyti... 

- Jis mano, kad septinto gręžinio vidutinė dujų išeiga la- 
bai maža, ir... 

— Gal ten nieko... - įsiterpė Bovis. 

- Jis mano, kad mums reikėtų žinoti, jeigu... 

— Nutariau šiandien pranešti panelei Džeinelenai. 

— Mes kaip tik tai ir darėme. Kalbėjomės, - nevykusiai už- 
baigė Džeinelena. 

— Matau, - pralinksmėjęs Kėjus atidarė skardinę ir prisi- 
dėjo prie lūpų. - Ką gi, atleiskite, kad pertraukiau svarbų da- 
lykinį pasitarimą. 

— Ne, viskas gerai, - Bovis pačiupo skrybėlę, tarsi tai būtų 
buvęs svarbus nuodėmės įkaltis. - Aš jau ketinau eiti... 

- Taip, jis jau ketino eiti, bet grįžai tu. Aš... aš tik palydė- 
siu jį iki durų, - visiškai sutrikusi, nedrįsdama pažvelgti nei 
į brolį, nei į Bovį, Džeinelena šastelėjo iš virtuvės ir nubėgo 
laukti svečio prieškambaryje, plačiai atidariusi duris. Ji sten- 
gėsi į jį nežiūrėti. - Ačiū už informaciją, Bovi. 

Šis užsidėjo skrybėlę. 

— Pamaniau, reikia jums apie tai pranešti. Juk tai jūsų 
pinigai. 

- Aš patikrinsiu, kas atsitiko. 

— Nemanau, kad tai puiki mintis. 

Išgirdusi brolio balsą, Džeinelena staigiai atsisuko. Kėjus 
stovėjo, atsirėmęs petimi į valgomojo durų staktą, ir ramiai 
siurbčiojo iš skardinės. 

— Kokia mintis? - nustebo Džeinelena. 

— Kad tu tikrintum gręžinį. 

— Kodėl ne? 

— Todėl, kad nuo šios dienos Taketai vėl dėmesio centre. 

— Nair kas? 

— O tai, kad reporteriai šniukštinės po kiekvieną Iden Paso 
kampelį. Žinoma, kol nenutiks įdomesnių istorijų. Kai jie iš 
manęs nieko nepeš, o galiu pasakyti, jog taip ir bus, jie ims 
spausti žinias iš tavęs. Bovi, - kreipėsi jis į mechaniką, - pri- 
žiūrėk mano seserį. Lydėk ją, jeigu ji panorės važiuoti prie 
gręžinių. 

Bovis sumišęs pažvelgė į Džeineleną. 

— Neįsižeiskite, bet mano viršininkė ji. 

— Viršininkė ar ne viršininkė, bet padaryk man paslaugą, 
Aš prašau kaip jos brolis. 

Bovio žvilgsnis vėl įsmigo į Džeineleną. Ji vos sulaikė pasi- 
piktinimą ir tylėjo, bijodama ko nors prišnekėti. 

Bovis nedrąsiai sumurmėjo: 

— Gerai, pone Taketai. 

— Vadink mane Kėjum. 

— Taip, pone. Na, iki greito. 

Negaišdamas Keitas įlipo į sunkvežimį ir išvažiavo. Iš jo 
veido buvo matyti, kad jam palengvėjo taip lengvai išsisukus. 

Džeinelena atsigręžė į brolį. 

— Man nereikia prižiūrėtojo! 

— O aš manau, kad reikia, - atsakė Kėjus, nekreipdamas 
dėmesio į jos pyktį. - Jeigu prie tavęs pristos reporteris, aš 
jam spirsiu į užpakalį. Kils dar didesnis triukšmas, o to dabar 
visiškai nereikia. 

Džeineleną papiktino, kad brolis įsakinėja jos tarnautojui, 
tuo pabrėždamas jos nesugebėjimą pasirūpinti savimi. Kita 
vertus, jo rūpestis turėjo pagrindo. Jeigu prie jos iš tikrųjų 
prikibs reporteris kaulydamas komentaro ir apie tai sužinos 
brolis, geriau nė nebandyti įsivaizduoti, ką jis jam padarys. 
Labai seniai, kai ji dar mokėsi mokykloje ir grįžo į namus iš 
pasimatymo verkdama, Kėjus puolė smaugti jos bičiulio, jai 
dar nespėjus paaiškinti, kad jie tik žiūrėjo labai liūdną filmą. 

Prisiminusi, kad brolis linki jai kuo geriausio, Džeinelena 
nusiramino. 

- Viskas jau blogiau, negu tu manai, - prisipažino ji. — 
Prieš kurį laiką čia skambino Lara Malori ir norėjo pakalbėti 
su mama. Ji mano, kad apie jos įsikūrimą Iden Pase žinias- 
klaidai pranešė mama. 

Kėjus pasikasė pakaušį. 

- Prakeikimas! 

— Tu nustebęs? 

— Ne. Stebina nebent tai, kad aš ir daktarė esame tos pa- 
čios nuomonės. Aš irgi įtariu, kad nagus čia prikišo Džodė. 
Pažįstu daug žurnalistų, bet tik keletas jų žinojo, kad Lara 
gelbėjo Letę; nesuvokiamas sutapimas, kad jie tai susiejo su 
ta sena istorija. - Jis metė žvilgsnį antro aukšto link. - Na ir 
gudri bestija. 

— Nedrįsk taip kalbėti apie motiną. 

- Čia komplimentas. Turi pripažinti, kad Džodė kūrybinga. 

— Ar tu tai vadini kūrybingumu? 

- O kaip dar? 

Džeinelena susikrimto. 

— Juk tu ten buvai, Kėjau. Tu ją matei. Ar daktarė Malori 
tikrai elgėsi aplaidžiai? Ar Leonardai turi pagrindo paduoti 
ją į teismą? 

— Aš labiau buvau užsiėmęs pilotavimu, bet galiu patvir- 
tinti, kad Lara tikrąja to žodžio prasme išplėšė mergaitę iš 
mirties nagų. Skrodimas parodė, kad embolija buvo nelem- 
ta gamtos klaida. Tai galėjo atsitikti bet kada. Kitas daly- 
kas: Leonardai man neatrodė kerštingi žmonės. Jie labai 
tikintys. 

— Todėl stebiesi, kad ieško atpirkimo ožio? 

- Taigi. Neatmetu, kad Džodė paleido gandą apie bylą, ne- 
svarbu ar tai tiesa, ar ne. Larą lengva apkaltinti. 

Džeinelena klausiamai į jį pažiūrėjo. 

— Kas? - paklausė Kėjus. 

— Tujau kelis kartus ją pavadinai Lara. Keista. 

Kėjus patylėjo, paskui pasiteisino: 

— Na, toks jos vardas, tiesa? 

Džeinelena norėjo išsiaiškinti daugybę kitų klausimų. 

- Sprendžiant iš balso, ji buvo labai supykusi. Liepė per- 
duoti tau ir mamai, kad šį kartą jums nepavyks jos ištrenkti 
iš miesto. Ką ji turėjo omenyje? 

- Ji ir jos vyras Rendalas Porteris buvo išsiųsti į Monte- 
sangrę. - Kėjus paniuro. - Ji įsikalė sau į galvą, kad Klarkas 
parūpino šį paskyrimą, pasinaudojęs savo pažintimis Valsty- 
bės departamente. Iš šalies paskyrimas atrodė rimtas ir soli- 
dus, o iš tikrųjų reiškė politinę tremtį. 

Šie žodžiai pribloškė Džeineleną. 

- Ar tuja tiki? Nejaugi Klarkas buvo išdavikas? 

- Išdavikas - gana stipriai pasakyta, bet mūsų brolelis pui- 
kiai mokėjo suktis iš nemalonių padėčių. 

- Bet iš tos jis taip ir neišsisuko. 

- Sutinku, - nenoriai patvirtino Kėjus. - Ir kol Lara bus čia 
kaip to priminimas, jis liks su tuo antspaudu. 

- Vadinasi, tu vis dėlto pritari mamos poelgiui? Jeigu tai 
ji padarė? 

— Ne, nepritariu. Aš irgi noriu, kad Lara Malori iš čia išsi- 
nešdintų. Bet, manau, ji tai padarys pati. - Kėjus dar kartą 
metė žvilgsnį į laiptų viršų. - Bet tu žinai Džodę. Ji ne iš tų, 
kurios leidžia įvykiams klostytis savaime. Jeigu viskas vyks- 
ta ne pagaljos planą ir norus, ji prisiima Dievo vaidmenį. 

— Ak, Kėjau, neteisk jos taip griežtai. Nepamiršk, ji ligonė. 
Gal tu ją prikalbėsi apsilankyti pas gydytoją. 

Kėjus nusikvatojo. 

- Jei kalbinsiu aš, ji tikrai nesilankys. Bet sutinku, jai ti- 
krai reikia pasitikrinti pas gydytoją ir pasidaryti tyrimus. — 
Kėjus padėjo ranką Džeinelenai ant peties. - Bijau, sesute, 
kad ją įtikinti teks tau. Pasistenk. - Jis spustelėjo jai petį ir 
pasiėmęs alų patraukė laiptais į antrą aukštą. 

— Kėjau, tu šį vakarą išeini? 

— Kai tik išsimaudysiu duše. 

- Tu pakvietei Heleną Beri? 

Jis sustojo kaip įbestas, paskui atsisuko į Džeineleną. 

— Kodėl klausi? 

Iš jo veido išraiškos Džeinelena pajuto, kad ši tema jam 
nemaloni. Ji taip pat suprato, kodėl Kėjus kartais kelia žmo- 
nėms baimę. 

- Helena susitikinėjo su Džimiu Bredliu iš mokyklos. Šne- 
kama... - ji nutilo ir apsilaižė lūpas, - ...kad jie staiga išsiskyrė. 

— Na, ir? 

— Paklausyk, Kėjau! - Sukaupusi drąsą, sesuo sudejavo: — 
Bet kodėl? Kodėl, galėdamas rinktis iš visų moterų, tu pasi- 
rinkai ją? Ji dvigubai už tave jaunesnė! 

- Atsargiau, Džeinelena. Jeigu tu pradėsi knaisiotis po 
mano asmeninius reikalus, aš pradėsiu knaisiotis po tavuo- 
sius. - Jis nulipo du laiptelius ir sušnabždėjo: - Pavyzdžiui, 
pasidomėsiu, kas vyksta tarp tavęs ir Bovio Keito. 

Jai apmirė širdis. 

- Visiškai nieko! 

— Nieko?! Tada kodėl taip puolei teisintis, kai užėjau į vir- 
tuvę? Nesu girdėjęs tokios greitakalbės nuo tada, kai Dren- 
dos Larson tėtušis mus abu užklupo ant šieno, kai mums 
buvo trylika! 

- Bovis mūsų tarnautojas. Mes kalbėjomės apie reikalus. 

— Gerai. Tebūnie taip, aš tavim tikiu, - nusileido Kėjus, 
gudriai šypsodamasis. - Bet tik jeigu tu patikėsi, kad mes su 
Drenda ieškojom šiene adatos. 


—-——8>- 


Laros spėjimas pasitvirtino. 

Praėjus savaitei po Letės Leonard laidotuvių, reporteriai 
iš Iden Paso persikėlė į kitas, skalsesnes ganyklas, kur galėjo 
ganytis ir tukti, maitindamiesi kitų žmonių bėdomis ir nelai- 
mėmis. Tačiau tą savaitę jie nedavė Larai ramybės, vos tik ji 
iškeldavo koją iš namų. Šerifas Baksteris, nors ir nenoromis, 
vykdė savo pareigą ir vijo žurnalistus iš jos kiemo. Tačiau jų 
budėjimas gatvėje darė Larą belaisve. 

Vietiniai Dalaso ir Šrivporto televizijos kanalai perda- 
vė informaciją nacionalinėms televizijos stotims, bet Lara 
Porter ir tas pražūtingas vaidmuo, kurį ji atliko senatoriaus 
Klarko Taketo žlugimo istorijoje prieš penkerius metus, buvo 
trumpai paminėti tik pačioje žinių pabaigoje. Lara Porter vėl 
nieko nebedomino. 

Leonardų pora taip pat neišvengė spaudos dėmesio, bet 
pasisamdė advokatą, kad tas kalbėtų jų vardu. Advokatas, 
neseniai baigęs Beiloro universiteto Teisės fakultetą, dar ne- 
buvo spėjęs įgyti daug patirties, bet vis dėlto atliko savo už- 
duotį neblogai ir nepabūgo reporterių klausimų krušos. Jis 
atkakliai tvirtino, kad jo klientai neturi ko pasakyti ir jiems 
dabar svarbiausia - įveikti savo skausmą, o tik paskui kalbėti 
apie kieno nors atsakomybę dėl dukters mirties. 

Lara daug apie tai galvojo. Iškilus abejonėms dėl antikoa- 
guliantų skyrimo Letės atveju, ji ilgai nagrinėjo visus galimus 
variantus ir įsitikino priėmusi teisingą sprendimą - Letei 

nebuvo galima duoti tų vaistų. Kad visiškai nusiramintų, ji 
vis dėlto pasitarė su priimamojo gydytoju, į kurio globą Letė 
pateko iš Laros rankų. Jis pritarė jos sprendimui ir užtikrino 
ją palaikysiąs, jeigu šis atvejis pasiektų teismą. 

Bėgo dienos, bet Lara negavo jokio pranešimo iš Leonar- 
dų advokato ir beveik patikėjo, kad gandai apie teismą taip 
ir liks gandais. Ji neabejojo, kad gandus skleidė kažkuris iš 
Taketų. Jos atkaklūs bandymai pasikalbėti su Džode Taket 
telefonu buvo tušti ir tik stiprino nusivylimo jausmą. Džodė 
iš tikrųjų sunkiai serga ir negali net pasikalbėti telefonu arba 
jos namiškiai Larai meluoja. 

Lara bendravo telefonu ir su ekonome, ir su Džeinelena, 
o Kėjaus nematė ir negirdėjo nuo to vakaro, kai jis buvo at- 
vežęs Heleną Beri. Tikriausiai jis nuleido juokais Laros pra- 
šymą nuskraidinti ją į Centrinę Ameriką. Progos dar kartą 
apie tai pasikalbėti nebepasitaikė, bet ji nė per nago juodymą 
neatsisakė šio ketinimo. Nuo plano įgyvendinimo ją kol kas 
atitraukė daugybė kitų įvykių. 

Kai ji pabudo tą rytą, paskutiniai televizijos autobusiukai 
iš gatvės jau buvo dingę, bet dėl paskleistų gandų anksčiau 
užsirašę ligoniai buvo atšaukę vizitus. Nelengva likti opti- 
miste, kai negali prisivilioti nė vieno ligonio. Visą rytą jiedvi 
su Nense bandė susirasti kokį nors užsiėmimą, nedrįsdamos 
pripažinti viena kitai, kad veiklos nėra. 

Vidurdienį Lara išėjo iš kabineto, ketindama paleisti Nen- 
sę į namus. Jos didelei nuostabai, seselė su kažkuo šnekėjosi 
priimamajame. 

- Mums reikia pas daktarę nedelsiant. Taip, žinau, mes 
neužsirašiusios, bet, atvirai kalbant, pacientų antplūdžio ne- 
simato. 

Tai buvo skardus, šaižus Darsės Vinston balsas. 


Tryliktas skyrius 


- Huo galiu būti naudinga? 

Išgirdusi Laros žodžius, Darsė atsisuko. Iš arti Darsė 
nebuvo tokia nepriekaištingai jauna, kokia atrodė ant mo- 
kyklos salės scenos. Švelnios, kol kas dar negilios raukšlės 
vagojo odą apie akis ir raižė kaktą. Darsė sumaniai naudojo 
kosmetiką, bet niekas negalėjo užmaskuoti metų naštos ir 
užslėpto kartėlio. 

Lara buvo susidariusi nemalonų įspūdį apie Darsę Vins- 
ton, bet iš patirties žinojo, kad kartais galima ir klysti. Steng- 
damasi nebūti iš anksto priešiškai nusiteikusi, ji nusišypsojo 
ir padavė ranką: 

— Laba diena, ponia Vinston. Aš Lara Malori. 

Darsė klausiamai pakėlė vieną rūpestingai nubrėžtą anta- 
kį, ir Lara paaiškino, iš kur ją pažįsta. 

— Mačiau jus kalbančią susirinkime. Jūs mokate įtikinti. 

Vietoj atsako Darsė vėl pakelė antakį. Ji gręžė Larą žvilgs- 
niu, tarsi norėdama atspėti, ką Lara žino apie jos „įsibrovėlį“. 

Lara pasisuko į merginą, stovinčią greta motinos. 

— O tu, jeigu neklystu, Hevera? 

— Taip, ponia. 

— Malonu susipažinti, Hevera. 

— Mes atėjome kaip tik dėl jos, - pareiškė Darsė. 

— Štai kaip? Kas atsitiko? 

— Noriu, kad jūs išrašytumėte kontraceptinių tablečių. 

— Mama, baik! 

Mergina buvo išsigandusi, ir Lara tuo nesistebėjo. Pasitvir- 
tino blogiausi Laros nuogąstavimai: Darsė - pirmarūšė niek- 
šė. Nenarėdama daugiau trikdyti Heveros, Lara paklausė: 

— Nense, kuris kabinetas paruoštas apžiūrai? 

Nensė nedraugiškai nužvelgė Darsę. 

— Trečiasis. 

— Eime, Hevera. - Lara atidarė duris, kad mergina įeitų 
pirmoji. 

Darsė puolė iš paskos. 

- Ponia Vinston, įsitaisykite čia, kur jums patogiau. Nensė 
paprašys iš jūsų duomenų Heveros medicininei kortelei už- 
pildyti. Jeigu norėsite atsigerti, Nensė jums paduos. 

— Hevera mano duktė! - iš Darsės tono buvo aišku, kad ji 
įpratusi gniuždyti žmones ir viską gauti. 

- Tai mano kabinetas, - pareiškė Lara taip pat užtikrin- 
tai, - o Hevera - mano pacientė. Aš gerbiu ir saugau savo li- 
gonių konfidencialumą. 

Daugiau neaiškindama Lara uždarė duris priešais supy- 
kusią, susiraukusią Darsę ir paliko merginą kabinete Nensės 
globai, kad ši padėtų nusirengti, išmatuotų kraujospūdį ir pa- 
imtų tyrimams kraujo bei šlapimo mėginius. 

Po kurio laiko negarsiai pabelsdama Nensė iškvietė Larą 
iš kabineto. Kai abi ėjo pro priimamąjį, Nensė sušnabždėjo: 

— O kaip numaldyti tą raganą? 

— Numeskite jai kokį nors graužiką. 

Nensė kilstelėjo nykščius. Kabinete Hevera sėdėjo ant ap- 
žiūros stalo kraštelio. 

— Ar viskas gerai? 

— Taip. Bet skauda, kai ima iš piršto kraują. 

- Manirgi nepatinka. 

— Bet vis tiek geriau negu tada, kai ima kraują iš venos. 
Bijau adatų. 

— Ir aš jomis nesižaviu. 

— Betjūs daktarė. 

- Aš dar ir žmogus. 

Mergina nusišypsojo, jausdamasi ramesnė. 

— Kada pradeda treniruotis šokėjų palaikymo komanda? 

- Iš kurjūs žinote, kad aš šoku komandoje? 

— Komandos gerbėjų klubas man atsiuntė lankstinuką ir 
kvietimą tapti jo nare. - Lara otoskopu tikrino jai ausis. - 
Jame mačiau tavo nuotrauką. 

— Mes pradedame treniruotis kitą savaitę. 

— Taip greitai? Sakyk a-a-a... - Prispaudusi liežuvį mente- 
le, Lara apžiūrėjo Heverai gerklę. - Iki pamokų pradžios dar 
visas mėnuo. 

— Taip, bet mes norime būti geriausios. Pernai laimėjome 
kelis prizus. 

— O dabar ryk. Ar tau neskauda gerklės? - Lara čiupinėjo 
merginai kaklą. 

— Ne, ponia. 

— Puiku. Turi susirūpinti savo gerkle. Jeigu kur nors su- 
skaus, tuojau pat atbėk. Palaikymo komandos šokėjos dažnai 
praranda balsą. 

- Tikrai. 

Lara pakėlė Heverai ant pečių užmestą skraistę ir pridėjo 
stetoskopą po kaire krūtimi. Hevera suvirpėjo. 

- Taip, jis šaltas, - pasakė Lara šypsodamasi. Išklausiusi 
širdį, ji paklausė plaučius. - Prašom kelis kartus įkvėpti pro 
burną. Puiku. Ar mėnesinės reguliarios? 

— Taip, ponia. 

- Gausios? 

- Tik pirmą ir antrą dieną. Paskui mažiau. 

- Skausmingos? 

— Taip. Tiesiog siaubingai. 

- Ar ką nors vartoji? 

— Midolį, aspiriną. Kitus panašius vaistus. 

— Ar tau nuojų geriau? 

— Nieko, kentėti galima, - atsakė Hevera. 

Lara padėjo merginai patogiai atsigulti ant stalo ir pakvie- 
tė Nensę, kad kartu suja apžiūrėtų krūtis ir ginekologiškai. 

— Bjauru, - tarstelėjo Hevera, kai Lara ją privedė prie gine- 
kologinės kėdės. 

- Žinau. Pasistenk atsipalaiduoti. 

- Su malonumu, - kandžiai pajuokavo Hevera, kol Lara 
ruošė skėtiklį. 

Baigusi apžiūrą, Lara paliko pacientę rengtis ir grįžo į savo 
kabinetą. 

Hevera atėjo pas ją po kelių minučių. Lara parodė jai į sofą 
ir pati atsisėdo greta, kad sukurtų draugišką atmosferą. 

— Kodėl tu nori gerti kontraceptines tabletes? 

- Tai ji taip nusprendė. 

- Tavo mama? 

— Ji bijo, kad aš tapsiu nėščia. 

— Ar yra tokia tikimybė? 

Hevera sumišo. 

- Tikriausiai... Aš nežinau. Draugauju su vaikinu, ir mes, 
suprantate... 

- Klausinėju ne iš smalsumo, - nuramino Lara. - Aš čia ne 
tam, kad smerkčiau. Aš daktarė ir turiu rūpintis savo pacien- 
tų gerove. Bet pirma turiu apie juos kuo daugiau žinoti. - Ji 
palaukė, koljos žodžius suvoks Hevera, paskui paklausė: - Ar 
esi turėjusi lytinių santykių? 

Hevera pažvelgė į savo tvirtai sunertas rankas, padėtas 
ant kelių. 

— Dar ne. - Ji dirstelėjo į duris. - Motina mano kitaip. Aš 
jai sakau, kad ne, bet ji netiki. - Žodžiai prasiveržė upeliais, 
Hevera skubėjo, pereidama į greitakalbę: - Ji užklupo mus su 
Taneriu svetainėje, kai glamonėjomės. Mes nieko blogo ne- 
darėme. Aš tik nusivilkau palaidinukę ir liemenėlę, o Taneris 
marškinius, bet jai atrodė, jog mes buvome nuogi ir ji mus 
užklupo nusikaltimo vietoje. - Staiga ji pažvelgė į Larą. - Oi, 
atleiskite. Nenorėjau, kad nuskambėtų kaip užuomina į jus 
su senatorium Taketu. 

— Aš nesupykau, - ramiai atsiliepė Lara. - Dabar kalbam 
apie tave, ne apie mane. Jei gerai supratau, motina tave už- 
klupo su Taneriu ir padarė klaidingas išvadas? 


Lis 


— Ji tiesiog pasiuto, - patvirtino Hevera, išpūsdama 
akis. - Pradėjo taip garsiai šaukti, kad prižadino tėtį. Jis 
atbėgo su pistoletu rankoje, manė, kad vėl kažkas įsilaužė į 
namą. - Mergina atmetė kupetą žvilgančių rusvų plaukų. - 
Buvo tikras košmaras. Taneris aiškino, kad niekada man ne- 
padarytų nieko blogo, bet mama jį išmetė iš namų ir nuo to 
laiko draudžia mums susitikinėti. Ji manęs niekur neleidžia, 
atėmė mano automobilio raktelius ir telefoną... 

Heveros akys prisipildė ašarų. 

— Aš gyvenu kaip kalinė. Tai baisu! Aš nepadariau nieko 
blogo! Ji elgiasi su manim, lyg būčiau kekšė. Tėtė bandė mus 
sutaikyti, bet mama ilgai neatleidžia ir nepamiršta. Aš jai 
tūkstantį kartų kartojau, kad esu skaisti. Taneris lietė pirštu, 
o ne... 

Lara supratingai linktelėjo. 

- Bet mama netiki. Šįryt ji pasakė, kad važiuosim pas jus, 
ir, noriu ar nenoriu, turėsiu gerti kontraceptines tabletes. 
Sakė, jeigu paleistuvausiu, bent neparnešiu jai į namus vaiko. 

Lara užjautė merginą, nes Darsė buvo labai panaši į jos 
pačios tėvus. Jie laikėsi vienos taisyklės: daryk, ką nori, bet 
neįkliūk ir nepadaryk mums gėdos. Hevera šniurkštelėjo no- 
simi. Lara padavė jai dėžutę su popierinėmis servetėlėmis. 

- Aš labai pasiilgau Tanerio. Jis mane myli. Labai. Ir aš jį 
labai myliu. 

- Neabejoju. 

— Jis man toks švelnus. Ne kaip ji. Aš jai niekaip neįtinku. 

Lara palaukė, kol Hevera išsipūs nosį, paskui pasakė: 

— Nėra jokių kliūčių išrašyti tau tablečių. Tu visiškai sveika. 

- Ar tiesa, kad nuo jų storėjama? 

Lara nusišypsojo. 

- Svorio didėjimas gali būti pašalinis poveikis, bet nema- 
nau, kad tai nutiks tokiai aktyviai ir energingai merginai kaip 
tu. - Lara atidžiai pažiūrėjo merginai į veidą. - Noriu, kad 
būtum ne tik fiziškai, bet ir psichologiškai pasiruošusi tam 
žingsniui. Ar tikrai tu to nori, Hevera? 

Pacientė vėl metė žvilgsnį į duris. 

— Taip, žinoma. Taneris žadėjo irgi saugotis, o jeigu dar ir 
aš gersiu tabletes, tada tikrai nepastosiu. 

— Tik atmink, tabletės tavęs neapsaugos nuo lytiškai plin- 
tančių ligų. Patariu kas kartą naudoti prezervatyvą net ir su 
nuolatiniu partneriu. Ir draugėms patark tą patį. 

Lara išrašė receptą ir abi išėjo iš kabineto. Priimamajame 
Darsė nekantriai vartė žurnalą. Kai tik jos pasirodė, Darsė 
numetė žurnalą. 

— Na? 

— Išrašiau Heverai tablečių ir norėčiau, kad ji ateitų po 
pusmečio pasitikrinti. Žinoma, ji turi pas mane ateiti, jeigu 
pajus pašalinį poveikį ar ką nors nemalonaus. 

— Judvi ten buvot labai jau ilgai. 

Lara nepradėjo ginčytis. 

- Jūsų dukra - žavi jauna mergina. Mudviem buvo malo- 
nu pasišnekėti. Beje, norėčiau mokyklose skaityti paskaitas 
apie sveikatą. Ar aš galiu tikėtis pono Vinstono, kaip moky- 
klos tarybos pirmininko, pagalbos? 

— Pati ir paklauskit. 

- Taip ir padarysiu, - maloniai atsakė Lara, nekreipdama 
dėmesio į Darsės grubumą. - Aš su juo susitiksiu, kai tik pra- 
sidės mokslo metai. 

— Kaip sujumis atsiskaityti? 

- Tuo pasirūpins Nensė. - Lara atsisuko į merginą. - Lin- 
kiu sėkmės tavo šokėjų komandai. Stebėsiu tave iš tribūnos. 

— Ačiū, daktare Malori. Aš jums pamojuosiu, - nusijuokė 
Hevera ir pridūrė: - Kaip neįprasta turėti moterį daktarę. 


—88>- 


Motina su dukra buvo nuvažiavusios gana toli, ir pagaliau 
Darsė sudrumstė nejaukią tylą. 

- Atrodo, abi labai susidraugavot. 

- Ji maloni. 

Darsė prunkštelėjo. 

— Klarkas Taketas manė taip pat, ir žiūrėk, kuo tai baigėsi. 
Ji šiukšlė. Ji kelia vien rūpesčius. 

Hevera nusisuko ir ėmė žiūrėti pro langą. 

Pavydas - štai svarbiausia Darsės kritikos priežastis. Ji 
nesitikėjo ir nenorėjo, kad Lara Malori būtų tokia patraukli 
moteris. Malori laikėsi oriai ir išdidžiai. Kiekvienas jos jude- 
sys bylojo apie gerą auklėjimą ir mokėjimą elgtis visuome- 
nėje. Ji atrodė tokia gaivi ir tvarkinga, kad Darsė pati paju- 
to poreikį išsimaudyti duše. Lara buvo grakšti kaip liepa ir 
niekur, net ant šlaunų, neturėjo nė vieno nereikalingo gramo 
riebalų. O tokių tankių žvilgančių plaukų jai galėtų pavydėti 
bet kuri moteris. 

Tačiau ką joje mato vyrai, tiksliau, Kėjus Taketas? Ji ne- 
buvo išraiškingų formų. Žvilgsnis tiesus, beveik vyriškas. Gal 
jos žvilgsnis įgauna ilgesingo paslaptingumo tik intymioje 
aplinkoje? 

Nusprendusi aplankyti Larą Malori, Darsė laukė maždaug 
savaitę. Hevera su Taneriu jai suteikė puikią progą, bet mirė 
Leonardų mergaitė, ir miestas sujudo. Visi stebėjo kiekvieną 
Laros Malori žingsnį. Darsė nusprendė, kad vertėtų palauk- 
ti, kol aistros nurims. Ji troško susitikti ir apžiūrėti daktarę 
Malori iš arti, bet taip, kad niekas mieste nesuprastų, kaip ji 
miršta iš smalsumo. 

Ar Lara dabar naujasis Kėjaus grobis? Po šimts, apsilan- 
kius pas tą moterį niekas nepaaiškėjo. Daktarė atrodo per- 
nelyg šalta, kad patenkintų nežabotą Kėjaus apetitą, tačiau 
išorė gali būti apgaulinga. Žmonių skoniai labai skiriasi, o 
ypač - kai vyrai renkasi moteris. 

Taigi, susipažinusi su Lara, Darsė suprato tik viena: duk- 
tė naiviai susižavėjo moterimi, galimas daiktas, atėmusia iš 
jos Kėjų. Žinoma, ji ir neturi į jį jokių ypatingų teisių. Jie 
susitiko bare ir pergulėjo tik tą vienintelį kartą, bet Darsė 
vylėsi, kad Kėjus taps jos nuolatiniu meilužiu. Taip ir būtų 
nutikę, jei nebūtų pasirodžiusi kita moteris. Tokia kaip Lara 
Malori. 


202 « Bandia Brod 


= Ką judvi kalbėjotės apie mane? - irzliai paklausė Darsė, - 
Tikriausiai pasakei, kad aš ragana. 

- Taip nesakiau. 

- O ką sakei? 

- Nieko. Kalbėjome bendrais žodžiais. 

- Bet kodėl taip ilgai?! 

Hevera atsiduso, lyg kalbėdamasi su mažu vaiku. 

- Kalbėjom apie sportą, mėnesines, apie Tanerį, apie lyti- 
nį gyvenimą ir taip toliau. 

- Kąji pasakė apie lytinį gyvenimą? 

- Kad neketina manęs smerkti. 

- Ji bent jau ne veidmainė. Kitaip būčiau sakiusi: juokiasi 
puodas, kad katilas juodas. Ar ne taip? 

- Turbūt. 

- Maniau, skaitys paskaitą apie kontraceptinių tablečių 
žalą tavo amžiaus merginoms. 

- Ne, - pavargusi pasakė Hevera. - Ji tik kalbėjo apie pre- 


zervatyvus. 
- Prezervatyvus? 
- Na taip. Mama, ar dabar gali grąžinti telefoną? 


- Ką daktarė sakė apie prezervatyvus? 

Hevera metė į ją nepatenkintą žvilgsnį, bet susitvardė ir 
greitai pacitavo: 

- Kad jie geriausiai apsaugo nuo ligų, ir jeigu aš ir mano 
draugės ketinam santykiauti su vaikinais, visada turim juos 
naudoti. 

- Ji tau patarė visada nešiotis prezervatyvų, jeigu pasima- 
tymas baigtųsi seksu?! 

- Panašiai. - Hevera abejingai gūžtelėjo pečiais. - Mamy- 
te, ar tu man grąžinsi telefoną? Labai prašau. Ir raktelius? 

Tuo metu Darsės galvoje gimė dar nevisiškai aiški mintis. 
Ji pasvarstė ir nutarė, kad tą mintį reikia išsaugoti ir išplėto- 
ti. Staiga pasijuto geros nuotaikos ir šypsodamasi patapšnojo 
delnu Heverai per kelį. 

- Žinoma, brangute. Kai tik grįšim namo. Bet pirmiausia 

užvažiuosim pas tėvelį ir kartu su juo suvalgysim pyrago. Aš 
siaubingai elgiausi visą savaitę ir noriu tuoj pat išpirkti savo 
kaltę. 


—R- 


Bovis pasuko iš greitkelio į šoninį kelią, nutiestą už „Žalio- 
sios pušies“ motelio, kaip tik tuo metu, kai Darsė lipo iš savo 
naujausio kadilako. 

- Ar tai ponia Vinston? 

- Taip. - Džeinelena jai pamojavo ranka. - Ar jūs pažįs- 
tate ją? 

- Aš ją mačiau. O kas ten suja? 

- Jos dukra Hevera. Ji populiariausia mokyklos mergina. 

— Graži, - įvertino Bovis, žiūrėdamas, kaip motina su du- 
kra eina į motelį. 

- Labai graži. Ji kartais dirba pas tėvą motelyje. Aš ją ma- 
tau kiekvieną sekmadienį, kai mes ten ruošiame vaišes po 
sekmadienio pamaldų. Ji maloni, draugiška ir visų mylima. 

Įdomu, ar dukra „visų mylima“ kaip motina, pagalvojo Bo- 
vis. Jis ne kartą buvo matęs Darsę bare „Po palme“, prade- 
dant tuo vakaru, kai į miestą grįžo Kėjus Taketas, baigiant 
praeitu vakaru, kai ji triukšmingai žaidė biliardą su trimis ne- 
vietiniais vyriškiais, palikusiais namie žmonas ir atvykusiais 
pasilinksminti. 

Visi mieste žinojo, kad Darsė - kalė. Taip pat gerai žinojo, 
kad Džeinelena Taket - garbinga jauna moteris. Štai kodėl 
Iden Paso gyventojai nustebę spoksodavo, pamatę ją su Bo- 
viu. Jie svarstė, ką panelė Džeinelena veikia kartu su tokiu 
nieko vertu žmogum kaip Bovis Keitas, negana to, buvusiu 
kaliniu! 

Bovis pats tuo stebėjosi. Jis buvo dėkingas Kėjui ir keikė 
jį už tai, kad tas paprašė prižiūrėti jo seserį. Dėkingas, nes 
pirmą kartą gyvenime prisiartino prie tokios nepasiekiamos 
moters kaip Džeinelena. Keikė, nes jam vis labiau patiko būti 
kartu suja. 

Keitui buvo malonu ją matyti kasdien, juolab turėti kil- 
nų pretekstą. Tačiau tai buvo trapi laimė. Kaip viesulas viską 
naikina pakeliui, taip ir kokia nors nesutramdoma jėga nu- 
trauks šią palaimą. Neišvengiamos baigties laukimas ir spė- 
liojimas, kada ir kaip tai nutiks, varė Bovį iš proto. Dabar jis 
gyveno nuostabioje pasakoje. Blogiausia, kad pasakomis jis 
netikėjo. Pasakos skirtos vaikučiams ir geraširdžiams mul- 
kiarns. Bovis gerai žinojo, kad jis ne kūdikis, tad ėmė manyti 
turbūt esąs mulkis. I 

Jis pats kasė sau duobę. Ir puikiai tai žinojo. 

Tik negalėjo sustoti. Bovis naudojosi kiekviena proga pa- 
būti suja. Pavyzdžiui, šiandien. Kai išgirdo, kad panelė Taket 
ketina važiuoti apžiūrėti septinto gręžinio, jis įšoko į sunkve- 
žimį ir, tarsi jam kas būtų padegęs uodegą, nurūko į kontorą, 
kal ji dar neišsiruošė. 

Keitas ją sučiupo tą akimirką, kai ji ruošėsi eiti, ir priminė, 
kad Kėjus prašė jos neleisti vienos. Be to, sakė Bovis, priva- 
žiuoti prie gręžinio kur kas patogiau sunkvežimiu, o ne mažų 
automobiliu. 

Džeinelena buvo nervų kamuolys ir slėpė akis. Galimas 
daiktas, gėdijosi ir nenorėjo būti pamatyta vienoje mašinoje 
su nusikaltėliu. Bovis negalėjo jos dėl to smerkti. 

- Nuo čia kelias labai blogas, - įspėjo jis. 

- Žimau, - atšovė ji. - Aš juo važiavau tūkstantį kartų. 

Bovis apsimetė neišgirdęs jos pikto tono ir pasuko iš pa- 
grindinio kelio. Negrįstas provėžuotas kelias dar kurį laiką 
driekėsi lygiagrečiai su greitkeliu už kelių šimtų jardų. Tarp 
jų buvo „Žahosios pušies“ motelis. Bovis girdėjo kalbų, esą 
prieš daugelį metų Džodė Taket apgaule atėmė iš Ferguso 
Vinstono teisę nuomotis naftos turintį sklypą. 

Fergusas atvyko į Iden Pasą Labai jaunas, turėdamas mažai 
pinigų ir daug vilčių. Jis įsigijo pigų žemės sklypą, iš pirmo 
skixdio gandų, kad jame gah būti naftos. 

Vinstonas susipažino su Džode, tuo metu dirbusia Klarkas 
Taketui vyrenuiajam, jan patyrusia žemės sktypų prekybos 

agente. Džodė susidraugavo su Pergusu ir pasiūlė jam Taketų 
bendrovės geologo paslaugas - esą šis ištirsiąs sklypą ir pada- 
rysiąs specialisto išvadą. Po mėnesio darbo Džodė apgailes- 
taudama Fergusui pranešė, kad jo žemėje naftos atsargų nėra. 

Fergusas, tuo metu truputį įsimylėjęs Džodę, patikėjo, bet 
panoro dar vienos objektyvios nuomonės. Jis pasikvietė kitą 
geologą, o tas irgi Sen RENo - sklypas tinkamas nebent 
keliui tiesti: 

Fergusas nusiminė, bet S iprendė, kad į jo ateitis susijusi 
ne su naftos gavybos pramone, kur labai didelė konkurencija, 
o su viešbučių verslu - laikinos pastogės pasiūla žmonėms, 
užsiimantiems naftos gavyba. Džadė ir toliau dėjosi esanti 
rūpestinga draugė, nuoširdžiai apgailestaujanti, kad Pergu- 
sas įklimpo bėdon su nieko vertu žemės sklypu. Ji pasisiūlė 
iš jo nupirkti tą sklypą su teise leisti jį eksploatuoti Taketų 
naftos bendrovei, galinčiai jį panaudoti mokesčių sumai su- 
mažinti. O Fergusui tai pridės pinigų, kad galėtų pradėti sta- 
tyti motelį. 

Apsidžiaugęs, kad ŽesikraUjs a raiakaoos LRK ir 
susigrąžins dalį išlaidų, Fergusas už skatikus pardavė žemę ir 
visas teises eksploatuoti naudingąsias iškasenas, sau pasilik- 
damas tik ruoželį žemės palei kelią, kur ketino statyti motelį. 

Tačiau blogos žemės gelmėse telkšojo visas ežeras puikios 
naftos; Džodė tai puikiai žinojo, kaip ir Taketų naftos bend- 
rovės geologas, kaip ir antrasis geologas, Džodės papirktas, 
kad patvirtintų pirmojo melą. Dar nespėjo nudžiūti rašalas 
ant dokumentų, perduodančių teisę į žemę Taketų bendro- 
vei, O ši jau pradėjo sklype statyti gręžimo bokštą. Kai iš grę- 
žinio prasiveržė nafta, Fergusas vos neišprotėjo. Jis išvadino 
Džodę ir Taketus vagimis ir melagiais. Kai Džodė ištekėjo už 
Klarko jaunesniojo, Ferguso keiksmai pasidarė dar garsesni. 
Tačiau jis niekada nesikreipė į teismą dėl apgavystės, kurios 
auka tapo, ir žmonės nusprendė, kad visos jo garsios aima- 
a asai a aa a ai ss au aklas Pisij 
ji o Klarką jaunesnįjį. 

Fergusas pastatė motelį, ir tas ėmė duoti pelną nuo pat 
pirmos darbo dienos. Tačiau net jeigu motelis būtų pasiekęs 
„Ritz-Carlton“ lygį, Fergusas turtais vis tiek niekada nebūtų 
prilygęs Džodei. Giliai širdyje jis iki šiol pyksta ant Taketų. 

Bovis sustabdė sunkvežimį prie metalinių pinučių tvoros, 
tvarkingu keturkampiu juosiančios gręžinį. Jis išlipo iš ma- 
šinos ir apėjo aplinkui, norėdamas padėti Džeinelenai išlipti 
iš kabinos, bet ji jau buvo nušokusi ant žemės. Bovis atraki- 
no vartus. 

Vienodai gaudė pumpavimo įrenginių variklis. Keitas jau 
buvo jas patikrinęs vos prieš kelias valandas. Jis tikrindavo 
kasdien, išskyrus poilsio dienas, kai gręžinius tikrindavo jo 
pamainininkas. Juos ir Džeineleną domino ne siurblys ar 
naftos cisternos, o dėžutė su matavimo prietaisais, kur įvai- 
riaspalviai automatiniai rašikliai registravo slėgį vamzdžiuo- 
se, dujų temperatūrą ir judėjimo greitį. Laimė, septinto grę- 
žinio dėžutė su matavimo prietaisais buvo prie pat gręžinio. 
Kartais tokias dėžutes įrengdavo kelių kilometrų atstumu. 

Po ketvirčio valandos Bovis pasijuto visišku nevykėliu. 
Septintame gręžinyje nebuvo nutikę nieko įtartina. Matavi- 
mo prietaisai veikė be priekaištų. Jie nerodė jokio dujų nuo- 
tėkio tarp gręžinio ir skaitiklio. Viskas atrodė kuo puikiausiai, 

— Tikriausiai manote, kad man ne visi namie, - atsiprašė 
Bovis. 

— Aš taip nemanau, Bovi. Bet jeigu jums bus ramiau, lei- 
džiu tarp gręžinio ir prietaisų įrengti kontrolinį skaitiklį. 

Boviui pasirodė, kad Džeinelena šaiposi. 

— Gerai, aš įrengsiu, - nesutrikęs priėmė iššūkį jis. - Gal 
žinote, ar iš to gręžinio kada nors buvo nutiesta atšaka du- 
joms deginti? 

— Jeigu ir buvo, tai ji jau sunaikinta, nes taip liepė įstaty- 
mas. Taip nešvaistome dujų. 

. Jie pasuko atgal prie vartų. Bovis juos užrakino. 

- Ar jūs apie tai sakėte mamai? 

— Ne. 

—- Manėte, kad tai nesvarbu? 

Džeinelena, jau priėjusi prie sunkvežimio, atsisuko į jį, 
prisidengusi ranka akis nuo saulės. 

- Prašom man nepriskirti savo žodžių. Dabar aš stengiuo- 
si kiek įmanydama nejaudinti mamos, jeigu ką nors galima 
nutylėti. 

- Kokia jūs graži, panele Džeinelena. 

- Ką jūs pasakėt? - sušuko ji. Jos plaštaka liko pridėta prie 
kaktos, kaip saugantis akis kepurės snapelis. 

Kad tave kur. Štai ėmė ir leptelėjo. Bovis pasikasė pakaušį 
po skrybėle. Jis neketino jai patikėti savo minčių. Žodžiai pa- 
tys išsprūdo. O dabar reikės aiškintis. 

- Tiesiog... staiga pamačiau, kokia jūs graži, kai taip stovi- 
te... Kai saulė jums šviečia į akis, o vėjas draiko plaukus. 

Nuo karšto sauso vėjo Džeinelenos suknelė prilipo prie 
kūno ir jis pirmą kartą galėjo gerai apžiūrėti jos linijas. Jo 
akimis, Džeinelenos figūra buvo labai graži, bet jis pasisten- 
gė neilgai tenkinti savo smalsumą, nes viršininkė gailiai susi- 
raukė ir jos akys prisipildė ašarų, beje, visiškai ne nuo saulės. 

- O Dieve! - sukūkčiojo ji. - Aš mirsiu iš gėdos! 

Jos reakcija sukėlė Boviui nerimą. Ką tik išėjus iš kalėji- 
mo mažiausiai reikia įsivelti į kokią nors istoriją su moteri- 
mi, kuri verkia ir sako, kad mirs. Jis nusišluostė sudrėkusius 
delnus į kelnes. 

- Klausykite, panele Džeinelena, prašom nusiraminti. - 
Bovis nerimastingai apsidairė, tikėdamasis, kad niekas jų 
nemato. - Sakydamas... aš negalvojau nieko blogo. Aš jus tik 
saugau, ir viskas. Noriu pasakyti, aš ne... 

- Jeigu brolis liepė mane prižiūrėti, tai nereiškia, kad turi- 
te mane apiberti melagingais komplimentais. 

Bovis prisimerkė ir palenkė į šoną galvą, manydamas, kad 
blogai išgirdo. 

- Ką jūs pasakėte? 

- Aš nenoriu, kad jis mane saugotų, ir jūs taip pat. 

- Kas jis? Ar turite omenyje brolį? Kėjų? 

- O ką gi daugiau, - pasakė ji nusivylusi. - Kai jis jums 
liepė mane saugoti, negaliu nė žingsnio žengti be jūsų. 

- Aš... Prašom atleisti už sukeliamus nemalonumus, bet 
aš pažadėjau Kėjui, kad jus prižiūrėsiu, ir tesiu savo pažadą. 
Aš jus prižiūrėsiu tol, kol jis pasakys, kad nebereikia. 

— Tai štai, aš sakau, kad nebereikia. Nuo šiandien. Iden 
Pase reporterių nebėra. Man daugiau nėra kojų bijoti, ojums 
nėra ko daugiau vargintis. 

— Man ne vargas jus vežioti, panele Džeinelena. 

- Aš pati moku vairuoti! Vairuoju nuo šešiolikos metų. 

- Taip, panele. Aš žinau, bet... 

— Ir išmanau apie prietaisų rodmenis ne blogiau už bet 
kurį vyrą. Ir be palydos. 

- Žinau, kad išmanote. 

- Ir jeigu laikote savo pareiga sekti mano pėdomis, tai ne- 
reiškia, kad privalote man sakyti tuščius komplimentus... 

— Jie ne tušti... 

—- Kad paskui galėtumėt pasijuokti. 

— Pasijuokti? 

— Aš žinau, ką vyrai apie mane galvoja. Jie mane laiko iš- 
džiūvusia senmerge. Malis sakė, kad vyrai šaiposi man už nu- 
garos. Jūs stengiatės prisimeilinti mano broliui... 

- Na, nutilkite, po galais, nors trumpam, - piktai ją nu- 
traukė Bovis. - Aš niekam nesimeilinu. Supratot? Ir pamirš- 
kite brolį, nes jis neturi nieko bendra su tuo, ką pasakiau. Ir 
man visiškai nusispjaut, ką galvoja kiti vyrai. Aš turiu savo 
galvą ant pečių ir jeigu kas nors nepritaria mano nuomonei, 
man nusišvilpt. Pasakiau, kad esat graži, nes aš taip manau. 
Dieve! Kitos moterys pasakytų: „Ačiū, Bovi. Kaip malonu gir- 
dėti“, ir viskas. Bet ne. Tai ne jums. Jūs iškraipėt mano žo- 
džius, nes esat pikčiurna ir priekabių ieškotoja, garbės žodis, 
galima pagalvoti, kad jums į užpakalį rakštis įvaryta! 

Žodžiai aidu atsiliepė ore, vėjas juos nunešė tolyn. 

Bet per lėtai, nusiminęs pagalvojo Bovis. Atsitiko tai, ko 
niekada neturėjo įvykti jos akivaizdoje: jis pratrūko ir pri- 

kalbėjo ko nereikia. Dabar Džeinelena jį išvarys iš darbo, ir 
jis galės kaltinti tik save patį. 


išlemendama nė žodžio. Jos mėlynos akys - du gilūs ežerai, 
kuriuose paskęstų bet kuris vyras, - prisipildė ašarų. Ji susi- 
gūžė kaip nuo šalčio. Giliai įkvėpė ir sukando apatinę lūpą. 

Bovis neišlaikė. 

Dabar jis jau nebeturi ko prarasti: jis pasilenkė ir stipriai, 
bet greitai pabučiavo ją į lūpas. Bet kurią akimirką ji gali pradė- 
ti rėkti. Be to, jis už save neatsakys, jeigu bučinys užtruks. Tada 
jis iš tikrųjų iškrės didelę kvailystę ir vėl atsidurs kalėjime. 

Vos tik atsitraukęs nuo jos lūpų, Bovis tuoj pat apsuko ją 
šimto aštuoniasdešimt laipsnių kampu ir įstūmė į mašiną. 
Pats įlipo į kabiną iš kitos pusės, įjungė triukšmingą variklį, 
girgždindamas įjungė pirmą pavarą ir nuvairavo sunkvežimį 
išvažinėtu keliu. 

Visą kelią tylėdami juodu parsirado į tą patį sandėlį. Kei- 
tas prislopino variklį ir įsivyravo visiška tyla, tokia pat sle- 
gianti kaip ir karštis, kylantis virpančiomis bangomis nuo 
įkaitusios žemės. 

Džeinelena tikriausiai buvo labai įsižeidusi ir nebegalėjo 
kalbėti, todėl Bovis ryžosi prabilti pats. Kurį laiką jis žiūrėjo į 
tolį pro nešvarų stiklą, paskui pasakė: 

- Pastatysiu sunkvežimį į garažą ir atiduosiu jums raktus. 
Galėsite man atsiųsti paskutinio atlyginimo čekį paštu. 

Bovis išgirdo, kaip Džeinelena gurktelėjo, bet nežiūrėjo į 
tą pusę, nes nebūtų pakėlęs jos paniekos. 

Pagaliau silpnu balsu Džeinelena pasakė: 

- Ar jūs daugiau nebenorite dirbti Taketų naftos bend- 
rovėje? 

Bovis taip staigiai pasuko galvą, kad vos neišsinarino 
sprando. 

- Aš nenoriu dirbti?! 

- O norite? 

- Ojjūs norite, kad aš dirbčiau? 

Džeinelena linktelėjo ir vos girdimai pasakė: 

- Taip. : 

Bovis sėdėjo nejudėdamas, bijodamas viską sugadinti. 

- Aš jums visokių dalykų prišnekėjau, panele Džeinele- 
na... Aš neturėjau teisės sakyti tokių žodžių. 

— Aš užaugau su broliais, Bovi. Dar ne tokių dalykų girdė- 
jau. Žinau beveik visus tuos žodžius. 

Džeinelena nusišypsojo, bet Bovis neatsakė į šypseną. 

— O dėl... bučinio... už tai mane iš tikrųjų reikėtų išvaryti. 
Tik noriu, kad žinotumėt, aš taip pasielgiau, nes netekau 
galvos. 

- Štai kaip. - Vėl tyla; įtampa didėjo sulig karščiu. Pagaliau 
Džeinelena paklausė: - Vadinasi, tai atsitiko impulsyviai? 

Kažkas jos akyse privertė Bovį pasakyti tiesą. 

- Ne, nevisiškai taip, panele Džeinelena. Aš jau seniai no- 
rėjau tai padaryti. 

— Aš irgi. 

Bovis negalėjo patikėti savo ausimis, nors žiūrėjo jai tiesiai 
į veidą. Bovis matė, kaip juda jos lūpos, tardamos žodžius, 
vadinasi, tai ne sapnas, o tikrovė, ir tai dar patvirtino staiga 
strėnose plykstelėjęs geismas. 

Keitas daugiau neabejojo. 

Jis pasislinko truputį arčiau. Ji klausiamai palenkė galvą. 
Abiejų galvos atsidūrė maždaug per sėdynės vidurį. Praėjo 
vos kelios sekundės nuo jos drovaus prisipažinimo, ir Bovis 
jau glaudė ją prie savęs, o ji iš visų jėgų apsikabino jam kaklą 
ir jie bučiavosi kaip išprotėję. 

Jos lūpos, nors ir neįgudusios, jam atsiliepė noriai, bet Bo- 
vis irgi nebuvo bučinių ekspertas. Jis niekada neturėjo tikros 
mylimosios, o laisvo elgesio moterys ir kekšės bučiniams lai- 
ko negaišta. Todėl jiedu su Džeinelena turėjo vienodą patirtį 
ir kartu mokėsi, o kai Bovis liežuviu susirado jos liežuvį, abu 
suvaitojo iš malonumo. 

Ar jos lūpos tikrai saldesnės už kitų moterų lūpas, o gal tai 

tik todėl, kad šis bučinys buvo pirmas toks švelnus ir nuoširdus? 


Dugnas + 211 


Bovis padėjo ranką jai ant liemens. Trumpas virpulys per- 
bėgo jos kūnu. Viešpatie, koks tai malonus žaidimas. Bovis 
norėjo ieškoti lūpomis to virpulio kaklu žemyn iki pat krūti- 
nės, bet nedrįso. 

Galiausiai Džeinelena atlošė galvą ir tankiai mirksėdama, 
tarsi busdama iš miego, pažvelgė jam į veidą. Ji buvo sumi- 
šusi. Jos skruostai degė, ji vos gaudė kvapą. Staiga ji sulaikė 
kvėpavimą, paskui iškvėpė ir tyliai nusijuokė. 

- Man jau laikas, kitaip pavėluosiu vakarienei. Kėjus gali 
pradėti manęs ieškoti. 

Bovis pasitraukė prie vairo. 

- Tai jau tikrai. 

- Rytoj pasimatysim. 

Jos balse suskambėjo vos juntama klausiama gaidelė. 

- Būtinai, - Bovis vos įstengė nusišypsoti, stengdamasis 
pažaboti nenorintį paklusti tą velnio daiktą. 

Džeinelena užtrenkė duris, bėgte nubėgo prie savo au- 
tomobilio, įsėdo į jį ir pajudėjo iš vietos. Bovis žiūrėjo jai 
įkandin, kol išsisklaidė dulkių debesis. Sėdėjo it prilipdytas 
prie vietos, žvelgdamas pro nešvarų stiklą, aplipusį negyvais 
vabzdžiais; jis apgalvojo jos paskutinius žodžius. 

Ką gi, viskas paaiškėjo. Tie bučiniai. Džeinelenai Taket ne- 
gerai su galva. Ji išprotėjusi. 

Juk niekas niekada nemylėjo Bovio Keito. 


Koturioliktas skyrius 


S Miego 


- Miegu. - Žadintuvas prie lovos rodė tris minutes po 
dviejų. - Kas kalba? 

- Kėjus Taketas. 

Lara sudejavo, giliau įsikniaubdama į pagalvę, vos neiš- 
mesdama telefono ragelio. 

— Vėl kas nors nutiko? 

— Taip. 

Ji išgirdo nerimą jo balse ir visiškai pabudo. Aiškiai kažkas 
rimta. Lara atsisėdo ir užsidegė stalinę lempą prie lovos. 

- Kas atsitiko? 

- Ar žinai greitkelį, visų vadinamą Senojo Balardo keliu? 

- Maždaug žinau, kur jis yra. 

— Važiuok juo iki užeigos „Pieno ūkis“ ir toliau dar tris ki- 
lometrus į pietus. Dešinėje bus nuokalnė. Jos nepravažiuok; 
ten stovi senas malūnas. Truputį pavažiuosi, ir kairėje stovės 


ūkininko namas. Prie jo pamatysi mano linkolną. Pasiimk 
daiktus. 


- Kokius daiktus? 

— Medicininius. Ir paskubėk. 

— Aš... 

Kėjus padėjo ragelį. Lara nusimetė antklodę, nuleido kojas 
ant grindų ir paskubom ėmė ruoštis. Iškvietimas skubus, ir ji 
viską darė automatiškai. Tik jau lėkdama tamsiu tuščiu keliu 

pagalvojo, ar išvis dera atsiliepti į tokius skambučius. Jeigu 
Taketai iš tikrųjų nori ja atsikratyti visiems laikams, tai kas 
gali būti geriau, kaip vidurnaktį išvilioti melagingu prašymu, 
po kurio ji jau niekada negrįš į namus? 

Lara užsivilko, ką rado po ranka, įsispyrė į sportbačius. 
Susimetė į krepšį instrumentus ir vaistus, tinkamus suteikti 
pirmajai pagalbai ir nesudėtingiems atvejams. 

Galbūt ją vilioja į spąstus, bet ji negali atsisakyti. Keista, bet 
primygtinumas, skambėjęs Kėjaus balse, jai atrodė nuoširdus. 

Ji pamatė malūną tik tada, kai pro jį pravažiavo. Jeigu 
Kėjus nebūtų jo paminėjęs, niekada nebūtų pamačiusi siau- 
ro tako be rodyklės. Lara pavažiavo atgal ir staigiai pasuko į 
dešinę. Beveik čia pat žibintai apšvietė kaimišką namą. Kaip 
Kėjus ir sakė, priešais namą stovėjo geltonas linkolnas. Ji su- 
stojo šalia, pagriebė krepšį ir iššoko iš automobilio. 

Galingais balsais sulojo šunys. 


—-——— 


Kėjus stovėjo prie lango ir laukė jos atvažiuojančios. Kai tik 
ji įvažiavo į kiemą, jis išbėgo į priebutį. Deja, jis akimirką 
pavėlavo, ir gauja medžioklinių šunų, kurie buvo pasislėpę 
pakampiuose, iškišę iltis puolė prie automobilio. Jų lojimas 
ir urzgimas susiliejo į kurtinantį triukšmą. Išsigandusi Lara 
užsiropštė ant automobilio kapoto. Kėjus šaižiai sušvilpė, ir 
lojimas tuoj pat nutilo. Vizgindami uodegas šunys išsilakstė. 

- Viešpatie, jie galėjo mane sudraskyti į gabalus. 

- Dabar viskas gerai. Paskubėk. 

Lara nedrąsiai nuleido vieną koją ant žemės. Iš tamsos pa- 
sigirdo grėsmingas urzgimas. Kėjus suriko: „Į vietą“, ir šuo 
nutilo. 

Lara pasuko durų link. 

- Kieno šis namas? Kodėl jūs mane čia iškvietėte? 

- Helenai persileidimas. 

Ji sustojo ir reikšmingai pažvelgė į jį. Staigiu galvos mos- 
telėjimu jis pakvietė ją į vidų. Apšviestoje svetainėje Kėjus 

pamatė, kad Lara nepasidažiusi. Nespėjusi nė susišukuoti ir 
jos plaukai netvarkingi. Tai jam priminė jų pirmąjį susitiki- 
mą. Tada ji nežinojo jo vardo. Tuomet Lara kelis kartus jam 
nusišypsojo, netgi pagrasino pranešti šerifui apie šautinę 
žaizdą. Šiandien Lara nesišypsojo. Jos veide matėsi triuški- 
nanti panieka. 

— Kur ji? 

- Čia. 

— Kada prasidėjo kraujavimas? 

— Kraujavimas? - pakartojo Kėjus. — Ji tiesiog plūdo krau- 
ju, kai aš čia pasirodžiau. 

Kėjus nuvedė ją siauru ilgu prieškambariu, kurio sienos 
buvo nukabinėtos įrėmintomis nuotraukomis, pasakojančio- 
mis Berių šeimos istoriją. Kai kurios buvo pageltusios nuo 
laiko. Vienoje naujausių Helena su kepuraite ir mantija atsii- 
ma mokyklos atestatą. 

Kėjus praleido Larą į priekį, ir ji įėjo į kambarį, kur vien- 
gulėje lovoje gulėjo Helena, spausdama prie krūtinės pliušinį 
meškutį, ir tyliai kūkčiojo. 

— Helena, daktarė atvažiavo, - Kėjus priėjo prie lovos ir 
paėmė ją už rankos. Ši buvo suglebusi ir šalta; Kėjus pabanoė 
jai savo delnais suteikti šilumos ir gyvybės. 

Jis nežinojo, kas blogiau: jos dabartinė depresija ar prieš 
tai buvusi isterija. Helena jį surado telefonu bare „Po palme“, 

— Kažkokia moteris skambina, - pasakė Hepas, paduoda- 
mas jam ragelį. - Sako, jūsų sesuo patarė ieškoti čia. Atrodo, 
ji truputį susijaudinusi. 

Aiškiai per švelniai pasakyta. Kėjus sunkiai girdėjo jos bal 
są per triukšmą bare, bet iš karto suprato, kad kažkas atsiti- 
ko. Atvažiavęs į Berių ūkį ir įbėgęs į namą, paskui į Helenos 
miegamąjį, jis pamatė ant paklodžių Lianos krešulius ir tuoj 
pat paskambino Larai Malori. 

- Sveika, Helena, - Lara palinko prie Ša oas ir atsargiai 
pridėjo jai prie kaktos delną. - Viskas bus o Aš viskuo 

pasirūpinsiu, nesijaudink. 

Helena jos tarsi negirdėjo. 

= Aš netekau kūdikio. 

- Esi tikra? 

Helena linktelėjo ir pažvelgė į kambario kampą, kur Kėjus 
buvo sumetęs į krūvą nuimtas nuo lovos kruvinas paklodes. 

Lara kreipėsi į jį. 

- Prašom išeiti. 

Jis paspaudė Helenai ranką. 

- Laikykis, brangioji. Jeigu manęs reikės, būsiu šalia, sve- 
tainėje. 

Kėjus atbulom išėjo iš kambario. Lara kaip tik vyniojo 
Helenai ant rankos manžetę, norėdama išmatuoti kraujos- 
pūdį. Svetainėje Kėjus atsistojo prie plataus lango beveik 

per visą sieną ir įsmeigė akis į tamsą. Toli nuo miesto šviesų 
žvaigždės danguje žibėjo ypač ryškiai. Jis niekada nesiliovė 
stebėjęsis jų gausa. Kaip tik dėl to Kėjus mėgo skraidyti nak- 
tį. Tik naktį galima įvertinti erdvės begalybę ir atgauti dva- 
sios ramybę. 

Jeigu dabar jis galėtų būti ten, viršuje... 

Vienas šuo įbėgo į prieangį, triukšmingai palakė vandens iš 
dubenėlio, atsigulė, pasidėjo galvą ant letenų ir užsnūdo. Liū- 
dnai suklykė naktinis paukštis. Kartais seno namo sienos su- 
girgždėdavo Ir tarsi atsidusdavo. Ir viskas. Visur tvyrojo tyla. 

Kas gi darosi miegamajame? Kaip ilgai užtruks daktarė 
Malori? Laikas beveik sustojo. Kal durys pagaliau atsidarė, 
Kėjus puolė pasitikti Laros. Nenusimovusi chirurginių pirš- 
tinių, Ji nešė išteptas paklodės, , 

- Jai negalima jų matyti. Jas reikla pamerkti. 

Kėjus nuvedė ją į užpakalinę dengtą verandą prie didelės 
kriauklės įvairiems nešvariems darbams. Lara ten sudėjo pa- 
klodes ir užpylė šaltu vandeniu, 

= Jūs neblogai pažįstate namą. 

= Helenos tėvas, tavo žiniai, yra Žėrikuvias Rytų Teksaso 
medžiotojas. Aš daug kartų su > medžiojau dar būdamas 
mokinukas, 

- Štai kodėl mokate nutildyti šunis... 

- Taip. O čia mes prausdavomės, kai išdarinėdavom laimikį. 

Jia linktelėjo į kriauklę, pilną rausvo nuo kraujo vandena, 

Kraujo vaizdas anksčiau jam nekeldvo pasibjaurėjimo. 
Kėjus buvo matęs baisių karo žaizdų, žmonių, apdegusių iki 
kaulų per naftos gręžinių gaisrą; jis netgi matė nukirstą san- 
tuokine neištikimybė apkaltintos ir nuteistos musulmonės 
galvą. Manė turįs plieninius nervus ir jokie vaizdai neišmus- 
tųjo iš pusiausvyros. 

Klydo. Šįkart kraujo vaizdas jį stipriai sukrėtė. Įveikda- 
mas šleikštulį, jis perbraukė ranka per veidą ir nusisuko nuo 
kriauklės, 

- Apžiūrėjau išskyras, - pasakė Lara, tarsi skaitydama jo 
mintis. - Tai tikrai persileidimas. 

Kėjus linktelėjo. 

- Kurjos tėvai? 

- Jie šiandien su mažesniais vaikais išvažiavo į Astro- 
nautų miestelį, - atsakė jis mechaniškai, žiūrėdamas, kaip ji 
maunasi nuo rankų pirštines. - Helena nesveikavo, todėl liko 
namie. Gerai padarė. Ji dar nebuvo jiems sakiusi apie nėš- 
tumą. Įsivaizduok, kas būtų buvę, jeigu tai būtų atsitikę ne 
namie ir ne lovoje. Baisu pagalvoti, - niūriai pridūrė jis. 

- Be to, kuo mažiau žmonių žinos, tuo geriau, tiesa? Ypač 
fums. Dabar jūs vėl švarus, atsikratęs įkalčio. 

Kėjui teko pasistengti, kad susitvardytų. 

Kai vanduo kriauklėje pakilo iki kraštų, Lara užsuko čiaupą. 

= Suleidau Helenai kraujavimą stabdančių vaistų ir da- 
viau raminamųjų, kad galėtų užmigti. Tegu rytą ji ateina pas 
mane, aš padarysiu grandymą. 

= Gerai. Jos tėvai turi grįžti tik rytoj vėlai vakare. 

= Iki to laiko ji jau bus namie ir aš patariu jai pagulėti ke- 
letą dienų Galės jiems pasakyti, kad serga skausmingomis 
mėnesinėmis, O tai beveik atitinka tikrovę. - Itin reikšmingai 
patylėjusi Lara pridūrė: - Taip pat labai rekomenduoju kelias 
savaites susilaikyti nuo lytinių santykių. Jeigu panorėsite pa- 
silinksminti, susiraskite ką nos kitą. 

Kėjus sugavo joa žvilgsnį. Pamėgdžiodamai jos piktą toną, 
paklausė: 


- Pavyzdžiui? 

Jie žiūrėjo vienas kitam į akis, Ir staiga vėl pradėjo smar- 
kiai loti šunys. Trinktelėjo automobilio durelės. Prieangyje 
pasigirdo skubūs žingsniai. 

- Helenal 

Kėjus apėjo Larą ir pasuko | svetainę. Viduryje kambario 
autrikęs ir nežinodamas, kur dėtis, stovėjo Džimia Bredlis. 

- Kėjau? - sušuko jis. - Ką jūs čia veikiat? Šiandien su 
draugais buvom nuvažiavę į Longvju prasiblaškyti. Kai grį- 
žau, brolis man pasakė, kad skambinot ir liepėt atvažiuoti 
čia. Kas atsitiko? Kur visi? Kur Helena? 

- Ji miegamajame. 

Džimis nustebęs pažvelgė į Larą, ką tik įėjusią į karmbarį, 
paskui nukreipė žvilgsnį į Kėjų. 

- Kas čia darosi? 

= Tai daktarė Malori. 

- Daktarė? Helenai? - paklausė jis via labiau jaudindamasis. 

Kėjus padėjo ranką ant plataus jaunuolio peties. 

= Jai įvyko persileidimas, Džimi. 

- Jai kas... - valkinas garsiai nurijo seilę, dar kartą žvilg- 
telėjo į Larą, paskui į Kėjų. - Viešpatie! - Jis puolė prie durų, 
per jas į koridorių Ir įlėkė į Helenos miegamąjį. - Helena! 

= Džimi! O, Džimi! Kokia nelaimė! 

Kėjus pažvelgė į Larą. Ji nustebusi žiūrėjo į Kėjų, jos vei- 
das išbalo, burna iš nuostabos prasivėrė. 

= Man gaila tave nuvilti, - sausai prašneko jis, - bet tai 
buvo ne mana kūdikis. Helena kreipėsi į mane pagalbos, nes 
žinojo, kad manim galima pasitikėti. 

Jis luktelėjo tik akimirką, kad Lara pajustų jo nuoširdų pa- 
sipiktinimą, paskui staigiai apsisuko ir nuėjo į Helenos mie- 
gamąjį. 

Džimis sėdėjo ant lovos krašto, glausdamas mylimąją. Jis 
glostė jai nugarą, pečius. Abu verkė. 

— Kodėl tu man nieko nepasakei, Helena? Kodėl? 

- Aš bijojau, kad tu atsisakysi stipendijos ir mesi mokslus. 
Aš nenorėjau su kūdikiu būti tau našta. 

- Mieloji, kol aš galiu žaisti futbolą, mane visur priims iš- 
skėstomis rankomis. Koledžui nesvarbu, ar aš turiu haremą 
ir krūvą vaikų. Tu turėjai man pasakyti. Įsivaizduoju, kiek tu 
viena iškentėjai. 

- Kėjus padėjo. Aš žinojau, kaip tu jį gerbi. Kai visai susi- 
painiojau, paprašiau jo pagalbos. Jis norėjo, kad tau pasaky- 
čiau, bet pažadėjo niekam neišplepėti. 

- Helena, aš nusprendžiau, kad daugiau nebegalima laiky- 
ti paslapties, - į pokalbį įsikišo Kėjus. - Džimis turėjo teisę 

žinoti, todėl šiandien aš jam paskambinau. 

- Jūs teisingai padarėt, - karštai pritarė Džimis. 

Helena įsikniaubė Džimiui į krūtinę. 

— Aš labai tavęs ilgėjausi. 

- Aš irgi. Kai tu mane palikai, labai supykau. Paskui įsižei- 
džiau. Aš negalėjau suprasti, kodėl tu nustojai mane mylėti. 

- Aš nenustojau mylėti. Ir niekada nenustosiu mylėti. Aš 
myliu tave taip stipriai, kad bijojau tau sutrukdyti mokytis. 

- Kaip tu gali, Helena, man sutrukdyti? Tu man skirta. 
Argi nežinai? - Džimis pasilenkė ir švelniai pabučiavo ją į 
lūpas, paskui tyliai pridūrė: - Kaip gaila, kad neišsaugojom 
savo kūdikio. 

Helena vėl pravirko, ir Kėjus suprato, kad atėjo laikas j jau- 
nus įsimylėjėlius palikti vienus, leisti jiems išsiaiškinti savo 
jausmus ir susitaikyti su netektimi. Jis paėmė juodą Laros 
krepšį. 

— Kol nėra tėvų, įsikurk užpakalinėje A paliepė 
jis Džimiui. - O rytą nuvežk Heleną pas Kb Malori. Nie- 
kas nieko nesužinos, 

„Jaunuolis linktelėjo. 

- Ačiū, Kėjau. Jūs tikras draugas. 

Kėjus pabučiavo savo pirštų Digas jais palkĖ Helenai 
kaktą ir išėjo iš kambario. 

Jis rado Larą svetainėje, ji sėdėjo ant sofos, save apglėbusi 
rankomis. Lara priekaištingai pažvelgė į Kėjų. 

- Galėjot man pasakyti. 

- Ir atimti tau malonumą? Prisimink, kaip ežiugajai 
mane niekindama. 

- Atsiprašau. 

Staiga Kėjus pasijuto labai pavargęs ir nenorįs toliau aiš- 
kintis santykių. Kas kartą susitikę, jie pasiruošę vienas kitam 
griebti už gerklės. Pastarųjų valandų įtampa padarė savo; Kė- 
jus jautėsi išsekęs, karinga dvasia jį apleido. 

- Pamirškim, - tepasakė jis. 

Lara pakilo nuo sofos ir paėmė savo juodą krepšį. Jis tie- 
siog nusvėrė jai ranką, toks buvo sunkus. 

- Kaip tu? - paklausė Kėjus. - Regis, nesveikuoji. - Ji taip 
pat atrodė nusikamavusi. - Tu labai išbalusi. | 

- Nieko nuostabaus. Jūs prižadinote mane iš Bibus mie- 
go ir aš neturėjau laiko parausvinti skruostų. - Lara pasuko 
durų link. - Ar aš galiu iš čia išeiti nesudraskyta tų pasiutu- 
sių šunų?. 

Kėjus išėjo iš namo kaštų su Lara. Šunys b5ė Depiadėdą 
skalyti, bet pakluso jo įsakmiam balsui. Vos tik įlipusi į auto- 
mobilį, Lara padėjo galvą ant vairo. 

- Gal tau reikia pagalbos? - | 

- Aš paprasčiausiai pavargau. - Lara pakėlė galvą i ir ištie- 
susi ranką uždarė dureles. 

Kėjus žiūrėjo, kaip ji išvažiuoja. Žvelgė ; jai įkandin 3 ir sės- 
damas į linkolną. Lara važiavo lėtai ir netvirtai kaip ata 
danti vairuotoja. 

Kelio išsišakojime jis pagalvojo, ar O veitštų grižti į barą 

„Po palme“. Buvo jau labai vėlu. Iš lankytojų ten bus likę tik 
užkietėję alkoholikai. Kėjus nenorėjo prisigerti, bet jo ne- 
traukė ir grįžti į namus, kur jautėsi svetimas. 

Užpakalinės Laros automobilio šviesos diūgo už kalioė 
priešingoje pusėje. 

- Velniop, - sumurmėjo jis, S asianas inkolną ask) ją“ 


Ji iš tiesų atrodė nekaip. Viskas per jį: tai jis ištraukė ją iš lovos 
vidurnaktį. Todėl dabar bent jau palydės ją grįžtančią į namus, 

Lara nepastebėjo, kad Kėjus ją lydi, ir nemaloniai nustebo pa- 
mačiusi įvažiuojantį į kiemą linkolną kaip tik tuo metu, kai 
ketino rakinti užpakalines namo duris. 

— Ne priėmimo valandos! - sušuko Lara. Kėjus nekreipė 
dėmesio į jos žodžius. - Ko jums dar reikia? Kodėl neduoda 
man ramybės? 

Jos balsas trūkčiojo. Lara parodė savo silpnumą, ir jis, aiš- 
ku, tai supras. Ašaros, kurias ji stengėsi sulaikyti, kol vairavo 
automobilį, užplūdo akis; ji matė Kėjų kaip pro rūką. 

Lara nusisuko ir pabandė įkišti raktą į spyną, bet per až 
ras niekaip negalėjo pataikyti į rakto skylutę. 

Kėjus ištiesė ranką už jos nugaros. 

- Duok, aš atrakinsiu. 

- Nešdinkitės. 

Jis atėmė iš jos raktą, greitai įkišo į užraktą ir atrakino 
duris. Įsijungė signalizacija. Kėjus įėjo į mamą pirma jos ir 
tuojau pat nuėjo prie signalizacijos skydo. 

— Koks kodas? 

Lara norėjo jį pasiųsti po velnių, išmesti iš namų savo ran- 
komis, bet nebeturėjo jėgų. 

- Keturi nulis keturi penki. 

Kėjus paspaudė skaičius ir kaukimas nutilo. 

- Ryt pakeisiu kodą, - pagrasino ji verksmingu balsu. 

- Kur kavinukas? 

- Virtuvėje. Kam jums? 

- Todėl, kad vos paeini, žiūrėk, tuoj pargriūsi. Puodelis sti- 
prios juodos kavos padės pamiršti visas bėdas. 

- Jūs esat mano bėda. Atstokit nuo manęs, ir viskas bus 
gerai. Norit man padėti? Tai labai paprasta. Tiesiog išeikiti 

Lara nenorėjo parodyti, kaip stipriai jis ją veikia, bet ne 
bemokėjo net apsimesti tvirta. Jos balsas užlūžo tariant du 

paskutinius žodžius. Norėjo jam parodyti į duris, bet, užuot 
tai padariusi, prispaudė ranką prie lūpų, slopindama raudą: 
keliai sulinko ir ji klestelėjo ant artimiausios kėdės. Ašaros 
upeliais pabiro iš akių. Pečiai ėmė drebėti. Nors ir labai sten- 
gėsi, negalėjo sulaikyti garsaus kūkčiojimo. 

Užsikniaubė ant kėdės atkaltės ir nuleidusi galvą davė va- 
lią ašaroms. Ji pamiršo savo išdidumą. Ilgai tramdytas siel- 
vartas, kartėlis, skausmas pagaliau pratrūko. 

Laimė, Kėjus nieko neklausinėjo ir nekalbėjo banalių 
paguodos žodžių. Jaukiai ramino kambario tamsa. Lara 
verkė tol, kol įsiskaudėjo galvą. Paskui sėdėjo, užsidengusi 
rankomis veidą, tik slopstanti rauda kartkartėmis supur- 
tydavo kūną. Rauda pamažu nutilo. Emocijų audra buvo 
praėjusi. 

Galiausiai ji pakėlė galvą, manydama, kad jis stovi šalia ir 
stebi šį spektaklį. Tačiau kambaryje nieko nebuvo, tik iš vir- 
tuvės į koridorių skverbėsi neryški šviesa. Lara sunkiai atsi- 
stojo, susiglostė plaukus ir nuėjo jos link. 

Kėjus stovėjo atsišliejęs į spintelę. Degė tik viryklės švie- 
sa, apšviečianti degiklius. Kėjaus veidą gaubė tamsa, jis gėrė 
kavą iš garuojančio puodelio. Buvo suradęs butelį brendžio. 

Jis stovėjo ant stalviršio. Lara užuodė brendžio aromatą, su- 
mišusį su ką tik išvirtos kavos kvapu. 

Pamatęs Larą, parodė į kavos aparatą. 

- Įpili? . 

« - Ačiū, aš pati. - Nuo ilgo verkimo balsas buvo prikimęs. 
Jai nepatiko, kad Kėjus priešaušrio valandomis sukinėjasi jos 
valdose ir jaučiasi kaip namie. Kėjus Taketas, apsiskelbęs jos 
priešu, rausėsi jos spintelėse, čiupinėjo jos daiktus, o štai da- 
bar siūlo jai kavos jos nuosavoje virtuvėje. 

- Na kaip, geriau? 

Lara įsiklausė, tikėdamasi išgirsti pašaipią iidelę jo lyg 
ir nekaltame klausime, bet nieko panašaus nepajuto. Ji link- 
telėjo, įsipylė kavos, atsisėdo prie stalo ir gurkštelėjo. Kava 
buvo karšta ir stipri, tokią gali virti tik vyras. T 

— Galite eiti. Manęs prižiūrėti nereikia. Aš neketinu žudytis, 

Nekreipdamas dėmesio į jos žodžius, Kėjus pasiėmęs bu- 
telį nuėjo nuo viryklės ir atsisėdo priešais ją. Jis šliūkštelėjo 
jai į puoduką brendžio. 

Jo atkaklus tiriamas žvilgsnis nenoromis trikdė. Stiprio- 
mis, įdegusiomis rankomis jis laikė apkabinęs puodelį ir pirš- 
tų galiukais glostė jo paviršių. Lara nusuko akis į šoną: atro- 
dė, tos rankos ją užhipnotizuos. 

— Kas atsitiko? 

Lara pasitaisė plaukus ir, įveikdama sumišimą, teatsakė: 

— Ne jūsų reikalas. 

Kėjus nuleido galvą ir tyliai nusikeikė. 

Plaukai jam augo neklusniomis sruogomis. Netgi prie- 
blandoje Lara galėjo įžiūrėti verpetus. Net geriausias kirpėjas 
turėtų su jais vargo. Gal todėl jis plaukus augina ir nešioja be 
madingo kirpimo. 

Kai Kėjus pakėlė galvą, jo akyse ji pamatė pyktį. 

— Neleisi man būti geram? 

— Jūs nesat geras. 

— Gal aš noriu pasikeisti! 

Lara pavartė akis, tuo jį dar labiau siutindama. 

— Na, pamirškim senas nuoskaudas, gerai? Visiems lai- 
kams. Gal pamirštum mano pavardę? Bent trumpam. O aš 
pasistengsiu pamiršti tavąją. Sutarta? - Kėjus žiūrėjo jai į 
akis, kol Lara jas nuleido. Kėjus tai palaikė sutikimu ir pasa- 
kė: - Ačiū tau už pagalbą. Kai pamačiau, kokia Helenos fizinė 
ir dvasinė būklė, supratau, kad vienas jai niekuo nepadėsiu, 
Viskas atrodė kaip siaubo filmas, o tu taip puikiai susitvar- 
kei. Kaip tikra profesionalė. Tu... neįtikėtina. 

Ir vėl Lara pabandė išgirsti pašaipą jo balse, bet neišgirdo. 
Ji suprato, kaip jam buvo sunku pasakyti tuos žodžius. Būtų 
nemandagu tylėti. 

— Ačiū. - Paskui nelinksmai nusijuokė ir pridūrė: - Beje, 
aš niekada nesutrinku tokiose situacijose. Pamirštu baimę. 
O kai viskas baigiasi, išskystu. 

Tyla, atrodė, bus begalinė. Kai Kėjus prašneko, jo balsas 
skambėjo švelniai, tarsi kviesdamas atverti širdį. 

- Dėl ko taip raudojai, Lara? 

Ją sujaudino ne tik jo tonas, bet ir kreipimasis į ją vardu. Ji 
vis dar dvejojo, neketindama jam atverti širdies. Tačiau koks 
dabar skirtumas? Jis jau tapo jos silpnumo akimirkos liudy- 
toju. Nuo ilgo verkimo perštėjo gerklę. Lara atsikrenkštė. 

- Dėl dukrelės. Prisiminiau savo dukrą. 

- Taip ir maniau. Aš klausau. 

Lara atlošė galvą, truputį pasukiojo kaklą. 

- Kartais, kai turiu reikalų su kūdikiais, grįžta siaubin- 
gi prisiminimai. Vėl matau Ešlės mirtį. - Lara nusišluostė 
nosį popierine servetėle iš stovinčios ant stalo dėžutės. - 
Per pastarąsias dienas jau įvyko du tokie atvejai. Iš pradžių 
Letė Leonard. O dabar Helenos vaisius... Beprasmė mažytės, 
nekaltos, bejėgės būtybės mirtis... - Ji bejėgiškai gūžtelėjo 
pečiais. - Tokie dalykai mane sukrečia. Labai. - Lara nugėrė 
gurkšnį iš puodelio, kuris jos drebančiai rankai buvo per sun- 
kus. Brendis buvo pats tas. Jis šildė ir ramino. 

- Papasakok apie ją. 

- Apie ką? Apie Ešlę? 

- Gražus vardas. 

- Ji ir pati buvo graži. - Lara tarsi pasiteisindama nusišyp- 
sojo. - Žinau, kiekviena motina taip galvoja apie savo vaiką, 
bet Ešlė iš tikrųjų buvo gražutė. Nuo tos akimirkos, kai gimė. 
Šviesiaplaukė, mėlynakė, tikras angeliukas. Mielas veidukas, 
rausvi skruostukai. Labai rami. Retai verkdavo net kūdikystė- 
je. Atrodydavo, kad ji viskuo patenkinta. Visą laiką šypsojosi. 
Netgi nepažįstami žmonės tai pastebėdavo. Jos šypsena buvo 
kaip saulės šviesa. Pati švietė kaip saulutė. Užkrėsdavo šypse- 

na visus aplinkui. Ir iš tikrųjų įnešė šviesos į mano gyvenimą, 

Kava puodelyje baigė aušti. Lara apkabino jį rankomis, 
tarsi norėdama sulaikyti šilumą. 

- Iki jos gimimo aš buvau labai nelaiminga. Rendalas visą 
laiką dirbo. Montesangrė - siaubingas kraštas. Nekenčiu jo. 

Klimato, gamtos, žmonių. Tremtis buvo nykiausias mano gy- 
venimo laikotarpis. Bent tada man taip atrodė. Kas yra tikras 
sielvartas, sužinojau tik netekusi savo vaiko. 

Lara vėl nutilo, kovodama su užplūdusiais prisiminimais. 
Ji prispaudė ranką prie lūpų ir sunkiai nurijo seilę. Kai vėl 
galėjo kalbėti, ėmė pasakoti toliau: 

- Ešlė puošė gyvenimą netgi toje košmariškoje aplinkoje. 
Ją žindydama, aš įgaudavau jėgų kartu su ja. Kai nustojau 
žindyti, ilgai jaučiau tuštumą. 

Lara padėjo ranką ant krūtinės, tarsi vėl pajutusi tą seną 
skausmą. Staiga ji atsipeikėjo, nuleido ranką ir pažvelgė į Kėjų. 

Jis sėdėjo nejudėdamas, nenuleisdamas nuo jos akių. 

— O paskui ji mirė. 

— Ji nemirė. Ją nušovė, - pataisė Kėjus. 

Lara gurkštelėjo kavos, bet ši jau buvo šalta, ir ji pastūmė 
puodelį į šoną. 

- Jūs teisus, tai ne tas pat. 

— Taip. 

Lara laukė, ką jis dar pasakys, bet Kėjus tylėjo. 

- Ką norite, kad dar papasakočiau? 

- Nieko, - atsakė tyliai Kėjus. - Man atrodo, to nori tu. 

Lara jau žiojosi pasiųsti jį po velnių, bet žodžiai sustingo 
ant lūpų. Ji neturėjo jėgų prieštarauti. Be to, jis, ko gero, tei- 
sus. Turbūt jai reikia išsikalbėti. 

- Mes važiavom į svečius, - vėl prabilo Lara. - Turtingas 
vietos verslininkas rengė vieno iš savo septynių vaikų gim- 
tadienį. Aš nenorėjau važiuoti, žinojau, kad viskas bus labai 
pompastiška. Montesangrės turtuoliai taip puikuojasi savo 
gėrybėmis, kad nori nenori pradedi suprasti sukilėlius. Bet 
Rendalas būtinai norėjo dalyvauti, nes šeimininkas buvo įta- 
kingas žmogus. 

Aš papuošiau Ešlę nauja suknele. Geltona. Jos spalva. 
Įrišau jai geltoną kaspiną ant paties viršugalvio, kur pačios 
tankiausios garbanos. - Lara palietė savo plaukus, norėda- 
ma parodyti kaip. - Mus vežė ambasados vairuotojas, taip 


Duona + 325 


esą solidžiau. Rendalas sėdėjo ant priekinės sėdynės. Mudvi 
su Ešle - užpakalyje. Abi plojom katučių. Automobilis su- 
stojo didelėje sankryžoje. Ešlė krykštavo ir juokėsi. Ji buvo 
laiminga. 

Lara negalėjo kalbėti. Ji parėmė galvą ranka, užmerkė akis 
ir patylėjusi vėl prašneko: 

- Stovėjome degant raudonai šviesai Sišiga ŠitaoŲ 
apsupo ginkluoti sukilėliai su kaukėmis. Aš iš pradžių nie- 
ko nesupratau. Viskas vyko labai greitai. Vairuotojas staiga 
krito veidu ant vairo. Jam peršovė galvą iš arti. Antra kulka 
išmušė priekinį stiklą. Ji pataikė į Rendalą. Trečioji irgi buvo 
skirta jam, bet Rendalas nuvirto ant sėdynės. Kulka pataikė 
į Ešlę. Štai čia, - Lara parodė į kaklą. - Jos kraujas aptaškė 
man veidą ir krūtinę. Aš surikau ir užvirtau ant jos, norėda- 
ma ją pridengti. Štai tada pašovė ir mane, iš užpakalio į petį. 
Net nepajutau. 

Ji vėl nutilo ir žiūrėjo priešais save. Jai buvo Suna pasa- 
„ koti, bet ji žinojo, kad gijimas dažnai skausmingas. 

- Praeiviai pradėjo rėkti. Žmonės iššoko iš automobilių 
ir pasileido į visas puses ieškodami, kur pasislėpti. Bet jiems 
negrėsė pavojus. Sukilėlius dominome tik mes. Trys iš jų ati- 
darė priekines dureles ir pačiupo Rendalą. Jis rėkė ir prie- 
šinosi. Kažkuris iš užpuolikų jam trenkė pistoleto rankena 
į smilkinį. Rendalas prarado sąmonę, o tada jie nusinešė jį 
į savo sunkvežimį. Apie tai perskaičiau laikraštyje jau po jų 
teismo. Nieko nežinojau apie pagrobimą. Tik žinojau, kad 
mano mergaitė miršta. Aš tai suvokiau, bet negalėjau su tuo 
susitaikyti, - kalbėjo Lara prikimusiu balsų. > Aš rėkiau. Ne- 
galėjau sustabdyti kraujavimo. Įkišau pirštą į žaizdą kakle. 
Policija atvyko per kelias minutes, bet manęs tai nenurami- 
no. Jie išplėšė man iš rankų Ešlę, nutempė mane į greitosios 
pagalbos mašiną. Daugiau nieko neprisimenu. Buvau prara- 
dusi sąmonę ir atsibudau tik Majamio ligoninėje. 

Lara nejuto, kad skruostais rieda ašaros. Viena nuslydo į 
burnos kamputį. Lara ją nulaižė. . 

= Mūsų automobilio užpuolimas buvo oficiali revoliucijos 
pradžia. Sukilėliai užpuolė ir tą namą, į kurį važiavome. Jie 
ten surengė tikras skerdynes. Gyvų liko vos keletas, jie vė- 
liau apie tai ir papasakojo. Mes būtume buvę nužudyti. Ne- 
suprantu, kodėl jie mus užpuolė dar pakeliui. Dėl Rendalo 
pagrobimo Jungtinės Valstijos uždarė ambasadą Montesan- 
grėje, tiksliau tariant, tai, kas iš jos liko po nuniokojimo, ir 
nutraukė diplomatinius santykius su nauja vyriausybe. Įvyk- 
dę nuosprendį sukilėliai grąžino Rendalo kūną į Valstijas. Tai 
buvo veikiau pasityčiojimas nei kilnumo gestas, nes jie taip 
pat atsiuntė Valstybės sekretoriui sušaudymo nuotrauką. Eš- 
lės palaikų jie negrąžino, neatsiuntė nei jos kūno, nei karsto 
Nuotraukų. Jokio dokumento apie jos mirtį. Nieko. Vašing- 
tono reikalavimai pateikti papildomos informacijos arba 
grąžinti kūną liko be atsako. Po kurio laiko mūsų šalis išvis 
nustojo tuo domėtis. Aš dar ilgai nenuleidau rankų, bet mūsų 
vyriausybė nutarė, kad reikalas žlugęs. Viešpatie! - Lara už- 
sidengė veidą rankomis. - Mano mergaitė vis dar ten. Aš su 
ja neatsisveikinau. Nepažiūrėjau į ją paskutinį kartą. Nepa- 
bučiavau. Ji ten kažkur viena, tame siaubingame krašte. Ji... 

— Nurimk, Lara. - Kėjus greitai priėjo prie jos, atsistojo ša- 
Ha, paglostė jai galvą. - Tu teisi. Tai iš tikrųjų buvo košmaras, 
bet Ešlei viskas baigėsi akimirksniu. Ji nepajuto nei baimės, 
nei skausmo. 

- Visą skausmą teko pakelti man vienai. Ir aš dėkoju Vieš- 
pačiui už tai. Bet kartais skausmas toks nepakeliamas, kad, 
atrodo, ilgiau meištversiu. Aš nerandu palengvėjimo. - Lara 
prispaudė kumštį prie krūtinės. - Skausmas mane degina. Aš 
noriu susizrąžinti savo mergaitę! 

- Nurizak, pagailėk savęs. - Kėjus ją pastatė ir apkabino. 

Staiga Lara įsikibo jam į marškinius, prisiglaudė veidu jam 

= Aš niekada negalėsiu to pamiršti. Tačiau kai ko negaliu 
prisiminti. Tarsi iš filmo būtų iškirpti kadrai, o man atrodo, 
kad jie svarbiausi. Aš įtempiu atmintį, bet nieko iš to ne- 


išeina. Kartais atrodo, tuoj tuoj viską išsiaiškinsiu, bet vėl 
viskas nuo manęs nutolsta. Lyg aš bijočiau sužinoti tiesą. 
Bijau to, ko nežinau. 

- Ššš. Viskas gerai. Viskas baigėsi, daugiau tau niekas ne- 
gresia. 

Tuos žodžius jis Šaauždžio, is iksižubės jai į plaukus, pas- 
kui jo lūpos prigludo jai prie kaktos. Kaip gera būti apkabin- 
tai stipresnio už save. Lara neturėjo žmogaus, su kuriuo būtų 
galėjusi pasidalyti savo skausmu. Tėvai ją kaltino dėl visko, 
kas atsitiko, taip pat ir dėl Ešlės mirties. Draugai nusigręžė, 
kai jos, Klarko meilužės, pavardė sumirguliavo pirmuose lai- 
kraščių puslapiuose. Ne vienus metus ji nešė tą sunkią naštą. 
Kokia netikėta laimė nors akimirką pajusti ramstį, perkelti 
ant kieno nors pečių nors dalį sunkumų. 

Kėjus pirštų galais suėmė ją už smakro, kilstelėjo ir lūpo- 
mis švelniai prisilietė prie jos lūpų. 

- Nebeverk, Lara. - Ji jautė jo kvėpavimą. - Nereikia verk- 
ti. - Vėl nuslydo lūpomis per jos lūpas. 

Ir pabučiavo ilgu, karštu, drėgnu, maldaujamu bučiniu. 

Lara užsimerkė. Ją ėmė sukti šiltas sūkurys. Ji noriai pa- 
kluso ir leidosi į jausmų kelionę, kur svarbiausia susilieti, 
liesti, lytėti. Lūpomis prie lūpų, liežuviu prie liežuvio, vyrui 
prie moters. Lara buvo pamiršusi, kaip jai to reikia. 

Jos atsakas buvo jausmingas. Ji rankomis godžiai įsikibo 
jam į pečius, išsilenkė, prisiglausdama prie jo kūno subtiliu 
moterišku judesiu, tyliu prašymu suartėti. 

Tarsi iš toli Lara išgirdo jo negarsų keiksmą, paskui pajuto, 
kaip jo rankos nuslydo nuo jos pečių ant nugaros, po to že- 
miau, ant šlaunų, traukdamos ją prie savęs. Arčiau. Dar arčiau. 

Gal tas netikėtas ir išblaivinantis sąlytis su jo kūnu arba 
sveiko proto sugrįžimas ar net pavojaus nuojauta sugrąžino 
ją iš jausmų vandenyno atgal į šaltą tikrovę. 

Lara ištrūko iš jo rankų ir atsuko jam nugarą. Atsirėmė 

į stalą. Kelis kartus giliai atsiduso, nesėkmingai > 
nuslopinti įsiplieskusį geismą. 

- Nuskraidinkit mane ten. 

Kėjus tylėjo. 

Lara atsisuko į jį veidu. 

— Nuskraidinkit mane ten. Aš turiu žinoti, kas atsitiko 
mano vaikui. Aš turiu pamatyti jos mirties liudijimą, paliesti 
žemę, kurioje ji palaidota. Sužinoti... bent ką nors. 

Iš jo veido nieko nebuvo galima suprasti. 

— Paskutinis susitikimas, paskutinis atsisveikinimas, tai, 
kas svarbu gyviesiems. Todėl mes ir rengiame laidotuves, sa- 
kome prie kapo kalbas, ruošiame šermenis. 

Kėjus ir toliau tylėjo. 

— Pasakykit ką nors, po velnių! 

— Vadinasi, tu kalbėjai rimtai. Tu iš tikrųjų nori ten nuva- 
žiuoti. 

— Taip. Ir jūs mane ten nuvešite. 

Kėjus susidėjo rankas ant krūtinės. 

— Kodėl manai, kad ryšiuos tokiai kvailystei? 

— O todėl, kad jums užtenka proto patikėti, jog esu teisi! 
Klarkas pasistengė, kad Rendalas būtų paskirtas į Monte- 
sangrę. Mano dukra žuvo per bailias jūsų brolio politines 
rmachinacijas! 

- Tai dar reikia įrodyti, - atsakė jis. - Ir todėl, norėdama 
mane įtikinti, nutarei prie argumentų pridėti kelis karštus 
bučinius? 

Jos veidas paraudo. 

- Tai neturi nieko bendra... - paprieštaravo Lara. 

Kėjus pašaipiai purkštelėjo. 

— Žinai, daktarėle, tu pateisinai visus mano lūkesčius. 
Galima sakyti, netgi viršijai - Kėjus tylutėliai švilptelėjo ir 
mostelėjo ranka, tarsi būtų nusideginęs. - Vienas bučkis, ir 


tu pasiruošusi, mažyte. 
Kėjus dar kartą purkštelėjo, perliejo ją žvilgsniu ir pasuko 
durų link. | 


- Ieškokis kito kvailio. Aš apsieisiu ir be atostogų karo 
veiksmų zonoje. Ir neketinu naudotis brolio išmestomis nuo 


graužomis. 

Kėjui taip sugedo nuotaika, kad sėsti prie vairo buvo pavo- 
jinga. Vairavo linkolną greitkeliu kaip tanką, nepaisydamas 
kliūčių. Jis pyko ant Laros, bet tai irgi ne naujiena. 

Keista tai, kad jis pyko ant savęs. Jis, kuris niekada neana- 
lizuodavo savo veiksmų ir neatsiprašinėdavo už elgesį, dabar 
jautė kaltę, nes troško savo velionio brolio meilužės. Jeigu 
aplinkybės pasikeistų, jeigu Lara jį padrąsintų, jis jau dabar 
autųsi batus. 

Viešpatie, nejaugi jis toks ištižėlis ir užsigeidė moters, 
pražudžiusios jo brolį! Džodė visiškai teisi kalbėdama apie jį. 
Kas geriau pažįsta vaiką, jei ne motina? Jis sugedęs iki kaulų 
smegenų kaip ir jo tėvas. Kai tik horizonte pasirodo moteris, 
jis pamiršta ir gėdą, ir sąžinę. Jeigu jis būtų kitoks, dabar jam 
nereikėtų tramdyti savo jausmų ir tarpkojo draugužio, jo ne- 
kankintų mintys apie jos bučinio skonį. 

Vaikystėje ir jaunystėje jie su Klarku dalijosi arba buvo ra- 
ginami dalytis daiktais - megztiniais, skutimosi losjonais ar 
riedlentėmis. Tačiau niekada nesikeisdavo moterimis. Netgi 
mokyklos šokėjomis. Netgi kekšėmis. 

Tas tylus susitarimas atsirado jų jaunystės laikais, galimas 
daiktas, meilė buvo vienintelė arena, kurioje jie nenorėjo būti 
varžovai. Visi ieškodavo brolių panašumų, tačiau jų seksua- 
liniai polinkiai būdavo visiškai nesulyginami. Kėjus niekada 
nenorėjo merginos, su kuria susitikinėjo Klarkas, ir nors jis 
nesistengė primesti broliui savo įsitikinimų, buvo tikras, kad 
Klarkas elgiasi taip pat. Štai kodėl Kėjaus aistra Larai Malori 
atrodė nepaaiškinama ir siutinanti. Tai buvo savo paties prie- 
saikos sulaužymas. ' 

Kėjus žinojo, kad tą peršulį geriau pamiršti, nes jo numal- 
šinti vis tiek nepavyks. Nuodėmė geisti moters, suteršusios 
brolio vardą ir sugriovusios jo ateitį. Tačiau nuodėmingojo 
etiketė jam niekada nebuvo kliūtis. Kėjų galėtų sustabdyti 
nebent baimė apsikvailinti. 

Štai kur buvo jo pykčio priežastis. Jis kaip paskutinis 
kvailys paleido seiles, kal Lara jam dėstė verksmingą istoriją. 
O jis dar virė jai kavą! Jis žengė dar toliau - ją apkabino. Ir 
pabučiavo. 

— Mėšlas! - Kėjus trenkė kumščiu į vairą. 

Ji tikriausiai dabar juokiasi, įžiebusi jam liepsną, kurią - 
jis žinojo — vargu ar užgesintų net dešimt kitų moterų. Mo- 
teris, leidžianti save taip bučiuoti, tikriausiai gerai žino, ko 
siekia. Ne veltui Lara tuojau pat prašneko apie kelionę į Cen- 
trinę Ameriką. Manė, įkaitinsiu jį taip. kad jis nuskraidins 
mane ne tik į Centrinę Ameriką, bet ir į Marsą. 

Pasvajok, kandžiai pagalvojo Kėjus. Jį įaistrindavo dauge- 
lis moterų, bet netgi aistros įkarštyje jis neprarasdavo proto. 

Kita vertus, ji neatrodė patenkinta, kad jis išeina. Ji at- 
rodė netgi sutrikusi ir pažeminta kaip dabar jis. Taip, pasa- 
kojimas apie dukters netektį buvo labai liūdnas. Nors Lara 
pasitikėjimo nekelia, kodėl jis turėjo abejoti jos nuoširdumu, 
kai ji pasakojo apie dukters mirtį? Ji iki šiol neatsigavusi ir 
vis dar gedi mažylės. 

Ją žindydama, įgaudavau jėgų kartu su ja. 

Ji užkrėsdavo visus aplinkinius šypsena. 

. Lara dievino mergaitę ir jos netektį išgyveno sunkiau 
negu Rendalo nužudymą. Žinoma, po nešvaraus skandalo su 
Klarku jų santuoka kaip reikiant klibėjo. Ji prisipažino, kad 
buvo labai nelaiminga Montesangrėje. Tik dukters gimimas 
nuskaidrino jos gyvenimą. Jai Ešlė tapo dangaus dovana, at- 
leidimo iš aukščiau ženklu. Visą savo meilę ir švelnumą po 
Klarko žūties ji skyrė Ešlei. 

Staiga Kėjus nukėlė koją nuo pedalo. Linkolnas ėmė lė- 
tinti greitį. Nematančiu žvilgsniu Kėjus žiūrėjo į tamsą, ten, 
kur rytuose brėško aušra. Tačiau jis nieko neįžvelgė. Netgi 
nepastebėjo, kad automobilis išvažiavo į kelio vidurį, o tada 
sustojo. | 

Jam ausyse skambėjo Laros žodžiai. 

Šviesiaplaukė, mėlynakė. 

Jos šypsena šildė kaip saulės šviesa. Visa kaip saulutė. 

Kėjus kadaise pažinojo tik vieną žmogų, apibūdinamą pa- 
našiai ir lyginamą su saule. 

Klarkas Taketas trečiasis. 

- Tai bent šunsnukis, - sušnabždėjo Kėjus ir jo rankos nu- 
slydo nuo vairo ant kelių. 

Mylima Laros Malori mažylė buvo jo brolio duktė. 


Ponkioliktas skyrius 


Di Hoskinsas plunksnų šluotelė braukė dulkes nuo kiau- 
lienos, aitriųjų paprikų, kukurūzų ir tunų konservų dėžu- 
čių šeštoje eilėje, Kaip didelės nebrangių prekių parduotu- 
vės valdytojas, jis galėjo pavesti tą užduotį bet kuriam savo 
darbuotojui, bet Olis mėgo fizinį darbą - klijuoti kainas, 
papildyti atsargas lentynose, dėlioti produktus = lengvą 
darbą, susidedantį Iš paprastų ir nesudėtingų veiksmų. 
Proto nereikalaujantį darbą, kurį dirbant galima galvoti 
apie ką nors kita. 

Penkiolika metų jis tarnavo Jungtinių Amerikos Valstijų 
laivyne, paskui jūreivystę metė. Nors Olis ilgų plaukiojimo 
mėnesių nesiilgėjo, jis vis dar pasvajodavo apie jūreivišką 
laisvę, kai pečių neslegia jokia atsakomybė. Hoskinsas nieka- 
da nenorėjo tapti karininku ir mieliau vykdydavo įsakymus, 
negu juos duodavo. 

Kartą pavasarį, kai buvo išleistas į krantą Galvestone, jis 
susipažino su mergina, įsimylėjo ir po mėnesio ją vedė. Kai 
atėjo laikas vėl sudaryti plaukiojimo sutartį, žmona įkalbė- 
jo jį to nebedaryti, ir abu persikėlė į jos gimtąjį miestą Iden 
Pasą, arčiau motinos. 

Tikriausiai gyvenimas būtų labiau nusisekęs, jeigu būčiau 
likęs laivyne, galvojo Olis, dabar vaikščiodamas penkta eile 
tarp lentynų, ant kurių buvo tvarkingai išdėlioti miltai, cu- 
krus, prieskoniai ir aliejus. Žmonos šeima jo taip ir nepriėmė 

kaip savo. Jiems Olis buvo kilęs „kažkur iš šiaurės“ ir jie pa- 
kentė jį tik dėl anglosaksų šaknų. Tai yra vos vos. 

Praėjus dviem dešimtmečiams, jis kaip ir anksčiau nelabai 
mėgo žmonos giminių, kaip ir šie - jo. Pirmoji meilė seniai 
seniai nužydėjo, ir dabar Olį su šeima tesiejo vienintelis sū- 
nus Taneris. 

Abu tėvai savaip reiškė meilę. Motina dažnai trikdydavo 
Tanerį, įkyriai rodydama savo švelnumą. Ji daugiau nebepa- 
stojo po Tanerio gimimo, - dėl to kaltino Olį, ne save, - todėl] 
rūpinosi sūnumi kaip lokė savo vieninteliu lokiuku. Jai ypač 
glostė savimeilę, kad Taneris susitikinėja su Hevera Vinston, 
populiariausia vyresniųjų klasių mergina, mat tai kėlė ponios 
Hoskins autoritetą draugių akyse. 

Olis nebuvo nusiteikęs prieš Heverą. Mergina gražutė 
kaip lėlytė, draugiška, miela. Jis tik dėjo viltis, kad Taneris 
nesugadins draugystės neapgalvotu poelgiu. Olis nenorėtų, 
kad sūnus aptemdytų gyvenimo kelio pradžią, paklusdamas 
sveiko kūno šauksmui. 

Dažnai, žiūrėdamas į Tanerį, Olis žavėdavosi gamtos žais- 
mu. Nė trupinėlio nepaveldėjęs iš motinos, genetinis stebu- 
klas Taneris išaugo protingas ir gražus jaunuolis. Ačiū Die- 
vui, sportininkas. Jeigu jis būtų panorėjęs tapti dūdų orkes- 
tro muzikantu, vaistininkų arba kosmoso specialistu, tėvai 
būtų nuo jo nusisukę kaip nuo nenormalaus. Tačiau Taneris 
gerai žaidė futbolą ir už tai buvo garbinamas prasčiokų pus- 
brolių ir dėdžių. Šie pripažino jį savu, visiškai pamiršę, kad jo 
atsiradimas šiame pasaulyje - Olio nuopelnas. 

Olis tam neteikė didelės reikšmės. Taneris - jo sūnus, ir 
kiekvieną penktadienį tėvas alpdavo iš pasididžiavimo, kai 
futbolo aikštėje pasirodydavo dvidešimt antrasis numeris 
rausva ir juoda „velnių“ uniforma. Kitas sezonas futbolo 
žvaigždei Taneriui turėjo būti dar sėkmingesnis. 

Olis baigė lyginti dėžutes su krekeriais, sausainių pakuo- 
tes ir perėjo tvarkyti ketvirtos eilės. Tarp lentynų ėjo dvi mo- 
terys. Jaunesnioji stūmė pirkinių vežimėlį, vyresnioji laikė 
rankoje sąrašą ir rinkosi produktus pagal jį. 

— Labas rytas, panele Džeinelena, labas rytas, ponia Ta- 
ket, - maloniai pasisveikino Olis. - Kaip laikotės? 

- Labas rytas, pone Hoskinsai, - atsiliepė Džeinelena. 

- Oli, paprašykite mėsininko mums paruošti tris colio sto- 
rumo bifšteksus. Ir tegu tai būna tikras colis. Praėjusį kartą 
jie buvo labai ploni ir kieti kaip puspadis. Neįmanoma su- 
kramtyti. 

- Labai atsiprašau, ponia Taket. Aš pats pasirūpinsiu, 
kad šiandien viskas būtų kaip reikiant. - Kaip visada panelė 
Džeinelena nors prie širdies dėk, o Džodė Taket tipiška ra- 
gana. Meilikaudamas jis pridūrė: - Džiugu jus matyti geros 
aveikatos. 

= O jūs manėt, kad aš sergu? 

Olis tik norėjo būti mandagus, bet Džodė jam atkirto tarsi 
Įsižeidusi. 

- Ne, ką jūs, - pasakė Olis, jausdamas, kad kaklaraištis 
jam veržia kaklą. - Tik girdėjau, kad šiek tiek negalavote. Ži- 
note, kaip mieste sklinda gandai. 

- Aš jaučiuosi puikiai. Pats matote. 

- Mudvi su mama seniai buvome parduotuvėje dviese, - 
bandė sušvelninti nejaukią akimirką malonioji Džeinelena. - 
Nutarėm truputį prasiblaškyti. 

- Labai džiaugiuosi matydamas jus abi. Nueisiu pasakyti 
mėsininkui apie bifšteksus, paketas jūsų lauks prie kasos. 

()lia įsikišo plunksnų šluotelę į užpakalinę kelnių kišenę, 
nuėjo ir pasuko į kitą taką tarp lentynų, bet užvirto ant kitos 
* moters stumiamo vežimėlio. 

- Daktare Malor|! - aušuko Olis, 

= Laba diena, pone Hoskinaai, kaip gyvenate? 

- Puikiai, puikiai. 

Padėk mums, Dieve, pagalvojo Olis, Džodės Taket ir Laros 
Malor! susitikimas neišvengiamas. Olis nenorėjo, kad Jo par- 
duotuvė virstų kovos lauku. 

= Ar matėte, daktare Malori, arbūzus vaisių skyriuje? 
Šiandien atvežė Iš Pietų Teksaso. 


x 

- Manau, kad viso arbūzo bus man daugoka. 

- Galiu jį perpjauti per pusę. 

- Ne, ačiū. Paimsiu melioną. 

Nuo jos šypsenos jam sparčiau ėmė plakti širdis. Olis ne- 
buvo užkietėjęs mergišius, nors jūrininkai visada tuo kaltina- 
mi. Tačiau jis ne toks aklas, kad nepastebėtų daktarės Malori 
grožio. Ir veidas, ir figūra - nors į vitriną statyk. Iden Pase jos 
pavardė tapo gundytojos sinonimu. 

Tiesą sakant, Olis nė karto nepajuto, kad ji tokia ir būtų. 
Daktarė visada draugiška, bet visiškai nekoketiška. Galimas 
daiktas, jis ne jos skonio, bet apsigimusi koketė pasiruošusi 
flirtuoti su kiekvienu pasitaikiusiu, kad tik vyriškos lyties. 
Pavyzdžiui, Heveros motinėlė tikrų tikriausia paleistuvė. Jis 
nuoširdžiai tikėjo, kad Hevera neis Darsės pėdomis, Taneris 
protingas jaunuolis, bet ir jis ilgai netvers, jeigu toliau susiti- 
kinės su gražuole Hevera. 

- Jeigu jums ko nors prireiks, daktare Malori, prašom 
kreiptis į mane. 

- Dėkoju, pone Hoskinsai, būtinai. 

Tačiau jis pajuto, kad katastrofa neišvengiamai artėja. 
Olis pasitraukė į šoną, norėdamas praleisti daktarę Malori, 
ir pagalvojo, ar nereikėtų jos įspėti, kad netoliese yra Džodė 
Taket. Jis vylėsi, kad daktarei Malori nereikia nei kavos, nei 
arbatos. Tačiau buvo per vėlu! Ji įstūmė vežimėlį į ketvirtą 
taką. Hoskinsas sustojo netoliese, apsimesdamas, kad dėlioja 
dėžutes ir stiklainius. Jis meldė dangų, kad moterys nekibtų 
viena kitai į plaukus. 

Girgždantis daktarės Malori vežimėlis sustojo. Kelias se- 


kundes buvo tylu, paskui jis Apisžiaijs kaip daktarė Malori pa- 
sisveikino: 


- Labas rytas, 
- Labas rytas, daktare Malori, - štaakė Džeinelena savo 
droviu tyliu balsu. 


- Džiaugiuosi, kad jaučiatės geriau, ponia Taket, - sakė 
Lara ir nutilo, suteikdama Džodei galimybę atsakyti į pasvei- 

kinimą. Nesulaukusi atsako, ji pridūrė: - Kelis kartus skam- 
binau jums į namus, norėjau pasikalbėti. 

— Nėra apie ką kalbėti, - tik Džodė Taket galėjo papras- 
čiausius žodžius pripildyti tokių stiprių nuodų. - Eime, Džei- 
nelena. 

- Atleiskite, ponia Taket, bet mums reikia labai daug ką 
aptarti. Pavyzdžiui, pakalbėti apie Klarką. 

- Jau geriau degčiau pragare, negu kalbėčiau su tamsta! 

*- Mama! 

- Tylėk, Džeinelena! Eime iš čia. 

- Ponia Taket. Ponia Taket? O Viešpatie, ponia Taket! 


Iš pradžių daktarės balse skambėjo prašymas. Paskui klau- 
simas. Tada išgąstis. 


- Mamal 

Olis Hoskinsas išmetė ant grindų dėžutes sausainių, sku- 
bėdamas į pagalbą ketvirtame take. Jis atbėgo kaip tik tą aki- 
mirką, kai Džodė Taket šonu užvirto ant savo vežimėlio. Ji 
išskėtė rankas į šonus delnais žemyn, tarsi norėdama atgauti 
pusiausvyrą. Vežimėlis nuvažiavo į priekį, palikdamas ją be 
atramos, ir ji nuvirto ant lentynų, pristatytų „Lipton“ arba- 
tos indelių ir pakelių. Keli indeliai nukrito ant grindų ir su- 
dužo: ore pasklido kvapių miltelių debesis. Džodė iš pradžių 
trenkėsi į lentyną, paskui susmuko ant grindų ir liko gulėti 
nejudėdama tarp šukių ir arbatžolių. 

Džeinelena atsiklaupė šalia jos. 

. - Mama, mama! - rėkė ji. | 

Lara Malori negaišo nė sekundės. Per akimirką ji EEK 
greta Džodės. 

- Kvieskite greitąją! - sušuko ji Oliui. 

Olis, kaip ir dera buvusiam karininkui, davė komandą ka- 
sininkei, tuo metu pildžiusiai cigarečių atsargas stende prie- 
šais kasą. Ji pasileido bėgte prie telefono į kontorą. Prie len- 
tynų ėmė būriuotis smalsuoliai, atvilioti Džeinelenos šauks- 
mų. Palikę savo vežimėlius, jie plūdo iš visų pusių ir iš visų 
parduotuvės kampų. Olis paprašė jų pasitraukti į šoną, kad 
netrukdytų daktarei Malori teikti pagalbą poniai Taket. 

- Laikykite ją už rankų. Kitaip ji susilaužys. . 

Džeinelena stengėsi sugauti mataruojančias Džodės ran- 
kas, kad ji neužsigautų į lentynas. Net jei ir nesusilaužytų, vis 
tiek jos būtų nusėtos mėlynėmis. 

Daktarė pasirausė savo krepšyje ir ištraukė permatomą 
plastikinį raktų žiedą. Ji įkišo jį Džodei į burną į ir prispaudė 
liežuvį. 

- Dabar viskas gerai, - nuramino ji Džeineleną. - Ji gali 
kvėpuoti. Aš prispaudžiau liežuvį, kad jis netrukdytų orui 4 
tekti į plaučius. 

- Bet ji pamėlo! 

- Nieko, į plaučius pradėjo patekti deguonies. Ir toliau ją 
laikykite už rankų. Pone Hoskinsai, ar iškvietėte greitąją? 

- Taip, ponia, - skubiai atsakė Olis. Jis atsisuko į kasinin- 
kę, toji patvirtindama linktelėjo galvą. - Kuo dar galiu būti 
naudingas? : 

- Suraskite io - paprašė Džeinelena. - Tegu jis atva- 
žiuoja. 

Džodei iš burnos kampučių tekėjo seilės. Jos kojos vis 
dar trūkčiojo. Džeinelena sunkiai nulaikė motinai rankas. 
Daktarė Malori raktų žiedu spaudė Džodei liežuvį, bet ši 
vis tiek kvėpavo sunkiai tarsi nuvarytas arklys. Olis nejautė 
simpatijos Džodei, bet suprato, kad šiuo atveju reikia išva- 
ryti žiūrovus. 

- Prašom pasitraukti. 

: Žinoma, niekas nepajudėjo iš vietos. Olis  iskiorauė 
pro didėjančią minią ir pasileido į savo kontorą, esančią pu- 
saukštyje virš parduotuvės salės. d 

Prisiminęs, kad Kėjus Taketas - pilotas, jis pirmiausia 
paskambino į apygardos aerodromą. Kėjaus ten nebuvo, bet 

Balkis Vilis davė Kėjaus mobiliojo telefono numerį. 

- Jis iš čia išvažiavo prieš penkiolika minučių. Pasiėmė su 
savim tą nešiojamą aparačiuką. | 

Jau po pusės minutės Kėjus atsiliepė msoaojų telefonu: 
- Klausau. | 

— Pone Taketai? - Olis nervinosi. Jis niekada nebuvo susi- 
baręs su Kėjumi, bet girdėjęs, kad kitiems taip nutinka. Netgi 
jo svainiai, apduję kaip zuikiai kovo mėnesį ir pasirengę dėl 
mažiausios smulkmenos paleisti į darbą kumščius, apie Kėjų 
Taketą atsiliepė labai pagarbiai. 

- Čia Olis Hoskinsas iš savitarnos parduotuvės ir... 

- Sveikas, Oli. Neseniai žiūrėjau „velnių“ atkrintamąsias 
per televizorių. Taneris duos mūsų priešams šį sezoną. 

- Ačiū, pone Taketai, ponia Taket parkrito čia, mūsų par- 
duotuvės salėje... 

— Parkrito? 

- Jūsų sesuo ir... 

- Ar jai viskas gerai? 

- Ne, pone. Mes iškvietėme greitąją pagalbą. | 

- Atvažiuoju. 

Olis padėjo telefono ragelį ir vėl nuskubėjo į ketvirtąjį 
taką tarp lentynų. Pirkėjai grūdosi abiejuose tako galuose. 

- Atleiskite. Praleiskite mane. - Jis jautėsi patenkintas, 
kad žmonės klauso jo įsakmaus tono. - Visi pasitraukite. — 
Jis atsistojo daktarei Malori už nugaros. 

- Jai priepuolis? - paklausė išsigandusi Džeinelena. 

= Greičiausiai, bet ne pats rimčiausias. Tyrimai parodys. 
Ar anksčiau ją ištikdavo tokie si ai 

- Ne. 

Daktarė Malsri pasilenkė virš S nis Džodės. 

= Ponia Taket, greitoji pagalba jau važiuoja. Tuoj bus čia. 

Džcdė Kiovėsi burna gaudyti orą. Rankos ir kojos nustojo 
judėti ir sugjebo. Lara ištraukė jai iš burnos plastikinį žiedą. 
Ant jo liko gilios Džudės dantų žymės, o tai paaiškina, kodėl 
daktarė Malori nekito savo pirštų, kad atpalaiduotų kvėpavi- 
mo takus. Daktarė išsitraukė iš krepšio popierinę servetėlę ir 
nušiuostė seiles DZsAei nuo pasmakrės. 

= Jus ištiko priepurdia, bet dabar jau praėjo. 


= Marna, kaip jautiesi? - klausinėjo Džeinelena, pačiupus 
Ds Aą Už rarikrą, 


- Ji dar nevisiškai atsigavo, - paaiškino daktarė Malori. = 
Bet po kelių minučių atsigaus. 

- Praleiskit! Ko jūs čia visi grūdatės? Ar neturit ko veikti? 
Nešdinkitės Iš čial 

Pro žioplių minią brovėsi Kėjus. Visi jam traukėsi iš kelio, 
Olis nuėjo jo pasitikti. 

- Pasisekė, kad buvote netoliese. 

- Ačiū, Oli, kad paskambinot. Išvarykit visus smalsuolius, 

- Taip, pone! - Olis buvo beveik pasiryžęs atiduoti pagar- 
bą Kėjui. Taketas mokėjo įsakinėti žmonėms, - Visi eikit ša- 
lin! Girdėjot, ką sakė ponas Taketas? ; 

- Kėjau! Kaip gerai, kad atvažiavai! - sušuko Džeinelena. - 
Mamą buvo ištikęs priepuolis. 

— Džode, kaip jautiesi? 

-— Patrauk ją nuo manęs... 

Kėjus atsiklaupė prie motinos, bet žiūrėjo tik į daktarę ve- 
riančiu žvilgsniu. 

- Kas jai? 

- Kaip jums jau sakė sesuo, ją ištiko priepuolis. Gana rim- 
tas, bet ne mirtinas. 

Kėjus pasilenkė prie motinos. 

- Greitoji jau važiuoja, Džode, - pasakė jis raminamai. — 
Laikykis. 

- Išvaryk ją. Nenoriu, kad ji mane liestų... - sunkiai veble- 
no Džodė, bet jos žodžių prasmė buvo aiški. 

- Daktarė Malori tau išgelbėjo gyvybę, mama, - švelniai 
priminė Džeinelena. 

Džodė pabandė atsisėsti, bet jai nepavyko. Ji įsmeigė ku- 
piną neapykantos žvilgsnį į Larą. Senoji neturėjo jėgų išreikš- 
ti priešiškumo, bet žudikiškas žvilgsnis buvo iškalbingesnis 
už visus žodžius, 

Kėjus staigiai mostelėjo galva. 

> Eik iš čia, daktare, Ji nenori tavęs matyti. Tavo buvimas 
tik kenkia. 

= Kėjau, jeigu ne... = įsikišo Džeinelena. 


240 + Sandra Bioun 


- Bet... — norėjo paaiškinti ir Lara. 

- Girdėjai, ką pasakiau?! - suriko jis. - Dink iš akių! 

Oliui pasirodė, kad vyras ir moteris žiūri vienas į kitą visą 
amžinybę, tarsi matytų tai, ko negali matyti kiti. 

Galiausiai daktarė Malori atsistojo. Ji aiškiai buvo pri- 
blokšta, jos balsas drebėjo. 

- Jūsų mama rimtai serga ir visą laiką turi būti prižiūrima 
gydytojo. 

- Susitvarkysim patys. 

Nors tie žodžiai buvo skirti ne Oliui, šis net krūptelėjo 
nuo šiurkštaus tono ir neapykantos kupino žvilgsnio. 

- Ačiū, daktare Malori, - tyliai pasakė Džeinelena. - Mes 
pasirūpinsime, kad mamai būtų suteikta medicininė pagalba, 

Jie atsisakė daktarės Malori paslaugų, todėl ji apsisuko 
ir nuėjo. Minia prasiskyrė, kaip ir einant Kėjui. Lara nenu- 
ėjo pasiimti savo vežimėlio su pirkiniais, o pasuko tiesiai 
durų link. 

Olis žiūrėjo jai įkandin su vis didėjančia pagarba. Ji Laikėsi 
nepaprastai oriai. Nesliūkino pro žiopsotojus primušto šuns 
išraiška; ėjo išdidžiai iškėlusi galvą, nepabūgusi nei Taketų, 
nei smalsuolių. Olis nusprendė pats asmeniškai T jai 
pirkinius, kai viskas nurims. 

Pasigirdo sirenos kauksmas ir po akimirkos į 7 įbėgo 
greitosios pagalbos felčeriai. Jie paguldė ponią Taket į veži- 
mėlį, įkėlė į mašiną ir greitai išvažiavo. Kėjus ir Džeinelena 
geltonu linkolnu nudūmė iš paskos. 

Tarp lentynų pabirusi arbata buvo seniai sušluota, tačiau 
pirkėjai nesiskirstė, aptarinėdami, ką matė ir girdėjo, pasa- 
kodami apie įvykį ką tik atėjusiems pirkėjams, nemačiusiems 
nepaprasto reginio. Ypač ilgai buvo svarstoma, ar labai rimtai 
serga Džodė. Vieni kalbėjo, kad tokių kaip ji net mirtis iš kar- 

to nepaima ir Džodė trauks iki šimto metų. Kitiems atrodė, 
kad ji vos neatidavė Dievui savo sielos. Dar kiti spėliojo, kas 
gi bus su Taketų naftos bendrove. Ar su Džodės mirtimi > 
kad ir kada tai nutiktų - ateis galas įmonei? Kėjus gal liausis 

skraidęs po pasaulį ir apsistos Iden Pase, o panelei Džeinele- 
nai pakaks sumanumo ir patyrimo perimti į savo rankas val- 
dymo vadžias. Nuomonių buvo pačių įvairiausių. 

Tačiau daugiausia aistrų virė kalbant apie daktarę Larą 
Malori ir tai, kad Džodė atstūmė jos pagalbą net būdama 
ant mirties slenksčio. Tiems, kurie jau buvo pamiršę, buvo 
priminta liūdna garsioji daktarės ir senatoriaus Taketo is- 
torija. 

Olis nepritarė piktiems liežuviams. Žinoma, jo nuomonė 
nedaug reiškė, bet jis manė, kad žmonės neteisingi daktarei 
Malori. Argi ji neišgelbėjo nuo mirties vaidingosios Džodės 
Taket, nors širdyje tikriausiai troško, kad senė užspringtų 
savo pačios liežuviu? 

Daktarė Malori kone apsiašarojo, kai Olis tą pačią dieną 
jai pristatė paliktus pirkinius. Lara pritrūko žodžių dėkin- 
gumui išreikšti ir pakvietė Olį užeiti į namus išgerti ko nors 
gaivinančio. Galimas daiktas, ši moteris kadaise suklupo, bet 
dabar sunku rasti mielesnį žmogų, nutarė Olis Hoskinsas. 


-———— 


- Galit įsivaizduoti? Senoji Džodė guli ant grindų vidury 
parduotuvės ir mataruoja rankomis kojomis kaip išprotėjusi. 
Bet jai užteko jėgų atsisakyti Laros Malori medicininės pa- 
galbos! 

Vinstonų virėja vakarienei iškepė vištienos su sūrio pada- 
žu. Darsė daugiau plepėjo, negu valgė. Fergusas susikaupęs 
dėjo į burną gabaliuką po gabaliuko. Heverai atrodė, kad viš- 
tieną kažkas jau buvo valgęs, ir knibinėjo šakute po lėkštę, 
apsimesdama, kad valgo. Dabar, kai ji geria kontraceptines 
tabletes, buvo apskaičiuota kiekviena kalorija, ir ji neketino 
didinti normos, kimšdama tokį jovalą. 

Negana to, jai sugadino apetitą Darsė, su pasitenkinimu 
klodama paskalas, sklandančias po visą miestą apie ponios 
Taket priepuolį. Darsė kirpykloje sužinojo visas šlykščias 
smulkmenas ir perpasakojo, dusdama iš susijaudinimo. 

- Ji prisišlapino į kelnes. Džodė Taket! Galit įsivaizduo- 
ti? - šaipėsi Darsė. - Tai vadinama nesusilaikymu. 

- Tai vadinama šlapimo nelaikymu, Darse, - pataisė Fer- 
gusas. - Norėčiau, kad prie vakarienės stalo tokių kalbų 
nebūtų. 

Hevera prisitraukė stiklinę šaltosios arbatos. 

- Tanerio tėtis sakė, kad daktarė Malori išgelbėjo poniai 
Taket gyvybę. Ja dėta, aš negelbėčiau senos bezdalės. 

Darsė vos neišmetė šakutės. 

— Nieko sau išauklėtos merginos žodžiai! Tavo vaikiška 
meilė Larai Malori darosi nepakenčiama, Hevera. 

— Aš visiškai neįsimylėjusi. Tik, manau, kvaila, kad ponia 
Taket atsisakė gydytojos pagalbos. Jau geriau pasinaudoti 
bet kokio, net ir nekenčiamo, daktaro pagalba negu mirti. Ar 
aš neteisi? 

— Džodė Taket vienintelė mano kitaip, - pasakė Fergusas, 
šluostydamasis burna servetėle. - Tos moters širdis akmeni- 
nė. Pritariu tau, Hevera. Aš jai būčiau leidęs uždusti. 

— Kaip visada, judu susivienijot prieš mane, - nepatenkin- 
ta Darsė pastūmė lėkštę. 

— Susivienijom? — nustebo Fergusas. - Kodėl mes apskritai 
turime palaikyti kieno nors pusę? Tai iš viso ne mūsų reikalas, 

— Tai va! —- sušuko Darsė. - Aš tik nesuprantu, kodėl Heve- 
ra laiko tą prasčiokę Larą Malori kažin kokia didvyre. 

— Ar galiu eiti nuo stalo? - paklausė Hevera pavargusiu 
balsu. | 
„-- Ne, negali! Tu nieko nevalgei. 

- Aš neturiu apetito. Be to, troškinys labai sšinis, Tai ap- 
sunkina skrandį. 

> Kadaise būčiau buvusi laimingiausia mergaitė, jeigu 
man kas nors būtų viręs pietus! 

— Mama, nepradėk! 


Dar viena sena graudi dainelė AVI = mamos vai- 
kystę, pagalvojo Hevera. , 


- Jeigu ji nenori, tegu nevalgo, - pasakė Kėšgižas, is 


aa S 

- Tu, žinoma, ją palaikai. 

- Ačiū, tėveli. Mudu su Taneriu vėliau užkąsim. 

- Tu šiandien susitinki su Taneriu? - paklausė Fergusas. 

- O kaipgi. - Hevera pažvelgė į motiną ir pergalingai nusi- 
šypsojo. - Mūsų santykiai dabar oficialūs. 

- Oficialūs? 

- Nuolatiniai, - pabrėžė Darsė, nenuleisdama akių nuo 
dukters. - Negaliu sakyti, kad aš sužavėta. 

Hevera, atlaikydama motinos žvilgsnį, dar gurkštelėjo ar- 
batos. Darsė ją vertė reguliariai vartoti kontraceptines table- 
tes ir dabar Hevera jai už tai atsilygino: kas kartą, eidama į 
pasimatymą su Taneriu, ji primindavo motinai, kad jie gali 
mylėtis kiek tik nori. 

Darsė buvo priversta tylėti, ypač girdint Fergusui. Jis ne- 
žinojo apie kontraceptikus ir būtų sukėlęs skandalą, suži- 
nojęs, ką Darsė leidžia dukrai. Jis senamadiškai tikėjo, kad 
moralinės nuostatos patikimai saugo nuo nesantuokinio 
sekso. 

Heverai buvo malonu žinoti, kad motina jaučia nuolatinę 
įtampą. Reikšmingais žvilgsniais ir užuominomis ji leisdavo 
suprasti, kad dabar gyvena aktyvų lytinį gyvenimą. Tačiau iš 
tikrųjų jiedu su Taneriu dar nebuvo peržengę tos ribos. Ne 
todėl, kad Hevera jo nemylėjo, ne todėl, kad bijojo pastoti, ir 
ne todėl, kad bijojo tėvų bausmės. 

Priežastis — ta pati kaip ir anksčiau. Hevera nenorėjo būti 
panaši į Motiną. 

Taneris gerai ją suprato. Nuo to vakaro prie ežero, kai ap- 
sijuokė, jis tapo švelnus, kantrus ir dėkingas už meilės trupi- 
nius, kuriuos ji jam numesdavo, ir nieko daugiau iš jos nerei- 
kalavo. 

Fergusui Hevera tebebuvo mylimas angeliukas, ir ji sten- 
gėsi išlaikyti tą įvaizdį. Tačiau jos santykiai su motina smar- 
kiai pablogėjo. Motina ir duktė virto dviem slaptomis prieši- 
ninkėmis, moterimis, paskelbusiomis viena kitai šaltąjį karą. 
Anksčiau pažymėta fronto linija dabar apaugo apkasais. 

- Nežinojau, Hevera, kad žaviesi daktare Malori, - tarė 
Fergusas, maišydamas kavoje cukrų. - Nė nežinojau, kad ju- 
dvi pažįstamos. 

- Mama mane buvo nuvedusi pas ją konsultuotis. Argi ji 
tau nieko nesakė? , 

- Paprasčiausiai pasitikrinti, - skubiai Kizkiino Darsė. - 
Jai reikėjo sveikatos pažymėjimo, kad galėtų šokti grupėje, o 
pas gydytoją kitame mieste reikėtų laukti savo eilės visą mė- 
nesį. Pamaniau, neverta atsisakyti daktarės Malori paslaugų 
vien dėl to, kad ji kadaise turėjo romaną su Klarku Taketu. O 
mums kas? Tai buvo prieš šimtą metų. Be to, Džodės Taket 
priešas automatiškai yra tavo draugas, tiesa, Fergusai? 

- Reikia pripažinti, daktarė Malori parodė didelę drąsą, 
atsikraustydama į mūsų miestą. Be to, ji turi visuomeninių 
idėjų. Man tai patinka. 

- Judu kalbėjotės? - pasidomėjo Darsė. 

- Vakar. Ji nori pasikalbėti su vyresniųjų klasių a iiočis 
apie seksualinę atsakomybę. Manau, Iden Pasui ši tema šiek 
tiek per drąsi, bet aš jai pasakiau, kad išklausysime jos pasiū- 
lymų kitą savaitę per mokyklos tarybos posėdį. | 

Kelias akimirkas Darsė žiūrėjo į vyrą, neištardama nė žo- 
džio. Paskui pasakė: 

- Tu teisus, Pergusai. Tai tiesiog asies Ją pasmerkė 
už svetimavimą, o ji dar drįsta kalbėti APie seksualinę atsa- 
komybę! 

- Ji pabrėžė, kad neketina inoralizūoti Tik nori įspėti pa- 
auglius apie pavojų sveikatai. 

=» Manau, vietos bažnyčia tokiems renginiams nepritars. 
Taip pat abejoju, ar čia pavyks išvengti moralizavimo. Dak- . 
tarei Malori pačiai trūksta moralės. Ji liepė Heverai visada 
nešiotis prezervatyvą. 

= Ji taip nesakė! - sušuko Hevera. A 

- Sakė panašiai, - pasitaisė Darsė, - Nespėsim apsidairyti, 
kai vaikučiai į mokyklą dėžutėse su pusryčiais pradės nešiotis 
gumytes ir paskubom poruosis per pertraukas, 

- Darse, prašyčiau! - pratrūko Pergusas. - Neversk Heve- 
ros klausyti tokių paistalų! 

- Atsibusk ir prasikrapštyk akis, Pergusai. Vaikai dabar 
viską puikiai žino. Kai tik Lara Malori uždegs jiems žalią švie- 
są, jie ims tratintis kaip triušiai. 

Fergusas susiraukė. 

- Daktarė neketina propaguoti sekso, tik nori pErepct 
apie galimas pasekmes. 

- Nejaugi? Gerai ji tau susuko galvą. Paprasčiausiai jos 
verslas šlubuoja, o jeigu mergaitės viena po kitos taps pilvo- 
tos, ji turės daugiau darbo. 

— Mama, tu šneki nesąmones. 

- Nutilk, Hevera! Aš kalbuosi su tavo tėvu. 

- Bet tu iškraipai daktarės Malori žodžius. Tai nesąžininga. 
“ - Tai suaugusiųjų pokalbis, o tavęs niekas neprašė įsikišti! 

Hevera ėmė nekęsti motinos dar labiau ir svajojo demas- 
kuoti jos melą. Tačiau meilė tėvui vertė ją tylėti. Darsė tai 
žinojo ir naudojosi dukters silpnumu. Motinos veide pasiro- 
dė patenkinta šypsena. Hevera triukšmingai atstūmė kėdę ir 
pasipiktinusi išlėkė iš valgomojo. 

Ji girdėjo, kaip motina pasakė: 

- Pirmyn, Fergusai, kviesk daktarę Malori į mokyklos ta- 
rybos posėdį. Įdomu bus pažiūrėti, kaip pasipils žiežirbos. 


—- 


- Pamaniau... Tikriausiai man nereikėjo ateiti. 

Dabar, kai stovėjo priebutyje priešais Laros Malori namo 
duris, be to, dar apšviesta ryškios virš galvos kabančio žibinto 
šviesos, Džeinelena jautėsi visiška kvaiša. Nebūtų nustebusi, 
jeigu daktarė Malori būtų užtrenkusi gužis jai prieš nosį. Ji 
turėjo teisę taip pasielgti. 

- Malonu jus matyti, panele Taket. Užeikite. 

Džeinelena įėjo ir apsidairė. 

- Jau vėlu. Tikriausiai nederėjo jūsų trukdyti. 

- Ne, kąjūs. Kaip jaučiasi mama? 

- Nelabai gerai. Aš atėjau su jumis apie tai pasikalbėti. 
Iš priimamojo Lara nusivedė Džeineleną į gyvenamąją 
namo dalį. 


- Kaip tik ketinau išgerti vyno. Ar jūs nepalaikysite man 
draugijos? 

Jos įėjo į jaukų kambarį, kur ant stalelių gulėjo Kavaėsi ir 
žurnalai, o žvakidėse degė kvapios žvakės. Televizorius rodė 
klasikinį nespalvotą filmą. 

- Mėgstu senus filmus, - paaiškino Lara šypsodamasi, - 
Turbūt todėl, kad jie visada laimingai baigiasi. - Ji išjungė 
televizorių. - Aš turiu tik šabli. Ar tiks? 

- Aš labiau norėčiau kokio nors nealkoholinio gėrimo. 

- Dietinės kolos? 

- Taip, ačiū. 

Kol Lara suvaikščiojo į į virtuvę, Džeinelena stovėjo neju- 
dėdama vidury kambario. Ji įėjo į priešo irštvą, o jis pasirodė 
esąs labai malonus. Dvi sienos buvo nukabinėtos lentynomis 
su medicinos knygomis, buvo ir grožinės, gražiai įrištos lite- 
ratūros minkštais viršeliais. Virš židinio, kur anksčiau buvo 
pritvirtinta elnio galvos iškamša, dabar kabojo Endriaus Va- 
jeto* graviūra. Ant staliuko prie sofos atpvĖjo mergaitės nuo- 
trauka sidabriniais rėmeliais. 

= Tai mano dukra. 

Džeinelena sudrebėjo, išgirdusi Laros, grįžtančios su stik- 
line kokakolos, balsą. 

- Jos vardas buvo Ešlė. Ją nužudė Montesangrėje. 

- Žinau. Man jūsų labai gaila. Ji buvo graži mergytės, 

“ Lara linktelėjo. 

'* - Turiu tik dvi nuotraukas. Viena čia, o kita kabinete. Jas 
turiu tik todėl, kad išsaugojo mano tėvai. Visi kiti daiktai din- 
go Montesangrėje. Norėčiau turėti ką nors iš dukters daik- 
telių. Guminį kramtuką. Meškutį, krikšto suknytę. Bet ką. - 
Lara papurtė galvą, tarsi nuvydama REALS AN IS = Prašom 
sėstis, panele Taket. 2 


* Andrew Vyeth (1917-1979) - amerikiečių dailininkas realistas. 

Džeinelena atsargiai pritūpė ant sofos. Lara atsisėdo į 
supamąją kėdę, kurioje, matyt, sėdėjo prieš ateinant Džei- 
nelenai. Greta ant kėdutės gulėjo megzta skara, ant apskrito 
staliuko stovėjo taurė vyno. 

- Jūsų motina ligoninėje? 

Džeinelena papurtė galvą. 

— Ne? — Lara tokio atsakymo nesitikėjo. - Manau, tokios 
būklės ją reikėjo paguldyti į ligoninę nors vienai dienai. 

- Žinau, kad reikėjo. - Džeinelena beveik verkė. Ji pešiojo 
staltiesėlę, padėtą po stikline su kola. - Aš atėjau todėl... kad 
noriu sužinoti, ką tada norėjote pasakyti. Jūs ten buvote per 
priepuolį. Noriu paklausti, ką apie tai manote kaip gydytoja. 

- Jūsų motina nenorėjo išgirsti mano nuomonės. 

-— Labai atsiprašau, kad ji su jumis taip elgėsi, daktare Ma- 
lori, - nuoširdžiai pasakė Džeinelena. - Jeigu dabar liepsite 
man išeiti, aš jus suprasiu. 

- Aš neturiu dėl ko jus išprašyti. Jūs neatsakote už savo 
motinos žodžius ir elgesį. 

- Tada pasakykite, ką manote apie jos ligą. 

- Būtų neetiška abejoti kito gydytojo diagnoze, juk aš net 
neapžiūrėjau ligonės. 

- Labai prašau. Man reikia su kuo nors apie tai pasikalbė- 
ti, o nėra su kuo. 

- O su broliu? 

- Jis kaip nesavas. 

- Jūs taip pat. 

- Taip, bet kai Kėjų užgriūva rūpesčiai, jis... - Džeinelena 
nuleido akis. - Sakykim, šiuo metu iš jo mažai naudos. Pra- 
šom, daktare Malori, pasakykite savo nuomonę. 

- Remdamasi tik tuo, ką mačiau? 

Džeinelena linktelėjo. 

- Jūs gerai suprantate, kad galiu klysti? 

Džeinelena vėl linktelėjo. 

Lara gurkštelėjo vyno. Pažiūrėjusi į dukros nuotrauką, giliai 
įkvėpė, paskui lėtai iškvėpė. Ji nukreipė žvilgsnį į Džeineleną. 

—- Ko jūsų motinai davė, kai atvežė į ligoninę? 
- Gydytojai ją apžiūrėjo, bet ji atsisakė ten likti. 

- Neprotingai pasielgė. Jai nustatė kokią nors diagnozę? 

- Gydytojas sakė, kad ją ištiko priepuolis, bet nestiprus. 

— Sutinku. Ar padarė kraujo tyrimus? 

— Taip. Jai išrašė vaistų kraujui skystinti. Jūs tuos vaistus 
taip pat patariate vartoti? 

— Taip, be to, pakartoti tyrimus ir nuolat stebėti. Ar jie 
padarė kardiogramą? 

- Klausiate, ar tikrino širdies veiklą? - Lara linktelėjo. - 
Ne. Gydytojai primygtinai siūlė, bet ji nenorėjo pasilikti ligo- 
ninėje net trumpam. 

- Arjai skenavo smegenis? 

- Taip, bet tik po to, kai Kėjus prigrasino, kad ją suriš, jei- 
gu ji nesutiks. Gydytojas sakė, kad rimtų smegenų audinio 
sutrikimų nėra. Aš nežinau, kaip reikėtų suprasti. 

- Tai reiškia, kad jūsų motinos smegenų audiniai nėra ap- 
mirę, nors ir nepakankamai aprūpinami krauju. Tai gerai. Vis 
dėlto smegenų aprūpinimas krauju gali nutrūkti. Ar jis nepa- 
siūlė ištirti ultragarsu miego arterijos Doplerio metodu? 

- Neprisimenu. - Džeinelena pasitrynė smilkinį. - Gydyto- 
jas kalbėjo labai greitai, o mama taip aršiai protestavo, kad... 

- Toks tyrimas padėtų nustatyti, ar kur nors neužsikim- 
šusios kraujagyslės. Jeigu iš dalies užsikimšusios, gali grėsti 
insultas, o kaip jo padarinys - ir nuolatinis neįgalumas arba 
mirtis. 

- Gydytojai taip ir sakė, - prisiminė Džeinelena. - Kažką 
panašaus minėjo. 

- Ar jie nesiūlė padaryti angiogramos, kad nustatytų už- 
sikimšimo vietą? 

— Mama atsisakė. Ji piktinosi ir triukšmavo, nerišliai kal- 
bėjo ir aiškino, kad jai paprasčiausiai sukasi galva, ir viskas. 
Pareiškė, kad jai reikia grįžti į namus pailsėti. 

- Ar ilgai ji negalėjo aiškiai kalbėti ir kontroliuoti savo 
judesių? 

- Kai grįžom į namus, viskas buvo praėję be pėdsakų. 

- Taip greit atgavę jėgas žmonės mano, kad jiems tik ap- 
sisuko galva. - Lara palinko į priekį. - Ar jūsų motina skun- 
džiasi užmaršumu? Ar pasitaiko, kad neryškiai mato? 

Džeinelena perpasakojo Larai, apie ką ji kalbėjosi su Kėju- 
mi jam grįžus į Iden Pasą. 

- Ji niekada neprisipažįsta, bet mes žinom, kad jai dažnai 
sukasi galva. Aš ją kalbinu nueiti pas gydytoją, bet ji nesutin- 
ka. Tikriausiai bijo išgirsti ką nors nemalonaus. 

— Aš negaliu pasakyti tikslios diagnozės jos neapžiūrėju- 
si, - perspėjo Lara, - bet man atrodo, kad ją kankina prie- 
puoliai, kuriuos mes vadiname ateroskleroze. Tai smegenų 
kraujotakos sutrikimas. 

- Tiek suprantu. 

- Kai įvyksta toks priepuolis, sutrinka smegenų aprūpi- 
nimas krauju. Kažkas panašaus į elektros trumpąjį jungimą. 
Dalis smegenų tarsi išsijungia. Pablogėja regėjimas, pasidaro 
neaiški kalba ir sukasi galva - tai tos ligos požymiai. Jeigu į 
juos nekreipsite dėmesio, ligonį gali ištikti sunkus priepuo- 
lis. Šiandien tikriausiai buvo pats rimčiausias įspėjimas. Ar ji 
kada nors skundėsi galūnių tirpimu? 

- Ne, argi ji pasakys... 

- Ar jos kraujospūdis aukštas? 

- Labai. Mama geria vaistus, kad jis būtų normalus. 

- Rūko? 

- Po tris pakelius per dieną. 

- Ji tuojau pat turi mesti rūkyti. 

Džeinelena liūdnai nusišypsojo. 

- Nė už ką pasaulyje. 

- Įkalbėkite ją laikytis dietos ir vengti cholesterolio. Ji 
turi saikingai mankštintis. Ir nepamiršti gerti vaistų. Visa 
tai gali padėti išvengti gyvybei pavojingo priepuolio, bet ga- 
rantijos nėra. 

- Vadinasi, visiškai išgyti negalima? 

- Kai kuriems ligoniams, užsikimšus kraujagyslei, padeda 
chirurginė operacija. Ji gana nesudėtinga. Deja, tam reikia 

visapusiškai ištirti jūsų motiną ir gauti jos sutikimą, kitaip 
nieko nebus. - Jausdama Džeinelenos neviltį, Lara pridūrė: - 
Labai užjaučiu. Atminkite, aš galiu ir klysti. 

- Labai abejoju, daktare Malori. Jūs pasakėte beveik tą 
patį, ką ir ligoninės gydytojas. Ačiū už pagalbą. Ir už kolą. - 
Džeinelena pastatė nė nenugertą stiklinę ant stalo ir atsistojo. 

- Esant tokioms aplinkybėms, vargu ar tapsime drau- 
gėmis, bet galime paisyti nors išorinio mandagumo. Galite 
mane vadinti Lara. 

Džeinelena nusišypsojo, bet nieko neatsakė. Prieškamba- 
ryje prie durų jos nustebo pamačiusios, kad lauke lyja. Pasi- 
kalbėjo apie orą, o tai buvo kur kas paprasčiau negu aptarinė- 
ti Džodės ligą. Pagaliau jos paspaudė viena kitai ranką. 

- Jūs galėjote nesutikti su manim kalbėtis. Ir nepakviesti 
užeiti. Aš jums labai dėkinga. 

- O ašjums dėkoju, kad atėjote su manim pasitarti. Tikė- 
kimės, kitą kartą jūs mane aplankysite ne tokia liūdna proga. 

- Kitą kartą? Jūs mane kviečiate užeiti? 

— Na, žinoma. Užeikite bet kada. 

- Jūs labai maloni, daktare... Lara. Dabar aš suprantu, kuo 
jūs sužavėjote mano brolį. 

Lara atmetė plaukus, pakėlė akis į apsiniaukusį dangų ir 
liūdnai nusijuokusi pasakė: 

- Klystate, Kėjui aš visiškai nepatinku. 

- Kėjui? - nustebo Džeinelena. - Aš turėjau omenyje 
Klarką. 


Šošioliktas skyrius 


Davis pasistatė džinsinės striukės apykaklę ir prisispaudė 
prie namo sienos. Karnizas menkai saugojo nuo lietaus ir 
vėjo gūsių. Bovis peršlapo. 

Jis negalėjo pats sau paaiškinti, kodėl vėlų vakarą lietui ly- 
jant stovi prie Taketų namų. Dabar galėtų sau sėdėti patogiai 
įsitaisęs priešais nusipirktą televizorių. Jo nuomojamas namo 
priestatas nebuvo labai patogus, bet jame bent jau sausa. 

Geras ar blogas oras, jis neturi ką čia veikti. Džodės Taket 
sveikata — tik šeimos reikalas. Vargu ar jie apsidžiaugtų, kad 
painiojasi svetimas. Privažiavęs prie namo, jis atkreipė dė- 
mesį, kad Kėjaus linkolno, kaip ir Džeinelenos automobilio, 
nėra. Jis paslėpė savo mašiną, bendrovės sunkvežimį, už ga- 
ražo tolėliau. Prie namų stovėjo tik ekonomės automobilis. 

Bovis neketino jai pasirodyti. Na ir ką gi jis jai pasakytų? 
Tarkim, tiesą, kad nerimauja dėl panelės Džeinelenos, kaip ji 
jaučiasi po to, kas atsitiko jos motinai savitarnos parduotu- 
vėje. Tada ekonomė gali paklausti, koks apskritai jo reikalas, 
ir jis turės pripažinti, kad joks, o tada ji jam lieps nešdintis, 
be to, dar pagrasins iškviesti policiją. 

Štai todėl Bovis ir pasislėpė tamsiame kampe, stovėdamas 
iki kulkšnių vandenyje. Jis negalėjo paaiškinti, ko jam reikia. 
Bovis tiesiog žinojo, kad jam reikia čia būti. Negana to, jis 
ketino čia pasilikti, kad ir kas nutiktų, nors ir tvanas, kol pats 
neįsitikins, kad panelei Džeinelenai nieko blogo neatsitiko. 

Bovis jos nematė nuo tos dienos, kai jie bučiavosi ir ji ne- 
tikėtai pasakė, kad jį myli. Aišku, Bovis ja nepatikėjo. Kažkas 
privertė ją pasakyti kvailystę, gal ji pavargo per dieną ar per- 
kaito saulėje. Po visko ji tikriausiai norėjo išsiplėšti liežuvį. 

Bovis irgi sugeba nemąstydamas visko prikalbėti, todėl jis 
užjautė panelę Džeineleną ir vengė jos, kad ji nesidrovėtų ir 
nesugalvotų kaip nors paaiškinti savo keisto elgesio. Bovis 
pajuto, kad ir Džeinelena jo vengia. 

Tačiau toks slėpynių žaidimas negalėjo ilgai tęstis. Vis tiek 
jiems reikės susitikti, pavyzdžiui, šiandien, nors ji turi svar- 
besnių rūpesčių. Bovis niekuo negali padėti panelės Taket 
motinai. Tačiau jis gali pažadėti panelei Taket, kad nepasi- 
naudos pranašumu, suteiktu visiškai nepaaiškinamo ir keis- 
to jos poelgio. 

Tolumoje pasirodė automobilio šviesos. Boviui suvirpėjo 
širdis, kai automobilis pasuko iš pagrindinio kelio į Taketų 
namus. Bovis smarkiai prisispaudė prie sienos, kad jo nepa- 
matytų, jeigu tai būtų ne Džeinelena. Kalbama, kad Kėjus po 
sėdyne laiko užtaisytą pistoletą. Gal tai tik plepalai, bet Bovis 
nenorėjo tuo įsitikinti savo kailiu. Jeigu Kėjus išvys nepažįs- 
tamą žmogų, pirma iššaus, o paskui aiškinsis, kas jis toks. 

Pro lietaus uždangą šviesos lėtai artėjo. Bovis pažino 
Džeinelenos automobilį. Ji pastatė automobilį prie namų, iš- 
lipo iš jo ir nubėgo prie užpakalinių durų. Pirmosios durys su 
apsauginiu tinkleliu gailiai sugirgždėjo, vadinasi, Džeinelena 
jas atidarė. Ji jau įkišo raktą į antrų durų spyną, ir Bovis tyliai 
pašaukė ją vardu. 

Džeinelena išsigandusi atsisuko. Lietaus lašai varvėjo jos 
išbalusiu veidu, kol ji žiūrėjo į tarnsą. 

- Bovi! Ką jūs čia veikiate? 

- Ar viskas gerai? 

- Taip. Jūs kiaurai permirkote. Ar seniai jūs čia? Užeikite, 

- Nereikia, jau galiu važiuoti namo. - Bovis įsivaizdavo, 
kaip jis apgailėtinai atrodo: nuo skrybėlės kraštų varva van- 
duo, o kelnės žemiau kelių - visiškai šlapios. - Tik norėjau 

sužinoti, kaip jūs jaučiatės po to, kas atsitiko rytą. Visi sako, 
kad ponia Taket sunkiai serga. 

- Labai gaila, bet tai tiesa. - Džeinelena atrakino duris ir 
pakvietė Bovį į vidų. 

Jis nenoriai įėjo į virtuvę ir sustojo prie pat slenksčio. 

- Nusivilkite striukę, - paliepė Džeinelena. - Taip pat nu- 
siaukite. Batuose žliugsi vanduo. 

- Aš nenoriu jums sukelti rūpesčių. 

— Kokie ten rūpesčiai. Tuoj sužinosiu, kaip jaučiasi mama, 
ir paleisiu Meideilą į namus, paskui išvirsiu jums kavos. 

Džeinelena nuėjo per tamsią virtuvę į namą, bet pusiau- 
kelėje sustojo. 

- Nesugalvokite išeiti. 

Džiaugsmas užplūdo Boviui širdį, užgniaužė gerklę. Džeine- 
lena nesudrebėjo, nesuriko iš baimės ir neapalpo, kai jį pama- 
tė. Geras ženklas. O dabar ji prašo, netgi liepia, jam pasilikti. 

- Ne, panele. Niekur nedingsiu. 

Kai Džeinelena išėjo, Keitas nusiėmė šlapią skrybėlę, nusi- 
vilko striukę ir pakabino ant užpakalinių durų kabliuko. Šok- 
čiodamas ant vienos kojos, nusimovė vieną batą, paskui kitą 
ir pastatė juos šalia kitų, matyt, Kėjaus batų. Kojinės irgi buvo 
permirkusios, bet jam palengvėjo pamačius, kad jos neskylėtos. 

Bovis atsargiai nutipeno linoleumu išklotomis grindimis. 
Šviesos nedegė ir stovėjo prie lango, žiūrėdamas, kaip lietus 
upeliais teka nuo stogo. Po kurio laiko jis išgirdo tylų pokalbį 
prie pagrindinių durų, paskui pamatė Meideilą, einančią per 
balas prie savo automobilio, plastikiniu gobtuvu prisidengu- 
sią įmantrią šukuoseną. 

Išgirdęs Džeinelenos žingsnius, Bovis atsisuko. 

- Kaip jūsų mama? 

- Miega. 

- Vadinasi, jai geriau? 

- Nevisiškai taip. Ji nenori vykdyti gydytojo nurodymų, 
labai užsispyrusi ir nesupranta, kad šį rytą buvo įspėjimas. 
Mama netiki, kad rimtai serga. 

- Girdėjau, kad ji tvirto charakterio. 

— Jeigu nepasakius stipriau. 

— Galjos būklė ne tokia bloga, kaip sako daktarai? 

- Tikėsimės. 

- Jie mėgsta perdėti, kad išviliotų daugiau pinigų. 

Iš jos veido išraiškos Bovis suprato, kad ji tuo netiki ir 
žino, jog jis taip pat netiki. 

— Ką gi, - pasakė Džeinelena atsidusdama. - Aš juk žadė- 
jau jums išvirti kavos. 

- Neverta vargintis. 

— Ne, išvirsiu. Aš ir pati noriu išgerti puodelį. Šiandien 
man neteks daug miegoti, tad kava pravers. 

Džeinelenos balsas trūkčiojo ir į sandėliuką ji ėjo netvirtu 
žingsniu. Ji neuždegė šviesos tikriausiai todėl, kad jis nema- 
tytų jos ašarų. Bovis žinojo, kad ji verkia. 

Indelis su kava vos neiškrito jai iš rankų. Ji niekaip nega- 
lėjo atskirti popierinio filtro nuo supresuotos krūvelės. Pas- 
kui išbarstė ant stalo kavos granules. 

- Viešpatie, kokia negrabi. - Ji pakratė pirštus ir pakan 
džiojo apatinę lūpą. 

Bovis jautė, kad iš jo naudos, kiek iš ožio pieno. 

- Gal prisėskite, panele Džeinelena, o aš išvirsiu. 

- Aš norėčiau, kad jūs... - ištarė ji ir niekaip negalėjo už- 
baigti sakinio. - Aš norėčiau... 

- Ko, panelę? 

Džzinelena atsisuko ir maldaujamai į jį pažiūrėjo. 

- Aš neArįstu jūsų prašyti, Bovi. 

- Tik pasakykite. 

Džeinelena tylutėliai aiktelėjo, jai nusviro galva, ir ji visa 
suglebo, Bovis ją sugavo, apsivijo rankomis, prisitraukė ir 
prispaudė prie krūtinės. Džeinelena buvo labai gležna ir jis 
bijjo, kad per stipriai ją spaudžia, bet ji patikliai jam padėjo 
salvą ant peties. 

— Bvvi, ką reikės daryti, jeigu numirs mama? Ką daryti? 

- Toliau gyventi, štai ką. 

- Bet koks tada bus mano gyvenimas? 

- Priklausys nuo jūsų. 

Džeinelena šnirpštelėjo nosimi. 

- Jūs nesuprantate. Iš mūsų šeimos liko tik Kėjus ir mama. 
Aš nenoriujų netekti. Jeigu mama numirs, o Kėjus išvažiuos, 
aš čia liksiu viena. 

- Jūs ir viena kuo puikiausiai susitvarkysite, panele Džei- 
nelena. 

— Ne, nesusitvarkysiu. 

- Kodėl taip sakote? 

|- Todėl, kad aš niekada neturėjau savojo „aš“. Žmonėms 
Džeinelena Taket egzistuoja tik kaip šeimos dalis. Aš esu 
Klarko jaunesniojo duktė. Klarko ir Kėjaus sesuo. Džodės 
dukra. Jau dvejus metus beveik savarankiškai vadovauju 
bendrovei, bet visi mano, kad aš nė žingsnio nežengiu be 
mamos. Tam tikra prasme jie teisūs. Mama man visada nuro- 
dydavo, ką reikia daryti, o aš jai paklusdavau iš dalies todėl, 
kadji retai klysta, bet svarbiausia, kad nepasitikėdama savim 
nedrįstu reikšti savo nuomonės. Kai jos nebus, kas tada? Kuo 
aš virsiu? Kas aš pati esu? 

Bovis ją paleido iš glėbio ir truputį krestelėjo. 

- Jūs - Džeinelena Taket, štai kas esate. Ir to pakanka. Jūs 
stipresnė, negu manote esanti. Kai ateis laikas veikti sava- 
rankiškai, jums nereikės svetimos pagalbos. 

- Aš bijau, Bovi. 

- Ko? 

- Aš bijau patirti nesėkmę. Nepateisinti lūkesčių. - Džei- 
nelena susijuokė, bet juokas skambėjo liūdnai. — Jeigu atvi- 
rai, bijau, kad pateisinsiu visų viltis, bet su trenksmu patirsiu 
gėdingą nesėkmę, kai šalia nebus mamos, duodančios man 
nurodymus. 

- Taip neatsitiks, - pareiškė Bovis, ryžtingai krėstelėda- 
mas galvą. - Jūs turite didelę patirtį. Žmonės jūsų klauso. 
Jūs nuovoki. Visad maniau, kad man netniūksta proto, bet kai 

esu su jumis, garbės žodis, jaučiuosi kvailys. 

- Jūs - ne kvailys, Bovi. Jūs labai protingas. Niekas nieka- 
da nepastebėjo jokių netikslumų septinto gręžinio išeigoje. 

- Tik sukėliau nereikalingą paniką. 

— Bet mes apie tai nežinojome, kol nejtaisėme kontrolinio 
prietaiso. 

Bovis įrengė kontrolinį skaitiklį tarp gręžinio ir savirašio 
aparato. Rodmenys sutapo. Dujos galėjo nutekėti bet kurioje 
linijos vietoje. Norint surasti tą vietą, jam reikėjo keisti kon- 
trolinio skaitiklio vietą, kol rodmenys pasikeis. Tai užtruktų 
be galo ilgai. Bovis patikrino dokumentus, ir iš tikrųjų paaiš- 
kėjo, kad gręžinys kadaise turėjo atšaką, bet ją uždarė prieš 
daugelį metų. Bovis jautėsi idiotas, kad dėl menkniekio pakė- 
lė tokį triukšmą. 

Džeinelenos rankos vis dar buvo padėtos jam ant liemens 
ir jis galvojo tik apie tai. Pagaliau jis pasakė: 

- Labai jus užjaučiu, panele Džeinelena, žinau, kaip jūs 
mylite mamą. Tikiuosi, ji gyvens iki gilios senatvės ir jums 
dabar nereikia sielvartauti. Tačiau ir suja, ir be jos esate sava- 
rankiškas žmogus. Jūs neturite savęs laikyti kieno nors duk- 
terimi arba seserimi... arba žmona. Jūs pati esate asmenybė. 
Ir jūsų galvelė gerai dirba, nesvarbu, ką sako kiti. 

- Koks jūs man geras, Bovi, - sušnabždėjo Džeinelena. 

— Koks aš čia geras, kokia iš manęs nauda... 

- Tai netiesa! Labai didelė. Pavyzdžiui, man. Jūs pabrėžia- 
te mano teigiamus bruožus, o ne trūkumus. Supraskite mane 
teisingai. Aš žinau savo silpnąsias vietas, aš su jomis gyvenu 
kiekvieną dieną, taip pat žinau, kad esu nekvaila, bet ir ne- 
labai protinga. Aš drovi, nepasitikiu savo jėgomis. Ir dar esu 
negraži. Kitaip nei broliai. 

- Negraži? - nustebo Bovis. Jį taip pritrenkė jos žodžiai, 
kad jis net nebegalėjo prisiminti, nuo kada pradėjo ją laikyti 
gražia. - Jūs visų gražiausia mergina, kokią aš buvau kada 
nors sutikęs, panele Džeinelena. 

Sutrikusi Džeinelena nuleido galvą. 

- Jūs neturite man taip sakyti. Tik dėl to, ką aš jums tada 
pasakiau. 

Bovis sumišęs atsikrenkštė. 

- Noriu pasakyti, kad nepalaikiau jūsų žodžių rimtais. 

- Nepalaikėte rimtais? 

- Ne, panele. 

- Štai kaip. - Iš jos veido buvo matyti, kad ji visiškai sutri- 
kusi. Pagaliau ji pakėlė į Bovį akis. - Kodėl? 

Bovis mindžikavo nuo kojos ant kojos. 

— Todėl... Na todėl, kad aš žinau, jog jūs ne tai turejote 
omenyje. Štai kodėl. 

Džeinelena apsilaižė lūpas ir giliai atsiduso. 

- Ne, aš turėjau omenyje tai, Bovi. 

- Tiesa? 

- Aš jums tai pasakiau iš visos širdies. Ir jeigu jūs, na, jei- 
gu... jeigu jūs kada nors panorėsite mane dar kartą pabučiuo- 
ti, aš neprieštarausiu. 

Bovio galvoje ėmė taip stipriai spengti, kad beveik nutil- 
dė lietaus barbenimą į stogą. Širdis ėmė plakti taip smarkiai 
ir veržliai, kad net suskaudo krūtinę, užgniaužė gerklę, ir jis 
vos pajėgė kalbėti. 

- Aš labai noriu jus dar kartą pabučiuoti, panele Džeinele- 
na. Ir dar kaip noriu. 

Bovis suėmė rankomis jos veidą, prikišo lūpas prie jos 
lūpų. Jos pravertos lūpos noriai atsakė į jo bučinį. Šį kartą 
jiems nereikėjo jokios repeticijos. Jie praleido įžangą ir iš 
karto priėjo prie esmės, nuo tos pačios vietos, kur sustojo 
praėjusį kartą, ir jų bučinys buvo toks ilgas, kad, atsiplėšę 
vienas nuo kito, jie negalėjo atgauti kvapo. 

Bovis prisispaudė lūpomis jai prie kaklo, o ji sunėrė rankas 
jam ant nugaros. 

- Bovi, aš niekada nemaniau, kad gali būti taip gera. 

- Aš irgi. O aš ne naujokas. 

Jie bučiavosi vėl, ir dar kartą, ir vienas bučinys buvo geres- 
nis už kitą, ir kiekvienas - vis aistringesnis. Jie bučiavosi tol, 
kol ėmė perštėti lūpas ir pasidarė sunku tramdyti jausmus. 

Bovis galėjo atvėsinti savo karštį gelmėje tarp jos grakė- 
čių šlaunų, bet nesiryžo. Džeinelena instinktyviai ir beveik 

vaikiškai naiviai prigludo prie jo kūno, žengdama tą žingsnį, 
kuriam Bovis pritrūko drąsos. 

Paskui jie visiškai prarado galvas. Čia būtų neatsispyręs ir 
šventasis, o Bovis Keitas niekada savęs nepriskyrė prie tokių. 

Bovis įkišo ranką jai po sijonu, sugriebė pilną saują šilkų 
pridengtų jos sėdmenų ir pradėjo juos maigyti, pilvo apačia 
trindamasis jai į pilvą. Viskas vyko savaime. Bovis nesvėrė 
ant svarstyklių nei „taip“, nei „ne“. Jeigu jis būtų gerai pa- 
galvojęs, jį būtų apėmęs siaubas. Tai, kas vyko, buvo tiesiog 
neįsivaizduojama. 

Švelnus Džeinelenos aiktelėjimas grąžino Bovį į tikrovę. Jį 
apėmė gėda ir pasišlykštėjimas savimi. 

Bovis tuojau pat paleido ją iš savo glėbio. Netaręs nė žo- 
džio, jis trim dideliais žingsniais perėjo virtuvę, pagriebė ba- 
tus, striukę, skrybėlę ir išbėgo į prieangį, o iš čia - į pliau- 
piantį lietų. 

Kaip tik tą akimirką, kai jis pribėgo prie stovinčio už gara- 
žo sunkvežimio, vingiuotas žaibas perskrodė tamsą, sujung- 
damas padebesius su žeme akinamai ryškiu blyksniu, lydimu 
galingo trenksmo ir ozono kvapo. 

Bovis neabejojo, kad Viešpats norėjo jį mirtinai nutrenkti. 
Tačiau šį kartą Jis nepataikė. 


-—— 


Nuo griaustinio suskambėjo buteliai ir indai ant bufeto. 

— Baisi audra, - tarstelėjo Hepas Holisteris, pildamas Kė- 
jui dar vieną stiklą. 

- Tokiu oru negalėjau kilti. Šiandien turėjau parskraidinti 
į Midlandą naftos verslininką su žmona. 

- Sveikinu, Kėjau. Vadinasi, tau vis dėlto pakanka proto 
neskraidyti tokiu oru. 

- Tai ne man, o jo žmonai. Pareiškė nenorinti, kad lėktu- 
vas sudužtų. 

Hepas palingavo galvą smerkdamas Kėjaus neprotingumą 
ir ėmėsi aptarnauti kitus lankytojus, nepabūgusius audros ir 

sugužėjusius į barą „Po palme“. Vieni žaidė biliardą, kiti lau- 
kė savo eilės, stovėdami atsirėmę į lazdas ir gurkšnodami iš 
projekciniame televizijos ekrane, įtaisytame aukštai palubėje 
viename baro kampe. Lankytojai stoviniavo grupelėmis po | 
du ir po tris. 

Tik Kėjus gėrė vienas baro gale. Iš jo liūdno veido ir gunk- 
telėjusių pečių buvo galima spręsti, kad jo nuotaika bloga. 
Visi Iden Pase jau žinojo apie įvykį parduotuvėje, todėl nie- 
kas jam nebedrumstė ramybės ir jį užjautė. 

Gerdamas antrą stiklą Kėjus ir toliau galvojo apie Džodę, 
bet jo mintyse neliko nė lašelio gailesčio motinai. Jis su ma- 
lonumu ją būtų apdovanojęs stipriu spyriu į užpakalį. Ligo- 
ninėje ir vėliau, kai jie su Džeinelena, nepaisydami gydytojų 
įkalbinėjimų ir sveiko proto, ją parvežė į namus, ji garsiai ai- 
manavo, ginčijosi ir nė už ką nesileido paguldoma į lovą. 

- Aš pasamdžiau tau nuolatinę slaugytoją, Džode, - pasa- 
kė Kėjus, kol Džeinelena ją ir toliau įkalbinėjo. - Džeinelena 
užsiėmusi darbe. Aš dažnai išvažiuoju. O Meideila, nors ir 
gera ekonomė, mes nemanom, kad galėtų padėti, jeigu tave 
ištiktų panašus priepuolis kaip šiandien. Reikia, kad kas nors 
visą laiką būtų prie tavęs. 

- Kokia puiki mintis, Kėjau! - apsidžiaugė Džeinelena. - 
Sutinki, mama? 

Nekreipdama dėmesio į Džeineleną, Džodė išpūtė iš bur- 
nos cigaretės dūmus. 

- Vadinasi, tu pats nusprendei man pasamdyti slaugytoją? 

- Ji gyvens mūsų namuose ir priklausys tik tau. 

- Aš pati galiu apsitarnauti, ačiū. Nenoriu, kad kas nors 
mane prižiūrėtų, kontroliuotų, kištųsi į mano reikalus, o vos 
tik man užmerkus akis dar ir apvogtų. 

- Tariausi su geriausia Dalaso agentūra, - kantriai pa- 
aiškino Kėjus. - Tarp jų darbuotojų nėra vagilių. Išdėsčiau 
mūsų reikalavimus. Paaiškinau, kad tu įgali ir tau nereikia 
ypatingos priežiūros. Jie kol kas ieško tinkamos kandidatės, 

bet žadėjo, jog medicinos seselė atvažiuos rytoj ne vėliau 
kaip iki vidurdienio. 

Džodės akys susiaurėjo iki plyšelių. 

- Paskambink jiems. Atšauk. Kas, po velnių, tau suteikė 
teisę spręsti už mane? 

- Mama, Kėjus daro taip, kad tau būtų kuo geriau. 

- Aš pati sprendžiu, kas man geriausia. Tegu jis nesikiša į 
mano gyvenimą. Tu irgi, - Džodė ištraukė Džeinelenai iš ran- 
kų savo švarką, kurį toji padėjo jai nusivilkti. - Ir nešdinkitės 
lauk iš mano kambario. Abu! 

Jie pakluso įsakymui, bijodami sukelti naują priepuolį. 

Kėjus labai nerimavo dėl Džodės. Pamatęs motiną gulin- 
čią savitarnos parduotuvėje ant grindų apsiseilėjusia pasma- 
kre, pasigailėjimo vertą dėl savo bejėgiškumo, jis pats vos 
neprarado sąmonės. Tačiau jį atvėsino tai, kad kiekvienas 
bandymas ja pasirūpinti sulaukdavo atkirčio ir sukeldavo žo- 
džių audrą. 

Kas jam pikti žodžiai, kuriais ją apibėrė Džodė? Ji plūs- 
ta jį visą gyvenimą. Jų barniai nieko verti, palyginti su jos 
sveikata. Džodė nesuvokia savo ligos rimtumo, ir tai dabar 
svarbiausia. Ji pakratys kojas, jeigu nesigydys. Tik beprotis 
gali taip juokauti su mirtimi. 

Čia Kėjus, kreivai šypsodamasis, sau priminė, kad pats dar 
šiandien buvo pasiruošęs pakilti į orą, nepaisydamas uraga- 
ninio vėjo ir artėjančios audros. Ir būtų kilęs, jeigu nebūtų 
apsigalvoję lėktuvą pasamdę keleiviai. 

Tačiau tai buvo rizikingas žaidimas su neaiškia baigtimi. 
Argi galima jį lyginti su tuo, kai tave įspėja, kad tavo kišenė- 
je yra granata su ištrauktu žiedu ir kad ja reikia tuojau pat 
atsikratyti, kitaip mirsi arba, o tai dar blogiau, vegetuosi iki 
gyvenimo pabaigos? 

Apygardos ligoninės gydytojas, nieko neslėpdamas, pra- 
nešė jiedviem su Džeinelena liūdną Džodės diagnozę. Kėjus 


norėtų sužinoti dar kieno nors nuomonę. Pavyzdžiui, Laros 
Malori. 

Velniai rautų viską. Jis mostelėjo Hepui dar kartą pripilti 
jam stiklą. 

Jau ko nereikia prisiminti, tai Laros Malori. Tačiau ji su 
juo visur, ji užvaldė jo visas mintis ir nepalieka nė minutei. 
Nematomai ir negirdimai Lara apsigyveno jo širdyje, visuose 
proto ir kūno kampeliuose. 

Ar brolis - jos vaiko tėvas? Ar apie tai žinojo jos vyras? Ar 
žinojo pats Klarkas? Ir ar nepagreitino Klarko savižudybės 
smurtinė jo dukters mirtis? 

Jeigu taip, ar turi jis dėl Klarko ir dėl Laros vykti į Monte- 
sangrę sužinoti vaiko mirties aplinkybių? 

Ne, nė už ką. Tai ne jo reikalas. Niekas jo nepaskyrė Klarko 
patikėtiniu. Tai jos bėda. Tegu ji pati ją ir sprendžia. Jis čia 
niekuo dėtas. 

Tačiau kuo ilgiau Kėjus galvojo, tuo labiau tikėjo, kad Ešlė 
buvo jo dukterėčia. Jis stengėsi varyti lauk tokias mintis, 
bet nesėkmingai. Sunku pamiršti, kaip nevilties apimta Lara 
pasakojo apie tragišką dukters mirtį. Dieve, nejau galima tai 
patirti ir neišsikraustyti iš proto? 

Dar prieš dvi savaites jis galėjo prisiekti, kad niekada ne- 
užjaus Laros Malori. Tačiau po jos pasakojimo tik pabaisa | 
galėtų likti abejingas tokiam sielvartui. Todėl jis ir apkabino 
Larą. Stengėsi nuraminti. Ją pabučiavo. 

Pykdamas ant savęs, Kėjus vienu mauku ištuštino stiklą, 
paskui pradėjo jį sukioti ant poliruoto stalviršio. 

Na gerai, pabučiavo Larą. Ir ne šiaip kukliu, atsargiu bu- 
činiu. Jis bučiavo ištekėjusią savo brolio meilužę ir dabar jį 
kankina sąžinės graužatis. Lara jį apkaltino pasinaudojus jos 
silpnumu, bet ji klydo. Taip, Kėjus apsimetė, kad ji puikiai 
suprato jo ketinimus, bet, tiesą sakant, kai jis ją bučiavo, jam 
net į galvą nešovė, jog jis bučiuoja apgavikę, neištikimą žmo- 
ną, išvedusią Klarką iš doros kelio. Jo rankose, kai jos lūpos 
taip nuolankiai pakluso jo lūpoms, ji buvo tik moteris, kurią 
jis norėtų laikyti apkabinęs visą gyvenimą. Kėjus elgėsi pagal 
savo paties nustatytas taisykles: jam nerūpi jos pavardė. 

- Nuobodžiauji? Žiūrėsi į tuščią stiklinę ar užsakysi ko 
nors damai? 

Nepatenkintas, kad kažkas nutraukė mintis, Kėjus pakėlė 
galvą ir šalia pamatė Darsę Vinston. 

- Iš kur tu atsiradai? 

- Nutariau palaukti, kol nustos lyti. Tai pavaišinsi ar ne? 

Priėjo Hepas. Kėjus linktelėjo ir Darsė užsisakė degtinės 
su toniku. Kėjus daugiau gerti nepanoro. 

- Aš gersiu viena? Kaip žema, - Darsė papūtė kruopščiai 
nudažytas lūpas. 

- Tai ir norėjau pasakyti. 

Darsė nugėrė iš stiklo, kurį priešais ją pastatė Hepas. 

— Tu sunerimęs dėl mamos? 

- Atstok. 

- Aš iš tikrųjų tave labai užjaučiu, Kėjau. 

Taketas labai abejojo, ar šiame gyvenime Darsei rūpi kitas 
žmogus, bet dėkingai linktelėjo. 

- Apie ką tu dar galvoji? 

- Apie nieką. 

—- Meluoji. Tu nepatenkintas. Gal tuo, kad Helena Beri grį- 
žo pas Džimį Bredlį? Sako, dabar tarp jų liepsnoja tokia mei- 
lė, kokios nebuvo prieš tai, kai tu juos išskyrei. 

Kėjus nuleido galvą taip žemai, kad pasmakre palietė krū- 
tinę. Paskalų absurdiškumas privertė jį prunkštelėti. 

— Kas čia juokingo? 

- Tas mūsų miestelis. Mėnulis gali nukristi ant Žemės, 
gali įvykti naujas Didysis sprogimas ir atsirasti nauja Visata, 
o vietos gyventojų mintys suksis tik apie viena - kas su kuo 
dulkinasi. 

- O tusu kuo dulkiniesi? 

— Mano reikalas. 

- Niekšas. - Darsė pažvelgė į jį taip nuožmiai, kad Kėjus 
vėl ėmė juoktis. 

- O tu šiandien išsipuošei, Darse, - tarė jis, nužvelgęs jos 
paprasto kirpimo suknelę ir kuklias basutes aukšta pakulne, 

Žinoma, ant Darsės jokie drabužiai neatrodė paprastai ir 
kukliai. O ši suknelė, pasiūta iš šviesiai rausvo šilko, jai labai 
tiko, ypač prie rausvų plaukų. Suknelė buvo truputį ankšta 
ties krūtine ir ji paliko neužsegtas tris viršutines sagas, kad 
matytųsi gundantis tarpas. Dėl aukštų pakulnių jos grakščios 
ilgos kojos atrodė dar grakštesnės ir ilgesnės. Darsė rengda- 
vosi labai gundančiai ir tai buvo sunku paneigti. 

- Grįžtu iš Knygų bičiulių draugijos susirinkimo, - paaiš- 
kino Darsė. 

- Iden Pase yra Knygų bičiulių draugija? Aš net abejoju, ar 
yra biblioteka. 

- Žinoma, yra. Ir draugijoje keturiasdešimt du žmonės. 

— Nejaugi? Ir visi moka skaityti? 

- Kaipjuokinga. - Darsė išmaukė degtinę su toniku ir trink- 
telėjo stiklą ant stalviršio. - Dėkoju už vaišes. Paskambink, 
kai būsi geros nuotaikos. Pastaruoju metu tu tikra rakštis. 

- Kaip tau pavyko jos atsikratyti? - pasidomėjo Hepas, kai 
pasipiktinusi Darsė išmovė iš baro. Jis paėmė nešvarų stiklą 
ir įmerkė į kriauklę su muilinu vandeniu. 

- Argi svarbu? - burbtelėjo Kėjus. 

Vis dar lijo, bet Kėjus nekreipė dėmesio į blogą orą ir netgi 
nepasistatė striukės apykaklės, eidamas į automobilį. 

Jis įsėdo į linkolną, įkišo raktą į variklio spynelę ir tik tada 
pamatė ją. Ji pasislinko arčiau prie jo ant geltonos odinės sė- 
dynės ir padėjo ranką jam ant šlaunies. 

- Aš žinau, kas tau yra. 

- Tu neturi nė menkiausio supratimo, Darse. 

— O tu pamiršai, kad aš labai gera tokių dalykų ekspertė. 
Turiu šeštą jausmą. Man reikia tik pažvelgti į vyrą, ir aš jau 
žinau, ko jis nori. 

- Tikrai tikrai? | 

- Tikrai. Kai vyras geidžia, nuo jo sklinda kvapas, kaip ir 
nuo moters. 

- Jeigu tu sakai tiesą, paskui tave turėtų bėgioti visas bū- 
rys patinų. 

Darsė palaikė jo žodžius komplimentu ir sugriebė jam 
tarp kojų. 

- Tu manęs nori, Kėjau. Aš žinau. Tik esi pernelyg išdidus, 
kad paprašytum atleisti už tai, ko prišnekėjai man tada per 
susirinkimą. 

Darsė pradėjo jį glostyti, ir Kėjus turėjo pripažinti, kad ji 
puikiai tai sugeba. 

- Mes elgiamės kaip maži vaikai. Nė vienas nenorime 
žengti pirmo žingsnio į susitaikymą. Nejaugi abu kankinsi- 
mės dėl kažkokio išdidumo? 

Darsė pradėjo jam smaukti džinsus. Kėjus netrukdė, dė- 
damasis esąs pašalinis stebėtojas. Jis norėjo įvertinti savo 
reakciją. Ji ištraukė penį ir pradėjo jį masažuoti rankomis. 
Šis ėmė kietėti. 

- Ak, širduk, - prašneko Darsė atsidusdama. — Taip ir ži- 
nojau, kad tau trūko stebuklingo Darsės prisilietimo. | 

Ji nusišypsojo gundančia šypsena ir pasilenkė jam virš ke- 
lių. Ji braukė liežuviu tai švelniai ir atsargiai, tai lėtai ir šiurkš- 
čiai. Glamonėjo lūpomis iš pradžių vos juntamai, o paskui ne- 
gailestingai. Kandžiojo ir bučiavo. Ji gerai žinojo, ką daranti. 

Kėjus atlošė galvą ir stipriai užsimerkė. Jis jos netroško, 
todėl nustebo, kad kūnas atsiliepia į jos veiksmus. Kita ver- 
tus, ko čia stebėtis? Jis yra dulkinęsis su daugybe moterų nė 
nežinodamas jų vardų. Jis jas dažniau pamiršta, negu prisi- 
mena. Jos viso labo daro tai, ką jis ir pats gali pasidaryti. Tai 
tik kūno iškrova, dėl kurios nereikia sukti galvos. 

Jis tik džiaugėsi, kad Darsė nesugalvojo bučiuotis į lūpas. 
Tai būtų pernelyg asmeniška. Jis neketino dalinti savęs mo- 
teriai, kuri jam nerūpi. Ši jam netgi nepatinka. 

Jeigu Darsė būtų lindusi bučiuotis, jos nepasotinamas lie- 
žuvis būtų sunaikinęs kito bučinio, kurio jis negalėjo pamirš- 
ti, skonį. Kėjus saugojo tą prisiminimą, kaip senas žmogus 
saugo užrakinęs karo apdovanojimus. Kartais Kėjus leisdavo 
sau prisiminti tą bučinį, jo svaigų švelnumą, kaip kad senas 
kareivis išsiima ir apžiūri medalius, prisimindamas šlovės 

dienas. Tačiau pasimėgavęs prisiminimais ir pykdamas už 
savo silpnumą, Kėjus varė šalin sentimentus, kaip senas 
žmogus, gėdydamasis tokio jausmingumo, stipriai užtrenkia 
savo relikvijų dėžutės dangtelį. 

Liūdna, - galvojo jis, - kad žmonės ilgisi to, ko nėra ir ne- 
buvo. 

Dabar Kėjus stengėsi apie nieką negalvoti, protu atsiskirti 
nuo kūno, leisdamas kūnui elgtis kaip nori. Jis nė nepalietė 
Darsės. O paskutinę akimirką jis tik stipriai suspaudė vairą, 
kad net pabalo pirštai. Paskui ramiai užsisagstė džinsus. 

Darsė išsitiesė, atsidarė rankinę, išsitraukė popierinę ser- 
vetėlę ir grakščiai nusausino lūpas. 

— Ar tu žinai, iš ko aišku, kad Dievas yra vyras? 

Kėjus tylėjo; jis jau buvo girdėjęs tą juokelį. 

- Nes jeigu Jis būtų moteris, sperma būtų saldi kaip šo- 
koladas. 

- Žavinga. 

Darsė arba nepajuto, arba praleido pro ausis pasišlykštėji- 
mą, pasigirdusį jo žodžiuose. Kikendama pasitrynė krūtimis 
jam į ranką. | 

- Tai kur įsitaisysim? Gal ant tos prabangios galinės sėdy- 
nės? - pasiūlė Darsė, žvelgdama į salono galą. - Gaila, kad da- 
bar nebegamina erdvių automobilių kaip anksčiau. Ne tokie 
buvo kaip tas. Noriu pasakyti, patogiausia, kur man yra tekę... 

- Labanakt, Darse. Važiuoju namo. 

- Dar ko! Mes dar nebaigėm. 

- Aš baigiau. 

- Tu nori pasakyti, kad man... 2 

- Tu darei, ką norėjai. Aš tavęs neverčiau, - priminė Kėjus 
ramiu balsu. - O dabar nešk iš čia savo užpakalį, aš važiuoju. 

Darsė spjovė jam į veidą. 

Greičiau už puolančią kobrą Kėjus pačiupo ją už plaukų ir 
atlošė jai galvą. 

— Aš tavęs nenužudžiau, kai tu mane pašovei, bet galiu už- 

mušti už šitai. 


Soptuniotiktas skyrius 


arse patikėjo. Kėjus garsėjo nevaldomu būdu. Tačiau ir ji ne 
iš tų, kurios nusileidžia. 

- Paleisk mane, šunsnuki! 

Kėjus atgniaužė kumštį ir paleido jos plaukus. 

— Dink, - sukomandavo Kėjus. 

— Dingsiu. Bet pirma tu išklausysi, ką aš apie tave galvoju. 
Tu nesveikas. Ne šiaip nesveikas, o ligonis! 

— Puiku. Dabar, kai nustatėme diagnozę, čiuožk iš mano 
automobilio. 

- Tau galvoj negerai, ir tai ne dėl storulės Helenos Beri, o 
dėl Laros Malori. 

Jam trūktelėjo dešinė akis, bet jis pats liko pavojingai ra- 
mus. Supratusi, kad užčiuopė skaudamą vietą, ji sudavė dar 
vieną smūgį. 

— Nejaugi nesupranti, koks esi apgailėtinas, susidėjęs su 
buvusia brolio paklode? - šaipėsi ji. 

- Užsičiaupk. 

— Garsioji daktarėlė sugriebė rūstųjį Kėjų Taketą už vienos 
vietos. Vyresniojo brolio patirtis tavęs nieko neišmokė, a? 

Darsė suprato, jog laikas sustoti, bet negalėjo atsisakyti 
malonumo matyti, kaip jis gūžiasi nuo jos smūgių. Nuo pat 
jaunystės ji mokėjo šokdinti kiekvieną vyrą. Išskyrus Kėjų. 
Tai žeidė jos savimeilę, nors ji ir suprato, jog tai nemirtina. 

- Jau dulkinaisi su ja, Kėjau? - šaipėsi Darsė, prikišusi 
savo veidą prie jo veido. - Ir kurį gi ji šaukė aistros pagauta - 

tave ar Klarką? Įdomu, kuris iš jūsų geresnis meilužis - sena- 
torius Klarkas Taketas ar jo jaunėlis broliukas? Todėl ji tave ir 
traukia? Nori jai įrodyti, kad sugebi geriau už Klarką? 

Kėjus taip ryžtingai puolė iš mašinos, kad Darsė atšlijo. 
Jis atplėšė automobilio dureles ir iššoko laukan, paskui, pa- 
silenkęs į vidų, pačiupo ją už suknelės ir ištraukė iš automo- 
bilio. Lietus tuoj pat sušlapino šviesiai rausvą šilką. Basučių 
pakulnės įstrigo purve. 

Nekreipdamas dėmesio į jos klyksmus ir keiksmus, Kėjus 
vėl įsėdo į automobilį ir įjungė variklį. Kai jis norėjo uždaryti 
dureles, Darsė įsikibo į rankeną. 

- Kur tu skubi, Kėjau? Gal pas brolio meilužę? Tu tapsi 
pajuokos objektu, kai visi apie tai sužinos. O kad visi sužinos, 
galiu lažintis iš tavo kiaušių. Aš jau pasistengsiu. Negana to, 
kad ji kekšė, ji dar yra tavo mirusio brolio kekšė! 

- Kekšės bent žino savo kainą ir jos reikalauja. O tu, Dar- 
se, dirbi veltui. 

Kėjus patraukė į save ir užtrenkė dureles, įjungė pavarą ir 
pajudėjo iš vietos. Šlapias smėlis ir purvas ištepė madingas 
raštuotas Darsės pėdkelnės ir elegantiškas basutes... 

Darsė siuntė jam įkandin keiksmažodžius. Čia pat, pliau- 
piant lietui, pasižadėjo gerai pamokyti tą šunsnukį. Ji suras 
jo silpnąją vietą ir smogs, kai jis mažiausiai tikėsis. Tik ne 
šiandien. Ji palauks, kol pyktis atslūgs, ir kruopščiai viską 
apgalvos. 

Darsė nuklampojo į savo automobilį. Vieną dalyką ji tiks- 
liai žinojo: niekas niekada nežemins ponios Darsės Vinston 
ir niekada niekam tai nesibaigs geruoju. 


——=— 


- Dėkoju už dėmesį, ponai, - pasakė Lara, baigdama savo 
kalbą septyniems Iden Paso mokyklos tarybos nariams. - Ti- 
kiuosi, atkreipsite dėmesį į mano siūlymą organizuoti nejį- 
trauktus į mokymo programą lytinio švietimo seminarus. 
Jeigu kils kokių nors klausimų, laukiu jūsų skambučių. 

- Jūs pateikėte įtikinamų argumentų ir išvardijote svar- 
bias problemas, - pasakė Fergusas Vinstonas. - Žinoma, tai 
labai delikati tema. Mums reikės pagalvoti. Gal prireiks sa- 
vaitės ar dviejų vienam ar kitam sprendimui priimti. 

- Suprantu, pone Vinstonai. Dėkoju, kad jūs... 

Lara nutilo, nes jai už nugaros atsidarė durys. Visų žvilgs- 
niai nukrypo į tą pusę ir veiduose pasirodė nuostaba. Lara 
atsisuko. Į kabinetą įėjo Darsė Vinston. Paskui ją įslinko Džo- 
dė Taket. 

Lara vos neatšoko į šalį, pamačiusi Darsės akyse degantį 
pykų. Ponia Vinston patenkinta apsidairė aplinkui; Džodė 
net nepažvelgė į Laros pusę. 

Visi septyni tarybos nariai skubiai atsistojo. Tačiau tik 
Fergusas prabilo. Jis kreipėsi į žmoną vardu, bet nenuleido 
akių nuo Džodės Taket. 

- Ko atėjai, Darse? Tai uždaras posėdis. 

- Dabar jis bus atviras. - Džodė vis dar atrodė nekaip, bet 
jos balsas jau buvo įgijęs ankstesnio tvirtumo. 

- Ji primygtinai reikalavo leisti jai dalyvauti, - paaiškino 
Darsė. Fergusas pagaliau nukreipė šaltą žvilgsnį nuo Džodės 
į žmoną. - Atleisk, Fergusai. Taip, tu manęs prašei niekam 
nesakyti darbotvarkės, kol jos neaptars mokyklos taryba, 
bet vienas punktas man protu nesuvokiamas, ir aš turiu ką 
nors daryti. 

Lara pakilo iš savo vietos. 

- Dabar žodis suteiktas man, ponia Vinston. Jeigu norite 
kalbėti mokyklos tarybos posėdyje, siūlau jums laikytis nu- 
statytų taisyklių ir susitarti dėl to iš anksto, kaip padariau aš. 
Tikiuosi, taisyklės visiems vienodos. - Ji atsisuko ir pabrėžti- 
nai pažvelgė į Fergusą. 

Pergusas tikrąja to žodžio prasme tvilkė Darsę kupinu ne- 
apykantos žvilgsniu. Atrodė, jis pasiruošęs pasmaugti žmo- 
ną, kad toji atsivedė Džodę. 

- Daktarė Malori teisi, - patvirtino Fergusas. - Jeigu judvi 
su Džode norite ką nors pranešti tarybai, turite laikytis nusta- 
tytų taisyklių. Negalima čia įsiveržti ir trukdyti mums dirbti. 

- Jeigu tai būtų paprastas dalykas, mes taip nesielgtu- 
me, - sutiko Darsė. - Bet... 

- Aš pati pasakysiu. - Džodė nekantriai priėjo prie sta- 
lo, prie kurio sėdėjo mokyklos tarybos nariai. Neabejodama, 
kad visi žiūri į ją, Džodė be užuolankų paklausė: - Ar jūs visi 
iš proto išsikraustėte? 

Kai kurie nariai nusuko akis. Visi tylėjo. Pagaliau Fergusas 
jai pasiūlė kėdę. 

- Man labiau patinka stovėti. 

- Kaip norite. 

- Aš visada elgiuosi, kaip noriu. 

Džodė ir Fergusas neslėpė savo priešiškumo vienas kitam. 

Visi buvo sumišę ir stengėsi nežiūrėti į jų pusę, tik viena 
Lara pajėgė kalbėti. 

- Pone Vinstonai, aš reikalauju, kad tarybos nariai patvir- 
tintų, jog sutinka išnagrinėti mano siūlymą. 

Niekas į ją nekreipė dėmesio. 

Džodė atsisuko į pastorių Masį. 

- Aš jūsų nesuprantu, pamokslininke. Kiekvieną sekma- 
dienį iš katedros smerkiate paleistuvystę. O dabar nuspren- 
dėte leisti paleistuvei, sulaužiusiai santuokinę ištikimybę, 
kalbėti su mūsų jaunimu apie seksą? - Ji prunkštelėjo, pa- 
rodydama nepasitikėjimą ir panieką. - Tokiu atveju aš nesu- 
prantu, kodėl turiu aukoti jūsų bažnyčiai. 

Pastorius sumišęs nusišypsojo. 

- Mes dar nieko nenusprendėme, Džode. Tik išklausėme 
daktarės Malori siūlymą. Galite būti tikra, ji neims propa- 
guoti nuodėmės. 

- Štai kaip? - Džodė pažvelgė į Darsę. - Pasakykite jam tai, 
ką pasakėte man. 

Darsė išėjo į priekį ir atsistojo tiesiai po lempa palubėje, 
tarsi patyrusi artistė, visada pasirenkanti scenos vidurį. Su- 
sijaudinusiu, trūkčiojamu balsu ji prabilo: 

- Prieš dvi savaites vedžiau Heverą pasitikrinti sveikatos 
pas daktarę Malori. Hevera paskui man sakė, kad daktarė Ma- 
lori jai patarė einant į pasimatymą visada neštis prezervatyvą. 

- Aš taip nesakiau! - sušuko Lara. - Aš tik įspėjau Heverą, 
kad lytiškai santykiauti be prezervatyvo pavojinga. Matyt, 
mano žodžiai buvo klaidingai suprasti. Arba Hevera ne taip 
mane suprato, arba ponia Vinston tyčia iškraipo mano žo- 
džius, turėdama savų tikslų. 

- Nieko panašaus, - išpoškino Darsė. Paskui, atsisukusi į 
tarybos narius, kalbėjo toliau: - Negana to, ji pasakė Heverai, 
kad ši patartų nešiotis prezervatyvus visoms savo draugėms. 
Sakykite, kas tai yra, ar ne paauglių raginimas ištvirkauti? 
Jiems tik užsimink, ir jų nebesustabdysi. Juk žinote, kaip 
būna su jaunimu. Pratinti juos nešiotis prezervatyvus - tai 
tas pats, kas oficialiai leisti... - Darsė sumišusi nudūrė akis. 

Lara norėjo pasiteisinti ir papasakoti, kad Darsė atvedė jai 
Heverą kaip tik dėl to, kad ji išrašytų kontraceptinių tablečių. 
Tačiau ji negalėjo atskleisti gydytojo paslapties. Darsė klas- 
tingai nusišypsojo. 

- Aš įspėjau Heverą neturėti atsitiktinių santykių ir nekeis- 
ti partnerių, - prisipažino Lara. - Paprašiau patarti ir drau- 
gėms. Bet aš jokiais žodžiais nepropagavau paleistuvystės. 

- Jūs ekspertė tuo klausimu? 

- Darse, prašyčiau, - sudejavo Fergusas. - Nesileiskim į 
asmeniškumus. Dabar kalbam apie mūsų miesto jaunimą. 

- Amen, - pridūrė pastorius. - Tiesą sakant, abejoju dėl 
atvirų diskusijų sekso tema organizavimo. Mūsų jaunimas ir 
be jo turi įvairiausių pagundų. Jų protai - tai suartas laukas. 
Mes turime į jį sėti sėklas, iš kurių išaugtų sveiki dvasiniai 
želmenys, ir jokių dvejonių dėl velnio pagundų. 

- Pamokslininke, palikite tai sekmadieniui, - paprašė Džo- 
dė. - Bet džiaugiuosi užsitikrinusi jūsų paramą ir suprantu, 
kad balsuosite prieš tą sumanymą. 

Džodės žvilgsnis nuslydo išilgai ilgo stalo, paeiliui susto- 
damas ties kiekvienu mokyklos tarybos nariu. Jis praslydo 

pro Larą, tarsi ji būtų tuščia vieta, 

- Esu tikra, jeigu truputį pagalvosite, taip nuspręsite visi. 
Jeigu ne, turėsiu peržiūrėti kai kuriuos savo planus. 

- Kokius planus? - pasidomėjo vienas tarybos narys. 

- Mano sūnus Klarkas visada su dėkingumu prisiminda- 
vo mokyklos metus Iden Pase ir pabrėždavo, kad kaip tik čia 
jis įgijo pagrindus savo politinei karjerai. Jis pareiškė norą 
kaip nors mokykloje įsiamžinti. Pavyzdžiui, nauja Klarko 
Taketo vardu pavadinta sporto salė. Atėjo laikas, kai man 
pasidarė sunku lipti stačiais laiptais į tribūną žiūrėti krepši- 
nio rungtynių. Ir dar. Tos elektroninės švieslentės, kaip jūs 
manote, labai neblogas dalykėlis? O ką, jeigu Iden Pasas bus 
pirmas apygardoje miestas, kurio mokykla turės naują salę ir 
švieslentę? Nušluostytume nosį kitoms mokykloms, a? 

Lara nuleido galvą. Mintyse ji girdėjo, kaip užkala karstą, 
kuriame laidos jos siūlymą. 

Džodė palūkėjo, suteikdama galimybę idėjai užvaldyti jų 
protus, paskui kalbėjo toliau: 

- Aš gimiau Iden Pase. Čia gyvenu visą savo gyvenimą. Bai- 
giau dvylika mūsų mokyklos klasių, kaip ir trys mano vaikai. 
Visada sakydavau, kad mūsų mokykla - viena geriausių vals- 
tijoje. - Džodė pabarbeno į stalą strazdanotų plaštakų krum- 
pliais. - Tačiau akimirksniu pakeisiu savo sprendimą, jeigu lei- 
site tai moteriai ištarti nors vieną žodį mokyklos pastate. Dėl 
Dievo meilės, pasakykite man, kaip jai tai išvis atėjo į galvą, kai 
visa šalis nuo didelio iki mažo žino jos reputaciją? Ir dar norite, 
kad tokia moteris mokytų jūsų vaikus? - Jos veidas paraudo. 
Ji sunkiai kvėpavo. - Aš jau geriau mirsiu, bet neleisiu jai prie 
manęs prisiliesti. Jūs žinote, aš tuščiai žodžiais nesišvaistau. 
Paklauskite tų, kurie antradienį buvo parduotuvėje. 

- Jūsų mintį supratau, ponia Taket. - Lara jau išsigando, 
kad senę ištiks naujas priepuolis. Ji nenorėjo, kad ją kaltintų 
dėl Džodės mirties. - Esu tikra, visi čia esantys žino, kokia jūs 
nepatenkinta, kad norėjau jums išgelbėti gyvybę. Pasitraukiu 
iš kovos lauko, nes neketinu dalyvauti šiose žeminančiose 
rietenose. Be to, puikiai suprantu, kad esu pasmerkta pralai- 
mėti. Aš neturiu galimybės papirkti mokyklos tarybos sporto 
salėmis ir švieslentėmis. 

- Prašyčiau! - įsikišo pastorius. - Aš nenoriu girdėti jūsų 
nešvarių užuominų. 

Lara nekreipė į jį dėmesio. 

- Bet pirmiausia aš jums nusileidžiu todėl, kad bijau, jog iš 
tų peštynių jūs neišeisite gyva. 

Pirmą kartą po pasirodymo posėdyje Džodė pažvelgė į Larą. 

- Ne, čia jūs klystate. Aš nenumirsiu tol, kol neišvarysiu 
pačios iš miesto. Savo miesto. Klarko miesto. Aš nenumirsiu, 
kol jūsų iš čia neiššluosiu ir neišvalysiu šios vietos oro. 

Lara ramiai susirinko spausdintus savo kalbos lapus, susi- 
dėjo į juodą odinį portfelį ir kartu su rankinuku pasikišo po 
pažastimi. 

- Dėkoju, ponai, kad išklausėte. Jeigu negausiu atsakymo, 
manysiu, kad mano siūlymą atmetėte. 

Nė vienam nepakako drąsos pažiūrėti Larai į akis ir tai 
jai suteikė šiokį tokį pasitenkinimą. Ji apsisuko ir išėjo iš 
kabineto. 

Darsė išsekė paskui. Lara nuėjo tiesiai prie durų ir tik tada 
sustojo. 

- Aš žinau, kodėl manęs nekenčia Džodė Taket, - pasakė 
ji. - Ojūs kodėl manęs nekenčiate? Ką aš jums padariau? 

- Tiesiog manau, kad kiekvienas žmogus turi turėti savo 
vietą. Jums ne vieta Iden Pase. Jūs čia nepritapote. Ir nieka- 
da nepritapsite. 

- O koks jūsų reikalas, pritapsiu ar ne? Kuo aš jums truk- 
dau, ponia Vinston? 

Darsė tik prunkštelėjo. 

- Turbūt kažkas yra, - nutęsė Lara. - Dėl nesuprantamų 
priežasčių jūs mane laikote pavojinga. - Gal Darsės neapy- 
kanta jai susijusi su Kėjum Taketu? Lara ginė nuo savęs ne- 
malonią mintį. - Patikėkite, ponia Vinston, jūs neturite nie- 

ko, ko aš galėčiau pavydėti. 

Darsė apsilaižė lūpas kaip katė prie dubenėlio su grietine. 

- O dukters? 


Lara net susvyravo nuo moters žiaurumo. 

- Aš jūsų neįvertinau, - atsitokėjusi pripažino Lara. - Jūs 
ne tik pikta ir egoistė, jūs pilna nuodų. 

- Man nusispjaut ant visų ir visko, daktare Malori. Kai 
man ko nors reikia, aš einu tiesiai prie tikslo. Manęs niekada 
negraužia sąžinė, todėl aš iš tikrųjų pavojinga. Atminkite tai, 
kai važiuosite iš miesto. 

Lara palingavo galvą. 

- Aš niekur neišvažiuosiu. Kad ir ką jūs kalbėtumėt su 
Džode Taket ar dar su kuo nors, kad ir kaip man grasintumė- 
te, jūs nepajėgsite manęs iš čia išvaryti. 

Darsė plačiai nusišypsojo. 

- Bus linksma. 

Juokdamasi ji apsisuko ir nuėjo atgal į mokyklą. Jos juo- 
kas pikčiausiu aidu atsiliepė koridoriuje. 


-——“—— 


Darsė išsišnirpštė į nosinaitę su monograma. 

- Aš negaliu, kai tu ant manęs pyksti, Fergusai. 

Palydėjusi Džodę Taket, Darsė grįžo į namus, kur jos jau 
laukė vyras. Ji buvo mačiusi jį tokį supykusį ant kitų žmonių, 
bet niekada nematė tokio supykusio ant jos. Darsė išsigando. 
Fergusas - tai tvirtovė, tarp kurios sienų ji gali pasislėpti, iš- 
tikus bėdai. Jis buvo jos nepakeičiamas ramstis, jeigu reikalai 
imdavo blogai klostytis. 

- Nustok mane barti, - meldė Darsė drebančiu balsu. 

- Atleisk. Aš nepajutau, kad kalbu pakeltu tonu. 

Darsė sukūkčiojo, paskui nušluostė nosine ant blakstienų 
išskydusį tušą. 

- Juk aš tai padariau tik dėl tavęs. 

- Kad neatrodo, Darse. 

— Daktarė Malori tave įstūmė į siaubingą padėtį. Būdamas 
mokyklos tarybos pirmininkas, tu turėjai būti jai malonus ir 
patenkinti jos prašymą susitikti. Tiesa? 

- Tiesa, - atsargiai sutiko Fergusas. 

- Bet esu tikra, tu nenorėjai, kad ji organizuotų lytinio 
švietimo seminarus ir dalytų į kairę ir į dešinę mokiniams, 

taip pat ir mūsų dukrai, gumytes. Aš pabandžiau tave gelbėti 
iš nepatogios padėties. 

- Ir pakvietei Džodę Taket? Dieve. - Jis persibraukė ran- 
ka per kiaušinio pavidalo galvą. - Mudu susituokę tiek daug 
metų, o tu manęs visai nepažįsti. Aš nenoriu turėti reikalų 
su Džode. Juolab nenoriu, kad ji mane gelbėtų. Tai žmogus, 
kuriam mažiausiai norėčiau būti skolingas. 

- Žinau, Fergusai. Viską žinau. - Jos balse pasigirdo verks- 
mingos gaidelės. - Tačiau ypatinga padėtis reikalauja ir ypa- 
tingų priemonių. 

— Net beviltiškiausiu atveju aš nesikreipsiu pagalbos į 
Džodę Taket! Vieną vienintelį kartą aš ja patikėjau, o ji man 
sutraiškė kaulus, ketvirčiavo ir išplėšė liežuvį. Žmonės iki 
šiol juokiasi, kaip ji mane apsuko aplink pirštą. 

— Nebesijuokia. 

- Tai todėl, kad plušau iki devinto prakaito. Dabar mano 
pavardė miestelyje šį bei tą reiškia, kad ir kaip tai nepatinka 
Džodei Taket. 

- Tada nusiramink. Tu jai parodei, ką sugebi. 

- To maža. Ir visada bus maža. 

Darsė beviltiškai atsiduso. 

- Barnis baigėsi, Fergusai, tu nugalėjai. Džodė jau senė... 

- Ji tik keleriais metais vyresnė už mane. 

- Argi galima jus lyginti, ji apskritai jau suvaikėjusi! Nega- 
na to, ją dar kankina šimtas ligų. Trumpai tariant, dėl visko, 
kas įvyko, kalta daktarė Malori. 

- Bet ji kalbėjo labai protingai. 

Darsė vos susivaldė nenusikeikusi. Bet labai tyliai pasakė: 

- Žinoma. Ji protinga. Jos namo sienos nukabinėtos di- 
plomais. - Darsė nusišluostė nosį. - O aš viso labo esu nemo- 
kyta namų šeimininkė. Nemokša. 

- O, mieloji. Atleisk. 

Fergusas atsisėdo greta jos ant lovos krašto ir paėmė už 
rankos. Per bendro gyvenimo metus ji sugebėjo įtikinti Fergu- 
są, kaip jai skaudu, kad neturi aukštojo išsilavinimo. Jeigu rei- 
kėdavo, Darsė visada griebdavosi tos gelbėjimosi priemonės. 

- Aš visiškai nenorėjau pasakyti, kad daktarė Malori už 
tave protingesnė. 

Skruostu jai nuriedėjo viena vienintelė ašarėlė. 

- Ką čia slėpsi, ji tokia ir yra. Ir dar intrigantė. Ne veltui 
sukiojosi tarp politikų. Ji sugebėjo įkalti į galvą Heverai, kad 
jai viskas galima. O dabar dar ir tu ją palaikai. 

- Ne, mažyte. Viskas ne taip. Aš tiesiog supykau, kad tu 
pasikvietei į pagalbą Džodę. 

- Prisiekiu, aš ir nemaniau, kad tau reikia pagalbos, - Dar- 
sė ištiesė ranką ir paglostė jam skruostą. - Aš turėjau kitą 
priežastį. 

- Kokią gi? 

- Norėjau pastatyti Larą Malori į vietą. O kas galėjo tai 
geriau padaryti už jos didžiausią priešę? Nejaugi nesupranti, 
Fergusai? Džodė atliko už tave visą nešvarų darbą, o tu, bū- 
damas mokyklos tarybos pirmininkas, nuskinsi visus laurus, 
išsigelbėdamas nuo daktarės kartu su jos vadinamosiomis 
pažangiomis idėjomis. 

Gilios raukšlės pasirodė ant Ferguso kaktos - jis svarstė 
Darsės žodžius. 

- Man tai į galvą neatėjo. 

Darsė koketiškai iš po blakstienų pažvelgė į jį. 

- Kaip tu manai, daktarė Malori gražutė? 

- Gražutė? Ko gero. Taip, gražutė. 

- Ar ji gražesnė už mane? 

— Ne, brangenybe, - Fergusas paglostė jai plaukus. - Nie- 

kas žemėje negali tau prilygti. 

- O aš esu tavo, Fergusai. - Prisiglaudusi prie jo, Darsė 
sušnabždėjo: - O tu esi visų geriausias vyras pasaulyje. - Ji 
apkabino jam kaklą. - Tu nepagalvosi apie mane blogai, jeigu 
aš pasakysiu, kad noriu dabar pasimylėti? 

— Dieną?! 

- Tai nepadoru, žinau, bet, Fergusai, aš taip tave myliu, 
kad noriu tuojau pat tai įrodyti. 

- Hevera gali... 

- Ji dar visą valandą bus šokių treniruotėje. Nagi, bran- 
gusis. Kai tu supyksti ir šauki ant manęs, aš tiesiog tirpstu. 
Tada tu toks vyriškas, aš labai susijaudinu... Sudrėkstu... 
ten... Na, supranti... 

Fergusas nurijo seilę, jo didelis Adomo obuolys pakilo, 
paskui vėl nusileido. 

- Aš... nežinau... 

— O tu pajusk. - Darsė paėmė jo ranką ir įkišo sau po sijo- 
nu, o kaijis palietė jos tarpkojį, apsimetė, kad netenka sąmo- 
nės. - O Dieve! - dusoji. 

Neprabėgo nė penkių minučių, ir Fergusas buvo visiškai 
pamiršęs ir barnį, ir jo priežastį. Darsė bučiavo, glamonėjo 
ir šūkčiojo, vaizduodama, jog yra apimta aistros ir nusipelno 
atleidimo. 

Jeigu Fergusas ir numanė, kad užkibo ant meškerės, jis su 
malonumu užmerkė į tai akis. 


1 


Po dviejų savaičių Lara pripažino, kad jai grasindamos Dar- 
sė Vinston ir Džodė Taket veltui žodžiais nesisvaidė. Po trijų 
savaičių ji buvo pasiruošusi šaukti „Gelbėkit!“ Po to įvykio 
parduotuvėje, kai Džodę ištiko priepuolis, pas daktarę Larą 
Malori neapsilankė nė vienas pacientas. 

Nensė kas rytą pareigingai ateidavo į darbą ir užsiimdavo 
susigalvotais darbais, kad greičiau bėgtų valandos ir pasibaig- 
tų darbo diena. Lara leido dienas skaitydama naujus medici- 
nos žurnalus. Ji save tikino turinti pasinaudoti priverstiniu 
poilsiu, esą jai pasisekė, kad būdama laisvesnė gali susipažin- 
ti su medicinos naujovėmis ir tyrimais. Tačiau ji negalėjo visą 
laiką savęs apgaudinėti. Gydytojai, priimantys daug ligonių, 
retai turi laiko skaityti. 

Lara negavo jokių žinių iš jauno advokato, kurį buvo pa- 
sisamdę Džekas ir Mariona Leonardai. Jeigu jie ir iškėlė jai 
teismo bylą, Lara apie tai nieko nežinojo. Tačiau ji neabejojo, 
kad teismas, susipažinęs su faktais, kaltinimą jai panaikins. 

Tiesa, teismo procesas ir su juo susijęs triukšmas spaudoje 
suduos nepataisomą smūgį jos profesinei veiklai ir visiškai ją 
demoralizuos. Lara kabinosi į viltį, jog Leonardai atsisakė to 
žingsnio. 

Mokyklos tarybos nariai jos taip ir nesusirado. Darsė mo- 
bilizavo visus savo pažįstamus, tėvų ir mokytojų komiteto 
narius. Jie siuntė laiškus mokyklos tarybai, reikalaudami 
neleisti patekti į mokyklų sistemą nepageidaujamiems asme- 
nims įgyvendinti žalingų projektų. Vietos laikraščio redak- 
torius kasdien gaudavo tėvų ir garbės piliečių laiškų, piktai 
smerkiančių daktarės Malori siūlymą. Laiškų mintis buvo 
viena ir ta pati: Iden Pasas nepasiruošęs įtraukti į mokymo 
programą tokių amoralių projektų. Ir niekada nebus pasiruo- 
šęs. Nepritarimas buvo audringas ir visuotinis. 

Kad ir kur pasirodydavo Lara, ją arba ignoruodavo, arba 
sutikdavo pašaipiomis šypsenomis, o, pasitaikydavo, ir atvi- 
rai įžūliais žvilgsniais, nes tokios slidžios temos siūlymas pir- 
šo mintį, kad ji pati yra laisvo elgesio. 

Lara tapo raupsuotąja. Ji - Iden Paso miestelio Este- 
ra Prin'. Lara niekada nebūtų patikėjusi, kad šiuolaikinėje 
Amerikoje galimas toks visuotinis persekiojimas, jeigu pati 
nebūtų tapusi jo auka. Ji ėmė tikėti, kad galiausiai išsipildys 
Džodės Taket pranašystė: ji sulauksianti tos dienos, kai Lara 
Malori išvyks iš Iden Paso. 

Tačiau tik tada, kai Lara Malori įgyvendins tai, dėl ko ji čia 
atvažiavo. 

Taketai iš jos padarė atstumtąją**. Jie paliko ją be darbo. 
Tačiau ji neduos ramybės Kėjui tol, kol jis neįvykdys jos reika- 
lavimo: nuskraidins ją į Montesangrę. Ir tuojau pat. 


* Estera Prin - amerikiečių rašytojo Natanielio Hotorno (1809-1864) 
romano „Rausvoji raidė“ veikėja. Ji buvo visų persekiojama ir ujama už 
tai, kad pagimdė nesantuokinį kūdikį. 

** Atstumtasis - žemiausios indų kastos narys. 


aštuonioliktas skurius 


— Ji: čia? 

Prie angaro stovėjo geltonas linkolnas. 

- Ne, daktare, jo čia nėra, - atsakė Balkis, nuoširdžiai 
stengdamasis padėti. - Bet šį vakarą jis turi grįžti. Jeigu tik 
nesumanys pasilikti Teksarkane. Niekada nežinai, kada Kė- 
jus ką sugalvos. 

- Ar neprieštarausite, jeigu aš čia truputį palauksiu? 

— Prašom. Tik gali atsitikti taip, kad veltui sugaišite laiką. 

- Vis dėlto palauksiu. 

Balkis palingavo galvą, stebėdamasis dėl nesuprantamų 
žmonių norų. Kur kas paprasčiau perprasti mechanizmus ir 
jų veikimą negu žmogaus poelgius. Murmėdamas panosėje, 
mechanikas nuėjo prie remontuojamo lėktuvo. 

Lara panoro laukti Kėjaus lauke, gryname ore, o ne tvan- 
kiame angare. Po pusvalandžio ji pamatė tolumoje mirksin- 
čias lėktuvo šviesas ir išgirdo motoro gaudesį. Danguje, tam- 
siai mėlyname rytų pusėje, blyškiai violetiniame virš galvos 
ir rausvai auksiniame vakaruose, nebuvo nė debesėlio. Ka- 
daise Kėjus jai aiškino, kokią palaimą jam teikia skraidymas. 
Tokiomis naktimis kaip šioji Lara taip pat jautė mistinį ryšį 
su dangumi. 

Kėjus švelniai nutupdė dvimotorį „bičkraftą“ ir nuvairavo 
jį į angarą. Kai jis išlipo iš kabinos, Lara stovėjo betonuotoje 

aikštelėje prie angaro. Kėjus iš karto ją pamatė, bet jo veide 

nebuvo nei nuostabos, nei džiaugsmo, nei nusivylimo ar pyk- 
čio, tad ji negalėjo atspėti, kokia jo nuotaika. 

Rąžydamasis ir lankstydamas nutirpusias rankas, jis pa- 
suko prie jos. 

- Havajuose, kai sutinka gražutė mergina, ji dovanoja vai- 
niką. - Tirštėjančioje prieblandoje ji matė jo baltus dantis. — 
Žinai, tokį, kokį kabina ant kaklo. 

- Žinau, - sausai tarstelėjo Lara. 

— Tokia gudruolė, viską žinai. 

Jis pasuko plačių angaro vartų link, o ji nuėjo kartu. 

—- Ką jūs dabar veiksite? 

- Atiduosiu Balkiui raktus. 

- O paskui? 

- Gausiu man priklausančius pinigus. 

— Ką šiandien skraidinote? 

—- Ūkininką ir jo padėjėją iš Arkanzaso, jie buvo atskridę 
pažiūrėti buliaus. Šį rytą skridau jų į Teksarkaną. Visą dieną 
jie derėjosi su Andersonu, buliaus šeimininku, garsiu vietos 
gyvulių augintoju. Tai jo lėktuvas. Jis mane pasamdė, kad 
juos čia atskraidinčiau, o paskui parvežčiau atgal. 

— Geras lėktuvas. - Lara pažvelgė į jį. 

- Kainuoja devyniasdešimt penkis tūkstančius. Vadinasi 
„Oueen Air“. 

— Pavadinimas panašus į čiužinio. 

— Taikliai pasakyta, - nusišypsojo Kėjus. Jie įėjo į angarą. — 
Ei, Balki. 

Mechanikas atsisuko ir Kėjus jam numetė raktus. 

- Viskas gerai? 

— Puikiai palaksčiau. Kur mano pinigai? 

Balkis nusišluostė į skudurą rankas ir nuėjo pirma jų į tą 
patį nedidelį kambarį, kur Lara rado Kėjų snaudžiantį Letės 
Leonard nelaimės dieną. Balkis uždegė lempą ant stalo, iš- 
traukė iš stalčiaus paprastą baltą voką ir padavė jį Kėjui. 

Kai Balkis išėjo, Kėjus atidarė voką ir perskaičiavo pini- 
gus, paskui jį įsikišo į marškinių krūtinės kišenę. 

- Jis moka jums grynaisiais? - paklausė Lara. 
- Aha. 
- Ir jokios sąskaitos? Jokių dokumentų? 


- Aš su savo klientu sudarau žodinę sutartį. Ko dar reikia? 
— O mokesčių tarnyba? 


- Aš moku mokesčius. 

- Nuoširdžiausiai tikiu. O Federalinė aviacijos valdyba? 

- Kiekvienam skrydžiui reikia užpildyti krūvą popierių. Ar 
verta terliotis? 

- Ir jums nereikia niekam pateikti skrydžio grafiko ir kitų 
panašių dalykų? 

— Aukštis iki dvylikos kilometrų - nekontroliuojama oro 
erdvė. Tik stebėk ir saugokis. 

- Ir jūs niekada nepakylate aukščiau tos ribos? 

Jam aiškiai nusibodo būti kamantinėjamam. 

- Ieškai skrydžių instruktoriaus, daktarėle? Turiu licen- 
ciją, galiu greitai išmokyti. Aš brangiai imu, bet užtai labai 
gerai išmokau. 

- Aš neketinu tapti lakūne. 

- Tai ką čia veiki - atėjai pakvėpuoti grynu oru? 

- Norėjau su jumis pakalbėti. 

-— Atidžiai klausau. 

Kėjus iš senamadiško šaldytuvo išsiėmė alaus skardinę, tada 
atsirėmė alkūne į tą seną trantą, užvertė galvą ir mauktelėjo. 

— Dėl darbo. 

Jis atitraukė nuo lūpų skardinę ir susidomėjęs pažvelgė į 
Larą. 

- Tu atsisakei pilotavimo pamokų ir, kaip suprantu, kalbė- 
sim ne apie dar vieno ligonio nuskraidinimą į ligoninę. 

- Ne. 

Kėjus tylėdamas ilgai į ją žiūrėjo, paskui atkišo jai skardinę. 

- Nori? 

— Ne, ačiū. 

Kėjus dar kartą gurkštelėjo iš skardinės. 

- Na? Mirštu iš smalsumo. 

- Aš noriu, kad nuskraidintumėt mane į Montesangrę. 

Taketas neskubėdamas baigė gerti alų ir taikliai švystelėjo 
tuščią skardinę į šiukšlių dėžę. Jis atsisėdo ant sukamosios 
kėdės, atsilošė ir padėjo kojas ant stalo kampo, pakulne pas- 
tumdamas stalinę lempą į šoną. 

Lara stovėjo. Nebuvo kur sėstis, nebent ant sudedamosios 
lovelės. Šiaip ar taip, ji vis tiek būtų atsisakiusi. 

- Prašai jau ne pirmą kartą, o aš vis atsisakau. Gal tu blo- 
gai girdi? 

- Aš nejuokauju. 

- A, nejuokauji! - dėjosi surimtėjęs Kėjus. - Atleisk. Hmm. 
Vadinasi, ketini šokti su parašiutu? 

- Aišku, ne. - Lara sudėjo rankas ant krūtinės. 

- Ar tik nesiūlai tūpti Montesangrės teritorijoje? Jei taip, 
tada tau galvoje negerai. 

- Aš kalbu visiškai rimtai. 

- Aš irgi, daktare. O kaip tavo ispanų kalba? Gal laikas at- 
naujinti įgūdžius? Ar žinai, ką reiškia Montesangrė? 

- Taip. Kruvinasis kalnas. Aš pati įsitikinau, kad pavadi- 
nimas visiškai atitinka tikrovę. Dar nepamiršau, kaip mano 
rankomis tekėjo šiltas dukters kraujas. 

Kėjus nuleido kojas ant grindų ir išsitiesė ant kėdės. 

- Tada kurių velnių tu nori ten grįžti? 

- Jūs žinote atsakymą. Aš jau kelerius metus bandau tai 
padaryti nuo tada, kai atgavau sąmonę Majamio ligoninėje. 
Nėra kaip ten patekti legaliai. Tai uždara šalis. 

- Todėl sugalvojai nelegaliai pasinaudoti manim? 

- Tam tikra prasme taip. 

- Tam tikra prasme ten sunku likti gyvam. 

- Aš gerai suprantu. 

- Ir vis tiek nori vykti? 

- Privalau. 

- O aš neprivalau. 

- Taip, neprivalote. Tik pagalvojau, kad jums ta kelionė 
bus įdomus nuotykis. 

- Galvok iš naujo. Man vadina kuo tik nori, tik ne kvailiu. 
Jeigu trokšti ten keliauti ir nusisukti sprandą, tavo reikalas, 
bet aš branginu savo kūno dalis, todėl prašau išbraukti mano 
kandidatūrą iš savo planų. 

- Išklausykite, Kėjau. 

- Nenoriu. 

- Jūs man skolingas. 

- Čia tu taip sakai. Aš taip nemanau. 

- Jums tikriausiai bus malonu sužinoti, kad po jūsų moti- 
nos priepuolio pas mane nebeatėjo nė vienas ligonis. Džodė 
atstūmė mano pagalbą. Jūs šiurkščiai mane įžeidėt žmonių 
akivaizdoje. 

— Neturėjau laiko mandagumams. Mano motina buvo prie 
mirties. 

- Taiga! Ir kai visi sužinojo, kad Taketai geriau mirs, negu 
priims mano pagalbą, aš praradau ir tuos keletą pacientų, ku- 
riuos turėjau. Ištisi įdirbio mėnesiai nuėjo perniek. Pasitikėji- 
mas, kurį taip sunkiai įgijau, buvo pakirstas per vieną akimirką 
keliais neapgalvotais žodžiais. Nuo to laiko aš neturiu darbo. 

— Man plyšta širdis nuo jūsų kančių. 

Lara, norėdama susitvardyti, giliai atsiduso. 

—- Mokykloje norėjau organizuoti lytinio švietimo semina- 
rus. Tai labai rimtas dalykas, ypač naudingas vietos jaunimui. 

— Apie tai rašė laikraštyje. 

— Bet laikraštis nerašė, kaip Džodė papirko mokyklos ta- 
rybą, kad ji nepriimtų mano programos. 

- Gal tu iš tikrųjų moki siutinti žmones. 

- Palyginti su jūsų motina, aš tik kukli mėgėja. Kai ji su 
manim susidorojo, aš dar kvėpavau, o mane pribaigė jūsų 
mylimoji Darsė. 

- Žinai, aš esu girdėjęs apie tokią psichikos ligą kaip tavo. 
Ji vadinasi persekiojimo manija. 

Lara nekreipė dėmesio į jo žodžius. 

- Aš uždariau savo kliniką. Šiandien atsisakiau Nensės 
paslaugų. Mano karjeroje pertrauka. Jūs savo pasiekėte. 

Jūsų šeima man atėmė bet kokią galimybę dirbti Iden Pase. 
Todėl dabar jūs turite man padaryti paslaugą. 

- Aš tau nieko neskolingas. 

- Mano klinika uždaryta, bet tai nereiškia, kad aš išva- 
žiuosiu iš miesto. - Jai liko vienas vienintelis koziris ir ji nu- 
sprendė juo pasinaudoti. - Jūsų motina prisiekė, kad išgy- 
vens iki to laiko, kai aš gėdingai išvyksiu iš Iden Paso. Bijau, 
kad ji tos dienos nesulauks. Aš galiu čia gyventi be pajamų, 
kol baigsis mano santaupos, ir jeigu būsiu labai taupi, tai at- 
sitiks tik po kelerių metų. 

- Niekai. Tu labai mėgsti savo darbą. Tujo neatsisakysi. 

- Galiu pasiaukoti. 

- Kad apnuodytum mums gyvenimą? 

— Iš tikrųjų taip. Bet aš sutinku derėtis. Aš jums nusileisiu, 
ir jūsų šeima atgaus ramybę, jeigu nuskraidinsite mane į Cen- 
trinę Ameriką. Kai tik grįšim, aš tuojau pat iš čia išvažiuosiu. 
Patikėkite, man tai bus nedidelė auka. Aš pavargau nuo nuo- 
latinio priešiškumo ir apkalbų. Kas kartą išeidama iš namų 
turiu galvoti, ką sakyti ir daryti, kad išlaikyčiau aplinkinių 
egzaminą. Štai ką jums pasakysiu, - pabrėžė Lara, lenkda- 
masi prie jo per stalą, - mano manymu, Iden Paso gyvento- 
jai patys yra niekam tikę. Riboti siaurakakčiai, veidmainiai ir 
bailiai, besilankstantys pagiežingai senai moteriai. Nuskrai- 
dinkite mane į Montesangyę, Kėjau, ir aš paliksiu miestą jūsų 
valiai. Ne todėl, kad aš jam bloga, o todėl, kad jis blogas man! 

Kėjus patylėjo, paskui pasirąžė ir išskėtė rankas. 

- Tai viskas, ką norėjai pasakyti? 

Lara linktelėjo. 

- Puiku, - pasakė jis atsistodamas. - Man metas. Aš alka- 
nas kaip vilkas, Džeinelena laukia su vakariene. 

Lara sugriebė jį už rankovės. 

- Tu, šunsnuki, nedrįsk su manim kalbėti iš aukšto! Tavo 
šeima mane pažemino, atėmė darbą, bet manęs taip lengvai 
nenusikratysit! 

Kėjus numetė jos ranką. 

- Klausyk, man nusispjaut į vietos intrigas ir apkalbas. 
Man nerūpi, ką mano motina daro mokyklos taryboje ar ki- 
tur. Jeigu reikalas manęs nejudina, nekišu trigrašio. Taip, tu 
labai gera gydytoja ir tavo klinika man kartą kitą buvo nau- 
dinga, bet man visiškai neįdomu, ką tu ten darai - operuoji 
smegenis, sėdi be darbo ar apskritai užsidarei. Beje, tavo ži- 
niai, Darsė Vinston - man ne mylimoji. O jeigu tave traukia į 
šalį, kuri yra mūsų valstybės juodajame sąraše, tai ir keliauk! 
Ir nesvajok, kad tau padėsiu! 

— Kaip patogu - staiga tapote teisuoliu, - pasipiktino Lara, 
rodydama į kišenę jam ant krūtinės. — Tas, kuris kasdien 
skraido nelegaliais užsakomaisiais reisais! 

— Mano atsisakymas nesusijęs su morale. Aš nenoriu ri- 
zikuoti gyvybe, ir viskas. Negana to, aš netikiu tavim ir tavo 
ketinimais. Todėl veltui gaišti... 

— O jeigu Ešlė gyva? 

Kėjus nutilo ir įsmeigė į ją veriamą žvilgsnį. 

- E-e-e... Kėjau? —- duryse stovėjo Balkis, nedrąsiai žvilg- 
čiodamas tai į vieną, tai į kitą. - Aš jau eisiu. Tu pats viską 
užrakinsi? 

- Žinoma. Labanakt, Balki. 

- Labanakt. Labanakt, daktare. 

Jie palaukė, ko! Balkis išeis. Jo atėjimas truputį sumažino 
įtampą. Kėjus nusigręžė nuo jos ir sulygino pirštais plaukus. 

— Ar tokia galimybė yra? - paklausė Kėjus. 

— Reikalas tas, kad aš tiksliai nežinau. Vis dar iliuiosi, kad 
ji galbūt gyva. Jie negrąžino jos kūno kaip kad tėvo. - Lara 
lėtai pasitrynė pakaušį. - Žinoma, kaip gydytoja, ir ypač ži- 
nodama jos sužalojimo rimtumą, aš suprantu, kad nėra ko 
tikėtis. Ji numirė ir ją palaidojo. Kažkokioje nežinomoje vie- 
toje, svetimoje žemėje. Aš noriu parsivežti jos palaikus ir pa- 

laidoti Amerikos žemėje. 

Kėjus atsisuko į ją ir toliau tylėjo. 

—- Man reikia jūsų pagalbos, - primygtinai prašė ji. - Aš 
noriu iš ten kaip nors susigrąžinti dukterį. Bet negaliu ten 

patekti. Netgi valstybės, palaikančios gerus santykius su 
Montesangre, praktiškai neturi oro ryšio su ta šalimi, nes 
ten visą laiką neramu. Net jeigu ten patekčiau, mane kaip 
Amerikos pilietę iškart išsiųstų atgal. 

— Tikriausiai taip ir būtų. 

- Aš tuo neabejoju. Bendravau su žmonėmis, patekusiais 
į tokią padėtį. Montesangrėje liko daugelio amerikiečių gi- 
minės ir artimieji, jų likimas nežinomas. Paieška neduodavo 
jokių rezultatų. Jeigu jie ir atskrisdavo į Siudado oro uostą, 
su jais nesiterliodavo: uždarydavo į kalėjimą kelioms valan- 
doms ar dienoms, o paskui grąžindavo į oro uostą ir įlaipin- 
davo į lėktuvą skristi atgal. Kai kurie pasakojo, kad vos išnešė 
sveiką kailį, ir aš jais tikiu. 

— Kaip tik dėl to nenoriu ten skristi, tūpti, palikti lėktuvą 
ir eiti nežinia ko ieškoti, - pasakė Kėjus. 

- Jeigu kas nors gali ten nuskristi ir iš ten grįžti, tai tik 
jūs, Kėjau. Klarkas jus girdavo, koks sumanus esate lakūnas. 
Jis pasakojo, kad skraidindavote krovinius arba ką nors gel- 
bėdavote net sudėtingiausiomis aplinkybėmis, kad mėgstate 
rizikuoti. Kuo pavojingesnė užduotis, tuo jums įdomiau. - Ji 
nutilo, norėdama atgauti kvapą. - Tarkim, sutinkate. Ar ga- 
lėtumėte gauti lėktuvą? 

- Labai miglotos galimybės. | 

— Bent pakalbėkim apie tai. Ar galite gauti lėktuvą? 

Kėjus akimirką pagalvojo. 

— Vienas žmogus yra manęs prašęs padaryti lėktuvo avari- 
ją, kad galėtų gauti draudimą. Jis smarkiai įklimpęs į skolas 
ir pasiūlė man, jeigu liksiu gyvas, trisdešimt procentų drau- 
dimo sumos. 

- Ir jūs galite taip padaryti? Sudaužyti lėktuvą ir išsi- 
gelbėti? 

- Jeigu viską daryčiau tinkamai, - paaiškino Kėjus šyp- 
telėdamas. - Tai labai viliojantis pasiūlymas. Visa krūva šla- 
mančiųjų. Bet rizika labai didelė. 

- Ir jo finansinė padėtis vis dar sunki? 

- Kiek žinau, taip. 

- Ir jis dar turi lėktuvą? 

— Kiek žinau, taip. 

- Vadinasi, jis sutiktų, kad skristumėt jo lėktuvu ir su- 
keltumėt rizikingą situaciją. Jeigu lėktuvas negrįš, jis gaus 

draudimą ir sau pasiliks visą sumą. Jeigu laimingai grįšim, 
sumokėsim už lėktuvo nuomą. Kiek jis panorės? 

- Tai puikus lėktuvas. „Cesna-310“. Ir palyginti nesenas. 
Na, turint omenyje skrydžio nuotolį... tarkim, dvidešimt 
tūkstančių. 

- Dvidešimt tūkstančių, - aiktelėjo Lara, negalėdama pa- 
tikėti. - Tiek daug? 

- Tai tik apytikris skaičiavimas. Be mano dalies. 

— Jūsų dalies? 

- Jeigu ten tapsiu gyvu taikiniu kokiam nors partizanui 
su automatu... taip, noriu savo dalies. 

Iš jo veido išraiškos Lara suprato, kad jo paslaugos jai ne 
pagal kišenę. 

- Kiekgi? 

- Šimtas tūkstančių. - Pamatęs jos nuostabą, patikslino: - 
Sumokėti iki išvykstant. 

- Tai praktiškai viskas, kiek turiu. 

Kėjus gūžtelėjo pečiais. 

- Ką padarysi. Bent jau nereikės skiepytis. Na ir gerai. Aš 
bijau injekcijų. 

Kėjus vėl pabandė praeiti pro ją. Šį kartą Lara atsistojo 
jam ant kelio ir pagriebė jį už rankų. 

- Jūs mane nervinat. Manau, jūs tai suprantate ir darote 
man iš pykčio. 

- Ką darau? 

- Su manimi elgiatės niekinamai. Kalbate iš aukšto. Turė- 
kit sąžinės! Aš jums neleisiu visko paversti farsu. Jūs žinot, 
kaip man visa tai svarbu. | 

Kėjus pasinaudojo tuo, kad jos rankos uždėtos jam ant 
rankų, ir prisiartino prie jos; Lara traukėsi, kol nugara atsirė- 
mė į seną metalinę spintą. 

- Na, patikslinkim, kaip tau visa tai svarbu. 

- Tai viso mano gyvenimo tikslas. Kitaip nejaugi aš prašy- 
čiau Taketo pagalbos? 

Ją jaudino jo kūno artumas. Jo akys atsidūrė prie pat jos 
veido. Tačiau ji nesuteiks jam malonumo ir nė už ką neparo- 
dys savo silpnumo. Lara dar aukščiau pakėlė smakrą ir nenu- 
leido akių. 

- Ko gero, Lara, dar pasakysi, kad aš esu vienintelis tavo 
išsigelbėjimas? 

- Dėljūsų aš atsikrausčiau į šį miestą. - Jis suglumo, kaip 
Lara ir tikėjosi. - Klarkas man suteikė galimybę dirbti mėgs- 
tamą darbą, bet aš ja nebūčiau pasinaudojusi, jeigu ne jūs. 
Norėjau susipažinti su jo drąsiuoju broliu, galinčiu skraidyti 
„bet kur, bet kada“. Žinojau, kad jūs čia negyvenate, bet taip 
pat žinojau, kad vis tiek kada nors grįšite. Nusprendžiau vie- 
naip ar kitaip priversti jus nuskraidinti mane į Montesangrę. 
Jūs teisus, jūs iš tikrųjų vienintelė mano viltis. 

Kėjus jos klausėsi atidžiai, aiškiai priblokštas tokio prisi- 
pažinimo. Tačiau jis greitai susitvardė. Jo veide pasirodė įžūli 
šypsena. 

- Vadinasi, galiu nurodyti savo kainą? 

- Jūs jau ją nurodėte. Šimtas tūkstančių dolerių. 

Kėjus ištiesė ranką ir negrabiai paglostė jai skruostą. 

- Kurių aš atsisakau, kad galėčiau tave išdulkinti. 

Ji kilstelėjo ranką, norėdama nustumti jo pirštus, bet tik 
suspaudė pirštais jam riešą. 

- Taip ir maniau, kad išsityčiosit iš mano prašymo. Tikė- 
jausi, kad žinote, kas yra kilnumas, bet jums nežinomas toks 
jausmas. Jūsų nedomina niekas pasaulyje, tik jūs pats! 

- Pagaliau, daktarėle, pradedi suprasti, - sušnabždėjo Kė- 
jus. - Tu net neįsivaizduoji, kokia laimė būti laisvam kaip 
vėjas. 

- Laisvam kaip vėjas? Jūsų brolis kaltas dėl Ešlės mirties. 
Iš visų mūsų, nuodėmingųjų, tik ji viena buvo visiškai nekal- 
ta tų įvykių auka. Dėl to buvo atsakingas Klarkas. Dabar at- 
sakinga jaučiuosi aš. 

Lara paleido jam riešą. 

- Aš prarandu išdidumą, kai kalbama apie Ešlę. Daugiau 
niekada gyvenime nepamatysiu savo mergytės, bėgiojančios 
po žolę, neišgirsiu, kaip skambina pianinu, niekada nepabu- 
čiuosiu jos apdraskyto keliuko ir nepasimelsiu kartu su ja 
prieš naktį. Turiu vienintelį norą: palaidoti dukrą gimtojoje 
žemėje. Jeigu dėl to reikia pergulėti su jumis, man tai bus 
nedidelė kaina. 

Gašlų jo akių blizgėjimą pakeitė abejingumas. Jis atšlijo 
nuo jos, pamažu, ne iš karto. 

- Kaip teisingai pastebėjai, daktarėle, aš neturiu kilnumo 
jausmo. Galiu tik padėti senutei pereiti per gatvę, ir tai vis- 
kas, daugiau iš manęs nesitikėk. Aš visiškai nepanašus į bro- 
lį nei išvaizda, nei elgesiu, nei įpročiais. Daryti visus gerus 
darbus aš užkroviau jam. Ir nors man labai smalsu, kuo tu jį 
patraukei, aš vis dėlto susilaikysiu. 

Eidamas per slenkstį Kėjus jai mestelėjo per petį: 

- Nepamiršk užtrenkti durų, kai išeisi. 


——— 


- Tu pavėlavai. 

- Žinau. 

— Mes nepradėjom be tavęs. 

— Be reikalo, aš nealkanas. 

Kėjus ir Džodė pasikeitė sakiniais tarsi kulkosvaidžio seri- 
jomis. Kėjus nuėjo tiesiai prie staliuko ir įsipylė didelę porciją 
viskio. 

- Šiandien kiauliena su pupelėmis, Kėjau, - pasakė Džei- 
nelena. - Juk tu mėgsti pupeles. Sėskis, aš tau įdėsiu. 

- Nesirūpink, aš su jumis pasėdėsiu, bet nevalgysiu. 

Kėjaus nuotaika buvo siaubingai subjurusi nuo tada, kai 
Lara Malori jo paprašė padėti išvežti iš Montesangrės mažos 
mergaitės, galbūt jo dukterėčios, kūną. Ar tik Klarkas nenu- 
sižudė dėl sąžinės graužimo? Anksčiau Kėjus nenorėjo nė gir- 
dėti apie savižudybę. Dabar jį ėmė kankinti abejonės. 


Iagnai + 289 


Jis paėmė nuo staliuko ir atsinešė ant pietų stalo grafiną 
su viskiu. 

Nekreipdamas dėmesio į nepritariamą motinos žvilgsnį, 
Kėjus įsipylė dar. 

- Kaip praėjo diena, Džode? Kaip jautiesi? 

- Jaučiuosi puikiai. Beje, kaip visada. Truputį pavargau, o 
visi išpūtė didžiulį burbulą. 

Kėjus nepradėjo su ja ginčytis, bijodamas, kad jai nepakil- 
tų kraujospūdis. Nuo priepuolio dienos jis buvo nepaprastai 
atsargus ir pataikavo jai, nedrįsdamas prieštarauti. 

Jis kaip ir anksčiau manė, kad reikia pasamdyti nuolati- 
nę slaugytoją, bet apie tai nebeužsiminė. Kėjus išsisukinėjo 
nuo Džodės laidomų nuodingų strėlių, būdamas tikras, kad 
svarbiausia jos blogos nuotaikos priežastis yra baimė. Jeigu 
jį patį ištiktų toks priepuolis, tai ir jis, ko gero, taip puldinėtų 
kiekvieną. 

- O kaip tu, Džeinelena? Kas naujo? 

- Nieko. Viskas kaip paprastai. Ką šiandien veikei? 

Kėjus joms papasakojo apie gyvulių augintoją iš Arkanzaso. 

- Andersonas man gerai sumokėjo. Lengvas darbelis, nors 
ir nuobodus. 

- Tai visų didžiausia bausmė, kiek tave pažįstu! Tu negali 
pabūti ramiai, - tarė motina. 

Pakėlęs stiklinaitę su viskiu, Kėjus ją pasveikino atspėjus. 

- Visiškai kaip tėvas, - niekinamai mestelėjo Džodė. - Tau 
visada kas nors nutinka. 

- Okas čia blogo? 

- Kėjau, desertui - pudingas. Ar valgysi? 

- Aš tau pasakysiu, kas čia blogo. - Džodė nekreipė dė- 
mesio į nedrąsų Džeinelenos bandymą išvengti barnio. - Tu 
esi didelis vaikas, gyvenantis išsigalvotame pasaulyje. Ar ne 
laikas būtų tau subręsti ir užsiimti kuo nors naudingu? 

- Mama, jis sudarė sutartį su viena miško pramonės ben- 
drove. Purškia pušynus nuo kenkėjų. Gelbėti miškus - nau- 


dingas darbas. 

Džodė negirdėjo dukters žodžių. Visą dėmesį ji sutelkė į Kėjų. 
- Gyvenimas nėra vien tik nuotykiai. Gyvenimas - tai kas- 
dienis darbas, kai saulė šviečia ir kai lyja, patinka tau ar ne. 

- Argi čia gyvenimas, - atsiliepė Kėjus. - Skamba kaip 
nuobodybė. 

- Gyvenimas - ne vien pramogos. 

- Sutinku. Štai kodėl jų reikia ieškoti. Arba pačiam surengti. 

- Kaip tavo tėvas? 

- Iš tikrųjų. Todėl, kad jis negalėjo jų rasti namie. - Kėjus 
ėjo bedugnės pakraščiu. - Jis jų ieškojo su kitomis moterimis 
kitose lovose. 

Džodė pašoko nuo kėdės kaip spyruoklės pamėtėta. 

— Aš neleisiu pilti pamazgų prie mano pietų stalo. 

Kėjus taip pat atsistojo ir puolė Džodę. 

— O aš neleisiu pilti pamazgų ant mano tėvo. 

- Tėvo? - pakartojo Džodė pašaipiai. - Koks jis tėvas. Jo 
ištisus mėnesius nebūdavo namie. 

Skausmingas prisiminimas. Kiek kartų vaikystėje jis žiūrė- 
davo, kaip tėvo automobilis dingsta už posūkio, ir su kartėliu 
galvodavo, kad vėl jį pamatys po daugelio dienų ir mėnesių. 

Ne, jis atsilygins Džodei. 

- Jis nuo tavęs bėgdavo, o ne nuo vaikų. 

— Kėjau! - perspėjo Džeinelena. 

Tačiau Kėjus jau pradėjo siautėti. Prasiveržė užtvanka, lai- 
kiusi skriaudą, ir jis jau nebevaldė piktų žodžių srauto. 

- Tu per visą gyvenimą man nepasakei nė vieno gero 
žodžio ir vaikystėje neparodei švelnumo. Tu ir su tėvu taip 
elgeisi! Ar tu su juo kada nors normaliai kalbėjai, o ne pa- 
mokslavai už pražangas? Ar tu su juo kada nors juokavai ar 
juokeisi? Tik vienas dalykas tau rūpėjo - prakeikta naftos ža- 
liava! Ar tu jį kada nors nuraminai ar paguodei, kai jam buvo 
liūdna? Ar apkabinai ir priglaudei prie krūtinės? Iš tavęs tikė- 
tis šilumos - tai tas pats kaip glamonėti grąžtą! 


- Kėjau! - dabar jau rėkė Džeinelena. - Mama, sėskis. Tu 
atrodai... 

- Tavo tėvui nereikėjo mano meilės. Jį viskuo aprūpinda- 
vo viso pasaulio kekšės. Su viena tokia kekše jis buvo ir tą 
dieną, kai tu gimei. - Džodė kelis kartus sunkiai atsiduso. - 
Mano gyvenime su Klarku Taketu buvo vienas džiaugsmas - 
tavo brolis. 

- Šventasis Klarkas, - su kreiva pašaipa ištarė Kėjus. - Gal 
jis ir nebuvo toks šventas, kaip tu manai. Šiandien aš kalbė- 
jausi apie jį su jo buvusia meiluže. Atrodo, daktarė Malori 
kaltina Klarką, kad jis išsiuntė visą jų šeimą į Centrinę Ame- 
riką, kur du iš jų žuvo. Ji prašė, kad ten ją nuskraidinčiau ir 
padėčiau susigrąžinti dukters kūną. Tiesa, įdomus dalykėlis? 

— Tikiuosi, atsisakei? —- Džeinelena su siaubu žiūrėjo į brolį. 

- O kodėl ne? Pinigai yra pinigai. 

- Ten vis dar neramu. Ten kasdien žudomi žmonės. 

Atsakydamas Džeinelenai, Kėjus nenuleido nuo Džodės 
akių. 

- Daktarė Malori mano, kad mes, Taketai, privalome tai 
padaryti. Už mano pagalbą ji pažadėjo išvykti iš Iden Paso ir 
daugiau niekada čia nebegrįžti. 

- Aš tau draudžiu skristi, ar girdi? - Džodės balsas drebėjo 
iš pykčio. 

— Netgi jeigu taip aš padėsiu tau atsikratyti Laros Malori? 

- Argi galima tikėti nors vienu jos žodžiu? Nedrįsk net pa- 
galvoti, kad skrisi į Centrinę Ameriką! 

Kėjus prispaudė ranką prie širdies. 

- Aš labai sujaudintas, mama, kad tu rūpiniesi mano sau- 
gumu. 

— Man nusispjaut į tavo saugumą. Aš gelbsčiu Klarko re- 
putacijos likučius. Jeigu tu skrisi su ta kekše, būsi vertas, kad 
tau ten nuplėštų tavo kvailą galvą! 

Džeinelena sušuko, atsilošdama į kėdės atkaltę, ir už- 
sispaudė ranka burną. 

- Kalbėk, Džode, nesivaržyk! - sušuko Kėjus. - Pasakyk, 
kad jeigu nebėra Klarko, tai ir man neverta gyventi šiame pa- 


saulyje! 

Džodė pačiupo žiebtuvėlį ir cigarečių dėžutę, apsisuko ir 
išėjo iš kambario. 

Kėjus ilgai stovėjo laikydamasis sustingusiomis rankomis 
už poliruotos kėdės atkaltės. Krumpliai pabalo nuo įtampos, 
tarsi bet kurią akimirką jis ketintų pakelti sunkią 4žuolinę 
kėdę ir trenkti ją į žemę. 

Jis prisiminė, kad greta yra Džeinelena, tik tada, kai ji 
prašneko. 

- Tu pasakei... siaubingą dalyką. Mama taip supyko, kad 
negalėjo paaiškinti, koks tu neteisus. 

Kėjus liūdnai pažiūrėjo į ją. Rankos paleido kėdės atkaltę. 
Jis apsisuko ir nuėjo durų link, paskui sustojo. 

- Ne, Džeinelena, tu klysti. Ji nieko nepasakė, nes aš teisus. 


——-— 


Lempa ant naktinio staliuko prie lovos netikėtai užsidegė, 
Lara akimirksniu pabudo, pasisuko į šviesą, paskui atsisėdo, 
širdis plakė kaip pašėlusi. 

- Kąjūs čia veikiate? Kaip jūs čia patekote?! 

- Nulaužiau durų spyną, - atsakė Kėjus. - Pamiršai pa- 
keisti signalizacijos kodą. 

Kėjus žiūrėjo į jos nuogą krūtinę. Lara sėdėjo dar neatsi- 
peikėjusi iš miego ir nespėjusi prisidengti antklode. Kurį lai- 
ką jis tylėjo. Paskui tyliai nusikeikė, stvėrė chalatą nuo kojū- 
galio ir numetė jį Larai. 

- Apsirenk. Reikia pasikalbėti. 

Netardama nė žodžio, priblokšta jo pasirodymo miegama- 
jame, Lara taip ir padarė. Ji nuleido kojas nuo lovos krašto. 

Kėjus vaikščiojo po kambarį pirmyn ir atgal, kramtyda- 
mas apatinę lūpą. 

- Mes negausim leidimo nutūpti. Ar tu apie tai pagalvojai? 

- Ne. Tai yra taip. - Lara vis dar buvo kaip rūke. Ji nusi- 
braukė plaukus nuo kaktos ir pasistengė susikaupti. - Leidi- 
mo niekada negausim. Aš tai suprantu. 


- Ir ką gi? 

- Aš turiu žemėlapį su pažymėta privačia nutūpimo aikš- 
tele. 

- ONPŽ? 

- Prašau? 

- Oro navigacinis pasaulio žemėlapis. Specialus lakūnų 
žemėlapis. 

- Manau, kad ne. Jis atrodo kaip paprasčiausias žemėlapis. 

- Vis tiek geriau negu nieko. Kur tu jį gavai? 

- Manį atsiuntė. 

- Ar pasitiki tuo žmogumi? 

- Tai katalikų dvasininkas, tėvas Džeraldas. Mes susidrau- 
gavome, gyvendami Montesangrėje. 

- Maniau, maištininkai išžudė visus dvasininkus. 

- Jų labai daug išžudė. Bet jis išgyveno. 

Svarstydamas Kėjus atsisėdo į supamąjį krėslą, stovintį 
šalia lovos taip arti prie Laros, kad jų keliai beveik lietėsi. 

- Atrodo, dvasininkas tarnauja ir jūsiškiams, ir muūsiš- 
kiams. 

- Labai galimas daiktas, - sutiko Lara. - Jis tvirtina, kad 
laikosi neutralumo. 

- Žodžiu, žiūri, iš kur vėjas pučia. 

- Tačiau tik taip jis gali tarnauti Aukščiausiajam. 

- Arba išgelbėti savo kailį. 

— Taip, - nenoriai sutiko Lara. - Bet aš neturiu pagrindo 
juo nepasitikėti. Be to, daugiau neturime kuo pasikliauti. 

- Gerai. Kol kas apie tai pamirškim ir pereikim prie kito 
klausimo. Ar ten yra radarų? 

- Manau, yra, tik jie netobuli. Kaip ir visa kita. Technikos 
aprūpinimo klausimu ta šalis dešimtmečiais atsilieka nuo 
viso pasaulio. 

- Ar ta aikštelė toli nuo Siudado oro uosto? 

Mintyse Lara pavertė kilometrus myliomis. 

— Maždaug už keturiasdešimties mylių. 

Kėjus švilptelėjo. 

- Visiškai arti. Įdomu, kaip aš sugebėsiu išvengti radarų? 

- Turi būti koks nors būdas. Narkotikų prekeiviai kasdien 
taip daro. 

Kėjus keistai pažvelgė į Larą. 

- Aš niekada neskraidinau narkotikų. 

- Aš taip ir nesakiau... 

- Bet pagalvojai. - Jis kurį laiką veriamai į ją žiūrėjo, pas- 
kui nekantriai gūžtelėjo pečiais. - Tiek to. Manyk, ką nori. 

Kėjus vėl ėmė vaikščioti po kambarį. Larai ant liežuvio 
galo kirbėjo daugybė klausimų, bet ji nedrįso klausinėti. Pir- 
miausia jai knietėjo sužinoti, kodėl Kėjus apsigalvojo. Nera- 
miai, tarsi žvėris narve, jis žingsniais matavo jos miegamąjį. 

- Jeigu mums pavyks patekti į jų oro erdvę nepastebė- 
tiems radaro, jeigu nutūpimo aikštelė iš tikrųjų yra... 

- Na? 

- Ką toliau darysim? 

- Aš galiu susitarti su tėvu Džeraldu, kad atvažiuotų mūsų 
pasiimti. 

- O paskui? 

- Yra pogrindinė organizacija, gabenanti siuntinius, laiš- 
kus ir kitus daiktus į šalį ir iš jos. Taip aš gavau iš Montesan- 
grės žemėlapį. Visus metus Jaukiau, kol jį atsiųs, ir jau kelis 
mėnesius jį turiu. Per tą organizaciją aš galiu pranešti tėvui 
Džeraldui mūsų atvykimo laiką. 

- Tam vėl prireiks metų? 

— Ne. Aš jau visus įspėjau. Jie laukia mūsų žinios. 

- Iš kur toks įsitikinimas, kad aš sutiksiu? 

— Aš buvau tikra, kad jus įkalbėsiu. 

Jie nutilo, nenuleisdami vienas nuo kito akių. Kėjus pir- 
mas nukreipė žvilgsnį. 

- Ar dvasininkas kalba angliškai? 

- Jo pavardė Malounas. Jis airių kilmės amerikietis, 

Kėjus vėl nusikeikė. 

- Vadinasi, jis ypač įtartinas ir nuolat sekamas. 

- Nemanau. Montesangrė jam beveik gimtoji šalis, tėvas 
Džeraldas pagal charakterį veikiau Lotynų Amerikos pilietis 

negu airis. Puikiai žino, kur kokie pavojai tyko. Jis ten gyve- 
na daug metų ir žino, kaip jų išvengti. Nusileidimo aikštelė 
taip pat gana saugi. Tėvas Džeraldas pranešė, kad ji yra pa- 
krantėje, kalnų papėdėje, vešlioje vietovėje. 

- Dieve mano, tai bent „saugi“ vieta! Man reikės naktį 
skristi virš atviros jūros, žaisti slėpynių su radarais, leistis 
džiunglėse ir visą laiką žiūrėti, kad nesitrenktume į kalną ar 
kad nebūtume numušti! - Kėjus pamatė, kad Lara nori kažką 
pasakyti, ir pakėlė rankas. - Žinau, žinau. Narkotikų prekei- 
viai taip daro kasdien. Gal netgi naudojasi ta pačia aikštele. 

Kėjus vis dar vaikščiojo po kambarį. Ji netrukdė jam gal- 
voti. 

- Gerai. Tarkim, mums pavyks nusileisti nesudužus ir ne- 
sudegus, maištininkai arba jų priešininkai mūsų nenušaus 
lipančių iš lėktuvo, tarkim, tas ne itin patikimas dvasininkas 
mūsų lauks. Kur jis mus veš? 

- Į sostinę, Siudadą. 

Kėjus ranka persibraukė per veidą. 

- Bijojau, kad tai pasakysi. 

- Tikriausiai kažkur ten palaidota mano dukra. 

Kėjus pažvelgė į jos miegant susivėlusius ir išsidraikiusius 
plaukus. 

- Tu ten būsi kaip baltoji meška vidury Sacharos dyku- 
mos! Kaip tu viską įsivaizduoji? Imsi kastuvą ir pradėsi kasti 
lyg niekur nieko? 

Lara aiktelėjo. 

- Atleisk. Tikriausiai aš storaodis. - Kėjus atsisėdo į su- 
pamąją kėdę ir prakalbo švelnesniu tonu: - Aš labai abejoju, 
Lara, kad tau leistų iškasti karstą. Ar bent apytikriai žinai, 
kokiose kapinėse palaidota tavo dukra? 


- Ne. 
- Otas tėvas... Kuo ten jis vardu? 
Lara papurtė galvą. 


- Savo paskutiniame pranešime jis užsiminė, kad pradė- 
jo paiešką. Ten jau kelerius metus neregistruojami civilinės 

padėties aktai Galimas dalykas, jis jau ką nors rado. Tai ir 
viskas, ką aš galėjau padaryti. 

- O jeigu jis taip nieko ir nesužinos? 

- Tada aš pati imsiu ieškoti. 

- Niekai. Tai neįmanoma. 

- Ne toks jau beviltiškas dalykas, kaip jums atrodo. Pa- 
stuntinybėje dirbo vienas jaunas ir daug žinantis vietos žmo- 
gus. Jo pažintys itin plačios. Jį priėmė dirbti techninį dar- 
bą, bet labai greitai Emižijus, toks jo vardas, tapo dešiniąja 
Rendalo ranka; jis versdavo oficialius dokumentus. Rendalas 
visai prastai kalbėjo ispaniškai. Emilijus buvo labai nuovokus 
ir iniciatyvus. Jeigu aš jį surasiu, jis mums padės. 

— Jeigu jį surasi. 

—- Galimas daiktas, jis žuvo per pasiuntinybės užpuoli- 
mą Jo pavardės nebuvo žuvusiųjų sąraše, bet sąrašas gali 
būti netikslus. Jeigu jis gyvas, tikriausiai kur nors slepiasi 
Maištininkai, be abejonės, laiko išdavikais visus, kurie dirbo 
Jungtinių Valstijų pasiuntinybėje. 

— Tarkim, jo nėra tarp gyvųjų arba mes jo nerandam. Kas 
tada? 

- Tada aš veiksiu savarankiškai. 

— Ketinate taip smarkiai rizikuoti? 

— Aš pasiruošusi viską padaryti, kad parsivežčiau Ešlę. 

- Suprantama. Tu netgi pasiruošusi savo puikų kūną duo- 
ti sudraskyti tokiam senam pasileidusiam vilkui kaip aš. 

Jo žvilgsnis įsmigo jai virš kelių, kur truputį prasiskyrė 
chalatas. 

Lara sėdėjo nejudėdama. 

Kėjus greitai atsistojo. 

- Susisiek su tais pogrindininkais. Surink visą prieinamą 
informaciją. Nieko nepraleisk. Nepasikliauk savo atmintimi, 
viską užsirašyk. Man reikia visokiausių duomenų. Saulės te- 
kėjimo ir laidos laiko, oro temperatūros, kokie ten gyvento- 
jai, kaip ribojamas greitis keliuose, man reikia žinoti viską iki 
smulkmenų, viską, ką tik prisiminsi. Leisk man spręsti, kas 

svarbu, o kas ne. Tokiomis aplinkybėmis pati nereikšmin- 
giausia smulkmena gali tapti gyvybės ir mirties klausimu. 
Mes neimsim daug daiktų. Pasiimk vieną krepšį, kurį lengva 
nešti. Neimk nieko vertingo, nieko, ką būtų gaila išmesti, jei- 
gu tektų. Atmink, kad mums reikia iš šalies išvežti karstą. 
Tai bus, jeigu mus lydės sėkmė. Mums pakaks rūpesčių. Turi 
klausimų? 

- O iš kur gausite lėktuvą? 

- Aš viskuo pasirūpinsiu, ginklu taip pat. 

- Ginklu? 

- Manai, vyksiu į medžioklę be ginklo? Moki šaudyti? 

- Išmoksiu. 

- Pradėsim mokytis, kai tik gausiu ginklą. Aš atsakau už 
viską, bet paskui man atsilyginsi. 

- Aš sutinku. 

- Tik viena sąlyga. Neklausinėk manęs nei apie ginklą, nei 
apie lėktuvą. Jeigu pareigūnai ką nors suuos ir pradės klausi- 
nėti, ramia sąžine galėsi pasakyti, kad nieko nežinai. 

- Okąjūs pasakysite? 

- Ką nors sumeluosiu ir pasistengsiu, kad tai būtų kuo įti- 
kinamiau. Kada skrendam? 

- Kai tik gausite lėktuvą. 

- Pranešiu. 

Lara pakilo nuo lovos krašto. 

- Ačiū, Kėjau. Aš jums labai dėkinga. 

Kėjus sustojo priešais ją. Jo judesiai ir žodžiai staiga tapo 
nebe tokie šiurkštūs. 

- Ar tavo pasiūlymas vis dar galioja? 

Lara pažvelgė jam į sublizgusias akis ir pajuto, kad virpa 
kojos; ji tikino save - tai iš palengvėjimo, kad Kėjus pagaliau 

sutiko, o ne dėl tos erotinės energijos, kurią skleidė kiekvie- 
najo kūno ląstelė. 

Nuleidusi galvą, ji atrišo diržo galus. Chalato skvernai pra- 
siskyrė. Lara palaukė akimirką, tada nusimetė nuo pečių cha- 
latą, jis nukrito ant lovos. 

Lara stovėjo priešais Kėjų visiškai nuoga. 

Abu tylėjo. Ore tvyrojo įtampa. Lara nežiūrėjo į Kėjų, bet 
jautė, kaip jo žvilgsnis slysta jos kūnu. Jai pašiurpo oda, tarsi 
Kėjus iš tikrųjų būtų lietęs ją akimis. Jis žvilgsniu glostė jai 
krūtis, pilvą, šlaunis. 

Larą išpylė karštis. Kūną virpina jaudulys. Krūtys įsitem- 
pė. Ausų lezgeliuose tvinksėjo. Apėmė stiprus kūniškas gei- 
dulys. 

- Pažiūrėk į mane. 

Lara pakėlė galvą. 

- Pavadink mane vardu. 

- Kėjau. - Iš pradžių pašnibždomis, paskui garsiau: - Kėjau. 

Kėjus padėjo delną jai ant sprando ir pasilenkė prie jos, 
Bučinys buvo reiklus. Kiekvienas liežuvio prisilietimas buvo 
nedraugiškas, piktas... tik iš pradžių. Pamažėl jis ėmė kažko 
įnirtingai ieškoti... galbūt atsako į savo stiprų troškimą. 

Jis jį pajuto. Bet viskas pasibaigė taip pat netikėtai, kaip 
ir prasidėjo. 

- Kal kas pasiimu dešimt tūkstančių. - Jo balsas buvo ne- 
paprastai ramus, bet lūpos judėjo tarsi medinės. - Galutinai 
atsiskaitysim, kai grįšim. Jeigu grįšim. 

Kėjus nusisuko. , 

Lara pačiupo nuo lovos chalatą ir prispaudė prie krūtinės. 

- Kėjau! 

Jis sustojo jau ant slenksčio, truputį padelsęs, atsisuko į ją. 

= Aš žinau, kodėl tai darau. O tu? - Lara klausiamai pa- 
purtė galvą. - Kodėl tu staiga sutikai? Kokia tau iš to nauda? 

= Jokios, išskyrus niekingus dešimt tūkstančių. Mat aš, 
kaip ir tu, neturiu ko prarasti. 

- R mylėjai mano brolį? 

Klausimas nuskambėjo labai netikėtai. 

Lara sėdėjo užmerktomis akimis, bet nuo įtampos neė- 
mė miegas. Perštėjo akis. Ji blogai miegojo paskutines kelias 
naktis prieš kelionę. 

Prabėgo jau daugiau kaip pusvalandis, kai jie paskutinį 
kartą apsikeitė žodžiais. Niekas nedrumstė tylos, išskyrus 
dviejų variklių gaudesį. Jie išskrido iš Braunsvilio popiet, ir 
jau kelias valandas po jais iki pat horizonto driekėsi lauki- 
nis Meksikos peizažas. Palikęs Jukatano pusiasalį kairėje, 
Kėjus kurį laiką skrido virš Ramiojo vandenyno, o paskui 
apsigręžė. 

Jie artėjo prie Montesangrės iš jūros pusės, bet dar nema- 
tė sausumos. 

Danguje kabojo mažytis mėnulio pjautuvas; Kėjus supla- 
navo kelionę taip, kad skristų per mėnulio delčią. Jis užgesi- 
no sparnų šviesas. Visiškoje tamsoje silpnai švietė vien prie- 
taisų skydas. 

Lara pajuto, kad Kėjus įsitempė ruošdamasis sunkiam nu- 
sileidimui, ir neblaškė jo dėmesio nereikalingomis kalbomis. 
Jie išskrido iš Iden Paso vidurdienį, nusileido Braunsvilyje, 
ten ir papietavo. Lara neturėjo apetito, bet Kėjus reikalavo, 
kad ji pavalgytų. 

- Nežinia, kada valgysim kitą kartą, = pasakė jis. 

Kėjus pripylė degalų į lėktuvą, matyt, priklausantį tam | 
skolas įklimpusiam žmogui, nes tai buvo „Cesna-310“. Kaip 
ir buvo tartasi, Lara neklausinėjo. Ruošdamasis akrydžiui, 
Kėjus išmetė iš lėktuvo dvi sėdynes iš penkių tikriausiai tam, 
kad būtų vietos karstui. Taip pat jis įrengė lėktuve navigacinę 
sistemą. 

- Jis vadinasi „loranas“, - paaiškino Kėjus. - Nustatau rei- 
kiamo geografinio taško plotį ir ilgį, o tas protingas daiktelis 
man jį suranda. Ar gali duoti koordinates? 

Lara sugebėjo gauti tą svarbią informaciją iš pogrindinės 
organizacijos, bet, laukdami duomenų, jie praleido daug ne- 
ramių dienų. 

- Mes negalim skristi per pilnatį, - pyko Kėjus. - Jeigu tas 
tavo dvasininkas neatsiųs koordinačių iki dvidešimt penk- 
tos, mums reikės laukti dar visą mėnesį. 

Galėjo atidėti skrydį dar mėnesiui, bet abu nekantravo 
leistis į kelionę kuo greičiau. Ilgesnis laukimas tik stiprintų 
įtampą. Nervai buvo nepaprastai įtempti. Laimė, paskutinio 
termino išvakarėse tėvas Džeraldas pranešė reikalingas ko- 
ordinates. 

Už sėdynių Kėjus sudėjo kuprines su pakaitiniais drabu- 
žiais ir tualeto reikmenimis. Gydytojos krepšį Lara prikimšo 
vaistų ir instrumentų. Kėjus pasiėmė krepšį su kamera ir ke- 
liais objektyvais. Jeigu jie sukeltų Amerikos valdžios parei- 
gūnų įtarimus, - bet Kėjus užtikrino Larą, kad vargu ar taip 
atsitiks, - jie galėtų juos palaikyti pora, skrendančia į Čičen 
Icą fotografuoti piramidžių. 

Viename sparne buvo slėptuvė, kur jis įkišo šautuvą. Ka- 
binoje Kėjus laikė revolverį ir pistoletą. Lara, juos pamačiusi, 
negalėjo paslėpti išgąsčio. 

= Vienas tau, - Kėjus padavė jai revolverį. 

< Jis labai sunkus, galiu išmesti. 

- Užtikrinu, neišmesi, kai prireiks. Laikyk A Li6ji ranko- 
mis, kai šaudysi. 

- Rendalas norėjo mane išmokyti šaudyti, kai atvažiavo- 
me į Montesangrę, bet aš atsisakiau. 

- Turint tokį ginklą, nereikia būti geru tanliu Tai „Ma- 
gnum 357“. Tiesiog nukreipk jį į taikinį ir paspausk gaiduką. 
Tai kažkas panašaus į rankinę patranką. Tu neišvengiamai 
sunaikinsi arba stipriai sužalosi savo taikinį. 

Lara sudrebėjo iš siaubo nuo tos minties. Nepaisydamas 
jos baimės, Kėjus ją kelis kartus pamokė šaudyti iš revolverio 
ir parodė, kaip jį užtaisyti. 

Taigi jie buvo pasiruošę. Ir štai jie nebetoli tikslo. Jų lau- 
kė daugybė nenumatytų aplinkybių, ir Kėjus dėl kai kurių ją 
įspėjo, o kai ką nutylėjo, kad jos neišgąsdintų. 

Ar klausimas apie Klarką buvo vienas būdų išblaškyti jai 
mintis apie laukiančius pavojus? 

Lara atsisuko ir pažvelgė į jį iš šono. Kėjus buvo nesiskutęs 
jau visą savaitę. 

- Natūrali maskuotė, - pareiškė jis, kai Lara jam priminė, 
kad būtina skustis. Šeriai ant skruostų darė jį dar patraukles- 
nį, suteikdami jam populiarių filmų herojų išvaizdą. 

- Ar aš mylėjau Klarką? - pakartojo Lara. Ji žiūrėjo į prie- 
kį, įsmeigusi akis į bedugnę tamsą, ir stengėsi negalvoti apie 
tai, jog ta pažangiausios technologijos dalelė skrenda virš 
beribio Ramiojo vandenyno. Jos supratimu, aerodinamika 
prieštarauja logikai. Lėktuvas tamsioje tuštumoje atrodė ne- 
paprastai mažytis ir siaubingai pažeidžiamas. 

- Taip, aš jį mylėjau, - Lara pajuto, kaip Kėjus pasuko gal- 
vą, norėdamas į ją pažvelgti. Ji tebebuvo įsmeigusi akis į prie- 
kį. - Štai kodėl jo išdavystė nepakeliama. Jis metė mane žvė- 
rims sudraskyti ir iš saugios priedangos žiūrėjo, kaip mane 
plėšo į gabalus. Jis ne tik neatėjo man padėti, nuosprendis 
dėl jo tylos pasidarė dar sunkiau pakeliamas. Aš nesitikėjau, 
kad Klarkas gali būti toks niekšas ir silpnadvasis. 

- Užtat nepaprastai drąsus, atsivesdamas meilužę į savo 
miegamąjį, kai jos vyras miegojo gretimame kambaryje, - tars- 
telėjo Kėjus. - Ar tai buvo netoliaregiškumo apraiška? Kartais 
nuo drąsos iki beprotybės būna tik vienas žingsnis. Kodėl tu 
taip rizikavai, kai buvo toks didelis pavojus būti demaskuotai? 

—- Ko žmogus nepadarai iš meilės. Mes iš meilės beprotiš- 
kai elgiamės ir sau kenkiame. Elgiamės taip, kaip niekada ne- 
* sielgtume įprastomis sąlygomis. Tą savaitgalį atmosfera na- 

muose buvo nerami. Visi tarsi kažko laukė. - Lara pažvelgė 
į savo rankas, patrynė delną į delną. - Stipri aistra priverčia 
pamiršti sveiką protą ir galimus padarinius. Ji nugali demas- 
kavimo baimę. — Lara atsiduso ir pakėlė galvą. - Aš turėjau 
matyti pavojaus požymius. Jie buvo akivaizdūs. Neišvengia- 
mai artėjo katastrofa. Tačiau prieš viską užmerkdavau akis. 

— Trumpai tariant, judu apėmė tokia gyvuliška aistra, kad 
netekote proto? 

— Nesakyk man pamokslų. Tave pašovė dėl tos pačios „gy- 
vuliškos aistros“ ištekėjusiai moteriai! Be to, tai buvo labai 

seniai. Kam raustis praeityje? 

— Todėl, kad jeigu neišnešiu sveiko kailio iš tos Dievo pra- 
keiktos bananinės respublikos, norėčiau tikėti, kad būsiu žu- 
vęs dėl kilnaus tikslo. Norėčiau tikėti, kad mano beširdžiam 
broliui buvai daugiau negu žaisliukas, o jis tau - daugiau nei 
tavo nelaimingo santuokinio gyvenimo pramoga. 

Lara norėjo jį pasiųsti po velnių. Tačiau dabar jos gyvy- 
bė —jo rankose. Be Kėjaus ji mažai turi galimybių šioje avan- 
tiūroje išlikti gyva. Nori nenori juos vienija bendras tikslas. 
Nereikėjo pradėti barnio. 

— Aš mylėjau Klarką, - pasakė Lara, - nors mūsų santykiai 
baigėsi nelaimingai. Nuoširdžiai tikiu, kad ir jis mane mylėjo. 
Ar to jau pakanka pavadinti šį mūsų rizikingą žingsnį kilniu? 

— Ar jis buvo Ešlės tėvas? 

To Lara nesitikėjo. Akimirką ji neteko žado. Ji niekada ne- 
užsiminė, kad Klarkas galėjo būti jos dukters tėvas. Net žur- 
nalistai pėdsekiai su pačiais aštriausiais iltiniais dantimis jai 
taip giliai nekando. Kita vertus, kaip tik Kėjus turėjo teisę 
pirmas užduoti tokį klausimą. Bet vis tiek buvo skaudu. 

— Negaliu atsakyti į šį klausimą. 

— Nori pasakyti, nežinai? Kad smaginaisi ir su vienu, ir su 
kitu? | 

- Aš susilaikysiu ir neatsakysiu. Atsakysiu, kai atliksim 
tai, dėl ko vykstame. 

- Koks skirtumas? 

- Tai tu paklausei apie Klarko tėvystę. Tu dabar ir atsakyk, 
koks tau skirtumas. 

- Suprantama. Manai, jeigu ji yra Taket, aš ypač steng- 
siuosi. - Jis keiktelėjo sau po nosim. - Nemaniau, kad taip 
blogai apie mane galvoji. Ir kurgi aš esu tavo gyvenimo ver- 
tybių skalėje? Viename lygmenyje su mėšlu? Ar dar žemiau? 

Pykčio proveržiai visiškai nereikalingi. Jų dar laukia sun- 
kūs išbandymai. 

- Klausyk, Kėjau, tarp mūsų, žinoma, yra nesutarimų. 
Mes prikalbėjom vienas kitam daug nemalonių dalykų. Kai 
kas pasakyta teisingai. O kai kas iš pykčio. Bet aš tavim pasi- 
tikiu. Jeigu nepasitikėčiau, nebūčiau prašiusi pagalbos. 

— Tu neturėjai kitos išeities. 

- Galėjau ką nors pasamdyti. 

- Tu neturi pinigų. 

- Tu teisus, bet tai manęs nebūtų sustabdę. Vis tiek bū- 
čiau jų gavusi, nors būtų tekę laukti tėvų mirties ir palikimo. 

- Ir nutarei, kad mes, Taketai, tau skolingi. 

- Ne visai taip. —- Lara dvejojo, ar verta tęsti. Kėjus pažvel- 
gė įją. - Iš tikrųjų aš atvažiavau į Iden Pasą, kad įkalbėčiau 
tave nuskraidinti mane į Montesangrę. Bet nesitikėjau, kad 
būsi toks patikimas ir tai įvyks. 

Akimirką jie tylėdami žiūrėjo vienas kitam į akis. Lara nu- 
kreipė žvilgsnį. 

- Pažadu, pakeliui atsakysiu į visus klausimus. O dabar 
liaukimės vienas kitą užgaulioję, gerai? Aš pirmoji pasižadu. 

Kėjus tylėjo. Kai vėl prašneko, jo žodžiai neturėjo nieko 
bendro su Ešle. 

- Greitai bandysim kaip nors leistis, - pasakė jis ramiu balsu. 

- Ką turi omenyje? 

- Mes arba pasieksime pakrantę ir rasime nusileidimo 
aikštelę, arba baigsis degalai ir įkrisime į vandenyną. O dabar 
aš tau patariu truputį snūstelėti. 

= Juokauji? 

Kėjus šyptelėjo. 

= Juokauju. 

Tavo juokai nevykę. 

Lara įsmeigė žvilganį į horizontą, bet tamsoje nieko nega- 
lėjo įžiūrėti. Kėjus atidžiai sekė prietaisų rodmenis. Ji pajuto, 
kad lėktuvas pradėjo leistis. 

= Mes leidžiamėa? 

- Iki penkių kilometrų, jeigu pasirodytų, kad jų radaras 
Jautresnis, negu manome. Tu tikra, kad dvasininkas mūsų 
lauks? 

= Nesu garantuota. - Kėjus tūkstantį kartų jos klausė to 
paties. ] visus tuos klausimus ji galėjo tik taip atsakyti. - 
Jam pranešė apytikrį mūsų atvykimo laiką. Kai tėvas Dže- 

raldas išgirs motoro gausmą, uždegs šviesas nusileidimo 
aikštelėje. 

- Šviesas, - nusijuokė Kėjus. - Geriausiu atveju Aonšeryų 
skardines su žibalu. 

= Jis mūsų lauks ir padarys viską, ko reikia, 

= Vėjas sustiprėjo iki dvidešimties mazgų“. 

- Tai blogai? 

- Idealu būtų, jeigu jis būtų mažesnis kaip dešimt mazgų. 
Esant keturiasdešimčiai mazgų negalima leistis. Gerai, sutin- 
ku nusileisti esant dvidešimčiai. Pakrantėms būdingas šoni- 
nis vėjas. Įdomu, ar arti prie kranto kalnai? 

- Kodėl klausi? 

= Jau vėlu, vadinasi, gali užslinkti rūkas ir mes nepamaty- 
sime ne tik šviesų, bet ir kalnų. Kol į juos nesirėšime, 

Lara pajuto, kad rankos sudrėko. 

- Ar negalėtum pasakyti ko nors malonaus? 

- Galiu. 

- Tada pasakyk. 

- Jeigu aš žūsiu, Džeinelena taps dvigubai turtingesnė. 


* 1 mazgas = 1,852 km/h. 

- O aš maniau, kad tu bebaimis lakūnas! - sušuko nevil- 
ties apimta Lara. - Dvidešimto amžiaus dangaus valdovas. 
Ar ne tu man gyreisi, kad gali skraidyti kuo tik reikia, kada 
reikia ir kur reikia. 

Kėjus nesiklausė. 

- Matau krantą. - Kėjus patikrino vietą pagal „loraną“.- At- 
skridome. Dabar dairykis šviesų. Viskas priklauso nuo tavęs. 

- Kodėl nuo manęs? 

- Nes man reikia žiūrėti, kad neatsitrenkčiau į prakeiktus 
kalnus ir nepakilčiau aukščiau kaip penkis kilometrus. Čia 
kaip pavyks. Gerai, kad nėra rūko. 

Uolėtas krantas vos matėsi horizonte. Prieš daugelį am- 
žių dalis uolų atskilo nuo žemyno, įkrito į vandenyną ir virto 
sala, dabar vadinama Montesangre. Geologijos požiūriu, tokį 
reiškinį galima laikyti neseniai įvykusiu. Jūra dar nespėjo pa- 
versti stačių uolų lygiais smėlėtais paplūdimiais. Todėl virš 
Montesangrės kilo kalnai, sukurdami nesvetingą peizažą. 

Tad šalis netapo žydinčiu rojumi, kaip jos labiau klestin- 
čios kaimynės, stiprinančios savo ekonomiką pelnu, gauna- 
mu iš Šiaurės Amerikos ir Europos turistų. Toks ekonomi- 
nis netolygumas ne kartą sukėlė ginkluotus konfliktus tarp 
Montesangrės ir artimiausių Centrinės Amerikos šalių. 

Žiūrint iš viršaus, kalnų virtinė buvo panaši į C raidę, 
viršutinė jos išlanka yra šalies šiaurinė siena, vidurinė dalis 
driekiasi pakrante daug kilometrų, pagaliau vėl užlinksta ir 
baigiasi. Tos raidės viduryje išsidėsčiusi sostinė - Siudado 
miestas. Devyniasdešimt penki procentai Montesangrės gy- 
ventojų gyvena pačiame mieste ir aplinkiniuose kaimuose. 
Už miesto ribų driekiasi tankios džiunglės, kur nėra nieko, 
išskyrus laukinius žvėris, tankią augmeniją ir kelias indėnų 
gentis, gyvenančias taip pat kaip prieš šimtus metų, tolimas 
nuo šiuolaikinės civilizacijos, jos privalumų ir ydų. 

„ Larai teks vėl atsistoti ant Montesangrės žemės. Pirmą 
kartą ji čia buvo iki tos dienos, kai ją, sužeistą ir be sąmo- 
nės, išskraidino į Jungtines Amerikos Valstijas. Vis aiškiau 

matėsi krantai, ir ją ėmė vis didesnis baimės jausmas. Lara 
prisiminė, kokia nelaiminga buvo čia atvažiavusi su Rendalu. 
Tomis tolimomis dienomis tik mintis apie kūdikį, kuris turė- 
jo greitai išvysti pasaulį, palaikė ir stiprino iškankintą dvasią. 
Ir dabar Ešlė buvo vienintelė priežastis, kodėl ji čia veržėsi. 

— Apsidairyk, ar nėra netoliese kokio nors lėktuvo, - pa- 
prašė Kėjus. - Aš negaliu vairuoti lėktuvo ir kartu akylai ste- 
bėti apylinkių. 

- Niekas nežino, kad mes atskridome. 

— Tu taip manai. Reikia būti budriems, kad virš mūsų uo- 
degos nepakibtų karinis sraigtasparnis. | 

Lara pažiūrėjo į Kėjų. Kabinoje buvo gana vėsu, bet pra- 
kaitas tekėjo jo šeriais apaugusiu veidu. Visas jos kūnas taip 
pat apsipylė prakaitu. 

- Mums nėra kur dingti, reikia tik leistis, - sumurmėjo 
Kėjus, žiūrėdamas į prietaisus. - Be degalų netgi negalėsime 
nutūpti. Ir kurgi tos prakeiktos šviesos? 

Palinkusi į priekį ir iš visų jėgų įtempusi žvilgsnį, Lara žiū- 
rėjo į kranto liniją. Ji matė tik siaurą paplūdimo ruoželį, o už 
jo —- medžių tankmę. Toliau tamsia siena kilo kalnai. 

Kas, jeigu tėvo Džeraldo nebus numatytoje vietoje? O jei- 
gu tardydami jie privertė jį viską iškloti? Gal maištininkai su- 
žinojo, kad Amerikos pasiuntinio našlė grįžta į šalį? Pavojus 
grėsė ne tik jos, bet ir Kėjaus gyvybei. Jiems nėra iš kur tikė- 
tis pagalbos. Jie pateks į rankas žiauriems kalėjimo sargams, 
o Lara žinojo, kad šios šalies gyventojai jų vargu ar pasigailės, 
Geriausia išeitis — aviakatastrofa ir staigi mirtis. 

- Velnias. 

- Kas atsitiko? 

— Reikia kilti aukštyn. Laikykis. 

Kėjus paspaudė pedalą, ir lėktuvas staiga šovė aukštyn. 
Lara pažvelgė apačion: jie vos neužkliuvo už kalnų viršūnių. 
Kėjus pradėjo leistis link pačių nuokalnių, apaugusių brūzgy- 
nais, ir vėl atsidūrė prie bangų mūšos linijos. 

— Tai kurgi padrė, Lara? 

- Nežinau. - Ji nervingai kandžiojo apatinę lūpą. Lara 
buvo įsitikinusi, kad tėvas Džeraldas jų neapgaus. 

- Ar ką nors matai? 

- Ne. 

- Palauk. Atrodo, matau... 

- Kur? 

- Dešinėje pusėje. 

Kėjus padarė dar vieną manevrą, nuo kurio jai viskas susi- 
jaukė viduje. Lara užsimerkė, norėdama atgauti pusiausvyrą. 
Kai atsimerkė, horizontas buvo savo vietoje, apačioje žybčio- 
jo trys mažytės ugnelės. Paskui pasimatė dar viena. 

- Tai jis! - sušuko Lara. - Jis neapgavo! Aš juk sakiau! 

— Laikykis. Dabar leisimės. 

Kėjus išlygino lėktuvą ir ėmė mažinti greitį bei aukštį. 
Ugnies taškai atsidūrė visiškai šalia. Jie nusileido smarkiai 
trinktelėdami. Lėktuvas šokinėjo riedėdamas nelygiu žemės 
taku. Kėjus iš visų jėgų spaudė pedalus. Jis beveik ant jų sto- 
vėjo. Nusileidimo juosta buvo įkalnėje, kad būtų galima su- 
lėtinti greitį ir sutrumpinti stabdymą. Tačiau Larai atrodė, 
kad lėktuvas niekada nesustos. Jie sustojo pavojingai arti 
medžių, augančių tako gale. 

Kėjus išjungė variklius. Jie su palengvėjimu atsikvėpė. Kė- 
jus padėjo jai ant kelio ranką. 

- Na kaip, viskas gerai? 

- Taip. — Larai reikėjo išlipti pirmai, nes ji buvo arčiausiai 
durų. 

- Palauk! - Kėjus sėdėjo nejudėdamas, labai atidžiai įsižiū- 
rėdamas į tamsą už lėktuvo langų. - Aš noriu pamatyti, kas 
atėjo mūsų pasitikti su gėlių puokšte. 

Jie nutilo. Už jų šešios ugnys, po tris iš abiejų tako pusių, 
užgeso viena po kitos. 

Dešinė Kėjaus ranka gulėjo Larai ant kelio. Kairiąja jis išsi- 
traukė iš po sėdynės pistoletą. Kėjus anksčiau buvo Larai sa- 
kęs, jog tai devynių milimetrų kalibro bereta. Jis atitraukė spy- 
ną ir įdėjo šovinį į šovininę. Pistoletas buvo paruoštas šūviui. 

- Kėjau! 

- Mes puikus taikinys. Aš neketinu taip lengvai atsisvei- 
kinti su gyvybe. 

- Bet... 

Kėjus pakėlė ranką, parodydamas, kad nutiltų. Ji taip pat 
išgirdo artėjančio automobilio ūžimą. Atsisukusi atgal, Lara 
tamsoje pamatė visureigio kontūrus. Jis privažiavo prie lėk- 
tuvo ir sustojo. Vairuotojas išlipo iš mašinos ir priėjo prie 
lėktuvo. 

Kėjus nukreipė beretą į šmėklišką figūrą. 

Lara su palengvėjimu atsiduso. 

- Tėvas Džeraldas. Vienas. 

- Tikiuosi. 

Lara atidarė duris ir atsargiai sparnu nusileido žemyn. 

- Tėve Džeraldai! - sušuko Lara, nušokdama ant žemės. — 
Ačiū Dievui, jūs čia! 

- Džiaugiuosi jus vėl matydamas, ponia Porter. 

Lara ištiesė jam ranką ir jis apkabino ją savo šiltais, drė- 
gnais delnais. 

- Gerai atrodote, - pagyrė Lara. 
- Jūs taip pat. 
- Ar sužinojote, kur palaidota mano dukra? 

- Labai gaila, bet nesužinojau. Bandžiau, bet veltui. Labai 
liūdna. 

Naujiena nemaloni, bet Lara nieko kito nesitikėjo. 

- Suprantu, kaip sunku ieškoti. 

Kėjus nušoko ant žemės. 

- Susipažinkite, Kėjus Taketas. 

- Tėve, - pasakė jis pagarbiai, - ačiū, kad atsiuntėte koor- 
dinates. Be jų mes niekada nebūtume jūsų radę. 

- Džiaugiuosi, kad pravertė. 

— Ar esate tikras, kad jūsų nesekė? 

- Man atrodo, ne. 

Kėjus suniuro. 

- Gerai, pirmiausia paslėpkime lėktuvą, kol jo dar nepamatė. 

- Užtikrinu jus, - nuramino dvasininkas, - mes saugūs. 

- Nesu linkęs patikėti. Kur slėpsim? 

- Prasidėjus revoliucijai, prekyba narkotikais labai suma- 
žėjo. Tuo taku jau seniai nebesinaudojama. Atsivežiau mače- 
teir, koljūsų laukiau, iškirtau nedidelę aikštelę. - Jis parodė į 
tankią džiunglių sieną, iš pirmo žvilgsnio neįžengiamą. — Dar 
padirbėkime. 

Iškirtę dar truputį krūmų, visi trys nustūmė lėktuvą nuo 
nusileidimo tako, pasiėmė kuprines ir šautuvą, paskui apklo- 
jo lėktuvėlį šakomis. 

- Atoki vieta, — paaiškino dvasininkas Kėjui, iš visų pusių 
apžiūrinėjančiam užmaskuotą lėktuvą. - Jį sunku bus įžiūrė- 
ti netgi dieną. Leiskite, aš jums padėsiu, ponia Porter. 

Jis paėmė kuprinę, krepšį su kamera ir nuėjo į visureigį. 
Kėjus užsimetė ant peties savo kuprinę ir šautuvą, paskui su- 
šnabždėjo Larai: 

- Pamiršai mane įspėti, kad padrė yra alkoholikas. 

- Jis aukojo mišias. Tu jauti vyno, geriamo per mišias, 
kvapą. 

- Kurjau ne. dasišiiicis romas. Aš ja tiek daug išgėriau, kad 
su niekuo nesupainiosiu. 

- Tuneturi teisės kritikuoti. 

- Man nusispjaut, net jeigu jam patinka arklio šlapimas, 
kad tik būtų patikimas. 

Larai nespėjus apginti padrės, jie priėjo prie sikirdiėjo: Tė- 
vas Džeraldas, turintis tik keturiasdešimt metų, bet atrodan- 
tis kaip šešiasdešimties, padėjo Kėjui sukrauti daiktus. 

- Jeigu neprieštarausite, tegu ponia Porter sėda priekyje, 
jai ten bus patogiau. 

- Žinoma. - Kėjus lengvai liuoktelėjo per priekinę sėdynę 
ir įsitaisė užpakalyje. - Iš Čia aš galiu saugoti užnugarį. 

- Jūs teisus, - dvasininkas nusišypsojo Kėjui. - Gyvename 

- Pafilosofuosim su jumis prie taurelės. O dabar lekiam. Ir 
kuo greičiau. 

Jeigu tėvui Džeraldui ir nepatiko Kėjaus užuomina, jis to 
neparodė. Pasodinęs Larą priekyje, sėdo prie vairo. 

- Geriau nedegti žibintų, kol neatvažiavome iki miesto. 
Naktį keliuose kartais patruliuojama. 

- Kas patruliuoja? - pasidomėjo Kėjus. 

- Visi, kam šauna į galvą. Kasdien kiti. 

— O koks dabar politinis klimatas? - paklausė Lara. 

- Permainingas. 

- Tik to dar betrūko, - tyliai pasakė Kėjus. 

- Senasis režimas stengiasi atsikovoti pozicijas. Preziden- 
tas Eskavezas vis dar pogrindyje, bet sklinda gandai, kad jis 
nori surinkti kariuomenę ir atgauti ankstesnius įgaliojimus. 

- Maištininkai vargu ar pasiduos be kraujo praliejimo, - 
spėjo Lara. 

- Sutinku, - patvirtino dvasininkas, - bet Eskavezas jiems 
mažai rūpi. Buvęs prezidentas mano, kad tauta jam kaip ir 
anksčiau ištikima, bet klysta. Niekas nenori, kad grįžtų des- 
potizmas, vyravęs iki revoliucijos. Eskavezas - paprasčiausias 
senukas, save raminantis iliuzijomis, ir veikiau yra kliuvinys 
negu grėsmė. Maištininkai turi rimtesnių bėdų. 

—- Kokių gi? - paklausė Kėjus. Darbuodamasis mačete, jis 
suprakaitavo ir dabar, nusivilkęs marškinius, jais nusišluostė 
veidą, kaklą ir krūtinę. 

Lara jam pavydėjo nesivaržymo. Ji duso nuo karščio. Pa- 
laidinukė prilipo prie kūno. 

— Didžiausia bėda - trūksta lėšų, - atsakė Kėjui dvasinin- 
kas. - Trūksta ginklų ir maisto produktų. Žmonės nusivylę. 
Kelerius metus praleidus karinėse džiunglių stovyklose, revo- 
liucija jau nebėra tokia viliojanti. Žmonės pavargo nuo karo, 
bet jie labai bijo savo vadų, todėl neišsiskirsto į namus. Jie 
kenčia nuo bado ir ligų, ilgisi šeimų. Kai kurie nematė savo 
artimųjų nuo tada, kai buvo nuverstas Eskavezas. Maištinin- 
kai slepiasi džiunglėse, iš ten puldinėja kaimelius ir atiminėja 
iš gyventojų maistą. Labiausiai jie kariauja tarpusavyje. Nuo 

tada, kai nužudė Chorchę Peresą Martinesą... 

- Jis nužudytas? Mes Jungtinėse Amerikos Valstijose apie 
tai negirdėjome, — nustebo Lara. Peresas buvo Eskavezo ar- 
mijos generolas, surengęs pries jį karinį sąmokslą. Maištinin- 
kai laikė Peresą engiamos liaudies gelbėtoju. 

- Jį nužudė vienas bendražygis daugiau kaip prieš me- 
tus, —- paaiškino dvasininkas. - Paskui daug mėnesių vyko 
kova dėl valdžios. Tai vienas leitenantas, tai kitas pasiskelb- 
davo Pereso įpėdiniu, bet niekas negalėjo maištininkų suvie- 
nyti. Jie susiskirstė grupelėmis, būriai nesusitardavo tarpu- 
savyje. Galiausiai kontrrevoliucionieriams, tokiems kaip Es- 
kavezas, pradėjo sektis. Neseniai pasirodė dar vienas Pereso 
šalininkas, apsiskelbęs nauju maištininkų armijos vadu. Per 
pastaruosius mėnesius jį ėmė daug kas remti, bet veikiau to- 
dėl, kad jo bijo. Kalbama, kad jis labai žiaurus ir, norėdamas 
sustiprinti savo padėtį, prieš nieką nesustos. Elis Korasonas 
del Diablas, Velniaširdis, taip jį vadina. - Tėvas Džeraldas pa- 
žvelgė į Larą. - Jis neapkenčia amerikiečių. 

Lara neturėjo ko atsakyti. Ji pažvelgė į Kėjų ir suprato, 
kad jis nuo jos nenuleidžia atidaus, įtempto žvilgsnio. 

— Vargu ar galėjom tikėtis ko kito, - teisinosi Lara 

- Taip, čia kur kas blogiau. 

- Aš jums paruošiau šiokių tokių drabužių, - tėvas Džeral- 
das parodė į ryšulį Larai prie kojų. - Jums reikia persirengti 
prieš įvažiuojant į miestą. 

Jie važiavo duobėtu keliu, be aiškios krypties vinguriuo- 
jančiu per džiungles. Kas kartą, kai pasigirsdavo naktinio 
paukščio klyksmas, Laros kūnas pašiurpdavo, nors tvyrojo 
tvankus ir drėgnas karštis. Plaukai šlapiomis sruogomis pri- 
lipo prie kaklo, ypač kai ji užsimetė ant galvos storą skarelę, 
kokią nešioja ištekėjusios Montesangrės moterys. Visos mer- 
ginos kovėsi kariuomenėje kaip ir vyrai. 

Ryšulyje Lara taip pat rado beformę spalvotą kartūninę 
suknelę, kuri buvo tokia plati, kad ji apsimovė ją per kojas, iš 
pradžių užsitraukdama iki šlaunų ir tik paskui įkišdama ran- 
kas į rankoves. Lara ją susijuosė per liemenį diržu. 

Kėjui dvasininkas paruošė marškinius ir kelnes iš papras- 
to audinio, kokius vilki valstiečiai, ir šiaudinę skrybėlę. Jie 
baigė persirengti kaip tik tą akimirką, kai visureigis užva- 
žiavo ant kalno. Apačioje priešais juos driekėsi mirksinčios 
Montesangrės sostinės ugnys. 

Pamačius nekenčiamą miestą, Laros širdis prisipildė bai- 
mės ir pasišlykštėjimo. Jeigu jai tuo metu būtų leidę rinktis, 
ji tikriausiai būtų atsisakiusi savo beprotiško sumanymo ir 
grįžusi į lėktuvą. Tačiau kažkur čia, gatvių labirinte, buvo pa- 
laidota jos duktė. 

Tarsi pajutęs jos nerimą, tėvas Džeraldas sustabdė visureigį. 

- Jūsų planas mirtinai pavojingas, ponia Porter. Pagalvo- 
kite dar kartą. 

- Aš turiu surasti savo dukrą. 

Tėvas Džeraldas įjungė pavarą ir uždegė žibintus. Jie va- 
žiavo žemyn vingiuotu keliu. Siauras kelkraštis staigiai bai- 
gėsi praraja. Lara baimindamasi galvojo, kiek romo prieš iš- 
važiuodamas išgėrė tėvas Džeraldas. Kai tik ratai užvažiuo- 
davo ant minkštos kelkraščio dirvos, ji griebdavosi už sėdy- 
nės krašto. 

Tačiau blogas kelias ir alkoholinis tėvo Džeraldo apsvaigi- 
rnas buvo niekai, palyginti su tuo, kas jų dar laukė. Jie išva- 
žiavo iš už posūkio, ir juos tuojau pat apakino rankinių žibin- 
tuvėlių šviesa ir apkurtino riksmai: 

- Alto! Stok! 

Visureigį apsupo maištininkai su atgręžtais į juos auto- 


matais. 


Dvidošimtas skyrius 


Diodas pasibeldė į Džeinelenos miegamąjį. 

- Tu, mama? 

Džodė atidarė duris, bet liko stovėti ant slenksčio. Ji jau 
pamiršo, kada paskutinį kartą buvo užėjusi į dukters kamba- 
rį, ir kai kas jame jai buvo visiškai nematyta. Tačiau pažino 
vyšnios medžio lovą, komodą ir tualetinį staliuką; tie daiktai 
stovėjo Džeinelenos kambaryje nuo tada, kai ji pradėjo lan- 
kyti mokyklą. 

Apmušalai buvo nauji arba jai tai tik pasirodė. Žydros ir 
aukso spalvos derinys atrodė pernelyg ryškus ir įmantrus. 
Džodė prisiminė, kad Džeinelena prašė leidimo remontuoti 
miegamąjį, bet kada tai buvo, negalėjo prisiminti. Prieš pen- 
kerius metus, o gal prieš du mėnesius? 

Džeinelena sėdėjo supamojoje kėdėje su pagalvėlėmis iš 
ryškaus kartūno, jai po kojomis stovėjo pufas su tokiu pat 
užtiesalu, o ant kelių ji laikė knygą minkštais viršeliais. Šalia 
stovėjo nedidelė bronzinė lempa, apšviesdama dukterį švel- 
nia šviesa. Džodė nepatenkinta pastebėjo, kad Džeinelena 
atrodo beveik graži. 

Jau prieš daugelį metų Džodė padarė išvadą, kad iš duk- 
ters neišaugs pritrenkianti gražuolė. Bet, užuot nusiminusi, 
ji kaip tik apsidžiaugė ir nuo to laiko dėjo visas pastangas, 
kad Džeinelena ir būtų, ir jaustųsi nepatraukli. Ji nieka- 
da nevilkdavo dukters ryškiomis puošniomis suknelėmis ir 

nsrirxdavo labiausiai jai netinkančią šukuoseną. Norą patik- 
ti vyrams Džodė traktavo kaip skaudžią moterišką silpnybę. 
Ji žžžrėto, kad Džeinelena nepatektų į tokius spąstus. 

Džeiz.eiena noriai ėjo motinos pramintu keliu. Ji užaugo 
protūrga, sumani moteris, kuriai niekaip neprikiši lengvabū- 
dišku=o arba koxetiškumo. Ji pernelyg rimta, kad kuo nors 
susižavėtų. Kukii išvaizda buvo patikima apsauga nuo vėja- 
veidų, avantiūristų ir visų vyriškos lyties negerumų. Džodė 
manė, kad dukteriai gyvenime labai pasisekė. 

Džeinelena turėjo tik vieną didelį trūkumą - Taketų akis. 
Jo akis. Jis seniai miręs, bet ta jo gyva atmintis, ženklas, ku- 
rio pažymėti visi trys vaikai, iki šiol glumindavo Džodę. Tar- 

si Klarkas jaunesnysis dabar būtų su ja kambaryje ir stebėtų 
kiekvieną jos judesį mėlynomis dukters akimis. 

— Kas, mama? Kaip jautiesi? Ar kas nutiko? 

— Jaučiuosi puikiai. Iš ko sprendi, kad nesveikuoju? 

Džeinelenos nuostaba buvo visiškai paaiškinama. Džodė 

niekada neieškojo dukters draugijos, ir dar tokį vėlų metą. Juk 
beveik vidurnaktis. Džeinelena jau senokai buvo palinkėjusi 
motinai labos nakties, bet Džodė negalėjo užmigti. Ji be palio- 
vos nūkė ir vaikščiojo po kambarį. Jos kūnas reikalavo poilsio, 
bet galva toliau dirbo, o mintys šmėkščiojo viena po kitos. 

Džodę visada kankino nemiga; kai dar buvo netekėjusi, 
negalėdavo užmigti, nes galvodavo apie tai, kaip šeimai iš- 
bristi iš vargo. Kas naktį gulėdavo nesumerkdama akių, klau- 
sydama, kaip ramiai šnarpščia dvi jos seserys, ir kūrė planus, 
kaip visiems laikams atsikratyti skurdo. 

Tornadas, sugriovęs jos gimtuosius namus ir pražudęs šei- 
mą, buvo likimo ranka. 

Pradėjus dirbti Taketų naftos bendrovėje jos lankstus ir 
nerimstantis protas kiauras naktis galvodavo apie darbą. Vė- 
liau ji leisdavo be galo ilgas naktis, įniršusi vaikščiodama pir- 
myn atgal po savo tuščią miegamąjį, vaizduotėje regėdama 
baisius scenarijus, kuriuose ežlyvauja Klarkas jaunesnysis ir 
nežinomos moterys. 

Stengdamasi nepasiduoti kartiems prisiminimams, Džo- 
dė paklausė: 

- O kur tavo brolis? 

- Kėjus? 

Džodė pažvelgė į ją kaip į beprotę. 

- O kas gi kitas? 

- Jis kažkur išvykęs. 

Blogiausia, kad Džeinelena buvo pernelyg stropi mokinė. 
Ji nemurmėdama paklusdavo, darydavo viską, ko iš jos rei- 
kslaujama, nesipyriodama, nekeldama rūpesčių, bet kartu ji 
vargino motiną savo rūpestingumu. Atsidavimo išraiška jos 
veide vesdavo Džodę iš kantrybės. Dabar kaip tik ir buvo toks 
atvejis. Džodei knietėjo ją sugriebti už pečių ir gerai papurtyti. 

- Išvykęs į Centrinę Ameriką? Taip? Jis ten nuskraidino tą 
kalę, kad tik mane įskaudintų. 

- Jie su daktare Malori išskrido į Montesangrę, bet ne 
todėl... 

- Kada išskrido? 

- Šiandien. Jie mano, kad naktį jau bus ten. Kėjus sakė, 
jeigu bus galimybė, paskambins, bet vargu ar jam pavyks. 

Džodė kone suakmenėjo. Ji iš visų jėgų įsitvėrė į durų ran- 
keną, bet chalato rankovė slėpė pirštus nuo Džeinelenos akių. 

- Jis visiškas kvailys. Ji tik pamojo pirštu, o jis jau ir atbė- 
go, - Džodė niekinamai iškreipė lūpas. - Jis kaip tavo tėvas, 
pasirengęs lipti į lovą pas kiekvieną moterį, jam nesvarbu, 
kas ji yra ir kiek jam tai kainuos. 

- Kėjus sutiko, nes daktarė Malori nori iš ten parsivežti 
savo mažos dukrytės palaikus. 

Bandymas pažadinti jausmus Džodės nesušvelnino. 

— Kada jie grįžta? 

- Tiksliai nežino. - Džeinelenos akys prisipildė ašarų. — 
Kėjus paliko laišką. Aš turėsiu jį atplėšti, jeigu jis... Jeigu jis... 

Jeigu nebūtų laikiusis už durų rankenos, Džodė tikriau- 
siai būtų pargriuvusi, negalėdama atlaikyti tokio smūgio. Jai 
reikėjo kuo greičiausiai išeiti, kol emocijos jos neišdavė. 

Netardama nė žodžio, ponia Taket išėjo į koridorių ir ener- 
gingai užtrenkė paskui save duris. Tik tada ji davė savo jaus- 
mams valią. Džodė susikūprino, nuleido galvą ir sugniaužta į 
kumštį ranka nuslopino beišsiveržiantį graudų riksmą. 

Truputį palaukusi, grįžo į savo miegamąjį. Ją kaustė bai- 
mė, ji jautėsi be galo vieniša. 


—:— 


Kėjus pasilenkė, ištraukė iš po sėdynės „magnumą“ ir įsprau- 
dė jį Larai į rankas. 

- Laikyk, - sušnabždėjo jis. - Ir nebijok juo pasinaudoti. 

Lara nesiginčijo. Maištininkai apsupo automobilį iš visų 
pusių. Jų veidai nežadėjo nieko gero. Lara paėmė revolverį ir 
paslėpė suknelės klostėse ant kelių. 

- Laba diena, senjorai, - mandagiai pasveikino ginkluotus 
žmones tėvas Džeraldas. Kėjus jų priskaičiavo apie dešimt. 
Kiti, ko gero, slėpėsi krūmuose. Jėgos aiškiai buvo nelygios. 

- Ouiėn es? Kas jūs? - Kareivis maskuojančia apranga, 
apsikabinėjęs ginklais, atsiskyrė nuo grupės. Jo tonas buvo 
priešiškas, o žvilgsnis - įtarus ir nepatiklus. 

Dvasininkas prisistatė. Kareivis nusispjovė ant žemės. 
Tėvas Džeraldas neparodė baimės, kalbėdamas taisyklinga 
ispanų kalba: 

- Mudu pažįstami, Rikardai Gonzalesai Vela. Aukojau ge- 
dulingas mišias už tavo motiną. 

- Prieš šimtą metų! - suriko kareivis. - Kai mes dar tikė- 
jome panašiais niekais! 

— Ar tu daugiau nebetiki Dievo? 

- O kur jis buvo, kai niekadėjai Eskavezo įsakymu žudė 
prašančias duonos moteris ir vaikus? 

Tėvas Džeraldas nenorėjo leistis į religinius ar politinius 
ginčus, ypač kai kiti kareiviai garsiais šauksmais palaikė savo 
draugą, mojuodami iškeltais ginklais. 

Jaunasis maištininkas kurį laiką piktai žiūrėjo į tėvą Dže- 
raldą, paskui nukreipė žvilgsnį į Larą, kuri žemai nuleido gal- 
vą slėpdama veidą. 

- Kas ta moteris? - Rikardas bedė šautuvo buože Laros 
pusėn. - Ojis? 

- Jie iš priekalnės kaimelio. Jos vyrą nužudė, kai jis gynė 
kaimą nuo kontrų. Ji nėščia. O čia jos vyro brolis, - tėvas 
Džeraldas parodė nykščiu į Kėjų, kuris susitraukė ant už- 
pakalinės sėdynės ir tylėjo, - jis pats turi keturis sūnus. Jis 
negali išmaitinti dar dviejų burnų. Aš pasisiūliau ją paimti į 
miestą, kad ji mano namuose padirbėtų ekonome už nakvy- 
nę ir valgį, kol susiras darbo. 

Vienas kareivių nedviprasmiškai patikslino, kokias „parei- 
gas“ jai reikės atlikti dvasininko namuose. 

Kėjus, truputį graibydamasis ispaniškai, suprato iš jo žar- 
gono, kad Larai reikės mylėtis su padre klūpant. 

Rikardas plačiai nusišypsojo, pritardamas grubiam drau- 
go pajuokavimui, bet tuoj vėl surimtėjo. Jis niekinamai ap- 
žiūrėjo Kėjų. 

- Esi stiprus ir tvirtas. Kodėl tu ne kariuomenėje? Eliui 
Korasonui reikia kareivių. 

Kėjus pajuto, kaip jam suskaudo paširdėje, bet apsime- 
tė, kad negirdi klausimo. Laimė, tėvas Džeraldas pats tęsė 
pokalbį. | 

Jis pakvietė Rikardą prieiti arčiau. Pastarasis pakluso, jo 
ginklai kraupiai skambčiojo tamsoje. Kėjus išgirdo, kaip keli 
kareiviai spragtelėjo automatų spynas, ir norėjo pats padary- 
ti tą patį, išsitraukdamas pistoletą iš valstietiškų marškinių 
rankovės. 

Tėvas Džeraldas pabaksnojo sau smiliumi į galvą ir, pritil- 
dęs balsą, pasakė: 

- Jis nesveiko proto, tinkamas tik melžti ožkas ir sėti pu- 
pas, iš jo jokios naudos. — Jis iškalbingai gūžtelėjo pečiais. 

— Bet tu sakai, kad jis turi keturis sūnus, — nepatikėjo Ri- 
kardas. 

- Visi gimė vienas po kito, su devynių mėnesių ir dešim- 
ties minučių pertrauka. Kvailelis pats nesupranta, kad daro 


vaikus. 

Kareiviai garsiai nusikvatojo, ir Rikardas nusiraminęs pa- 
klausė: 

- Kadajjis grįš į kaimą? 

- Po kelių dienų. 

Rikardas iškišo dantis besijuokdamas. 

- Gal mums verta aplankyti jo žmoną, kol jo nėra. Galjai 
ten vienai liūdna. 

Visi pradėjo juoktis, taip pat ir tėvas Džeraldas. 

- Bijau, drauguži, kad ji tave blogai sutiks. Ji džiaugiasi, 
kad gali kelias dienas pailsėti. 

Rikardas ranka parodė į kelią. 

— Mes jūsų daugiau netrukdome. Jūs tikriausiai nekan- 
traujate, kad našlė kuo greičiau imtų šeimininkauti. 

- Dėkoju, senjorai, - kreipėsi tėvas Džeraldas į kvatojan- 
čius kareivius. - Tesaugo jus Viešpats, taip pat ir Elį Koraso- 
ną del Diablą. 

Tėvas Džeraldas įjungė pirmąją pavarą. Kėjus pajuto, kaip 
baimė atslūgsta. Vos visureigis pajudėjo iš vietos, Rikardas 
staiga jiems įsakė sustoti. 

— Kas atsitiko, drauguži? - paklausė tėvas Džeraldas. 

— Šiandien čia visiškai žemai virš kalnų iš jūros pusės skri- 
do lėktuvas. Ar tu jį matei? 

— Ne, bet girdėjau variklio gaudesį. Tikrai lėktuvo. Maž- 
daug prieš valandą. Štai ten, - tėvas Džeraldas parodė į kal- 
nus, bet toliau nuo tos vietos, kur jie paslėpė „Cesną“. - Ma- 
niau, kad jis gabena jums ginklus. 

- Taip ir buvo, - Rikardas melavo taip pat begėdiškai kaip 
ir tėvas Džeraldas. - Elio Korasono kariuomenei nieko ne- 
trūksta, ypač drąsos. Jeigu reikės, mes pasiruošę kautis iki 
paskutinio atodūsio plikomis rankomis. 

Tėvas Džeraldas atidavė pagarbą ir nukėlė nuo stabdžių 
koją. Daugiau jų niekas nestabdė. Jie laisvai atsiduso tik toli 
nuvažiavę. 

- Puikiai jums pavyko, padre! - šūktelėjo Kėjus nuo užpa- 
kalinės sėdynės. - Net aš nemoku taip meluoti. 

- Labai gaila, bet man ne pirmą kartą tenka griebtis melo, 
kad išgelbėčiau žmonėms gyvybę. 

- Lara, kaip tu? 

- Gerai. - Ji linktelėjo. - Manote, mus dar gali sustabdy- 
ti? - paklausė Lara dvasininko. Jos balsas iš po skarelės, den- 
giančios ne tik galvą, bet ir veidą, skambėjo dusliai. 

- Tikriausiai ne, bet jeigu taip atsitiktų, mes jiems pasa- 
kosim tą patį. Nuleiskite galvą, tarsi jus būtų apėmęs didelis 
sielvartas. 

- Mane iš tikrųjų apėmęs sielvartas, - atsakė Lara. 

Kėjus dar kartą jai patarė nepaleisti iš rankų revolverio, 
nes pavojus dar nepraėjo. Lara tylėdama linktelėjo. 

Senais laikais Siudade gyveno daugiau kaip milijonas gy- 
ventojų. Kėjus buvo įsitikinęs, kad dabar vargu čia buvo likę 
bent pusė jų. Gatvės ištuštėjo. Žinoma, reikėjo atsižvelgti į 
laiką, tokią valandą visuose miestuose daugumą gatvių gau- 
bia tamsa. Tačiau šiame mieste gatvės buvo ne šiaip tamsios 
ir miegančios - jos atrodė tarsi išmirusios. 

Kvartalai, kuriuose kadaise šurmuliavo gyva prekyba ir 
stovėjo gražūs namai, dabar buvo virtę griuvėsių krūvomis. 
tomis akimis. Įstiklintuose languose nedegė nė menkiausia 
švieselė. Vejos ir skverai buvo ištrypti ir apaugę piktžolė- 
mis. Visur vešėjo krūmai ir karojo lianos. Džiunglės ban- 
dė atsiimti sau priklausančius plotus, mesdamos žmogui 
iššūkį. 

Sienos, tvoros mirguliavo užrašais, ginančiais vieną ar kitą 
chuntą. Jos kovojo viena su kita, bet jas vienijo vienas daly- 
kas: neapykanta Jungtinėms Amerikos Valstijoms. Piešiniai 
vaizdavo Amerikos prezidentą karikatūrišku ir žeminančiu 
pavidalu. Panašiai buvo išniekinta ir vėliava. Kėjus lankėsi 
daugybėje šalių, nedegančių meile Jungtinėms Valstijoms, 
bet niekur nebuvo justi tokios visuotinės neapykantos. Atro- 
dė, ji sklinda iš kiekvieno kampelio. 

- Viešpatie! - sušuko Lara. 

Kėjus nesąmoningai pažvelgė į priekį. Ant žibinto stulpo 
kabojo moters kūnas. Laidas jai veržė kaklą, išžiota burna at- 
rodė kaip tamsi duobė, knibždanti musių. 

- Tai Elio Korasono darbas, - paaiškino tėvas Džeraldas 
apmirusiems iš siaubo keleiviams, kai jie važiavo pro siūbuo- 
jantį lavoną. - Montesangrės moterys kariauja kartu su vy- 
rais. Jos privalo tarnauti kariuomenėje, ir jeigu nusikalsta, 
jas teisia taip pat griežtai kaip ir vyrus. 

- Kokį ji padarė nusikaltimą? - paklausė Lara kimiu balsu. 

- Ją demaskavo kaip šnipę, perduodančią žinias Eskave- 
zui. Jai išpjovė liežuvį. Ji užspringo savo krauju. O kūną pa- 
kabino judrioje sankryžoje, kad pamokytų tuos, kurie sugal- 
votų būti neištikimi Korasonui del Diablui. 

Kėjus nekaltino tėvo Džeraldo už slaptą alkoholio gurkė- 
nojimą: šiaip ar taip, dvasininkas labai rizikavo, teikdamas 
jiems pagalbą. 

- Štai mes ir namie, - pareiškė tėvas Džeraldas, kai visu- 
reigis įvažiavo į aptvertą kiemą. - Viskas pasikeitė nuo tada, 
kai jūs čia gyvenote, ponia Porter. Saujelė tikinčiųjų, kurie 
liko ištikimi Bažnyčiai, bijo būti demaskuoti. Kasdien aukoju 
mišias, bet paprastai vienas jose ir dalyvauju, nes nebeliko 
parapijiečių. Todėl bažnyčiai trūksta pinigų, ištuštėjo jos pi- 
Nigų rinktuvė, 

Kėjus išlipo iš mašinos ir apsidairė. Iš trijų pusių kiemą 
supo vijoklių apraizgytos mūro sienas. 

Tėvas Džeraldas parodė įarką, pro kurią jie įvažiavo į kiemą. 

= Prieš trejus metus čia buvo labai gražūs ornamentuoti 
geležiniai vartai. Sukilėliai juos nusavino. 

- Labai primena mūsų pilietinį karą, kai sąjungininkų ka- 
riuomenė liejo patrankų sviedinius iš ketaus tvorų. Kuo virto 
jūsų vartai? 

= letimis. Jie nukirto galvas keliems Eskavezo kariuome- 
nės generolams, jas užmovė ant smailių vartų virbų ir laikė 
pastatę centrinėje aikštėje, kol jos supuvo. Tai įvyko netru- 

kus, kai išvykote, pania Porter. 

Lara nesudrebėja, neišbalo ir neapalpo. 

- Eime į vidų, - pasakė ji ramiu balsu. - Aš pamiršau, kiek 
daug čia moskitų. 

Kėjus žavėjosi jos drąsa. Tikriausiai ją užgrūdino šiandien 
patirtas pavojus ir ką tik matytas žvėriškumo paliudijimas. 
Paskui jis prisiminė, kad ji pati prieš kelerius metus tapo to 
žvėriškumo auka. 

Viena kiemo siena sutapo su išorine ispaniškos architek- 
tūros bažnyčios varpinės siena; varpinėje varpo nebebuvo. 

Kita siena juosė bažnyčios mokyklą, deja, pasak tėvo Dže- 
raldo, jau uždarytą. 

- Aš norėjau mokyti katekizmo, bet visos chuntos reikala- 
vo, kad vaikus mokytų prievartos ir keršto, o tai nesuderina- 
ma su Kristaus mokymu. Vienuolės liko ištikimos Bažnyčiai, 
betjos bijojo dėl savo gyvybės. Tėvai, baimindamiesi represijų, 
nustojo leisti vaikus į mokyklą. Pamažu nebeliko mokinių. Aš 
uždariau mokyklą ir paprašiau, kad vienuoles perkeltų į Jung- 
tines Amerikos Valstijas. Jos visos sutiko išvažiuoti, nes daug 
bažnyčios tarnų buvo nuteisiami mirties bausme. Kurį laiką 
tuščioje mokykloje gyveno našlaičiai, karo aukos. Jų čia buvo 
dešimtys. Jų tėvai arba žuvo, arba, palikę vaikus, prisidėjo 
prie grupuočių. Kartą čia atvažiavo sunkvežimiai su kareiviais 
ir pagrobė vaikus. Aš taip ir nesužinojau, kur juos išvežė. 

Tėvas Džeraldas priėjo prie namo. 

- Štai kur aš gyvenu ir dirbu. Darau tai, kas man dar lei- 
džiama, - baigė jis, atidarydamas sunkias medines duris. 

Namas Kėjui atrodė labai ankštas, jis buvo įpratęs prie 
dangaus platybių virš galvos. Dvasininko būstą sudarė labi- 
rintas iš miniatiūrinių kambarių siaurais langais ir žemomis 
lubomis su medinėmis sijomis. Kėjui reikėjo gerokai pasi- 
lenkti, kai eidavo pro duris. Pečiais jis beveik lietė tamsių 
vingiuotų koridorių sienas. Kojos kelis kartus užkliuvo už 
nelygių akmeninių grindų plokščių. 

- Atleiskite, - pasakė tėvas Džeraldas, kai Kėjus atsitren- 
kėį sieną. - Šiuos kambarius statė vienuoliai ir vienuoliams, 
kurie buvo kur kas žemesni už jus. 


- Nenuostabu, kad jie visą laiką skirdavo maldomas. Jie ne- 
turėtų vietos užsiimti kuo nors kitu. 

Tėvas Džeraldas juos pakvietė įeiti pro kitas duris. 

- Pavalgysime virtuvėje. Ją šeštojo dešimtmečio pabaigoje 
perstatė, ten kur kas jaukiau. 

Pagal šiuolaikinius amerikietiškus standartus virtuvė at- 
rodė visiškai senamadiška, bet keliais dešimtmečiais moder- 
nesnė už kitus kambarius. Jie atsisėdo prie apskrito stalo, 
dvasininkas jiems padavė vaisių, sūrio, duonos ir konser- 
vuotos kiaulienos, kurios jam sugebėjo atsiųsti giminaičiai iš 
Jungtinių Amerikos Valstijų. Lara ir Kėjus valgė mažai, bijo- 
dami palikti tėvą Džeraldą be negausių atsargų. 

= Vanduo chloruojamas, bet aš vis tiek jį virinu, - paaiški- 
no tėvas Džeraldas, išimdamas iš šaldytuvo grafiną. Jis įmetė 
jiems į stiklines po griežinėlį citrinos. Ledo neturėjo. Taip pat 
pastatė ant stalo Jamaikos romo. Tik tada, kai Kėjus įsipylė, 
dvasininkas pasekė jo pavyzdžiu. 

- Romas man padeda užmigti, - paaiškino jis, truputį var- 
žydamasis. 

Lara prašneko tik tada, kai jie baigė valgyti, ji nenorėjo per 
vakarienę pradėti pokalbio apie dukterį. 

- Nuo ko pradėsim ieškoti, tėve Džeraldai? 

Jis sutrikęs pažvelgė į ją. 

- Maniau, turite kokį nors planą. Man nepavyko nieko su- 
žinoti. Tai nereiškia, kad niekas nieko nežino. Jie tik nenori 
teikti informacijos. 

- Tai vienas ir tas pats, - burbtelėjo Kėjus. 

- Deja, taip. 

Tačiau Lara, išgirdusi dvasininko žodžius, nesuglumo. 

- Siūlau pirmiausia apžiūrėti Jungtinių Amerikos Valstijų 
pasiuntinybę. 

- Pastatas visiškai tuščias, ponia Porter. Jį išgrobstė dar 
tomis dienomis, ir ten niekas nebegyvena. 

- Prisimenate mano vyro vertėją ir padėjėją? Jį vadino 
Emilijum Sančesu Peronu. 

- Vargiai, = prisipažino tėvas Džeraldas. Jis vėl Įsipylė 
romo. Jau trečią kartą, mintyse suskaičiavo Kėjus. - Kiek pa- 
menu, buvo toks kuklus ir kruopštus Jaunuolis. Gana menko 
sudėjimo. Su akiniais, 

- Taip, tai Emilijus. Ar jūs matėte jį arba ką nors girdėjote 
apie jį? 

- Manau, jį užmušė per pasiutinybės užpuolimą. 

- Jo pavardės nėra nukentėjusiųjų sąraše. 

- Galimas dalykas, jį praleido. 

= Suprantu, - pasakė Lara, - bet vis tiek turiu vilties, kad 
jis gyvas. Jį labai viliojo pasiuntinybės biblioteka. Jis joje 
praleisdavo beveik visą laisvalaikį. Jūs nežinote, ar biblioteka 
taip pat išgrobstyta kaip ir visas pastatas? 

Tėvas Džeraldas gūžtelėjo pečiais. 

- Maištininkai neturi laiko skaityti, - šyptelėjo jis. - Ma- 
nau, ten mažai kas likę, įskaitant ir biblioteką. Pastato nema- 
čiau, bet kalbama, kad jis visiškai sugriautas. 

Laros veide matėsi nusivylimas, į ją nebuvo galima žiūrėti 
be gailesčio. 

- O kaip dėl Ešlės mirties liudijimo? - paklausė Kėjus. — 
Gydytojas turėjo jį pasirašyti prieš laidotuves. 

- Galimas daiktas, taip ir buvo, - pritarė tėvas Džeraldas. — 
Tikriausiai jis prisimena, kur palaidojo kūną, jeigu liudijimas 
nesunaikintas, jeigu gydytojo pavardė kur nors užrašyta ir, 
svarbiausia, jeigu mes sugebėsime jį rasti. 

Lara atsiduso. 

- Viskas atrodo beveik beviltiška. 

— Kol kas - taip. - Kėjus atsistojo, priėjo prie Laros ir pa- 
dėjo jai atsistoti nuo kėdės. - Vos laikaisi ant kojų. Kur ji mie- 
gos, tėvai Džeraldai? 

- Iš pradžių norėčiau nueiti į vonios kambarį. 

- Taip, žinoma. - Tėvas Džeraldas parodė į siaurą korido- 
rių. - Ten, gale. 

Kol Lara tvarkėsi tualete, kur, laimė, veikė vandentiekis ir 
kanalizacija, Kėjus ir tėvas Džeraldas dar įsipylė romo. 

- Jeigu jums čia neleidžia dirbti, kodėl negrįžtate į na- 
mus? - pasidomėjo Kėjus. - Jūs galite reikalauti, kad perkel- 
tų, ypač žinant, kiek daug čia žuvo misionierių. 

- Aš daviau įžadus Dievui, - atsakė tėvas Džeraldas. - Gal. 
būt iš manęs čia nelabai daug naudos, bet, mano požiūrių, 
mano vieta čia. 

Tėvas Džeraldas vienu mauku ištuštino stiklinaitę. Jis žį- 
nojo, kad jeigu pasirodytų Jungtinėse Valstijose, Bažnyčios 
hierarchai jį tuoj pat išsiųstų į profilaktoriumą gydytis nuo 
alkoholizmo. Gyvenimas karo niokojamoje šalyje buvo savo- 
tiška paties tėvo Džeraldo užsidėta epitimija už girtavimo 
nuodėmę. 

- Jūs galite žūti. 

- Visa tai suprantu, pone Taketai, bet geriau mirti kanki- 
niu negu būti bailiu. 

- Aš būčiau linkęs visai nemirti, - rimtai pasakė Kėjus. - 
Dar ne. 

Dvasininkas susidomėjęs pažvelgė į jį. 

- Arjūs katalikas, pone Taketai? 

Kėjus nusijuokė. Iden Pase išvis nebuvo katalikų bažny- 
čios. Negausūs katalikai važinėdavo į bažnyčią už dvidešimt 
penkių kilometrų. Iden Paso protestantai į juos žiūrėjo šiek 
tiek įtariai, nors ir pakančiau, pavyzdžiui, negu į žydų šei- 
mas. Iden Paso gyventojai apskritai manė, kad jeigu gimei 
amerikiečiu, automatiškai esi krikščionis. 

- Aš gimiau metodistų šeimoje ir nesu nusiteikęs prieš 
tą Bažnyčią. Ji man padarė viską, ką galėjo. Sekmadieninės 
mokyklos mokytojai manęs bijojo kaip ugnies. Jeigu jiems ir 
kildavo abejonių dėl velnio buvimo, tai aš jas greitai išblašky- 
davau. Aš buvau vaizdingas pavyzdys, kad velnias gyvena ir 
veikia. Tikrai nesu šventas. 

- Aš jumis netikiu. - Dvasininkas pakėlė stiklinaitę ir 
pažvelgė pro ją į šviesą. - Gal aš ne pats pavyzdingiausias 
Dievo tarnas, bet nepamiršau to, ko mane mokė. Aš kaip ir 
anksčiau matau žmogaus sielą ir galiu gana tiksliai atspėti 

charakterį. Tik labai drąsus žmogus, turintis jautrią širdį, čia 
galėjo atskraidinti ponią Porter, ypač turint omenyje jos san- 
tykius su jūsų broliu. 

Kėjus nieko neatsakė, bet, persisvėręs per stalą, pašnibž- 
domis paklausė. Vonioje garsiai tekėjo vanduo, bet jis bijojo, 
kad Lara neišgirstų jo žodžių. 

- Jūs sakote, kad gerai pažįstate žmones. Tada pasakykite 
man atvirai: nejaugi manote, kad tas kelyje sutiktas kareivis 
patikėjo tais niekais, kurių jam pripaistėte? 

Vanduo vonioje nustojo tekėti. 

Tėvas Džeraldas baigė gerti romą. 

— Ne. 

Tėvas Džeraldas ir Kėjus pasikeitė supratingais žvilgsniais. 
Lara įėjo į kambarį; visa jos gležna figūrėlė rodė nuovargį. 

— Laikas miegoti. - Kėjus pakilo iš užstalės. 

Tėvas Džeraldas juos vėl nusivedė painiais koridoriais. 
Miegamojo langas buvo į bažnyčios vidinį kiemelį. Dvasinin- 
kas drąsinamai nusišypsojo Larai. 

- Pamaniau, jums čia patiks. Nepamirškite tinklelio nuo 
moskitų. 

Larai buvo nė motais, kad lovelė po kryžiumi ant sienos 
siaura ir nepatogi, plika lemputė palubėje šviečia blankiai, 
kambaryje tvanku ir karšta, o vietoj spintos ant sienos kyšo 
trys mediniai kabliai. 

— Labai ačiū, tėve Džeraldai. Jūs labai rizikuojate per 
mane. Aš niekada to nepamiršiu. 

- Aš jums skolingas kur kas daugiau, ponia Porter. Jūs ne 
kartą dosniai padėjote mūsų bažnyčiai, nors esate ne katalikė. 

— Mane žavėjo jūsų pasiaukojimas, tėve Džeraldai. Įvairios 
subtilybės ir religijų skirtumai man nebuvo labai svarbūs. 

Dvasininkas liūdnai nusišypsojo. 

- Prisimenu tą dieną, kai gimė jūsų dukra. Kaip tik buvau 
atėjęs aplankyti ligonių ir apie tai sužinojau. Užėjau pas jus, 
norėdamas pasveikinti. 

- Viską prisimenu. Mes ir anksčiau susitikdavome, bet 
jūsų gerumas ir dėmesys tą dieną man buvo ypač brangūs. 

- Tada aš pirmą kartą pamačiau jūsų veide šypseną, - pa- 
sakė jis, - Kitaip ir būti negalėjo. Ešlė buvo nuostabi mažylė, 

- Ačiū, tėve Džeraldai. 

Jis paėmė ją už rankos. Stipriai paspaudė, pasakė labanakt 
ir išėjo iš kambario. Lara pasijuto dar mažesnė ir nelaimin- 
gesnė, prisiminusi tą tolimą dieną; sielvartas ją tiesiog slėgė 
prie žemės. Kėjus norėjo ją nuraminti tą sunkią minutę, pa- 
reikšti užuojautą ir supratimą, kaip padarė tėvas Džeraldas, 
bet nerado tinkamų žodžių. 

- Ar nepametei revolverio? - paklausė jis. 

- Aš įsidėjau jį į krepšį kartu su kamera. 

Krepšys kabojo ant kablio sienoje. Kėjus ištraukė ir pada- 
vė Larai sunkų revolverį. 

- Pasidėk po pagalve. Nesiskirk su juo nė minutės. 

- Ką tau pasakė tėvas Džeraldas? Mums gresia pavojus? 

- Mes turime būti pasiruošę blogiausiam. Mums labai 
pasiseks, jeigu išvengsime nemalonumų. - Jis linktelėjo į 
lovą. - Pasistenk užmigti. Mūsų laukia sunki diena. Pradėsi- 
me nuo pasiuntinybės. 

Lara klausiamai į jį žiūrėjo. 

- Pasakyk teisybę, Kėjau, - tyliai paprašė ji. - Nekalbėk 
su manim kaip su vaiku. Manai, kad mes ėmėmės beprasmio 
darbo? 

Kaip tik taip Kėjus ir galvojo, bet jam trūko drąsos jai pa- 
sakyti. Tėvas Džeraldas patvirtino jo spėjimą: kareiviai juos 
įleido į miestą, kad galėtų daugiau sužinoti apie juos ir jų pla- 
nus, o ne todėl, kad patikėjo dvasininko paistalais apie našlę 
ir jos nevisprotį giminaitį. 

Jiems labai pasiseks, jeigu jie gyvi paspruks iš Montesan- 
grės. Tačiau Kėjus labai abejojo, kad jie išskris iš Montesan- 

grės su Ešlės Porter karstu. 

Jis nesiryžo pasakyti Larai tiesos, bet nenorėjo jos skau- 
dinti kvailu išsigalvojimu. Kėjus pasirinko vidurį. 

- Pailsėk, Lara. Aš irgi einu miegoti, - pasakė jis. 

Tačiau jis nenuėjo miegoti, o grįžo į virtuvę, kur tėvas Dže- 
raldas jau baigė nusigerti iki sąmonės netekimo. Tik tada, kai 


bugnas + 327 


dvasininkas užvirtęs ant stalo garsiai užknarkė, Kėjus ėmė 
ieškoti ir surado mažytėje kamarėlėje priešais kambarį, ku- 
riame miegojo Lara, sudedamąją lovelę. Jis nusirengė, atsi- 
gulė ant šiurkščių paklodžių ir užmigo, netgi per miegus įsi- 
klausydamas į kiekvieną šnarėesį. 

Tikriausiai Kėjus galiausiai užmigo giliu miegu, nes pabu- 
do nuo to, kad kažkas jį smarkiai purtė už peties. Akimirks- 
niujis pačiupo beretą, nuėmė saugiklį ir atsisėdo lovoje. 

Šalia stovėjo nusipraususi, susišukavusi ir apsirengu- 
si Lara, jos ranka sustingo nepasiekusi jo peties. Pistoleto 
vamzdis buvo prie pat jos veido. 

- Viešpatie, - išsigandęs iškvėpė Kėjus. - Aš galėjau tave 
nušauti. 

Ji atrodė sutrikusi ir išbalusi. 

- Tai aš kalta, kad išgąsdinau. Kelis kartus pašaukiau tave 
vardu. Bet tu... kol aš... tik kai tave paliečiau... 

Jie žiūrėjo vienas į kitą priešaušrio tamsoje. Sunkus drė- 
gnas oras neleido laisvai kvėpuoti. Laros krūtinė kilnojosi. 

Naktį jis nusimetė paklodę. Prakaito lašai riedėjo jo plau- 
kuota krūtine, pilvu ir susikaupė bamboje. Stipri erekcija iš- 
tempė jo glaudes. 

- Jau septynios valandos. - Lara kalbėjo dusdama, tarsi 
būtų užbėgusi visą kilometrą į viršų, į kalną. - Aš išviriau kavos. 

Ji apsisuko ir greitai išėjo. 

Kėjus išmetė pistoletą ir užsidengė delnais veidą, paskui 
persibraukė jais per įkaitusius, apaugusius šeriais skruostus. 
Rytinis susijaudinimas jam ne naujiena, bet šis buvo sun- 
' kiausiai pakeliamas. 

Vilkdamasis drabužius, Kėjus žiūrėjo į atidarytas duris, 
pro kurias skubiai dingo Lara. 


———— 


- Jūs teisus. Čia nieko nėra. 
Lara nuo kelio nuspyrė tinko gabalą, pasimaišiusį jai po ko- 
jomis. Sunku apsakyti, kaip atrodė Amerikos pasiuntinybės 


biblioteka. Sudaužytas krištolinis sietynas gulėjo ant išlaužy. 
tų grindų, kadaise išklotų kilimais. Knygų lentynos buvo tuš- 
čios. Pelenų krūvos bylojo apie daugybę tomų ištikusį likimą. 

Valstijų vėliava, stovinti kampe, buvo virtusi skuduru 

Keiksmažodžiai Jungtinių Amerikos Valstijų adresu buvo 
užrašinėti dažais ant medinių sienų plokščių. Matyt, šaudė 
ir į lubas, nes visur pilna nukritusių tinko ir lipdinių gabalų. 
Baldai išvežti. Dabar čia buvo pelių ir paukščių būstas. 

- Man labai gaila, ponia Porter. 

- Ne jūsų kaltė, - pasakė Lara tėvui Džeraldui. 

Jis atrodė siaubingai: veidas buvo papurtęs ir pilkšvai 
blyškus, akys pasruvusios krauju. Jo rankos taip stipriai dre- 
bėjo, kad pusryčiaudamas jis sunkiai nulaikė kavos puodelį. 
Lara dėjosi nematanti, kad jis įsipila šlakelį romo. 

- Jūs mane įspėjote, aš nieko kito nesitikėjau. 

- Ar nori dar ką nors apžiūrėti? 

= Jeigu galima, Rendalo kabinetą. 

- Paskubėk, - paprašė Kėjus. 

Jis stovėjo prie lango, prisispaudęs prie sienos. Taip jis 
galėjo matyti, kas darosi lauke. Jie apsivilko drabužius, ku- 
riuos jiems vakar parūpino tėvas Džeraldas, ir pastatė visu- 
teigį atokiame užkampyje. Tačiau Kėjus ir Lara suprato, jog 
jų išvaizda vargu ar ką apgaus, reikia tik gerai į juos įsižiūrėti. 

Kėjus pasiėmė šautuvą, pistoletą užsikišo už džinsų diržo, 
Jį mažai domino išgrobstytas namas ir tai, ką Lara jame galė- 
jo rasti. Visą dėmesį jis sutelkė į gatvę. 

Kėjus pasuko galvą nuo lango. 

- Jau trečią kartą pravažiavo tas pats visureigis. Jame sė- 
dėjo du kareiviai. Jie turėjo Elio Korasono vėliavą. Kareiviai 
man atrodo įtartini. 

- Mes greitai, - pažadėjo Lara Ir per krūvas šiukšlių au 
tėvu Džeraldu pasuko bibliotekos durų link. Kėjus nuėjo iš 
paskos, visą laiką dairydamasis per petį. Laiptais jie užlipo į 


antrą aukštą, į kambarį, kuris kadaise buvo pasiuntinio ka- 


binetas. 

- Palauk! - įspėjo Kėjus Larą, kai ji ištiesė ranką, norė- 
dama atidaryti duris. Jis priėjo prie kambario su atstatytu 
šautuvu. - Pasitraukit. 

Lara ir dvasininkas prisispaudė nugaromis prie sienos. 
Kėjus užstojo kūnu Larą ir šautuvo buože atsargiai pravėrė 
duris. 

Kėjus dar truputį palaukė ir paaiškino: 

- Tai vienintelės uždaros durys visame pastate. Čia gali 
būti padėta mina. 

Lara įėjo į Jungtinių Amerikos Valstijų pasiuntinio kabi- 
netą: kabinetas, kaip ir biblioteka, buvo visiškai išplėštas, 
Tebestovėjo rašomasis stalas, bet buvo visas subjaurotas. 
Viršus supjaustytas peiliu, tikriausiai tuo pačiu, kuriuo buvo 
suraižytas ir odinis krėslas. Iš rėžių kyšojo vatos gabalai. Ba- 
ras tuščias; ant grindų mėtėsi krištolinių grafinų ir taurių 
duženos. 

Tėvas Džeraldas sunkiai atsiduso. 

- Kaip matote, jūsų vyro kabinetas neišvengė kitų kamba- 
rių likimo. 

Jis ketino eiti durų link, bet Lara nutvėrė jį už rankovės. 

- Palaukite. Gal ten kas nors yra. - Ji priėjo prie tolimiau- 
sios sienos, kur stovėjo per stebuklą išlikusi spinta. Atidarė 
vieną jos skyrių ir nustebusi sušuko: - Žiūrėkite, čia popieriai 
ir dokumentai! - Ji paėmė vieną. - Jie parašyti ispaniškai, 
bet akivaizdu, kad tai dokumentai. 

Tėvas Džeraldas perskaitė popierius jai per petį. 

- Prekybos sutarties tekstas, - paaiškino jis. - Cukraus 2a- 
liava mainais į ginklus. Sutartis parašyta prie4 kelis mėnesius 
iki perversmo ir joje nėra nieko įdomaus. 

= Kai kam ji įdomi. = Lara įkišo ranką giliau Į spintą, i ten 
ištraukė skaitymo akinius Ir, pakėlusi į viršų, parodė dvasi- 
ninkul. 

= Jie panašūs |... 

= Į Emilijaus akinius, - baigė Lara susijaudinusi. = A4 taip 
ir maniau, jeigu jis gyvas... 

Staiga Kėjus jai uždengė burną delnu. Jis ženklu paprašė 
nutilti tėvą Džeraldą ir, palenkęs galvą, ėmė klausytis; jie pa- 
liko atidarytas kabineto duris. 

- Ten kažkas yra, - sušnabždėjo Kėjus. 

Kėjus parodė Larai, kad pasislėptų už spintos. Ji užsispy- 
rusi papurtė galvą ir nuėjo tiesiai prie durų. Kėjus nutvėrė ją 
už plačios suknelės ir sustabdė. Lara pasipiktinusi atsisuko, 
bet jo žvilgsnis ją privertė paklusti. Ji susilenkusi pasislėpė 
už spintos. Tėvas Džeraldas pritūpė šalia jos. 

Dabar Lara taip pat pajuto vos girdimus žingsnius. Kėjus 
priėjo arčiau durų. Jis paliko šautuvą prie stalo, bet laikė at- 
kišęs pistoletą, aiškiai ketindamas šauti. 

Ką, jeigu jie išgąsdino Emilijų? Kas, jeigu išgirdęs juos at- 
einančius ir saugodamas savo gyvybę jis pasislėpė kur nors 
kitame kambaryje? Tais laikais jis buvo beveik berniukas, 
labai atsidavęs jai ir Rendalui. Jis gali žinoti, kur yra Ešlės 
kapas. Kėjus, būdamas nekantrus, gali šauti, kai tik Emilijus 
pasirodys duryse. 

Lara sulaikė kvapą ir įsiklausė. Žingsniai artėjo, nors žmo- 
gus sėlino. Jis kartais sustodavo, tarsi taip pat įsiklausyda- 
mas. Pagaliau žingsniai nutilo. Galimas daiktas, ji apsiriko, 
bet jai atrodė, kad žmogus sustojo prie slenksčio taip kaip jie, 
ir staiga Kėjus šautuvo buože atidarė duris. 

Lara su siaubu žiūrėjo, kaip Kėjus nukreipia pistoletą į duris. 

Prie durų kažkas sujudėjo. 

Lara pašoko ir šaukdama metėsi į priekį: 

- Saugokis, Emilijau! 


Dvidošimt pirmas skyrius 


Hėjus staiga atsisuko į riksmą ir tvojo Larai atgalia ranka per 
veidą, partrenkdamas ją ant grindų. Paskui, išgirdęs naują 
garsą, jis parkrito ant grindų, kelis kartus persivertė ir tris- 
kart iššovė. 

Aidas nuskambėjo tuščiame pastate, akimirką apkurtin- 
damas Larą. Ji pajuto burnoje kraujo skonį. Priblokšta ir 
sunkiai susivokdama, Lara vis dėlto pakilo ir vargais negalais 
atsisėdo ant grindų. Ji pažvelgė į durų angą. Ant slenksčio 
gulėjo ožka: visos trys kulkos jai pataikė į šoną. 

- Velniai rautų! - Kėjus pagriebė Larą, pastatė ją ir iš visų 
jėgų papurtė. - Kas tau šovė į galvą? - Kėjus ją pastūmė durų 
link. - Mums reikia kuo greičiau iš čia nešdintis. Paskubėki- 
te, padre. Po minutės čia bus pilna kareivių. 

Ant slenksčio Lara vos nesuklupo ant negyvo gyvulio. Kė- 
jus padėjo jai ranką ant nugaros ir stūmė į priekį, iš pradžių 
žemyn laiptais, paskui per kelias ištuštėjusias pirmo aukšto 
patalpas, buvusias pokylių sales. Lara jautė, kaip jai pamažu 
tinsta lūpa. 

Prie užpakalinių durų, per kurias jie jėjo į namą, Kėjus 
staigiai sustabdė Larą. Jis atsargiai iškišo galvą laukan ir 
apžiūrėjo vietovę. Lara pažvelgė į tėvą Džeraldą. Sunkiai 
kvėpuodamas, jis prigludo prie sienos ir padavė Larai no- 
sinę. Ji prisidėjo ją prie lūpų, ir ant nosinės išskydo kraujo 
dėmė. 

- Eime, - paliepė Kėjus. - Kuo labiau pasilenkite Ir eikite 
kuo arčiau kokios nors priedangos. Ant stogų gali būti snai- 
perių. 

Kėjus stipriai sugriebė Larą už rankos ir nutempė paskui 
save į visureigį. Pasodinęs ant priekinės sėdynės, apibėgo 
automobilį ir atsisėdo į vairuotojo vietą, kur prieš tai sėdė- 
jo tėvas Džeraldas. Dvasininkui atrodė, kad taip ir turi būti. 
Netardamas nė žodžio, jis atsisėdo ant užpakalinės sėdynės, 
visureigis šoko iš vietos ir dingo artimiausioje gatvelėje. 

Kėjus važiavo toliau nuo centrinių gatvių ir lėkė beprotiš- 
ku greičiu, išsilenkdamas šiukšlių ir plytų krūvų, staiga keis- 
damas kryptį, tarsi paklaikusi figūrėlė vaizdo žaidime. 

- Ar labai skauda? - Jis šnairomis žvilgtelėjo į Larą. 

- O kaip tau atrodo? Tu man trenkei. 

- Nereikėjo kištis į ne savo reikalus, aš juk prašiau! - Kė- 
jus staigiai pasuko į šoną, apvažiuodamas paauglį su dvira- 
čiu. - O tu pradėjai bėgti ir dar rėkti. Dieve! - Kėjus trenkė 
kumščiu į vairą. - Galėjai būti puikiu taikiniu, jeigu kas nors 
būtų slėpęsis koridoriuje. Neturėjau kada rodyti nereikalingo 
švelnumo. Aš tave pargrioviau, norėdamas išgelbėti gyvybę. 

- Nuoožkos? 

- Aš nežinojau, kad ten ožka. O tu tuo labiau. 

- Aš maniau, kad atėjo Emilijus. 

- Okas, jeigu Emilijus? Norėjai, kad jis mane nužudytų? 

- Aš norėjau jį išgelbėti nuo tavo kulkos. 

- Aš moku laiku sustoti. 

- Nejaugi? 

Kėjus netikėtai sustabdė mašiną, ir Larą mestelėjo į priekį. 

- Taip, moku. Ir tu tai žinai iš savo patirties. - Jis dvipras- 
miškai pažiūrėjo jai į akis. 

Lara nukreipė žvilgsnį. 

Kėjus atsisuko atgal. 

— Kaip, padre, neblogai pradėjome dienelę? 

Tėvas Džeraldas atitraukė nuo burnos gertuvę ir ranka 
nusišluostė lūpas. 

- Gaila, nepasiėmėm ožkos. Būtume galėję pamaitinti ke- 
lias šeirnas. 

Kėjus vos nepuolė dvasininko už nederamą pastabą, bet 
Lara nejučia nusijuokė. Tėvas Džeraldas irgi prunkštelėjo. Pa- 
galiau ir Kėjus įvertino liūdną humorą ir nenoriai nusišypsojo. 

- O Viešpatiel - jis atsiduso ir, užvertęs galvą, pažvelgė į 
dangaus ruoželį, kuris matėsi tarp gatvelės, kurioje jie susto- 
jo, namų. - Prakeikta ožka. - Kai juokas nutilo, Kėjus atsisu- 
ko į Larą ir palietė jai apatinę lūpą. Jis suglumęs susiraukė, 
pamatęs ant pirštų galų šviežio kraujo lašą. - Suveikė mano 
instinktai. Nenorėjau tavęs sužeisti. 

- Nieko. - Ji liežuviu lyžtelėjo žaizdelę ir pajuto ne tik 
savo kraujo skonį, bet ir sūroką prieskonį, kurį ant jos lūpų 
paliko Kėjaus pirštai. - Dabar aš nenoriu nutraukti paieškų. 

- Kodėl dabar? 

- Man sunku patikėti, kad spinta išliko sveika ir nepalies- 
ta. Arba tai buvo stebuklas, arba Emilijus gyvas ir neseniai 
lankėsi kambaryje šio bei to sutvarkyti. Akiniai, be jokios 
abejonės, jo. Galiu prisiekti. 

— Manau, šiandien jis čia negrįš. Jeigu ir slėpėsi kur nors 
kampe, tai mes jį gerokai išgąsdinom. 

Tikriausiai jis teisus, pagalvojo Lara. Emilijus jai būtų pa- 
tikimiausias informacijos šaltinis; jeigu, žinoma, jis gyvas ir 
jeigu jai pavyks su juo susitikti. Ji norėjo grįžti į pasiuntiny- 
bę su Kėjumi ir tėvu Džeraldu arba be jų ir, jeigu reikės, taip 
praleisti visą naktį, kad tik galėtų pasimatyti su buvusiu vyro 
padėjėju. Kėjus būtinai tuojau pat prigalvos daugybę priežas- 
čių, kad jai sutrukdytų, todėl ji nusprendė kuo vėliau jam pa- 
pasakoti savo planus. 

O kol kas yra ir kitų būdų, kuriais reikėtų pasinaudoti. 

- Sakykite, tėve Džeraldai, ar nėra oficialių dokumentų, 
kur būtų užregistruota Ešlės mirtis? 

— Tikriausiai yra. Iki sukilimo buvo bandoma šalyje eiti 
civilizuotu keliu. Jeigu dokumentai nesunaikinti, manau, jie 
laikomi savivaldybėje. 

- O kaip mums juos gauti? - paklausė Kėjus. 

— Reikia išsiaiškinti, 

- Jeigu jie sužinos, ko mums reikia, galima iš karto saky. 
ti - žuvęs reikalas. 

Tėvas Džeraldas susimąstė. 

= Aš galiu pasakyti, kad ieškau kieno nors kito dokumen. 
tų. pavyzdžiui, Portalesų šeimos, Portalesas, Porteris - pagal 
abėcėlę tos pavandės yra šalia. Jeigu mirties liudijimai regis- 
truojami abėcėlės tvarka, įrašas apie Ešlę bus toje pačioje 
knygoje. 

- Knygoje? Jie neturi kompiuterio? - nustebo Kėjus. 

- Jūs pamiršote, kad esate Montesangrėje, — atsakė tėvas 
Džeraldas, šypsodamasis girta šypsena. 


—:- 


Viskas buvo kur kas paprasčiau, hei iš pradžių atrodė, nors 
po apsilankymo išgrobstytoje pasiuntinybėje jie jau nebeti- 
kėjo savo sėkme. 

Tėvas Džeraldas juos paliko laukti tylioje gatvelėje netoli 
nuo savivaldybės. Nepraėjo nė pusvalandis, ir jis grįžo, ryž- 
tingai žengdamas su patenkinta šypsena veide. 

- Dievas mums padėjo, - pareiškė jis, įlipdamas į visureigį. 

Tėvas Džeraldas neilgai užtruko, bet Larai tas laikas išsitę- 
sė tarsi amžinybė. Ji bijojo, kad jis neras dokumento, ir tada 
jų ieškojimams bus galas. Kėjus dėjosi snaudžiąs, užsiden- 
gęs veidą šiaudine skrybėle, bet iš tikrųjų akylai stebėjo, kas 
vyksta aplinkui. 

Siudadas - neramus miestas, kupinas pavojų, bet daugu- 
ma parduotuvių buvo atidarytos. Žmonės važinėjo senais 
autobusais, nuosavais automobiliais, dviračiais ir vaikščiojo 
pėsčiomis. Nors judėjimas buvo gyvas, aplinkui jautėsi mir- 
ties antspaudas. Visur tvyrojo nepatiklumas ir baimė. Žmo- 
nės nebesibūriavo pasišnekėti, bijodami, kad jų susibūrimo 
tikslas bus blogai suprastas kareivių, šie dideliu greičiu lakstė 
karinėmis mašinomis, nepaisydami gatvės eismo taisyklių. 

Vaikai glaudėsi prie skubančių, išsigandusių motinų sijonų. 
Pardavėjai Ir pirkėjai keitėsi trumpais sakiniais. 

Kėjus ir Lara su palengvėjimu pamatė grįžtantį tėvą Dže- 
raldą. 

= Ar sužinojote, kur palaidota Bėlė? - nekantriai paklausė 
Lara. 

- Ne, bet mirties liudijimas yra. Jį pasirašė daktaras To- 
mas Sotas Kinjonas. 

- Važiuojam, - paliepė Lara, rodydama Kėjui, kad įjungtų 
variklį. 

- Palaukite. Tas Sotas, - Kėjus atsisuko į tėvą Džeraldą, = 
kieno jis pusėje? 

Lara labai nekantravo. 

- Ar tai labai svarbu? 

- Dar ir kaip! 

- Jis gydytojas. Aš taip pat. Tai yra svarbiau už politines 
simpatijas. Jis man padės kaip profesijos draugas. 

- Ir kada tu pagaliau surimtėsi? - nusivylęs prašneko Kė- 
jus. - Jis gali būti kas tik nori, Elio Korasono giminaitis arba 
Eskavezo šnipas. Jeigu mes lyg niekur nieko atvyksim ir dar 
prišnekėsim nereikalingų dalykų, mums bus galas. 

- Paklausykite, —- tėvas Džeraldas kreipėsi į Kėjų, norėda- 
mas sutaikyti abi puses. - Po darbo buvau kelis kartus susi- 
tikęs su daktaru Sotu. Jis niekada nekalbėjo apie atsidavimą 
vienai ar kitai grupuotei. Gydytojas teikia pagalbą visiems 
sužeistiesiems, nesvarbu, kieno pusę ja "A. Taip pat 
kaip aš. 

- Štai, matai? Važiuojam greičiau! 

Kėjus nekreipė į Larą dėmesio. 

- Jeigu jis su mumis elgsis gerai, vis tiek Žižileas, savo 
galva. Gali būti, kad daktaras iš baimės mums nesuteiks in- 
formacijos. Arba apskritai atsisakys su mumis kalbėti. Dar 
blogiau bus, jeigu jis pakvies kareivius. . 

- Aš pasiryžusi rizikuoti, - nenustygo vietoje Lara.. 

- Bet tu čia ne viena. * 

- Jeigu nenorite manęs lydėti, likite. 

Kėjus pabandė ją sutramdyti žvilgsniu, bet ji buvo nepa- 
lenkiama. Kėjus atsisuko į tėvą Džeraldą. 

- Okąjums sako nuojauta dėl to daktaro? 

Tamsiose dvasininko akyse blykstelėjo nepasitikėjimas. 
Pagalvojęs jis pasakė: 

— Aš manau, jis mūsų neišduos, nesvarbu, sutiks ar nesu- 
tiks mums padėti. 

Lara linktelėjo galvą. 

- Gerai, jūs esate du, - sutiko Kėjus. - Tegu būna taip, kaip 
jūs norite, bet veiksime taip, kaip pasakysiu aš. 


——— 


Larair Kėjus laukė ankštame daktaro kabinete, kol tėvas Dže- 
raldas dar kartą kalbėjo jų vardu. Nors Kėjus nuleido užuolai- 
das, norėdamas pasislėpti nuo vidurdienio saulės, kambaryje 
tvyrojo troškinantis karštis. Laros drabužiai prilipo prie drė- 
gnos odos. Ant Kėjaus marškinių pasirodė tamsios prakaito 
dėmės. Jis be paliovos ranka šluostė šlapią kaktą. Jie tylėjo, 
kad nereikėtų eikvoti brangių jėgų. 

Negana to, tylėjimas - atsargumo priemonė. Jie nenorėjo 
savo balsais atkreipti kieno nors iš ligoninės personalo dė- 
mesį. Jiems būtų buvę sunku paaiškinti, ką jie veikia daktaro 
Soto kabinete. 

Laukimas darėsi nebepakeliamas. Lara sėdėjo nuleidusi 
galvą ant stalo ir parėmusi skruostus rankomis. Prabėgo jau 
ištisos dvi valandos. Kas ten vyksta? Ji įsivaizdavo siaubin- 
giausias dalykus. Juos demaskavo. Jau iškviesti kareiviai ap- 
supa ligoninę. Gal Kėjus buvo teisus, sakydamas, kad dakta- 
ras Sotas naudojasi savo profesija kaip priedanga. Iš tikrųjų 
jis šnipas. Jis atspėjo tėvo Džeraldo sumanymą, kankinimais 
privertė pasakyti tiesą, ir štai dabar... 

Lara išgirdo artėjančius balsus ir pakėlė galvą; žmonės 
kalbėjo ispaniškai. Kėjus taip pat sukluso. Jis atsistojo prie 
sienos šalia durų ir ženklu parodė jai nejudėti. 

————— 


Larai tirdis daužėsi krūtinėje. Prakaitas čiurkšlelėmis te- 
kėjo per kūną. Durų rankena pasisuko, ir į kabinetą jėjo dak- 
taras Tomas Sotas Kinjonas. Jis ištiesė ranką prie Amgiklio is 
uždegė tviesą. 

- Tai buvo paprasčiausias gimdymas, bet jūs žinote, kaip 
būna... 

Daktaras pamatė Larą ir nustebęs pažiūrėjo į ją. 

- Atleiskite, daktare, - atsipražė tėvas Džeraldas, įeida- 
mas į kambarį paskui Tomą Sotą. Jis kalbėjo ispaniškai. > 
Aš nebuvau su jumis visiškai atviras. Žinoma, mums reikia 
pakalbėti apie nemokamos valgyklos organizavimą badau- 
jantiems. Tačiau, jeigu jūs neprieštarausite, mes tai padary- 
sime vėliau. 

Kėjus uždarė duris ir atsistojo tarp durų ir labai nustebu- 
sio gydytojo. 

Tėvas Džeraldas ataiprašė Laros ir Kėjaus už vėlavimą. 

- Daktaras sutiko su manim pasikalbėti, kai tik baigsis gim- 
dymas. Tačiau gimdymas užsitęsė, ir man reikėjo ilgai laukti 

- Jūs amerikiečiai?! - sušuko daktaras. Jis kalbėjo neprie- 
kaištinga anglų kalba. - Kaip jums pavyko pereiti sieną? Pa- 
aiškinkite, kas atsitiko. - Jis metė neramų žvilgsnį į rūstų 
Kėjaus veidą ir užkištą už diržo pistoletą. Pažvelgė į dvasinin- 
ką, paskui į Larą, stovinčią prie rašomojo stalo. 

- Kas jūs? | 

- Daktarė Lara Malori. - Nors lūpa jau seniai nekraujavo, 
Lara jautė, kaip amarkiai ji ištino. - Prieš trejus metus aš gy- 
venau čia, Montesangrėje, su savo vyru pasiuntiniu Rendala 

Porteriu. 

- Taip, dabar prisimenu, - pasakė daktaras Sotas. - Ma- 
čiau jūsų nuotrauką laikraščiuose. Jūsų vyrą pagrobė ir nu- 
teisė mirties bausme. Tokia tragedija, toks beprasmis žiau- 
rumas. Mes, gydytojai, buvome labai sukrėsti dėl pasiuntinio 
mirties. Nuo tada, kai nutrūko diplomatiniai santykiai su 
Jungtinėmis Amerikos Valstijomis, mums labai sunku gauti 
vaistų ir medicininių instrumentų. 

- Kaip gydytoja, gerai suprantu jūsų bėdas, - Lara žengė 
kelis žingsnius prie daktaro Soto. - Daktare, aš pasistengsiu 
jus aprūpinti vaistais, jeigu jūs sutiksite man padėti. 

Sotas pažvelgė per petį į Kėjų, dar kartą metė klausiamą 
žvilgsnį į dvasininką, tada vėl atsisuko į Larą. 

- Kuo aš galiu jums padėti? 

— Padėkite man surasti dukters kapą. 

Daktaras žiūrėjo į Larą suglumęs, netardamas nė žodžio. 

- Ją nušovė per susišaudymą, kai maištininkai pačiupo 
mano vyrą. Ją palaidojo kažkur čia. Mūsų vyriausybė ir Monte- 
sangrės pareigūnai nekreipė jokio dėmesio į mano nuolatinius 
prašymus rasti jos palaikus ir atsiųsti į Jungtines Amerikos 
Valstijas. Dabar pati atvažiavau. Bet nežinau, kur jos kapas. 

Toli koridoriuje pasigirdo žingsniai. Indų ir įrankių skamb- 
čiojimas bylojo, kad atėjo vakarienės metas. Tačiau mažame 
kabinete, esančiame prie atsarginio išėjimo, buvo tylu. 

Galiausiai daktaras Sotas prašneko: 

- Aš jus nuoširdžiai užjaučiu. Jūsų drąsa mane žavi, tai 
labai pavojinga užmačia. Bet aš nežinau, ką jums atsakyti. Iš 
kur aš galiu žinoti, kur palaidota jūsų dukra? 

- Jūs pasirašėte jos mirties liudijimą. —- Lara priėjo prie 
jo dar arčiau. Kėjus įsitempė ir griebėsi pistoleto, bet Lara 
žvilgsniu jam įsakė nejudėti iš vietos. - Ar jūs apskritai prisi- 
menate tokį dalyką? 

- Žinoma. 

- Ji buvo vardu Ešlė Ana Porter. Mirė kovo ketvirtą dieną, 
likus kelioms valandoms iki oficialaus revoliucijos pradžios 
paskelbimo. 

- Aš puikiai prisimenu: nužudė jūsų dukrą, jūsų vyrą paė- 
mė įkaitu, o jus sužeidė. 

- Tada turite prisiminti, kad pasirašėte Ešlės mirties liudi- 
jimą ir leidote ją laidoti. 

Prakaito lašai pasirodė jam ant veido. Daktaras buvo tvir- 
to kūno sudėjimo, netgi truputį apkūnus, už ją žemesnis, 
kvadratiniu veidu ir barzda; priplota nosis rodė, jog jis turi 

šiek tiek indiško kraujo. Didelės negrabios rankos, atrodė, 
nesugebėtų operuoti, bet tėvas Džeraldas jiems sakė, kad 
daktaras Sotas puikus chirurgas. 

- Atleiskite, bet neprisimenu, kad būčiau pasirašęs tokį 
dokumentą. 

Lara suglumusi sušuko: 

— Bet jūs turite prisiminti! 

- Labai prašau suprasti, - skubiai pasakė jis, - kad valan- 
dos ir dienos po pasiuntinio pagrobimo buvo audringiausios 
mūsų šalies istorijoje. Šimtai žmonių buvo nužudyti ir su- 
žeisti. Prezidentas ir jo šeima vos išsigelbėjo. Visi, kurie jam 
tarnavo, buvo nuteisti vieša mirties bausme, o gatvės užtvi- 
no krauju. 

Lara apie viską skaitė laikraščiuose, gulėdama Majamio li- 
goninėje. Daktaras gana tiksliai nusakė tada vyravusį chaosą. 

Kėjus pirmą kartą įsikišo į pokalbį: 

- Argi jūs neįsiminėte tarp kitų lavonų tos mažos ameri- 
kietės mergaitės? 

Jam atrodė, jog tai neįmanomas dalykas. 

Sotas papurtė pliką galvą. 

- Labai gaila, senjore, bet turiu jus nuliūdinti... 

Lara kelis kartus giliai atsiduso, tarsi sukaupdama visas 
jėgas, paskui jam ištiesė ranką. 

- Dėkoju, daktare Sotai. Atsiprašome už kiek neįprastą 
vizitą. 

- Aš suprantujūsų atsargumą. Dabar esantys valdžioje su- 
kilėliai jūsų vyrui nejautė didelės simpatijos. 

—- Mano vyras atstovavo Jungtinėms Amerikos Valsti- 
joms, o jos palaiko prezidentą Eskavezą. Rendalas tik atliko 
savo pareigą. 

- Viskas taip, - maloniai pritarė Sotas. - Bet galiu jums 
garantuoti, kad šeimos ir draugai žmonių, nukankintų ir nu- 
žudytų Eskavezo parankinių, vargu ar jiems bus malonūs. 

- Ar galime tikėtis, kad jūs neišplepėsite apie mūsų apsi- 
lankymą? - tiesiai paklausė Kėjus. 

= Žinoma, aš jūsų neišduosiu. 

= Jeigu jūs tai padarysite, pasigailėsite. 

Tėvas Džeraldas atsistojo tarp jų. 

= Manau, mums laikas eiti. Daktaras Sotas turi daug darbo. 

- Taip, - sutiko Lara. - Mes ir taip jam pridarėme rūpesčių. 

Tėvas Džeraldas palaimino gydytoją ir vėl paprašė atleisti 
už apgaulę. Kai Lara jau beveik priėjo prie durų, daktaras So- 
tas ją sustabdė, padėdamas ranką ant peties. 

= Aš labai užjaučiu, senjora Porter. Iš tikrųjų norėčiau jums 
padėti. Buena suerte. Labos nakties. 

= Muchas gracias. Ačiū. 

Lara užsimetė ant galvos skarelę ir išėjo iš kabineto paskui 
tėvą Džeraldą. Kėjus ėjo paskutinis. Dvasininkas juos nuvedė 
tuo pačiu keliu, kuriuo jie atėjo, per ligoninės priestatą, kuris 
dabar neveikė: silpna vyriausybė nerado lėšų jam išlaikyti 
Tėvas Džeraldas gerai žinojo ligoninės patalpų išsidėstymą, 
nes daugelį metų čia lankė savo parapijiečius. 

Jie išėjo iš pastato niekieno nepastebėti. Lara nustebo, 
kad jau naktis. Tiesą sakant, jai buvo visiškai tas pats, ar lau- 
ke šviesu, ar tamsu. Ji vos vilko kojas ir tikriausiai visai būtų 
sustojusi, jeigu Kėjus nebūtų jos prilaikęs už parankės. 

Žybtelėjus vilčiai, kai jie rado mirties liudijimą, susitiki- 
mas su daktaru Sotu visiškai juos nuvylė. Likimas dar kartą 
jai sudavė smūgį, ir jai jau nebeliko jėgų priešintis. 

Lara vis dar ketino grįžti į pasiuntinybę, tikėdamasi ras- 
ti Emilijų Sančesą Peroną. Tačiau pirmiausia reikėjo pailsėti. 
Poilsis gali sustiprinti jai dvasią. Lara tikėjo, kad jai reikia tik 
kelias valandas pamiegoti, dar kartą viską apgalvoti, sukurti 
naują veiksmų planą, ir jai grįš ankstesnis optimizmas. 

Taip ji įtikinėjo save, vos vilkdama kojas į visureigį. 

Bet prie jo nepriėjo. 645 Ai sai US P a 
stovinčių už ligoninės priestato. 

- Ei, padrei 

Tėvas Džeraldas atsisuko. 

= Ko norite? 

- Nėra ko žaisti slėpynių, Kėjau, - pasakė Lara — Mūsų 
niekas nematė. 

Kėjus pakvietė tėvą Džeraldą. 

- Kada Sotas paprastai išeina iš ligoninės? 

Tėvas Džeraldas gūžtelėjo pečiais. 

— Neturiu jokio supratimo. O kas yra? 

- Mūsų draugas daktaras mus apgaudinėja. 

- Bet aš jį pažįstu jau... į 

- Patikėkite, padre, - pertraukė jį Kėjus. - Jūs gerai pažįs- 
tate šventuosius, o aš - nusidėjėlius. Jis mus apgaudinėja. 

— Kaip? - paklausė Lara. 

— Nežinau kaip, bet ketinu išsiaiškinti. Jis pasakė, kad 
neprisimena tavo dukters. Įžūlus melas, - pareiškė Kėjus. — 
Apie tą užpuolimą rašė visų šalių laikraščiai. Aš tada buvau 
Čade ir netgi ten ta naujiena buvo pirmuosiuose laikraščių 
puslapiuose. Nuo to įvykio prasidėjo revoliucija. Miesto la- 
voninė buvo perpildyta. Galimas daiktas, jam reikėjo prasi- 
brauti pro kalnus sužeistų ir užmuštų, bet vargu ar jis galėjo 
pamiršti, jog pasirašė Jungtinių Amerikos Valstijų pasiunti- 
nio dukters, nužudytos per kruviną pasalą, mirties liudijimą. 
Jokiu būdu, padre. 

Keista, bet Lara visiškai pasikliovė Kėjumi. Užaugusi tam- 
si barzda darė jį panašų į tikrą plėšiką, žmogų, kuris pritrau- 
kia pavojus ir be jų negali gyventi. Jo akys greitai bėgiojo po 
gretimus namus. Niekas neliko jo nepastebėta. Jis kalbėjo 
tyliai, bet tvirtai ir įtikinamai. 

- Ką mums dabar daryti? - aimanavo Lara 

Kėjus pajuto, kad ji visiškai juo pasitiki; jis liovėsi apžiūri- 
nėjęs apylinkes ir pažvelgė į ją. 

- Laukti. 


Spragtelėjo revolverio gaidukas, ir daktaras Sotas apmirė vie- 
toje. Kėjus pridėjo beretą daktarui prie smilkinio ir užlaužė 
jam už nugaros kairę ranką. 

— Bent vienas žodis, ir jums galas. - Jo balsas tamsoje 
skambėjo ne garsiau kaip vėjo judinamų lapų šnaresys. - Ei- 
kite į priekį. 

Daktaras nesipriešino. Jis nuėjo prie visureigio, iš gatvelės 
gilumos privažiavusio jų pasitikti. Prie vairo sėdėjo susijau- 
dinęs ir sunerimęs tėvas Džeraldas. Lara sėdėjo ant užpaka- 
linės sėdynės kraštelio, įsitvėrusi priekinės sėdynės atkaltės, 

- Apieškok jį, Lara. 

Ji nušoko ant žemės ir apčiupinėjo daktaro drabužius. 

- Aš neturiu ginklo, - išdidžiai pareiškė daktaras Sotas. 

- Ir dar esat baisus apgavikas, - pridūrė Kėjus. 

Lara papurtė galvą, rodydama, kad daktaras neturi ginklo, 
paskui grįžo į automobilį. 

— Lipkite. 

Sotas pakluso Kėjaus įsakymui ir atsisėdo ant priekinės 
sėdynės. Kėjus atsisėdo užpakalyje šalia Laros ir nukreipė 
pistoleto vamzdį daktarui į pakaušį. Tėvas Džeraldas įjungė 
pavarą ir pajudėjo iš vietos. 

— Kurjūs mane vežate? Dėl Dievo meilės, prašom... Aš ne- 
žinau, kodėljūs taip darote. Ko jums iš manęs reikia? 

— Mes norim žinoti tiesą. - Lara palinko į priekį, kad jis 
ją girdėtų. - Juk jūs žinote apie mano dukters mirtį kur kas 
daugiau, negu sakote? 

Kėjus dar stipriau suspaudė pistoletą ir vamzdis įsmigo 
daktarui į kaklą. 

— Ne, nereikia! - veriamai suriko jis. - Prisiekiu, aš nieko 
nežinau! Dievas liudytojas. 

- Atsargiau, - įspėjo Kėjus. - Su mumis važiuoja Dievo 
tarnas, jis sugaus jus meluojantį. 

- Aš niekuo negaliu jums padėti, - tvirtino daktaras. 

— Negalite ar nenorite? - paklausė Lara. 

— Negaliu. 

- Jūs meluojate. Ką jūs nuo mūsų slepiate? 

— Ponia Porter, aš jūsų maldauju... 

— Pasakykite, - primygtinai prašė Lara. 

Tėvas Džeraldas važiavo kaimo keliuku, o jis baigėsi nuo- 
šalioje laukymėje ant upės skardžio. Upė prasidėjo kalnuose 
skaidria kunkuliuojančia versme, bet, prasiveržusi pro džiun- 
gles ir vingiuodama pro Siudadą, kur į ją mesdavo šiukšles, 
leisdavo nuotekas ir nešvarumus, jau užteršta srove tekėjo 
toliau į vandenyną. Tėvas Džeraldas sustabdė visureigį; jis 
neišjungė variklio. 

- Jūs budėjote tą dieną ligoninėje, kai užpuolė mūsų auto- 
mobilį? - paklausė Lara. 

Daktaras Sotas norėjo linktelėti, bet jam trukdė pistoletas. 

- Taip, - sušnabždėjo jis išsigandęs. 

- Arjūs matėte mano dukterį? 

- Taip. Ji buvo sunkiai sužeista. 

Lara nervingai nurijo seilę, prisiminusi, kiek daug kraujo 
ištekėjo iš žaizdos Ešlės kakle. Nėra abejonės, miego arterija 
buvo pažeista. Jai prieš akis iškilo baisus vaizdas. Tačiau da- 
bar ne laikas sielvartauti. Jie negali gaišti nė minutės. 

- Kur mano dukters kūnas? 

- Tėve, - maldaujamai paprašė Sotas, šnairuodamas į dva- 
sininką. - Prašom, užstokite mane. Aš turiu šeimą. Iš visos 
širdies užjaučiu ponią Porter, bet aš bijau padarinių. 

- Jų bus, neabejokite. - Kėjaus balsas pasidarė grasina- 
mas. — Elis Korasonas toli, o aš arti. Mes važiavome tūkstan- 
čius kilometrų ne kad su jumis terliotumės. Atsakykit jai, ko 
prašo, arba mes su jumis susidorosim. Comprende? Supranta- 
te? Mums nėra reikalo jūsų tampytis. 

Lara nepritarė gąsdinimo taktikai, kurios griebėsi Kėjus. 
Jie susitarė, kad ja naudosis tik blogiausiu atveju, kai nepa- 
dės įkalbinėjimas. 

- Padre! - maldavo Sotas; jo balsas nutrūko, kai jis pažvel- 
gė žemyn į drumzlinus upės vandenis. - Maldauju. 

Tėvas Džeraldas persižegnojo, nuleido galvą ir ėmė tyliai 
melstis. Jis puikiai atliko savo vaidmenį. 

— Na, užteks. - Kėjus iššoko iš visureigio ir galvos linktelė- 
jimu liepė daktarui išlipti iš automobilio. 

- Cementerio dėl Sagrado Corazon, - staiga pasakė Sotas. 

— Švenčiausiosios Širdies kapinėse, - pakartojo Lara. - Ji 
ten palaidota? 

- Taip. - Daktaras subliūško kaip balionas, iš kurio išleido 
orą. - Pirmomis dienomis ten laidojo beveik visus užmuštuo- 
sius. Nuvežkite mane, ir aš parodysiu tą vietą. 

Tėvas Džeraldas nustojo melstis ir apsuko visureigį. Kėjus 
įlipo į automobilį. Jis įspėjo daktarą: 

— Nedrįskite mūsų vedžioti už nosies. 

— Ne, senjore. Prisiekiu savo vaikų gyvybe. 

Kapinės buvo kitoje miesto pusėje. Netgi normaliomis 
sąlygomis ten nuvažiuoti reikėtų sugaišti daug laiko. Tėvas 
Džeraldas pasirinko aplinkinį kelią, todėl pasidarė dar toliau. 
Kelis kartus jis apsuko ratą, norėdamas įsitikinti, kad nie- 
kas jų nepersekioja. Jis norėjo išvengti užtvarų ant plento ir 
karinių postų, todėl vingiavo, atrodo, jau negyvenamomis, 
pamirštamomis gatvėmis, kur nedegė žibintai ir tik tamsoje 
miauksėjo klaidžiojančios katės. 

Lara virto nervų kamuoliu, bet pagaliau jie privažiavo prie 
kapinių vartų. 

— Uždaryta! - sušuko ji. 

— Tvora žema. Eikite čionai. - Kėjus pirmas išlipo iš visu- 
reigio. Jis rankos mostu pakvietė Sotą sekti paskui jį. - Lai- 
kykite rankas ant galvos. Jeigu nuleisite, šausiu neįspėjęs. 

- Jeigu jus mane nušausite, nesužinosite, kur mergaitės 
kapas. 

Tai neišgąsdino Kėjaus. Jis nusišypsojo; prie tamsios 
barzdos dantys atrodė ypač balti. 

- Aš nesakiau, kad jus nušausiu. Aš sakiau, kad šausiu į 
jus. Pavyzdžiui, į ranką. Be rankos jūs negalėsite nieko su- 
tvarstyti, juolab operuoti. - Jis nebesišypsojo. - Eime. 

Visi keturi be jokio vargo perlipo žemą tvorą. Sotas rodė 
kelią. Jie nesiryžo pasišviesti žibintuvėliu. Mėnulio nebuvo, 
jie ėjo atsargiai kauburiuota žeme, stengdamiesi neatsitrenk- 
ti į paminklus. 

Kapinės buvo kalvos, iškilusios aukštai virė miesto, nuo- 
kalnėje; tolumoje dunksojo kalnai. Kapinės taip pat nuken- 
tėjo nuo karo; niekas daugiau čia nebesirūpino tvarka. Tik iš 
nedaugelio kapų buvo matyti, kad juos prižiūri rūpestingos 
rankos. Larai širdį suspaudė iš sielvarto pagalvojus, kad jos 
dukra palaidota toje apleistoje vietoje, apaugusioje piktžolė- 
mis, apgyventoje gyvačių ir driežų, kurie niekieno nevaržomi 
šliaužiojo tarp akmenų ir krūmų brūzgynuose. 

Palūkėk, Ešle, tau jau nebeilgai liko čia gulėti, prisiekė min- 
tyse Lara. 

Daktaras Sotas priėjo prie plačios duobės krašto ir susto- 
jo. Atsargiai, kad neišprovokuotų Kėjaus šūvio, atsisuko į 
Larą. Ją pribloškė keistas daktaro Soto akių blizgesys, kol ji 
susiprotėjo, kad jo akys pilnos ašarų. 

- Aš norėjau jus nuo to išgelbėti, bet jūs atkakliai reikala- 
vote, - prašneko jis. - Jums būtų buvę geriau nematyti tos 
vietos, bet jūs nenorėjote nieko girdėti. Dar geriau, jeigu jūs 
čia nebūtumėte važiavusi ir išvis būtumėte pamiršusi, kas 
jums atsitiko Montesangrėje. 

- Kąjis šneka? - pasidomėjo Kėjus. 

Lara, nesuprasdama, apie ką kalbama, priėjo arčiau prie 
krašto ir pažvelgė apačion. Duobės buvo maždaug dvidešim- 
ties metrų skersmens, ji atrodė gana apvali ir priminė nukri- 
tusio meteorito pėdsaką; šen bei ten vešėjo augmenija. 

Suglumusi Lara atsisuko į tėvą Džeraldą, žiūrintį apačion 
į negilią žemės įdubą. Jis susikūprino; rankos bejėgiškai ka- 
rojo prie šonų. Jis spaudė rankoje butelį romo, bet jo nekė- 
lė prie burnos. Tėvas Džeraldas tarsi suakmenėjo ir pamiršo 
savo pomėgį. 

Kėjus taip pat žiūrėjo apačion, tarsi laukdamas iš ten atsa- 
kymo. Staiga jo kūnas trūktelėjo kaip marionetės, kurią ne- 
matomi siūlai privertė judėti. Jis išmetė pistoletą ant žemės, 
sugriebė daktarą už drobinio kostiumo atlapų ir kilstelėjo į 
viršų taip, kad šis beveik nelietė kojomis žemės. 

- Jūs norite pasakyti... 

- Taip, taip. - Kėjus kone kratė ašaras daktarui iš akių. 
Šlapios vagelės pasirodė jam ant veido. - Dos cientos. Tres- 
cientos. Ouiėn sabe? Du šimtai. Trys šimtai. Kas žino, kiek... 

- Du šimtai ar trys šimtai ko? - Lara įpuolė beveik į isteri- 
ją. - Du šimtai arba trys... 

Pagaliau ji suprato, apie ką kalbama, ir jai užgniaužė kva- 
pą. Ji išsižiojo, bet negalėjo nei iškvėpti, nei įkvėpti. 

Kėjus paleido daktarą Sotą ir puolė prie jos. 

— Lara! 

Mirtiną kapų tylą perskrodė kraują stingdantis riksmas. 
Iš pradžių Lara nesuprato, kad verianti dejonė išsiveržė iš jos 
krūtinės. Išskėtusi rankas, ji puolė prie duobės krašto ir buvo 
bešokanti į ją, jeigu Kėjus jos nebūtų sugriebęs už liemens. Ji 
pakibo jam ant rankų. Kėjus atitraukė ją atgal, o ji priešinosi 
su beprotės jėga ir įniršiu. 

Pagaliau Lara ištrūko ir užsispyrusi nušliaužė prie duobės 
krašto, draskydama nagais žemę, griebdama purvo gabalus 
ir raudama žolės gniužulus; ir rėkė tuo klaikiu nežmonišku 
riksmu sulig kiekvienu judesiu. 

— Ne! Viešpatie, ne! Leiskit mane ten. Ešle! 

Daktaras Sotas nerišliai murmėjo, kaip atsirado tas ka- 
pas. Jį esą iškasė buldozeris, kad būtų galima palaidoti dau- 
gybę nužudytųjų. Laidotuvių biuras nespėjo laidoti. Lavo- 
ninė buvo perpildyta ir lavonus pradėta krauti kur papuolė. 
Gatvėse žuvo šimtai žmonių, visur mėtėsi irstantys kūnai. 
Kilo epidemijos pavojus. Buvo užregistruoti šiltinės ir kitų 
užkrečiamųjų ligų protrūkiai. Sukilėlių vadai rado papras- 
čiausią išeitį. 

— Užteks, Lara! - Kėjus sugriebė ją už pečių, norėdamas 
pakelti, bet tai buvo beprasmiška; ji buvo tarsi suaugusi su 
žeme. 

— Man labai gaila. Labai gaila, - kartojo daktaras Sotas. 

Dabar Lara suprato, kodėl jis nenorėjo jai pasakoti apie 
kapą. Jis bijojo padarinių, bet Elis Korasonas čia niekuo dė- 
tas; jis bijojo dėl Laros. 

- Neliesk manęs! - Ji iki kraujo nagais draskė Kėjui ran- 
kas, kol šis traukė ją šalin nuo baisaus kapyno, ir jis riktelėjo 
iš skausmo. 

- Lara, - švelniai pašaukė tėvas Džeraldas ir atsiklaupė ša- 
lia jos. - Dievas savo begaliniu išmintingumu... 

- NE! - suriko Lara. - Nekalbėkite man apie Dievą! 

Jau po akimirkos Lara nutilo ir prašė Aukščiausiojo atleisti. 

- Kas tai padarė? - stiprios Kėjaus rankos dar laikė Larą už 
pečių, bet jis įsmeigė kupiną įniršio žvilgsnį į daktarą Sotą. - 
Kas palaidojo mergaitę bendrame kape? Dieve mano, ką - ar 
jūs ne žmonės? Pasakykite, kas. Kas paliepė? Aš noriu žinoti 
to niekšo pavardę. 

- Atleiskite, senjore, niekas nežino, kas įsakė visus palai- 
doti bendrame kape. Visi... - Daktaras Sotas negarsiai suriko, 
puolė ant kelių, susigriebė už krūtinės ir parvirto ant šono. 

Tėvas Džeraldas, kalbėdamas jau trečią maldą, krito 
kniūbsčias ant šlapios žemės šalia Laros. 

Suglumusi ir apimta siaubo, ji žiūrėjo, kaip aplink jo galvą 
plečiasi tamsi kraujo bala. 

Kėjus čiupo pistoletą nuo žemės, bet pavėlavo. Gavęs bato 
spyrį į šoną dejuodamas, iškreiptu iš skausmo veidu griuvo 
ant žemės. 

Lara karštligiškai bandė nušliaužti į šoną nuo tos befor- 
mės masės, kuri ką tik buvo tėvo Džeraldo galva. Staiga ją 
kažkas pastatė ant kojų, ji vos neprisikando liežuvio. 

- Labas vakaras, senjora. Štai mes ir vėl susitikome. 

Tai buvo Rikardas, tas pats partizanų vadas, kurį jie sutiko 
pakeliui į Siudadą. 


———— 


Karinį sunkvežimį krestelėjo, įvažiavus į kelio duobę. Larą 
bloškė į geležinį bortą. Jie važiavo jau daug valandų. 

Ten kapinėse, pirmiau, negu ji spėjo susigaudyti, kad jie 
papuolė į spąstus, ginkluoti žmonės jai surišo už nugaros ran- 
kas. Jie, kaip ir anksčiau, buvo surišti, todėl Lara bejėgiškai 

ritinėjosi sunkvežimio kėbule. Mašiną mėtė IA vieno Aonc | 
kitą, dabar visas jos kūnas bus sudaužytas kalp obuolys. Bus, 
jeigu ji liks gyva, o tai dar buvo didelis klausimaa. 

Tėvas D2eraldas negyvas. Daktaras Sotas žuvo nebalgęs 
pasakyti žodžio. Kėjus, ačiū Dievui, gyvas. Kol juos vedė Iš 
kapinių iki sunkvežimio, jis be paliovos plūdosl. Keli kare|- 
viai rausėsi po jų daiktus visureigyje. Vienas Ištraukė kamerą 
ir objektyvus. Kėjus suriko: 

- Neliesk, šunie! 

Kaip ir Laros, jo rankos buvo surištos už nugaros, bet jis 
puolė į priekį ir koja išmušė kareiviui iš rankų krepšj. Karei- 
vis jam trenkė į smilkinį pistoleto rankena. Kėjus susvyravo 
ir suklupo ant kelių, iš žaizdos galvoje pasipylė kraujas, bet 
jis priešinosi, pašaipiai sakydamas kareiviui: 

- Iš karto matyti, kad tavo motina pastojo nuo asilo. 

Ar kareivis suprato angliškai, ar ne, bet puolė prie Kėjaus. 
Laimė, ne su juo susidoroti: Rikardas įsakė susodinti kalinius 
į sunkvežimį. 

Dar kurį laiką kareiviai ginčijosi, ar visureigį atimti, ar pa- 
likti prie kapinių vartų. Pagaliau nutarė, kad vienas kareivis 
važiuos visureigiu iš paskos. 

Kėjų ir Larą įtempė į sunkvežimio kėbulą. Ten sumetė jų 
daiktus, krepšį su kamera ir Laros krepšį su medikamentais. 
Kareiviai taip pat sulipo į kėbulą, nuleido brezentą ir jį pri- 
tvirtino. Dabar belaisviai nieko nematė, bet kareiviai vis tiek 
jiems užrišo akis. Kėjus, kaip Lara ir tikėjosi, ėmė priešintis. 
Trys vyrai jį laikė už rankų ir kojų, o ketvirtas užrišo jam akis 
nešvariu skuduru. 

Lara nusprendė, kad priešintis beprasmiška, ir tik žvilgs- 
niu rodė panieką savo sargybiniams. 

Kelias praktiškai buvo neišvažiuojamas. Kareiviai seniai 
nesiprausę. Uždarame sunkvežimyje tvyrojo nepakeliamas 
tvaikas. Larą kankino troškulys, bet ji suprato, kad nėra pras- 
mės prašyti vandens. Nuo smūgių į kietą sunkvežimio dugną 
ir bortus jai skaudėjo viską: nugarą, rankas, kojas. Virvė ant 
riešų ir kulkšnių įsirėžė į kūną. 

Kur Juos veža ir ko? Kiek dar Ilgai? Ar apskritai kareiviai 
žino, kur juos ve2a? Ką au jais darys, kai ten nuvyks? 

Lara neklausinėjo.' Vis tiek niekas neatsakys. Tik kartą 
Juodu pabandė pasišneldti, bet Kėjų už tai nubaudė. 

= Lara? - jo balsas buvo toka pat kirmus kaip ir jos. - Kaip 
Jautiesi? 

- Kėjau? 

- Ačiū Dievui, tu dar gali atsakyti... 

Paaigirdo smūgiai, paskui dejonės, ir daugiau Kėjus ne- 
bandė jos kalbinti. 

Lara pamėgino nukreipti dėmesį kitur ir mintyse persikel- 
ti iš Čia į kitus kraštus. Tačiau kas kartą, kai įsivaizduodavo 
saulėlydį dykumoje, vandenyno bangas arba plaukiančius 
debesis, tuojau pat prisimindavo bendrą kapą, kur amžiams 
pasmerkta gulėti jos dukra. 

Ji niekada nepajėgs įgyvendinti to, ką buvo nusprendusi 
padaryti. Tada kodėl, pasitaikius progai, nepabandžius bėgti 
ir gauti kulką, kuri išvaduotų iš kančių? Tėvas Džeraldas ir 
daktaras Sotas nepajuto skausmo. Akimirksniu jie perėjo į 
nebūtį. Kaip tai puiku! 

Kodėl ji kabinasi į gyvenimą? 

Tai stipriau už ją. Ji turi pasiekti, kad nusikaltėliai būtų 
nubausti. Jie užkasė į kraupų kapą Jungtinių Amerikos Vals- 
tijų pasiuntinio dukterį, taip buvo pažeistos visų pripažintos 
žmogaus teisės. Jeigu jai pavyks, ji apie tai papasakos visam 
pasauliui. 

Lara buvo susidūrusi su daugybe mirtinai sergančių žmo- 
nių, bet tik šiandien iš tikrųjų suprato, kodėl jie nenori skir- 
tis su gyvenimu. Kam laikytis įsikibus į gyvenimą, atkakliai 
griebiantis mažiausios vilties, jei vis tiek galas neišvengia- 
mas? Ir vis dėlto kiek daug kartų ji buvo liudytoja, kad žmo- 
gui nepriimtina pati mirties sąvoka. Dabar ji suprato, jog ga- 
lima egzistuoti net sunkiai suvokiamomis aplinkybėmis 

Instinktas išlikti gyvam yra stipriausias už viską pasaulyje. 
Jis padeda išsaugoti gyvybę netgi tada, kai protas pasiduoda. 

Jeigu būtų ne taip, ji būtų numirusi tada, kai pamatė kapą, 
kuriame atgulė jos vaikas. Tą siaubingą naktį ją palaikė kie- 
kvienai gyvai būtybei įgimtas troškimas gyventi. 

Lara užsnūdo ir pabudo, kai sunkvežimis sustojo; aplinkui 
girdėjosi balsai ir greiti žingsniai. Ji užuodė dūmų ir gamina- 
mo maisto kvapą. 

- Jau atvažiavom? - prašneko Kėjus. 


Ją pastatė ir ištraukė iš sunkvežimio. Kojos ir rankos nu- 
tirpo ir nenorėjo judėti. Pastumta į priekį, ji vos nepargriuvo. 
Atgaivą teikė tik gaivus vėjelis ir grynas oras. Lara giliai atsi- 
duso ir pabandė ištiesti nutirpusias kojas. 

Netikėtai jai nuo akių nutraukė raištį. Prie pat jos, plačiai 
šypsodamasis, stovėjo Rikardas. 

- Bienvenido! Sveika atvykusi! - Lara atšoko, pajutusi iš 
burnos puvėsių smarvę. - Elis Korasonas džiaugsis, galėda- 
mas pasveikinti brangius svečius. 

Ją nustebino, kad jis labai gerai kalba angliškai. 

- Aš taip pat turiu ką pasakyti Eliui Korasonui. 

Rikardas prapliupo juoktis. 

- Moteris, turinti humoro jausmą. Man patinka. 

- Aš nejuokauju. 

- Ne, senjora. Labai juokinga. 

Staiga Rikardui ant kaklo puolė moteris nešvariomis karei- 
viškomis kelnėmis ir prakaituotais marškinėliais. Po ilgo ais- 
tringo bučinio, kai jis atvirai ją glamonėjo, moteris sumurkė: 

- Eime. Aš tau paruošiau valgyti. 

- Kur Elis Korasonas? - pasidomėjo Rikardas. 

- Jis laukia viduje. 

Nesiliaudami myluotis, jie nuėjo į negrabiai suręstą 1ū- 
šną, užlipo svyruojančiais laiptais ir dingo už užuolaidos, 
slepiančios įėjimą į namą. Kitus kareivius taip pat sveikino 
stovyklos moterys ir padavė kiekvienam po dubenėlį valgio 
iš bendro katilo, kabančio virš laužo. Jie gėrė kavą iš metali- 


nių puodelių. Larai būtų užtekę ir šlakelio vandens. Jos lūpa 
buvo ištinusi ir skaudėjo. 

Ją ir Kėjų saugojo du ginkluoti žmonės. Pamačiusi Kėjų 
vos atvežta į stovyklą, Lara nejučia suriko. Jis sėdėjo ant 3e- 
mės netoli nuo jos, bet tarp jų stovėjo sargybiniai. Žaizda ant 
smilkinio buvo apdžiūvusi, bet atrodė nekaip, būtinai reikėjo 
ją valyti ir dezinfekuoti; galimas daiktas, susiūti. Ji prisiminė 
krepšį su medikamentais, bet būtų buvę beprasmiška prašyti 
jį grąžinti. 

Kėjui aplink akis atsirado juodi ratilai, rodantys, jog jis ne- 
paprastai pervargęs; tikriausiai ir jos paakiai tokie patys. Jo 
drabužiai, kaip ir jos, buvo purvini ir prakaituoti. Saulė su de- 
ginančiais spinduliais dar tik kilo; drėgmė buvo tokia didelė, 
kad virš aikštelės medžių kabojo rūkas. 

Kėjus nenuleido nuo jos atkaklaus žvilgsnio, tarsi norėda- 
mas kažką pasakyti, bet Lara ir be jo suprato, kokia pavojinga 
jų padėtis. Jis parodė jai akimis į krepšį su kamera. Vienas 
kareivių jį ir kitus jų daiktus iškėlė iš sunkvežimio ir padėjo 
netoliese tos vietos, kur stovėjo Lara. 

Ji palenkė galvą, norėdama išgirsti Kėjaus tariamus žo- 
džius, bet veltui. 

Pagaliau iš jo lūpų ji perskaitė: 

- „Magnum“. 

Lara greitai žvilgtelėjo į krepšį su fotokamera, paskui vėl į 
jį. Jis vos pastebimai linktelėjo. 

- Senjore, senjore. - Durų kiaurymėje iš už užuolaidos pa- 
sirodė Rikardas ir atsirėmė į vieną prieangio stulpą, laikantį 
šiaudinį stogą. - Jums labai pasisekė. Jus dabar priims Elis 
Korasonas. 

Stovykloje įsivyravo pagarbi tyla. Pusryčiavusieji pastūmė 
į šoną dubenėlius su valgiu. Visų žvilgsniai nukrypo į lūšną. 

Netgi gainiojantys vienas kitą vaikai, šaudantys iš žaislinių 
pistoletų, liovėsi žaisti. Kareiviai nustojo pasakoti savo myli- 
mosioms apie vakarykščius įvykius. Visi žiūrėjo į lūšnos duris. 

Lėtai atsitraukė užuolaida ir į prieangį išėjo vyras. Larai su- 
linko keliai, ir ji parkrito ant žemės. Beveik be garso ji ištarė: 

- Emilijus. 


Dvidešimt antras skyrius 


= E elciskite, panele Džeinelena. 

Išgirdusi jo balsą, Džeinelena vos neapalpo, bet tuojau pat 
susitvardė. Ramiai, išdidžiai ji pakėlė galvą ir pasakė: 

— Laba diena, pone Keitai. Kuo galiu jums padėti? 

Keitas stovėjo duryse, jungiančiose garažą su mažyte kon- 
tora. Dideliame griozdiškame pastate vyravo tyla ir nebuvo 
nieko, išskyrus juodu. 

Bovis atnešė iš gatvės gaivumno. Lauke jautėsi rudens alsa- 
vimas, ir Džeinelenai atrodė, kad tuo kvapu persisunkę Bovio 
drabužiai. Nuo skrybėlės, kurią jis nusiėmė ir dabar nervin- 
gai sukiojo rankose, ant plaukų liko įspaudas. Jo lūpos buvo 
suskeldėjusios. Džeinelena pažvelgė į jį su slaptu ilgesiu. 

— Aš štai ką pagalvojau: ar jau ką nors girdėjote apie savo 
brolį ir daktarę Malori? 

- Ne, - atsakė Džeinelena, jausdama sąžinės graužimą. Ji 
elgiasi labai egoistiškai, galvodama tik apie savo meilę Keitui, 
kai brolio ir daktarės Malori gyvybei gresia pavojus. Kėjus ža- 
dėjo, pirmai progai pasitaikius, paskambinti į namus, bet iki 
šiol apie jį nėra jokių žinių, nors jau prabėgo trys dienos, kai 
jie išskrido. Žinoma, Džeinelena nepaprastai jaudinosi, kaip 
ir Džodė, nors pastaroji stengėsi to neparodyti. Motina visą 
laiką lindėjo savo kambaryje ir išeidavo tik pietauti, bet net- 
gi tada joms abiem su Džeinelena buvo sunku apie ką nos 

šnekėti. 

- Blogi reikalai, - pakomentavo Bovis. - Maniau, jie grei- 
tai grįš. - Jis vėl pradėjo pešioti skrybėlės kraštus. 

- Ar jums dar ko nors reikia, pone Keitai? 

- Taip, panele. Norėčiau paklausti apie savo čekį. Šiandien 
aš jo neradau savo skyrelyje. Kitu atveju aš jūsų netrukdy- 
čiau, bet rytoj man reikia mokėti už butą. 

Džeinelena gerai žinojo, kad neįdėjo čekio, bet apsimesti- 
nai nustebusi pažvelgė į skyrelį su jo pavarde. 

- Dieve mano, atleiskite man užmaršumą, pone Keitai. 
Tikriausiai jūsų čekį palikau seife. 

Bendrovės seifas buvo gigantiškas, sveriantis tiek, kiek 
trys pianinai, su juodomis plieninėmis durimis, papuošto- 
mis įmantriais paauksuotais ornamentais, tikrąja šio žodžio 
prasme pakibęs virš mažo ankšto kambarėlio. Seifas čia buvo 
nuo tų laikų, kai Džeinelenos senelis mokėdavo darbinin- 
kams pinigus grynaisiais. 

Džeinelena priėjo prie seifo, jausdama įsmeigtą Bovio 
žvilgsnį ir todėl labai sutrikusi. Dar gerai, kad gali pasakyti 
seifo šifrą netgi staigiai prikelta iš miego. Džeinelena atidarė 
seifą ir ištraukė čekį, tyčia ten paliktą rytą. Nuo to laiko, kai 
ji su Boviu glamonėjosi virtuvėje tą vakarą po Džodės prie- 
puolio, Bovis laikėsi nuošaliai, ir ji nusprendė pati parodyti 
iniciatyvą. 

Bovis pabėgo nuo jos tiesiog į liūtį, pasirinkdamas šaltą 
dušą ir nešildančius žaibų blyksnius, o ne jos glamonių šilu- 
mą. Galimas daiktas, ji nuvylė Bovį savo bučiniais, galimas 
daiktas, atstūmė jį savo skubėjimu atsakyti į glamones, bet ji 
neleis, kad Bovis ją niekintų ir apsimestų, kad tarp jų nieko 
nebuvo. 

- Štai jūsų čekis, pone Keitai. - Paduodama jam čekį, Džei- 
nelena jį laikė už galiuko, kad savo pirštais nepaliestų jo pirš- 
tų. - Atleiskite, kad taip atsitiko. 

Džeinelena vėl atsisėdo prie stalo ir ėmėsi darbo, kurį 
dirbo prieš jam ateinant. Jos širdis plakė taip stipriai ir gar- 
siai, kad kiekvienas dūžis skambėjo jai ausyse. Dabar viskas 

priklauso nuo jo. Kelios kitos sekundės gali būti lemiamos 
Jeigu jis apsisuks ir išeis, sudaužys jai širdį. Džeinelena alė. 
pė neviltį po apsimestiniu abejingumu. Jeigu jų romanas tuo 
aistringu bučiniu virtuvėje ir baigsis, tai jai būtų geriau mirti. 

Dešimt sekundžių. Dvidešimt. Trisdešimt. 

Bovis mindžikavo nuo kojos ant kojos. 

Džeinelena laukė, darydama raudonu rašalų nedideles 
atžymas sąskaitoje, o jos ateitis ir visas likimas kabojo ant 
plaukelio. 

- Kas... Kodėl... Kodėl jūs manęs nebevadinate Boviu? 

Džeinelena pakėlė galvą, tarsi nustebusi, kad jis vis dar 
čia. Ji apsimetė, kad ieško atsakymo. 

- Aš maniau, kad mes daugiau nebeturime vadinti vienai 
kito vardu. 

- Kodėl? 

— Jeigu žmonės vadina vienas kitą vardu, vadinasi, jie yra 
draugai. Draugai nevengia vienas kito. Draugai susitinka, 
kalbasi, kartu leidžia laiką, apskritai stengiasi dažniau susi- 
tikti. Draugai vienas kitam pamoja, kai kuris nors važiuoja 
pro šalį. Jie nenusisuka ir neapsimeta, kad tavęs nemato. - 
Tai buvo užuomina į vakar dieną. Jis apsimetė, kad jos nema- 
to, kai jie atsitiktinai susitiko Teksaso gatvėje. 

- Klausykite, panele Džeinelena, aš žinau, jūs pamanėte, 
kad... 

- Netgi buvę draugai, ir tie neapsimetinėja, kad nemato 
vienas kito. - Džeinelenos balsas sudrebėjo ir ji neapkentė 
savęs už tą silpnumą. Kad ir kaip ten būtų, ji prisiekė, kad 
jam matant neverks. - Draugai nesielgia taip, tarsi niekada 
nebūtų buvę... draugai. Tarsi jie niekada... O Viešpatie! - Joa 
sielvartui, akys prisipildė ašarų. Džeinelena pakilo nuo kė 
dės, prispaudusi prie nosies popierinę servetėlę, ir jam ats: 
ko nugarą. - Aš nieko nemoku, - gailiai pasakė ji, šluosty- 
damasi akis. - Aš nemoku apsimetinėti kaip kitos moterys. 
Štai ir dabar apgavystė su jūsų čekiu atrodo kvaila ir vaikiška 
Žinau, kad jūs iš karto ją supratote. Paprasčiausiai negalėja 

nieko geresnio sugalvoti, kad pamatyčiau jus vieną. - Džei- 
nelena atsisuko į jį, žinodama, kad atrodo siaubingai. Ji ne- 
mokėjo gražiai verkti kaip kino aktorės. Kai verkdavo, jai 
parausdavo akys ir nosies galiukas, o ant veido atsirasdavo 
rausvų dėmių. - Atleiskite, Bovi. Žinau, kad jus stumiu į ke- 
blią padėtį. Galite eiti. Jums nėra ko pasilikti. Nesijaudinkite 
dėl manęs. Aš jaučiuosi puikiai. Tai tiesa. 

Bovis nepajudėjo iš vietos. Jis atrodė toks pat nelaimingas 
kaip ir Džeinelena. Tai įkvėpė vilties. 

- Reikalas tas, panele Džeinelena, kad aš esu dėl visko 
kaltas. 

Dabar, jau pridariusi daugybę klaidų, Džeinelena nebetu- 
rėjo ko prarasti, tad nusprendė sužinoti tiesą. 

- Kodėl jūs manęs vengiate? 

- Todėl, kad maniau... jog jūs nenorite manęs matyti po 
to... - Bovis nusisuko ir nusikeikė. Tačiau jo žvilgsnis užkliu- 
vo už apsinuoginusios žavios blondinės sieniniame kalendo- 
riuje ir jis skubiai vėl nukreipė žvilgsnį į panelę Džeineleną. - 
Aš maniau, kad jūs daugiau nebenorite manęs matyti po to, 
kai aš taip pasielgiau. Aš elgiausi su jumis nepagarbiai, aš jus 
labai gerbiu. 

Džeinelena paraudo prisiminusi, kaip jo ranka klaidžiojo 
po jos sijonu, pakeliui čiupinėdama viską su, jos manymu, 
neužgniaužiamu geidulingumu. Tiesą sakant, tai šokiravo, 
bet, kita vertus, buvo ir nepaprastai miela, 

- Ką gi, aš pati elgiausi nelabai padoriai, ar ne taip? - pa- 
sakė ji droviai. - Bet a4 maniau, kad mes elgiamės vienas su 
kitu visai pagarbiai. Maniau, mūsų draugystė perėjo į naują 
etapą. Tikėjausi, kad galbūt norite, na, žinote... pasidulkinti. 

Skrybėlė iškrito Boviui iš rankų ir šleptelėjo tarp popierių 
ant stalo. Jis staigiai dribtelėjo ant kėdės ir, padėjęs alkūnes 
ant sąskaitų ir laiškų, apkabino rankomis galvą. Ištempęs 1G- 
pas, jis stipriai iškvėpė orą. 

- Aš žinau, kad tai yra kaip tik tas žodis, = droviai prašne- 
ko Džeinelena. - Kėjus jį vartoja, kai kalba... apie tai. 

- Taip, panele, tai yra tas pats žodis. Iš karto aišku, apie 
ką kalbama. 


- Tai ką gi? Ar aš apsirikau? 

Bovis pasikasė pakaušį. Po tylos, kuri Džeinelenai pasiro- 
dė be galo ilga, jis pakėlė galvą. 

— Reikalas tas, kad tai nevisiškai šis žodis. Jeigu aš norė- 
čiau, mes su jumis tai būtume padarę tiesiai ant grindų virto 
vėje, ant linoleumo. Tačiau aš apie jus esu labai geros nuomo 
nės, negaliu užversti jums sijono ir pasielgti kaip su papra 
čiausia kekše už dešimt dolerių. Matote, panele Džeinelena, 
jūs esate ledi, o aš esu niekas, valkata, ir toks visada liksiu. 

- Jūs ne valkata! 

- Palyginti su jumis - valkata. Negana to, aš sėdėjau ka- 
ėjime. 

- Jus nepadarėte nusikaltimo, o pasielgėte taip, kaip buvo 
teisinga. Reikėjo pasodinti tą gyvulį, o ne jus. 

Pamačius ją įsikarščiavusią, Bovio veidą nušvietė gerašir. 
diška šypsena. 

- Deja, Teksaso valstijos teismas nusprendė kitaip. - 
Surimtėjęs Bovis pridūrė: - Kaip ir Iden Paso gyventojai; juk 
jie išnagrinėjo mano bylą. Jeigu jūs su manimi susidėsite, ką 
jie apie jus pagalvos? 

- Man visiškai tas pats. - Džeinelena apėjo stalą, atsiklau 
pė ant kėdės priešais Bovį ir apsikabino jį per liemenį. - Visą 
savo gyvenimą, Bovi, aš gyvenu vadovaujama kitų žmonių 
Aš visada buvau paklusni ir niekada niekam neprieštaravau 
Tačiau neseniai Kėjus man pasakė, kad gyvenimas bėga man 
pro šalį. - Ji prisitraukė arčiau prie jo. - Tuo įsitikinau, kai 
tu mane pabučiavai. Pirmą kartą gyvenime pasijutau laisva 
Nenoriu susenti ir staiga išgirsti, kad praleidau gyvenime kai 
ką svarbaus, nes visada bijojau svetimos nuomonės. Ištisus 
trisdešimt trejus metus aš buvau padori ir dorybinga panelė 
Džeinelena, bet man jau tai nusibodo. Tik sutikusi tave pa 
žinau, kas yra tikras džiaugsmas. Na ir kas, kad Iden Paso 
gyventojai į mus šnairuos? Jie daugelį metų manęs gailėjo 

ir vadino senmerge, nes aš niekada nieko neturėjau. Jeigu 
reikia rinktis tarp gailesčio ir pasmerkimo, aš renkuosi pa- 
smerkimą. - Džeinelena patylėjo, paskui ryžtingai pridūrė: — 
Jeigu aš tau nors truputį patinku, nemesk manęs dėl to, kad 
bijai pražudyti mano reputaciją. 

- Jeigu jūs man nors truputį patinkate? - pakartojo Bovis, 
šypsodamasis liūdna šypsena. Jis prisitraukė ją ir pasisodino 
ant kelių. - Jūs mian taip patinkate, kad vos tik apie jus pagal- 
vojus man pradeda mausti širdį. Taip man ją ir maudžia ištisas 
dienas. - Jis paėmė Džeineleną už rankos ir švelniai ją paglos- 
tė, tarsi bijodamas užgauti. - Žmonės nepagirs, jeigu mes su 
jumis susidėsime, Džeinelena. Jūs daug prarasite. O aš netu- 
riu ko prarasti. Aš neturiu nei pinigų, nei šeimos, nei draugų. 
nei visuomeninės padėties. Tačiau jums oi kaip skaudės. 

Džeinelena delnu uždengė jam burną. 

- Man neskaudės, Bovi. 

- Ne, skaudės. Aš jums sukelsiu skausmo ir aš net bijau 
apie tai pagalvoti. 

Jų veidai atsidūrė visiškai arti. Iš ieškančio ir įtempto jo 
tamsių akių žvilgsnio Džeinelena suprato, kad jis kalba visai 
ne apie tai, kaip jos poelgis pakeis bendruomenės nuomonę. 
Bovis kalbėjo apie fizinį skausmą, kurį jai sukels jųdviejų su- 
artėjimas. 

Džeinelena sušnabždėjo: 

- Aš noriu patirti tą skausmą. Noriu tuoj pat. 

Džeinelena prisiglaudė prie jo. Dusli dejonė išsiveržė jai iš 
krūtinės, kai Bovis apsikabino ją abiem rankomis. Ji atlošė 
galvą ir atsakė į jo nekantrų bučinį. Jie bučiavosi godžiai ir 
nepasotinamai. 

Keitas paglostė jai skruostą, pirštu perbraukė per pasma- 
krę ir palietė kaklą. Tarp bučinių Džeinelena jam šnabždėjo ir 
skatino nesustoti. Kai Bovis atsargiai padėjo jai ant krūtinės 
ranką, ji švelniai ištarė jo vardą. ' 

- Aš daugiau nebegaliu. Padarysiu tai, ko prisiekiau ne- 
daryti. 

Džeinelena atsimerkė ir išsitiesė. 

- Ką tu sakai, Bovi? 

- Aš nenoriu su tavim pasidulkinti. 

Džeinelena tyliai aiktelėjo, tarsi įsižeidusi. Bovis paskubė- 
jo pridurti: 

- Aš noriu su tavim pasimylėti. Ir kad viskas būtų taip, 
kaip reikia: lovoje su švariomis paklodėmis ir tokioje vietoje, 
kur švaru, kur viskas verta tavęs. 

Džeinelena laiminga ėmė juoktis. 

- Man visiškai tas pats kur, Bovi. 

- Omanne tas pats. Vis dar manau, kad tau kaip niekada 
gyvenime nepasisekė, kai mane sutikai, ir tai tiesa, Aš nega- 
liu su tavim elgtis kaip su pirma pasitaikiusia. 

Džeinelena nuliūdo, kad Bovis liovėsi ją glamonėjęs, bet 
jos širdis buvo kupina dėkingumo. | 

- Aš neabejoju, kad esi skaisti. - Bovis pažiūrėjo į ją, o ji 
linktelėjo. - Kodėl taip atsitiko, nežinau, bet aš džiaugiuosi, 
kad manęs niekas neaplenkė. Man tai garbė ir aš noriu, kad 
viskas būtų kaip pirmą kartą, ir man taip pat. Na, iš tikrųjų 
taip ir bus. Aš niekada neturėjau moters, su kuria būčiau no- 
rėjęs praleisti naktį iki ryto. 

Džeinelena paslėpė veidą jam ant peties, 

- O su manim nori? 

Atsakydamas Bovis ją pabučiavo be galo ilgu bučiniu. | 

— Aš paieškosiu mums tinkamos vietos, - pasakė Ona ki- 
miu balsu, kai jie atsiplėšė vienas nuo kito. 

— Tavo butuke, priestate, - pasiūlė Džeinelena. - AS 
pas tave šį vakarą po vakarienės. 

— Tas priestatas yra geras man, o tau ir pi lbs pe 

- Ak, Bovi. ) 

Bovis ryžtingai papurtė galvą. 

= Tai turi būti ypatinga. Kai aš ką nors panašaus r rasiu, tau 
tuojau pat pasakysiu. 

- Kada? 

— Dar nežinau. - Bovis taip pat degė iš Has A 02 Kuo 
greičiau. 

nueis miegoti. 

- Aš niekada nesutiksiu su tavim gulėti slapčiomis tavo 
motinos namuose. 

- Argi pasakiau „gulėti su manim“? Tiesiog būti kartu Aš 
negaliu ilgam palikti mamos vienos. Meideila taip pat įtars, 
jeigu pradėsiu jos prašyti pabūti kas vakarą iki vėlumos. Kuo 
aš galėsiu pasiteisinti? Jeigu tu norėsi su manim matytis, tu- 
rėsi ateiti pas mane į namus. 

Jis paniuro. 

- Negalima žaisti su ugnimi, Džeinelena. Jeigu mes taip 
padarysime, gali atsitikti kas nors negera. 

- Neišsigalvok. Kas gali atsitikti? 

- Tavo mama gali mus užklupti. Tai bent bus triukšmo. 

Bovis buvo teisus. Tačiau netgi motinos baimė negalėjo 
sustabdyti Džeinelenos. 

- Mes pasistengsime, kad ji mūsų neužkluptų iki to lai- 
ko, kol visiems apie save nepaskelbsime, - Džeinelena nusi- 
šypsojo laiminga šypsena. - Aš pasiruošusi paskelbti nors ir 
dabar. 

- Tavimi dėtas, truputį palaukčiau. - Bovis atrodė nepa- 
prastai rimtas, o Džeinelena labai linksma. - Anksčiau ar vė- 
liau būtinai kas nors atsitiks. Man visada taip būna. 

- Mudviem viskas bus kitaip. 

- Džeinelena, - Bovis pažvelgė jai į akis, - ar tu tvirtai 
nusprendei? Ar tu viską apgalvojai? Bus karšta, kai visi apie 
mus sužinos. 

Džeinelena paėmė jo rankas į savąsias. 

- Be tavęs man taip pat nėra gyvenimo. Geriau jau numir- 
ti. Aš tave myliu. 

- Aš myliu tave. Nori tikėk, nori netikėk, bet aš niekada 

niekam tokių žodžių nesakiau. 

Jie pasibučiavo dar kartą, ir Džeinelena maldavo, kol jis 

pažadėjo ateiti prie jos namų užpakalinių durų tą pačią naktį, 
lygiai vidurnaktį. 

Heveros Vinston visiškai nedomino Šiaurės kelio iš Atlan- 
to vandenyno į Ramųjį vandenyną tyrinėjimai. Ji nepaten- 
kinta padėjo į šoną Amerikos istorijos vadovėlį ir susimąstė 
apie kur kas rimtesnį dalyką: kaip išlaikyti prie savęs Tanerį 
Hoskinsą. | 

Hevera budėjo motelio „Žalioji pušis“ registratūroje, kaip 
visada, šiokiadieniais nuo septynių iki dešimtos valandos 
vakaro. Šios pareigos jos visiškai nevargino. Jai pakakdavo 
laiko ir namų darbams, ir pasiruošti egzaminams. Tačiau tai 
taip pat reiškė, kad Heverai trūko laiko susitikti su Taneriu. 
Ji treniravosi šokėjų grupės, o jis - futbolo komandos treni- 
ruotėse; be to, buvo įvairiausių užsiėmimų už mokyklos ribų, 
todėl jie galėjo susitikinėti tik šeštadieniais ir sekmadieniais. 

Jai tai labai nepatiko, bet iš jųdviejų dėl to pyko tik Taneris. 

—- Pastaruoju metu tavo motina nenuleidžia nuo tavęs 

akių, nežinau, ar apskritai mums verta susitikinėti. | 

Hevera bijojo, kad jam greitai viskas nusibos ir jis susi- 

ras draugę, kurios tvarkaraštis kur kas laisvesnis ir ne tokia 
ankstyva komendanto valanda. Šį rytą Hevera jį užklupo per 
antrą pertrauką meiliai šnekučiuojantis su Memze Parker. 
Visi mokykloje jau pastebėjo jųdviejų susidomėjimą vienas 
kitu. Pamokoms baigiantis jau visi žinojo, kad Taneris tuoj 
tuoj mes Heverą. | | 

Ne, šito ji nepakęs. 

Visiškai neseniai Tanerį išrinko mokinių tarybos prezi- 
dentu. Praėjusį penktadienį per rungtynes jis pelnė savo ko- 
mandai dvylika pergalingų taškų. Šiais metais Taneris tapo 
populiariausiu mokyklos vaikinu. Hevera tvirtai nusprendė, 
kad už nieką pasaulyje jo neatiduos Memzei Parker. 

Tą akimirką, kai ji kūrė planus, kaip išlaikyti Tanerį, per 
automatiškai atsidarančias duris į motelio vestibiulį įėjo 
kreivakojis vyras; jis nusiėmė skrybėlę ir apsidairė aplinkui, 

- Laba diena. Kuo galiu jums padėti? UreTatiu, 

- Labas vakaras, panele Vinston. 

- Ar jūs mane pažįstate? 

- Mačiau jus su tėvais. Aš Bovis Keitas. 

Hevera prisiminė tą pavardę. Buvęs kalinys, dabar dirba 
pas Taketus. Hevera išsigando. O kas, jeigu jis atėjo jų api- 
plėšti? Jis aiškiai nervinosi ir šmirinėjo akimis. Ji viena bu- 
dėjo vestibiulyje. Padavėja ir virėjas buvo restorane, bet kokia 
iš jų nauda, jeigu Bovis Keitas sumanė ginkluotą apiplėšimą 
ir žmogžudystę. 

- Gal mano prašymas jums pasirodys keistas, — pradėjo j js, 
pirma garsiai atsikrenkšdamas. - Matote, pas mane savaitga- 
lį turi atvažiuoti pasisvečiuoti giminaičiai. Mums bus ankšta 
mano kambarėlyje, negana to, jie labai priekabūs žmonės. 
Štai aš ir ieškau vietos, kur juos galėčiau apgyvendinti diene- 

lei arba dviem. 

- Aš su malonumu jums Daruožia aunii pone Keitai. Ar 
jie atvažiuos šį savaitgalį? 

- Ne, ne, dar nereikia ruošti. Mat aš tiksliai nežinau, kada 
jie atvažiuos. Jie labai nepatikimi. Štai kaip. 

Hevera nežinojo, ką daryti. Jis atrodė visiškai nepavojin- 
gas. Ji nematė, kad Keitas turėtų kur nors pasislėpęs ginklą, 
nors ką gali žinoti, gal jis galėjo būti po džinsine striuke. 

- Jūs galite man paskambinti ir užsakyti kambarį, kai ži- 
nosite tikslią jų atvykimo dieną. Tokiu metų laiku paprastai 
būna laisvų numerių. 

- Gerai, panele. —- Keitas akivaizdžiai nenorėjo išeiti. Šis 
pradėjo žiūrinėti bukletus ir valstijų žemėlapius, gulinčius 
ant stalelio. - Klausykite, ar aš negalėčiau apžiūrėti kamba- 
rio? Na, kad žinočiau, koks jis. Aš noriu paties geriausio, - 
greitakalbe pridūrė Keitas. - Jie mėgsta, kad viskas būtų 
aukščiausios klasės. 

Hevera ėmė juoktis. 

- Norite pažiūrėti, ar numeriai tiks jūsų giminaičiams? 

- Nenorėjau jūsų įžeisti, panele Vinston. - Keitas skėste- 

lėjo rankomis ir atrodė toks ramus, kad Hevera susigėdo dėl 

savo ankstesnės baimės. — Tai užgaidūs žmonės. Iš tų, kurie 
apie save geros nuomonės. Jiems sunku įtikti. Aš pažadėjau 
apžiūrėti viešbutį prieš jiems atvažiuojant. 

Hevera ištraukė stalčių, kur tvarkingai buvo sudėti kam- 
barių raktai. 

- Visų geriausias mūsų numeris - tai jaunavedžių aparta- 
mentai. 


— Jūs pasakėte, jaunavedžių apartamentai?! Tokių aparta- 
mentų man kaip tik ir reikia. 

Hevera paliko ant stalo raštelį „Grįšiu po 10 minučių“ ir, 
slėpdama juoką, nuvedė jį į vidų pro plačias stiklines duris. 
Buvo visiškai aišku, kad jis laukia atvažiuojančių giminaičių 
taip, kaip ji - skrydžio į Mėnulį. Čia bus jo pasimatymas su 

drauguže. Bet labai gražu žiūrėti, kaip rūpestingai jis viską 
planuoja. 

— Jaunavedžių numeris yra šalia plaukimo baseino. - He- 
vera atkreipė į tai Keito dėmesį, kai jie ėjo gėlėmis ir krūmais 
apsodintu vidiniu kiemu. 

- Truputį šaltoka maudytis. 

— Vanduo šildomas ištisus metus. 

- Nejaugi? — Keitas abejodamas pažvelgė į vandenį. 

— Tikra tiesa. Baseinas - mano tėvo pasididžiavimas. 
Mama jį įkalbėjo įrengti plaukimo baseiną, kai plėtė motelį ir 
statė naują priestatą. Apartamentai jaunavedžiams taip pat 
yra mamos sumanymas. Žinoma, mes negalime lenktyniauti 
su Dalaso arba Hiustono viešbučiais, bet vis tiek mūsų apar- 
tamentai yra labai gražūs. Štai ir atėjome. 

Hevera atidarė duris ir praleido svečią į priekį. Keitas aki- 
mirką sustojo ant slenksčio. 

- Jeigu nenorite eiti į vidų kartu su manim, panele Vins- 
ton, tai aš galiu pats vienas viską apžiūrėti. 

Keito žvilgsnis buvo toks nuoširdus ir be jokių gudrybių, 
kad Hevera nebijotų su juo eiti, kur tik jis panorėtų, net jeigu 
jai ant kaklo kabotų brangiausias Darsės vėrinys. 

— Prašom užeiti, pone Keitai. 

Šviesiai žalių ir rausvų spalvų apartamentus sudarė sve- 
tainė ir miegamasis su plačiausia dvigule lova; baldai, apmu- 
šalai ir drapiruotės buvo geresni negu kituose kambariuose. 
Vonioje buvo masažinis įtaisas. Visa kita - kaip įprastuose 
viešbučių numeriuose. Hevera nenorėtų praleisti vestuvinės 
nakties tokioje vietoje, bet provincialams, gyvenantiems 
Iden Pase, tokia vieta tikriausiai svajonių viršūnė. 

Bovis Keitas pritariamai linksėjo, kai Hevera jam aiškino 
apie visus numerio privalumus, bet tylėjo. 

- O kur galima patekti pro tas duris? - paklausė jis, rody- 
damas į duris miegamojo sienoje. 

- Jos atsidaro į automobilių aikštelę. Jeigu kas nors pano- 
ri išsinuomoti tik miegamąjį, mes paprasčiausiai uždarome 
duris į svetainę. 

- Aha. Vadinasi, į miegamąjį galima įeiti iš automobilių 
aikštelės ir nevaikščioti per vestibiulį ir aplink plaukimo ba- 
seiną. 

- Kaip tik taip, - patvirtino Hevera, vėl slėpdama juoką. 
Ponas Keitas, be jokios abejonės, turi slaptą romaną. - Mie- 
gamajame, be televizoriaus, dar yra ir vaizdo aparatūra. Tad 
galite pasiimti vaizdajuosčių ir žiūrėti filmus. 

— Manau, mes nieko nežiūrėsime... 

Bovis nutilo, supratęs, kad išsidavė. Jis taip sutriko, kad 
net ausys užkaito, ir garsiai nurijo seilę. Hevera jam nusišyp- 
sojo, leisdama suprasti, kad neišduos jo paslapties. 

- Motelio personalas, kaip gydytojai ir advokatai, moka 
saugoti svetimą paslaptį. 

— Taip, panele. Ko gero, dabar jau viską pamačiau. Esu 1a- 
bai jums dėkingas. Ar aš galiu išeiti pro tas duris? - Jis priėjo 
prie durų, atsidarančių tiesiai į automobilių aikštelę. 

- Aš jas uždarysiu, kai išeisite. Ar norite užsisakyti nu- 
merį? 

— Ačiū, ne šiandien. Aš jums paskambinsiu, kai žinosiu 
tikslią dieną. Gerai? 


- Zinoma. 


364 » Eaadiė Sion 


Vis dar labai sutrikęs, Keitas užsidėjo skrybėlę ir grįžo į 
vestibiulį. Kol jos nebuvo, čia niekas nepasirodė; istorijos va- 
dovėlis, kaip ir pirma, jai kelė žiovulį. Per Tanerį ji negalėjo 
susikaupti. Taneris sakė, kad vakare mokysis namie, tačiau 
kaip patikrinti? 

Hevera neištvėrė, surinko jo numerį, paprašė Olio Hoskin- 
so pakviesti sūnų prie telefono ir lengviau atsiduso, kai Olis 
patvirtino, jog Taneris namie. 

— Sveikas, čia aš. Ką veiki? 

— Mokausi istoriją. 

- Aš irgi. Na ir nuobodybė. - Hevera sukiojo rankose lai- 
dą. - Atleisk, kad tave taip užpuoliau po pamokų. 

— Neverta prisimint. 

Iš jo tono Hevera suprato, kad jos reikalai prasti. 

— Visi kalba, kad... 

—- O tu mažiau klausyk, kas ką kalba. 

Labai jau išsisukinėja. Kodėljis neneigia apkalbų arba savo 
susidomėjimo Memze Parker? Aš jį paleidau iš rankų, pagal- 
vojo Hevera, apimta nevilties. Ji žinojo, kad to nepakels. 

- Taneri, ar tu neparveštum manęs į namus, kai aš baigsiu 
darbą dešimtą? Būk geras. Aš labai noriu tave pamatyti. 

— Ar tu be automobilio? 

Nuo kada jis išsisukinėja ir nenori su ja susitikti? 

- Aš galiu pasakyti namiškiams, kad jis neužsivedė ir pa- 
prašiau mane parvežti. 

— Gerai, atvažiuosiu. 

- Štai ir gerai. - Hevera pažiūrėjo į laikrodį. - Laukiu tavęs 
dešimtą. Jeigu nori, gali atvažiuoti anksčiau, kartu palauk- 
sim naktinio durininko. 

- Atvažiuosiu dešimtą. 

Nepatenkinta Hevera padėjo ragelį. Likusį pusvalandį ji 
praleido besigražindama. Atvaizdas veidrodyje pakėlė jai 
nuotaiką. Na ir kas, kad Memzės ne krūtys, o arbūzai, už tai 

jos, Heveros, gražiausi mokykloje plaukai, pati gražiausia 
šypsena ir akys. O rengiasi ji tikrų tikriausiai gražiausiai už 

visas. Ir krūtys jos visiškai neblogos. Būtų jos truputį dides- 
nės, po kelerių metų tikrai nukartų, kaip tai būtinai atsitiks 
Memzei Parker. 

Svarbiausia, kad ji galėtų valdyti Tanerį. O kol kas tos 
valdžios iš jos niekas neatėmė. Reikia tik sustiprinti savo 
pozicijas. 

Naktinis durininkas, spuoguotas jaunuolis, beprotiškai 
įsimylėjęs Heverą, atvažiavo keliomis minutėmis anksčiau. 
Kai Tanerio automobilis sustojo po pagrindinio įėjimo stoge- 
liu, Hevera dar truputį pagaišavo su savo pamainininku, kad 
Taneris nepagalvotų, jog ji skuba. Hevera privertė jį laukti iš- 
tisas penkias minutes ir tik tada išėjo iš motelio. 

- Viešpatie, na ir bukas tas tipas! - sušuko ji apsimestinai, 
atsisėsdama greta Tanerio. - Lyg ir ne kvailys, bet su juo ne- 
susitarsi. Sveikas, - Hevera pabučiavo Tanerį į skruostą. 

- Sveika, - nenoriai atsiliepė jis. 

Hevera apsimetė, kad bamnio niekada nebuvo ir Memzė 
Parker apskritai neegzistuoja. Ji neatsikvėpdama plepėjo 
apie mokyklą, mokytojus ir kitus nesvarbius dalykus. 

- Man reikia naujos suknelės rungtynėms, kurios įvyks 
buvusių mokinių susitikimo proga. Su mama šeštadienį va- 
žiuosimne į Tailerį pavaikščioti po parduotuves. Jeigu nerasi- 
me nieko tinkamo, dar po šeštadienio važiuosime į Dalasą. 
Tau gerai, nereikia galvoti apie kostiumą karalienės karūna- 
vimo proga. Tau pakanka futbolininko uniformos. 

Tai buvo subtili užuomina, kad ją gali išrinkti rungtynių 
karaliene ir kad jam labai pasisekė, jog jį paskyrė oficialiu jos 
porininku per įvyksiančią ceremoniją. 

— Po žaidimo tavo uniforma visada purvina, o plaukai po 
šalmu šlapi nuo prakaito. Taip atrodydamas tu labai seksua- 
lus. Aš netgi negaliu ramiai apie tave galvoti. 

Tarsi atsitiktinai Hevera jam padėjo ranką ant kelnių pra- 
rėžo. Rezultato nereikėjo ilgai laukti. Kokia aš buvau vėpla, 
pagalvojo Hevera, kokia kvaiša. Seksas - štai kur jėga. Tik 
pažiūrėkite, kiek daug naudos iš sekso turi jos tikra motina; 

vos tik Darsė ką nors sušnabžda Fergusui į ausį ir vylingai į jį 
žvilgteli, jau gali reikalauti visko, ko tik širdis geidžia. 

Kai Hevera paaugo ir ėmė suprasti, kur šuo pakastas, pa- 
juto nepaprastą pasišlykštėjimą tuo žaidimu. Matyt, dabar 
atėjo laikas pakeisti nuomonę. Seksas jai atvėrė neribotas ga- 
limybes, kuriomis ji dar niekada nesinaudojo. 

Ko laukti? Kodėl nepanaudoti savo galių? Tuojau pat. Jei- 
gu yra reikalas. Kaip daro visos moterys. Jos motina. Paleis- 
tuvė Memzė Parker. Jeigu ji nori išlaikyti Tanerį... 

- Sustok čia, - staiga paliepė Hevera. Iki jos namų dar liko 
visas kvartalas. - Aš noriu su tavim pasikalbėti. 

Taneris nuvažiavo į šalikelę, išjungė variklį ir užgesino 
šviesas. 

— Apie ką? 

Kaip ji norėjo antausiu nubraukti jam nuo veido tą savim 
patenkintą šypseną! Tačiau Hevera tik kerinčiai nusišypsojo 
ir pasislinko arčiau prie jo. 

— Aš nenoriu apie nieką kalbėti. - Hevera prisispaudė pra- 
viromis lūpomis prie jo lūpų ir surado jo liežuvį. 

Taneris greitai įveikė sutrikimą. Po kelių labai stiprių, 
karštų bučinių, lydimų gerai apgalvotų judesių, ji patyrė sė- 
kmę. Masažuodama ji vedžiojo ranka aukštyn žemyn per kel- 
nių prarėžą. 

Taneris įkišo jai ranką po megztiniu ir suspaudė krūtį. 

— Kas tau pasidarė? - paklausė jis, sunkiai kvėpuodamas ir 
atsegdamas jai liemenėlę. 

Paklausk Memzės Parker, šmėkštelėjo jai atsakymas. 

— Tiesiog aš tave labai myliu. Juk tu žinai. - Kai Taneris 
jai švelniai gnybtelėjo į spenelį, Hevera padėjo ranką jam ant 
pakaušio ir prispaudė galvą sau prie krūtinės. - Taneri, tu tik 
paklausyk, ką aš sugalvojau. - Ji išklojo jam planą, neištrauk- 
dama rankos iš jo džinsų. - Puiku, tiesa? 

- Taip. O Viešpatie. Palauk. Aš turiu gumytę. Tu nori... 

- Ne. Aš noriu viską matyti. 

— Greičiau, Hevera, greičiau. O taip. Taip! 

- Čia, Taneri. - Hevera nutvėrė jo ranką ir išskėtė šlaunis. 

Po kelių minučių įnirtingų abipusių glamonių Taneris iš- 
laipino Heverą prie jos namų. Jos veidas vis dar degė, švytė- 
jo, jis buvo jai nepaprastai dėkingas ir vėl sužavėtas. 

Hevera užbėgo aukštyn prieangio laipteliais; ji vėl atgavo 
pasitikėjimą savimi. Memzei Parker dabar nebeliko nė men- 
kiausios galimybės suvilioti Tanerį. 

Hevera jau žinojo, kaip pasiaiškins, kodėl Taneris ją par- 
vežė į namus. Ji buvo dėkinga buvusiam nusikaltėliui Boviui 
Keitui už tai, kad jis pasufleravo, kaip išgelbėti savo santy- 
kius su mylimuoju. 


Dvidešimt trečias skyrius 


bis Korasonas del Diablas apdovanojo savo belaisvius kerin- 
čia šypsena. Jo smalsus žvilgsnis nuslydo Kėjumi, bet tuojau 
pat vėl nukrypo į Larą. Kėjus abejojo, ar Lara suvokia, jog 
klūpo. 

Nespėjo Kėjus apie tai pagalvoti, ir Lara tuojau pat atsi- 
stojo. 

— Nejaugi tai jūs, Emilijau, aš negaliu... 

— Aš nebe Emilijus Sančesas Peronas, - atkirto jis, ir dirb- 
tinė šypsena dingo jam nuo veido. - Aš jau seniai nebe tas 
naivus, kupinas idealų jaunuolis. Bent jau nuo tada, kai lai- 
mėjo revoliucija, o jūs grįžote į Jungtines Amerikos Valsti- 
jas. - Emilijus lote išlojo paskutinius žodžius: - Šalį, kurios 
aš labai neapkenčiu! 

Kėjui nepatiko jaunuolio žodžiai, bet jam padarė įspūdį jo 
kalbėjimo būdas. Jis laisvai, be menkiausio ispaniško akcento, 
kalbėjo angliškai, nors tarimas buvo šiek tiek senamadiškas, 

Skurdas ir nešvara aplinkui dar labiau pabrėžė jo tvarkin- 
gą išvaizdą. Gražiai nusiskutęs ir švariai apsirengęs, jis atrodė 
kaip stebuklas tokioje vietoje kaip džiunglės. Juodi plaukai 
buvo surišti ant kaklo į trumpą uodegą ir sušukuoti plaukas 
prie plauko, todėl galva atrodė glotni ir blizganti kaip kėglių 
rutulys. Šukuosena pabrėžė griežtus jo lieso veido bruožus 
ir siaurą žiaurios, piktos burnos rėžį. Jis nešiojo akinius plo- 
nais auksiniais rėmeliais. 

Keliaudamas po įvairias šalis, Kėjus ne kartą buvo sutikęs 
pavojingų subjektų. Tačiau negalėjo prisiminti nė vieno, ku- 
ris būtų padaręs tokį siaubingą įspūdį kaip Emilijus Sančesas. 
Jis nebuvo fizinės jėgos pavyzdys, bet šaltas, mirtinas akių 
blizgesys bylojo apie žiaurumą, kurio niekas negalėjo sušvel- 
ninti. Tai buvo nuodingos gyvatės akys. 

- Jeigu jūs taip stipriai neapkenčiate Jungtinių Amerikos 
Valstijų, kodėl dirbote pas mano vyrą pasiuntinybėje? - pa- 
klausė Lara. 

- Darbas pasiuntinybėje man suteikė galimybę gauti in- 
formacijos, naudingos kitiems žmonėms. 

- Kitaip tariant, šnipinėjote. 

Jis vėl iškišo dantis šypsodamasis. 

- Aš visada maniau, kad jūs protingesnė už savo vyrą. 

- Jums pasiuntinybė buvo informacijos šaltinis. Ar ilgai 
naudojotės tuo šaltiniu? 

- Nuo pirmos dienos, kai pradėjau dirbti. 

- Niekšas. 

Šnabždesys nuvilnijo per minią; dauguma suprato angliš- 
kai. Elio Korasono šypsena tuojau pat dingo - ji ištirpo kaip 
ledo gabalas kaitrioje saulėje. 

- Jūs jau vieną kartą vos išvengėte mirties, ponia Porter. 
Jūs pasielgėte neprotingai vėl grįždama į Montesangrę. 

- Aš atvažiavau ieškoti dukters kapo. Norėjau parvežti jos 
palaikus į Jungtines Amerikos Valstijas. 

- Jūs atvažiavote veltui. 

- Dabar suprantu. Aš smerkiu tuos, kurie palaidojo mano 
dukterį bendroje duobėje. - Jos akyse sublizgo ašaros, bet 

Lara nenuleido galvos. - Tegu jus visus nubaudžia Viešpats. 

- Vargu ar jus, ponia Porter, čia išgirs Aukščiausiasis. Jau 
ištisus dešimtmečius jis neklauso Montesangrės liaudies. 
Mes nebetikime, kad jis egzistuoja. 

- Tikriausiai todėl jūs taip lengvai nužudėte tėvą Džeraldą? 

- Tą dvasininką girtuoklį? - niekinamai pasakė Emilijus. 
Rikardas patapšnojo jam per petį, tarsi jis būtų pasakęs ką 

nors juokinga. - Jis jau senų seniausiai niekam netiko. Ne- 
reikalinga burna šalyje, kurios tauta badauja. 

- O kaip dėl daktaro Soto? Jis ištikimai tarnavo jūsų re- 
žimui. 

— Taip pat Eskavezui. 

- Jūs nedovanotinai nesiskaitote su žmonėmis. Daktaras 
Sotas gydė žmones. Kai reikėdavo gelbėti žmogaus gyvybę, 
jis negalvojo apie politines aistras. 

- Čia ir buvo jo klaida, - atkirto Elis Korasonas. - Mon- 
tesangrėje negalima tarnauti visiems iš karto. Beje, - jis nu- 
kreipė žvilgsnį į Kėjų, - aš norėčiau žinoti apie jūsų pažiūras, 
pone Taketai, jei tokių turite. Tik mano smalsumas ir išgel- 
bėjo jums gyvybę. 

- Aš neturiu paslapčių. 

Kareiviai, saugantys Kėjų, leido jam atsistoti. Jam labai skau- 
dėjo šonus. Kapinėse Kėjui kelis kartus spyrė į šoną; tikriausiai 
lūžo šonkauliai. Dar labiau skaudėjo galvą, atrodė, ji plyš, nors 
žaizda ant smilkinio užsitraukė. Sukaitusį kūną niežėjo; oda 
pasidarė šerpetota nuo druskos. Be to, jis buvo alkanas. 

Emilijus pasakė: 

— Jūs padedate pasileidusiai moteriai, pražudžiusiai jūsų 
brolį. Mane tai stebina. Kas jus privertė rizikuoti gyvybe 
dėl jos? 


— Ne dėljos. O dėljos dukters. Aš manau, kad mano brolis 
buvo jos tėvas. 

- Štai kaip? — Elis Korasonas išsitraukė baltą nosinę iš už- 
pakalinės kelnių kišenės ir nusišluostė kaktą. Netgi despotai 
kenčia nuo atogrąžų karščio. 

Kėjus patenkintas pastebėjo, kad ir Elis Korasonas pati- 
ria fizinių nepatogumų. Tai truputį sušvelnino jo kančias ir 
skausmą. 

- Dabar, kai žinau, kaip buvo pasielgta su Ešlės kūnu, aš 
pritariu ponios Porter nuomonei apie jūsų šalį. 

- Ir kokia ta nuomonė? - Emilijus Sančesas tvarkingai įsi- 
dėjo nosinę atgal į kelnių kišenę. 

- Montesangrė - šiknos skylė, o Elis Korasonas del Diab- 
las - jos šluostiklis. 

Akimirksniu Rikardas išsitraukė iš dėklo, kabančio ant 
šlaunies, pistoletą ir nukreipė jį į Kėjų. Lėtu rankos mostu 
Emilijus jį sustabdė. Rikardas nuleido pistoletą, bet įniršęs 
žiūrėjo į Kėjų. 

- Jūs arba kvailys, arba drąsuolis, - susimąstęs pasakė 
Emilijus. - Manyčiau, kad drąsuolis. Tik drąsuolis gali ryž- 
tis atskristi slaptai į mūsų šalį lėktuvu. - Emilijus nusišyp- 
sojo šalta gyvatiška šypsena. - Ir nors jūs puikiai nutupdėte 
lėktuvą ir su dvasininku suvaidinote nieko vertą sceną, kai 
mano žmonės jus sustabdė pakeliui, mes jau tada žinojome, 
kur jūs nusileidote. Aš pats jo nemačiau, bet Rikardas sako, 
kad tai puikus lėktuvas. Gerai įrengtas. Lėktuvo mums pri- 
reiks tolesnei kovai. Mes jums labai dėkingi už tokią dovaną. 

Kėjus pažvelgė į Larą. Jų akys susitiko ir jis tik gūžtelė- 
jo pečiais. Buvo akivaizdu, kad jis bejėgis ką nors padaryti. 
Jeigu turėtų „magnumą“, vis tiek nespėtų juo pasinaudoti. 
Paskui ateis Laros eilė, ir jos mirtis bus kur kas sunkesnė, 
kankinama. 

- Atriškite jiems rankas. 

Trūkčiojantis Elio Korasono įsakymas buvo visiškai neti- 
kėtas. Rikardas buvo bepradedąs prieštarauti, bet Emilijus jį 
nutraukė: 

— Mes ne laukiniai. Duokite jiems vandens ir ko nors už- 
kąsti. 

Rikardas perdavė įsakymą toliau, ir kareiviai, šiurkščiai 
nusviedę Larą ir Kėjų ant žemės, vikriai perpjovė virves. Kė- 
jui nuo virvių ant rankų atsirado raudonos juostos. Jis pama- 
tė, kad Laros reikalai prastesni - riešai kraujavo. 

Jiems davė po dubenėlį ryžių ir pupų sriubos. Skystyje 
plaukiojo kažkas panašaus į mėsos gabaliukus. Kėjus nu- 
sprendė, kad neverta būti labai išrankiam. Jaunuolis, lanks- 
tus ir tvirtas kaip liana, tokiomis pat šaltomis ir žiauriomis 
akimis kaip Elio Korasono, padavė jam molinį ąsotį vandens. 
Kėjus ėmė godžiai gerti. 


Jis atitraukė ąsotį nuo lūpų, išgirdęs, kad greta kažkas 
vyksta. Lara išpylė ant žemės sriubą ir vandenį, o žmonės ap- 
linkui šaipėsi iš jos. 

— Neprotingas ir vaikiškas poelgis, ponia Porter, - pasakė 
Elis Korasonas. Kažkas atnešė jam kėdę. Jis sėdėjo priean- 
gyje po baldakimu, ir dvi merginos iš abiejų pusių jį vėdino 
šiaudinėmis vėduoklėmis. - Jūs mane stebinate. Kiek prisi- 
menu, buvote santūri moteris. 

— Neprimsiu iš jūsų jokios malonės po to, ką padarėte tė- 
vui Džeraldui ir daktarui Sotui. 

— Kaip norite. 

Lara pažvelgė į Kėjų ir aiškiai liko juo nepatenkinta. Jis 
vėl gūžtelėjo pečiais, nors žinojo, kad tas nerūpestingas jude- 
sys ją dar labiau supykdys; Lara negalėjo jam dovanoti, kad 
jis valgė maistą ir gėrė vandenį iš priešų rankų. Tačiau, jeigu 
atsirastų nors mažiausia viltis pabėgti, jiems reikėtų patau- 
soti savo jėgas. Kėjus nesivadovavo tokiais kilniais principais 
kaip Lara, buvo kur kas praktiškesnis už ją. Vos prieš kelias 
minutes jis pagailėjo Laros, pamatęs ant jos rankos žaizdas 
nuo virvių. Dabar Kėjus tikrąja šio žodžio prasme buvo pasi- 
ruošęs ją pasmaugti už tai, kad ji atsisakė vandens ir maisto, 
kurių jai taip reikėjo. 

Emilijui davus ženklą, keli kareiviai dingo už lūšnos. Kėjus 
baigė valgyti sriubą ir gerti vandenį. Kareiviai grįžo, vesda- 
miesi priešais save purviną vyrą ir moterį surištomis už nu- 
garos rankomis. Nuo stipraus prakaito ir išmatų kvapo Kėjų 
ėmė pykinti. Vyrą aiškiai mušė per galvą. Plaukai buvo sulipę 
nuo sukrešėjusio kraujo. Veidas, supjaustytas, apdraskytas ir 
visas vienų mėlynių, buvo toks ištinęs, kad tą vyrą vargu ar 
būtų atpažinę jo giminaičiai. 

Moteris, matyt, buvo dar labiau nukentėjusi už vyrą. Ją 
pastūmė į priekį ir keli kareiviai ėmė švilpti ir ispaniškai keik- 
tis keiksmažodžiais, kuriuos Kėjus žinojo iš teksasietiškos 
vaikystės. Nesunku suprasti, kaip su ja buvo elgiamasi. Kan- 
čios ją padarė viskam abejingą. Jos žvilgsnis buvo bereikš- 
mis. Moteris į nieką nereagavo. 

Emilijus pakilo nuo kėdės, priėjo prie prieangio krašto ir 
per nelaimingosios poros galvas kreipėsi į Larą ir Kėjų: 

- Tas vyras ir moteris mylėjosi, eidami sargybą. Dėljų ap- 
laidumo Eskavezo kariuomenė užpuolė vieną mūsų stovyklų. 
Visi užpuolikai per susirėmimą buvo sudoroti, bet prieš tai 
jiems pavyko nukauti du mūsų geriausius kareivius. 

- Por favor, - murmėjo vyras pajuodusiomis sužalotomis 
lūpomis. - El Corazon, lo siento mucho. Lo siento. Prašau tavęs, 
Eli Korasonai, pasigailėk mūsų. Pasigailėk. - Vyras kelis kar- 
tus pakartojo maldavimą dovanoti, paaiškindamas, kad mer- 
gina yra jo sužadėtinė ir jie myli vienas kitą nuo vaikystės. Jis 
prisipažįsta, kad jie blogai pasielgė pastatydami į pavojų savo 
draugų gyvybes. 

- Ji kekšė, - abejingai jį nutraukė Emilijus. - Praėjusią 
naktį ji aptarnavo penkiasdešimt kareivių. 

Vyras pravirko, bet nesiginčijo. Jis prašė jų pasigailėti ir 
prisiekinėjo tėvo ir motinos atmintimi, jog niekada daugiau 
nebus aplaidus, vykdydamas savo pareigas. Jis puolė ant ke- 
lių ir nušliaužė prie Emilijaus. Prišliaužęs visiškai arti prie 
išblizgintų Emilijaus batų, prašė savo vado pasigailėjimo sau 
ir mylimajai. 

- Vadinasi, pripažįsti, kad draugai paaukojo gyvybę per 
tavo gašlumą? Tu silpnavalis žmogus. Egoistiškas paleistu- 
vis, savo žemų aistrų vergas. O ji kalė, kuri rujoja ir pasiruo- 
šusi atsigulti po bet kuriuo. 

- Taip, taip, - prasižengėlis smarkiai linksėjo galvą. 

- Laisvė Montesangrei - štai vienintelis tikslas, kuriam 
galima tarnauti taip stropiai ir karštai. Visi turime būti pa- 
siruošę aukotis. 

- Taip, Eli Korasonai, taip. 

- Aš galėčiau įsakyti tave iškastruoti. 

Siaubingas grasinimas, pasakytas beveik pašnibždomis, 
sukėlė vyrui priesaikų ir pažadų srautą; jis kalbėjo taip grei- 
tai, kad Kėjus sunkiai suprato ispaniškus žodžius. 

— Nusiramink, tu nebūsi iškastruotas... 

Vyras pravirko iš dėkingumo, kimiu balsu šlovindamas 
Elio Korasono kilnumą. 

- „Tačiau toks lengvabūdiškumas negali būti nenubaustas. 

Emilijus ištiesė ranką, tarsi chirurgas prašydamas skalpe- 
lio. Rikardas įdėjo jam į ranką pistoletą. Elis Korasonas palin- 
ko į priekį, pridėjo vamzdį jam prie kojų parpuolusiam vyrui 
prie kaktos ir paspaudė gaiduką. 

Nuo šūvio garso moteris nejučia sudrebėjo, bet liko rami 
ir abejinga, nors jaunikio kraujas ir smegenys aptaškė jai su- 
knelę. Mostelėjus Eliui Korasonui, Rikardas nulipo nuo prie- 
angio ir atsistojo už moters. Jis atlošė už ilgų plaukų jai galvą 
ir vikriai dideliu peiliu perpjovė jai gerklę. Atgniaužęs kumš- 
tį, paleido plaukus ir moteris nuvirto ant žemės šalia negyvo 
jaunikio. 

Kėjus pažvelgė į Larą. Ji buvo tarsi suakmenėjusi. Jis ste- 
bėjosi jos ištverme. Spektaklis buvo surengtas jiems, bet nei 
Kėjus, nei Lara nesuteikė Eliui Korasonui malonumo pama- 
tyti pasišlykštėjimo ir siaubo. 

Aš galiu būti kitas, pagalvojo Kėjus, bet aš nepulsiu ant 
kelių maldauti to niekšo dovanoti man gyvybę. 

Stovykla apmirė laukdama. Niekas aplink nejudėjo. Kėjus 
suprato, jog tylą sukėlė ne ką tik įvykęs spektaklis, o veikiau 
laukimas, kaip bus išspręstas jo ir Laros likimas. Priešų ir iš- 
davikų nubaudimas, kurio liudytojais jie ką tik buvo, matyt, 
buvo įprastas reginys disciplinai palaikyti ir nepaklusniems 
pagąsdinti. Stovyklos gyventojams, netgi vaikams, aiškiai 
nusibodo tokie reginiai. Tačiau dviejų amerikiečių egzekud- 
ja - neregėta pramoga, ir visi spėliojo, kaip bus su jais pa- 
sielgta. 

Tačiau Lara pirmoji perėjo į puolimą. 

— Aš maniau, kad esate daug žadantis jaunuolis, Emilijau 
Sančesai Peronai. - Jos balsas buvo tylus ir pavargęs, bet visi 
girdėjo kiekvieną žodį. - Jūs galėtumėte tapti asmenybe, ti- 
kru lyderiu, kuris išvaduotų Montesangrę iš skurdo jungo bei 
viduramžių ir atvestų į dvidešimt pirmąjį amžių. Tačiau jūs 

kaip tik elgiatės neprotingai ir vaikiškai. Kaip išlepinta, sil- 
pnadvasiška, tik save mylinti būtybė. Jūs kalbate apie išstva- 
davimą iš jungo, - pasakė Lara ir niekinamai apsidairė. - Nie- 
kur Montesangrėje nemačiau tokios priespaudos, kaip čia, 
jūsų stovykloje. Jūs ne vadas, o žmogžudys. Ateis diena, kai 
jūsų bendražygiams nusibos jūsų valdžia ir tada nesitikėkite 
pasigailėjimo. Jūsų nėra ko bijoti, jūsų reikia gailėtis. 

Tiems, kurie suprato angliškai, užgniaužė kvapą dėl jos be- 
protiškumo. Tiems, kurie nieko nesuprato, užteko pažvelgti 
į Elio Korasono veidą. Jis pasidarė tamsiai raudonas. Akyse 
pasirodė bloga lemiantis spindesys. 

- Aš ne bailys, - pasakė jis išdidžiai. - Aš nužudžiau gene- 
rolą Peresą, nes jis ėmė elgtis silpnavališkai. 

- Kad tave kur, - sušnabždėjo Kėjus. - Emilijus - tas uzur- 
patorius, apie kurį kalbėjo Džeraldas, tas pavaldinys, nužu- 
dęs savo vadą, kad pats imtų vadovauti sukilėliams. 

- Jūs nenugirdote, ponia Porter, - kalbėjo Emilijus. - Ma- 
tau, jūs nustebusi. Aš noriu, kad patikėtumėt, jog esu kupi- 
nas pasiryžimo tapti vieninteliu ir neginčijamu savo šalies 
vadu. Dėl to aš pasiruošęs viskam, nors tenka daryti kai ku- 
riuos nemalonius dalykus. - Emilijus pažvelgė į kraujo balą, 
džiūvančią saulėje. 

- Pavyzdžiui, nušauti visiškai iš arti savo kareivį? 

- Taip. - Emilijus nusišypsojo patenkinta šypsena, kelian- 
čia ne mažesnį siaubą kaip žiaurus nužudymas. - Kaip tik 
taip. Arba, pavyzdžiui, EB pasiuntinio Porterio auto- 
mobilio užpuolimą. 

Lara sudrebėjo. Ji išbalo. Net lūpos pasidarė baltos. 

- Tai padarėte jūs? 

- Aš koordinavau operaciją generolo Pereso įsakymu, 
nes gerai žinojau pasiuntinio tvarkaraštį. Jūs neturėjote 
dalyvauti gimtadienio šventėje. Dėl to jūs susikivizčijote su 
pasiuntinių Porteriu. Jis atkakliai reikalavo, kad jį lydėtu- 
mėte. Jums reikėjo pasikliauti savo nuojauta ir atsisakyti. 
Užpuolimo objektas buvo jis, o ne jūs. Jeigu būtumėte likusi 

pasiuntinybėje, aš, galimas daiktas, būčiau galėjęs jus iš ten 
išvežti prieš užpuolant maištininkams. Tačiau mano rankos 
buvo surištos. Buvo per vėlu atšaukti pasalą. 

— Ešlė. - Lara ištarė vardą vienomis lūpomis. - Ešlė. - Pa- 
galiau ji suprato jo žodžių prasmę, jos balsas suskambėjo gar- 
siau, ji suriko: - Tu nužudei mano dukterį! 

— Nieko panašaus, - paprieštaravo Emilijus. - Ji nelaimin- 
ga karo auka. Be kita ko, aš netgi buvau prisirišęs prie vaiko. 

Jo abejingas pasakojimas apie smurtinę Ešlės mirtį sukėlė 
Larai pykčio priepuolį. Prieš akimirką ji stovėjo nejudėdama, 
o dabar padarė kelis staigius judesius. Jos būsenos pokytis 
buvo toks staigus, kad net kareiviai tam nebuvo pasiruošę. 
Vis dėlto jie tikėjosi, kad Lara mesis į priekį prie Emilijaus 
Sančeso. Jie nesitikėjo, kad ji mesis atgal. 

Kai kareiviai atsipeikėjo, ji jau buvo pagriebusi iš krepšio 
„Magnumą“ ir nukreipusi į Sančesą. Mažiausiai dvidešimt 
šautuvų ir pistoletų tuojau pat nusitaikė į ją. 

- Ne! 

Kėjus pašoko ant kojų ir savo kūnu prabloškė ją ant žemės. 
Jis vos neprarado sąmonės nuo veriančio skausmo šone, bet 

„ išvisų jėgų įsikibo į Larą, gaudydamas ją už rankų ir stengda- 
masis išplėšti iš rankų revolverį. Nors ir labai liūdna, Sančes- 
as -jų vienintelė viltis. Jeigu Lara jį nušaus, jie taip pat galės 
save laikyti mirusiais. O kol jie gyvi, dar turi vilties ištrūkti 
iš Montesangrės. 

Kėjus negalėjo jos įveikti. 

— Paleisk mane! Leisk man jį nušauti! 

Keli kareiviai įsikišo į grumtynes. Kėjų nutempė į šoną. 
Jis nesuprato, kodėl kareiviai nešaudo į jį ir Larą, kad išgelbė- 
tų nuo pavojaus Elį Korasoną. Tik tada, kai jis pamatė, kaip 
Sančesas ramiai artinasi prie Laros, pagalvojo, kad jį tikriau- 
siai saugo šarvuota liemenė. 

Ir, matyt, stovykloje nė vienas nedrįso nė karto iššauti be 
Emilijaus leidimo. 

- Paleiskit ją. 

Kareiviai paleido Larą. Ji pašoko ant kojų ir vėl nukreipė 
„magnumą“ į Emilijų Sančesą, laikydama rankoje ginklą ste- 
bėtinai tvirtai. 

- To nedaryk, Lara! - suriko Kėjus. Jis nesėkmingai bandė 
ištrūkti kareiviams iš rankų. - To nedaryk! Dėl Dievo meilės, 
nereikia! 

- Ji manęs nenušaus, pone Taketai, - nors kreipėsi į Kėjų, 
Sančeso akys buvo įsmeigtos į Larą. 

Ji atlaužė gaiduką. 

- Tu menkai mane pažįsti, Emilijau. Dabar aš viskam pa- 
siruošusi. Tai per tave tą rytą žuvo mano mergaitė. Aš tave 
nudėsiu. Man vis tiek, ką paskui su manim padarys tavo 
mėsininkai. 

- Jūs nešausite į mane, ponia Porter, kitaip tapsite panaši 
į mane, tapsite negailestinga žmogžude, kaip mane vadinate. 
Jūsų pašaukimas - gydyti, jūs davėte priesaiką saugoti gyvy- 
bę, o ne ją nutraukti. Jūs negalite manęs nušauti. Tai ne jūsų 
prigimtis. 

Ak tu, gudrus šunsnuki, pagalvojo Kėjus. Emilijus Sančes- 
as vaidino savo kareiviams tikrą spektaklį. Taip sukuriamos 
legendos, ir tas menkysta žinojo, kaip tai daroma. Jis dėjo 
viltis, kad Lara nepaspaus gaiduko, ir jo persvara buvo aiški. 
Emilijui užteko laiko pažinti Larą, kol jis dirbo pasiuntinybė- 
je. Jis perprato jos charakterį, žinojo apie jos atsidavimą savo 
profesijai, žinojo, kad Lara negali nužudyti žmogaus. 

- Niekše... - Ašaros paliko pėdsakus jai ant purvino veido. 
Ranka su sunkiu revolveriu sudrebėjo. - Mano vaikas žuvo 
per tave. 

- Tačiau jūs negalite manęs nušauti. 

- Jie įmetė mažą kūnelį į bendrą kapą be karsto, be maldų. 
Aš tavęs nekenčiu! 

- Jeigu nekenčiate, paspauskite gaiduką, - paerzino Emi- 
lijus. - Akis už akį. Tai bus kerštas už jos mirtį. 

Kėjus daugiau nebegalėjo klausytis, kaip tyčiojamasi iš 
Laros. Jeigu ji paspaus gaiduką, už tai jie sumokės gyvybe, 

nors šiaip ar taip yra pasmerkti. Jiems vertėtų pasiimti į aną 
pasaulį ir Sančesą. 

- Jis tave šantažuoja, Lara! - suriko Kėjus. - Nupilk jam 
galvą! Šauk tiesiai į snukį! 

Lara visa drebėjo. Ji niekada nepataikytų į taikinį. Sanče- 
sas priėjo arčiau. 

- Nejudėt iš vietos! - suriko Lara. - Šausiu! 

— Nešausi. 

- Šausiu! - jos balsas nutrūko. 

— Jūs negalite... 

Užtikrintu judesiu Sančesas ištiesė ranką ir padėjo ant 
revolverio. Lara padelsė, bet jis be jokio vargo atėmė iš jos 
„Magnumą . Lara užsidengė veidą rankomis ir pratrūko rau- 
doti. Sančesas ramiai šypsodamasis pridėjo revolverį jai prie 
nuleistos galvos. 

Širdį veriantis šauksmas, išsiveržęs Kėjui iš krūtinės, nė 
kiek nenusileido pragaro kankinių dejonėms. 

Sančesas nusišypsojo. 

— Jūsų poelgis jaudina, pone Taketai. Bijau, kad pernelyg 
didelė pagarba kiekvieno žmogaus gyvybei galiausiai bus 
Amerikos žlugimo priežastis. Liūdna, bet jūs elgiatės kaip 
tipinis amerikietis. Jūs norite išgelbėti gyvybę savo brolio 
meilužei. 

— Jeigu tu ją nušausi, pats neilgai gyvensi, - iškošė Kėjus 
pro sukąstus dantis. 

— Patekus į tokią padėtį, beprasmiška grasinti, pone Taketai. 

- Jeigu aš tavęs nesutvarkysiu šiame gyvenime, žinok, 
mes susitiksim pragare. 

Kėjus ėmė veržtis iš jį laikančių kareivių rankų. Jis vienam 
įspyrė ir nuo smūgio sutrupino kelio girnelę. Kitam trenkė 
alkūne į pilvą. Kaip ir pirmasis, antrasis kareivis parkrito ant 
žemės. Pasijutęs laisvas, Kėjus metėsi į priekį, bet, apimtas 
bejėgiškos nevilties ir siaubo, pamatė, kaip Sančesas paspau- 
dė „magnumo“ gaiduką. 

Pasigirdo tuščias spragtelėjimas. 

Kėjus norėjo sustoti, bet iš inercijos nulėkė tolyn ir neti- 
kėtai tėškėsi į purvą. 

Sančesas ėmė kvatoti. 

- Aš gana įžvalgus, pone Taketai. Iš revolverio tuoj pat išė- 
mėm šovinį, kai jį radom krepšyje. Jūsų bandymas jį paslėpti 
buvo visiškai nevykęs. 

Emilijus įmetė revolverį atgal į krepšį ir nusišluostė ran- 
kas balta kaip sniegas nosine. 

- Dėkoju jums ir poniai Porter už ryto pramogą. 

- Smirdantis mėšlas! - Kėjus sunkiai atsistojo ir nuėjo 
prie Laros. Niekas jo nestabdė, o tai savaime buvo pažemi- 
nimas. Matyt, jis atrodė taip apgailėtinai, kad nekėlė jokio 
pavojaus. 

Jie blogai jį pažinojo. Ne kartą apimtas įsiūčio Kėjus pa- 
leisdavo į darbą kumščius: tada kliūdavo ir žmonėms, ir daik- 
tams. Tačiau jis negalėjo prisiminti nė vieno karto, kad būtų 
iš tikrųjų norėjęs užmušti žmogų. 

„ Dabar tokia akimirka atėjo. 

Jis galėjo tikrąja šio žodžio prasme sudraskyti Sančesą į 
gabalus plikomis rankomis. Kėjus troško jam įsisiurbti į ger- 
klę, kad pajustų burnoje jo kraujo skonį. Jį užvaldė tas primi- 
tyvus pirmykštis instinktas. . 

- Kodėl jūs mūsų nepribaigiat? 

- Tai neįeina į mano planus, pone Taketai. Kodėl jūs taip 
pagalvojote? 

- Ketinate mus čia laikyti iki begalybės? Kad mes jus ry- 
tais linksmintume? 

Sančesas nusišypsojo. 

- Labai viliojantis pasiūlymas, bet man nereikėtų būti to- 
kiu egoistu. Jeigu norite žinoti, aš jus paleidžiu į laisvę. Jus 
nuveš į Siudadą ir apgyvendins pačiame geriausiame viešbu- 
tyje. Rytoj vidurdienį jus įlaipins į keleivinį lėktuvą, skren- 
dantį į Bogotą. Ten patys nuspręsite, kur toliau vykti. 

Kėjus nepatikliai pažvelgė į jį. 

- O sąlyga? 

— Kai atvyksite į Jungtines Amerikos Valstijas, - o aš pa- 
sirūpinsiu tuo, kad spauda ir tam tikros tarnybos sužinotų 
apie jūsų neteisėtą lankymąsi Montesangrėje, - jūs perduosi- 
te mano laišką savo vyriausybei. 

— Kokį laišką? - Lara nustojo verkti ir dabar klausė. 

Kėjus apkabino ją per pečius ir ji prisiglaudė jam prie 
krūtinės. 

— Laiške parašyta, kad manęs niekas nesustabdys ir ši šalis 
turės man visiškai paklusti. Prezidentas Eskavezas neturi nei 
kariuomenės, nei asmeninių savybių, nei visuomeninės para- 
mos, kad mane sutriuškintų. Jo valdžia - praeities dalykas. Per 
kelis mėnesius jo mažėjanti kariuomenė bus visiškai sunaikin- 
ta. Baigiantis metams, aš Siudade sudarysiu savo vyriausybę. 

— Kodėljūs manote, kad Jungtinės Valstijos susidomės ju- 
mis ir jūsų niekinga vyriausybe? 

Sančesas iškišo smulkius aštrius dantis ir nutaisė kažką 
panašaus į šypseną. 

- Mūsų žmonėms nepaprastai reikia maisto produktų, 
vaistų, įvairių kitų dalykų. Aš noriu atnaujinti diplomatinius 
santykius su Jungtinėmis Amerikos Valstijomis. 

— Nuoširdžiai jumis tikiu. O kokia bus nauda mums? 

— Aš galiu kreiptis su tokiu pat prašymu į kelias Pietų Ame- 
rikos valstybes. Daugeliui iš jų reikia neutralios šalies, kuri 
būtų koridorius narkotikams gabenti. Iki šiol Montesangrė 
atsisakydavo to labai paprasto praturtėjimo būdo, bet laikai 
keičiasi, mes esame patekę į padėtį be išeities. 

— Koks banalus paaiškinimas. Dar pridurkite, kad nepa- 
prasti laikai reikalauja nepaprastų priemonių! 

Sančesas vėl nusišypsojo savo atgrasia vypsena. 

— Mes turim apsvarstyti visus įmanomus variantus. Mon- 
tesangrė gali būti patogus perkrovos punktas tarp Pietų 
Amerikos ir Jungtinių Amerikos Valstijų: narkotikų prekei- 
viai mums dosniai atlygins už paslaugą. 

Kėjus prisiminė nusileidimo taką, tarsi specialiai pritai- 
kytą narkotikams pervežti. Jis nemelavo Larai sakydamas, 

kad niekada neskraidino narkotikų, bet tai nereiškė, kad jam 
nebuvo siūloma jų vežti ir jis nebuvo gundomas dideliais pi- 
nigais. Rizika būti sugautam praktiškai buvo nulinė, o atly- 
gis - didžiulis. 

Tačiau tai daryti jam neleido mintis, kad jis pastūmės į 
prostitucijos kelią abiejų lyčių paauglius, savo įpročių vergus, 
ir duos uždirbti „kraujasiurbiams“. Jis turėjo savo moralinių 
principų, nors apie tai mažai kas numanė. 

- Kodėl manote, kad mūsų klausys? 

- Žiniasklaida daug rašys apie jūsų lankymąsi Monte- 
sangrėje. Net jeigu Amerikos vyriausybė bus nepatenkinta, 
kad pažeidėte įstatymus, jūsų drąsa visi žavėsis. Be to, jūsų 
kelionės tikslas sukels užuojautą, juolab kad kelionė baigėsi 
nesėkmingai. Todėl visi jumis domėsis. Deja, ponios Porter 
reputacija tam tikra prasme sugadinta, todėl ji nekelia publi- 
kai pasitikėjimo. Tačiau jūs esate velionio senatoriaus Taketo 
brolis. Tikriausiai liko jo draugų, užimančių aukštą padėtį. 
Jie jumis pasitikės. 

- Aš perduosiu jūsų laišką, jeigu turėsiu tokią galimybę, - 
nenoriai sutiko Kėjus. 

- To maža, pone Taketai. Jūs turite dusiiė man žodį. 

Kėjus nenorėjo netgi netiesiogiai įsipainioti į Montesan- 
grės reikalus. Jam nusispjaut, kas atsitiks tai prakeiktai ša- 
liai, tegu ji nors prasmenga skradžiai, kad tik jie su Lara kuo 
greičiau iš čia ištrūktų. O kol kas jis pasiruošęs Emilijui San- 
česui pažadėti viską, ko tik jis nori. 

- Duodu jums žodį. 

Pagaliau prašneko Lara. Ji truputį Žisiokūo: bet buvo aiš- 
ku, kad laikosi iš paskutiniųjų. 

- Tu degsi pragare, Emilijau. 

- Ką čia paistote... 

- Neabejok, pragaras yra. Aš ten buvau tą dieną, kai pa- 
grobė mano vyrą ir nušovė dukterį, ir dar kartą - praėjusią 
naktį, kai pamačiau jos kapą. 

- Visiškai įprastas dalykas karo metu. 


— Tutai vadini karu? - nusijuokė Lara. - Paklausyk, ką pats 
paistai. Tai ne karas, o terorizmas. Ir tu ne karys, o žmogžu- 
dys! Tu neturi garbės! 

Garbė - šventas dalykas Montesangrėje. Kėjus išsigando, 
kad Lara per stipriai pasakė, pažemindama Sančesą prieš 
bendražygių minią. Jis sulaikė kvapą, laukdamas, kad Elis 
Korasonas atšauks savo sprendimą juos paleisti. Tačiau Emi- 
lijus mostelėjo ranka, kad juos laipintų į sunkvežimį. 

Kėjus nelaukė, kol Korasonas apsigalvos. Jis įlipo į kėbulą, 
paskui pasilenkė ir ten įtempė Larą. Laimė, jiems šį kartą ne- 
surišo rankų. Krepšį su kamera, kuprines ir gydytojos krepšį 
įmetė į kėbulą paskui juos. Du kareiviai įsitaisė iš abiejų pu- 
sių užpakalyje. 

Kėjus atsisėdo ant grindų ir prisiglaudė prie kabinos sie- 
nos. Jis patraukė Larą šalia savęs. 

- Tik tiek? - paklausė Lara pašnibždomis. - Jis siunčia su 
mumis tik du sargybinius! 

— Atrodo, taip. 

Senas sunkvežimio variklis pagaliau suburzgė. Girgždėda- 
mas persijungė bėgis, ir mašina pajudėjo į priekį. Kai jie pa- 
skutinį kartą pažvelgė į Emilijų Sančesą Peroną, arba rūstųjį 
Elį Korasoną del Diablą, jis sėdėjo savo apgailėtinos lūšnos 
prieangyje ir kalbėjosi su pavaldiniais, o merginos jį vėdavo 
šiaudinėmis vėduoklėmis. 

— Jis visiškai ramus, — pasipiktino Lara. - Jam atrodo, kad 
mes jam nė kiek nepavojingi. 

Kėjus suėmė jai už smakro ir atsuko į save. 

— O ar mes pavojingi? 

Lara pagalvojo, paskui lėtai papurtė galvą ir ašaros pabiro 
jai skruostais. 

— Ne, nepavojingi. Netgi jeigu aš jį būčiau nušovusi, ne- 
būtų prisikėlęs nei tėvas Džeraldas, nei daktaras Sotas, nei 
Rendalas, nei Ešlė. 

Kėjus nubraukė ašarą jai nuo skruosto. 

— Ne, nebūtų. 

- Tai kam jį šaudyti? Būčiau tokia pat žudikė kaip jis. Tarp 
mūsų nebeliktų jokio skirtumo. 

- Dėl to, ką vakar aptikome, Lara, aš labai tave užjaučiu. 

Ši tylėdama linktelėjo. Sulig kiekviena akimirka jos jėgos 
seko. Akys užsimerkė, galva nusviro ant peties. Kvėpavimas 
pasidarė nelygus; Lara užmigo, pamiršusi savo vargus. 

Vienas kareivis priėjo prie jų su akių raiščiais. 

- Nereikia, - pasakė jam Kėjus. - Mes miegosim. Mūsų 
akys ir taip bus užmerktos. 

Kareivis pasitarė su draugu. Pastarasis abejingai gūžtelėjo 
pečiais. Jie atsisėdo prie krašto ir užsirūkė. 

Nors ir skaudėjo šoną, Kėjus apkabino Larą, kad toji ne- 
atsitrenktų galva į kabiną. Lara prisiglaudė prie jo, padėjusi 
jam ant peties galvą. 

Vienas kareivių padarė nepadorią pastabą dėl jų pozos. 
Kareiviai ėmė juoktis, su užuominomis pamerkdami Kėjui. 

Kėjus jiems taip pat mirktelėjo ir tuojau pat, įveiktas nuo- 
vargio, užmigo. 


Dvidešimt Ketvirtas skyrius 


Gaulė leidosi, kai jie privažiavo prie viešbučio. Kadaise la- 
bai gražus pastatas, kaip ir viskas Siudade, buvo apgriautas, 
Anuomet Lara čia lankydavosi priėmimuose ir vakarienėse, 
sukinėdavosi pobūvių salėse. Dabar aptarnaujančiųjų buvo 
mažai ir jie nedraugiškai sutikdavo svečius; viešbučio tarnau- 
tojai veikiau panėšėjo į grubius kareivius, nenoriai vykdan- 
čius įsakymus, nei į svetingus šeimininkus. 

Po ilgų valandų, praleistų per duobes šokinėjančio sunkve- 
žimio kėbule, Lara pajuto palengvėjimą, kad kelionė baigiasi, 
ir jai mažai rūpėjo nemaloni viešbučio išorė. Juos iš karto, 
lydimus ginkluotų sargybinių, nuvedė į trečią aukštą. 

Koridoriai buvo tušti. Tylu buvo ir už kambarių durų. Lara 
suprato, kad tas aukštas skirtas „ypatingiems“ svečiams ir 
kad jis panašus į kalėjimą. Visi, apgyvendinti trečio aukšto 
kambariuose, pasijusdavo lyg namų arešto sąlygomis. 

- Senjora Porter. - Durininkas padavė jos kambario raktus. 
Kitą raktą įteikė Kėjui. - Tikiuosi, jūs būsite patenkintas, gy- 
vendamas mūsų viešbutyje. 

Atsižvelgiant į aplinkybes, tai nuskambėjo kaip pajuoka, 
Vis dėlto durininkas jiems nusilenkė, paskui kartu su dviem 
kareiviais pasuko prie lifto. Į liftą įlipo tik durininkas. Karei- 
viai atsistojo prie užsivėrusių durų. Atsarginiai įėjimai kon: 
doriaus gale taip pat buvo saugomi. 


Lara atidarė savo numerio duris. Kėjus įėjo paskui ją. 

Kambarys atrodė švarus, bet varganas ir neišvaizdus. Per at- 
daras vonios kambario duris ji matė ryškiai rausvas plyteles 
ir plastikinę gėlėtą dušo užuolaidą. Padėjusi ant grindų krep- 
šį ir kuprinę, sustingo vietoje, nes pasijuto tokia pavargusi, 
kad nebegalėjo žengti nė žingsnio. 

Kėjus atsistojo jai už nugaros ir prisilietė jai prie peties. 
Lara atsisuko ir pirmą kartą nuo to laiko, kai jie išvyko iš Ko- 
rasono stovyklos, pamatė jį iš arti. Jis buvo išvargęs ir suly- 
sęs. Lara pasistiebė, norėdama paliesti žaizdą ant jo smilki- 
nio, bet tuojau pat nuleido ranką, suvokusi, kad toks judesys 
neturi nieko bendra su profesiniu gydytojos judesiu. 

Kėjus tyliai ištarė jos vardą. Jie stovėjo atsigręžę vienas į 
kitą. Jis paklausė: 

- Kaip tu? 

- Gerai. - Lara kone prarado balsą šaukdama ant Sančeso, 
ojis atsakė į jos kaltinimus viso labo piktdžiugiška šypsena. 
Jis neparodė nė lašo gailesčio dėl mergaitės mirties. Ašaros 
vėl užplūdo jai akis. Ji palinko prie Kėjaus ir, liūdnai palin- 
gavusi galvą, pasakė: - Ne, ne, man labai blogai. Ešlė tikrai 
negyva, aš jos netekau visiems laikams. 

Kėjus apkabino Larą ir, tarsi gindamas nuo kažko, priglau- 
dė prie savęs. 

- Š-š-š... Nereikia verkti. Tau nebėra ko bijoti. Čia saugu. 

Netikėtai Lara panoro, kad jis tuojau pat tai įrodytų. Ji 
įsisiurbė nagais jam į krūtinę. Troško prisiglausti prie šiltos 
gyvos būtybės ir pati jį apkabinti, o Kėjus aiškiai irgi norėjo 
apsikabinimu nuslopinti savo baimę. 

Juos apėmė beprotiška, laukinė ir nenumaldoma aistra. 
Kėjus pasilenkė ir suėmė ją už smakro, prispaudė lūpas prie 
jos lūpų, atkakliai ir godžiai ieškodamas liežuviu jos liežuvio. 

Lara apsivijo rankomis jam kaklą ir prisiglaudė visu kūnu. 
Kėjus ištraukė iš kelnių jos palaidinukę ir ėmė nekantriai se- 
gioti sagas. Jis atšlijo ir atsegė ant nugaros liemenėlę, pas- 
kui uždėjo delnus jai ant krūtų. Jo stiprūs pirštai įsisiurbė 
jai į kūną. 

Larai iš lūpų išsprūdo jo vardas - tarsi klausimas, prisipa- 
žinimas ar maldavimas. 

Atsakydamas Kėjus palenkė galvą ir lūpomis apžiojo jai spe- 
nelį. Lara atlošė galvą ir nesipriešindama atsidavė jo reiklioms 
glamonėms. Jis kandžiojo jai krūtis, sukeldamas skausmą, tar- 
si rodydamas savo valdžią. Paskui vėl prigludo jai prie lūpų. 

Pagaliau Kėjus kilstelėjo galvą ir pažvelgė į ją iš po pri- 
merktų vokų žydromis akimis. Skruostai buvo apžėlę dau- 
giadieniais šeriais, antakiai - tvirtai suglausti viršunosėje, 
lūpos - suspaustos siaura griežta linija. 

Lara jautė didžiulę ir stiprią aistrą kaip niekada gyvenime. 
Vis dėlto ji užsimerkė ir papurtė galvą. 

- Aš nenoriu būti viena Kėjaus Taketo moterų. 

— Nori. Dabar nori. 

Kėjus nunešė ją į lovą ir paguldė ant pagalvių. Tikriausiai 
jis geriau suprato jos jausmus, nes kai atsigulė greta, ji ne- 
kantriai prie jo prigludo. Jo lūpos buvo sūrios ir šiurkščios 
nuo prakaito, bet ji negalėjo nuo jų atsitraukti. 

Kėjus pastūmė į šoną jos palaidinukę bei atsegtą liemenė 
lę ir perbraukė ranka per jos krūtis, švelniai paglostydamas 
spenelius, kol jie pasidarė stangrūs ir tokie jautrūs, jog nuo 
pačio švelniausio jo prisilietimo ranka ji raičiojosi lovoje. 

Jis atsegė jai kelnes, numovė kartu su kelnaitėmis ir Lara 
jam netrukdė, paskui atsegė savo džinsus ir Lara jam padėjo 
juos nusmaukti iki kelių. 

Kėjus įėjo į ją. 

Lara jį priėmė. 

Larą nustebino jo penio stangrumas, Kėjų - jos visiškas 
atsidavimas. Jis pakėlė galvą ir pažvelgė į jos paraudusį veidą. 
Lara jautė, kaip dega jos skruostai, girdėjo savo tankų kvėpa- 
vimą. Kėjus žiūrėjo jai į akis ir grimzdo vis giliau. Ji prikando 
lūpą, kad nesušuktų. 

Pasitenkinimas pasirodė jo veide, kai pagaliau surado pa- 
togiausią padėtį. Dejuodamas jis prispaudė kaktą prie jos 
kaktos. 

- Maniau, kad nesulauksiu... 

Kėjus pradėjo judėti; Lara pakėlė šlaunis, priimdama kie- 
kvieną staigų smūgį. Nuo jo judesių jai užėmė kvapą, bet kil- 
davo ir atsakomoji pasitenkinimo banga. 

Kėjus jos laukė. Kai Lara pasiekdavo malonumo viršūnę, 
jis sukišdavo pirštus jai į plaukus ir laikė apkabinęs rankomis 
jos galvą, bučiuodamas į lūpas aistringai ir švelniai. Tačiau 
tos bangos buvo tokios stiprios ir ilgos, kad Kėjus nebegalėjo 
ilgiau tverti, jis liovėsi valdytis ir įsikniaubė veidu jai į kaklą, 
sugriebdamas lūpomis jos odos raukšlelę. 

Dar ilgai abu gulėjo nejudėdami. 


—-— 


Atsikėlę juodu patraukė į jo kambarį, nes Laros kambaryje 
ištepliojo patalynę nešvariais drabužiais ir batais. Nekreip- 
dami dėmesio į smalsius kareivių žvilgsnius, perėjo korido- 
riumi į jo kambarį, tikslią Laros kambario kopiją, tik vonios 
kambario grindys čia buvo išklotos žydromis plytelėmis, o 
ant dušo užuolaidos suposi besišypsantys jūrų arkliukai. 

Nusimetę drabužius, jie atsistojo po dušu, iš kurio purškė 
rudas drungnas vanduo. Norėdami nors šiek tiek apsipraus- 
ti, kiekvienas sumuilino po tris mažyčius į žalią celofaną įpa- 
kuoto muilo gabaliukus. 

Vanduo pasidarė visiškai šaltas, bet jie stovėjo po čiurkšlė- 
mis, glamonėdami vienas kitą. Lara apžiūrėjo Kėjaus žaizdą 
ant smilkinio ir pareiškė, kad gali ją sukabinti. 

Kėjus užprotestavo: 

— Nereikia. Apsieisiu. 

Ji apčiupinėjo jam šonkaulius ir spėjo, kad tikriausiai bus 
įskilę. 

Kėjus pripažino, kad šonkaulius skauda, bet nesutiko api- 
bintuoti krūtinės. 

- Tada, aną kartą, tu apvyniojai mane kaip mumiją. Aš vos 


neuždusau apvyniotas tvarsčiais. Aš juos išmečiau jau kitą 
dieną. 

Šukuodama pirštais plaukus jam ant krūtinės, Lara vagį. 
no Kėjų užsispyrėliu, lytėjo jo sunkų penį. 

Kėjus švelniai pabučiavo randą jai ant peties ir sakė, kad 
jis gražus, nors sumišusi Lara norėjo jį pridengti. 

- Tai brūkštelėjimas, palyginti su manaisiais. 

Lara perbraukė pirštais per didelį raudoną randą jam ant 
kairės kojos nuo šlaunies iki kelio. 

— Kas čia? 


Kėjus jai papasakojo, kaip per automobilio avariją susi 
žalojo koją ir palaidojo viltis padaryti karjerą Nacionalinėje 
futbolo lygoje. 

- Turbūt labai krimtaisi? Tai buvo tavo svajonė? 

- Džodės svajonė. Mes jau tada nesutarėme. Na, o pas 
kui... - Kėjus krestelėjo galvą. - Nekalbėkim apie Džodę. 

Kėjus ją lietė ir glamonėjo, dovanodamas ir patirdamas 
malonumą. Lara nenumanė, kad jis gali būti toks aistringas 
ir pasiruošęs pildyti moters norus. Ji jautėsi lyg sapne, 
niekada nesvajojo patirti tokio stipraus erotinio malonumo 
net su savo tikruoju vyru. Juolab su Klarku. 

Pagaliau jie išlindo iš dušo ir ėmė raustis kuprinėse ieško 
dami švarių drabužių, bet kažkas pabeldė į duris. 

- Kas ten? - paklausė Kėjus. 

— Tengo la comida para ustedes. Aš atnešiau jums užkąsti. 

Kėjus atsargiai pravėrė duris. Kareivis laikė ant peties pa- 
dėklą su valgiais. 

- Gracias. Ačiū. - Kėjus paėmė padėklą ir, kareiviui nespė 
jus ištarti nė žodžio, užtrenkė duris ir užkabino grandinėlę. 

Jis pastatė padėklą ant stalo. 

- Reikia tikėtis, čia skaniau negu Sančeso stovykloje. 

- Gal maistas apnuodytas? - Lara priėjo prie stalo žukuo 
damasi šepečiu šlapius plaukus. 

- Galbūt, bet abejoju. Kam jam tiek vargintis, jeigu norėtų 
mus nužudyti? Jis tai galėtų padaryti viešai. 

Ant padėklo stovėjo lėkštės su vaisiais ir sūriu, kepta viš 
tiena ir butelis mineralinio vandens. Kėjus paėmė iš dubens 
vištos kulšį ir be jokio apetito atsikando. 


S 


- Nesuprantu, kodėl jis mus paleido. 

Lara ėmė lupti apelsiną. 

- Iš tikrųjų stebėtina? 

- Labai. Nežinau, ko aš tikėjausi, bet ne to. - Nepaleis- 
damas iš rankų vištos kulšies, jis apžvelgė kambarį. - Čia ne 
liukso viešbutis, bet ir ne lūšna plūktomis grindimis. 

Kėjus kurį laiką susikaupęs kramtė. 

- Na imkim ir viską gerai apgalvokim. Mums dovanojo 
gyvybę mainais už tai, kad nuvešiu į Jungtines Amerikos 
Valstijas jo laišką? Čia kažkas ne taip. Labai jau paprasta. 
Jeigu jis norėtų perduoti laišką mūsų vyriausybei, pasinau- 
dotų kur kas įtakingesniu žmogumi negu aš. Pavyzdžiui, 
galėtų kreiptis į draugiškos valstybės vadovą. - Kėjus nu- 
metė į lėkštę kaulą ir atkimšo butelį. - Kodėl jis mus paliko 
gyvus, Lara? 

Lara padėjo ant padėklo pusiau nuluptą apelsiną. 

- Nežinau. - Lara priėjo prie lango, atitraukė užuolaidas ir 
pažvelgė į gatvę. 

- Suvalgyk apelsiną. Tu jau taip seniai valgei. 

Lara su pasibjaurėjimu pažvelgė į maistą ant stalo. 

- Nenoriu būti už nieką dėkinga Emilijui Sančesui 

- Nekvailiok, kam tokia auka reikalinga. Tau reikia pa- 
valgyti. 

- Aš nealkana, Kėjau. Man tiesiog neduoda ramybės min- 
tys. - Laros balse suskambo nepasitenkinimas, bet nepaten- 
kinta ji buvo savimi. - Aš bandau suvokti. 

- Ką? 

- Nežinau. Įvairius dalykus. Viską. Tai, kas čia įvyko prieš 
trejus metus. Galvoju apie Rendalą. Apie Ešlę. Stengiuosi ne- 
prisiminti duobės, į kurią ją užkasė, kitaip išprotėsiu - Lara 
sugniaužė rankoje užuolaidą. = Noriu prisiminti Ešlę tik 
gyvą. Kokia protinga ir linksma ji buvo, kiek daug džiaugs- 
mo man suteikė per tą trumpą laiką, kol buvo su manimi, - 
Laros balsas pradėjo drebėti, ir ji nutilo, kad nusiramintų. - 
Mano dukra niekada nebegrįš. Tačiau jeigu aš jos gyvenimą 

prisiminsiu labiau negu jos mirtį, tai ne taip jau svarbu, kur 
ilsisi Ešlės kūnas. Jos dvasia, kaip ir anksčiau, gyva. Taip žiū- 
rint mūsų kelionę čia galima laikyti sėkminga. 

- Tu turėjai čia atvykti, kad apsiprastum su Ešlės mirtimi, 

Lara linktelėjo. 

— Tas mano gyvenimo laikotarpis pernelyg ilgai užtruko. 
Aš kaltinau visus, kad jie apie mane sprendžia iš laikraščių 
antraščių, bet labiausiai kalta esu aš pati. Negalima iki bega- 
lybės savęs laikyti auka. Metas pagalvoti apie savo ateitį. 

- Iden Pase? 

- Nepasakytum, kad ten mano gyvenimas būtų labai sė- 
kmingas, - pasakė Lara, atsisukdama į jį. 

— Bet ne todėl, kad esi bloga gydytoja, o per mus, Taketus. 
Mes tau gerokai patampėm nervus. 

Lara staigiai nusisuko, nenorėdama į jį žiūrėti. 

- Sakyk, Kėjau, kodėl tarp mūsų tai įvyko? 

- Tu turi omenyje nesantaiką? Ar ką nors kita? 

- Kita. 

Ji išgirdo, kaip Kėjus sulaikė kvapą. Paskui pagaliau ištarė: 

- Tu gydytoja. Tu geriau žinai. 

Lara žinojo ir patvirtino galvos linktelėjimu. 

- Žmonėms, patyrusiems mirtiną pavojų ir išlikusiems 
gyviems, - kalbėjo ji lėtai, - labai dažnai iškart reikia sekso. 

Kėjus pakėlė antakį, išreikšdamas arba susidomėjimą, 
arba abejonę. Lara nebuvo tikra, ką jis galvoja. 

- Čia yra sava prasmė. Seksas — tai didžiausias jausmų at- 
palaidavimas ir kartu prieinamas būdas patvirtinti, kad gy- 
vybė yra amžina. Kai kurie pacientai man slapta prisipažin- 
davo, kad grįžę po laidotuvių iš karto imdavo mylėtis. Ir labai 
aistringai. Žmogus jaučia įgimtą mirties baimę. O seksas - 
nepaprastai greitas gyvybės tvarumo patvirtinimas. Savaime 
suprantama, po kankinamų išbandymų, kuriuos patyrėme 
per kelias pastarąsias dienas, mes bandėme seksu, šiurkščiu, 
audringu seksu atsikratyti susikaupusios įtampos ir emocijų. 
Mudu esam klasikinis tokio reiškinio pavyzdys. | 

Kėjus mandagiai klausė. Paskui priėjo prie Laros taip arti, 
kad ji atlošė galvą, norėdama matyti jo veidą. 

- Kokie niekai. Tai atsitiko todėl, kad abu norėjom. - Kė- 
jus ją pabučiavo taip stipriai, kad net suskaudo lūpas. - Ir vel- 
niop visus prasimanymus ir pasiteisinimus. 

Eidami į lovą, jie nusimetė neseniai apsivilktus drabužius. 
Jis atsisėdo ant lovos ir pasistatė Larą tarp kelių, pakėlė jos 
krūtis ir švelniu liežuvio judesiu palietė spenelius. 

Laros akys nejučia užsimerkė, o kvėpavimas pasidarė ne- 
lygus ir sunkus. Ji pirštais taršė jam plaukų sruogas, o jo bur- 
na atkakliai keliavo po jos kūną nuo krūtų iki šlaunų. Šeriai 
draskė jai pilvą ir tai buvo nuostabus, nepatirtas pojūtis. Lara 
pajuto, kaip maloniai apsunko ir sušilo jos šlaunys. 

Kėjus padėjo rankas Larai ant sėdmenų ir prisitraukė ją 
prie savęs. Nosimi ir burna jis glamonėjo jos pilvą, bučiavo 
bambą, švelnią odą žemiau. Nuo jo šilto kvėpavimo virpėjo 
plaukai ant gaktos. 

Kėjus ją paguldė į lovą ant nugaros ir pasilenkė jai tarp 
šlaunų. Bučiavo nesivaržydamas ir nesiliaudamas, jo lūpos 
švelniai glamonėjo, o vikrus liežuvis žadino aštrius pojūčius. 
Kėjus tiksliai žinojo, tarsi veikiamas jos pasąmonės signalų, 
kada sustoti, paglostyti, kada stipriai prisispausti burna ir 
vėl glamonėti pačiu liežuvio galiuku. 

Kai Lara pagaliau jį pamatė ant savęs, jau buvo pasisoti- 
nusi, prisipildžiusi, apsvaiginta džiugios geidulio palaimos. 
Jos lūpos tuoj pat atsakė į jo ieškantį bučinį. Ir kai ji pajuto 
Kėjų savo gelmėje, tai buvo nauja pradžia, nauja aistra, o ne 
ankstesnės pabaiga. 


—-- 
Kėjus atsargiai perbraukė pirštu per randą jai ant peties. 
- Skaudėjo? 
— Labai. Gydytojai manė, kad man labai pasiseks, jeigu ga- 
lėsiu ką nors daryti ta ranka. 
- O tu, žinoma, nusprendei įrodyti, kad jie klysta. 


2 aa iai 


- Kai žaizda užgijo, aš dar daug mėnesių turėjau lankytį 
fizioterapijos procedūras. 


Kėjus svarstydamas žiūrėjo į Larą. 

- Man atrodo, Lara, tau laikas liautis save graužti, kad ne- 
numirei kartu su Ešle ir Rendalu. 

- Manai, aš susigalvojau tokią bausmę? 

- Tam tikra prasme. 

Lara pasirėmė ant alkūnės ir apžvelgė jo nuogą kūną. Be 
rando ant kojos, Kėjus turėjo įvairiausių randų ir sužeidimų 
pėdsakų ant liemens. 


- O tu? Tu beatodairiškas. Rizikuoji stačia galva. Už ką 
save baudi? 


- Tai painūs dalykai, - paniuro Kėjus. - Rizikuoju dėl rizį- 
kos, štai ir viskas. 

Laros žvilgsnis jam pasakė, kad ji netiki jo žodžiais. Lara 
toliau apžiūrinėjo jo randus. Ypač baisus buvo ilgas nelygus 
randas ant krūtinės ties dešine ranka. 

— Pjaustė peiliais, - paaiškino Kėjus, atsakydamas į jos ne- 
bylų klausimą. 

- Tu tikriausiai nebuvai nugalėtojas. 

- Kaip tik priešingai. 

Lara nedrįso klausti apie pralaimėjusiojo likimą. 

— O šitas? 


- Lėktuvo katastrofa. Išsigelbėjau, bet susižeidžiau ranką 
į fuzeliažo nuolaužą. 


Larą stulbino jo nutrūktgalviškumas. 


— Be šios dienos, ar tau kada nors grėsė mirtinas pavojus? 
- Vieną kartą. 


- Papasakok. 

— Mane sužeidė. Štai čia. - Jis parodė į patį naujausią ran- 
dą, bet Lara jau buvo jį mačiusi. - Aš vos nenukraujavau. 

Lara juokdamasi atmetė plaukus. 

- Tai ne šiaip sužeidimas, bet tokios žaizdos mirtina irgi 
nepavadinsi. 

- Žinau. Bet aš turėjau omenyje ne pačią žaizdą. Matai, aš 
ieškojau daktaro Patono, o vietoj jo radau kitą žmogų. Moterį. 

Lara sustingo nuo jo žvilgsnio, įsiklausydama į ypatingą jo 
balso intonaciją. 

- Ir tai buvo pavojinga gyvybei? - paklausė Lara. 

- Aš įją pažiūrėjau ir pagalvojau: „Viskas, Taketai, tu žuvęs“ 

Lara sunkiai nurijo seilę. 

— Mes suaugę žmonės, Kėjau. Tokio amžiaus jau galime 
sau leisti neapsimetinėti. Aš nelaukiu, kad tu mane apiber- 
tum priesaikomis ir gėlėmis. Tau nereikia... 

Kėjus uždengė jai burną delnu. 

- Apie tai kalbu ne tam, kad įviliočiau tave į lovą. Tu jau 
lovoje su manim, aš su tavim jau mylėjausi. Kalbu todėl, kad 
tai yra tiesa ir tu ją žinai. Mudu čia esam todėl, kad norėjom 
suartėti iš pat pradžių. Mes abu žinojom, kad anksčiau ar vė- 
liau tai įvyks. - Kėjus paglostė jai skruostą. - Kai tik išvydom 


vienas kitą, viskas buvo nuspręsta. Aš panorau tavęs nuo pat 
pirmos akimirkos. 


- Kol nesužinojai, kas aš esu. 


—- Koks skirtumas. - Jis palietė jos plaukų sruogą ir prisi- 
traukė ją visą prie savęs. - Kaip ir tada, aš vis dar tavęs noriu. 


———-— 


Kėjus norėjo sulaikyti Larą, bet ji iššoko iš lovos ir ėmė ran- 
kioti savo drabužius. 

— Kur bėgi? - mieguistai sumurmėjo Kėjus. 

- Į savo kambarį. 

- Ko? 

— Noriu išsimaudyti po dušu. 

- Čia irgi yra vonios kambarys. 

- Bet nebėra muilo. Be to, man reikia susirinkti daiktus. 
Reikia būti pasiruošusiems, kai ateis mūsų vežti į oro uostą. 

Lara greitai apsirengė. 

- Kelinta valanda? 

- Devinta. 


- Devinta! Nejaugi taip vėlu? - Kėjus atsisėdo lovoje ir 
pirštais susišukavo išsidraikiusius plaukus. . 

- Tu gali dar pamiegoti. Iki vidurdienio dar toli. 

- Ne, aš keliuosi. Nes bjaurybės dar atidės mūsų išvykimą. 
Nusiprausiu, o paskui pabandysiu užsakyti kavos. 

Tačiau Kėjus gulėjo žiūrėdamas į lubas ir galvodamas. Įš- 
vakarėse Lara jam atskleidė kai kurias abejones. Jis pats, dar 
uždaresnis, jai neprisipažino irgi būgštaująs. 

Norėdama nuraminti savo sąžinę, Lara sugalvojo psicho- 
loginį pasiteisinimą, kodėl gulasi su juo į lovą, nors, kaip jam 
pasirodė, pati nelabai tikėjo savo pramanais. Jo manymu, 
aistros nereikia nei analizuoti, nei bandyti paaiškinti. Aistrą 
reikia patenkinti, ir nieko daugiau. 

Kėjus neklausinėjo savęs, kodėl taip atsitiko, bet negalėjo 
suvokti savo požiūrio į tai ir į Larą po to, kas įvyko. 

Niekada anksčiau moteris jam nebuvo suteikusi tokio ma- 
lonumo. Fiziškai jie nuostabiai tiko vienas kitam. Ji nenusi- 
leido jam aistra ir įgudimu. Tada laikraščiai apie ją daug rašė, 
tačiau jis nesitikėjo iš Laros tokio laisvumo meilės guolyje. 
Vien tik tai prisiminus, jį vėl apimdavo geidulys. Jam buvo 
per maža naktinio meilės maratono. Jis norėjo daugiau Ir 
tik jos. 

Tai buvo neįprasta ir stulbinama. Kėjus labiausiai vertino 
meilinimosi procesą. Vos tik prisiviliodavo moterį, ji visiškai 
nustodavo jį dominti. Kėjui ypač kėlė nerimą tai, kad su Lara 
viskas buvo atvirkščiai: ji traukė vis labiau. Kėjus kaskart 
atrasdavo naujų jos bruožų ir buvo pasiruošęs ją tyrinėti iki 
begalybės. 

Moterys jam buvo panašios į skutimosi peiliukus. Vos tik 
peiliukas atšipdavo, jis tuoj pat jį išmesdavo ir imdavo kitą. 
Tačiau Kėjus neketino nei skirtis su Lara, nei pakeisti jos kita. 

Jis ir nedrįstų suja elgtis kaip užsimanęs. 

Tik taip jis galėjo paaiškinti visus savo dvasinius svars- 
tymus ir būgštavimus. Lara - ne jo nuosavybė! Jeigu aplin- 
kybės būtų susiklosčiusios kitaip, ji, kaip ir anksčiau, būtų 
priklausiusi jo broliui. 

Iš pradžių Lara buvo Klarko moteris. 

Kaip tik ta aplinkybė trukdė jam manyti, jog praėjusi nak- 
tis buvo meilės viršūnė. Matyt, pats to nepastebėdamas, jis 
išsidavė. Arba daktarė Malori nepaprastai įžvalgi. 

Lara prašneko apie tai, kai praeitą vakarą jie truputį už- 
kando ir nutarė eiti miegoti. Lara gulėjo ant šono, nugara į 
Kėjų, pasikišusi ranką po skruostu. Kėjus susimąstęs sklaidė 
jos plaukų sruogas; ji užmigo, o jam nesisekė. Tadjis nustebo, 
kai Lara pro miegus pasakė: 

- Aš žinau, ką tu galvoji. 

Kėjus įsirėmė keliais jai į nugarą. 

- Gerai, gudruole, pasakyk, apie ką aš galvoju. 

- Apie Klarką. 

Kėjus nustojo šypsotis ir paleido iš rankų jos plaukų sruogą. 

- Kodėl apie Klarką? 

- Tu spėlioji, ar aš nelyginu jūsų a o jeigu lyginu, tai 
kuris iš jūsų geresnis. 

- Nežinojau, kad tu dar ir aiškiaregė... 

Lara pasuko galvą ir pažvelgė į Kėjų per petį. 

- Neapsirikau? Tu apie tai galvoji? 

- Galbūt. 

Liūdnai nusišypsojusi, Lara lėtai palingavo galvą. 

- Tu ir Klarkas... Judu visiškai skirtingi. Abu patrauklūs, 
abu ypatingi, abu gimę būti lyderiais, bet visiškai skirtingi. 
Aš mylėjau tavo brolį ir maniau, kad jis myli mane. - Laros 
balsas virto šnabždesiu. - Bet su juo niekada nebuvo taip, 
kaip su tavim šiandien. - Lara nusisuko ir vėl pasikišo ranką 
po skruostu. Paskui vėl pakartojo: - Niekada. 

Kėjus kurį laiką gulėjo tylėdamas, graužiamas pavydo ir 
tikindamas save, kad Lara sako tiesą. Tačiau labai greitai pa- 
vydą pakeitė geidulys. O gal ne geidulys, tik pavydus noras ją 
padaryti priklausomą. 

Staiga Kėjus apkabimo ją ranka ir ryžtingai prisitraukė, 
stipriai prisispausdamas pilvu jai prie strėnų. Kėjus ją paėmė 
vienu energingu judesiu. Jis įkando jai į kaklą ir neatleido 
dantų, jausdamas poreikį valdyti ir tramdyti. 

Tačiau jėgos nereikėjo. Lara nesipriešino —- priešingai, 
buvo sukalbama, nuolaidi ir taip įsiaistrino, kad jos kūno 
raumenys sugniaužė jo penį tarsi kumštis, ištraukdami sy- 
vus, o kartu ir jo abejones. 

Kurį laiką jie sunkiai alsavo. Prakaitas smulkia rasa nu- 
klojo jų kūnus. Kai pagaliau atšlijo, Lara atsisuko į Kėjų, įsi- 
kniaubė veidu jam į krūtinę, timpčiodama lūpomis plaukus, 
ir sušnabždėjo: 

— Kaip begėdiška. 

- Aš visada buvau begėdis. 

— Aš ne apie tave. Kalbu apie save. 

Kėjus užmigo nepaleisdamas jos iš savo glėbio, nuramin- 
tas jos meilės patvirtinimo. | 

Tačiau tai įvyko naktį, o dabar, dienos šviesoje, abejonės 
vėl apniko; jos grįžo kaip drėgnas karštis kartu su aušra. Jis 
prisiminė visa, ką Lara jam sakė, jos audringą geidulingumą, 
drąsias glamones. Negali būti, kad jai su Klarku būtų buvę 
geriau. 

Arjijojo ant Klarko ir krito iš nuovargio jam ant krūtinės? 

Kėjus nejučia sugniaužė kumščius. 

Ar ji tai švelniu, tai šiurkščiu rankos prisilietimu sukelda- 
vo Klarkui palaimingą nuovargį? 

Kėjus šlykščiai nusikeikė. 

Ar ji leisdavo Klarkui bučiuoti šlaunis, praskėsti, mėginti... 

Siaubinga dejonė privertė jį atsisėsti lovoje. 

Kai riksmas vėl perplėšė ryto tylą, jis jau buvo užsimovęs 
džinsus ir taip puolė prie durų, kad vos nenukėlė jų nuo vyrių. 


-—-—=— 


- Buenos dios, - pasakė Lara sargybiniams, išeidama iš 
Kėjaus kambario. Nekreipdama dėmesio į jų dviprasmiškus 
žvilgsnius, ji perėjo koridorių, įėjo į savo kambarį ir uždarė 
duris. 

Nuo praėjusio vakaro ant kilimo liko jų nešvarių batų 
pėdsakų, o lovą, kaip sakė Kėjus, jie pavertė tikru jovalu. Jis 

prisipažino, kad pirmą kartą gyvenime mylėjosi nenusiavęs 
batų, nors ji tikriausiai yra girdėjusi apie teksasiečius ir ne 
tokių pasakų. 

Kėjus pasakė „mylėjosi“? Gal jis pavartojo šiurkštų žodį, 
tik jos atmintis jam atlaidi? 

Lara vijo šalin neramias mintis. Per pastarąsias dvidešimt 
keturias valandas ji pernelyg paniro į savianalizę. Praėjusią 
naktį padarytas išvadas galima pavadinti palankiomis. Kė- 
jaus glėbyje jos gyvenimas tarsi prasidėjo iš naujo. Ji patyrė 
tikrą apsivalymą ir ar jam reikia ieškoti pavadinimo? Tai rodė 
jos kūnas, jos nuotaika. Lara jautėsi nuostabiai. Gal vertėtų 
sustoti ir nebeieškoti atsakymų į kitus klausimus? 

Lara pagriebė kuprinę ir nuėjo į vonios kambarį. Ten la- 
bai kritiškai pažvelgė į savo atvaizdą virš kriauklės: veidas 
be kosmetikos, muilu ištrinkti plaukai, nors iš švarūs, bet be 
blizgesio. 

Ji atsegė dvi viršutines palaidinukės sagas ir raudonis 
užpylė jos veidą ir kaklą: kaip ir tikėjosi, krūtinė buvo suba- 
dyta Kėjaus šerių. Jeigu jie ir vėl kartu miegos, ji lieps jam 
nusiskusti. 

Jeigu jie kartu miegos. Jeigu... 

Lara pajuto, kad to labai tikisi. Ir viliasi, kad tai įvyks labai 
greitai. 

Šypsodamasi nuo tokių minčių, ji atitraukė plastikinę 
dušo užuolaidą ir norėjo atsukti čiaupą. 

Jos riksmas aidu nuskambėjo rausvomis plytelėmis išklo- 
toje vonioje. 

Sumuštas, kruvinas, bet, be jokios abejonės, gyvas vonio- 
je gulėjo Rendalas Porteris. 

Jos vyras. 


Dvidešimt penktas skyrius 


„Daikiai atrodai. - Buvęs Jungtinių Amerikos Valstijų pa- 
siuntinys Montesangrėje atsistojo, kai jo žmona įėjo į svetai- 
nę. - Man vis dėlto labiau patikai su šviesiais plaukais. Kada 
tu nustojai juos dažyti? 

— Kai gulėjau Majamio ligoninėje. Tai buvo sunkus metas. 
Tada negalvojau apie plaukų spalvą. 

Lara pažvelgė į Kėjų. Jis neatsistojo, kai ji įėjo į kambarį, 
sėdėjo išdribęs minkštame krėsle, užkėlęs koją ant kojos ir 
nervingai ją judino. Kitiems jis buvo ramumo įsikūnijimas, 
bet Lara jautė, kad jis tuoj tuoj pratrūks. 

Gal Rendalas ir pajuto tramdomą Kėjaus įsiūtį, bet neiš- 
sidavė. 

— Ar nori ko nors išgerti, brangioji? Mes dar turime kelias 
minutes. 

— Ne, ačiū, nieko nenoriu. Tik nesuprantu, kodėl turiu da- 
lyvauti spaudos konferencijoje. 

- Tu mano žmona. Tavo vieta šalia manęs. - Rendalas pri- 
sipylė sodos vandens. - O jūs, pone Taketai, ar norėtumėte 
ko nors? 

- Ne. 

Hiustono viešbučio numeryje Rendalas vėl grįžo ant so- 
fos, ant kurios sėdėjo laukdamas, kol Lara išeis iš miegamojo. 


Viskas čia labai skyrėsi nuo menko apstatymo Montesangrės 
viešbutyje. 

Kambarys buvo pilnas gėlių, atsiųstų jų sugrįžimo proga. 
Nuo saldaus įkyraus jų kvapo Larai įsiskaudėjo galvą. Jos 
akimis žiūrint, visi tie dėmesio ženklai buvo nevykę ir ap- 
simestiniai, nes daugumą puokščių atsiuntė tie patys valdi- 
ninkai ir politiniai veikėjai, kurie prieš penkerius metus su 
malonumu išsiuntė Rendalą ir jo neištikimą žmoną į Mon- 
tesangrę ir taip išgelbėjo Vašingtoną nuo susikompromita- 
vusios porelės. 

Formaliai, kaip ir anksčiau, Rendalas buvo Jungtinių 
Amerikos Valstijų pasiuntinys. Kolumbijos žiniasklaidos 
priemonėms pirmosioms pranešus apie keistą jo prisikėlimą 
iš numirusių, straipsnių apie jį pasirodė beveik visų pasaulio 
laikraščių pirmuosiuose puslapiuose ir nustūmė į šalį kitas 
naujienas. Rendalo grįžimas į gyvenimą apstulbino Ameriką 
ir sukėlė visuotinį sąmyšį. 

Bogotoje gydytojai apžiūrėjo jo žaizdas; paaiškėjo, kad jos 
ne tokios rimtos, kaip iš pradžių manyta. Kėjui padarė rent- 
geno nuotraukas ir nustatė šonkaulių įskilimus, bet kitokių 
vidinių sužalojimų nebuvo. 

Larai tie įvykiai buvo didžiulis sukrėtimas. Nuo nervinio 
išsekimo jai išrašė raminamųjų ir pritaikė mitybą. Ji miegojo 
ir valgė, bet vis tiek tebebuvo apimta šoko: judesiai lėti, kal- 
ba nerišli. Vyras pražuvėlis grįžo iš nebūties — tai ją trikdė 
labiausiai. 

Universalinė parduotuvė „Neimann Marcus“ padovanojo 
Larai drabužių pirmam viešam pasirodymui sugrįžus į Ame- 
rikos žemę. Ji apsirengė šilko ir vilnos kostiumėliu, prie jo 
tinkančiais „Jordan“ firmos bateliais, gavo kitų reikalingų 
daiktų bei papuošalų. Viešbučio administracija atsiuntė jai į 
numerį kirpėją, manikiūrininkę ir makiažo specialistę. Lara 
atrodė puikiai ir buvo pasiruošusi lydėti vyrą į spaudos kon- 
ferenciją, turinčią prasidėti po pusvalandžio vienoje didžiau- 
sių viešbučio salių. 

Lara mieliau būtų sutikusi eiti po priešo kulkom. Artė- 
janti spaudos konferencija turbūt mažai skirsis nuo karo 

veiksmų. Ji nenustygo vietoje ir be tikslo vaikščiojo po pilną 
gėlių kambarį. 

- Ar tu žinai, Rendalai, ką jie iškels aikštėn? 

- Tavo romaną su Klarku, - nė nemirktelėjęs atsakė Ren- 
dalas. Jam buvo pranešta apie Klarko mirtį, kai skrido iš 
Montesangrės į Kolumbiją, bet jis tai jau žinojo. Naujienos 
pasiekdavo Montesangrę, tačiau retai pavykdavo sužinoti, 
kas vyksta joje. - Manau, to neišvengsime, Lara, - pridūrė 
Rendalas. - Pabandysiu nukreipti jų dėmesį pasakodamas 
apie paskutinius trejus savo gyvenimo metus. 

— Jūs visiškai nepasikeitęs. - Kėjus nustojo mojuoti koja 
ir barbenti pirštų galais į dantis. - Atrodote sveikas, drūtas 
ir įdegęs. 

Lara irgi atkreipė dėmesį, kad sutuoktinio fizinė būklė 
nepriekaištinga. Jis atrodė net geriau negu tada, kai jie susi- 
pažino prieš septynerius metus; buvo galima pamanyti, kad 
jis kelis mėnesius poilsiavo Havajuose, o ne praleido trejus 
sunkius metus kalėjime kaip politinis kalinys. 

Rendalas pataisė naujo kostiumo, taip pat atsiųsto iš „Ne- 
imann Marcus“, klostes. 

— Po dviejų trijų mėnesių su manim pradėjo elgtis labai 
gerai. Iš pradžių maištininkai mane žiauriai mušdavo. Kas- 
dien daužydavo pistoletų rankenomis ir dviračių grandinė- 
mis. Maniau, kad galiausiai pribaigs. - Rendalas baigė gerti 
sodos vandenį ir pasižiūrėjo į laikrodį. Laiko dar buvo, ir jis 
pridūrė: - Kartą jie mane nutempė pas generolą Peresą. Ti- 
krąja to žodžio prasme tempė, nes negalėjau paeiti. Nume- 
tė kaip bulvių maišą. Peresas didžiavosi savimi. Jis parodė 
mano „sušaudymo“, to, kurį jie imitavo, nuotraukas. Jie iš 
tikrųjų įvykdė mirties bausmę kažkokiam nelaimėliui ir šau- 
dė jam į galvą tol, kol iš jos liko košė. 

Lara apkabino save rankomis. Kambaryje nuo kondicio- 
nieriaus buvo vėsu. Rendalas pageidavo žemiausios tempera- 
tūros, mat trejus metus kankinosi atogrąžų karštyje. 

— Įsivaizduokite, kaip jaučiausi, žiūrėdamas į tas nuotrau- 
kas. Dar parodė amerikietiškus laikraščius, kur buvo rašoma 

apie mano mirtį. Jie turėjo ir mano laidotuvių nuotrauką. 
Galėjau tik numanyti, kaip tu sielvartauji. - Jis užjaučiamai 
pažvelgė į Larą. - Dėkojau Dievui, kad tau negresia pavojus, 
bet supratau, kaip tu kenti, galvodama apie mano mirtį. Ypač 
mane kankino suvokimas, kad niekas man nepadės, ir tai 
buvo visų didžiausia kančia. Juk visiems aš buvau žuvęs. 

- Arjie tau pasakė apie Ešlę? 

— Ne. Aš nežinojau, kad ją nušovė per automobilio užpuo- 
limą. Apie tai perskaičiau laikraščių pranešimuose apie savo 
laidotuves. Mane guodė tik tai, kad tu stebuklingai išsigelbė- 
jai. Jeigu ne dvasininkas... 

- Dvasininkas? Tėvas Džeraldas? 

- Taip. Jis sugebėjo tave įtaisyti į vieną paskutinių reisų iš 
Montesangrės į Ameriką. Maniau, kad žinai. 

— Ne. Aš nežinojau, - pasakė ji prislėgtu balsu. - Aš jam 
net nepadėkojau. 

- Jis kilniai pasielgė, - tarė Rendalas. - Ir užsitraukė Emi- 
lijaus nemalonę. Tikriausiai todėl jis ir įsakė nušauti tėvą 
Džeraldą. 

Kėjus tyliai nusikeikė. 

- Labai malonu, kad jūs apie tai jai pasakėte. 

- Lara yra realistė. Ar ne taip, brangioji? Bet, be jokios 
abejonės, dvasininko labai gaila. Taip pat ir daktaro Soto. 

- Aš niekada sau nedovanosiu, kad jiems užkroviau tokią 
bėdą, - tyliai pasakė Lara. - Visada jausiuosi tam tikra pra- 
sme kalta dėl jų mirties. 

- Nesikankink, - ramino Kėjus. - Jie vis tiek buvo pa- 
smerkti. Mes ne kažin kuo dėti. Sančesas tai patvirtino. 

Lara dėkingai pažvelgė į Kėjų, bet širdyje ji žinojo, kad iki 
gyvenimo pabaigos kaltins save dėl jų mirties. 

- Tu parodei nepaprastą drąsą, grįždama į Montesangyrę, - 
pagyrė Rendalas. - Ačiū Dievui, kad ryžaisi tai padaryti. Jei- 

gu ne tu, aš vis dar būčiau įkaitas. 

Kėjus vikriai atsistojo. Jau buvo nusiskutęs barzdą, bet 
plaukai tebebuvo ilgi ir darė jį panašų į uždarytą narvan 

laukinį žvėrį Jis atsisakė vaidinti nacionalinį didvyrį, kokia 
buvo paskelbtas grįžęs iš Montesangrės; nepriėmė ir par- 
duotuvės pasiūlytų naujų drabužių. Pats nusipirko džinsus, 
sportinę palaidinę ir kaubojiškus batus. 

- Kai kas man netelpa galvoje, —- prisipažino Kėjus. - 
Mudu su Lara slapta atskrendame į Montesangrę, po tris- 
dešimt šešių valandų jūsų kalėjimo viršininkai sušvelnėja ir 
paleidžia jus į laisvę. - Negalėdamas suprasti, jis skėstelėjo 
rankomis. - Kodėl? Kaip tai susiję? 

Rendalas išdidžiai nusišypsojo. 

- Jums būtinai reikia pažinti tų žmonių psichologiją, pone 
Taketai. 

- Jūs visiškai teisus. Mat jūsų prielaidos, man atrodo, tėra 
didelė mėšlo krūva. 

Rendalo akys vos pastebimai susiaurėjo. 

— Jūs išgelbėjote gyvybę man ir Larai. Todėl aš jums atlei- 
džiu už neišsiauklėjimą. 

—- Man nereikia jūsų labdaros. 

Rendalas nesiteikė jam atsakyti ir toliau kalbėjo Larai- 

— Emilijus mėgsta galvosūkius. Ar tu prisimeni šachmatų 
turnyrus, kurie buvo rengiami pasiuntinybėje? 

— Tai rimčiau už šachmatų turnyrus, Rendalai. 

— Mums abiem. Emilijus nejaučia skirtumo tarp šachmatų 
figūrų ėjimų ir sukrėtimų, kuriuos jis kuria savo malonumui, 
statydamas ant kortos žmogaus gyvybę. Pamenate, Emilijus 
fums padėkojo už pramogą, kurią surengėte rytą stovykloje? 

— Dar ir kaip prisimenu, —- pabrėžtinai pasakė Kėjus. - Ge 
rai, kad apie tai prakalbote, nes kai kas man kelia nerimą. 
Minėjote, kad buvote lūšnoje, kai visa tai vyko. Tad? 

Rendalas linktelėjo. 

— Mane surišo, įgrūdo į bumą kamšalą, aš negalėjau jums 
duoti ženklo, kad esu gyvas. Tai ypač džiugino Emilijų. 

— Kada tu pirmą kartą išgirdai, kad aš Montesangrėje? - 
paklausė Lara. 

— Kitą rytą, kai judu atskridote. Įtariau kažką negera, nes 
sargybiniai su manim grubiai elgėsi ir vengė žiūrėti į akis. Per 

tuos metus buvome įpratę apsieiti vieni su kitais pagarbiai 
O čia staiga jie vėl priešiški ir tykūs. Kai Rikardas sustabdė vi- 
sureigį. prireikė tik kelių valandų nustatyti, kas yra ta „našlė“. 
Jiems teko žiek tiek pasukti galvą dėl „Adioto“. - Renmdalas reikė- 
mingai pažvelgė į Kėjų. - Tačiau kai tik Eanilijas sužinojo jūsų 
pavardę, viskas stojo į vietas. Jis žinojo apie Laros ir Klazka... 
čiau nei jus. Emilijus erzino, žadėjo tave lėtai aukankinti mano 
kartą sumušė, paskui išvežė | Siadadą. Mus skyrė maždaug 
valanda kelio, bet aš ir kareiviai nakvojome sunkvežimyje. 
Švintant jie man trenkė per galvą ir aš netekau sąmonės. Tai 
tavo riksmo. Aš dar labiau negu tu nustebau, kad tebesu gyvas. 

Rendalas atsistojo ir apsivilko švarką. 

— Manau, mums metas eiti! 

- Vis dar negaliu suprasti Emilijaus strategijos, — delsė 
Lara. 

— Apie tai pasikalbėsim vėliau. 

— Ne, Rendalai, pasikalbėsim dabar. Jeigu nori, kad susi- 
tikčiau su žiniasklaidos atstovais, turiu gerai suprasti, kas 
vyksta. Jie manęs klausinės apie santykius su Korasonu del 
Diablo. Aš pasiruošusi jiems papasakoti viską, ką žinau apie 
labai jauną ir inteligentišką žmogų. dirbusį atstovybėje ver- 
tėju. Taip pat apie šaltakraujišką žmogžudį, su kuriuo susi- 
pažinau šią savaitę. Bet negaliu kalbėti apie politiką, neturė- 
dama supratimo, ką sumanė Emilijus. Kodėl jis mus paleido? 
Kodėl nenužudė tavęs? Kodėl trejus metus laikė kalėjime, 
paskui staiga paleido? 

Rendalą akivaizdžiai erzino Laros nesupratingumas. Būti- 
nai reikėjo išsklaidyti joa abejones. 

- Ištisus trejus metus sukau galvą. kodėl jie paskelbė mane 
mirusiu, ir priėjau prie išvados, kad taip norėjo parodyti, kaip 

neapkenčia Jungtinių Amerikos Valstijų kišimosi į jų šalies 
vidaus reikalus. 

- Kodėl nenužudė jūsų iš tikrųjų? - pasidomėjo Kėjus. 

— Man atrodo, mane laikė koziriu. Jeigu Jungtinės Valsti- 
jos pasiųstų į Montesangrę savo kariuomenę, kaip atsitiko su 
Panama, jie būtų galėję mane panaudoti kaip įkaitą. 

— Kodėl jie tave dabar paleido? 

- Viskas labai paprasta, Lara. Jie ten badauja. Montesan- 
grė turi importuoti viską iki siūlo galo. Kai Jungtinės Valsti- 
jos prieš Montesangrę ėmėsi embargo politikos, kai paskui tą 
politiką parėmė mums draugiškos arba mūsų bijančios kitos 
šalys, jų ištekliai greitai baigėsi. Atvirai sakant, aš stebiuosi, 
kad jie taip ilgai išsilaikė. To tikriausiai nebūtų atsitikę, jei- 
gu šaliai, kaip ir anksčiau, būtų vadovavęs Peresas. Jie seniai 
būtų sušvelninę savo politiką, jeigu jiems nevadovautų toks 
kietas žmogus kaip Emilijus. Jis tiesiog padarė save dievu. 

— Ojūs kas? Jo gerbėjų klubo lyderis? - pašaipiai paklausė 
Kėjus. 

- Jokiu būdu, - šaltai atkirto Rendalas. - Ištisus trejus 
metus jis mane laikė kalėjime. Aš ne iš nuogirdų žinau apie 
Montesangrės tautos kančias. Nuoširdžiai užjaučiu tuos 
žmones ir noriu jiems, patekusiems į tokią pražūtingą padė- 
tį, pagelbėti. Nors ir žiaurus, Sančesas labiau negu kas nors 
kitas gali suvienyti šalį, pavalgydinti alkanuosius, išvesti iš 
suirutės ir padaryti šiokią tokią tvarką. Pamiršęs asmenines 
nuoskaudas, aš gerbiu jį už tvirtumą. Jis nepaprastai atka- 
kliai siekia tikslo ir moka būti kantrus. Sančesas pasinaudojo 
jūsų pasirodymu, kad paleistų mane. Kas tai, jeigu ne puikus 
politinis ėjimas? Jis žinojo, kad jūsų humaniškas sumany- 
mas neliks be atgarsio ir sukels amerikiečių simpatijas. Tai 
jo raginimas Jungtinėms Amerikos Valstijoms pradėti diplo- 
matinį dialogą. 

- Jis patikėjo man nuvežti tą laišką. Kam jam reikėjo pra- 
rasti atsarginį kozirį? 

Rendalas atlaidžiai nusišypsojo dėl Kėjaus naivumo. 

- Jis supranta, kad Vašingtone greičiau patikės manimi 
negu kokiu nors kaubojumi. 

- Aš ne kaubojus. 

- Žinoma, kaubojus. - Rendalas nužvelgė Kėjaus aprangą, 
džinsus ir batus, neslėpdamas paniekos. - Skirtumas tik tas, 
kad ne jodinėjate arkliu, o skraidote lėktuvu. Šiaip jau esate 
paprasčiausias kaimietis neišmanėlis. Jūsų tikras brolis buvo 
tokios pat nuomonės. 

Kėjus šoko prie jo, bet Lara greitai atsistojo tarp jų. Ji pik- 
tai atsisuko į Rendalą. 

- Klarkas niekada nieko panašaus nesakė! Jis labai mylėjo 
Kėjų. 

Rendalas nusišypsojo ir labai tyliai pasakė: 

- Pripažįstu, tu geriau už bet ką kitą žinai, ką mylėjo Klar- 
kas. - Rendalas jai pakišo parankę. - Dabar mums iš tikrųjų 
jau laikas eiti, brangioji. Tu pasiruošusi? 

Nekreipdama dėmesio į jo ranką, Lara nuėjo prie durų. Ji 
atsisuko pajutusi, kad Kėjus neina iš paskos. 

- Eini? 

- Ne. 

Lara suglumo. Ji atlaikys žurnalistų puolimą tik jeigu Kė- 
jus bus šalia. Jai reikia jo palaikymo. 

Iš užsispyrusios jo veido išraiškos buvo matyti, kad įkalbi- 
nėti beprasmiška, bet vis dėlto ji pabandė: 

- Tavęs ten laukia. 

- Ką gi, teks juos nuvilti. Laikraščiai daro užuominas, kad 
atskraidinau tave į Montesangrę išvaduoti jo, - Kėjus moste- 
lėjo galva Rendalo pusėn. - Aš neturėjau tokio tikslo ir nevai- 
dinsiu, kad tai tiesa. 

- Jie pagalvos, kad jūs gudraujate, pone Taketai. 

Kėjus nuožmiai pažvelgė į Rendalą. 

- Aš negaliu valdyti jų minčių. Galiu valdyti tik save patį, 
todėl neketinu būti dvėseliena būriui maitvanagių su kame- 
romis. Įsidėmėkite. — Kėjus pažvelgė į Larą ir pridūrė: - Tau 
irgi nebūtina ten eiti. Tavęs niekas negali priversti. 

Lara vos tvardėsi, kad nepultų prie jo. Daug ką reikia pasa- 
kyti, daug ką paaiškinti, bet tik jos tylėjimas gali juos išgelbė- 
ti nuo katastrofos ir nepabloginti jau ir taip liūdnai besiklos- 
tančių jų reikalų. 

Žinoma, ji džiaugėsi, kad Rendalas liko gyvas ir po ilgo ka- 
linimo pagaliau išėjo į laisvę. Kita vertus, jis pasirodė pačiu 
netinkamiausiu jai laiku. Rendalui kalėjimo vartai atsidarė, 
ojai užsidarė. 

Ašaros nejučia pripildė jos akis. Kėjus norėjo kažką sakyti, 
bet susilaikė. Jie žiūrėjo vienas į kitą nebyliai kentėdami. 

— Taip, taip, - pasakė Rendalas atsikrenkštęs ir, nežinoda- 
mas, kad kartoja Laros mintis, pridūrė: - Atrodo, sutuoktinis 
prisikėlė iš numirusių pačiu netinkamiausiu laiku. 

Lara staigiai nusisuko nuo Kėjaus. 

— Mes iš tikrųjų vėluojam, Rendalai. Eime. 

Mostelėjęs ranka Rendalas ją sustabdė. 

— Jie palauks. O mums būtina tuojau pat tai išsiaiškinti. 

— Nėrajokio „tai“. 

— Lara, tu visada buvai didžiulė melagė, - nusijuokė Ren- 
dalas. - Suprasdamas, kad esi ištikta šoko, tomis dienomis 
nereikalavau, kad atliktum santuokines pareigas. Ir gerai, 
kad nereikalavau. Tu tikriausiai buvai užrakinusi savo mie- 
gamojo duris. 

Lara piktai pažvelgė į jį, bet nieko nepasakė. 

Rendalas įbedė vertinamą žvilgsnį į Kėjų. 

- Šis žmogus - visiška Klarko priešingybė. Įdomu, kuo jis 
tave patraukė. Jis neturi vyresniojo brolio žavesio. Tačiau 
turi kažką gyvuliško, laukinio, o tai tikriausiai vilioja tokią 
Moterį kaip tu. 

— Tu, šunsnuki, aš juk ne kurčnebylys! - pratrūko Kėjus. - 
Jeigu nori ką nors pasakyti, kreipkis tiesiai į mane! 

— Gerai, - nuolankiai sutiko Rendalas. - Arjūs nesijautėte 
šiek tiek juokingas, guldamas į lovą su moterimi, visoje šalyje 
garsia tuo, kad buvo jūsų brolio meilužė? 

Šį kartą Larai nepavyko sulaikyti Kėjaus. Jis nutvėrė Ren- 
dalą už gerklės abiem rankomis. 

- Kėjau, paleisk! - Lara bandė pirštą po piršto atplėšti Kė- 
jaus rankas nuo Rendalo kaklo, bet jai nepavyko. Jis bloškė 
Rendalą į duris, šis dusliai trinktelėjo galva. Rendalas draskė 
Kėjaus rankas, bet jos gniaužėsi dar stipriau. 

- Prašau tavęs, Kėjau! - suriko Lara. - Liaukis! Ar nori 
mane įvelti į dar vieną skandalą?! 

Jis išgirdo. Tankiai sumirksėjo, tarsi norėdamas išsklaidy- 
ti įsiūčio šydą. Pamažu jo pirštai atsileido. Niekinamu judesiu 
jis nusviedė Rendalą. 

Po truputį atsigaudamas Rendalas išdidžiai pasitaisė ka- 
klaraištį ir švarką. 

— Gerai, kad kaubojai nebesinešioja šešiais šoviniais užtai- 
somo pistoleto, nes jau būčiau lavonas. 

Kėjus sunkiai kvėpavo ir su neapykanta žiūrėjo į Rendalą. 

- Jeigu tu dar ką nors panašaus pasakysi apie mus su Lara, 
aš tave užmušiu. 

- Kaip kilnų, - pašaipiai tarė Rendalas. Jis atsisuko į 
Larą. - Na kaip? Paskutinį kartą tavęs klausiu: eini? 

Kėjus sugriebė ją už pečių. 

— Tu neprivalai jam paklusti. - Kėjus ją krestelėjo. - Ne- 
privalai, girdi? 

- Privalau, Kėjau, - tyliai, bet tvirtai ištarė Lara. 

Iš pradžių šis negalėjo patikėti savo ausimis, paskui suglu- 
mimas virto pykčiu. Lara pamatė, kaip Kėjaus veidas persi- 
kreipė iš pykčio. Jis nesuprato, kodėl ji taip nusprendė, o ji 
negalėjo nieko paaiškinti. Liko tik viena: priimti jo panieką. 

Kėjus ją paleido, apsisuko ant kulnų, patraukė duris ir iš- 
ėjo iš kambario. Lara, apimta nevilties, žiūrėjo jam įkandin. 


—82—-— 


—- Man atrodo, viskas praėjo puikiai, bet po kalbų būtų 
neprošal ir išgerti. - Rendalas nusivilko švarką, tvarkingai 
pakabino ant kėdės atkaltės ir priėjo prie baro. - O tu, bran- 
gioji, ko nors išgersi? 

— Ne, ačiū. 

Rendalas įsipylė viskio su sodos vandeniu, gurkštelėjo ir 
sučepsėjo gardžiuodamasis. 

- Vienas iš malonumų, kurių man trūko nelaisvėje. - Ren- 
dalas atsisėdo ant sofos, nepaleisdamas iš rankų stiklinaitės; 
kita rankajis varstėsi batus. - Tu prislėgta, Lara. Kas atsitiko? 

— Klausi, kas atsitiko? Aš jaučiuosi kaip žvėris medžioklės 
sezono atidarymo dieną. - Lara atsisuko į jį. - Aš nepakenčiu 
būti visuotinio dėmesio objektu ir negaliu tau dovanoti, kad 
vėl mane pasmerkei viešai apžiūrai. 

— Galėjai pagalvoti apie pasekmes prieš prašydama Kėjaus 
Taketo nuskraidinti tave į Montesangrę. 

— Aš išbandžiau visus kitus kelius ir tik tada kreipiausi į 
Kėjų. Jis buvo mano paskutinė viltis. Aš paaiškinau, kodėl 
nusprendžiau ten skristi. Ir kodėl turėjau taip pasielgti. 

— Tavo kilnūs norai padarė didžiulį įspūdį spaudai. Tu taip 
gražiai pasakojai apie bendrą kapą. Ko gero, tapsi Metų mo- 
tina. - Rendalas dar gurkštelėjo. - Nesuprantu, ko tu tokia 
liūdna. 

— Netgi pasakojimas apie įvykį kapinėse —- jau kišimasis 
į mano asmeninį gyvenimą, Rendalai. Mano tikslai buvo 
kilnūs, o reporterių - visiškai kitokie. Jie tik apsimetė, kad 
domisi mūsų buvimu Montesangrėje, negailestingu despotu 
Korasonu arba tuo, kokią įtaką tavo paleidimas turės Jung- 
tinių Valstijų politikai. Labiausiai juos domino purvas ir ap- 
kalbos. „Kodėl, ponia Porter, jūs leidotės į kelionę kartu su 
senatoriaus Taketo broliu?“ „Kaip Kėjus Taketas vertina jūsų 
vaidmenį senatoriaus Taketo žlugimo istorijoje?“ „Ar sena- 
torius Taketas baigė savo gyvenimą savižudybe?“ „Kaip jau- 
tėtės, ponia Porter, sužinojusi, kad jūsų vyras gyvas?“ Kokie 
čia klausimai? 

- Manyčiau, šie klausimai turi gilią prasmę. - Rendalas la- 
bai ramiai pastatė stiklinaitę ant kavos staliuko. - Taigi ką vis 
dėlto pajutote, kai jūsų vyras prisikėlė iš numirusių, ponia 
Porter? 

Lara vengė jo klausiamo žvilgsnio. 

- Norėčiau, kad mane vadintum profesine pavarde, Ren- 
dalai. Jau kuris laikas esu daktarė Malori. Kreipimasis „ponia 
Porter“ man kelia nemalonius prisiminimus. 

- Ir primena, kad esi ištekėjusi, - kvailai sukikeno Ren- 
dalas. - Tau nesiseka, Lara. Labai ne laiku tu įsimylėjai. Ir 
dar Klarko brolį! - Jis atlošė galvą ir jau garsiai nusikvatojo. - 
Štai ji, likimo ironija! 

Lara nepuolė neigti arba patvirtinti jo įtarimų. Ne Ren- 
dalo reikalas jos santykiai su Kėjumi, kuriuose ir ji pati dar 
nepajėgė susivokti. Rendalas turi į ją teisių tik tiek, kad ji 
oficialiai tebėra jo žmona. Tačiau po tos lemtingos nakties 
Virdžinijoje jų nebesiejo niekas. 

Rendalas baigė gerti viskį. 

- Jau vėlu. Mums reikia pailsėti. Aš užsakiau bilietus į Va- 
šingtoną rytoj dešimtą valandą ryto. 

- Aš neskrisiu į Vašingtoną. 

Rendalas kaip tik lenkėsi, norėdamas paimti nuo grindų 
savo batus. Jis lėtai atsitiesė. 

- Nejuokauk. Viskas suplanuota. 

- Tada viską atšauk. Aš neskrisiu. 

Rendalo veidą išpylė raudonis. 

- Jungtinių Amerikos Valstijų prezidentas mus priims 
Ovaliajame kabinete. 

- Atsiprašyk jo mano vardu. Aš negalėsiu su juo susitikti. 

Lara pasuko į miegamąjį. Rendalas pašoko nuo sofos, pa- 
čiupo ją už rankos ir atgręžė į save. 

— Tu mane lydėsi per visą kelionę, Lara! 

- Nelydėsiu, Rendalai, - pareiškė Lara, ištraukdama ran- 
ką. - Be kita ko, stebiuosi, kad tu nori pasidalyti su manim 
savo garbe. Išvažiuodamas iš Vašingtono, buvai raguotas vy- 
ras, pajuokos objektas. Dabar grįžti kaip didvyris. Tave api- 
bers siūlymais pakalbėti per televiziją, parašyti knygą, apie 
tave gal netgi sukurs filmą. Susigrąžinai gerą vardą ir pre- 
zidento pasitikėjimą. Kam aš tau reikalinga?! Kad atimčiau 
dalelę garbės ir visiems priminčiau apie gėdingą juodą dėmę, 
sutepusią tavo praeitį? 

- To reikalauja geras tonas, - paaiškino Rendalas šaltai 
šypsodamasis. - Tu vis dar mano žmona. Aš pasiruošęs do- 
vanoti tavo lovos nuotykį su Kėjumi Taketu. Tu juk manei, 
kad manęs nėra gyvo. 

- Nedrįsk man sakyti pamokslų, Rendalai, ir nevaizduok 
kankinio, visą laiką kilniai atleidžiančio paklydusiai žmo- 
nai. — Lara negalėjo nuslėpti pasišlykštėjimo. - Tokį vai- 
dmenį tu prisiėmei, kai laikraščiuose pasirodė nuotraukos, 
kaip aš bėgu iš Klarko kotedžo. Kas būtų pagalvojęs, kad 
pats turėjai krūvą romanų vos ne nuo pirmos mūsų vestu- 
vių dienos! 

- Aš niekada tau apie juos nepasakojau, - pasakė jis lyg 
atsiprašydamas. - Tu pati padarei savo išvadas. 

- Ir dar padariau išvadą, kad Montesangrėje tu gyvenai 
anaiptol ne vienuoliškai. Jeigu susidraugavai su savo sargy- 
biniais, jie tikriausiai tau parūpindavo tam tikrų pramogų. 

— Tu nuostabiai įžvalgi, Lara. Iš tikrųjų, būdamas nelaisvė- 
je, aš turėjau labai pikantišką fizinį ryšį. Tai buvo graži mer- 
gina, smulkutė, švelni rudakė, pasiruošusi vykdyti kiekvieną, 
net šlykščiausią, mano norą. Jai buvo sunku karo metu, nors 
ji buvo atsidavusi sukilėlių idealams ir savo trečios eilės pus- 
broliui Emilijui Sančesui Peronui. Sužinojęs, kad ji yra mano 
mylimoji, jis įsakė jai perrėžti pilvą. Man atrodo, Sančesas pa- 
vyduliavo. Jaunystėje jie draugavo. O gal jis bijojo, kad meilė 
man sumažins jos atsidavimą bendram reikalui. Šiaip ar taip, 
jis atėmė iš manęs labai malonų laisvalaikio užsiėmimą. 

Larai kėlė siaubą jo pasakojimas ir išdidus tonas. 

— Man reikėjo išsiskirti su tavim prieš mums išvažiuojant 
į Montesangrę. 

— Tikriausiai. Tik tada buvai nėščia. Būtum turėjusi daug 
nepatogumų. 

— Nejaugi? Tu juk prigrasinai, kad atimsi vaiką, jeigu aš 
tave paliksiu. 

— Aš lengvai galėjau įvykdyti savo grasinimą. Tu man bu- 
vai neištikima, tad vargu ar tau būtų patikėję auklėti vaiką. 

Koks amerikiečių teismas paliktų kūdikį auginti neištikimai 
žmonai, Klarko Taketo šliundrai? 

Jis pateikė tą klausimą prieš penkerius metus. Lara žino- 
jo, kad tai ne tušti žodžiai. Jeigu ji būtų pareikalavusi sky- 
rybų ir atsisakiusi su juo važiuoti, Rendalas būtų išsikovo- 
jęs, kad dukra liktų jam. Lara buvo pasiruošusi kreiptis net į 
Aukščiausiąjį Teismą, jeigu ne viena rimta kliūtis. Ešlė. Visus 
ankstyvuosius gyvenimo metus ji būtų ėjusi iš rankų į rankas 
kaip rietenų objektas, o ne gyva būtybė. Lara nebūtų galėjusi 
užauginti laimingo, sveiko vaiko. Ji tikrai nelinkėjo savo du- 
krai blogo. 

- Tavo įžeidinėjimai, Rendalai, manęs nejaudina, nes aš 
tavęs nemyliu. Ir tu manęs nemyli. Kodėl turėtume ir toliau 
apgaudinėti visuomenę? 

- Išorinis padorumas labai svarbus mano karjerai. Tavo 
stiprybė ta, kad esi labai patraukli. Tai visada į naudą vyrui. 
Kuo žmona gražesnė ir protingesnė, tuo jam geriau. Ir vis 
dėlto ji yra ne daugiau kaip vyro priedas. 

Lara pasipiktinusi nusisuko. 

- Tavo užsispyrimas žavingas, - pasakė jis globėjiškai, tuo 
dar labiau ją pykdydamas. - Man netgi patinka, kai tu tokia 
maištinga, bet jau pradeda įkyrėti. Atidėkim tuos reikalus 
vėlesniam laikui, sutarta? Tu važiuosi su manimi į Vašingto- 
ną kaip nekalbantis priedas, kaip tada, kai vykai su manim į 
Montesangrę ir atlikai oficialias namų šeimininkės pareigas. 

— Nesulauksi! — tėškė Lara. - Tu patyrei sunkumų ir dėl to 
aš tavęs pagailėjau. Tačiau treji nelaisvės metai tavęs, Ren- 
dalai, nepakeitė. Tu likai toks pat egoistas ir sukčius, koks 
buvai. Tik tapai dar žiauresnis, nes manai, kad visas pasaulis 
tau skolingas už patirtas kančias. Džiaugiuosi, kad likai gy- 
vas, bet nenoriu su tavim turėti nieko bendra. Ir nesitikėk, 
kad mane priversi apsigalvoti. Viskas baigta jau prieš daug 

metų. Aš vykau su tavim į Centrinę Ameriką tik dėl Ešlės, 
sutikau ten praleisti metus po jos gimimo. Iki termino pa- 
baigos buvo likę visiškai nedaug, ir ją nušovė. Aš ją vis tiek 

praradau! - šaukė įniršusi Lara. - Dabar, kai dukra nebegyva, 


aš nebijau tavo grasinimų. Mums nebėra dėl ko derėtis, nes 
aš netekau to, kas buvo brangiausia! 


— O kaipgi kitas Taketas? 

— Kėjui tu nieko nepadarysi. 

— Nepadarysiu? —- pašaipiai pakartojo Rendalas. - Manau, 
Kėjus buvo labai geros nuomonės apie savo brolį. Atsimink, 
Lara. 

Tik užuomina, bet labai pavojinga. Ji pasistengė neparo- 
dyti baimės. 

— Tu nedrįsi jam pasakyti. 

Rendalas nusikvatojo. 

- Atspėjau! Jis nežino! Tai vis dar mudviejų mažytė pa- 
slaptis. 

Lara akimirką žiūrėjo į jį, paskui šyptelėjo. 

— Šį kartą, Rendalai, tu manęs neišgąsdinsi. - Ji pasuko 
miegamojo link, bet tarpdury sustojo. - Man nusispjaut, 
ką tu darysi. Kad tik būtum kuo toliau nuo manęs. Dumk į 
Vašingtoną. Pulk reporteriams į glėbį. Susidraugauk su pre- 
zidentu. Tapk įžymybe. Turėk nors šimtus meilužių! Aš vis 
tiek su tavim išsiskirsiu, kaip žadėjau prieš kelerius metus. 
Skirsiuos tuoj pat! O paskui, jeigu norėsi su manim kalbėtis, 
vadinsi mane daktare Malori. Aš nebebūsiu ponia Porter. 

Lara užtrenkė paskui save duris. 


Dvidošimt šeštas skyrius 


Džeinetėna prisidengė ranka akis nuo saulės. Nekantriai 
žvilgčiodama į tolį, ji laukė pasirodančio linkolno. Pamačiusi, 
kad automobilis iš pagrindinio kelio suka prie namo, sušuko: 

— Mama, jis parvažiuoja! 

Kėjus joms paskambino iš oro uosto vos tik atskridęs ir 
pasakė, kad parvažiuoja. Išvakarėse jis skambino iš Hius- 
tono. 

— Sūnus paklydėlis grįžta. Papjaukite riebų veršį. 

Džeinelena to paliepimo neįvykdė, bet paprašė Meideilos 
pagaminti šventinius pietus. Kėjus gyvas ir sveikas! Kėjus 
grįžta! 

Ji nubėgo žemyn laipteliais ir atsistojo priešais linkolną, 
priversdama jį sustoti. Padėjo ranką ant kapoto ir nusišyp- 
sojo broliui pro stiklą, paskui pribėgo prie durelių ir puolė iš 
automobilio lipančiam Kėjui į glėbį. 

- Atsargiau! Pagailėk mano vargšų šonkaulių. - Kėjus vis 
dėlto išsilaikė ant kojų ir ją apkabino, paskui atitraukė ir 
nužvelgė ją visą. - Negaliu patikėti savo akimis! Kaip tu iš- 
gražėjai! 

— Netiesa, - kuklinosi Džeinelena. 

- Sakau, pagražėjai, nemeilikauju. Yra permainų? Kokių? 

- Aš tik apsikirpau ir pasidariau šukuoseną, tai ir viskas. 
Beje, kaip tik sėdėjau po džiovintuvu, kai kažkas padaužė į 
gaubtą ir parodė į televizorių. Per naujienas pasakojo, kad 

tu su daktare Malori ir jos vyru išskridote iš Montesangrės 
ir grįžtate į namus per Kolumbiją. Aš vos nenumiriau iš 
džiaugsmo, kai pamačiau jus ekrane. 

Šypsena dingo nuo Kėjaus veido. 

- Taip, šią savaitę ilgai prisiminsiu... - Paskui, įgnybęs jai 
į skruostą, jis pasakė: - Man patinka tavo nauja šukuosena. 

- O mamai nepatinka. Ji sako, kad tokia šukuosena per- 
nelyg lengvabūdiška mano amžiaus moteriai. Ar ir tu taip 
manai? - susirūpino sesuo. 

— Aš manau, kad ji žavinga. 

- Ak, dėkoju, pone, - tūptelėjo Džeinelena. 

— Oho! Be viso kito, dar išmokai koketuoti. - Kėjus įsirė- 
mė rankomis į šonus, palenkė galvą ir dar kartą įdėmiai ją 
apžiūrėjo. - Gal nori man ką nors pasakyti? Gal aš ko nors 
nežinau? 

- Ne, nieko, - sesers atsakymas nuskambėjo labai greitai 
ir užtikrintai. Džeinelena pajuto, kaip nuraudo jos skruostai. 
Jeigu brolis pamatys, iš karto supras, kad ji meluoja. 

— Keitas, kaip ir anksčiau, ieško gedimų? 

Nors ir labai stengėsi, Džeinelena negalėjo paslėpti links- 
mos šypsenos; vien tik jo vardo paminėjimas pripildydavo jos 
širdį džiaugsmo. Jis priminė valandas, kurias juodu pralei- 
do vėlai vakare viešbutyje glamonėdamiesi ir bučiuodamiesi, 
ginčydamiesi, ar jų meilė turi ateitį; Džeinelena primygtinai 
įrodinėjo, kad turi, o jis tvirtino, kad ne. Taip jie kūrė bendro 
gyvenimo, kuris, Džeinelenos manymu, jų laukė ateityje ir 
kurio, Keito tvirtinimu, nebus, planus. 

Tačiau, nepaisant ginčų apie jųdviejų romano pobūdį ir 
trukmę, meilė buvo tikra. Jie kartu praleisdavo beveik ištisas 
paras ir tuoj tuoj turėjo tapti meilužiais. Žemėje nebuvo mo- 
ters, laimingesnės už Džeineleną. 

Tos laimės nebuvo galima paslėpti, ypač nuo įžvalgaus 
brolio. Kėjus plačiai šypsojosi. 

- Tikiuosi, jis gerai su tavim elgiasi. O jei ne, pričiupsiu jį 
ir nutrauksiu jam kiaušius. Taip jam ir pasakyk. 

— Baik! - pasibaisėjo Džeinelena. - Taip nekalbėk, - ir 
tuoj pat ėmė juoktis, prisiminusi, kokiais žodžiais ir gudry- 
bėmis ji naudojosi, kad išlaikytų Bovį. Ji nesigailėjo. Ji pa- 
siekė tikslą. 

Apsikabinę vienas kitą per liemenį, jie nuėjo į namą. 

- Tu tikriausiai siaubingai pavargęs. Meideila perklojo tau 
lovą. Papietauk, išsimaudyk karštoje vonioje ir eik miegoti. 

Staiga Kėjus sustojo ir Džeinelena pasekė jo žvilgsnį. Juos 
iš verandos stebėjo Džodė. Ji puikiai atrodė. Gydytojai yra 
linkę kelti triukšmą dėl niekų, čia Džodė buvo teisi. Jos svei- 
kata pagerėjo, paneigdama liūdnas gydytojų prognozes. 

Ypač sveikata pasitaisė per pastarąsias kelias dienas. Džo- 
dė tvirtino, kad jaučiasi puikiai, kupina naujų jėgų. Jos dau- 
giau nebekankino užmaršumas, ji nebepriešgyniaudavo, kai 
reikėdavo gerti vaistus. Netgi ėmė mažiau rūkyti: sutraukda- 
vo tik du pakelius per dieną ir nuo vakar vėl ėmė lankytis pas 
kirpėją. 

Džodė atsigavo iškart, kai sužinojo, kad Kėjus išvyko iš 
Montesangrės. Džeinelena to nelaikė paprastu sutapimu. 
Nors dažnai bardavosi, motina ir sūnus buvo labai prisirišę 
vienas prie kito. 

- Sveika, Džode, - pasakė Kėjus santūriai ir atsargiai. 

Jis prisiminė tuos išvykstant ištartus neapgalvotus už- 
gaulius žodžius. Džodė turbūt irgi nepamiršo savo aštrių 
pareiškimų. Jos plonos lūpos suvirpėjo tarsi nuo netikėto 
skausmo. 

— Matau, grįžai sveikas ir gyvas. 

- Daugmaž. 

Džeinelena žiūrėjo tai į motiną, tai į brolį, vildamasi, kad 
niekas nesudrums tos nepaskelbtos taikos. 

- Išgerkim prieš pietus, - pasiūlė ji. 

Džodė ėjo pirma. Ji atsisakė alkoholinio gėrimo, bet užsi- 
degė cigaretę. 

— Skaičiau, kad maištininkai konfiskavo tavo lėktuvą, - 
Džodė išpūtė į viršų dūmų debesį. 

— Tikra tiesa. Ačiū, sese, - Kėjus paėmė iš Džeinelenos 
rankų stiklinaitę viskio su ledu. - Tai nebesvarbu. Lėktuvo 
šeimininkas norėjo, kad kas nors atsitiktų, pavyzdžiui, kad 
įvyktų avarija, ir jis gautų didelę draudimo sumą. Jam reikia 
pinigų, o ne lėktuvo. 

- Taip ir pamaniau, kad čia nešvarus dalykas. Kodėl tu turi 
reikalų su žmonėmis, nepaisančiais moralės principų? 

- Apie žmones be moralės principų, — įsikišo į pokalbį 
Džeinelena, stengdamasi užkirsti kelią būsimam barniui. - 
Kirpykloje mačiau Darsę Vinston. Ji skundėsi, kad jos dukra 
Hevera ir Taneris Hoskinsas per daug duoda valios rankoms. 
Sakė, kad tikriausiai reikės juos apipilti iš žarnos, kad nors 
kiek apramintų. 

Kėjus ėmė juoktis. Džeinelena suglumusi pažvelgė į jį. 

- Visi juokėsi, kai ji taip pasakė. Nesupratau, kodėl. 

- Dėl Dievo meilės, Džeinelena, - nekantriai ją pertraukė 
Džodė. 

- Ką, mama? 

- Pamiršk, - tepasakė Kėjus. - Kas buvo paskui? Ką dar 
pasakė ponia Vinston? 

- Kai per žinias pasakojo apie tave ir daktarę Malori, ji vi- 
sus išstumdė į šonus ir tikrąja šio žodžio prasme prilipo prie 
ekrano. O kai pranešė, kad ponas Porteris vis dėlto gyvas, ji 
surengė tikrą spektaklį. 

— Kokį? - Kėjus jau nebesišypsojo. 

- Darsė springo iš juoko. Niekam tai neatrodė juokinga, 
tik jai. Atvirai sakant, ta moteris elgiasi nepadoriai. 

— Ji - kalė, - pareiškė Džodė, nupurtydama cigaretės pele- 
nus į peleninę. - Fergusas manė, kad vos tik ves tą... atleisk, 
Viešpatie... ji taps garbinga ponia. Kur tau. Kad ir kuo ją 
rengtum, ji vis tiek liks šiukšle. Fergusas visada buvo kvailys. 

Meideila juos pakvietė prie stalo ir atnešė mėgstamiausių 
Kėjaus valgių: keptos vištos ir troškintos jautienos su įvai- 
riais garnyrais. O desertui - du pyragus: su persikais, su rie- 
šutais ir dar naminių vanilinių ledų. 

Džeinelena tikėjosi, kad Kėjus puls prie skanaus valgio, 
pagaminto jo grįžtuvių proga, bet jis valgė mažai. Šypsojosi 
su jomis kalbėdamas, bet elgėsi gana santūriai. Buvo manda- 
gus su Džode ir nesakė nieko, kas ją suerzintų ar įžeistų. Kaip 
žmogus, per stebuklą svetimame krašte išvengęs maištinin- 
kų kulkos, jis buvo pernelyg tylus. 

Kartais Kėjus susimąstęs žiūrėdavo į tolį, o kai pokalbis 
vėl prasidėdavo, jis nebeprisimindavo, apie ką buvo šnekėta. 

Po pietų Džodė atsiprašė ir išėjo į savo kambarį žiūrėti te- 
levizoriaus. Prieš tai dar pažvelgė į Kėjų ir pasakė: 

- Džiaugiuosi, kad laimingai grįžai. 

Kėjus klausiamai pažiūrėjo jai įkandin. 

- Ji sako tiesą, - tyliai tarė Džeinelena. - Man atrodo, ji 
dėl tavęs jaudinosi labiau už mane, o aš tiesiog ėjau iš proto. 
Matytum, koks jai buvo džiaugsmas, kai sužinojom, kad tu 
gyvas ir vyksti namo. 

- Ji atrodo geriau negu tada, kai ruošiausi išvykti. 

- Ir tu pastebėjai! - sušuko Džeinelena. - Aš irgi taip ma- 
nau. Matyt, ji sveiksta. 

Liūdnai nusišypsojęs, Kėjus ištiesė ranką ir paglostė sese- 
riai skruostą. 

— Noriu tau dar kai ką pasakyti, Kėjau. Apie mamą. Vakar, 
kai grįžau iš darbo, negalėjau jos rasti ir ėmiau ieškoti po visą 
namą. Atspėk, kur užtikau. Klarko kambaryje. Ji kraustė jo 
daiktus. 

Akimirksniu Kėjus pagyvėjo, lyg pabudęs iš susimąstymo. 

- Kiek pamenu, ji neina į jo miegamąjį nuo tos dienos, kai 
rinkome jam laidotuvių kostiumą. Nesuprantu, kas ją ten nu- 
viliojo. 

- Ji rausėsi jo daiktuose? 

Džeinelena linktelėjo. 

- Ji sklaidė popierius, dokumentus, diplomus, nuotrau- 
kų albumus, jo užrašų knygutes, likusias nuo tų laikų, kai jis 
buvo senatorius. Ji verkė. Mama neverkė net per laidotuves. 


- Prisimenu. 

Staiga Džeinelenai toptelėjo, kad Kėjus atrodo visiškai 
taip kaip prie brolio kapo. Nors elgiasi ir kalba įprastai, jai 
pasirodė, kad jis viską daro mechaniškai, tarsi automatas, 
atliekantis tuos pačius judesius, lygiai kaip tomis dienomis 
po Klarko mirties. Jo veido išraiška buvo kupina nevilties ir 
apmaudo, tarsi būtų įvykę kas nors nepataisoma. 

Po brolio laidotuvių Džeinelena pernelyg paniro į savo 
skausmą ir nekreipė dėmesio į Kėjų; jis tikriausiai būtų at- 
sisakęs jos pagalbos. Negana to, anuomet jautėsi nepajėgi to 
padaryti, kaip ir dabar. Ji uždėjo ranką jam ant peties. 

- Skaičiau knygą apie artimųjų netektį, kad išmokčiau 
pakelti Klarko mirtį. Autorius psichologas rašo, kad skaus- 
mas gali pasireikšti tik po kurio laiko. Kartais žmogus dau- 
gelį metų jo nejaučia. Ir staiga ateina praregėjimas, emocinis 
sprogimas. Gal taip atsitiko mamai? 

Kėjus toliau kažką galvojo ir nieko neatsakė. 

- Ji pasikeitė, - pridūrė Džeinelena. - Matyt, pagaliau su- 
sitaikys su netektimi. Ji susivoks savo jausmuose ir nebebus 
tokia pikta. Judu gražiai bendravote prie pietų stalo. Ar paju- 
tai, kad mama su tavimi kitaip elgiasi? 

Kėjus švelniai nusišypsojo seseriai. 

- Tu nepataisoma optimistė, Džeinelena. 

- Nesišaipyk iš manęs, - pyktelėjo ji. 

- Argi šaipausi? Tai ne kritika, o komplimentas. Jeigu visi 
būtų tokie nuoširdūs kaip tu, pasaulis būtų tūkstantį kartų 
geresnis. 

Kėjus linksmai timptelėjo ją už naujų garbanų, bet jo šyp- 
sena taip ir liko nenuoširdi. 

- Kažin, ko Džodė rausėsi Klarko kambaryje? Galbūt tai 
ką nors reiškia, o gal ir ne. Daug nesitikėk. Niekas nesikeičia 
iš karto ir taip greitai. Kai kurie dalykai išvis niekada nesikei- 
čia. Tu įsimylėjusi. Tu laiminga ir nori, kad visi aplinkui taip 
pat būtų laimingi. 

Džeinelena padėjo galvą jam ant krūtinės ir tvirtai apka- 
bino. 

- Tu teisus, Kėjau. Dar niekada gyvenime nesijaučiau tokia 
laiminga. Niekad nemaniau, kad galima būti tokiai laimingai. 
- Tai matyti vos tik į tave pažvelgus. Džiaugiuosi dėl tavęs. 

- Tačiau mane graužia sąžinė. 

Kėjus staiga ją atstūmė nuo savęs. 

- Liaukis, - dabar jau piktai prašneko Kėjus. - Naudokis 
kiekviena laimės minute iki galo. Spausk kiekvieną malo- 
numo lašą. Tu to nusipelnei. Per daugelį metų tiek prisi- 
kentėjai nuo Džodės, nuo manęs, na, ir nuo kitų. Dėl Dievo 
meilės, Džeinelena, neatsiprašinėk, kad radai laimę. Paža- 
dėk man. 

Priblokšta jo įkarščio, Džeinelena pritariamai ėmė linkčioti. 

- Gerai. Pažadu. 

Kėjus pabučiavo Džeineleną į kaktą. 

— O dabar lekiu. 

- Leki? Kur? Maniau, šiandien liksi namie ir pailsėsi. 

- Jau pailsėjau. - Kėjus naršė po džinsų kišenes, ieškoda- 
mas automobilio raktelių. - Seniai netvarkiau reikalų. 

- Kokių reikalų? 

Kėjus išraiškingai pažvelgė į ją ir nuėjo prie durų. Džeine- 
lena sugavo jo žvilgsnį ir viską suprato. 

- Kėjau, palauk! Turi galvoje lėbavimą? 

- Iš pradžių. 

- O paskui - moterys? 

- Ką gali žinoti. 

Džeinelena jį pasivijo jau prie pagrindinių durų ir privertė 
pažiūrėti jai į akis. 

- Aš tavęs neklausinėjau, nes maniau, kad tai tavo asme- 
ninis reikalas... 

— Neklausinėjai apie ką? 

- Apie Larą Malori. 

—- Kodėl apie ją? 

— Todėl, kad, žinai, aš maniau, kad judu galėtumėt... 

- Kad aš galiu užimti Klarko vietą jos lovoje? 

- Koks tu tiesmukas. 

- Reikia vadinti daiktus savo vardais. 
- Kėjau! 
- Turiu eiti. Nelauk, grįšiu vėlai, 

Lara pažiūrėjo pro žaliuzes, kas skambina, ir tik tada atidarė 
duris. 

- Džeinelena! Džiaugiuosi jus matydama. - Lara rankos 
mostu pakvietė į vidų netikėtą viešnią. 

— Atleiskite, jeigu aš ne laiku. Visada ateinu neįspėjusi. 
Štai ir šiandien nusprendžiau jus aplankyti. 

- Jūs vis tiek man nebūtumėte prisiskambinusi. Aš išjun- 
giau telefoną. Kai kurie reporteriai nesupranta, kai jiems sa- 
kai „ne“. 

— Kėjui irgi skambina. 

Paminėjus jo vardą, Larai pervėrė širdį kaip su adata. Ne- 
kreipdama dėmesio į skausmą, ji nukėlė nuo kėdės dėžę su 
knygomis. 

— Prašom sėstis. Gal norite ko nors išgerti? Tiesa, aš neži- 
nau, ko turiu... 

— Dėkoju, man nieko nereikia. - Džeinelena apžvelgė ne- 
tvarką aplinkui. - Ar kas nors atsitiko? 

- Viskas suversta aukštyn kojom, - patvirtino Lara, sėsda- 
masi ant nedidelės dėžės. Pavargusiu judesiu ji nubraukė nuo 
veido plaukų sruogą. Po kelionės netgi paprasčiausią judesį 
jai būdavo labai sunku padaryti. - Kraunuosi daiktus. 

— Kodėl? 

— Išvažiuoju iš Iden Paso. 

Mieste Džeinelena tikriausiai buvo vienintelis žmogus, 
kurį nuliūdino ši naujiena. Jos veide matėsi netikrumas. 

- Kodėl? 

- Priežastis aiški. - Lara negalėjo nuslėpti kartėlio. - Vis- 
kas ne taip, kaip tikėjausi. Klarkas be reikalo paliko man šį 
verslą. Be reikalo priėmiau jo dovaną. 

Lara susijaudino, pamačiusi Džeinelenos akyse ašaras. 

- Žmonės tokie kvaili! Mūsų mieste niekada nebuvo ge- 
resnės gydytojos už jus. 

- Jų nuomonė nesusijusi su mano kaip gydytojos savybė- 
mis. Jie pasidavė spaudimui. 

Nereikėjo aiškinti, kad dėl jos išsikraustymo kalta Džodė 
Taket. 

Džeinelena jautėsi netiesiogiai kalta. 

- Man labai gaila. 

- Aš žinau. Ir esu jums dėkinga. 

Jos nusišypsojo viena kitai. Susiklosčius kitokioms aplin- 
kybėms, jos būtų galėjusios tapti artimomis bičiulėmis. 

- Kaip jaučiasi jūsų mama? Ar jai padeda vaistai? 

Džeinelena papasakojo apie pagerėjusią Džodės sveikatą. 
Lara nenorėjo temdyti jos optimizmo, bet kaip gydytoja už- 
siminė, kad nereikia dėti labai didelių vilčių. 

- Gerai, kad ji jaučiasi geriau, bet nenuleiskite nuo jos 
akių. Džodė turi gerti visus vaistus, kokius jai išrašė gydyto- 
jas. Aš patarčiau jai reguliariai tikrintis sveikatą. Man atrodo, 
būtina dar kartą visapusiškai išsitirti prieš atsisakant miego 
arterijos operacijos. 

- Nemanau, kad mama sutiks operuotis, bet jeigu paste- 
bėsiu sveikatos pablogėjimą arba, neduok Dieve, gresiantį 
priepuolį, aš primygtinai reikalausiu, kad ji ryžtųsi. 

Jos kalbėjosi apie šį bei tą dar keletą minučių, paskui Džei- 
nelena pakilo išeiti. Jau tarpdury ji pasakė: 

- Šį rytą mačiau jūsų vyrą per televizorių. Rodė, kaip jį 
priima prezidentas. 

— Aš irgi žiūrėjau tą laidą. 

— Jo paklausė, kodėl žmona ne su juo. Jis atsakė, kad jūs 
dar neatsipeikėjote po kelionės į Montesangxę ir negalėjote 
jo lydėti į Vašingtoną. 

Rendalas kalbėjo už ją ir skleidė šlykštų melą. Juk dar bū- 
dama Hiustone ji be užuolankų jam paaiškino, ką apie visa 
tai galvoja, ir sėdėjo užsirakinusi miegamajame tol, kol jis iš- 
ėjo iš viešbučio ir išvyko į oro uostą. Jie net neatsisveikino. 

Jo paaiškinimas, kodėl jos nėra Vašingtone, taip pat buvo 
jam naudingas, bet Lara nieko negalėjo padaryti, nebent su- 
sitikus su juo akis į akį pareikšti protestą. Tačiau ar verta su- 
sitikti dėl tokio menknieko? Kitą kartą jie jau susitiks teisme 
dėl skyrybų, ir jis bus su advokatu. 

- Tikriausiai tai... - Džeinelena nutilo, bet paskui ryžosi 
pasakyti: - Aš negaliu net įsivaizduoti, kaip jūs jautėtės suži- 
nojusi, kad visą tą laiką jis buvo gyvas. 

— Tai nenusakoma... 

Mintyse Lara vėl regėjo Rendalą, gulintį vonioje. Girdėjo, 
kaip jos veriantis riksmas aidu atsimuša į plytelėmis išklijuotas 
sienas, girdėjo, kaip traška Kėjaus laužiamos medinės durys, 
prisiminė, kaip jis ją apkabino. Ji įsikniaubė veidu jam į krū- 
tinę. Pirma jiems šovusi mintis buvo, kad Rendalas negyvas. 

Tačiau Rendalas atgijo. 

Nuo tada Kėjus prie jos nebeprisilietė netgi netyčia. 

Lara nerado žodžių, kuriais apsakytų, kokį didžiulį išgąstį 
patyrė, pamačiusi iš numirusių prisikėlusį Rendalą, todėl ji 
tik pasakė: 

— Buvau... priblokšta. 

— Neabejoju. Bet dabar atrodote rami. Kodėl nevykote su 
juo į Vašingtoną? - Bet staiga Džeinelena suvokė, kad klausi- 
mas nederamas. - Atleiskite. Aš pamiršau mandagumą. 

- Nereikia atsiprašinėti. Jūs uždavėte visiškai teisėtą 
klausimą. Atsakymas labai paprastas: nutariau nevykti, nes 
politika - Rendalo sritis, ne mano. Jis pats nuspręs, kaip jam 
reikėtų elgtis tapus įžymybe. Aš nenoriu būti garsi, priešin- 
gai, noriu, kad mane visi pamirštų. 

- Kėjus irgi toks. 

Adatėlė širdyje vėl sujudėjo. 

- Jis jaučiasi nejaukiai, kai juo domimasi. 

Mielas Džeinelenos veidelis paniuro. 

— Kėjus žada vėl išvažiuoti. Į Aliaską. Šiandien rytą jis man 
pasakė. Jam pasiūlė piloto darbą prie naftotiekio. Jis tikrins, 
ar nėra nuotėkių. 

Lara abejingai linktelėjo. 

- Kėjus sako, ten gerai moka, jam reikia pakeisti aplinką. 
Aš jam priminiau, kad jis ką tik buvo pakeitęs aplinką, o jis 
atkirto, kad Centrinė Amerika - ne tai. Nenoriu, kad jis išva- 
žiuotų, - Džeinelena neslėpė jaudulio. - Bet mamai pasidarė 
geriau, taigi jo čia niekas nebelaiko. 

-— Taigi, niekas, - mechaniškai pakartojo Lara. 

- Labai dėl jo nerimauju, - nesiliovė Džeinelena. - Iš pra- 
džių maniau, kad jis pavargo nuo visų tų iššūkių, bet štai jau 
savaitė, kai jūs grįžote, o jis vis dar neatsigauna. 

Nerimas apėmė ir Larą. 

- Jis serga? 

- Nemanau. Noriu pasakyti, fiziškai ne. Jis tapo uždaras. 
Jo žvilgsnis apsiblausęs. Jis netgi nešaukia, kai pyksta. Tai 
nepanašu į Kėjų. 

- Tikrai nepanašu. 

- Atrodo, tarsi kas jam viduje būtų užgesinęs šviesą. 

Lara nežinojo, ką sakyti. 

- Štai ir viskas, - droviai baigė Džeinelena. - Tik norėjau 
sujumis pasitarti. 

Džeinelena delsė, tarsi norėdama dar kažką pasakyti. Įdo- 
mu, ar ji žino, kad Lara buvo suartėjusi su Kėjumi. Iš kur jai 
žinoti... Tačiau ji galėjo numanyti. 

- Ką gi... kada išvažiuojate? 

- Tiksliai dar nenusprendžiau, tikriausiai kai susikrausiu 
daiktus. Kol kas dar nesitariau su agentu dėl namo pardavimo. 

- Jūs persikeliate į Vašingtoną? 

- Ne, - šiurkščiai atsakė Lara. Šiek tiek prislopintu tonu ji 
pridūrė: - Aš neturiu jokių planų. 

— Jūs susikrausite daiktus ir išvažiuosite, bet net nežino- 
te kur? 

- Tai ir yra esmė, - patvirtino Lara vos šyptelėdama. 

- Labai prašau, kai įsikursite, atsiųskite man savo naują 
adresą. Suprantu, kad jus ir Taketus skiria nesantaika, bet 
nenoriu prarasti ryšio su jumis. 


4298 Sandia Brown 


- Jūs neturėjote nieko bendra su ta nesantaika, - švelniai 
pasakė Lara. - Džiaugsiuosi, jeigu man parašysite, kaip gy- 
venate. 

Džeinelena padvejojo svarstydama, ar taip pasielgti būtų 
tinkama, ir greitai apkabino Larą, o tada nuskubėjo takeliu į 
automobilį. 

Lara žiūrėjo jai įkandin. Paskui lėtai uždarė duris, tarsi 
užversdama dar vieną savo gyvenimo lapą. Šis Džeinelenos 
apsilankymas tikriausiai vienas paskutinių susitikimų su Ta- 
ketais. 


—— 


Bovis ir Džeinelena jaukiai įsitaisė ant sofos svetainėje. Jie 
nedegė šviesos. Džodė jau senokai buvo išėjusi į savo miega- 
mąjį. Kėjaus, kaip paprastai, nebuvo namuose. 

Bovis pusiau gulėjo, atsirėmęs į sofos atlošą, o Džeinelena 
sėdėjo greta, padėjusi galvą jam ant peties kaip ant pagalvės 
ir nerūpestingai glostydama jam nuogą krūtinę pro praseg- 
tus marškinius. 

— Siaubinga, - sušnibždėjo Džeinelena. - Daktarė Malori 
stovėjo tarp tų dėžių visiškai sutrikusi, tarsi nežinodama, ko 
griebtis. 

— Galbūt tu ko nors nesupratai. 

- Ne, Bovi. Ji atrodė taip, tarsi būtų likusi šiame pasaulyje 
visiškai viena. 

- Kaip keista. Juk ji ką tik sužinojo, kad jos miręs vyras 
yra gyvas. 

— Man irgi keista. Kodėl jie ne kartu? Jeigu manyčiau, kad 
tu miręs, o paskui staiga sužinočiau, kad esi gyvas, nesiskir- 
čiau su tavim nė minutei. Aš tave myliu taip, kad... - Džei- 

nelena kilstelėjo galvą. - Ak, štai kas. Dabar aišku. Daktarė 
Malori nebemyli savo vyro. Gal ji pamilo kitą. 

— Nusiramink. Neišsigalvok, ko nėra. 

— Ko, pavyzdžiui? 

- Pavyzdžiui, kad tarp daktarės ir tavo brolio kažkas mezgasi. 

- Tu taip manai? - susijaudinusi paklausė Džeinelena. 

- Aš nieko nemanau. Aš manau, kad tu taip galvoji. Skry- 
dis dviese į Centrinę Ameriką ir nelaisvė partizanų stovyklo- 
je... taip, labai romantiška. Kaip filme. Bet nereikia perdėti. 

Džeinelena nusiminė, bet turėjo pripažinti, kad tikrai įta- 
rė apie brolio ir daktarės Malori romaną. 

- Jie abu tokie nelaimingi nuo tada, kai grįžo. Kėjus ne- 
kantrauja kuo greičiau išvykti. 

- Jis niekada nenusėdi vienoje vietoje. Tu pati man sakei. 

- Dabar tai ne šiaip noras keliauti. Jis nesiveržia ieško- 
ti nuotykių, jis nori nuo kažko pabėgti. Daktarė Malori taip 
pat. Ji nepanaši į moterį, kurios mylimasis ką tik prisikėlė iš 
numirusių. - Džeinelena susimąstė. - Tiesa, negaliu jos kal- 
tinti, nes mačiau jos vyrą per televizorių. Jis man pasirodė 
nenormalus. Be to, Kėjus už jį kur kas gražesnis. 

Bovis ėmė juoktis. 

- Žinai, tu didelė fantazuotoja. Tu mėgsti išsigalvoti. 

— Kėjus sakė, kad aš įsimylėjusi ir noriu, kad visi būtų to- 
kie laimingi kaip aš. Jis teisus. 

— Dėl to, kad visi būtų laimingi? 

- Dėl to, kad aš įsimylėjusi. - Džeinelena švelniai pažvelgė 
įjo liūdnas akis. Apglėbė rankomis jo veidą ir nekantriai pa- 
klausė: - Kada gi, Bovi? 

Džeinelena apie tai prakalbo nebe pirmą sykį. Ir kas kartą 
jie arba susikivirčija, arba trykšta meile. Šiandien tai išardė 
jųdviejų fizinį artumą. Bovis išsivadavo iš jos glėbio ir ėmė 
sagstytis marškinius. 

- Mums reikia pasikalbėti, Džeinelena. 

- Aš nenoriu daugiau kalbėti. Aš noriu būti kartu su tavi- 
mi. Ir man visiškai tas pats, kur, svarbu, kad būtume kartu. 

Bovis sumišęs nusuko akis. 

- Man atrodo, radau tinkamą vietą. 

- Bovi! - susijaudinusi Džeinelena pritildė balsą iki šnabž- 
desio.- Kur? Kada mane ten nusivesi? Kodėl anksčiau nesakei? 

Bovis nutarė atsakyti tik į paskutinį klausimą. 

- Todėl, kad taip negerai, Džeinelena. 

- Tau nepatinka kambarys? 

— Ne, kambarys puikus. Mat reikalas tas... - Bovis nutilo 
ir apimtas nevilties papurtė galvą. - Aš negaliu čia vogčiomis 
lankytis kaip vagišius, kiekvieną vakarą slėptis tamsoje, kal- 
bėti pašnibždomis, kankinti tave ir save, paskui išsmukti pro 
užpakalines duris. Taip negerai. 

- Bet jeigu suradai vietą, kur mes galime... 

— Taip dar blogiau. Tu ne ta moteris, kuri nusivedama į 
motelį pusvalandžiui. - Bovis pakėlė rankas, gindamasis nuo 
jos protestų. - Ir dar. Tikriausiai manai, kad mudu tyliai bur- 
kuosim ir niekas apie tai nesužinos, bet tu klysti. Taip nebus. 
Pagyvenęs Iden Pase jau supratau, kaip gerai čia veikia gandų 
telefonas. Negalim rizikuoti. Anksčiau ar vėliau gandai pa- 
sieks tavo mamą. Ji arba nušaus mane, arba užsiundys ant 
manęs policiją. Man tai ne pirmiena. Jeigu ponia Taket ne- 
nušaus, aš išsikapanosiu. O tu ne. Gyvenime nesi patyrusi 
nemalonumų. Nemokėsi jų įveikti. 

- Aš turėjau daug nemalonumų. 

— Tik ne tokių, apie kuriuos tau kalbu. 

Džeinelena iš brolių žinojo, kad vyrai nemėgsta verkian- 
čių moterų, todėl ji iš visų jėgų stengėsi sulaikyti ašaras. 

—- Tu nori mane mesti, Bovi? Sugalvoji įvairiausių pasiteisi- 
nimų, nes iš tikrųjų aš tau nereikalinga? Gal aš tau per sena? 

— Ką, ką? 

Nesusilaikiusi Džeinelena tyliai sukūkčiojo. 

- Tai tiesa? Tu nori manim atsikratyti, nes aš už tave vy- 
resnė. 

Bovis ir nustebo, ir sumišo. 

- Tu už mane vyresnė? 

- Trejais metais. 

- Kas skaičiuoja? 

- Tu, žinoma. Štai kodėl nori manimi atsikratyti. Kad su- 
sirastum jaunesnę. 

- Prakeikimas! - Bovis vaikščiojo po kambarį ratais ir ty- 
liai keikėsi. Paskui priėjo prie sofos ir su apmaudu pažvelgė į 

Džeineleną. - Ir daug pastangų padėjai, kad sugalvotum to- 
kią nesąmonę? Dėl Dievo meilės, aš net nežinojau, kiek tau 
metų, o jeigu ir žinočiau, koks skirtumas? Nejaugi tu manęs 
nepažįsti? 

- Tai kodėl? 

Bovio pyktis išgaravo, jis atsiklaupė ir paėmė jos rankas į 
savąsias. 

- Džeinelena, tu esi man mieliausia iš visų pasaulyje. Aš 
greičiau duosiu sau nukirsti dešinę ranką, negu tave nu- 
skriausiu. Štai kodėl šito iš viso neturėjo būti. Kai pirmą kar- 
tą tavęs panorau, man reikėjo tuoj pat nešdintis iš miesto. 
Taip ir turėjau padaryti, bet negalėjau savęs įveikti. 

Bovis nutilo ir įsižiūrėjo jai į veidą, tarsi stengdamasis am- 
žiams įsiminti jos bruožus. 

- Myliu tave labiau nei save. Tad štai, aš nevedžiosiu tavęs 
slapčiomis po viešbučius, neslėpsiu, tarsi būtum kekšė, kurią 
paskui visi negražiai apšnekės. 

Bovis atsistojo ir paėmė skrybėlę. 

- Aš su tavim taip nesielgsiu. Nė už ką pasaulyje. Ne, pa- 
nelyt. - Jis užsimaukšlino skrybėlę ir stipriai ją patempė už 
kraštų. - Gana, užteks. 


—— 


Lara nejučia priglaudė galvą prie durų staktos. 

- Ko tu atėjai, Kėjau? Tai blogai baigsis. 

Kėjus pro ją užėjo į vidų. Lara apsidairė aplinkui, ar niekas 
jo nematė, ir tik paskui uždarė duris. Juokingas atsargumas. 
Visiems gerai pažįstamas geltonasis linkolnas stovėjo prie jos 
durų; tai buvo tas pat, kaip pranešti apie savo atvykimą per 
vietos radiją. 

Kai Lara įėjo į kambarį, Kėjus stovėjo, atsirėmęs į meta- 
linę vaistų spintą. Nesukišti marškinių skvernai plevėsavo 
virš džinsų. Viskas — netvarkinga išvaizda, neramus žvilgs- 
nis, grubus vyriškas patrauklumas, viskas priminė tą naktį, 
kai Lara pirmą kartą jį pamatė šiame kambaryje. Tada Kėjus 

prašė viskio. Šį kartą jis atėjo su savo buteliu; skystis teliūs- 
kavo nuo jo negrabių judesių. Jis pakėlė butelį prie lūpų ir 
keliskart gurkštelėjo. Žaizda ant smilkinio gijo, bet aplink 
dar buvo paraudę. Šonkauliai irgi nenustojo skaudėję. Veido 
išraiška buvo įžūli. 

- Tu girtas. 

- Taip. 

Lara susidėjo rankas ant krūtinės. 

- Ko tu čia atėjai? 

— O ką — čia gali pasirodyti diplomatas Porteris? — pašai- 
piai paklausė Kėjus. 

- Jis dar Vašingtone. 

— Bet rytoj grįžta. Apie tai rašė laikraštyje. „Didvyriškas 
valstybės veikėjas aplankys Iden Pasą“. Kokia garbė. 

- Jeigu tu žinai, kad jo nėra, kodėl klausi? 

Kėjus plačiai nusišypsojo. 

— Norėjau pažiūrėti, ką sakysi. Kaip tau ims plakti širdelė, 
išgirdus jo vardą. 

- Būtų geriau, kad išeitum. - Lara ramiai pasisuko ir ati- 
darė duris. 

Kėjus akimirksniu ištiesė ranką už nugaros ir užtrenkė 
duris; jis taip ir liko stovėti uždėjęs ranką ant staktos. Lara 
atsidūrė spąstuose tarp durų ir jo kūno. Jai buvo ankšta, ji 
pasisuko, norėdama matyti Kėjaus veidą. 

- Tu taip ir neatsakei į mano klausimą. 

— Kokį klausimą? 

— Apie savo dukterį. Kadangi grįžom gyvi, aš noriu žinoti. 
Arjos tėvas buvo Klarkas? 

Ką jis nori išgirsti? - pagalvojo Lara. 

Ką ji gali jam pasakyti? 

Tikrą tiesą. 

Viešpatie, koks didelis būtų palengvėjimas. Ji Kėjui viską 
paaiškins, užpildys spragas ir tada tikriausiai pelnys jo malonę. 

Tačiau švelninamosios aplinkybės turi likti paslaptyje. 
Ypač Kėjui. Ypač dabar, kai žino, kad jį myli. 

- Ešlės tėvas - Rendalas. 

Kėjaus akyse šmėkštelėjo nusivylimas. 

- Tikrai? 

- Taip. 

Lara pajuto, kad Kėjui ši žinia labai svarbi, nors jis ir sten- 
gėsi tai nuslėpti. 

- Vadinasi, tu iš niekur nieko privertei mane rizikuoti 
gyvybe. 

- Aš neįkalbinėjau tavęs skristi į Montesangrę, tu pats 
save įkalbėjai. Aš niekada ir neminėjau, kad Klarkas buvo Eš- 
lės tėvas. 

- Bet niekada ir neneigei. - Kėjus pasilenkė, nuo jo trenkė 
viskiu. - O tu tikra gyvatė. Gudri apsimetėlė. Niekinga, šlykš- 
ti apgavikė. Aš negalėjau suprasti, kodėl mano protingasis 
broliukas užmezgė tokį atvirą romanėlį su geriausio draugo 
žmona. Tu tikriausiai su juo neblogai padirbėjai. Susukai jam 
galvą taip, kad jis jau nieko nebesuvokė. O tas asilas Rendalas 
liko su tavim. Tipiškas šliužas. Šiknius, negana to, dar ir me- 
lagis, bet net ir jis nenusipelnė tokio elgesio. 

Kėjus nutvėrė Larą už liemens ir staigiu judesiu prisitrau- 
kė. Jis įsikniaubė veidu į jos plaukus. 

- Tu moki gauti iš vyro, ko tik panori. Ar ne taip, daktarė- 
le? Tu jį taip prisuki, kad jis pakvaišta dar nespėjęs išsitraukti 
iš kelnių savo žaislo. 

Lara stipriai užsimerkė. Šlykštūs kaltinimai ją skaudino, 
ypač kai juos drėbė Kėjus, rizikavęs dėl jos savo gyvybe, švel- 
nus, aistringas, ūmus ir mylintis Kėjus, kurio glamonių, kaip 
ir anksčiau, ji troško. Kėjus, kurį ji sapnuodavo naktimis. 

Remdamasis vien tik jam žinomais faktais, Kėjus pagrįstai 
galėjo jos neapkęsti. Jo panieka buvo grindžiama tuo, ką jis 
laikė tiesa. Ir tos neteisybės ji negalėjo ištaisyti, nes tada pir- 
miausia nukentėtų pats. 

Lara jo troško iki apkvaitimo, bet tik ne tokia kaina. Ji 
išmoko pakelti kitų žmonių panieką, bet nepajėgė pakelti Kė- 
jaus paniekos. 

— Aš prašau tavęs išeiti. 

— Po velnių! - Kėjus išmetė butelį, įkišo ranką jai po sijonu 
ir ėmė mauti kelnaites. - Aš negaliu nieko daryti. Apie nieką 
negaliu galvoti. Tik apie tave. - Nuo jo pikto bučinio jai ėmė 
skaudėti lūpas. - Padėk man atsikratyti... 

— Ne, Kėjau. - Lara suspaudė kelius. 

— Kodėl? Ką, tu anksčiau nesi buvus neištikima? 

Lara atstūmė Kėjaus ranką, grabinėjančią jai krūtis. 

- Liaukis! 

— Tu turi skolelę, pamiršai? Devyniasdešimt tūkstančių 
neapmokėtų iš mano šimto. Arba tai. - Kėjus įgrūdo ranką 
jai tarp šlaunų ir ėmė glamonėti. - Man geriau tai. 

— Ne! 

— Nesijaudink, iki aušros dingsiu. Šį kartą tavęs vyras ne- 
užklups nuodėmės vietoje. Aš protingesnis už brolį. Ir ais- 
tringesnis. Ar taip? 

- Ne, neaistringesnis! - sušuko Lara. - Klarkas nesigrieb- 
davo prievartos! 

Šie žodžiai akimirksniu jam praskaidrino protą - kaip šal- 
tas vanduo, kurio ji kadaise jam šliūkštelėjo į veidą. Kėjus ją 
paleido iš glėbio ir atsitraukė garsiai, sunkiai kvėpuodamas. 

Lara jautė veikiau kartėlį negu pyktį, nes žinojo, kodėl 
Kėjus toks smarkus. Ji norėjo paliesti jam veidą, pirštais iš- 
šukuoti prie kaktos prilipusias drėgnų plaukų sruogas, nura- 
minti, pasakyti, jog labai gailisi, kad jį įžeidė pačiu siaubin- 
giausiu būdu, palygindama su Klarku jo nenaudai. 

Užuot taip pasielgusi, Lara tylėdama stebėjo, kaip jo vei- 
dą iškreipė pasišlykštėjimo grimasa, skirta brolio atstumtai 
šliundrai. 

Kėjus nužvelgė Larą ir pašaipiai prunkštelėjo. 

- O, neabejoju, prievartos jis nesigriebė. Nusiraminkite, 
daktarėle. Jums nėra ko manęs bijoti. 

Kėjus ištiesė ranką, atidarė duris jai už nugaros ir vos ne- 
pargriuvo, užkliuvęs už besimėtančio ant grindų butelio. Nu- 
spyrė jį tolyn. Butelis tėškėsi į sieną ir subyrėjo į šukes. 

Kėjus išbėgo į prieangį, nušoko per kelis laiptelius ir sėdo 
į linkolną. Iš visų jėgų nuspaudė greičio pedalą, ratai ėmė 
suktis vietoje, žerdami žvyrą į šalis, ir pagaliau automobilis 
pajudėjo. 

Lara uždarė duris, atsirėmė į jas nugara ir nuslydo ant 
grindų. Ji apkabino rankomis kelius, nuleido galvą ir pratrū- 
ko raudoti. 


Dvidešimt soptintas skyrius 


- Li štai kodėl tu nenori iš čia išvažiuoti? Tau gaila palikti 
šį namą? 

Rendalas perėjo per kambarius, kabinetus ir dabar buvo 
Laros raštinėje, kur ji pakavo knygas ir medicinos archyvą. 
Jis atskrido iš Vašingtono į Dalasą, išsinuomojo automobilį 
ir per dvi valandas atsidūrė Iden Pase. 

Dar gerokai prieš jam atvykstant, žurnalistų automobiliai 
patruliavo gatvėje prie Laros namų. Kai atvažiavo Rendalas, 
jį apspito įspūdinga reporterių ir operatorių minia. 

Sunkus išbandymas, patirtas Montesangrėje, užtemdė 
skandalą, kurį buvo sukėlusi jo žmona ir senatorius Take- 
tas. Tarsi nusikaltęs vaikas, jis buvo nubaustas ir dabar at- 
vertė naują savo gyvenimo lapą: jį šiltai priėmė prezidentas 
ir Valstybės departamentas. Rendalas Porteris savo akimis 
matė Montesangrės gyvenimą ir tapo jo pagrindiniu eks- 
pertu Kapitolijaus kalvoje. Jis buvo skanus kąsnelis repor- 
teriams. 

Rendalas dalyvavo improvizuotoje spaudos konferencijo- 
je, kelias minutes atsakinėjo į klausimus, paskui atsiprašė. 

— Mudu su žmona beveik nepabuvome vieni du, kai sugrį- 
žome iš Montesangrės. Tikiuosi, mane suprasite. 

Po geraširdiškų pajuokavimų reporteriai susikrovė savo 
įrangą į automobilius ir išvažiavo. Daugelis signalizavo ir mo- 
javo rankomis, tarsi atsisveikindami su bičiuliu. 


Rusai 


Tirštėjo sutemos, bet Lara nedegė šviesos. Prieblanda ge- 
riau tiko jos nuotaikai. Be to, slėpė pajuodusius paakius. 

Išvakarėse, išėjus įtūžusiam Kėjui, ji taip raudojo, kad 
visiškai suakmenėjo; Lara žinojo, kad daugiau niekada jo 
nebepamatys. Jis išėjo jos neapkęsdamas. Didžiulis skaus- 
mingas netekties jausmas buvo panašus į tą, kurį ji patyrė 
Majamyje, atgavusi sąmonę ir supratusi, jog klaikus sapnas 
yra tikrovė. 

Pagaliau, apie antrą valandą nakties, Lara sutelkė visas jė- 
gas ir nuėjo į miegamąjį, kur negalėjo sumerkti akių iki auš- 
ros. Visą dieną ji krovėsi daiktus, tai apimta karštligiško ak- 
tyvumo, tai panirusi į kaustančią depresiją, arba nejudėdama 
sėdėjo vietoje ir žiūrėjo į tolį sausomis, vis dar raudonomis 
nuo ašarų akimis. 

Prieblandoje kambarys atrodė jaukesnis, šiltesnis; tai 
buvo gera slėptuvė, kur ji galėjo paslėpti savo skausmą. Ji 
pamilo medinėmis plokštėmis iškaltas daktaro Patono ka- 
bineto sienas ir jo masyvius baldus. Dar neseniai vylėsi čia 
praleisianti daug metų. 

- Kaip provincialu, - tarstelėjo Rendalas, sėsdamasis į 
odinį krėslą. 

- Visa įranga šiuolaikiška. 

- Kalbu apie bendrą įspūdį. Tu čia atrodai nereikalinga. 

Rendalas neturėjo jokio supratimo apie ją. 

- Žmonės serga ne tik miestuose, Rendalai. Aš galėčiau čia 
daug nuveikti. - Lara uždengė kartoninę dėžutę ir apklijavo 
lipnia juosta. - Jeigu turėčiau sąlygas. 

- Čia Taketų teritorija. 

— Dėl to niekam nekyla abejonių. 

- Mane domina viena nedidelė smulkmena. - Rendalas 
užsidėjo koją ant kojos nerūpestingai ir elegantiškai kaip 
Fredas Asteras. - Pasakyk, kodėl išsirinkai Iden Pasą, kai tau 
prieš akis - visas žemynas? Ir dar Teksase, - pridūrė akivaiz- 
džiai nepritardamas. - Kodėl pasirinkai miestą, kuriame ta- 
vęs neapkenčia? Ar tu linkusi į mazochizmą? 

Lara neketino pasakoti Rendalui apie paskutiniuosius tre- 
jus savo gyvenimo metus. Kaip ir neketino jam leisti šiuose 
namuose nakvoti. Tačiau prieš išsiskiriant ji turėjo jam kai 
ką pasakyti. 

— Man buvo sunku pradėti iš naujo po pertraukos, - pasa- 
kė ji. - Nors aš labai nukentėjau nuo kruvinosios revoliucijos, 
buvau sužeista, netekau vaiko ir vyro, žmonės niekaip nega- 
lėjo pamiršti mano kaltės. Jiems aš buvau nusikaltusi Klarko 
Taketo meilužė. Ieškodama vietos, kreipiausi į daugelį ligoni- 
nių visame krašte. Kai kurių vadovai netgi priimdavo į darbą, 
bet paskui sužinodavo, kad daktarė Malori - tai ponia Lara 
Porter. Tada jie pasipiktinę reikalaudavo rašyti pareiškimą, 
kad noriu išeiti. Taip atsitiko mažiausiai dešimt kartų. 

— Todėl galiausiai nusprendei užsiimti privačia praktika. Ti- 
kriausiai pradžiai finansuoti panaudojai mano draudimą. Šiaip 
ar taip, tai nepaaiškina, kodėl sugalvojai įsikurti būtent čia. 

— Aš nepirkau verslo, Rendalai. Aš jį paveldėjau iš Klarko 
teisėtai pagal įstatymus. Iš Klarko. - Lara patylėjo, kad jis su- 
voktų jos žodžių reikšmę. - Tai paskutinis dalykas, kurį jis 
padarė prieš mirtį. 

Prabėgo kelios sekundės, kol Rendalas suvokė jos žodžius. 
Viską supratęs, jis neįstengė nuslėpti nuostabos. 

— Kas galėjo pagalvoti! Jis nusipirko nuodėmių atleidimą. 
Kaip gražu. 

— Aš galiu tik spėlioti, kuo jis vadovavosi, bet, ko gero, tu 
teisus. Jis manė, jog privalo man tai duoti! 

— Dabar tikriausiai ir man pateiksi sąskaitą. Kiek aš tau 
skolingas, kad atvykai į Montesangrę? 

- Tu turi sutikti skirtis. 

- Atsisakau patenkinti šį prašymą. 

- Tuneturi teisės atsisakyti, - piktai pareiškė Lara. - Mudu 
su Kėjum tave išvadavom iš kalėjimo toje siaubingoje šalyje! 
Gal jau pamiršai? Gal per netikėtą garbę praradai atmintį? 

Staiga Rendalo veidą nutvieskė tokia pat išdidi kaip ir jo 
balso tonas šypsena. 

- Ak, Lara, Lara. Kokia tu naivi. Kiek daug tu patyrei, bet 
vis tiek matai tik išorinę įvykių pusę. Gyvenimas tavęs neiš- 
mokė. Prisimink patarlę - nėra namų be dūmų. - Rendalas 
nubrėžė ore ratą. - Nejaugi nematai, kas slepiasi už išorės, 
kas vyksta iš tikrųjų? 

- Ką turi omenyje? 

- Nejaugi tu nuoširdžiai tiki, kad tu ir tas beprotis lakūnas 
iš tikrųjų ištraukėte mane iš kalėjimo? 

Rendalo balsas skambėjo piktai ir išdidžiai. Larai pasiro- 
dė, kad jai plaukai ant galvos pasišiaušė. Apėmė siaubinga 
nuojauta. 

- Ką tu nori pasakyti? 

- Įtermpk smegenis, Lara. Tu nuovoki, tad nesunkiai atspėsi. 

- Montesangrėje... 

- Kalbėk, kalbėk, - ragino Rendalas. 

- Emilijus... 

- Puiku. Kas toliau? Galvok. 

Viskas buvo kaip rūke, bet, vos tik iš jo išbrendi, viskas 
paaiškėja. 

- Tu visiškai nebuvai belaisvis. 

Rendalas ėmė juoktis. 

- Šaunuolė! Gal aš būsiu nemandagus, bet nepriskirk sau 
nuopelnų, kad išgelbėjai man gyvybę. Aš vis tiek būčiau įvyk- 
dęs savo penkmečio planą, kaip jį vadinu. Jūsų smagus nuo- 

tykis buvo kaip tik laiku, ir mudu su Emilijum jį panaudojo 
me savo tikslams. Tai padarė atomazgą dar įtikinamesnę. 

Lara žiūrėjo į žmogų, kuris vis dar buvo jos sutuoktinis, 
negana to, beprotis. Labai ramus, nuostabiai gražbyliaujan- 
tis ir toks klastingas. Niekingumo įsikūnijimas. 

- Tai buvo apgaulė? 

Rendalas pakilo iš krėslo ir priėjo prie jos. 

- Po Virdžinijos įvykių mane Vašingtone visi niekino. 
O Klarkas turėjo įtakingų draugų, tarp jų ir prezidentą. Nėra 
abejonės, kad dėl Klarko elgesio prezidentas pateko į nepato- 

gią padėtį, tačiau jis nepaliko bėdoje savo globotinio. Šiaip ar 
taip, visiškai jo nepamiršo. 

Klarko prašomas jis paskyrė mane pasiuntiniu ir panaudo- 
jo visą savo įtaką, kad Senatas kuo greičiau patenkintų mano 
paskyrimą. Išoriškai buvau už viską labai dėkingas, tarsi man 
būtų padarę didžiulę malonę. Iš tikrųjų man, kaip ir tau, vis- 
kas buvo šlykštu, aš supratau, kad tai neoficiali tremtis. Vos 
tik atvažiavęs į Montesangrę, iš karto ėmiau kurti grįžimo į 
Vašingtoną planą. Tik norėjau grįžti kaip nugalėtojas. Emili- 
jus - protingas jaunuolis, jis turėjo savų sumanymų ir galėjo 
juos įgyvendinti po Pereso mirties. 

— Pereso nužudymo. 

— Vadink, kaip nori. Mes kartu sukūrėme penkmečio pla- 
ną, kad kiekvienas gautume tai, kas priklauso. Mano „išvada- 
vimas“ buvo gerai apgalvotas ir numatytas tam tikru laiku. 
Grįžęs į Jungtines Valstijas, turėjau ne demaskuoti savo ka- 
lėjimo prižiūrėtojus, o, priešingai, reikalauti, kad antrą kartą 
paskirtų į Montesangrę, atidarytų pasiuntinybę ir atkurtų 
diplomatinius santykius su naujuoju režimu. 

- Su Emilijaus režimu. - Lara nepastebimai pasislinko prie 
telefono. 

— Kaip tik taip. Paklausiusi mano patarimo, mūsų admi- 
nistracija greitai pripažins Emilijaus vyriausybę. Palaikomas 
Jungtinių Amerikos Valstijų, Emilijus visapusiškai kontro- 
liuos respubliką. O aš gausiu padėką už taikos atkūrimą prie- 
šiškoje valstybėje, turinčioje strateginę reikšmę kovoje su 
narkotikų kontrabanda. Praėjus tam tikram laikui, už mano 
darbus bus būtinai atlyginta paskyrimu į gerą postą užsie- 
nyje arba Vašingtone. Tai jau kur kas geriau negu būti garsiu 
ragų nešiotojų, ar ne taip? 

- Tu beprotis. 

— Bet ne kvailys. Sakau tau, viską gerai apgalvojau. Po visų 
tų metų planas įgyvendinamas kur kas lengviau, negu tikė- 
jausi. Kad būčiau pavyzdingo diplomato įsikūnijimas, man 
trūksta tik mylinčios žmonos. Todėl, brangioji, tu liksi mano 
žmona, šypsosies spaudos atstovams, mojuosi ranka miniai, 


žodžiu, darysi viską, ką tau liepsiu daryti. Ir nesugalvok man 
jaukti kortų. 

Lara nusikvatojo. 

- Tuesi išdavikas, Rendalai, sergantis didybės manija. Ne- 
jaugi tu rimtai manai, kad aš dalyvausiu tavo išdavikiškame 
„penkmečio plane“? 

- Manau, dalyvausi, - ramiai atsakė Rendalas. - Tu neturi 
iš ko rinktis. 

- Aš tave demaskuosiu. Papasakosiu apie Emilijaus žiau- 
rumą. Aš kreipsiuosi... 

- Kas tavim patikės? - Rendalas liūdnai palingavo galvą, 
stebėdamasis jos naivumu. - Kas patikės moterimi, kuri ište- 
kėjusi buvo susidėjusi su senatoriumi Taketu? Dabar tavimi 
tiki dar mažiau nei anksčiau. - Rendalas parodė į telefoną, 
prie kurio ji slinkosi. - Matau, nekantrauji kviestis pagalbos. 
Na, skambink. Tu tik virsi pajuokos objektu. Kas patikės, kad 
JAV pasiuntinys pradėjo revoliuciją, prieštaraujančią šalies, 
kuriai jis tarnauja, interesams? 

- Pradėjai revoliuciją? Ką tu nori pasakyti? Revoliucija 
prasidėjo, kai... kai mūsų automobilį... Ne, palauk... - Lara 
pakėlė ranką, tarsi vaikydama susipynusias mintis. Jų buvo 
tiek daug, kad ji negalėjo jų surikiuoti. 

- Tu blogai gaudaisi, - užjaučiamai pasakė Rendalas. - Ti- 
kriausiai tau negerai galvoje. Rimtai pagalvok. Aš pasakiau 
„penkmečio planas“. Pradėjau jį kurti mums vos atvažiavus į 
Montesangrę, o ne tada, kai mane pagrobė. 

Larai širdis ėmė plakti pašėlusiai greitai; ji susiėmė už ne- 
tikėtai išdžiūvusios gerklės. Ji kažką praleido. Kažko negalė- 
jo prisiminti. Kažkas... 

Atsakymas perskrodė smegenis kaip kulka. Rūkas visiškai 
išsisklaidė, ir jai prieš akis kaip sulėtintame filme iškilo įvy- 
kiai iki užpuolimo. | 

Ji ploja su Ešle katučių, sėdėdama ant užpakalinės sėdynės. 
Automobilis artėja prie sankryžos. Kai stabteli, automobilį apsu- 
pa būrys ginkluotų žmonių. Vairuotojas nušaunamas ir suknium- 

ba ant vairo. 

Ji surinka. Rendalas atsisuka, norėdamas į ją pažiūrėti. „Su- 

die, Lara“, - ištaria jis. Jis šypsosi be menkiausio baimės šešėlio. 

Lara duso. 

— Tu žinojai?! - sušuko ji. - Judu su Emilijum surengėt 
mūsų automobilio užpuolimą?! Per tave žuvo mūsų dukra! 

— Nutilk! Nori, kad išgirstų kaimynai? 

— Aš noriu, kad išgirstų visas pasaulis! 

Rendalas sudavė jai per veidą. Sukandęs dantis, šnypšte- 
lėjo: 

- Kvaiša! Aš nemaniau, kad nužudys vaiką. Kulkos buvo 
skirtos ne jai. 

Lara nespėjo pagalvoti, kaip reikia suprasti tuos žodžius. 
Ji puolė prie krepšio su kamera ir įkišo ranką vidun. Pirštai 
suspaudė pistoleto rankeną. Lara ištraukė ginklą, atsisuko ir 
nusitaikė tiesiai Rendalui į krūtinę. 


.—— 


— Tu dar gali apsigalvoti. 

Džeinelena nusišypsojo Boviui. 

—- Neapsigalvosiu. Aš visiškai, šimtu procentų tikra dėl 
savo sprendimo. Tai tu bijojai ir drebėjai, tu spyriojaisi. O aš 
vis dėlto tvirtai laikiausi savo ir nenusileisiu, ir tau neleisiu. - 
Džeinelena įsikibo Boviui į parankę ir padėjo galvą jam ant 
peties. - Važiuojam, pone Keitai. Aš tiesiog trokštu ten atsi- 
durti kuo greičiau. 

— Jeigu kas nors pamatys, kad vairuoju automobilį... 

— Dabar tamsu. Niekas mūsų nepamatys. O jeigu kas nors 
pamatys, pamanys, kad Kėjus vėl tavęs paprašė mane apginti 
nuo reporterių. 

— Šiandien jų buvo pilnas miestas. 

— Jie norėjo nors akies krašteliu žvilgtelėti į poną Porte- 
rį. - Ta mintis privertė Džeineleną pamiršti savo laimę, ji pa- 
niuro. - Mama matė jį per televizorių žinių laidoje. Ir labai 
nusivylė. 

— Nair kodėl? 

- Jis mamai priminė skandalą, Klarką, na, ir visa kita. Ji 
nevakarieniavo ir išėjo į savo kambarį. 

- Tu palaukei, kol ateis Meideila? 

Jie su Boviu iš anksto susitarė, kad susitiks kontoroje. 

- Taip. Ji liks visai nakčiai. Aš Meideilai pasakiau, kad iš- 
važiuoju į Longyvju, į tobulinimosi seminarą. 

- O ką sakė Kėjus? 

- Brolis retai nakvoja namie, sako, kad iki aušros lošia po- 
kerį su Balkiu aerodromo angare. Neva paskui jau vėlu važiuo- 
ti namo. Šiaip ar taip, Kėjus nesužinos, kad manęs nėra namie. 

Bovis neramiai žvilgčiojo į kiekvieną pravažiuojantį auto- 
mobilį. 

- Negerai, kad mes slepiamės. Pamatysi, ištiks kokia nors 
nelaimė. 

- Dėl Dievo meilės, Bovi, - nepiktai atsiduso Džeinele- 
na. - Tu esi visų didžiausias pesimistas ir fatalistas, kokį tik 
buvau sutikusi. Tu tik prieš kelis mėnesius išėjai iš kalėjimo, 
o aš jame sėdėjau visą gyvenimą. Dabar ir tavo, ir mano liki- 
mas pasikeitė. 

- Tavo likimas pasikeis, jeigu tu ir toliau būsi į mane įsiki- 
busi, - liūdnai priminė Bovis. - Tu prarasi savo pinigus. 

- Tau šimtą kartų sakiau, kad aš jų visiškai nevertinu. 
Mūsų šeima turi daugybę pinigų, o ar mes esame laimingi? 
Tėvai nemylėjo vienas kito. Mudu su broliu jautėme tą prie- 
šiškumą net vaikystėje. Kaip tik todėl Klarkas visiškai atsidė- 
jo karjerai ir sau neatleisdavo nė mažiausio apsirikimo. Kė- 
jus - visiška jo priešingybė, jis gyvena taip, tarsi jam į viską 
nusispjaut, nors aš manau, kad tai tik jo savigyna. Jis nenori, 
kad kas nors suprastų, kaip smarkiai jį paveikė tėvo mirtis 
ir tai, kad mama nuo jo nusisuko. O aš užaugau drovi ir už- 
sidariusi pilka pelytė, bijanti pakelti balsą ir pasakyti savo 
nuomonę. Patikėk, Bovi, laimės ir meilės negalima nupirkti 
už pinigus. Aš atiduočiau visus pasaulio turtus už tavo meilę. 

- Todėl, kad niekada negyvenai skurde. 

Jie tiek daug kartų apie tai kalbėjo, kad atmintinai žinojo 

kiekvieną atsakymą. Džeinelena nenorėjo, kad ginčas aptem- 
dytų pačią laimingiausią jos gyvenimo naktį. 

- Aš pati atsakau už savo poelgius, Bovi. Aš pilnametė, 
Beprotiškai tave myliu ir manau, kad tu taip pat myli mane. 

Bovis pažvelgė į Džeineleną ir labai rimtai atsakė: 

— Tu žinai, kad aš tave myliu. 

- Vadinasi, mudu galim įveikti visas pasaulio kliūtis. Kas 
mums gali atsitikti? Ko mudu neįveiktume? 

- Viešpatie, Džeinelena, - sudejavo Bovis. - Tu erzini li- 
kimą. 

- Bovi, - atsakė ji, juokdamasi ir bučiuodama Bovį į 
skruostą, - tu nepataisomas. 


—-—- 


Vos tik įėjusi į barą „Po palme“, Darsė pamatė Kėjų. Jis sėdėjo 
vienas baro gale su stiklinaite viskio kaip piktas šuo su kaulu. 

Darsė buvo puikiai nusiteikusi. Fergusas išvažiavo į mo- 
kyklos tarybos posėdį, vadinasi, užtruks daug valandų. Darsė 
mėgo mokyklos tarybos posėdžius. Per juos ji galėjo praleisti 
vakarą kaip tik norėjo. 

Hevera budėjo motelyje. Buvo žadama, kad šį penktadienį 
ją išrinks rungtynių, kurios įvyks buvusių mokinių susitiki- 
mo garbei, karaliene. 

Darsė išleido daugiau kaip septynis šimtus dolerių, kad 
gražiai aprengtų Heverą. Fergusą būtų ištikusi apopleksija, 
jeigu jis būtų žinojęs, kiek tai kainavo, bet Darsei atrodė, jog 
tai puiki investicija. Jeigu Hevera gaus karalienės titulą, tai 
padidins jos galimybes patekti į elitinius sluoksnius įstojus į 
koledžą. Fergusas nieko neišmanė apie tokias subtilybes, bet 
Darsė žinojo visus ėjimus. 

Nors Darsė kas dveji metai keisdavo automobilį, buvo 
klubo narė, pirko brangius drabužius ir gyveno didžiausia- 
me Iden Paso name, ji vis tiek dar negalėjo patekti į elitinius 
visuomenės sluoksnius. 

Darsė buvo pasiryžusi, padedama Heveros, pakeisti tokią 
padėtį. Dukra bus jai raktelis, kuris padės patekti į aukštuo- 
menę, nors ir tektų įeiti pro užpakalines duris. 


Danės 44 


Iš Kėjaus laikysenos buvo matyti, jog neverta prie jo artin- 
tis, bet Darsė pamėgino. Na ir kas, kad per paskutinį susitiki- 
mą ji spjovė jam į veidą, o jis pagrasė ją užmušti? Pastaruoju 
laiku reikalai jam nekaip klostėsi. Dabar, kai gyvenimas jį pri- 
spaudė, jis, galimas daiktas, bus sukalbamesnis. 

Darsė įsitaisė ant aukštos kėdės šalia Kėjaus. 

- Sveikas, Hepai. Įpilk baltojo vyno. Įmesk gabaliuką ledo. 

Hepas Holisteris nusisuko, ketindamas pripilti stiklinaitę. 
Darsė pažvelgė į Kėjų. 

- Vis dar pyksti ant manęs? 

- Ne. 

- Štai kaip? Jau išmokai atleisti ir pamiršti? 

- Ne. Tiesiog man į viską nusispjaut. Tai kam pykti. 

Darsė nuslopino susierzinimą, nusišypsojo Hepui, pada- 
vusiam jai vyno, ir nugėrė gurkšnelį. 

- Visiškai nesistebiu, kad tu toks rūškanas. - Sukdamasi į 
Kėjų, Darsė keliu palietė jam kelį. - Didžiulis smūgis - suži- 
noti, kad miręs vyras yra gyvas. 

- Nenoriu apie tai kalbėti. 

- Žinoma. Nemaloni tema. Tu bent spėjai su ja pergulėti 
iki tol, kol jai įmetė į vonią diplomatą Porterį? 

Darsė pajuto, kaip jis įsitempė; ji suprato, kad suspėjo. Ji 
įžengė į pavojingą zoną. Darsė galėjo pakęsti bet kokį vyro 
elgesį ir nuotaiką, išskyrus abejingumą. Geriau keiksmažo- 
džiai ir mušimas, tik ne abejingumas. Negana to, ji degė iš 
smalsumo. 

- Nair kaip, ji pateisino tavo viltis? Na? O gal viršijo? 

Viršijo, suprato Darsė, kai Kėjus apvertė stiklinaitę ir ran- 
kos mostu parodė Hepui, kad jis vėl ją pripiltų. Mieste kal- 

bėjo, kad tik idiotas dabar gali priešgyniauti Kėjui Taketui. 
Jis pasidarė žiaurus. Ūmus. Jis įsivėlė į peštynes. Pavyzdžiui, 
vakar, pačiame miesto centre, Teksaso gatvėje, grasino žur- 
nalistui sugrūsti į užpakalį jo fotoaparatą, jeigu nedings jam 
iš panosės. Paskui susikibo prie Bobio restorano su atvykėliu 
ūkininku, Kėjaus nuomone, pastačiusiu savo pikapą perne- 

lyg arti jo linkolno. Kas matė, darė prielaidą, kad kaimietis 
tikriausiai dar negreitai išdrįs vėl pasirodyti Iden Pase. 

Sklandė gandai, kad jis visą laiką, dieną ir naktį, šlitinėja 
girtas ir ištisas valandas leidžia aerodrome, protu nepasižy- 
minčio Balkio Vilio draugijoje. Kažkas pasakojo matęs jį sta- 
dione ketvirtą valandą ryto, esą Kėjus treniravosi, šaudyda- 
mas į žibintus, bet tas gandas nepasitvirtino. 

Jeigu Lara Malori lovoje būtų jį nuvylusi, jam būtų buvę 
visiškai tas pats, kad jos vyras atsirado nežinia iš kur gyvas 
ir sveikas. Ir priešingai, jeigu Lara jam patiko, jis turėtų pa- 
siusti iš pykčio. 

Apkalbos, o dabar ir asmeniniai pastebėjimai, patvirtino 
Darsei, kad Kėjus visiškai nebe tas. 

Apimta pavydo, ji pamiršo atsargumą. Išdrįso paliesti jo 
skaudžiausią vietą. 

— Dabar tu, žinoma, žinai, kodėl tavo brolis dėljos rizikavo. 

Ant Kėjaus skruostų iššoko gumbai. 

— Įdomu, kokias ji padarė išvadas ir kuris iš judviejų gavo 
daugiau taškų? Tikiuosi, paskui aptarėte kiekvieno prana- 
šumus. 

— Užčiaupk nasrus, Darse. 

Ši sukikeno. 

— Vadinasi, aptarėte. Puiku. Tikriausiai trims vienoje lo- 
voje ankštoka. 

Kėjus pasuko galvą ir įbedė į Darsę degančias raudonas akis, 

— Kiek girdėjau, tu tokius dalykus žinai geriau už visus. 

Darsė užsiplieskė, bet susitvardė. Ji pasilenkė prie jo ar- 
čiau, prisiglausdama krūtimis. 

— Tu neapsirinki. Ir, žinai, man labai patiko. Patariu pa- 
bandyti. O gal tujau bandei? 

— Tik ne šiame žemyne. 

Darsė vėl nusijuokė. 

— O, taip dar įdomiau! - Ji perbraukė pirštu jam per ran- 
ką. - Mirštu iš smalsumo, kaip trokštu sužinoti visas kvapą 
gniaužiančias smulkmenas. 


Kėjus neatstūmė jos rankos. Pamaloninta sėkmės, Darsė 
pasiėmė rankinę ir ištraukė iš jos raktą. Pamojavo juo Kėjui 
prieš nosį. 

- Motelio savininko žmona turi daug pranašumų. Pavyz- 
džiui, ji gali naudotis raktu, atrakinančiu bet kurio numerio 
duris. - Darsė perbraukė liežuviu per apatinę lūpą. - Ką tuį 
tai pasakysi? - Ji truputį atsilošė, kad Kėjus pamatytų, kaip, 
prisilietus prie jo raumenų, jai sustangrėjo krūtų speneliai. — 
Na, Kėjau. Juk mums tada patiko. Ar tu turi kitą? 

Kėjus baigė gerti viskį, atskaičiavo pinigus už save ir už 
Darsę ir stumtelėjo ją durų link. 

Jis prakalbo tik kai jie išėjo į gatvę. 

- Tavo ar mano automobiliu? 

- Mano. Tavo geltonoji povandeninė valtis matoma už 
kilometro. Be to, mano automobilis prie motelio niekam 
neužklius. 

Kai tik jie įsėdo į kadilaką, Darsė pasilenkė prie Kėjaus ir 
švelniai pabučiavo jį į lūpas - užkandėlė, užuomina į būsimas 
geras vaišes. 

- Tu pasiilgai manęs. Aš žinau. 

Kėjus sėdėjo, nuleidęs pečius, ir liūdnai žiūrėjo pro langą. 

Darsė pergalingai nusišypsojo. Kėjus pyksta, bet nieko, ji 
greitai jį pralinksmins. Nors ir labai sunku būtų, Darsė jam 
įrodys, kad yra ir kitų, geresnių už Larą Malori. 

Kadilakas įsibėgėjo ir nurūko į motelį „Žalioji pušis“. 


.— 


Džodė labai gerai pažinojo savo dukterį. Džeinelena nemokė- 
jo apsimetinėti. Anksčiau bet koks kasdienio Džodės tvarka- 
raščio pokytis dukterį sutrikdydavo. Ji įkalbinėdavo motiną 
valgyti, maldaudavo nerūkyti, primygtinai prašydavo, kad 
Džodė eitų miegoti, arba priešingai - krapštydavo ją iš lovos. 
Džeinelena tupinėjo apie motiną kaip perekšlė. 

Tačiau šiandien, kai Džodė atsisakė vakarieniauti, Džeine- 
lena primygtinai nebeprašė. Dar iki tos dienos Džodė paste- 
bėjo keistą dukters elgesio pokytį. Džeinelena ėmė rūpintis 

savo išvaizda, o tai negirdėtas dalykas. Ji ėmė naudoti kos- 
metiką ir pasidarė tą trumpą kvailą šukuoseną su garbanėlė- 
mis. Pakeitė drabužių stilių, pamėgo trumpus sijonus ir ryš- 
kių spalvų apdarus. 

Ėmė dažniau juoktis. Galima sakyti, jai buvo labai links- 
ma visą laiką. Ji nepaprastai stengėsi įtikti žmonėms, kurių 
anksčiau vengdavo. 

Džeinelenos akyse įsižiebdavo išdykėliškos, netgi padau- 
žiškos ugnelės, kurios nejučia primindavo Džodei ir Kėjų, ir 
velionį vyrą. Džeinelena pirmą kartą gyvenime kažką slėpė 
nuo motinos. 

Džodė spėjo, kad tai turėtų būti vyriškis. 

Atsitiktinai Džodė išgirdo Džeineleną suokiančią Meidei- 
lai apie seminarą Longvju, nors kiekvienam buvo aišku, jog 
tai pasimatymas su mylimuoju, galimas daiktas, netgi tame 
pačiame motelyje, kur su savo prostitutėmis susitikinėdavo 
jos tėvas. Padėties nepadorumas sujaudino Džodę. Nejaugi 
ji nieko neišmokė savo dukters? Ji pasidomės tuo klausimu, 
kol koks nors kazanova ir turtingų nuotakų medžiotojas ne- 
sugadino Džeinelenai gyvenimo. 

Šeimoje Džodė spręsdavo visas rimtas bėdas ir taip buvo 
nuo tada, kai ji pasakė „taip“ Klarkui jaunesniajam. Kas būtų 
šiandien Taketai, jeigu ji nebūtų rūpinusis jų likimais? Džodė 
niekada neleisdavo įvykiams klostytis savaime ir viena pati 
išspręsdavo visas krizes. 

Taip ji pasielgs ir šį vakarą. 

Tačiau pirmiausia reikia nepastebimai pasprukti nuo Mei- 
deilos. 


1 


Ferguso Vinstono mintys skrajojo malonioje tylumoje. 
Mokyklos tarybos iždininkė, bažnyčios baptistų choro 
solistė, žavėdamasi savo pačios balso skambesiu, žodžiu api- 
būdino kiekvieną biudžeto straipsnį, užuot paprasčiausiai iš- 
dalijusi ataskaitos egzempliorius tarybos nariams. 

Kol iždininkė drebančiu falcetu smulkiai vardijo kiekvie- 
ną skirsnį, Fergusas šypsojosi, galvodamas apie puikiai be- 
siklostančius savo finansinius reikalus. Kadangi vasara buvo 
nelabai karšta, Žvejai ir turistai užplūdo Rytų Teksaso ežerus 
ir miškus, tad moteliui tai buvo pats sėkmingiausias sezo- 
nas per visą egzistavimo istoriją. 

Fergusas rimtai ėmė galvoti apie Darsės pasiūlymą panau- 
doti dalį pelno sporto salei, kurioje būtų įvairiausių gimnas- 
tikos įrankių ir vaizdo žaidimų, įrengti. Darsė visada duo- 
davo naudingų patarimų ir niekada jo nenuvildavo. Fergusas 
įvertino jos talentą dar tais tolimais laikais, kai priėmė dirbti 
į kavinę. Ji turėjo ypatingą gebėjimą sugalvoti naujų būdų, 
kaip uždirbti pinigų. 

Darsė taip pat turėjo talentą slapta išleisti dideles sumas 
sau. Kaip ir dauguma žmonių, ji numanė, jog Fergusas yra 
labai nuovokus. Jis ją mylėjo, todėl neišsiduodavo žinąs apie 
jos santuokinę neištikimybę. Jis kankinosi dėl to, kad Darsė 
ieško kitų vyrų draugijos, tačiau gyventi be jos būtų buvę dar 
skausmingiau. 

Kartą per radiją Fergusas girdėjo gydytojo pokalbį apie 
gilias psichologines žmogaus elgesio nukrypimų priežastis, 
kurių esą reikia ieškoti vaikystėje. Darsė kaip tik ir yra toks 
atvejis. Fergusas jos gailėjo, bet dar labiau ją mylėjo. Ji visa- 
da grįždavo į namus po jo sparneliu, dėl to jis stengėsi ne- 
matyti jos neištikimybės ir neklausydavo draugų bei verslo 
partnerių pašaipų. 

Darsė manė, kad jis nežino apie dideles pinigų sumas, 
kurias ji išleisdavo sau ir Heverai, bet ji klydo. Darsė buvo 
plačių užmojų kūrybinga asmenybė, o jis - viską suskaičiuo- 
jantis šykštuolis. Fergusas iki cento žinojo, kiek kainuoja jo 
motelis. Daugiametė patirtis jį išmokė slėpti nuo mokesčių 
tarnybų pelną ir kur būti išlaidžiam, o kur taupiam. 

Fergusas atsikrenkštė, nuslėpdamas juoką. Džodės Taket 
dėka jis kasmet sutaupydavo tūkstančius dolerių. Jis visa- 
da tikėjo sulauksiąs dienos, kai jo užkietėjusi priešė atiduos 

Dievui dvasią. Ir štai dabar jis turi nuspręsti, ar jai patikėti 
savo mažą paslaptį, kol ji visiškai nepasiligojo arba, dar blo- 
giau, neprarado proto. 

Svarbiausia parinkti tinkamą laiką. Juk galiausiai jis pri- 
sipažins padaręs nusikaltimą. Fergusas norėjo nutaikyti tokį 
metą, kai Džodė dar bus tiek sąmoninga, kad suvoktų jo išra- 
dingumo esmę, bet nesugebėtų nieko padaryti. 

Galjai parašyti ką nors panašaus į padėkos laiškelį? 

Brangioji Džode, pirma, negu tu apsigyvensi amžinajame pra- 
gare, aš noriu tau pareikšti savo dėkingumą. Ar prisimeni, kai tu 
mane apgavai su naftos sklypu? Tad štai skubu tau pranešti... 

- Kokia jūsų nuomonė, Fergusai? 

Dainininkė pažadino Pergusą Vinstoną iš svajonių. 

- Manau, jūs viską detaliai aptarėte. Jeigu nėra pataisų, 
siūlau pradėti nagrinėti kitą klausimą. 

Mokyklos tarybos pirmininko pavaduotojas perskaitė kitą 
darbotvarkės klausimą, o Fergusas grįžo į malonias svajas, 
kaip jis atkeršys Džodei Taket. 


--—— 


— Tavo išdavystė kainavo mano dukteriai gyvybę, - Laros 
balsas buvo tvirtas, kaip ir jos ranka, spaudžianti „Magnum 
357“. - Niekše. Tu nužudei mano vaiką. Dabar aš nužudysiu 
tave. 

Pamatęs į jį nukreiptą ginklą, Rendalas apstulbo, bet tik 
akimirką. Tuoj pat susitvardė. 

— Tu bandei suvaidinti tokį pat spektaklį Montesangrė- 
je, bet tau nieko neišėjo. Emilijus atspėjo tavo kėslus, beje, 
kaip ir aš. Tu gydytoja, Lara, ne žmogžudė. Tu itin vertini 
žmogaus gyvybę ir niekam jos neatimsi. Tačiau ne visi taip 
pagarbiai žiūri į savo artimo teisę gyventi. Tokie kilnūs ide- 
alai trukdo pasiekti tikslą. Norint pasiekti tikslą, labai svar- 
bus yra paskutinis žingsnis, Lara. Ar tu jį padarysi, ar ne, 
tai ir nulems reikalo sėkmę arba nesėkmę. Reikia iš pat pra- 
džių ryžtis tam paskutiniam žingsniui, kitaip nėra prasmės 

pradėti. Šiame scenarijuje tas paskutinis žingsnis yra nu- 
spausti gaiduką, o tu nesugebėsi to padaryti. 

- Aš tave nušausiu. 

Jo akyse šmėkštelėjo baimė, bet jis, kaip ir anksčiau, graž- 
byliavo: 

- Kuo tu mane nušausi? Tuščiu pistoletu? Juk prisimeni, 
kad iš jo išėmė šovinius? 

- Taip, prisimenu, bet aš jį vėl užtaisiau. Kėjus paslėpė at- 
sarginę apkabą slaptoje krepšio kišenėje. Kareiviai jos nerado 
per kratą. Jis užtaisė pistoletą viešbutyje, prieš važiuodamas 
į oro uostą skrydžiui į Kolumbiją. - Lara atlenkė gaiduką. — 
Aš tave nušausiu. 

- Tu juokauji. 

- Tai tavo paskutinis spėjimas, Rendalai. Ir jis yra klai- 
dingas. 

Pasigirdo kurtinantis trenksmas. Tamsą perskrodė aki- 
nanti oranžinė šviesa ir bloškė Larą į sieną. Sunkus pistoletas 
iškrito jai iš rankos. 


———— 


Jis įkišo raktą į spyną. Niekieno nepastebėti, jie įėjo į jauna- 
vedžių numerį ir uždarė duris. Jis ištiesė ranką prie jungiklio 
ir uždegė šviesą, bet kambaryje buvo tamsu. 

- Tikriausiai perdegė lemputė, - balsu pasvarstė jis. 

- Čia yra stalinė lempa. 

Jie apgraibomis perėjo svetainę. Jis dar kartą patikrino 
jungiklį. 

Visko priežastis buvo trumpasis jungimas. Kai jis vėl pa- 
spaudė jungiklį, iššoko kibirkštis. 

Žybtelėjo ir sprogo visas kambarys. 


Ovidošimi aštuntas siayius 


R smūgio į sieną Larai užėmė kvapą. Vos ne vos ji prišliau 
žė prie lango. Atrodė, kad visas šiaurinis Iden Pasas apimtas 
liepsnos. 

Pačiupusi gydytojos krepšį, Lara išbėgo iš namo, sėdo į 2 
tomobilį ir, nekreipdama dėmesio į šviesoforus, nurūko ten, 
kur į dangų kilo didelis juodų dūmų stulpas. Lara greitai m; 
metė, kad sprogimas įvyko „Žaliosios pušies“ motelyje. 

Ji atvažiavo tuojau pat paskui ugniagesius ir patrulinį ke 
rifo automobilį. Vieną motelio sparną buvo apėmusi liepsna. 

Vienas paskui kitą liepsnos liežuviais dangų raižė sprog> 
mai. Nebuvo jokių abejonių, kad pastatas smarkiai apgri- 
tas. Aukų skaičius priklausė nuo apgyventų kambarių skai 
čiaus. Lara nusiteikė blogiausiam. 

- Ar kam nors pavyko išsigelbėti? 

Šerifas Baksteris įtempė klausą, norėdamas išgirsti jos 30 
džius; viską užgožė liepsnos riaumojimas. 

- Kol kas neaišku. Viešpatie, na ir reikalai. 

Lara žinojo, kad net dėdama didvyriškas pastangas lde 
Paso ugniagesių komanda, sudaryta iš savanorių, niekaip ne 
susidoros su tokia nelaime. Brigados viršininkas tai irgi geri 
suprato, todėl uždraudė besiveržiantiems į priekį, bet blogi 
aprūpintiems įranga gaisrininkams eiti į ugnį. Jis paliepė už 
kirsti kelią liepsnai ir kreipėsi pagalbos į kaimynines, geria 
aprūpintas ugniagesių tarnybas. 

- Paskambinkit į Taketų kontorą! - paliepė šerifas Bakste- 
ris. - Jų gręžinys pernelyg arti, kad nieko neatsitiktų. 

Šerifo padėjėjas Gasas ėmė skambinti policijos mobiliuoju 
telefonu. 

- Šerife, ar galiu pasinaudoti jūsų automobilio telefono 
ryšiu, kad įspėčiau apygardos ligoninę? - paprašė Lara. 

Šerifas linktelėjo. 

Lara sėdo į patrulinį automobilį, surinko numerį ir, laimė, 
iš karto susijungė su nuovokia budinčia medicinos seserimi. 
Lara jai paaiškino padėtį. 

- Tuojau pat siųskite greitosios pagalbos ekipažą. Pasiim- 
kite kuo daugiau vaistų, švirkštų, tvarsčių, deguonies balionų. 

Ligoninė turėjo tik du automobilius, todėl Lara nusprendė 
pasitelkti pastiprinimą iš kitų apygardų. 

- Taip pat praneškite Medicinos centrui ir Motinos Pran- 
ciškos ligoninei Taileryje. Tikriausiai reikės jų sraigtasparnių 
sunkiai sužeistiesiems gabenti į traumatologijos centrus. 
Tegu būna pasiruošusi skubiosios pagalbos brigada. Infor- 
muokite visus regioninius kraujo bankus ir sudarykite turi- 
mų kraujo grupių sąrašą. Be to, reikia iškviesti daugiau per- 
sonalo. Bus nelengva naktis. 

- Ei, ten! - kai Lara grįžo, šerifas Baksteris iš visų jėgų 
mojavo rankomis, kažką rodydamas ugniagesiams. 

Šauksmai girdėjosi iš pirminio sprogimo nepaliesto mote- 
lio sparno. Lara su baime žiūrėjo, kaip grupė savanorių įėjo 
į degantį pastatą. Bet kurią sekundę sprogimas galėjo pasi- 
glemžti jų gyvybę. 

Po kelių kankinamų laukimo akimirkų ugniagesiai ėmė 
vesti iš motelio žmones. Du nešė ant pečių. Kiti ėjo patys, 
bet Lara matė, kad jie apdegę ir dūsta nuo dūmų. 

Lara paliepė gelbėtojams juos paguldyti ant žemės ir ėmė 
apžiūrinėti, įvertindama kiekvieno būklę, nustatydama la- 
biausiai nukentėjusius. Ji juos ramino ir drąsino - šiuo metu 
tai buvo vienintelė pagalba, kurią galėjo suteikti. 

Dar niekada greitosios pagalbos sirenos kauksmas jai ne- 
buvo toks malonus. Pirmąja mažina atvažiavo trys felčeriai. 

Dabar buvo galima jungti lašelines, duoti deguonies ir tuojau 
pat vežti į ligoninę labiausiai nukentėjusius. Felčeriai iškrovė 
kelias dėžes vaistų Larai, paskui išvežė apdegusius žmones. 

Pasilikusieji žiūrėjo į Larą stiklinėmis iš skausmo akimis, 
Nepakeliamai sunku buvo nuspręsti, kuriam leisti važiuoti 
pirmam, o kam dar laukti. Lara vylėsi, kad jie ją supras. 

Ugniagesiai dar kelis kartus ėjo į degantį namą. Išgelbėtų- 
jų daugėjo, o kartu su jais ir rūpesčių Larai. Du buvo ištikti 
šoko. Kažkas verkė, kažkas šaukė iš skausmo. Kai kurie nete- 
kę sąmonės. Lara vos spėjo suktis teikdama pirmąją pagalbą. 

Ji klūpėjo, dėdama įtvarą ant sudėtingo alkūnės sąnario 
lūžio, ir staiga pavojingai arti sustojo automobilis. Dirstelėjo, 
tikėdamasi pamatyti dar vieną greitosios ekipažą. 

Iš kadilako iššoko Darsė Vinston. 

- Hevera! - sušuko ji. - Viešpatie! Kur tu, Hevera? Ar kas 
nors matė mano dukterį?! 

Darsė puolė į motelį ir būtų įėjusi tiesiai į siautėjančią 
liepsną, jeigu jos nebūtų sugriebęs ir nutempęes į šoną ugnia- 
gesys. Darsė ištrūko. 

- Ten mano duktė! 

— Negali būti, - sudejavo Lara. - Ne! 

Nejaugi mergina, su kuria jos taip susidraugavo, tapo gais- 
ro auka? Ji pradėjo ieškoti Heveros tarp išgelbėtųjų, bet nie- 
kur jos nematė. 

- Dieve mano, kas darosi! 

Išgirdusi pažįstamą balsą, Lara atsisuko ir tuojau suprato, 
kad su Darse atvažiavo Kėjus. Užgniaužusi asmenines nuos- 
kaudas ji paprašė: 

- Padėk, Kėjau! Aš viena nespėju. Plėšausi į visas puses. 

- Aš gausiu malūnsparnį. Pakeliui užvažiuosiu paimti se- 
sers, ji tau padės. - Kėjus pažvelgė į tolį. - O gręžinys... 

- Jie jau įspėjo kontorą. 

- Tai septintasis gręžinys. Atrodo, jį prižiūri Bovis. Ma- 
nau, jis greitai čia pasirodys. Kai tik jis atkirs liniją, taip pat 
imsis darbo. Kaip tu? 

- Gerai. Padėk vežti žmones į ligoninę. 

- Greit grįšiu. 

Jis sėdo prie Darsės kadilako vairo ir pajudėjo iš vietos, 
jau važiuodamas uždarė dureles. Netrukus atlėkė dar trys 
greitosios pagalbos ekipažai. 

Ugniagesiai išnešė iš motelio dar penkis žmones. Kaip 
tik vieton tų, kuriuos Lara jau išsiuntė į ligoninę. Pagyvenu- 
si moteris, apsinuodijusi smalkėmis, mirė po kelių minučių. 
Dukra laikė jos negyvą ranką ir kūkčiojo. 

Mažylis, sveikas ir gyvas, šaukėsi mamos. Lara negalėjo 
suprasti, kieno jis ir ar išsigelbėjo jo tėvai. 

- Aš juo pasirūpinsiu. 

Šie žodžiai buvo Marionos Leonard. Lara nustebo ją pa- 
mačiusi, bet negaišo laiko klausinėdama. 

- Kaip tik laiku. Ačiū! 

Ji atidavė verkiantį berniuką Marionai, o ši, ramindama 
švelniu balsu, nusinešė jį toliau nuo liepsnos. 

Džekas Leonardas taip pat buvo čia. 

- Sakykite, kuo galiu padėti, daktare Malori. 

- Manau, galėtumėt ugniagesiams padavinėti deguonį. 

Džekas linktelėjo galvą ir nuėjo prie gelbėtojų būrio. 

Lara pamatė, kad atėjo Fergusas Vinstonas. Darsė nutvėrė 
jį už švarko skvernų ir verkdama paklausė: 

- Ar tu gerai žinai, Fergusai? Prisiek man! 

- Prisiekiu. Hevera skambino ir sakė, kad šiandien jai pa- 
pildoma treniruotė. O aš jai leidau anksčiau išeiti iš budėjimo. 

- O Viešpatie, dėkoju tau. Dėkoju! - Darsė puolė vyrui ant 
krūtinės. 

Fergusas ją priglaudė, glostė jai plaukus, šlapius nuo ašarų 
skruostus ir tikino, kad jų dukra saugi. Liepsna, veržliai ry- 
janti jo gyvenimo verslą, apšvietė liūdną pailgą veidą ir atsi- 
spindėjo jo paklaikusiose akyse. 

Išgirdusi ūžesį, Lara pažvelgė aukštyn ir pamatė ekstre- 
malių situacijų tarnybos sraigtasparnį. Tiesiog per kelias 
minutes jis pakilo, išgabendamas du sužeistuosius. Tuojau 

pat nusileido privatus sraigtasparnis, tas pats, kurį kadaise 
Kėjus pasiskolino nuskraidinti Letei Leonard į ligoninę. Larą 
prie Kėjaus sraigtasparnio atvedė dvi moteris su rimtais įpjo- 
vimais ir sumušimais. 

— Ar matei Džeineleną? - sušuko Kėjus, stengdamasis per. 
rėkti motoro gaudesį. Lara papurtė galvą. - Ekonomė sako, 
kad ji išvažiavo į Longvju. - Jis gūžtelėjo pečiais. - Niekas 
kontoroje nežino, kur Bovis. 

- Jeigu ji pasirodys, pasakysiu, kad ieškote. 

— Aš greit grįšiu. 

Sraigtasparnis pakilo nuo žemės. 

Lara toliau teikė pagalbą nukentėjusiems, pamiršusi vą- 
landas ir minutes. Ji matavo laiką tik skaičiumi tų, kuriuos 
galėjo išgelbėti arba suteikė kokią nors pagalbą prieš juos 
išgabenant į ligoninę. Ji stengėsi negalvoti apie tuos, kurių 

negalėjo išgelbėti. 

Lara turėjo pagalbininkų. Atvažiavo vos prieš kelias sa. 
vaites susituokę jaunavedžiai Džimis Bredlis ir Helena Beri. 
Atvyko Olis Hoskinsas. Larą ypač nudžiugino pasirodžiusi 
buvusi bendradarbė Nensė Beiker. Šioji, turėdama didelę pa- 
tirtį, dirbo greitai ir sumaniai. Jai buvo galima patikėti net 
sunkiausius ligonius. Daugelis kitų Iden Paso gyventojų, 
anksčiau atsisakiusių Laros paslaugų, dabar siūlėsi jai padėti, 
Lara visiems rado darbo. 

Tą naktį motelyje budėjo šeši darbuotojai. Numeriuose 


gyveno aštuoniasdešimt devyni svečiai. Ir buvo dar du, apie 
kuriuos niekas nieko nežinojo. 


——— 


Šrivporto centro viešbutyje Bovis Keitas pernešė žmoną per 
jaunavedžių numerio slenkstį. 

— O Bovi, kaip gražu, - žavėjosi Džeinelena vaizdu pro lan- 
gą, kai Bovis ją pastatė ant grindų vidury kambario. 

- Reikėjo gerokai paieškoti, kol išsirinkau. Aš gavau raš- 


tišką policijos leidimą išvažiuoti iš Teksaso. Juk mes dabar 
Luizianoje. 

- Kiek daug tu turėjai rūpesčių... 
- Aš norėjau, kad tau patiktų. 

- Bovi, aš sužavėta. 

- Tikriausiai pirmą mėnesį po vestuvių mums reikės tau- 
pyti, numeris čia kainuoja labai brangiai. 

Džeinelena ėmė juoktis. 

- Jeigu gražiai paprašysi, viršininkė tau pakels atlyginimą. 

- Ne, ačiū, man nereikia malonės dėl to, kad esu viršinin- 
kės vyras, - pasakė jis griežtai. - Aš ne iš tų, kurie vaikosi 
kraičio. Pameni, ką sakiau, kai raginai susituokti, užuot mez- 
gus romanėlį? — Bovis stebėdamasis palingavo galvą. - Iki 
šiol negaliu suprasti, kaip tau tai pavyko. 

- Tu nenorėjai, kad mane laikytų paleistuve. O aš pasa- 
kiau, kad turim tik vieną išeitį. Tuoktis. 

Bovio veide matėsi nerimas. 

- Tavo mama gali anuliuoti mūsų santuoką. 

- Nepavyks. Aš pilnametė. 

- Kėjus gali mane nušauti. 

- Aš irgi įsigysiu pistoletą. 

- Nereikia juokauti. Aš nenoriu atsistoti tarp tavęs ir tavo 
šeimos. 

- Ašjuos myliu, Bovi, bet tu man esi brangiausias pasaulyje. 
Laimėje ir nelaimėje, džiaugsme ar skausme mudu dabar esa- 
me vyras ir žmona. - Džeinelena droviai nuleido galvą. - Būsi- 
me vyras ir žmona, jeigu tu liausies kalbėti ir atsigulsim į lovą. 

Apsiavusi aukštakulniais bateliais Džeinelena atrodė vie- 
no ūgio su Boviu. Ji pasilenkė ir pabučiavo jį į lūpas. Bovis 
pritariamai sumurmėjo ir apkabino ją, norėdamas pabučiuo- 
ti stipriau. Akimirksniu įsiaistrino, staiga paleido ją iš rankų 
ir žengė žingsnį atgal. 

- Nori, aš tave trumpam paliksiu vieną? 

- Kodėl? 

Bovis nervindamasis pasitrynė rankas į kelnes. 


— Kad tu... Viešpatie, nežinau kodėl. Na, kad pasiruoštum 
kaip visos nuotakos. Gal tau geriau likti vienai. 

— A... - Džeinelena negalėjo nuslėpti nusivylimo. - Aš ma- 
niau, kad tu pats nori mane nurengti. 

- Žinoma, noriu, - nudžiugo Bovis. - Jeigu tu neprieš- 
tarausi. 

Džeinelena svarstė, paskui linktelėjo galvą. 

Bovis ištiesė rankas ir atsargiai kaip meistras, kuriam rei- 
kia atidaryti sudėtingą seifą, palietė palaidinukės sagas, ma- 
žas perlamutrinės sagutes, labai panašias į tas, kurios pirmą 
kartą sužadino jam vaizduotę. 

Kartu su kiekvienu numetamu drabužiu tirpo ir jų dro- 
vumas. Jie nurenginėjo vienas kitą neskubėdami, džiaug- 
damiesi vis nauju atradimu. Nors Džeinelena buvo išaugusi 
kartu su broliais, ji smalsiai kaip vaikas apžiūrinėjo Bovio 
kūną. Su nuostaba šnabždėjo, koks jis gražus, o Bovis atsakė 
nežinojęs, koks blogas jo regėjimas. Kai Bovis Džeinelenai 
pasakė, kad ji nuostabi, ši iškart patikėjo, nes tai patvirtino 
jo rankos ir lūpos. Su juo Džeinelena jautėsi esanti meilės ir 
grožio deivė. 

— Aš bijau, kad tau neskaudėtų, - sušnabždėjo Bovis le- 
miamą akimirką. 

— O aš nebijau. 

Džeinelenai neskaudėjo net tada, kai jis buvo jos gelmėje. 
Ji buvo nepatyrusi ir tikriausiai pernelyg norėjo jam įtikti, 
todėl Bovis jai pasakė, kad šį kartą jis pats viską padarys. 
Džeinelena pakluso ir, jų bendram malonumui, jos ekstazės 
kulminacija buvo tokia pat audringa kaip ir jo. 

Paskui jie atkimšo butelį šampano, viešbučio dovanoto 
jaunavedžiams. Džeinelena išrinko vardus jų pirmiems ketu- 
riems vaikams. Bovis pažadėjo iki Valentino dienos sutaupy- 
siąs pinigų vestuvių žiedui, kaip dera jaunikiui, bet Džeinele- 
na pasakė, kad jai nereikia jokių daiktinių jo meilės įrodymų. 
Ji ir be jų kiekvieną akimirką kvėpavo jo meile kaip oru. 

Mieguistas nuo meilės ir šampano Bovis murmėjo: 

— Ar nori išsimaudyti masažinėje vonioje? Pažiūrėti televi- 
zorių? O gal dar ko nors? 

- Dar ko nors... - Džeinelena jam nusišypsojo valiūkiška 
šypsena, kuri būtų nustebinusi Iden Paso matronas, visiems 
laikams įrašiusias ją į senmergių luomą, paskui pakišo ranką 
po antklode ir drąsiai jį paglamonėjo. 

- Pasigailėk mūsų, Viešpatie, - sukikeno Bovis. - Panelė 
Džeinelena tapo seksualine besote. 


——- 


Jeigu Bovis ir Džeinelena jaunavedžių numeryje būtų įjungę 
televizorių, jie būtų išgirdę pranešimą apie Iden Pase kilusį 
kraupų gaisrą, jau pasiglemžusį dešimt gyvybių. Visos dešimt 
aukų buvo atpažintos, valdžia buvo pranešusi jų giminėms. 

Tik po daugelio valandų šešių apygardų ugniagesiai pa- 
galiau užgesino gaisrą. Auštant prasidėjo pirminis sprogimo 
priežasčių tyrimas. Policininkai apžiūrinėjo smilkstančius 
griuvėsius. 

Iš pradžių kilo įtarimas, kad gaisro priežastis susijusi su 
septintu gręžinių; kadangi Bovio niekur negalėjo rasti, jo 
meistras pats atjungė naftos ir dujų vamzdžius. 

Sprogimai liovėsi, ir tai patvirtino, kad dėl ugnies kaltas 
septintas gręžinys. 


—8—- 


Federalinio tyrimų biuro agentai apklausė Kėjų kaip vienin- 
telį pasiekiamą Taketų šeimos atstovą. 

— Ar buvo keblumų dėl naftos ar dujų nuotėkio iš to gręži- 
nio, pone Taketai? 

- Kiek žinau, ne, bet bendrovės reikalų gerai neišmanau. 

— O kas juos išmano? 

— Mano sesuo. Dabar jos nėra mieste. 

- Aš supratau, kad viskam vadovauja jūsų motina. 

— Pastaruosius kelerius metus nebe. 

— Vis dėlto norėčiau su ja pasikalbėti. 

- Atleiskite, apie tai negali būti nė kalbos. Neseniai ją buvo 
ištikusi apopleksija ir ji beveik nesikelia iš lovos. 

Lara stovėjo netoliese ir viską girdėjo, bet tylėjo. Kaip ir 
visi kiti. 

- Tai viskas, ką galiu jums pasakyti, - pridūrė Kėjus, - kaip 
ir tai, kad Taketų naftos bendrovė visada griežtai laikėsi sau- 
gos taisyklių. 

Susibūrę agentai ėmė tartis. Dabar, kai pavojus praėjo, de- 
šimtys smalsuolių vaikščiojo aplinkui, norėdami pažiūrėti, ar 
labai nukentėjo motelis. Visi kaip įmanydami ramino Darsę 
ir Fergusą Vinstonus dėl ištikusios baisios nelaimės. 

Visi gesinusieji gaisrą buvo suodini ir purvini, tik Darsė, 
kaip visada, atrodė puošniai ir elegantiškai. Ji nenuleido akių 
nuo minios, vildamasi pamatyti Heverą. Kelis kartus teiravo- 
si Laros, ar ši nemačiusi jos dukters. Ponia Vinston tyliai ver- 
kė, rūpestingai šluostydamasi ašaras ir visiems reiškiantems 
užuojautą kartojo tuos pačius žodžius. 

— Aš tiesiog negaliu patikėti, kad visas mūsų triūsas virto 
dūmais. Bet, žinoma, mes viską atstatysime. 

Fergusas veikiau nervinosi, negu buvo nepaguodžiamas. 
Larai jo elgesys atrodė keistas. Galimas daiktas, jis buvo įsi- 
skolinęs draudimo įmokų. 

- Ji turi būti čia, - išgirdo Lara Fergusui skirtus kupinus 
nevilties Darsės žodžius. Tikriausiai motina manė, jog duktė 
privalo dalyvauti gaisre, kad jų visą šeimą matytų žiniasklai- 
dos atstovai. 

Beveik tuo pat metu pasigirdo dviejų žmonių šauksmai. 

Šaukė toje pastato dalyje, kur įvyko pirmasis sprogimas ir 
prasidėjo gaisras. 

— Padėkit kas nors! 

- Greičiau čionai! 

Kartu su kitais Kėjus ir Lara nuskubėjo ten, iš kur girdė- 
josi riksmas. 

- Ten žemai yra kūnas. 

Kėjus padėjo agentams nukelti siją nuo apdegusių liekanų 
to, kas neseniai buvo vadinama žmogumi. 

Nespėjus visiems atsipeikėti nuo sukrėtimo, policininkas 
netoliese rado dar vieną kraupų radinį. 

- Viešpatie, o čia antras lavonas. 

- Pone! - prie viršininko dusdamas pribėgo kitas agen- 
tas. - Radau kai ką nesuprantamo. - Jis parodė į nedidelę 
angą tarp dviejų apdegusių sienų. - Man atrodo, čia yra dujo- 
tiekis, bet jis nepažymėtas motelio plane. Vamzdis nutiestas 
vertikaliai į viršų. Matyt, prijungtas prie požeminės linijos, 
atvestos tiesiai iš gręžinio. 

Per minią prasibrovė Kėjus. 

- Apie ką jūs kalbat? 

Vyresnysis agentas paniuro. 

- Atrodo, pone Taketai, kai kas pumpavo gamtines dujas 
išjūsų gręžinio. 

Už policijos atitvaros pasigirdo verianti dejonė. Sugrie- 
busi už pečių, Darsė iš visų jėgų purtė paauglę - šios galva 
kratėsi į šonus. 

- Ką tu sakai?! Melage! - Darsė skėlė merginai skambų 
antausį. - Hevera buvo treniruotėje. Ji pasakė Fergusui, kad 
nori iš budėjimo išeiti anksčiau. Aš užmušiu tave, bjaurybe! 

Mergina pravirko. 

- Nemeluoju, ponia Vinston! Hevera prašė jos neišduoti, 
jeigu netikėtai man paskambinsite. Šiandien nėra treniruo- 
tės. Ji sakė... - Mergina kūkčiojo ir sunku buvo suprasti, ką ji 
kalba. - Hevera sakė, kad ji čia susitiks su Taneriu ir jie pra- 
leis naktį viename iš numerių. - Skausmas iškreipė pabur- 
kusį nuo ašarų veidą. - Ji sakė, kad tai bus labai romantiška, 
nes praleis naktį jaunavedžių numeryje. 

Olis Hoskinsas darbavosi gaisravietėje be poilsio visą nak- 
tį, vykdydamas kiekvieną nurodymą. Tačiau išgirdęs sūnaus 
vardą jis paklaiko. 

- Taneris?! Taneris buvo čia?! Ne. Negali būti. Mano ber- 
niukas, jis... Ne! 

Darsė pastūmė į šoną kūkčiojančią Heveros draugę ir ap- 
mirė vietoje, žiūrėdama, kaip prislėgti ugniagesiai išneša iš 
rūkstančių jaunavedžių numerio griuvėsių dvejus neštuvus. 
Ant abejų gulėjo po uždengtą juodą plastikinį paketą. 

— Ne! Hevera! NE! 

Ir tada apstulbę žiūrovai pamatė, kaip Fergusas staiga kri- 
to ant kelių ir užsidengė rankomis gaivą. Paskui, gailiai suri- 
kęs, sukniubo ant žemės. 


—Ė 


—- Neprošal būtų išgerti kavos. - Kėjus pasivijo Larą, ei- 
nančią į savo automobilį. - Bet aš neturiu kuo važiuoti. 

Kėjus atvažiavo su Darse, o tai nebuvo atsitiktinumas. Ta- 
Čiau ar vertėjo dabar apie tai kalbėti? Juodu patylėjo. 

— Jeigu tau nesunku, gal pavežtum mane iki savo namų? 

Kėjaus, kaip ir Laros, veidas ir rankos buvo suodini, dra- 
bužiai - dėmėti nuo prakaito ir purvini Lara jau nebesuskai- 
čiavo, kiek kartų Kėjus kilo į orą su sužeistaisiais ir grįžo pa- 
imti kitų nukentėjusiųjų. 

Visus nuskraidinęs į ligoninę, jis skubėjo padėti ugniage- 
siams. Lara taip pat teikė pagalbą, tvarstė žaizdas ir nudegi- 
mus. Ji nejučia klausėsi garsaus Kėjaus balso; Lara jo nebūtų 
supainiojusi su niekieno kito. Netgi priešaušrio prieblandoje 
išskirdavo jo siluetą iš kitų. 

Lara Hnktelėjo, leisdama jam sėsti į automobiį Kai išva- 
žiavo iš gaisravietės, ji paklausė: 

— Kaip manai, kas dabar bus Fergusui? 

Fergusą išvežė su antranšiais. 

— Jas praleis likusį gyvenimą už grotų. Be vagystės, jūs dar 
kaltas dėl dvylikos žtaonių žūties 


— Įskaitant ir savo dukters. 

— Reškia tikėtis, jo nšek=da neišleis iš kalėjimo. Darsė pa- 
žadžio, kad jį mužudys pirmai progai pasitaikius. Ir ji tai pa 
dzrys. — Trmpetį petylėjęs, Kojas pridūrė — Aš su ja gulėjau 
Uk viermtekį kartą Tada p mane r pašovė — Kėjas teisingai 
sEpE2i0 niekinamą Laros žvžig=4, tad tuojau pat pak = - 
Vakar vakare aš jos paprašiau: tik pavėžėti iki mano amtomo- 


- Aš suja elgiausi neteisingai, - prisipažino Lara, - netikė- 
jau, kad ji gali mylėti ką nors, išskyrus save. O ji taip stipriai 
mylėjo dukterį. Suprantu jos jausmus. Pritariu, kai ji grasina 
nužudyti Fergusą. Taip susiklostė aplinkybės, bet dėl visko 
kaltas tik jis. 

Lara sustojo už namo, bet nelipo iš automobilio: ji bijojo 
įeiti į vidų ir pamatyti tai, ką ten paliko. 

— Ten Rendalas. 

- Aš jam nejaučiu simpatijos. - Sunkiai atsidusęs, Kėjus 
išlipo iš automobilio. Jie kartu įėjo į namą. - Neužzakinta, - 

- Labai skubėjau ir nespėjau užrakinti. 

Jie perėjo tylius kambarius. Lara prisiminė siaubingą Ren- 
dalo prisipažinimą prieš pat sprogimą, ir ją vėl apėmė pyktis. 

— Atrodo, jo čia nėra, - padarė išvadą Kėjus. 

- Jis negalėjo išeiti 

- Ei, Porteri, atsiliepk! —- sušuko Kėjus. Jis priėjo prie La- 
ros kabineto ir stumtelėjo praviras duris. 

Lara pajuto, kad per nugarą perbėgo šaltukas. 

Kai 

- Porteri? — Kėjus įėjo į kambarį. - Po velnių! 

Jo riksmas privertė ją atsipeikėti Lara puolė paskai į vi- 
dun, bet ant slenksGo sustingo. 

Kžjas sukimo prie nejudančio kūno. Neko mė menkiau 

— Aš jo nermižudžiaui — sušuko Lara. - Nemužudžiiau Aš 
S 153 dn) 

Kžjas pakėlė galvą ir pažvelgė įją. 

— Ka t: Ga kaži? Žinoma, nermzžudei 


Kas pažečias, Inis Lario vašštė viitikikis džio ak 
E=>Ž2z, ten, kar Lara g nm=et?. 

- Bet aš nepaspaudžiau gaiduko. - Lara prisidengė bur- 
ną ranka, pirmą kartą pajusdama šleikštulį pamačius krau- 
ją. - Šūvio banga mane bloškė į sieną, bet aš nešoviau. O gal 
šoviau? —- Apimta panikos, ji ištiesė į Kėjų rankas. - Kėjau! 
Pasakyk, kad aš nešoviau! 

Kėjus atsistojo ir bakstelėjo „magnumą“ bato Sal, Jo vei- 
de matėsi nepatiklumas ir liūdesys. 

- Tai ne aš, - pakartojo Lara, iš visų jėgų purtydama gal 

- Prisiekiu Dievu! Aš nebūčiau galėjusi. Aš norėjau tik 
S oaaias, Norėjau, kad jis patirtų tokią pat baimę kaip aš 
Emilijaus stovykloje. 

- Lara, nesuprantu... 

- Tai Rendalas kaltas dėl Ešlės mirties! - sušuko Lara, kad 
jis suprastų. 

- Kodėl? 

- Jis nuo pat pradžių buvo išvien su Emilijum. - Padrikais, 
nerišliais sakiniais Lara jam išklojo viską, ką prisipažino Ren- 
dalas. - Žinau, tai atrodo neįtikėtina. Bet tai tiesa! Prisiekiu! 
O ne, tik ne tai! - matydama jo abejonę, sušuko Lara ir pri- 
spaudė rankas prie smilkinių. - Aš to neištversiu! Aš + 
liu vėl prisiimti svetimos kaltės! 

- Aš tavim tikiu. Nusiramink. 0 

- Dieve mano, Kėjau. Aš jo nenužudžiau. Aš negalėjau pri- 
siversti. Ne! 

- Jį nužudžiau aš, - pro praviras duris pasigirdo kimus 
balsas. 
Kėjus metėsi į priekį, norėdamas paaes kas stovi už danų 


Dvidešimt devintas skyrius 


- Džcde: 

Džodė Taket sėdėjo ant grindų, parietusi po savimi kojas. 
Pistoletas, žmogžudystės įrankis, gulėjo greta. Ji buvo sąmo- 
ninga, bet kairė veido pusė buvo paralyžiuota. Seilės nutįso 
ant palaidinukės. 

- Ją ištiko apopleksija. - Lara pastūmė į šoną Kėjų ir atsi- 
klaupė šalia jo motinos. - Kviesk pagalbą 911. 

- Nesivarginkit. Aš mirštu. Aš noriu mirti. Dabar aš galiu 
numirti. - Džodė neaiškiai tarė žodžius, prarydama balsius, 
vos judindama lūpas. Tačiau ji dėjo visas pastangas, kad ją 
suprastų. - Negalėjau jam leisti... 

- Ko negalėjai leisti, Džode? - Kėjus atsiklaupė šalia. - Ko 
negalėjai leisti? 

Lara surinko numerį 911. Antrą kartą per dvylika valandų 
ji kvietė greitąją pagalbą - dabar vieną Džodei, kitą Rendalui. 
Paskui ji grįžo prie Džodės ir uždėjo jai ant rankos manžetę, 
norėdama pamatuoti kraujospūdį. 

- Tikriausiai ji įėjo iškart paskui mane, - spėliojo Lara. - 
Rendalas guli toje pačioje vietoje, kur stovėjo, kai aš išbėgau 
iš namų. 

— Negalėjau leisti, kad jis papasakotų apie Klarką... - Džo- 
dė grūmėsi su žodžiais. 

—- Nekalbėkite, ponia Taket, - švelniai paprašė Lara. Ji nu- 
ėmė manžetę ir palietė Džodės ranką, kad suskaičiuotų pulsą. 

- Ką jis galėjo papasakoti apie Klarką? - Kėjus prilaikė 
ranka motinos galvą. - Ką Rendalas Porteris žinojo apie Klar- 
ką, o tu norėjai nuslėpti? 

- Kėjau, dabar ne laikas. Jos būklė labai sunki. 

- Ji ištaškė smegenis tavo vyrui! - atšovė jis Larai. - Ko- 
dėl, velniai rautų?! Aš noriu žinoti, kas paskatino mano mo- 
tiną žudyti! Ar tu žinai? 

- Jūs verčiate jaudintis mano ligonę, - griežtai pasakė 
Lara. 

— Viešpatie, vadinasi, žinai. Tai kas čia yra? 

Lara tylėjo. 

Jis pažvelgė į Džodę ir abu su Lara staiga suprato, kad mo- 
tina karštligiškai nori kažką pasakyti, kol dar nevėlu. 

- Džode, kas ten buvo? Gal Porteris ką nors žinojo apie 
Klarko mirtį? Gal tai buvo politinė žmogžudystė, pateikta 
kaip nelaimingas atsitikimas? Ar Klarkas žinojo, kad Porteris 
gyvas? 

- Ne. - Džodė nukreipė maldaujamą žvilgsnį į Larą. - Pa- 
sakykite jam. 

Lara iš pradžių neryžtingai, paskui energingai papurtė 
galvą. 

— Ne. Ne. 

— Lara, dėl Dievo meilės, labai tavęs prašau. Jis buvo mano 
brolis. - Kėjus ištiesė ranką virš Džodės, paėmė Larą už sma- 
kro ir atsuko jos veidą į save. - Ką tu žinai, ko aš nežinau? Ką 
žinojo Porteris, kas netgi po Klarko mirties jam kėlė grėsmę? 
Todėl Džodė ir nenorėjo, kad gyventum Iden Pase, ar ne taip? 
Ji bijojo, kad tu prasitarsi... 

— Porteris buvo... - kimiai prašneko Džodė. - Porteris 
buvo... 

— Nereikia, ponia Taket, - meldė Lara. - Nesakykite jam. 
Tai nieko nepakeis, tik sukels skausmą. - Lara pažvelgė į 
Kėjų. — Neklausinėk jos. Tai sugriovė jai gyvenimą. Dėl to 
Džodė nužudė Porterį. Neprašyk jos. Prašau tavęs, Kėjau, ne- 
kamantinėk jos. 

Kėjus neklausė. Jis žemai palinko prie Džodės, jo veidas 
buvo visiškai prie pat jos veido. 

- Kas buvo Porteris? Jie ką nors abu su Klarku sumanė? 
Gal Klarkas įsivėlė į kokį nors reikalą ir negalėjo išsipainioti? 
Koks nors neteisėtas sandėris su ginklais? Arba narkotikais? 

- Ne. 

- Pasakyk man, Džode, - įkalbinėjo Kėjus. - Pasakyk, aš 
turiu žinoti. 

- Rendalas Porteris buvo... 

- Ne, Kėjau, ne. Nereikia. 

- Nutilk, Lara! Tai kas gi buvo Rendalas Porteris, Džode? 

- Klarko meilužis. 

Keletą akimirkų Kėjus apmirė vietoje. Tada staigiai pakėlė 
galvą ir įsisiurbė akimis į Larą. 

- Mano brolis ir Porteris... 

Lara bejėgiškai atsirėmė į sieną, ji pralaimėjo. Ištisus pen- 
kerius metus nepaprastai troškusi visiems atskleisti tą pa- 
slaptį, dabar taip pat karštai vylėsi, kad ji nueis į kapą kartu 
su Džode Taket, - kad tik nematytų, kaip nusivylimas tarsi 
juodas debesis užslinko Kėjui ant veido. 

- Jie buvo meilužiai? - jo balsas trūkčiojo sulig kiekvienu 
žodžiu, buvo beveik negirdimas. 

Lara nuolankiai linktelėjo galvą. 

- Tą rytą lovoje su Porteriu gulėjo Klarkas, o ne tu. O tu 
užklupai juos abu. 

Lara kumščiu nusišluostė skruostais riedančias ašaras. 

- Taip. 

Kėjus riebiai nusikeikė, piktai iššiepdamas dantis. Jis už- 
sidengė rankomis veidą ir, atrodė, amžinybę sėdėjo kaip kan- 
kinys. 

Pagaliau Kėjus atitraukė rankas nuo veido ir pažvelgė į 
motiną. 

- Klarkas tau prisipažino? 

- Kaijis... 

- Kaijis nupirko verslą ir namą Larai, - pasufleravo Kėjus. 

Džodė vos pastebimai linktelėjo galvą. Jos akis užplūdo 
ašaros. 

- Tu paklausei, kodėl jis dovanoja nesuvokiamą dovaną jį 
pražudžiusiai moteriai. Klarkas neištvėrė ir pasakė tau tiesą. 
Žinoma, tu jį pasmerkei, pagrasinai, kad paliksi jį be paliki- 
mo. Ir jis nusižudė. 

Džodei iš krūtinės išsiveržė kraupus švokštimas. 

- Nereikia jos kankinti, - sušnabždėjo Lara. 

Kėjus ir neketino kankinti Džodės. Jis pakišo ranką po jos 
kūnu, truputį pakėlė ir priglaudė sau prie krūtinės. Džodė 
jo glėbyje atrodė tokia mažytė ir bejėgė, kad sunku buvo įsi- 
vaizduoti, jog ši moteris protu, o ne grožiu užkariavo liūdnai 
pagarsėjusį Iden Paso vėjavaikį, užsitraukė Ferguso Vinsto- 
no neapykantą ir paskatino jį padaryti nusikaltimą, daugelį 
metų laikė naftos bendrovės vadžias, o visas miestas jai ver- 
giškai lenkėsi. 

Kėjus pirštu nubraukė seiles jai nuo smakro ir skruostų 
prisiglaudė prie jos veido. 

- Nusiramink, mama. Klarkas mirė žinodamas, kad tu jį 
myli. Jis niekada tuo neabejojo. 

— Kėjau... - Džodė ištarė jo vardą be jokio priekaišto, kupi- 
na atgailos. Ji palietė jam ranką. - Kėjau... 

Kėjus užsimerkė, suspaudė vokus, bet negalėjo sulaikyti 
ašarų. Kai atvažiavo greitoji pagalba, jis vis dar švelniai supo 
glėbyje motiną ir jai šnabždėjo. 

Tačiau Džodė Taket jau buvo mirusi. 


—1-— 


- Dėkoju, pone Hoskinsai. 

Olis pats nunešė jos pirkinius į automobilį ir sudėjo į ba- 
gažinę. 

- Visada jūsų paslaugoms, daktare Malori. 

— Kaip laikosi ponia Hoskins? 

Olis išsitraukė iš kišenės nosinę ir nesislėpdamas nusiš- 
luostė ašaras. 

- Blogai. Visas dienas praleidžia Tanerio kambaryje. 
Šluosto dulkes, valo kilimą, pratrynė beveik iki skylių. Neval- 
go, nemiega. 

- Gal atvežkite ją pas mane? Paskirsiu jai kokių nors ra- 
minamųjų. 

- Ačiū, daktare Malori. Tačiau jos bėdos nesusijusios su 
sveikata. 

- Sielvartas žudo žmogų. Įkalbėkite ją užsukti pas mane. 

Olis linktelėjo, dar kartą padėkojo Larai ir nuėjo į parduo- 
tuvę. Padėkos dienos išvakarėse didžiulė nebrangių prekių 
parduotuvė buvo sausakimša kaip niekada per visus metus. 
Teksaso gatvė buvo prisigrūdusi automobilių ir žmonių. 

Savanorių būrys kabino papuošalus artėjančioms Kalė- 
doms, tiesė įvairiaspalvių lempučių girliandas ir ant banko 
stogo kėlė Kalėdų Senelį su kaubojaus skrybėle ir batais. 
Praeiviai jiems trukdė savo patarimais. 

Po neseniai įvykusios nelaimės Iden Paso gyvenimas tekė- 
jo savo vaga. 

Lara kaip tik ketino išvažiuoti iš mokamos automobilių 
aikštelės, bet staiga už jos automobilio sustojo Kėjaus linko- 
Inas ir užtvėrė kelią. Jis išlipo ir buvo beeinąs prie jos, bet jo 
dėmesį patraukė garsus pypsėjimas ir šauksmai. 

- Ei, Taketai, ar patrauksi iš kelio savo vežėčias? Tu už- 
griozdinai visą gatvę! 

Kėjus tuoj pat atsiliepė: 

- O tau ar sunku jas apvažiuoti, šunsnuki? - plačiai šyp- 
sodamasis, jis pamojavo savo bičiuliui Oposumui. Besišypso- 
damas Kėjus priėjo prie Laros automobilio, pabeldė į stiklą ir 
nusiėmė saulės akinius. - Sveika, daktare, kaip sekasi? 

Jie nesimatė nuo tos dienos, kai mirė Džodė. Kėjus elgėsi 
laisvai, draugiškai ir Lara nutarė atsakyti tuo pačiu. Tačiau 
jos širdis ėmė tankiau plakti. 

- Maniau, išskridai į Aliaską. 

- Išskrendu kitą savaitę. Pažadėjau Džeinelenai čia pra- 
leisti šventes. Jai svarbu, kad būtent aš supjaustyčiau šven- 


tinį kalakutą. 


466 + Saadia Diana 


- Ji buvo atsivedusi jį pas mane supažindinti. 

— Ką - kalakutą? 

Lara pakėlė į dangų akis, parodydama, kaip ji vertina jo 
pajuokavimą. 

— Man labai patiko tavo svainis. 

- Man irgi patinka. Ypač patinka, kad Bovis bijo, kad žmo- 
nės nepagalvotų, jog jis vedė Džeineleną dėl pinigų. Jis daug 
dirba, norėdamas įrodyti, kad taip nėra. Nuolat tikrina visų 
gręžinių saugumą. Norėjo prisiimti kaltę dėl gaisro, nes tai 
susiję su septintuoju gręžiniu, bet Džeinelena neleido. Bovis 
nutuokė, kad ten kažkas negerai, bet iki sprogimo nespėjo 
nustatyti, kas. Šiaip ar taip, jie pamišę vienas dėl kito. Aš jau- 
čiuosi nereikalingas. Išvažiuosiu ir jiems nebetrukdysiu. Ati- 
daviau Džeinelenai savo namo dalį. 

— Labai kilnu. 

— Man su tuo namu susiję tik blogi prisiminimai. Tikiuosi, 
jie bus jame laimingi su savo vaikais... - Kėjus palingavo galvą 
ir nusijuokė. - Kas galėjo pagalvoti, kad Džeinelena pabėgs 
su vyru ir slapta ištekės? - Kėjaus veidas pasidarė rimtas ir 
jis pridūrė: - Štai tik laiką ji išsirinko netinkamą. Dabar se- 
suo amžinai save kaltins, kad nebuvo namie, kai Džodę ištiko 
priepuolis. 

Kėjus vėl pavadino savo motiną Džode, bet Lara prisimi- 
nė, kaip švelniai jis Džodę apkabino ir pavadino mama prieš 
mirtį. 

- Ar pasakei Džeinelenai apie Klarką? 

- Ne. Kam to reikia? Ji ir taip sielvartavo, sužinojusi, kad 
Džodė nušovė tavo vyrą. 

Atliekant tyrimą, Kėjus pasakė, kad Džodė nužudė Porterį 
aptemus protui. Jis paaiškino teisėjui, kad Džodei jau buvo 
sutrikęs mąstymas ir ji kažin kaip susiejo netikėtą Rendalo 
Porterio atvykimą su Klarko mirtimi. Ji nužudė Porterį gin- 
dama savo sūnų. Niekas nesuabejojo ta versija. Šiaip ar taip, 
žudikė jau negyva. Byla buvo nutraukta. Galima sakyti, šį 
kartą teismo sistema suveikė labai gerai. 

Kėjus skvarbiomis mėlynomis akimis žiūrėjo į Larą. 

- Galėtum teisme pasakyti tiesą. 

- Sutinku, bet kokia prasmė? Prieš penkerius metus ma- 
nim niekas nenorėjo tikėti. Tada negalėjau įrodyti ir dabar 
neįrodyčiau. Negana to, viskas užtruktų ilgus mėnesius. 
Džiaugiuosi, kad pagaliau tai baigėsi. Man svarbiausia, kad 
už Ešlės mirtį atkeršyta. 

Rendalo kūną Lara kremavo. Oficiali laidotuvių ceremo- 
nija įvyko prieš kelerius metus, todėl ji nematė reikalo rengti 
publikai dar vieno spektaklio. Ji užprašė gedulingas mišias 
Merilande ir pakvietė į jas tik kelis Rendalo bendradarbius. 

- O kokį sąmokslą sugalvojo Porteris su Sančesu? - pasi- 
domėjo Kėjus. 

- Kai man paskambino prezidentas, norėdamas pareikšti 
užuojautą, pasakiau, kad nesutinku su padėties Montesan- 
grėje vertinimu, kurį pateikė mano velionis vyras. Pasakiau, 
kad mudu savo akimis matėme, kaip žiauriai Korasonas el- 
giasi ne tik su savo priešais, bet ir su bendražygiais. Ir dar 
pareiškiau: kaip amerikietė mokesčių mokėtoja, nenoriu, kad 
mano doleriai būtų siunčiami tokiam režimui palaikyti 

- Jis skambino ir man. Aš jam pasakiau tą patį, tik truputį 
kitais žodžiais. 

- Galiu įsivaizduoti. 

Kėjus stovėjo, atsišliejęs nugara į seną pikapą greta, koja 
remdamasis į aplamdytas dureles. Pikapas puikiai tiko prie jo 
teksasietiškos „uniformos“ - džinsų ir storo audinio striukės. 
Veržlus rudens vėjas draikė jam tamsius plaukus. Akys buvo 
mėlynesnės už dangų. 

Kaip Lara jo ilgėjosi! 

- Girdėjau, daktare, išvažiuoji iš Iden Paso. 

- Ne, apsigalvojau ir vėl užsiimu gydytojos praktika. Vie- 
tos žmonės pagaliau mane priėmė. Viskas klostosi kuo pui- 
kiausiai. Su manim vėl dirba Nensė. Ji reikalauja, kad priim- 
čiau jai pagalbininkę. 

- Sveikinu. 

- Ačiū. 

Stojo ilga tyla, jie nežinojo nė kur žiūrėti. 

- Mariona Leonard laukiasi, - prabilo Lara. - Manau, ji 
neprieštaraus, kad tau pasakiau. Ji atėjo viena pirmųjų, kai 
vėl pradėjau dirbti. 

- Ką gi, gera naujiena, - Kėjus pritariamai linktelėjo. - 
O kaip byla dėl nusikalstamo aplaidumo? Viskas nutilo? 

- Taip. 

Jie nekalbėjo apie tai, kad tą gandą paskleisti padėjo Džodė, 

- Ar skaitei laikraštyje ataskaitą apie gaisrą? - paklausė 
Kėjus. 

Po ilgų tyrimų Federalinė agentūra padarė išvadą. Spro- 
gimą „Žaliojoje pušyje“ sukėlė neregistruotas dujotiekis, 
nutiestas nuo septinto Taketų naftos bendrovės gręžinio iki 
motelio. Dujos buvo naudojamos ir moteliui šildyti, ir kodi- 
fikavimo sistemai. Nutekėjusios bekvapės gamtinės dujos 
pripildė retai nuomojamą jaunavedžių kambarį. Jų koncen- 
tracija buvo tokia didelė, kad sprogimui tereikėjo mažiausios 
kibirkštėlės. Taip ir atsitiko uždegant šviesą. 

Fergusas Vinstonas, nepaisydamas advokato patarimo, 
prisipažino kaltas pagal visus straipsnius ir jau pradėjo atlik- 
ti bausmės laiką, prilygstantį visam jo likusiam gyvenimui. 

Darsė uždarė verslą ir išvažiavo iš miesto. Dėl to sklan- 
dė įvairiausių gandų. Vieni kalbėjo, kad ji leidžia naktis prie 
Heveros kapo, o dienas prie kalėjimo, tikėdamasi nužudyti 
Fergusą. Kiti tvirtino, kad ji visiškai kuoktelėjo ir buvo užda- 
ryta į psichiatrijos ligoninę. Sklandė ir dar vienas gandelis, 
esą Darsė susidėjo su kažin kokiu beisbolininku ir gyvena 
Oklahomoje. 

- Mano supratimu, - tarė Lara, - Fergusas prijungė motelį 
prie kadaise buvusios atšakos. 

- Tikra tiesa. Anksčiau atšakų buvo daug, jose buvo degi- 
namos dujos iš gręžinių. Senelis nusprendė pardavinėti ne tik 
naftą, bet ir dujas. Tada jis uždarė atšakas. Šiaip ar taip, to- 
kios atšakų linijos buvo uždraustos. Fergusas žinojo, jog viena 

tokia atšaka yra, pats ją atidarė ir nutiesė iki motelio. Jis daug 
metų naudojo dujas nemokamai ir šaipėsi iš bendrovės. 

Pokalbis vėl išsisėmė. Tyla truko pernelyg ilgai. 

- Ką gi, man metas važiuoti. Bagažinėje turiu šaldytų pro- 
duktų. 

- Ar iki to ryto Virdžinijoje žinojai, kad Klarkas ir tavo vy- 
ras - Meilužiai? 

Lara nesitikėjo tokio klausimo. Ranka nusviro ant kelių, 
taip ir nepasukusi raktelio. 

Kėjus pritūpė prie durelių ir jų veidai atsidūrė vienas prie- 
šais kitą. Jis padėjo rankas ant atviro lango. 

- Žinojai? 

- Neturėjau nė menkiausio supratimo, - atsakė ji labai 
tyliai. - Juos abu pamačiusi, aš apmiriau vietoje. Tačiau tik 
akimirką. Paskui tarsi išprotėjau. Puoliau į isteriją. 

- Tuomet kas iškvietė reporterius? 

Lara nutarė papasakoti viską. 

- Ant mano naktinio staliuko suskambo telefonas. Nu- 
budau ir pakėliau ragelį. Kažkoks žmogus prisistatė vienu 
artimiausių Klarko draugų ir pavadino jį keliais nepadoriais 
epitetais. - Skausmas iškreipė Kėjaus veidą, bet Lara kal- 
bėjo toliau: - Jis paklausė, ar aš Žinau, kad Klarkas jį metė 
ir iškeitė į mano vyrą, ir tuoj pat padėjo ragelį. Pamaniau, 
kad skambino koks nors pamišėlis, ir atsisukau norėdama 
tai pasakyti Rendalui. Bet jo lovos pusė buvo tuščia. Atsi- 
kėliau ir nuėjau jo ieškoti. - Lara nuleido galvą ir patrynė 
kaktą nykščiu ir smiliumi. - Aš juos užtikau Klarko mie- 
gamajame. Vėliau supratau, jog skambinęs žmogus viską 
išplepėjo ir reporteriams, dar pasakė, kad kotedže tuoj tuoj 
kils didelis skandalas. Reporteriai atvyko tiesiog po kelių 
minučių, kai aš juos užklupau. Klarkas sutriko beveik taip 
kaip ir aš, užtat Rendalas nusprendė viską pateikti taip, 
kad būtų panašu į... - Lara gūžtelėjo pečiais ir atsiduso. - 
Visa kita tu žinai. 

Kėjus keiksnojo pasiuntinį Porterį. 

- Kodėl skambintojas nepaneigė visų tų bulvarinių istori- 
jų apie tave? 

— Tikriausiai pritrūko drąsos. Šiaip ar taip, jis pasiekė už- 
sibrėžtą tikslą - sužlugdė senatorių Taketą. 

- Tu galėjai pasakyti tiesą, Lara. Kodėl tylėjai? 

Lara liūdnai nusijuokė. 

- Kas manim būtų patikėjęs? Rendalas draugavo su mote- 
rimis. Ir ne su viena. Jos galėjo prisiekti, kad jis heteroseksu- 
alas... na, jis toks ir buvo. 

Kėjus nustebęs suraukė antakius. 

— Rendalas žinojo, kas labiau patinka Klarkui, ir tuo pasi- 
naudojo. Viena paslauga už kitą, taip aš suprantu. Rendalui 
neatrodė niekinga imtis tokių nešvarių manipuliacijų. Jis pa- 
sinaudojo Klarku. Jis pasinaudojo manim. Jis buvo pasiruo- 
šęs viskam, kad tik turėtų naudos. 

— Pavyzdžiui, kelerius metus apsimetinėjo miręs. 

— Taip. Ir jam buvo visiškai nė motais, kad per susišau- 
dymą žuvo mūsų dukra. - Lara nutilo, nesiryždama pradėti 
gvildenti kito, labai subtilaus klausimo. - Kėjau... - Ji nusu- 
ko akis. - Bijau, kad Rendalas man papasakojo ne viską apie 
savo biseksualumą. Beje, aš įtariu, kad jis buvo Emilijaus 
meilužis. Šiaip ar taip, pirmuosius tris nėštumo mėnesius 
nuolat ėmiau tyrimams ir savo, ir Rendalo kraujo. Aš nenorė- 
jau pagimdyti ŽIV užkrėsto kūdikio. Tyrimai visada būdavo 
neigiami, bet daugiau neberizikavau. Naktį, kai buvo pradėta 
Ešlė, dvi trys savaitės prieš skandalą, aš paskutinįkart mylė- 
jausi su Rendalu. - Lara sutiko jo deginantį žvilgsnį. - Pasku- 
tinį kartą. 

— Aš to neklausiu. 

— Tu turi žinoti. 

Jo atkaklus žvilgsnis sukėlė jai nerimą. Aplinkui šurmu- 
liavo miesto gyvenimas, o jie buvo tarsi tylos oazėje. Lara vėl 
prašneko: ją ramino savo pačios balsas. 

- Be to, kas gi būtų manim patikėjęs. Juk posakis „ne- 
kaltas, kol neįrodyta priešingai“ tėra mitas. Aš dar nebuvau 

atsigavusi po to, kai užklupau vyrą Klarko lovoje, o mane 
jau smerkė kaip ištikimybės laužytoją, sučiuptą nusikalti- 
mo vietoje. Jeigu būčiau pasakiusi tiesą, tai būtų palaikyta 
šmeižimu savo naudai. - Lara liūdnai palingavo galvą. - Man 
buvo galas, kai nufotografavo Rendalą, išvežantį mane iš ko- 
tedžo tik su naktiniais marškiniais. 

- Maniau, mano broliui pakaks drąsos atremti smūgį, o ne 
suversti kaltę ant svetimų pečių. 

- Jis įsipainiojo į Rendalo melo voratinklį lygiai kaip ir aš. 
To melo padariniai buvo tokie siaubingi, kad jis net nedrį- 
so pagalvoti apie prisipažinimą. Tačiau, kitaip nei Rendalą, 
jį graužė sąžinė. Ta Iden Paso dovana buvo jo atsiprašymas, 
jis sakė, kad labai gailisi dėl to, kas įvyko. - Pavargusi Lara 
šyptelėjo. - Nesmerk jo labai griežtai, Kėjau. Pagalvok, kiek 
metų jis gyveno su savo paslaptimi. Tikriausiai tai buvo siau- 
bingi vienišo ir Kūdno egzistavimo metai. 

- Aš vis dar bandau suprasti. Niekaip negaliu suvokti, kad 
mano brolis, kurį taip gerai pažinojau, ir tas vyras lovoje su 
Rendalu Porteriu - vienas ir tas pats žmogus. Vis prisimenu 
metus, kai mudu su Klarku atostogavom vasaros stovyklo- 
je. Ką čia slėpsi, dažnai eidavom į mišką ir ten darydavom 
tai, ką daro visi paaugliai. Iki pakvaišimo. Netgi rengdavom 
varžybas, kuriam daugiau kartų pavyks. Mes nieko neslėpėm 
vienas nuo kito, tad kodėl jis man nepatikėjo savo paslapties? 

- Galimas daiktas, tada jis dar nežinojo. 

- Galbūt. Tačiau kai buvo išrinktas senatoriumi, tikriausiai 
jau žinojo. Naktį po rinkimų, kai buvo aišku, kad jis laimėjo, 
mes prisigėrėm iki žemės graibymo, - prisipažino Kėjus ir 
šyptelėjo prisiminęs. - Kitą rytą buvo numatytas susitikimas 
su žiniasklaida, o jam galva plyšo nuo pagirių. Klarkas tada 
grasino mane užmušiąs, kad jį taip prigirdžiau. Prisiminėm 
tą nuotykį, kai buvom susitikę paskutinį kartą prieš jo mir- 
tį. - Pamažu šypsena dingo Kėjui nuo veido. Jis nugrimzdo į 
savo mintis. - Gaila, kad jis man neatvėrė širdies. 


- Ar būtum jį supratęs? 

- Norėčiau tikėti, kad taip. - Kėjus akimirką susimąstė. - 
Visi žinojo Džodės požiūrį į homoseksualus, - karčiai pridūrė 
jis. - Tikriausiai net Hitleris buvo atlaidesnis. Įsivaizduoju tą 
akimirką, kai Klarkas jai prisipažino... 

— Manau, juos abu tai labai sukrėtė. 

- Ką Džodė pasakė, nežinau, bet tai jį pribaigė. - Kėjus 
atsistojo ir susikišo rankas į užpakalines džinsų kišenes. Jis 
žiūrėjo sau į kojas ir siūbavo ant kulnų. - Jai tai puikiai sek- 
davosi. Sutrypti žmones. „Puikiai“ - ne tas žodis. - Kėjus 
gūžtelėjo pečiais, nebežinodamas, kaip dar tiksliau įmanoma 
apibūdinti motinos talentą. - Džodė čia buvo nepralenkia- 
ma, tiksliai žinojo, kaip įkąsti, kaip įskaudinti. Neleisdavo 
žmonėms ramiai gyventi, kaip jie nori. Nei Klarkui, nei Džei- 
nelenai, nei man, nei tėvui. - Kėjus staiga pažvelgė į Larą. - Ji 
parašė man laišką. 

- Žinau, Džeinelena man sakė. 

- Arji tau papasakojo laiško turinį? 

- Ne. Tik kad motina paliko jums kiekvienam po laišką, 
kurį jūs turėjote atplėšti po jos mirties. 

- Taigi, iš mano laiško datos matyti, kad Džodė jį parašė, 
kai buvome Montesangrėje. - Jo lūpų kampučiai liūdnai nu- 
karo. - Džodė rašė, jog visiems atrodė, kad ji neapkentė tėvo 
už tai, jog jis bėgiojo paskui kitas moteris ir ją ilgam palik- 
davo vieną. Tačiau iš tikrųjų, kaip Džodė rašo laiške, ji tėvą 
mylėjo. Iki proto aptemimo. Iki pakvaišimo. Aš cituoju. - Jis 
nepakėlė akių. - Ji mylėjo jį, o jis versdavo ją kentėti. Ir 
dar kaip. Kiekvieną kartą, kai jis užmegzdavo romaną su kita 
moterimi, jai tai būdavo kaip peilio dūris į širdį. Jis tarsi pa- 
brėždavo, kad ji yra negraži, nepatraukli ir jam neįdomi. Ji 
žinojo, kad jis vedė ją tik dėl to, kad išsisuktų iš skandalingos 
istorijos, į kurią įsivėlė. Tačiau tėvas niekada nežinojo, kad 
Džodė jį nuoširdžiai mylėjo. O jeigu ir žinojo, jo tai visiškai 
nedomino. Jo požiūriu, jų vedybos buvo iš išskaičiavimo. 
Džodė vadovavo Taketų naftos bendrovei taip, kaip norėjo, 
o tėvui vedybos buvo priedanga, jeigu vėl kiltų nemalonumų 

dėl moterų. Neblogas susitarimas, jei nepaisysime, kad Džo- 
dė jį mylėjo ir jo neištikimybė ją žeidė. 

Kėjus išsitraukė rankas iš kišenių, patrynė delnus vieną į 
kitą ir ėmė apžiūrinėti dešinįjį, tarsi norėdamas atspėti, ką 
reiškia susikertančios linijos. 

- Tai štai, - giliai atsidusęs vėl prakalbo jis, - laiške rašo- 
ma, kad ji visada buvo man tokia griežta todėl, kad aš esu 
tiksli tėvo kopija. Tokia pati išorė, toks pat temperamentas, 
tas pats malonumų troškimas. O kai paaugau, pasidariau 
toks pat nesutramdomas ir taip pat bėgiojau paskui moteris. 

Ji... ji parašė, kad visada mane mylėjo, bet jai buvo sunku 
ir skaudu į mane net žiūrėti. Tą dieną, kai gimiau, tėvas links- 
minosi su kita moterimi. Aš augau kaip gyvas to pažeminimo 
priminimas ir ji negalėjo man rodyti savo meilės. O svarbiau- 
sia, ji kažkodėl bijojo, kad aš paniekinsiu jos meilę, kaip tai 
padarė tėvas. Todėl ji ir nebandė man jos rodyti. - Kėjus kres- 
telėjo galvą, dėdamasis abejingas. - Štai ką ji parašė. Visokių 
niekų. 

- Aš nemanau, kad tai niekai. Ir tu taip nemanai. 

Kėjus pakėlė galvą ir pažvelgė į Larą. 

- Džodė mylėjo abu sūnus. Ji iki pat gyvenimo pabaigos 
stengėsi gelbėti Klarko reputaciją. 

- Tai kodėl ji ryžosi atskleisti savo paslaptį tik mirdama? 

- Na, matyt, norėjo tau prisipažinti, kad nusivylė Klarku. 
Jis visada buvo Džodės numylėtinis ir tu tai žinojai. Džodei 
tai buvo didžiulė auka, bet ji negalėjo numirti, nesudėjusi 
visko į vietas. Džodė įrodė, kaip stipriai ji tave mylėjo. 

Kėjus prisimerkė - ar nuo saulės, ar dėl to, kad jam šovė 
nauja mintis. 

- Pasiaukojimas tau visada svarbiausias dalykas. 

Lara atvertė galvą ir suglumusi pažvelgė į Kėjų. 

Jis paaiškino: 

- Tuišsaugojai Klarko paslaptį ne todėl, kad bijojai, jog nie- 
kas tavim nepatikės. Tu tylėjai, nes mylėjai Klarką. Pati man 
prisipažinai pakeliui į Montesangrę. Judviejų meilė niekada 

nebuvo kūniška, tik draugiška. Ir nors Rendalas Porteris yra 
tipiškas niekšas, tu niekada nebuvai jam neištikima, kol ofi- 
cialiai buvai už jo ištekėjusi. Aš tai žinau iš savo patirties. Tu 
gerbei Klarką kaip politinį veikėją ir mylėjai kaip draugą. Štai 
kodėl neišdavei Klarko, nors jis išdavė tave. Paskui dėl savo 
vaiko gerovės judu su Porteriu pasirinkote tremtį. Dar vie- 
nas pasiaukojimas. Tu, Lara, įpratusi aukotis dėl tų, kuriuos 
myli. - Kėjus pasilenkė į priekį ir įsirėmė rankomis į atvirą 
automobilio langą. - Kai Džodė norėjo pasakyti, kad Porteris 
mylėjosi su Klarku, o ne su tavim, tu maldavai ją tylėti. Tu 
turėjai galimybę paneigti tuos siaubingus įžeidimus, kuriuos 
tau mečiau. Tačiau tu tuo nepasinaudojai. Tu norėjai mane 
apsaugoti, kad nesužinočiau tiesos apie savo brolį, ir nepasa- 
kei nė žodžio. - Kėjus tiesiog varstė ją žvilgsniu. - Nuo tada 
aš stengiausi suprasti tavo poelgio priežastį. 

Larai užėmė kvapą. 

- Ir kokias padarei išvadas? 

- Atrodo, aš atspėjau. - Staiga jis atidarė automobilio du- 
reles. - Išlipk. 

— Nesuprantu... 

— Išlipk. — Kėjus ištiesė ranką ir ištempė Larą iš automo- 
bilio. Prispaudęs prie durelių, suleido pirštus jai į plaukus ir, 
neleisdamas pajudėti, apdovanojo ją ilgu bučiniu. - Aš neno- 
riu skristi į Aliaską, - pasakė Kėjus, atsiplėšęs nuo jos. - Ten 
tikras šaldytuvas, ir jie tikriausiai nemoka kaip reikiant kepti 
vištienos. Aš čia turiu daug užsakomųjų reisų. Be to, nužiūrė- 
jau gerą sklypą prie ežero. Tikriausiai kvaila statyti namą sau 
vienam, be žmonos, be vaikų. 

Lara prisispaudė veidu jam prie krūtinės ten, kur buvo 
prasegta striukė, ir įkvėpė jo šilto kvapo, suvilgydama marš- 
kinius džiaugsmo ašaromis. 

Paskui atmetusi galvą paklausė: 

— Kada pagaliau tu man pasakysi, kad mane myli? 

- Aš jau labai seniai tai padariau. Tu blogai klausai. 

- Aš netgi labai gerai klausau. 

Kėjus pritildė balsą iki tikro šnabždesio. 

- Tada paprašyk, daktare, kad aš neskrisčiau. 

Pirštų galiukais Lara jam perbraukė per antakius, nosį, 
apibrėžė gražią burną. 

- Kaip? 

- Paprasčiausiai pasakyk „taip“. 

- Kam? 

- Viskam. Paskui išsiaiškinsim. 


Padėka 


Rašydama šią knygą rėmiausi įvairių specialistų pagalba, visi 
jie buvo labai geranoriški ir mielai skyrė savo brangaus laiko. 
Daugybę kartų dėkoju: 


Bobui McNeece'ui, išmanančiam apie naftos pramonę dau- 
giau, nei galiu suvokti; 


Larry'iui Collier, ugniagesiui gelbėtojui, su kuriuo susipaži- 
nau atsitiktinai ir kuris tapo vertingu informacijos šaltiniu; 


medicinos daktarui Ernestui Stroupe'ui, priimamojo chirurgui, 
kuris kartu su draugišku ir paslaugiu Motinos Pranciškos ligo- 
ninės (Taileris, Teksaso valstija) personalu man kantriai aiški- 
no, kokia tvarka turėtų plėtotis medicininė šios istorijos pusė; 


pilotui, ne tik pasidalijusiam aviacijos žiniomis, bet ir prisi- 
minusiam įvykius, kuriuos mieliau jau būtų pamiršęs. 


Sandra Brown 
1992-ųjų spalio 26-oji 


